
Cuvânt înainte 


Starețul Siluan, călugăr rus din Muntele Athos, născut 
în 1866, mort în 1938 şi canonizat în 26 noiembrie 1987, 
apare astăzi ca unul dintre cei mai mari sfinţi ortodocşi ai 
secolului XX. 

EI este autorul unor însemnări de o mare forță duhov- 
nicească, care conving pe dată şi se întipăresc pentru tot- 
deauna în mintea şi sufletul celui care le citeşte. 

Aceste însemnări sunt o mărturie directă a experienţei 
lăuntrice a Sfântului Siluan, vădind o familiaritate cu rea- 
litățile duhovniceşti cele mai înalte şi o adevărată intimi- 
tate cu Dumnezeu care, în anumite privinţe, pot să-i pară 
cu totul stranii omului „obişnuit”, care n-a avut parte de 
asemenea trăiri. 

Aproape lipsit de carte, Siluan se exprimă într-un lim- 
baj foarte simplu, plin de repetiţii, cu totul lipsit de orice 
înfloritură literară, ca şi de orice abstracţiune. 

Temându-se ca o asemenea simplitate să nu-l conducă 
pe cititor la nesocotirea celor scrise de el, sau să împiedi- 
ce prețuirea la adevărata lor valoare a însemnărilor sale şi 
a experienței transmise prin ele, ucenicul Sfântului Si- 
luan, Arhimandritul Sofronie, cel care le-a publicat, a so- 
cotit necesar să le însoțească de un comentariu extins, 
scoțând la iveală întreaga lor profunzime. 


! Starets S ilouane, moine de Mont Athos. Vie — Doctrine — Ecrits, 
Paris et Sisteron, 1973. 


O altă rațiune a comentariului său a fost situarea cuvin- 
telor Sfântului Siluan în cadrul experienţei duhovniceşti a 
Bisericii Ortodoxe şi al tradiţiei ascetice a Părinților, căci 
scoase dintr-un asemenea context, ele pot fi greşit înţele- 
se, banalizate sau alterate, putând chiar să ducă la unele 
devieri, aşa cum din păcate s-a şi întâmplat. 

Sfântul Siluan dă mărturie de o viaţă duhovnicească cu 
adevărat împlinită, strălucind de marile virtuţi creştine ale 
smereniei şi iubirii desăvârşite; el ne vorbeşte de pe 
această culme la care a ajuns. Scrisul său este asemenea 
unui munte căruia nu i se pot vedea poalele larg întinse, ci 
numai vârful cel mai înalt care, de departe, pare uşor de 
atins, dar în realitate la el nu se poate ajunge decât fie 
bătând lungi cărări şerpuite, fie cățărându-te pe stânci 
abrupte. Asemenea operei de artă, care, o dată terminată, 
prin strălucirea ei aruncă în deplină uitare toată truda şi 
durerile creației, caracterul spontan şi direct al însemnări- 
lor Stareţului, firescul cu care barul undeşte din ele, ade- 
sea fac uitat faptul că aşezarea sa duhovnicească este ro- 
dul a patruzeci de ani de aspre lupte duhovniceşti — după 
cum, de altfel, el însuşi o spune —, de viețuire din care n-au 
lipsit împlinirea statornică a poruncilor, o îndelungată şi 
metodică războire cu patimile şi o stăruitoare strădanie de 
dobândire a tuturor virtuţilor, roade ale conlucrării dintre 
nevoinţa omenească şi harul dumnezeiesc. 

Pentru cititorul străin de realitățile profunde ale vieții 
duhovniceşti există primejdia de a lua drept început ceea 
ce, în realitate, reprezintă capătul acesteia. Părinții cei spo- 
riți obişnuiesc să sfătuiască, cu multă înțelepciune, pe fiii 
lor duhovniceşti să nu înceapă prin a citi scrierile Sfântului 
Simeon Noul Teolog. Am putea da acelaşi sfat şi în ceea ce 
priveşte scrisul Sfântului Siluan, care, după cum vom ve- 
dea, are multe lucruri comune cu al aceluia. Dacă expernien- 
ţa pe care ne-o pune înainte Sfântul Siluan mărturiseşte cu 

tărie că este cu putință pentru om să ajungă la sfinţenie, să 
se mântuiască şi să fie îndumnezeit prin har, după făgădu- 
inţa lui Hristos, dacă, deci, ea este cu adevărat un model si- 
gur şi un ideal pentru fiecare creştin, de ea nu se poate îm- 
părtăşi pe dată oricine şi nu poate constitui dintru început, 
ea singură, aşa cum au crezut unii, o rânduială de viaţă du- 
hovnicească din care pot lipsi cele despre care scrisul său 
nu spune nimic, dar pe care această viață le implică şi le 
presupune. Pentru a te apropia de această mărturie de viață 
duhovnicească, cu folos şi fără înşelare cât priveşte adevă- 
ratul ei înțeles, e trebuinţă de ucenicie şi îndrumare care s-o 
situeze în contextul mai larg al vieţii ascetice şi mistice a 
Bisericii Ortodoxe. 


Studiile care constituie prima parte a lucrării noastre — 
după o introducere care face aducere-aminte de marile 
trăsături ale vieţii, personalității şi scrisului Stareţului, 
pentru cei care nu le cunosc — sunt o modestă prelungire a 
demersului exegetic al Arhimandritului Sofronie. Anali- 
zând temele fundamentale ale scrisului Sfântului Siluan, 
în jurul cărora, practic, se organizează şi se face înţeleasă 
întreaga sa învățătură, vedem că: 

1) experienţa de care dă mărturie Sfântul Siluan şi în- 
văţătura izvorâtă dintr-o asemenea experiență se integrea- 
ză deplin în tradiția ascetică şi mistică a Bisericii Ortodo- 
xe, continuând-o; 

2) mai precis, această experiență şi învățătură cores- 
pund experienței şi învățăturii unor anumiţi Părinți ai 
Bisericii, având o aceeaşi natură şi profunzime, şi că, prin 
urmare, Sfântul Siluan poate fi socotit pe drept cuvânt un 
Părinte ale Bisericii”; 


* Amintim că, spre deosebire de Biserica romano-catolică, care con- 
sideră că epoca patristică s-a încheiat, în Apus, în secolul al VII-lea, o 

3) cu tot caracterul ei deplin tradițional, învățătura lui 
are totuşi o puternică originalitate, nu pentru că ar intro- 
duce vreo inovaţie, ci pentru că exprimă adesea sub o for- 
mă cu totul nouă adevărurile de totdeauna ale experienţei 
creştine, această nouă formă vădind o însuşire cu totul 
specială de a răspunde neliniştilor, aşteptărilor şi nevoilor 
omului acestui secol, după cum arată largul ecou pe care-l 
are în zilele noastre excepționala sa scriere şi numeroase- 
le mărturii ale celor care au fost ajutaţi în viaţa lor de 
cuvintele sale. 

În partea a doua prezentăm unele texte ale Sfântului 
Siluan, diferite unele de altele prin raţiunea pentru care au 
fost scrise, prin scopul şi forma lor, dar în care, în ciuda 
acestor deosebiri, ca şi a distanţei în timp care le desparte, 
descoperim stilul său particular şi principalele sale teme 
duhovniceşti. Câteva scrisori prezintă interesul de a fi fost 
scrise în ultimele sale luni de viață pământească. Ultima 
dintre ele, adresată lui Chiril — viitorul arhimandrit Ser- 
ghie — Şevici, este cel din urmă text scris de sfântul Si- 
luan. O putem privi, de aceea, drept o pecete a mărturiei 
şi învățăturii sale. 


dată cu Isidor de Sevillia, iar în Răsărit, în secolul al VIII-lea, o dată 
cu Sfântul loan Damaschin, Biserica Ortodoxă nu socoteşte încheiată 
această epocă şi crede că în fiecare veac pot apărea noi Părinţi. 

PARTEA ÎNTÂI 


Studii 


O notă a traducătorului 


În originalul francez se indică paginile unde se află textele citate 
din Sfântul Siluan. Ne-am permis să eliminăm aceste indicaţii pentru 
a lăsa să respire, fără nici o sincopă, un text care este nu numai un 
studiu, ci şi, mai ales, o lucrare duhovnicească în sine — căci nu se 
poate vorbi despre lucruri duhovniceşti altfel decât în chip duhovni- 
cesc —, un fel de „glafire” ale însemnărilor Sfântului Siluan. Chiar 
J.-C. Larchet spune undeva (La rherapeutique des maladies spiritu- 
elles) că „un studiu impune o prezentare analitică, adică separarea şi 
uneori chiar izolarea părţilor componente ale unei realității vii, care, 
de fapt, sunt organic legate şi într-o neîncetată interferență” şi că a 
dorit să atenueze acest „neajuns”. Cartea nu pierde nimic din caracte- 
rul de studiu, transparent prin celelalte multe însuşiri ale ei, iar lectura 
devine mai emoţionantă. Uneori, acolo unde se făceau doar trimiteri 
la însemnările Sfântului Siluan, am dat citatele în întregime, pentru 
frumuseţea lor. Cititorul poate descoperi, de altfel, singur toată aceas- 
tă mărturie de înaltă viaţă duhovnicească a Sfântului Siluan, adunată 
într-o carte de numai două sute de pagini (minunat tradusă în româ- 
neşte de Părintele loan Ică şi Diac. loan Ică jr., din care am şi preluat 
citatele din Sfântul Siluan), care se citeşte pe nerăsuflate. În această 
învățătură vie şi cu totul unică, numai un spirit analitic ca cel al lui 
Jean-Claude Larchet putea să sesizeze o structură, un relief comun 
întregii tradiţii patristice, liniile de forță ale unei adevărate teologii, 
pe care, cu ajutorul său, le putem vedea şi noi acum uşor şi limpede. 


CAPITOLUL | 


Viaţa, personalitatea şi scrierile 
Sfântului Siluan 


I. Viaţa! 


Simeon Ivanovici Antonov (viitorul stareţ Siluan) s-a 
născut în 1866, în satul Şovski, din gubernia Tambov, 
într-o familie de țărani, care aveau să aibă şapte copii 
(cinci băieţi şi două fete)”. 


! Întrucât primele două părți ale lucrării din care citează prof. Lar- 
chet — Viaţa şi Învățătura — se regăsesc în vol. Fericitul Arhimandrit 
Sofronie, Viaţa Sfântului Siluan Athonitul, Editura Schitul Românesc 
Lacu, Sfântul Munte Athos, 2001 (prescurtat Viaţa...), iar partea a 
treia — Scrieri — în vol. Cuviosul Siluan Athonitul, Între iadul deznă- 
dejdii şi iadul smereniei, Editura Deisis, f.a. (prescurtat Scrieri), am 
trimis la paginile acestor traduceri — Nota trad. 

? Pentru acest capitol am folosit drept sursă principală lucrarea 
Arhim. Sofronie, Starets Silouane, moine du Mont-Athos. Vie — Doc- 
trine — Ecrits, Paris et Sisteron, 1973 (la care trimit toate paginile 
menţionate între paranteze, neînsoţite de alte indicaţii). Cartea este 
aproape singurul document referitor la acest subiect. Cititorul poate 
afla din ea mai multe detalii. Cu ajutorul datelor disparate cuprinse în 
lucrare, ca şi în convorbirea cu Arhim. Sofronie publicată în revista 
Paix (nr. 54-55, 1988, pp. 40-59), am încercat să datăm cu mai multă 
precizie unele dintre evenimentele despre care vorbim. Rezultatele în- 
cercării n-au fost cele aşteptate şi credem că ele nu se vor schimba 
nici în viitor, din pricina absenței aproape totale de documente referi- 
toare la acest subiect şi a dispariţiei celor care ar fi putut să ne ofere 
mărturii asupra vieţii Sfântului Siluan. Chiar părintele Sofronie, con- 
centrându-se asupra a ceea ce este esenţial în viaţa sfântului, şi anume 
biografia lui duhovnicească, nu s-a preocupat de datarea exactă; el 
însuşi spune: „Niciodată nu ne-am interesat de evenimentele vieţii 


ISI 


Nu ştim nimic despre copilăria sa, afară de faptul că 
părinţii lui erau foarte evlavioşi, ceea ce, fără îndoială, i-a 
marcat viaţa. Mai târziu, Sfântul Siluan avea să spună 
despre tatăl său că era un om înțelept, blând şi răbdător, o 
adevărată pildă pentru el. După mulţi ani de viață petre- 
cută în mânăstire, el spunea: „Eu nu am ajuns la măsura 
tatălui meu... Un astfel de stareț aş fi vrut să am.” 

Toată învăţătura lui Simeon se reduce la şcoala pe care 
a urmat-o în satul natal „vreme de două ierm”. 

În adolescenţă a lucrat ca dulgher pe moşia prințului 
Trubeţkoi, unde fratele său fusese angajat pentru unele 
lucrări de construcţii. Era înalt şi voinic şi avea o forță fi- 
zică deosebit de mare. 

În tinereţe a dus o viaţă obişnuită, asemenea celorlalți 
flăcăi din sat: iubea muzica, el însuşi cântând la armonică, 
mergea la petreceri, avea prieteni, se plimba cu fetele. În 
acest timp a trecut printr-o criză mistică, rugându-se fier- 
binte şi simțind o chemare lăuntrică spre monahism. Sta- 
rea sa n-a durat însă decât câteva luni, după care s-a întors 
la felul lui obişnuit de viață, despre care mai târziu va 
spune că era „întinată de păcat”. 

Dar, odată, în vis, a auzit un glas care i-a spus: „Nu-mi 
place ce faci!” Simeon a înțeles că era glasul Maicii Dom- 
nului, iar întâmplarea aceasta minunată, care s-a petrecut 
cu puţin timp înainte de a pleca la armată, i-a schimbat 
profund viaţa. El a căpătat simțţirea ascuţită a stării sale de 
păcătoşenie şi în acelaşi timp a înțeles ce mare milă au 
Domnul şi Maica Sa de păcătoşi. Căindu-se şi rugându-se 
fierbinte, s-a hotărât să se facă monah. 

În această stare de spirit şi cu asemenea simţire a ini- 
mii şi-a făcut el armata la Petersburg, având asupra ca- 


exterioare a fericitului stareţ. Este posibil să fi greşit, dar acum nu 
mai putem îndrepta nimic” (p. 67). 

marazilor săi o puternică înrâurire duhovnicească, despre 
care s-au păstrat multe mărturii. 

Cu puțin înainte de eliberarea din armată s-a dus la pă- 
rintele loan de Kronstadt, un preot de parohie care atrăgea 
prin viaţa sa sfântă mult popor”. Negăsindu-l şi neputând 
deci să stea de vorbă cu el, i-a lăsat un bilet, în care i-a 
scris doar atât: „Părinte, vreau să mă fac monah. Ruga- 
ţi-vă să nu fiu împiedicat de lume.” Roadele rugăciunii 
părintelui loan s-au făcut simţite din ziua următoare, în 
mod premonitoriu, după cum le-a privit Simeon în lumina 
experiențelor duhovniceşti ulterioare: el a simțit cum în 
jurul lui „vuiesc flăcările iadului”. 

La încheierea armatei, fără să mai adaste, a plecat la 
Athos, unde a fost primit ca frate în mânăstirea rusească 
„Sfântul Pantelimon”, în toamna anului 1892 (p. 28). 

Acolo, Simeon s-a cufundat în rânduiala de viață a 
monahismului atonit, veche de mai mult de zece veacuri, 
care cuprinde lungi slujbe la biserică, rugăciune la chilie, 
muncă în folosul mânăstirii. | 

EI a suferit alte ispite, încă şi mai puternice. La sfatul 
duhovnicului, se împotrivea gândurilor rele care-i bântu- 
iau mintea, alungându-le de îndată ce se iveau şi stăruind 
într-o adâncă pocăință, reuşind astfel ca în puțin timp să 
dobândească o stare de mare curăție lăuntrică, la care ma- 
joritatea monahilor abia dacă ajung după mulți ani de ne- 
voință. La scurtă vreme după aceasta, pe când se ruga la 
icoana Maicii Domnului, el a primit darul rugăciunii ne- 
încetate a inimii. 

Totuşi ispitele s-au întețit şi au început să i se arate 
diavoli, care îi spuneau uneori că este un sfânt, încercând 


* Acesta a fost canonizat recent de Biserica rusă. Scrierea sa, Via- 
ţa mea în Hristos, a fost parţial publicată în limba franceză (Belle- 
fontaine, 1979). 

astfel să trezească în el mândria, alteori că nu se va mân- 
tui niciodată, ca să-l ducă la deznădejde. În lumina expe- 
riențelor şi a viețuirii sale duhovniceşti ulterioare, încer- 
carea a avut şi ea un caracter premonitoriu. Chinuit cum- 
plit de aceste năvăliri drăceşti, ca să li se poată împotrivi, 
se ruga cu şi mai multă râvnă, ţinea post aspru şi nu dor- 
mea noaptea mai mult de o oră şi jumătate, împlinind şi 
ascultarea pe care o avea la moara mânăstirii, unde zilnic 
trebuia să se facă față nevoilor de hrană ale celor aproape 
o mie opt sute de monahi şi ale sutelor de închinători care 
veneau aici”. 

Puterile tânărului Simeon au început să slăbească; era 
tot mai des cuprins de deznădejde şi într-un sfârşit a ajuns 
să se simtă părăsit cu totul de Dumnezeu, având parcă su- 
fletul afundat în iad. Într-o zi, când suferinţa sa era mai 
cumplită ca niciodată, la vecernie, în biserica Sfântului 
Ilie, i s-a arătat Hristos viu. S-a simțit atunci umplut de 
focul Duhului Sfânt şi învăluit de o mare lumină dumne- 
zeiască şi a fost, ca şi Apostolul Pavel, răpit la cer, unde a 
auzit cuvinte de nespus şi a gustat dulceaţa iubirii dumne- 
zeieşti. Această vedere, care a fost de scurtă durată, l-a lă- 
sat pe Simeon cu totul istovit, simţind-o însă ca pe o nouă 
naştere de sus. El a fost şi mai mult convins de mila lui 
Hristos faţă de cei păcătoşi şi s-a simţit cu adevărat iertat 
pentru păcatele sale, ceea ce i-a dat o mare linişte lăuntri- 
că şi timp de mai multe luni a fost cuprins de o nespusă 
bucurie duhovnicească. 


4 Moara, astăzi părăsită, este situată la o oarecare depărtare de 
mânăstire, în stânga drumului care duce spre una dintre principalele 
dependinţe ale mânăstirii, Vechiul Russicon. În vremea lui Siluan, 
aici se făceau zilnic aproape o mie de kilograme de pâine (Vezi A.-E. 
Tachiaos, „Silouane et le Mont-Athos”, Buisson Ardent. Cahiers 
Saint-Silouane l'Athonite, 6, 2000, p. 57). 

După un oarecare timp, în urma unei slujbe de prive- 
ghere, Simeon a avut o experiență asemănătoare, dar mai 
puțin intensă, a cărei amintire i-a rămas vie, dar pacea şi 
bucuria inimii s-au stins, simțind acum numai descumpă- 
nire şi teamă din pricina pierderii harului. Îndepărtarea lui 
Dumnezeu, simțită ca o părăsire, l-a cufundat pe Simeon 
într-o mare tristețe. Vederile drăceşti i s-au arătat din nou, 
întunecându-i sufletul. 

Cerând sfatul duhovnicului şi dezvăluindu-i cele în- 
tâmplate, acesta nu şi-a ascuns mirarea pentru sporirea 
duhovnicească a tânărului frate, lăudându-l chiar. Ceea ce 
a născut în tânărul Simeon gânduri de slavă deşartă şi 
mândrie, cu care din acel moment a avut de luptat în 
primul rând, în războiul lăuntric dus împotriva acestor 
mari patimi, cele mai rele şi mai viclene dintre toate care 
războiesc sufletul omului. 

În anii care au urmat, Simeon, devenit în 1896 călugă- 
rul Siluan, a avut parte când de bucuria şi pacea venirii 
harului, când de chinul şi tristeţea părăsirii. Vederea mi- 
nunată a lui Hristos de care a fost învrednicit îl întărea, 
căci prin ea fusese încredinţat de marea milostivire a lui 
Dumnezeu, şi-l făcea să dorească cu ardoare să afle iarăşi 
starea de har din vremea arătării Domnului, dar în acelaşi 
timp simţea cu durere pierderea harului şi tristeţea depăr- 
tării de Dumnezeu. Aparițiile drăceşti au continuat să-l 
tulbure, mai ales în timpul nopţii. Peste toate acestea trece 
cu ajutorul rugăciunii şi al celei mai adânci căinţe, dar cu 
preţul unor mari suferinţe lăuntrice. 

După cincisprezece ani de la cea dintâi arătare a lui 
Hristos, într-o noapte”, pe când se ruga, a văzut un diavol 


” Întâmplarea despre care vorbim s-a petrecut cu doi-trei ani 


înainte ca Siluan să primească „marea schimă” monahală în 19I1, 
Probabil că pe atunci locuia în Vechiul Russicon, mai precis într-o 

uriaş stând în faţa icoanelor şi aşteptând ca Siluan să facă 
mătănii înaintea lui; chilia toată era plină de diavoli, care 
încercau să-l împiedice de la rugăciune, după obiceiul lor 
cel rău. 

Atunci Siluan s-a îndreptat cu rugăciune spre Hristos, 
spunând aşa: „Doamne, Tu vezi că eu vreau să mă rog cu 
duh curat şi că dracii mă împiedică. Învaţă-mă ce trebuie să 
fac pentru ca ei să nu mă mai necăjească!” Şi Hristos 1-a 
răspuns: „Cei mândri au întotdeauna de suferit din pricina 
dracilor.” „Doamne, a spus Siluan, învață-mă ce să fac ca 
să am inimă smerită!” Şi a auzit acest cuvânt: „Ține-ţi 
mintea în iad şi nu deznădăjdui.” 

Această nouă minune a avut o importanță hotărâtoare 
pentru viaţa lui duhovnicească. Sfatul pe care i l-a dat Hris- 
tos, bogat în înţelesuri“, a devenit pentru el, din acea cli- 
pă, o rânduială de viaţă lăuntrică, fundamentală şi de ma- 
re preţ, pentru că-i fusese dată de Dumnezeu însuşi. 

Primind să-i dea sufletului său aşezarea pe care i-o 
descoperise Domnul, a ajuns curând la liniştea şi pacea 


colibă de sihastru („„kalyve”) pe care şi-o făcuse chiar el, la o distanță 
de cinci minute de clădirea principală, pentru a putea vieţui într-o mai 
mare singurătate. Starețul Siluan primise de la egumenul mânăstirii 
îngăduința să-şi părăsească „ascultarea”, pentru a trăi ca un sihastru. 
Vechiul Russicon era o dependinţă importantă a mânăstirii principale, 
situată în pădure, la aproximativ o oră şi zece minute de mers pe jos, 
la o înălţime de 250 de metri deasupra mării, unde se retrăgeau mona- 
hii care voiau să se dedice unor nevoințe mai aspre, în singurătate şi 
linişte, departe de agitația din mânăstire, pricinuită de mulțimile de 
pelerini. Înainte de a merge la Vechiul Russicon, a mai avut o ascul- 
tare şi la Kalamareia, un metoc al mânăstirii, situat în afara Athosului, 
la sud-est de Tesalonic, unde călugării cultivau grâul necesar pentru 
pâinea din mânăstire (vezi, A.-E. Tachiaos, op. cit., p. 58). Este im- 
posibil să stabilim cu precizie cât timp a petrecut în fiecare dintre 
aceste locuri. 
$ Vezi Capitolul III. 

inimii, fiind tot mai încredinţat de bunătatea lui Dumne- 
zeu şi simțind tot mai puternic şi mai des prezenţa şi lu- 
crarea harului. 

Dar războiul lăuntric nu încetează, ci, dimpotrivă, se 
înteţeşte. Acum, învăţat de Hristos, el ştie cum să-l ducă 
mai bine, luptând mai întâi de toate cu gândurile de tris- 
teţe şi deznădejde, şi mai ales cu slava deşartă şi mândria. 
Abia după cincisprezece ani de astfel de lupte a dobândit 
pacea inimii, ajungând să alunge de îndată ce se iveau 
gândurile care-l tulburau odinioară”. 

Cunoscând el însuşi cât de mare este mila lui Dumne- 
zeu faţă de păcătoşi, Siluan a început să se roage fierbinte 
şi des pentru ca milostivirea Lui să se reverse asupra tutu- 
ror oamenilor, pentru ca toți să-L cunoască pe Dumnezeu 
şi să fie mântuiţi de El. Sfântul Siluan nu mai făcea 
de-acum nici o deosebire între grija de mântuirea sufletu- 
lui său şi cea pentru mântuirea întregii lumi. Pentru el iu- 
birea aproapelui era nedespărţit legată de iubirea lui Dum- 
nezeu, iar iubirea de aproapele însemna a-i iubi şi pe vrăj- 
maşi”; „fratele nostru este viaţa noastră”, spunea. El n-a 
încetat să se roage şi să plângă pentru întreaga lume, pen- 
tru cei vii, ca şi pentru cei morţi, dar şi pentru cei ce au să 
vină pe lume. 

Pe atunci Siluan avea ascultarea de econom, îngrijin- 
du-se de aprovizionarea marelui antrepozii situat în apro- 
pierea mânăstirii'”. Îndruma vreo două sute de muncitori, 


7 În momentul când a ajuns la pacea inimii şi la un mare grad de 
nepătimire, Siluan avea şaizeci de ani. În această perioadă (1925), 
viitorul ucenic al starețului Siluan, părintele Sofronie, vine în Mun- 
tele Athos. Iar din 1931 încep lungile sale convorbiri cu starețul. 

& Vezi Capitolul IV. 

” Vezi Capitolul III. 

19 Nu se ştie când i s-a încredinţat această ascultare. Ştim doar că a îm- 
plinit-o „vreme de mulţi ani, spre sfârşitul vieţii sale” (Viaţa... p. 75). 

cu care nu avea doar simple relaţii de muncă, ci se ruga şi 
suferea pentru fiecare dintre ei. Atunci când i s-a încre- 
dinţat această ascultare, Siluan s-a rugat la Dumnezeu ca 
să-l ajute s-o împlinească cât mai bine şi a primit de la 
Domnul răspuns: „Păstrează darul care ţi s-a dat.” Aşa că, 
împlinindu-şi ascultarea, care cerea mare atenţie şi multe 
întâlniri cu oamenii, Siluan n-a părăsit rugăciunea nici o 
singură clipă şi, după spusele sale, a avut mai multă liniş- 
te decât atunci când a mers să se roage în singurătatea de 
la Vechiul Russicon!! 

Pentru a afla o mai mare singurătate, adesea dormea 
chiar în depozitul de care se îngrijea, unde nu era nici un 
pic de căldură. Din pricina frigului, sănătatea i s-a şubre- 
zit pentru totdeauna; suferea de reumatism şi avea dureri 
de cap, care-l sileau să stea culcat; De altfel, trupul său 
era slăbit de nevoinţele la care se supunea de mulți ani!?, 

În ziua de joi, 15 septembrie 1938, Siluan, grav bol- 
nav, a fost dus la infirmeria mânăstirii. Luni, 19 septem- 
brie, i s-a făcut sfântul maslu. După o săptămână starea 
lui s-a înrăutățit. Vineri, 23 septembrie, ieromonahul Ser- 
ghie a citit la căpătâiul lui Canonul de umilință al Maicii 
Domnului la ieşirea sufletului. Sâmbătă, 24 septembrie, la 
al doilea ceas din noapte, monahul Siluan a adormit cu 
pace în Domnul. 


II. Personalitatea Sfântului Siluan 


Înfăţişarea lui exterioară era simplă şi modestă. Era 
înalt, solid şi plin de putere. Faţa îi era paşnică şi blândă, 


1! Vezi mai sus, nota 5. 
12 Durerile de cap i-au apărut în timpul şederii la Vechiul Russi- 
con şi au continuat toată viața (Scrieri, p. 204). 

exprimând bunăvoință. Era cu totul nepăsător faţă de as- 
pectul exterior. 

Felul lui de a fi era plin de simplitate. 

Se purta cu toţi oamenii cu multă blândeţe, nutrind 
pentru ei o dragoste compătimitoare, plină de delicateţe; 
era deosebit de sensibil la durere şi suferinţă. Felul acesta 
de a fi îl avea faţă de toate celelalte creaturi ale lui Dum- 
nezeu, fie ele animale sau plante. 

Respecta şi prețuia pe fiecare om, ferindu-se să judece 
pe careva, neţinând seama de starea socială sau de felul 
lui de viață. Îi înţelegea pe toți, văzând în fiecare ce avea 
mai bun, necriticând pe nimeni şi neosândind pe nimeni. 
Nu vorbea niciodată în doi peri, nu lua în râs pe cineva şi 
nu disprețuia pe nimeni. 

Plin de iubire şi smerenie, nu ieşea niciodată în față, ci 
prefera să dea întâietate altora. În timpul discuțiilor se 
ţinea deoparte, preferând să tacă decât să vorbească. 

De o mare nobleţe a sufletului şi de o mare delicateţe a 
duhului şi inimii, nu aflai în el minciună, grosolănie sau 
meschinărie. 

Nu se mânia niciodată, rămânând întotdeauna egal cu 
sine. Cei care-l întâlneau erau îndată impresionați de ma- 
rea lui blândeţe, o trăsătură caracteristică a firii sale du- 
hovniceşti. 

Având neîncetată rugăciune şi căinţa inimii, era văzut 
adesea cu obrazul scăldat în lacrimi. 

Purtarea sa cu ceilalți era simplă şi firească. Vorbea cu 
măsură, fără umbră de mândrie, fără să vrea să înveţe pe 
celălalt, folosindu-se de cuvinte simple, ca să se facă înţe- 
les de către toţi. În prezența lui nu simţeai nici o constrân- 
gere, nici o teamă. Se ruga pentru cei care veneau să vor- 
bească cu el, şi aceştia căpătau linişte şi întărire prin rugă- 
ciunea sa. Avea darul ca, prin rugăciune, să-i ridice la 
înălțimile cereşti şi să-i facă să se împărtăşească de starea 

lui duhovnicească, transformându-i din punct de vedere 
duhovnicesc. 


Cu toate acestea, Sfântul Siluan n-a avut ucenici. El n-a 
atras în preajma lui mulțimile, aşa cum s-a întâmplat în 
cazul altor părinţi atoniţi. Influenţa lui din timpul vieții n-a 
fost pe măsura profunzimii sale duhovniceşti. În mânăstirea 
în care a vieţuit nu a fost prea bine cunoscut. Chiar părinți 
mai sporiți nu şi-au dat decât mai târziu seama de adevărata 
lui valoare. Mulţi dintre monahii care au trăit alături de el 
nu înțelegeau de ce vizitatorii străini cereau să-l vadă. 
Chiar arhimandritul Sofronie spune că „în timpul vieții a 
rămas necunoscut”, adăugând că, „în mod neîndoielnic, 
aceasta a fost nu numai voia lui Dumnezeu față de el, ci şi 
propria lui dorință, pe care Dumnezeu i-a împlinit-o, 
ascunzându-l până şi de părinţii din Sfântul Munte”. Prin 
anii 70 am întâlnit în mânăstirea Sfântul Pantelimon mo- 
nahi bătrâni care-l cunoscuseră şi care spuneau despre el 
doar atât, că a fost „un bun călugăr”; craniul său, pe care 
am fost învredniciţi să-l vedem şi pe care l-am privit cu 
evlavie ca pe nişte sfinte moaşte, se găseşte în osuarul mâ- 
năstirii, aşezat, alături de celelalte, pe o poliţă de lemn, gro- 
solan cioplită, pe care s-a scris cu creionul numele său de 
monah data naşterii şi a adormirii sale. 

Numai cei care au avut prilejul de a sta de vorbă cu el 
şi care s-au încredințat rugăciunilor lui au reuşit să zăreas- 
că scânteieri ale comorii din sufletul său şi ale sfințeniei 
sale. Este vorba de câţiva monahi atoniţi — unii din afara 
mânăstirii Sfântului Siluan — care îi cereau sfaturi duhov- 
niceşti!5, de pelerini (clerici sau mireni) care, întâlnindu-l 


13 Printre ei, în primul rând părintele Sofronie, care, în timpul 
ultimilor şapte ani de viaţă ai Sfântului Siluan, a avut numeroase 
convorbiri cu el. 

o dată, veneau apoi cu regularitate să-l vadă!“ sau de Creş- 
tini care, auzind despre el de la aceştia, îi scriau şi pri- 
meau răspuns!” sau pur şi simplu se împărtăşeau din roa- 
dele rugăciunii pe care o cereau de la el. 


Notorietatea şi marea influenţă de care se bucură astăzi 
Sfântul Siluan - canonizat de Biserica Ortodoxă pe data 
de 26 noiembrie 198716 — se datorează activității neobo- 
site a arhimandritului Sofronie (1896-1993), el însuşi un 
mare bărbat duhovnicesc, care s-a folosit de propria operă 
şi de propria influență pentru a face cunoscute viața şi 
personalitatea starețului Siluan şi mai ales pentru a-i răs- 
pândi şi tâlcui scrierile. 


III. Scrierile 


Scrierile Sfântului Siluan, care au fost editate după 
moartea sa de arhimandritul Sofronie, n-au fost compuse 
pentru a fi publicate. Sfântul Siluan n-a făcut altceva decât 
să pună pe hârtie — în caiete, pe foi, în scrisori şi adesea 
pe-o margine de carte!! — mărturii directe şi nestilizate 
despre trăirile sale lăuntrice'8. Cele scrise de el sunt vase 


+ Bste cazul episcopului Nicolae Velimirovici, celebrul predica- 
tor şi scriitor creştin, supranumit „Hrisostomul sârb”, 

15 Printre ei îi putem cita pe mitropolitul rus Veniamin, pe Nadej- 
da Soboleva sau pe Chiril Şevici (viitorul stareţ Serghie), ultima per- 
soană cu care a corespondat Sf. Siluan. 

'9 Sărbătoarea sfântului a fost fixată pe data de 24 septembrie, 
ziua morţii sale. 

'7 Cum sunt însemnările făcute pe marginea unui catalog de plante 
şi flori de grădină, traduse în română în vol. Cuviosul Siluan Athoni- 
tul, Între iadul deznădejdii..., ed. a II-a. 

15 Nici o indicație nu ne permite să datăm alte scrieri decât scri- 
sorile. Ceea ce aflăm publicat de părintele Sofronie nu este un text 

umplute de revărsarea harului care izvora din ființa lui. în 
iubea pe Dumnezeu cu atâta tărie şi simţea atât de puternic 
milostivirea Lui şi revărsarea harului, încât, mânat de o 
forță mai presus de el, era parcă silit să-şi vestească simţiri- 
le sufletului. Multe dintre paginile sale mărturisesc despre 
aceasta, îndeosebi următoarea, scrisă ca răspuns la un re- 
proş pe care i-l făcuse un alt monah: „Inima mea ÎL iubeşte 
fierbinte pe Domnul, cum voi ascunde focul care-o arde? 
Cum voi tăinui darurile Sale care-mi desfată sufletul? Cum 


cursiv, ci un florilegiu de texte scrise în diverse perioade. Ele n-au 
fost scrise în ordinea în care au fost publicate; arhimandritul Sofronie 
este cel care le-a asamblat pe teme, selectând deci şi decupând (de 
aceea într-o zi va trebui realizată o ediţie critică, singura care va per- 
mite regăsirea integralităţii, ordinii şi continuității textelor originale, 
făgăduință făcută deja acum aproape cincizeci de ani de episcopul 
Nicolae Velimirovici). Unitatea de duh şi stil care caracterizează cu- 
legerea realizată de părintele Sofronie ne îngăduie să presupunem că 
aceste texte au fost scrise în perioada în care stareţul ajunsese la pa- 
cea inimii şi putea, cu oarecare distanțare şi la adăpost de orice ispită 
sau înşelare, să-şi exprime experienţele trecute şi prezente, adică cele 
ce se petrecuseră cu el între anii 1925 şi 1938. Unele indicii — de 
pildă, mai multe remarci făcute incidental de stareţ — ne îndreptăţesc 
să credem că cea mai mare parte a culegerii a fost scrisă către sfârşi- 
tul perioadei, adică între 1933 şi 1938, mai curând către acest din 
urmă an. Astfel, starețul spune de două ori că prima venire a harului 
s-a produs cu patruzeci de ani în urmă (Scrieri, p. 137); experienţa 
situându-se între 1893 şi 1896 (vezi mai sus, p. 10), momentul în care 
au fost scrise aceste rânduri poate fi plasat undeva între 1933 şi 1936, 
şi chiar mai târziu, dacă privim cifra patruzeci ca aproximativă. Alte 
însemnări ne trimit la anul 1938: „am şaptezeci şi doi de ani şi în cu- 
rând voi muri şi vă scriu...” (Scrieri, p. 112, 109, 41: „Sunt un om 
bătrân, care se pregăteşte să moară, şi scriu numai adevărul, din dra- 
goste de oameni”); „au trecut patruzeci şi cinci de ani de la intrarea 
mea în mânăstire ca frate...” (ibidem, p. 221). Acest an este confir- 
mat de o altă însemnare, în care stareţul îşi evaluează viața de adult la 
şaizeci de ani (ibidem, p. 225). În sfârşit, scrisorile Sf. Siluan din ulti- 
mele luni de viaţă, care sunt datate, au o notă comună privința temati- 
cii, a stilului şi a referinţelor biblice cu multe dintre textele care figu- 
rează în corpusul editat de părintele Sofronie. 

voi uita binefacerile Domnului prin care sufletul meu L-a 
cunoscut pe Dumnezeu? Cum voi putea să nu vorbesc de 
Dumnezeu, când El mi-a robit sufletul? Cum voi tăcea, 
când noapte şi zi inima mea arde de dragoste pentru EI? De 
ce mă întrebi, părinte: «Pentru ce vorbeşti tu mereu de 
Dumnezeu?» Îţi voi răspunde: «Sufletul meu Îl iubeşte şi 
nu pot tăinui iubirea Lui pentru mine!” 

Ca multe dintre scrierile sfinţilor din vechime, şi cea a 
Sfântului Siluan n-a fost rodul voinţei, ci al insuflării Du- 
hului Sfânt. Însuşi starețul scria: „Sfântul Duh mă învață 
şi eu scriu fără nici o osteneală despre Dumnezeu, căci EL 
mă mână să scriu.” 

Înălţimea şi adâncimea, căldura, viaţa şi puterea Sfân- 
tului Duh transpar din tot ce a scris Sfântul Siluan şi de 
aceea cuvintele -sale îi merg la suflet celui ce le citeşte, 
înălțându-l şi transfigurându-l. Unul dintre corespondenții 
Sfântului Siluan a exprimat foarte bine ce simt cei care-l 
citesc: „din scrisorile părintelui Siluan.. . Simţeam cu de- 
săvârşire vădită o aștfel de putere, pe care n-am simţit-o 
de la nimeni altul.”! 

Această putere vine fără îndoială de la Duhul Sfânt, 
dar şi din exprimarea directă, imediată şi lipsită de orice 
artificialitate a unei experiențe trăite. Sfântul Siluan face 
parte dintre acei oameni foarte rari ale căror cuvinte coin- 
cid întru totul cu vieţuirea lor” şi de aceea mărturia sa este 
îndată primită cu toată convingerea. Sfântul Siluan spune 
ceea ce este şi este ceea ce spune. 


Dacă cele scrise de stareț nu au fost destinate publicării 
— de altfel, pentru un om în situaţia sa, nici nu se punea 


9 Viața... p. 312. 
” Aceasta este, de altfel, o însuşire a sfinţilor. Astfel, în Acatistul 
Sfântului Antonie se spune „ritorisind despre Dumnezeu, Părinte, cu- 
vintele tale asemănându-le cu lucrurile...”. 


23 


această problemă —, ele sunt fără nici o îndoială şi în mo- 
dul cel mai obiectiv menite să fie citite. În ceea ce scrie, 
Sfântul Siluan vădeşte nu numai nevoia de a-şi exprima 
simţirea sufletului — nu din mândrie sau slavă deşarte, ci 
din pricinile pe care le-am arătat mai sus —, dar şi pe 
aceea de a o împărtăşi celorlalți oameni. Observăm grija 
stareţului de a vesti mila şi iubirea lui Dumnezeu pentru 
toţi oamenii, fără excepţie — milă şi iubire pe care el în- 
suşi s-a învrednicit să le simtă în chipul cel mai profund 
şi de al căror adevăr a fost încredinţat în chip sensibil —, şi 
de a contribui la mântuirea lor. 


Stilul Sfântului Siluan este deosebit de cald şi adeseori 
profund poetic. 

Pe de altă parte, starețul, care avea puţină şcoală” şi 
n-a fost niciodată preocupat să stilizeze sau să revadă cele 
scrise, se exprimă într-un limbaj foarte simplu, câteodată 
neîndemânatic. Cele scrise au un ritm lent — care poate fi 
pus în legătură cu rugăciunea inimii —, deranjant poate 
pentru cititorul modern. Pentru că starețul Siluan nu s-a 
îngrijit de cum scrie şi n-a ținut seama de vreun plan, în 
scrisul său există multe repetiţii — ceea ce se explică prin 
faptul că Sfântul Siluan avea foarte puţine preocupări, în 
care se concentrau experiența sa duhovnicească şi pravila 
de viață şi care, în termeni de analiză formală, pot fi nu- 
mite teme fundamentale ale scrierilor sale. 

Părintele Sofronie s-a temut ca nu cumva, din aceste 
pricini, scrierile sale să fie nesocotite sau în orice caz să 
nu fie prețuite la adevărata lor valoare. Pe de altă parte se 
temea ca istorisirile referitoare la experienţele sale du- 
hovniceşti cu totul excepționale (arătarea lui Hristos şi a 
Maicii Sale, convorbirea cu ei sau vederea demonilor) să 


20 A urmat şcoala primară numai două ierni, învățând doar să scrie. 

nu-i facă pe oameni să-l socotească dezechilibrat sau 
drept un monah rătăcit, supus înşelării diavoleşti (cum au 
fost, de pildă, privite scrierile Sfântului Simeon Noul 
Teolog chiar în mediile ecleziastice, sau dacă ne gândim 
la împotrivirile pe care le-a avut de întâmpinat Sfântul 
Grigorie Palama atunci când a vorbit despre experierea 
personală a luminii şi vederii lui Dumnezeu, cu toată teo- 
logia înaltă de care s-a folosit). De aceea, părintele Sofro- 
nie a decis ca publicarea scrierilor Sfântului Siluan să fie 
însoțită de comentarii, care, într-adevăr, au permis ca 
Sfântul Siluan să fie acceptat şi înțeles de mulţi oameni. 

Pentru cititorul Sfinţilor Părinţi însă este limpede că 
scrisul Sfântului Siluan, prin profunzimea şi înălțimea du- 
hovnicească pe care le exprimă, are aceeaşi valoare ca ace- 
la al marilor Părinţi ai Bisericii. Un monah trăitor în ace- 
eaşi mânăstire, care a aflat de însemnările Sfântului Siluan 
după moartea sa, a spus că „ajunsese la măsura Sfinţilor 
Părinți”; iar fericitul episcop Nicolae Velimirovici, cu totul 
entuziasmat de cele ce citea, a spus chiar că „Siluan e mai 
mare decât toți ceilalţi, prin iubire”. 

Sfântul Siluan se înrudeşte mai ales cu doi mari Părinţi 
ai spiritualităţii ortodoxe: Sfântul Simeon Noul Teolog şi 
Sfântul Isaac Sirul. De primul îl apropie vederea lui Hris- 
tos, de care s-au învrednicit amândoi, şi roadele duhovni- 
ceşti ale acestei minunate experienţe”!; de cel de-al doilea, 
nețărmurita milă pe care a avut-o pentru toți oamenii şi 
toate făpturile lui Dumnezeu. 

Dar Sfântul Siluan face parte din familia mai largă a 
Părinților. Scrisul său este o mărturie a faptului că a citit 
marile scrieri ascetice din vechime (Cuvintele Sfinţilor 


”1 Lucrarea de referință în ceea ce-l priveşte pe Sf. Simeon Noul 
Teolog este cea a Mgr Basile Krivochâine, Dans la lumiere du 
Christ, Chevetogne, 1980. 

bătrâni ai pustiei, Scara avvei loan de la Sinai sau Cu- 
vintele despre sfintele nevoinţe ale avvei Isaac Sirul), ca şi 
pe cele mai recente (ale Sfântului Serafim din Sarov, de 
pildă). Scrisul său vădeşte, de asemenea, deplina lui păr- 
tăşie la tradiţia Bisericii Ortodoxe pe care o aflăm în scri- 
erile Părinților ce au trăit înaintea lui, şi mai ales părtăşia 
la unul şi acelaşi fel de vieţuire, transmis în chip neîntre- 
rupt de părinţii cei duhovniceşti fiilor lor, din primele 
veacuri creştine până în zilele noastre. Starețul Siluan a 
ajuns la măsura Sfinţilor Părinţi nu printr-o urmare for- 
mală a cuvintelor lor, ci printr-o experienţă lăuntrică întru 
totul identică cu a acelora. 

Această unitate a Sfântului Siluan cu ceilalți Părinți în 
cadrul experienţei duhovniceşti a Bisericii Ortodoxe, îră- 
ită pe cea mai înaltă treaptă, nu l-a împiedicat însă să ur- 
meze o cale proprie şi să ne dea o mărturie şi o învăţătură 
cu totul originale, nu pentru că în ele am afla lucruri ab- 
solut noi, ci pentru că pun în valoare sau formulează 
într-un fel cu totul nou elemente care, sub o formă sau 
alta şi într-o măsură mai mare sau mai mică, aparţin expe- 
rienţei duhovniceşti comune tuturor sfinților. 

1) Dintre aceste noi formulări, la loc de cinste se află 
minunatele şi uimitoarele cuvinte: „Ține-ţi mintea în iad 
şi nu deznădăjdui!”, pe care le-a rostit Hristos şi pe care 
starețul le-a primit ca pe o poruncă dumnezeiască şi ca pe 
o rânduială de viață pe măsura sa, dar care au o valoare şi 
o semnificaţie universale, pentru că prin ele ni se dă un 
remediu al celor două mari patimi fundamentale: mândria 
şi deznădejdea, cărora li se împotrivesc cele două stră- 
lucite virtuţi creştine: smerenia unită cu pocăința şi 
nădejdea. 

2) O a doua mărturie şi învățătură fundamentală a 
Sfântului Siluan se referă la iubirea vrăjmaşilor. Aceasta 
este forma desăvârşită a iubirii de aproapele, care ne-a 

fost poruncită de lisus, şi starețul ne arată limpede că ea 
nu poate fi despărțită de cea dintâi poruncă: iubirea lui 
Dumnezeu. 

3) Legată de iubirea aproapelui, de nădejde şi de cre- 
dința în marea milă a lui Dumnezeu, aflăm la stareţul 
Siluan rugăciunea pentru mântuirea tuturor oamenilor — 
pe care creştinul trebuie s-o privească ca pe propria lui 
mântuire —, ca o a treia temă majoră a mărturiei şi învă- 
țăturii sale. 

4) O a patra temă este suferința sufletului părăsit de har, 
pe care starețul a simţit-o de-a lungul întregii sale vieți, 
după ce, în primul an de mânăstire, i s-a arătat Hristos, su- 
ferință care i-a marcat viaţa şi nevoinţa duhovnicească. 

5) Pocăinţa şi smerenia ocupă în mărturia şi învățătura 
Sfântului Siluan un loc fundamental, ca de altfel în toate 
scrierile Sfinţilor Părinţi, dar cu accente personale deter- 
minate de propria sa experiență duhovnicească şi de cu- 
noaşterea cu adevărat a lui Hristos, primită prin harul 
Sfântului Duh. 

6) Pornind de la această cunoaştere directă şi suprana- 
turală, starețul a zugrăvit în scrierile sale icoana lui Hristos 
Cel iubitor de oameni, milostiv, blând şi dătător de pace, 
neasemuit de smerit. Întreg ansamblul temelor prezentate 
mai sus poartă pecetea acestui chip al lui Hristos, care face 
din spiritualitatea Sfântului Siluan ceva cu totul unic. 

7) Dacă scopul vieţii creştine, după cum spune Sfântul 
Serafim de Sarov, este dobândirea Sfântului Duh, atunci 
fără nici o îndoială stareţul Siluan şi-a împlinit în chip 
desăvârşit menirea. Sfântul Duh este pururea prezent în 
mărturiile sale şi nu este nici o altă scriere patristică în 
care să se vorbească atât de mult despre El. Nu e vorba, 
desigur, despre referiri abstracte, ci de simţirea în adâncul 
inimii a prezenţei vii şi de viaţă făcătoare a Duhului 
dumnezeiesc. 

Acestea sunt marile teme ale scrisului Sfântului Siluan. 
Despre acestea a vorbit cu deosebită forță şi în chip cu to- 
tul original, oferind prin mijlocirea lor o perspectivă nouă 
asupra tuturor celorlalte teme tradiționale ale spiritualită- 
ţii ortodoxe şi o nouă formulare, în stare să ajungă la su- 
fletul neliniştit al omului de azi, pentru a-i întări nădej- 
dea. Prin cuvintele sale insuflate, mulți oameni din zilele. 
noastre au sporit duhovniceşte sau chiar au ajuns să redes- 
copere sensul creştinismului. 


CAPITOLUL II 


„Tine-ţi mintea în iad 
şi nu deznădăjdui” 


Aceste cuvinte ale lui Hristos au o ţintă anume şi tot- 
odată o rezonanţă universală. Rostite într-un anume timp şi 
într-un loc anume, către o persoană anume, pentru a-i fi de 
folos spre mântuire, ele sunt valabile pentru toți oamenii 
din toate timpurile şi din tot locul; nu numai pentru cei 
aflaţi într-o situație asemănătoare, ci şi pentru toţi cei care, 
într-un fel sau altul, pot să primească din ele un folos du- 
hovnicesc. Cuvântul lui Dumnezeu are însuşirea că poate fi 
interpretat într-o mulțime de feluri, toate îndreptățite atâta 
vreme cât sunt în acord cu dreapta credință. Această însuşi- 
re — exprimată şi prin deosebirile care există între istori- 
sirile evangheliştilor — este o manifestare a caracterului in- 
epuizabil al cuvântului dumnezeiesc şi o expresie simboli- 
că a nemărginirii Celui care-l rosteşte şi a bogăției harului 
care ni se împărtăşeşte prin el. 

Aşa stau lucrurile şi cu aceste cuvinte ale Hristos către 
Sfântul Siluan: „Ţine-ţi mintea în iad şi nu deznădăjdui!” 
Rostite într-un moment anume, la ceas de mare cumpănă, 
pentru întărirea sufletului şi sporirea duhovnicească a 
Sfântului Siluan, ele şi-au dovedit puterea de a lumina şi 
a fi de mare folos şi în alte momente ale vieții stareţului, 
ca şi în viața altor oameni, din alte locuri şi din alte tim- 
puri. De aceea, îndemnul lui Hristos a fost socotit de unii 
dintre cei care s-au aplecat asupra înțelesurilor lui şi care 
i-au remarcat modernitatea, drept un sfat providențial 
pentru oamenii din vremea de azi!. Cei care au aflat 


! Cf. Archim. Sophrony, Voir Dieu tel qu'll est, Geneva, 1983, p. 197. 

aceste cuvinte au fost uimiți de noutatea lor deplină, şi 
chiar Arhimandritul Sofronie spune că sunt „neobişnuite 
şi stranii”, „de neînțeles”. 

Noutatea formulării însă nu trebuie să ne împiedice să 
observăm faptul că, în ceea ce priveşte fondul, ele se inse- 
rează în contextul duhovnicesc tradițional — la care de alt- 
fel se referă şi stareţul Siluan — şi cunosc numeroase ante- 
cedente patristice, ceea ce le confirmă, pe de altă parte, 
dimensiunea universală. Acest context şi aceste antece- 
dente voim să le subliniem aici, după ce mai întâi vom 
evidenția diferitele înțelesuri care li s-au dat, înțelesuri pe 
care credem că se cuvine să le distingem şi chiar să le ie- 
rarhizăm, dar pe care nu le socotim străine unele de altele, 
ci, dimpotrivă, strâns legate între ele. 


I. „„Tine-ţi mintea în iad...” 


1. A îndura necazurile şi suferinţele acestei vieţi 


Unii comentatori cred că sfatul pe care Hristos 1 l-a dat 
lui Siluan este menit să aducă sprijin, mângâiere şi o rază 
de lumină oamenilor din vremea noastră care, sub povara 
vieții şi a mulţimii greutăților şi suferințelor de tot felul, 
ajung să cadă în neagră deznădejde. Iadul aici are un înţeles 
mai larg, în care se cuprinde şi sensul, nu numaidecât reli- 
8ios, care i se dă în limbajul de zi cu zi, de chin şi nelinişte. 

Această interpretare are un anume temei în atitudinile 
Şi învățătura starețului. Sfântul Siluan lua seama la neca- 
zurile oamenilor pe care îi întâlnea; inima lui era plină de 
mâhnire şi milă față de toţi oamenii, şi chiar faţă de toate 


* Arhim. Sofronie, Viaţa Sfântului Siluan Athonitul, Editura Schi- 
tul Românesc Lacu, Sfântul Munte Athos, 2001, p. 250. 

celelalte făpturi ale lui Dumnezeu, pentru mulțimea sufe- 
rințelor pe care le aveau de îndurat. Putem remarca, de 
asemenea, că el vede o asemănare între necazurile din 
această lume şi chinurile iadului atunci când, de pildă, 
spune că „pentru faptele mele sunt vrednic de chinuri şi 
pe pământ şi în iad”. 

Dar trebuie să remarcăm faptul că starețul dă acestor 
suferințe o semnificație duhovnicească, mai ales atunci 
când pune la rădăcina lor mândria. „Pentru ce suferă omul 
pe pământ, pentru ce îndură suferințe şi rele? Cu toţii 
suferim pentru că suntem lipsiţi de smerenie”; „oamenii 
nu ştiu ce este smerenia şi din pricina mândriei nu pot 
primi harul Duhului Sfânt şi pentru aceasta întreaga lume 
zace în suferință”. 

Totuşi, ţinând seama de momentul în care au fost ros- 
tite, nu putem admite că acesta este sensul primordial al 
cuvintelor lui Hristos. A prefera o asemenea interpretare 
pe motiv că este un mesaj mai potrivit pentru o lume în 
care din ce în ce mai mulţi oameni — chiar dintre creştini 
— nu mai cred în existența unui iad metafizic, după cum 
nu mai cred nici în existența diavolului şi a duhurilor rele, 
ar. însemna să ignorăm bogăţia de înțelesuri a acestui 
îndemn dumnezeiesc. 


2. A îndura vederea şi apropierea diavolului şi 
a demonilor şi chinul luptei cu ei 


„A-ţi ţine mintea în iad” poate să însemne şi îndurarea 
prezenţei demonilor, a vederii urâţeniei lor şi suportarea 
lucrării răutăţii lor. Căci, într-adevăr, iadul este locul de 
osândă în care păcătoşii au de îndurat tovărăşia diavolului 
şi a demonilor. 

Starețul a avut de mai multe ori parte de suferința is- 
cată de această prezenţă întunecată. Atunci când i-a apă- 

rut Hristos, era împresurat de diavoli: „Într-o noapte, pe 
când stam în chilie, demonii au venit la mine, umplân- 
du-mi chilia. M-am rugat fierbinte şi Domnul 1-a alungat, 
dar ei au venit din nou. Atunci m-am ridicat să fac mătă- 
nii înaintea icoanelor, dar demonii mă înconjurau. Unul 
dintre ei stătea în fața mea, ca să nu mă pot închina la 
icoane fără să mă plec înaintea lui.” El mai avusese şi altă 
dată de îndurat prezența diavolilor în preajma lui şi năvă- 
lnle lor: „Mi-am înţeles singur greşeala, pentru că demo- 
nii au început să mi se arate din nou nu numai noaptea, 
dar şi în timpul zilei. [...] Şi aşa am avut de pătimit mulţi 
ani din partea lor.” Starețul vorbeşte de asemenea despre 
cazul în care omul îl vede limpede chiar pe Satana, care-l 
arde cu focul lui şi caută să-i robească mintea, aşa cum lui 
însuşi i s-a întâmplat de două ori: „Pentru mândria mea, 
Domnul a îngăduit de două ori vrăjmaşului să-mi lupte 
sufletul aşa de tare, că sufletul s-a aflat în iad.” 

Să observăm că starețul spune cu multă umilință că 
toate acestea erau provocate de mândria sa. O spune lim- 
pede în rândurile citate mai sus, ca şi în alte locuri: „Am 
suferit mult din pricina demonilor, pentru mândria mea.” 
Mândrie era mai ales faptul că socotise că nu mai are ne- 
voie de pocăință pentru păcatele sale din trecut. El spune: 
„Chiar dacă ne-au fost iertate păcatele, se cuvine ca toată 
viața să ne aducem aminte de ele şi să plângem pentru ele, 
ca să păstrăm zdrobirea inimii. N-am făcut aşa, şi am 
pierdut căința inimii, şi pentru asta mult am avut de 
suferit din partea demonilor. [...] Cel care, ca şi mine, a 
pierdut harul, să lupte împotriva demonilor cu curaj [...] 
Domnul îți dă să cunoşti [...] ce înseamnă să ai de luptat 
cu demonii. Aşa ajunge sufletul să înveţe din experiență 
relele pe care le aduce mândria.” 

Dar mai înainte de suferințele luptei cu diavolii, adesea 
simpla lor arătare pe neaşteptate naşte simţirea iadului în 

cel care, din slavă deşartă, s-a lăsat târât de propria-i în- 
chipuire şi a căzut pradă gândurilor rele: „mintea robită 
de slavă deşartă nu se poate păstra neîntinată de cugete şi 
închipuiri şi ajunge chiar să vadă demoni şi să stea de 
vorbă cu ei. Scriu asta pentru că eu însumi am căzut într-o 
asttel de înşelare.” 


Fără îndoială că din Viaţa Sfântului Antonie aflăm în 
chipul cel mai viu despre arătările diavolilor şi despre lu- 
crarea lor plină de răutate îndreptată împotriva sfinţilor, 
pe care nu se sfiesc chiar să-i atace cu cruzime5. Chiar 
Sfântul Siluan face aluzie la un pasaj din această scriere. 
Dar despre fapte asemănătoare aflăm şi din alte Vieţi de 
sfinţi, mai ales din cea a Sfântului Pahomie”. 

În învățăturile Sfinţilor Părinţi se vorbeşte adesea de- 
spre suferinţele pe care le are de îndurat bărbatul duhov- 
nicesc de la lucrarea răutăţii diavolilor în preajma lui şi în 
el şi despre nenumăratele chinuri iscate de lupta îm- 
potriva lor*. 

Legătura dintre prezenţa şi lucrarea diavolilor Şi mân- 
dria oamenilor, despre care stareţul Siluan vorbeşte lim- 
pede, este arătată indirect de Sfinţii Părinţi atunci când 
spun că numai prin smerenie scăpăm de aceştia. Astfel, 
Sfântul Antonie cel Mare spune: „Am văzut toate cursele 
vrăjmaşului întinse pe pământ şi suspinând am zis: Oare 
cine poate să le treacă pe acestea? Şi am auzit un glas 
zicându-mi: Smerenia."*€ 


* Cf. Sf. Atanasie cel Mare, Viaţa Cuviosului Părintelui nostru 
Antonie, VIII-IX, p. 198. 

* Viaţa Sfântului Pahomie, în Vieţile sfinţilor pe luna mai, ziua 15. 

” Sfântul Macarie Egipteanul vorbeşte îndeosebi despre aceste 
lucruri. A se vedea mai ales Omilii duhovniceşti, XI, 11-15; XXI. 

A Pateric, „Pentru avva Antonie”, 9. Să ne amintim, de asemenea, 
că diavolul i-a spus Sfântului Macarie cel Mare: „Numai una este cu 

Dacă „Ţine-ţi mintea în iad” poate să însemne şi aceas- 
tă suportare a suferințelor provocate de prezenţa şi lucra- 
rea satanei şi a diavolilor, ca şi a chinurilor luptei cu ei, 
sensul ni se pare totuşi unul secundar și derivat. De altfel, 
putem observa că în Viaţa Sfântului Antonie, ca şi în cea 
a Sfântului Pahomie, nu se spune niciodată că simţirea 
prezenţei şi lucrării diavolilor în jurul său îl face pe sfânt 
să se socotească ajuns în iad; tot aşa, nici în scrierile 
Sfântului Macarie sau ale lui Diadoh al Foticeei, care vor- 
besc adeseori despre lucrarea diavolească în adâncurile 
inimii, nu aflăm vreo referire specială la iad. În orice caz, 
aceste cuvinte nu pot fi socotite un îndemn la căutarea 
prezenței diavolilor şi la provocarea lor, ci este vorba de- 
spre realități cu care credinciosul se întâlneşte în urcuşul 
său spre Dumnezeu, cărora trebuie să le facă faţă atunci 
când se ivesc, dar pe care nu trebuie să le provoace, cu 
atât mai mult cu cât lucrarea lor este întotdeauna prezen- 
tată de Părinţi şi de însuşi starețul Siluan drept o stavilă în 
întâlnirea cu Dumnezeu. Sfatul dat de Hristos lui Siluan 
are, de altfel, drept scop — după cum se va vedea limpede 
atunci când vom discuta contextul în care a fost rostit — 
îndepărtarea demonilor din preajma lui şi încetarea apari- 
tilor lor, care-i tulburau viaţa duhovnicească. Trebuie ob- 
servat că, în istorisirea sa, Siluan spune că încă mai înain- 
te Domnul îi îndepărtase pe demoni de la el — ceea ce n-ar 
fi făcut dacă voia Sa ar fi fost ca starețul să aibă de îndu- 
rat prezenţa şi lucrarea lor —, dar că ei au revenit. Hristos, 
prin răspunsul pe care-l dă la rugămintea lui Siluan: „În- 
vață-mă ce trebuie să fac, pentru ca ei să nu mă mai necă- 
jească!””, îi descoperă că revenirea lor e pricinuită de mân- 
drie: „Cei mândri au întotdeauna de suferit din partea 
dracilor.” Cuvintele „Ține-ţi mintea în iad şi nu deznădăj- 


care mă biruieşti [...] smerenia ta, şi pentru aceasta nimic nu pot 
asupra ta” (ibidem, „Pentru avva Macarie”, 11 şi 33). 

dui” sunt răspunsul la următoarea rugăminte a lui Siluan: 
„Doamne, învaţă-mă ce să fac ca să-mi smeresc sufle- 
tul!”, arătându-i-se astfel că smerenia este cea care putea 
să spulbere apariţiile diavoleşti pe care le avea de îndurat 
Siluan, fără ca aceasta să însemne sfârşitul luptelor cu 
diavolii şi al chinurilor legate de ele. 


3. A îndura suferinţa îndepărtării de Dumnezeu şi 
a lipsirii de plinătatea harului Său 


Atunci când Hristos i-a spus aceste cuvinte, starețul 
Siluan se afla într-un anume fel în iad. Pe de o parte, aşa 
cum am văzut, era împresurat de diavoli. Pe de alta, voia 
să se roage lui Dumnezeu, dar între el şi icoana la care 
voia să se închine sta un diavol, fapt care poate fi privit şi 
ca un simbol al distanţei care-l despărțea de Dumnezeu, al 
neputinței sale din acea vreme de a se apropia de El. 
Atunci stareţul L-a rugat pe Hristos: „Doamne, Tu vezi că 
cu vreau să mă rog cu duh curat şi că dracii mă împie- 
dică”; „Doamne, Tu vezi că diavolii mă împiedică la ru- 
găciune. Învaţă-mă ce trebuie să fac, pentru ca ei să nu mă 
mai necăjească!”. Din pricina depărtării de Dumnezeu, 
starețul suferă chinurile celor din iad: „De atunci ţin min- 
tea mea în iad şi ard în focul cel întunecat. Tânjesc după 
Domnul şi-L caut plângând şi spun: În curând am să mor 
şi mă voi sălăşlui în iadul cel întunecat şi, singur acolo, 
ars de dorirea Lui, mă voi tângui: Unde eşti Tu, Doamne, 
lumina inimii mele!” 

Chinurile iadului pe care le are de îndurat starețul par 
aici mai puţin legate de împresurările diavolilor, cât de 
simţirea profundă a îndepărtării de Dumnezeu şi a pierde- 
rii harului. Ideea pierderii harului este statornic prezentă 
în scrierile lui. El socoteşte feluritele suferințe pe care le-a 
avut de îndurat — inclusiv cele legate de prezenţa diavoli- 

lor şi de lupta cu ei — drept o urmare a acestei pierderi, pe 
care uneori o simte ca pe o părăsire din partea lui Dum- 
nezeu. „Cel care, ca şi mine, a pierdut harul, să lupte cu 
curaj cu demonii.” „Când sufletul cercetat de Dumnezeu 
şi mângâiat de harul Lui, dintr-o pricină oarecare, pierde 
harul, cade în mare întristare şi doreşte să-l afle din nou. 
„Sufletul părăsit de harul pe care l-a cunoscut nu se poate 
mângâia şi nu-şi poate afla odihnă în nimic.” „Sufletul în- 
dură mare chin atunci când pierde harul Duhului Sfânt!” 
„O, fraţilor, de-aţi putea înţelege suferința sufletului ca- 
re-l poartă în el pe Duhul Sfânt dar apoi îl pierde. Această 
suferință este înfricoşătoare. Atunci sufletul se află în 
mâhnire şi chin de nedescris.” „Nu este amar mai mare ca 
pierderea harului.” 

Mândria — ca şi, bineînţeles, toate celelalte păcate şi 
patimi — îl ţine pe om departe de har, iar lucrul acesta, 
pentru cel care este conştient de existența harului şi cu 
atât mai mult pentru cel care l-a experiat, este pricină de 
mare chin, izvorât mai ales din simţirea golului, a lipsei 
pe care o naşte absența harului, ca şi din dorința neostoită 
a primirii lui. Domnul „lasă sufletul să flămânzească din 
pricina mândriei şi nu-i dă harul până ce n-a învățat sme- 
renia”; „Sufletul care a cunoscut harul şi apoi l-a pierdut e 
însetat de Dumnezeu şi zice: Sufletul meu tânjeşte după 
Domnul şi-L caut cu lacrimi.” Starețul simte atunci ce a 
simțit Adam la pierderea harului stării din ra „Din 
pricina mândriei pierdem harul. Atunci mă tângui cum se 
tânguia Adam după raiul cel pierdut.” În lumina acestor 
consideraţii duhovniceşti trebuie ai ul lungul poem 
al starețului despre „tânguirea lui Adam”$ 


1 *rezi, de asemenea: „Tot aşa şi încă şi mai mult suferă şi suspină 
sufletul când a pierdut harul. [...] Tot aşa şi încă şi mai mult suferă şi 
se tânguieşte sufletul care a pierdut harul Duhului Sfânt.” 

3 Între iadul deznădejdii şi raiul smereniei, Capitolul XVIII. 

Despre faptul că, în esență, pentru om chinurile iadului 
înseamnă simțirea dureroasă a depărtării sale de Dumne- 
zeu şi a pierderii harului din pricina păcătoşeniei sale, 
mulți Părinţi vorbesc foarte limpede. Astfel, Origen spune 
că suferinţele din iad constau fundamental în „Împunsătu- 
rile conştiinţei”. Avva Dorotei de Gaza arată că, după 
moarte, sufletul îşi aminteşte de toate câte a făcut pe pă- 
mânt şi, mai ales, de păcatele şi patimile sale şi, având o 
privire mai limpede şi mai pătrunzătoare decât cea din 
viața pământească, arde şi se chinuie din pricina lor!0. 
Pentru Sfântul Irineu de Lugdunum iadul este lipsirea de 
Dumnezeu, or, „lipsirea de Dumnezeu înseamnă moarte. 
După cum lipsirea de lumină înseamnă întuneric, lipsirea 
de Dumnezeu înseamnă pierderea bunătăţilor care ne vin 
de la EI”, iar cei „lipsiţi de toate aceste bunătăţi cad sub 
osândă”!!. Sfântul Ioan Gură de Aur spune că suferinţele 
pe care le îndură cei osândiţi la iad sunt pricinuite de 
faptul că „au fost depărtaţi cu necinste, ca să nu vadă 
slava lui Dumnezeu” şi „de durerea căderii de la aseme- 
nea bunătăți”!?, Dar, fără nici o îndoială, cele mai adânci 
cugetări cu privire la acest subiect le aflăm la Sfântul 
Isaac Sirul şi la Sfântul Maxim Mărturisitorul. Sfântul 
Isaac Sirul socoteşte că pricina chinului celor din iad este 
dragostea: dragostea lui Dumnezeu pentru ei, pe care abia 
atunci ajung s-o cunoască pe deplin şi pe care, din propria 
lor vină, n-au primit-o şi căreia nu i-au răspuns. Şi nu 
poate fi suferință mai mare ca aceasta: „cei chinuiți în 


” Despre principii, LL, 10, 4. 

10 Îmvăţături de suflet folositoare, XII, 4: „Mustrarea conştiinţei şi 
amintirea celor săvârşite... vor fi mai rele decât zeci de mii de pedep- 
se negrăite.” 

1 Împotriva ereziilor, V, 27,2. 

1? Către Teodor cel căzut, PG 47, 294, citat de Avva Dorotei, 

Învățături de suflet folositoare, XII, 4. 

gheenă vor fi biciuiţi de biciul iubirii. Şi ce chin este mai 
amarnic şi mai cumplit decât chinul dragostei! Cei care 
simt că au greşit față de dragoste suferă acolo un chin mai 
mare decât orice chin, fie el cât de înfricoşător. Căci 
tristeţea întipărită în inimă de păcatul față de dragoste e 
mai ascuțită decât orice chin. E nebunie să socotească ci- 
neva că păcătoşii se lipsesc în gheenă de dragostea lui 
Dumnezeu. Dragostea este odrasla cunoştinței adevărului, 
care, după mărturisirea de obşte, s-a dat tuturor. Dar dra- 
gostea lucrează prin puterea ei în două feluri: pe păcătoşi 
îi chinuieşte, cum se întâmplă şi aici când un prieten este 
chinuit de prietenul lui, iar pe cei ce au păzit cele cuvenite 
îi veseleşte. Şi părerea de rău este, după judecata mea, 
chinul din gheenă.”!* 

Sfântul Maxim Mărturisitorul înţelege într-un mod 
asemănător suferinţa celor osândiţi la muncile iadului: la 
sfârşitul veacurilor, Dumnezeu Se va uni cu toţi deopo- 
trivă; cei vrednici de această unire şi care s-au pregătit ei 
înşişi să se unească cu Dumnezeu şi să primească harul 
Său vor primi din această unire cu El fericirea cea veş- 
nică; dimpotrivă, unirea aceasta va fi izvor de suferință 
pentru cei nevrednici de ea, căci ei vor fi siliți s-o îndure 
împotriva voii lor, „în afara harului” pe care n-au voit să-l 
primească: „Căci Dumnezeu unindu-Se cu toți, după ca- 
litatea dispoziţiei aflătoare în fiecare, dă fiecăruia, precum 
ştie El, simţirea potrivită, după cum s-a pregătit fiecare 
prin sine însuşi spre primirea Celui ce Se va uni cu toți la 
sfârşitul veacurilor.”!4 

Fără ca aceasta să constituie pentru ei propriu-zis o 
experiere a iadului, sfinţii care au ajuns la vederea lui 
Dumnezeu înţeleg şi simt ce poate să însemne îndepărta- 


5 Cuvinte despre sfintele nevoințe, 84. 
4 Răspunsuri către Talasie, 59. 

rea de Dumnezeu şi înstrăinarea de El, pentru că în 
această lume, într-adevăr, nu este cu putinţă să fie cineva 
pe deplin şi neîncetat unit cu Dumnezeu, în vederea lumi- 
nii Sale. Cel care L-a văzut pe Dumnezeu şi a simţit 
bucuria şi fericirea de a fi deplin unit cu EI, în iubire şi 
cunoaştere, vede limpede, cu multă durere, distanţa care-l 
separă de Dumnezeu atunci când este lipsit de simţirea 
prezenţei Sale; şi durerea lui este cu atât mai mare, cu cât 
uneori 1 se pare că a fost părăsit de Dumnezeu. Această 
simţire pe care, după cum am văzut, a avut-o starețul 
Siluan, a încercat-o şi Sfântul Simeon Noul Teolog, ma- 
rele mistic, după momentele în care s-a bucurat de vede- 
rea luminii dumnezeieşti: „Dar acea nesfârşită lumină 
care mi s-a arătat [...], stingându-se încet, ca şi cum s-ar 
fi contractat, am simțit şi am cunoscut ce putere a lucrat 
dintr-o dată în mine şi, cugetând la despărţirea ei şi soco- 
tind că iarăşi am rămas singur în viață, am fost cuprins de 
o întristare şi de o durere atât de grea, încât n-aş putea să 
exprim mărirea acelei suferințe felurite şi foarte puternice 
care s-a aprins ca un foc în inima mea.”15 Cei cărora li se 
arată această lumină, „dacă o dată li se arată mai puţin 
limpede, atunci se simt ca lipsiţi de toate, iar dacă vrea să 
se ascundă cu totul, fie chiar şi numai pentru puţin timp, 
atunci provoacă în ei durerea ascuţită şi insuportabilă a 
unui dor negrăit”!€. 

Şi totuşi niciodată Sfântul Simeon n-a considerat aceas- 
tă simţire dureroasă drept un chin al iadului. Şi să obser- 
văm că însuşi stareţul Siluan, chiar dacă vorbeşte despre o 
„mare mâhnire”, de „mari chinuri”, de o „înfricoşătoare su- 
ferinţă”, de un „chin de nedescris”, de o „mare amărăciu- 
ne”, el nu le aseamănă şi nici nu le leagă direct de chinurile 


5 Cateheze, 16, 108-117. 
16 Discursuri etice, LV, 869-873. 

iadului. De aceea, credem că nici în acest context duhovni- 
cesc cuvintele „Ține-ţi mintea în iad şi nu deznădăjdur” 
nu-şi descoperă înţelesul lor de căpetenie. 


4. A te socoti vrednic de chinurile iadului 


Primul înţeles al îndemnului lui Hristos: „Ține-ţi min- 
tea în iad”, care se desprinde din contextul în care a fost 
rostit şi din explicaţiile pe care le dă starețul Siluan în mai 
multe locuri din scrierile sale, este în fond acesta: „Să te 
socoteşti întotdeauna vrednic de osânda şi chinurile din 
iad pentru păcatele tale.” 

Iadul se cuvine înțeles aici în accepţia comună, drept 
loc!” de suferință al celor osândiţi, adică al celor pe care 
Judecata lui Dumnezeu i-a osândit pentru păcatele lor la 
chinurile cele veşnice. „În curând am să mor şi mă voi să- 
lăşlui în iadul cel întunecat”, gândeşte starețul şi adaugă: 
„Nu sunt vrednic de Dumnezeu şi de rai. Sunt vrednic de 
chinurile iadului şi voi arde veşnic în foc.” El vorbeşte 
despre cel care „se socoteşte vrednic de focul cel veşnic”, 
şi-l sfătuieşte pe cititorul său: „Smereşte-te la gândul că 
după moarte vei fi aruncat în temniță, unde vei fi mistuit 
de durere şi vei tânji după Domnul.” Şi mai departe: „Tre- 
buie să ne socotim mai răi decât toate făpturile şi singuri 
să ne osândim la iad [...]. E bine să-ţi obişnuieşti sufletul 
să gândească: Voi arde în focul iadului.” Uneori spune 
aceasta mai atenuat: „Sunt ticălos şi vrednic de mulțimea 
pedepselor.” Să nu credem însă că starețul avea despre iad 


!7 Folosirea acestui termen, tradiţional la Sfinţii Părinţi, nu trebuie 
să ne facă să-l privim ca pe un loc geografic sau spaţial, pentru că ia- 
dul, ca şi raiul, ţin de un mod de a fi în care condiţiile spaţio-tempora- 
le ale acestei lumi sunt abolite. De asemenea, el nu trebuie să ne îm- 
piedice să înțelegem faptul că iadul corespunde mai întâi de toate 
unei stări spirituale. 

o viziune naivă; tot ce am spus mai înainte este lămuritor 
pentru înţelesul profund pe care îl da el chinurilor iadului. 

Astfel, starețul se socoteşte vrednic de iad din pricina 
păcatelor sale din trecut („după faptele mele sunt vrednic 
de chinuri şi pe pământ şi în iad”), şi mai ales pentru 
mândria sa. Doar prin recunoaşterea propriei păcătoşenii 
şi prin osândirea de sine va ajunge el la smerenie, iar 
sfatul lui Hristos nu pare să aibă alt scop decât de a-l ajuta 
pe Siluan să câştige această virtute, care, alături de iubire, 
este cea mai înaltă dintre virtuțile creştine. „Domnul în- 
suşi m-a învăţat cum trebuie să mă smeresc: Ţine-ţi min- 
tea în iad şi nu deznădăjdui”, spune stareţul şi adaugă: „de 
îndată ce-mi las mintea să iasă din foc, cugetele prind din 
nou putere.” Aceste cugete, după cum limpede ne indică 
contextul, sunt cugete de mândrie. De altfel sfatul lui 
Hristos este răspunsul la rugăciunea lui Siluan de a afla 
smerenia: „Doamne, ce să fac ca să-mi smeresc sufle- 
tul?”15, „Domnul m-a învățat să ţin mintea mea în iad şi 
să nu deznădăjduiesc, şi aşa sufletul meu se smereşte”!?. 
Astfel, atunci când stareţul îl îndeamnă pe cititorul său să 
se socotească şi el vrednic de chinurile iadului, face 
aceasta pentru a-i deschide calea smereniei prin care se 
poate primi harul dumnezeiesc şi se câştigă pacea gân- 
durilor şi ferirea de năvălirile demonilor: „Smereşte-te la 
gândul că după moarte vei fi aruncat în temniţă, unde vei 
fi mistuit de durere şi vei tânji după Domnul. Când plân- 
gem şi ne smerim sufletul, suntem păziți de harul lui 
Dumnezeu.” Este limpede că a-ţi ţine mintea în iad pentru 
Siluan înseamnă a te smeri în chipul cel mai deplin, şi re- 


' A se vedea şi alt loc, unde rugămintea este formulată astfel: 
„Doamne, fă-mă să înțeleg ce trebuie să cuget pentru ca sufletul meu 
să câştige smerenia.” 

> Alt loc: „Domnul m-a smerit”; sau: „De la Domnul a învăţat 
sufletul meu smerenia.” 

ciproca: „Smereşte-te cât poţi de mult. Ține mintea şi 
inima ta în iad.” Trebuie să te smereşti până într-acolo, 
încât să te socoteşti „mai rău decât toate făpturile”, iar 
atunci osândirea la chinurile iadului o să ţi se pară cu ade- 
vărat îndreptățită. 

Osândirea de sine şi ţinerea minţii în iad sunt pentru 
Sfântul Siluan o adevărată nevoință ascetică, al cărei scop 
este o desăvârşită smerire de sine, prin care se atinge cea 
mai înaltă treaptă a smereniei. lar țelul smereniei este pri- 
mirea harului lui Dumnezeu. Revărsarea harului este, de 
altfel, după Sfântul Siluan, pe măsura smereniei: „Cu cât 
te vei smeri mai mult, cu atât mai mari vor fi darurile lui 
Dumnezeu.” 

Starețul subliniază însă paguba duhovnicească pe care 
o poate aduce împlinirea fără discernământ a acestei ne- 
voințe, adică, aşa cum vom vedea, atunci când smerenia 
deplină nu este însoțită de nădejdea tare în Dumnezeu, iar 
mai înainte de asta, atunci când omul ia asupra sa o sar- 
cină pe care n-o poate duce: „În această lucrare trebuie 
să-ţi cunoşti puterile, ca să nu-ți zdrobeşti sufletul. Învață 
să te cunoşti şi să nu-i dai sufletului o povară pe care să 
n-o poată duce.” 


Această cale duhovnicească pe care starețul Siluan a 
urmat-o din îndemnul lui Hristos şi care l-a dus la sfinţe- 
nie a fost urmată înaintea lui de mulți alți Părinți. 

Starețul însuşi vorbeşte despre unele dintre aceste ex- 
periențe duhovniceşti ale Părinților dinaintea lui, lumi- 
nându-ne astfel felul în care înţelegea el sfatul lui Hristos. 
În primul rând aminteşte de cuvântul avvei Pimen către 
frați: „Credeţi-mă, fulor, că în locul unde se aruncă Sata- 
na, acolo voi fi aruncat.” % Apoi, cum, mergând Sfântul 
Antonie cel Mare la un cizmar din Alexandria ca să afle 


20 Pateric, „Cuvânt pentru avva Pimen”, 170. 

care este nevoința acestui viețuitor în lume, despre care i 
se vestise că o întrecea pe a lui, a auzit, pe scurt, acest 
cuvânt: „Toţi se vor mântui, numai eu voi pieri.” Este 
lămuritor însă să ascultăm cuvântul în întregime: „Nu ştiu 
să fi făcut vreun bine. Însă eu, când mă scol dimineața 
să-mi încep lucrul, îmi spun că toată cetatea, mic şi mare, 
va merge în Împărăţie pentru binele făcut, iar eu, pentru 
păcatele mele, voi moşteni osânda. Iar seara, iarăşi ace- 
leaşi spun.”?! În al treilea rând, stareţul crede”? că atunci 
când Sfântul Sisoe cel Mare zicea: „Cine poate să poarte 
cugetul lui Antonie?”, se referea la acest cuvânt: „Toţi se 
vor mântui, numai eu voi pieri.” lar adăugând: „Însă cu- 
nosc un om care poate să-l poarte”, Sfântul Sisoe vorbea 
despre el însuşi”. 

Cât priveşte smerirea de sine în general, aflăm la Pă- 
rinți multe învățături care stau alături de nevoinţa şi în- 
vățătura Sfântului Siluan. Urmând cuvântul Apostolului 
Pavel: „cu smerenie unul pe altul să-l socotească mai de 
cinste decât pe el însuşi” (Filip. 2, 3), Părinţii spun că tre- 
buie să ne socotim mai prejos decât toţi oamenii şi chiar 
decât toată zidirea. Astfel, avva Pimen spune despre un 


Zi Apoftegme, seria anonimilor, N 490. 

2 A se vedea, Arhim. Sofronie, op. cit.., p. 55. 

* Pateric, „Pentru avva Sisoe”, 9. 

“ De pildă, multe apoftegme din Pateric. Sf. Ioan Casian, Aşeză- 
mintele mânăstireşti, XI, 33: „cei care stau pe această temelie vor urma 
fără îndoială acea stare de umilință cu adevărat netulburată Şi neschim- 
bată..., judecându-ne pe noi înşine inferiori tuturora”. Sf. Ioan Gură de 
Aur, Omilii la Facere, 33, 5: „Adevărata smerenie este atunci când îi 
lăsăm să treacă înaintea noastră pe cei ce par mai mici decât noi, când îi 
cinstim pe cei pe care-i socotim a fi mai prejos de noi. Dacă însă avem 
mintea luminată, nu socotim pe nimeni mai prejos de noi, ci pe toţi îi 
vedem mai buni ca noi [...] Atunci eşti smerit când, deşi ai pricină să te 
lauzi, totuşi te micşorezi pe tine însuţi, te smereşti, te umileşti.” Despre 
smerenie, 2. Sf. loan Scărarul, Scara, XXV, 3: Smerita cugetare este „a 
se socoti pe sine cel mai de pe urmă şi mai păcătos dintre toți”. Sfinţii 
Varsanufie şi loan, Scrisori, 276: „măsura desăvârşită [este] a te socoti 

frate că „l-a întrebat pe avva Alonie, zicând: ce este defăi- 
marea de sine? ȘI a zis bătrânul: Să fii tu dedesubtul celor 
necuvântătoare şi să ştii că acelea sunt neosândite”"?5; i iar 
el însuşi spune că cel curat „se vede pe sine mai prejos 
decât toată zidirea”2. Avva Sisoe socoteşte smerenia mai 
mare chiar decât rugăciunea neîncetată: „Un frate l-a în- 
trebat pe avva Sisoe, zicând: Mă văd pe mine că aduce- 
rea-aminte a lui Dumnezeu petrece cu mine. I-a zis lui 
bătrânul: nu este mare lucru să fie cugetul cu Dumnezeu, 
ci mare este să te vezi pe tine sub toată zidirea, că aceas- 
.povăţuieşte la chipul smeritei cugetări." 

“Sfântul loan Casian arată că unul dintre semnele sme- 
reniei este „să te declari mai prejos de toți şi nu numai cu 
buzele, ci chiar din toată inima să crezi aceasta”28. Sfinții 
Calist şi Ignatie Xanthopol îndeamnă şi ei: „să te socoteşti 
din tot sufletul mai păcătos decât toți oamenii şi mai ne- 
legiuit decât dracii înşişi şi că vei avea să fii pedepsit veş- 
tai etă JE ] iar gândul acesta, va naşte în tine frângere de 
inimă şi plâns cu lacrimi”. Textul acesta este în mod 
special interesant pentru noi, fiindcă leagă smerenia de 
osândirea de sine la iad. 

Părinţii îndeamnă adesea la învinuirea de sine. Astfel, 
avva Pimen spune: „totdeauna să se defaime (omul) pe 
sine.”*0 Iar avva Antonie îi spune avvei Pimen: „Aceasta 


de fapt mai prejos decât toată zidirea”. Avva Dorotei, Învăţături de 
suflet folositoare, IL, 33: Smerenia este „a socoti cineva pe fratele său 
mai înţelept decât sine şi întrecându-l pe el în toate, şi simplu grăind, a 
se socoti pe sine mai prejos decât toți”, şi 38. 
25 Pateric, „Pentru avva Pimen”, 41. 

25 Ibidem, 97. 

2! Ibidem, „Pentru avva Sisoe”, L3. 

ze Aşezămintele mânăstireşti, IV, 39. 

2 Cele 100 de capete..., 25. 

30 pateric, „Pentru avva Pimen”, 98. Cf. 7I: „dacă sufletul se va 
prihăni pe sine înaintea Domnului, îl iubeşte pe el Domnul”. 

este lucrarea cea mare a omului, ca greşeala sa să o pună 
asupra sa înaintea Domnului.”5! 

Creştinul are astfel conştiinţa faptului că are să dea so- 
coteală înaintea Dreptului Judecător şi că este vrednic de 
osânda pe care o va da Acesta'?. Un părinte îndeamnă „să 
dăm întotdeauna minții gândul la păcatele noastre şi că 
vom primi pedeapsă pentru ele”. Sfântul Ioan Casian 
arată că uneori ne fac să vărsăm lacrimi „teama de gheena 
şi gândul la acea judecată viitoare, de groaza căreia 
prorocul spune: Să nu intri, Doamne, la judecată cu robul 
Tău, căci nimeni din cei vii nu-i drept înaintea Ta (Ps. 
142, 2)”**. Iar Sfântul Simeon Noul Teolog spune că pen- 
tru a dobândi omul lacrimile, iar prin ele smerenia, tre- 
buie nu numai să se învinuiască pe sine, dar să aibă şi 
„Simţirea judecății viitoare şi a chinurilor veşnice”, „cel 
ce nu s-a făcut astfel nu se poate uni cu Duhul Sfânt”. 

În Chip limpede există o legătură între această stare a 
omului şi frica de Dumnezeu“$, pe care Părinții o socotesc 
o virtute cu totul de trebuinţă pentru mântuire. Încă şi mai 
profundă este legătura cu străpungerea şi plânsul inimii 
(penthos), care, după Părinţi, se cuvine să fie starea neîn- 
cetată a celui ce viețuieşte în chip duhovnicesc”, şi care în 
forma sa cea mai înaltă se manifestă prin mulţimea. la- 


sis Ibidem, „Pentru avva Antonie”, 4; „Pentru avva Pimen”, 125. 

“ Sf. loan Gură de Aur, Despre căinţă, II, 4. 

5 Apoftegme, seria anonimilor, N 548. 

“ Convorbiri duhovniceşti, 9, XXIX. 

35 Cele 225 de capete teologice şi practice, 23. 

“9 A se vedea mai ales Pateric, „Pentru avva Evagrie”, 1. Sf. Ioan 
Gură de Aur, Despre căinţă, |, 4; Sf. Maxim Mărturisitorul, Cuvânt 
ascetic, 27-39: „De ce, Părinte, nu am străpungerea inimii? Fiindcă 
nu este frica lui Dumnezeu înaintea ochilor noştri.” 

*7 Cf. Sf. loan Gură de Aur, Despre căință, 1, 10; II, 4. Sf. loan 
Scărarul, Scara, 7, 51. 

crimilor“t. Unui frate care-l întreabă cum poate să dobân- 
dească străpungerea inimii, avva Silvan îi spune: mai ales 
„cugetând la păcatele tale şi la pedeapsa cea pentru ele”. 
În Cuvântul ascetic al Sfântului Maxim Mărturisitorul 
aflăm un lung pasaj în care se tratează această temă, intere- 
sant mai ales pentru că citează mai multe texte din Scriptu- 
ră care se referă la chinurile iadului: „Un frate a zis: „De 
ce, Părinte, nu am străpungerea inimii? Şi răspunse bătrâ- 
nul: Fiindcă nu este frica lui Dumnezeu înaintea ochilor 
noştri. Ne-am făcut groapa tuturor răutăților şi de aceea am 
disprețuit ca pe o simplă vorbă pedeapsa înfricoşată a lui 
Dumnezeu. Căci cine nu s-ar simţi străpuns auzind pe Moi- 
se grăind în numele Domnului despre păcătoşi: Foc a ieşit 
din mâna Mea şi va arde până la iadul cel mai de jos... 
(Deut. 32, 22) ... Să auzim şi pe Isaia strigând: Cine va 
vesti vouă că focul arde, cine va vesti vouă focul cel veşnic 
(Is. 33, 14). Mergeţi în lumina focului vostru şi în flacăra în 
care aţi ars (Is. 50, 11). Şi iarăşi: Vor ieşi şi vor vedea 
stârvurile oamenilor care s-au răzvrătit împotriva Mea. 
Căci viermele lor nu va muri şi focul lor nu se va stinge, şi 
vor fi spre vedere pentru tot trupul (Is. 66, 24). Auzi şi pe 
Ieremia care zice: Daţi Domnului Dumnezeului vostru sla- 
vă, până nu se întunecă şi până nu se poticnesc picioarele 
voastre prin munţi întunecoşi (ler. 13, 16).”% 


Ei a i Pateric, Pentru avva Pimen, 119: „Plânsul este calea pe care 
ne-au dat-o nouă Scriptura şi părinţii zicând: Plângeţi (Ic 4, 9), că altă 
cale nu este decât aceasta”, 122: „Să plângem înaintea bunătăţii lui 
Dumnezeu cu toată osteneala noastră, până ce va face cu noi mila 
Sa.” Despre penthos, a se vedea I. Hausherr, Penzhos. La doctrine de 
la componction dans l'Orient chretien, Roma, 1944. Despre lacrimi, 
a se vedea M. Lot-Borodine, „Le mystere du don des larmes dans 
l'Orient chrstien”, în La douloureuse joie, Bellefontaine, 1974. 

ui Apoftegme, seria anonimilor, ] 726. 

“9 Cuvânt ascetic, 27. Cf. şi 28-29. 

Tot la fel de des aflăm la Părinţi osândirea de sine la 
chinurile veşnice ale iadului ca pe o nevoință duhovni- 
cească a lor, la care îi îndeamnă şi pe alţii. Astfel, Evagrie 
sfătuieşte aşa: „Când eşti în chilie, strânge-ţi gândul tău... 
şi adu-ţi aminte şi de aşezarea cea acum în iad: gândeşte 
cum sunt acolo sufletele, în care cumplită tăcere, în care 
amar suspin şi în cât de mare frică şi înfiorare şi așteptare. 
Socoteşte chinuirea cea neîncetată, lacrima cea sufle- 
tească şi fără de sfârşit.” Iar Sfântul Ioan Scărarul în- 
deamnă: „Să nu încetezi să-ți închipuieşti mereu în tine şi 
să cercetezi adâncul focului veşnic şi pe slujitorii nemi- 
loşi, pe judecătorul neîndurat şi neiertător, prăpastia ne- 
mărginită a văpăii celei de sub pământ şi coborâşurile 
strâmtorate ale locurilor şi hăurilor subpământene şi înfri- 
coşătoare şi chipurile tuturor acestora. Aceasta pentru ca 
pofta aflătoare în sufletul nostru să fie strânsă prin cutre- 
murare, iar el să se unească cu curăţia cea nestricăcioasă, 
primind arătarea focului tot mai scânteietor al plânsu- 
lui.” 2 După cum vedem de aici, prin gândul la moarte, 
creştinul nu numai că dobândeşte virtutea temerii de 
Dumnezeu şi ferirea de păcat de aici înainte, dar se cură- 
țeşte şi de păcatele trecute. Mai ales asupra acestui aspect 
insistă Sfântul Grigorie de Nyssa, care socotește „amenin- 
țările înfricoşătoare ale judecății viitoare”, „frica gheenei, 
frica de focul cel nestins sau de viermele cel fără de 
moarte” şi „gândul la scrâşnirea dinţilor, la tânguirea ne- 
încetată, la întunericul cel mai din afară” drept „doftorii 
fierbinți şi înțepătoare” pentru cel care zace în nesimţirea 
păcatului“. În Pateric citim că unui frate care întreba cum 
poate scăpa de cugetele ucigaşe de suflet i se dă acest sfat: 


4 Pateric, „Pentru avva Evagrie”, |. 
“2 Scara, VII, 12. 
% Despre fericiri, UL. 

„Când voieşte mama să-l înțarce pe prunc, îşi unge sânul 
cu iarbă amară, şi când pruncul vrea să sugă după cum 
este obişnuit, din pricina amărăciunii se depărtează de 
sân. la şi tu asupra ta o iarbă amară. Şi a întrebat fratele: 
Şi care este această plantă amară pe care trebuie să o iau? 
lar Bătrânul i-a zis: Aducerea-aminte de moarte şi de pe- 
depsele viitoare.”*4 

Uneori însă omul se simte el însuşi vrednic de chinu- 
rile iadului. Avva Varsanufie, care spune că „gândirea la 
înfricoşătoarea judecată şi la ruşinea veşnică” este izvo- 
rul plânsului care-l spală pe creştin de păcatele sale, spre 
aceasta ne îndreaptă atunci când sfătuieşte: „Când deci se 
roagă cineva, rugându-se, trebuie să-şi aducă faptele lui 
trecute în amintire şi să se gândească cum vor fi judecaţi 
cei ce au săvârşit astfel de fapte. Să se gândească la cu- 
vântul înfricoşător: Duceţi-vă de la Mine, blestemaţilor, 
în focul cel veşnic, şi celelalte (Mt. 25, 4). +46 Sfântul loan 
Gură de Aur ne îndeamnă încă şi mai limpede „să plân- 
gem pentru că ne-am lipsit de mântuirea noastră” şi „să 
avem întotdeauna înaintea ochilor priveliştea iadului”. 
Un fate descrie astfel starea călugărilor: „Noi, călugării, 
pururea stăruim în post şi priveghere [...], lipsindu-ne 
trupul de toată odihnă, suspinând şi plângând şi spunând 
că suntem vrednici de osânda gheenei"$ [sublinierea 
noastră]. În Pateric aflăm multe pilde de asemenea nevo- 
ință. Astfel, un părinte foarte sfânt spune unuia care ve- 
nise să-l vadă: „Să ştii, fiule, că eu sunt cel mai mare pă- 
cătos dintre toți oamenii şi una am în minte, că locul meu 


Si Apoftegme, seria anonimilor, N 182. 
si ag SC7iSori, 257: 
$ Ibidem, 428. 
*7 Despre căință..., |, 10. 
ii Apoftegme, seria anonimilor, ] 724. 

este printre cei din iad, care nu sunt vrednici să vadă faţa 
Mântuitorului.” Din Voroava celor doisprezece pust- 
nici, în care mai mulți sihaştri îşi arată felul viețuirii, 
aflăm că doi dintre ei aveau o astfel de nevoință: „Al trei- 
lea spuse: Eu, din zori [...], mă scobor cu mintea la iad 
[...] şi cercetez toate sălaşele; îmi supun mădularele la 
chinuri şi plâng cu cei ce plâng acolo [...]. Al doispreze- 
celea zise: Eu îmi văd păcatele mele şi oriunde merg le 
văd mergând înaintea mea şi singur.mă osândesc la iad şi 
spun: Mergi de stai cu cei asemenea ţie; căci într-adevăr 
după puţină vreme vei fi în aceeaşi osândă cu ei. lar aco- 
lo, fraţilor, văd suspin şi plâns cum nu se poate spune şi 
scrâşnirea dinţilor, trupuri care se chinuie ŞI tremură din 
cap până-n picioare. Atunci mă arunc la pământ şi pun pe 
mine cenuşă şi mă rog fierbinte la Dumnezeu să nu mă 
lase în astfel de chin. Mai văd şi un iezer de foc clocotind, 
întins cât vezi cu ochii, învolburat şi mugind, cu valuri de 
foc mari până la cer; iar acolo văd mulțime nenumărată de 
oameni aruncaţi de diavolii cei sălbatici. Şi cu toţii scot 
țipete şi urlete cum nu s-au auzit vreodată pe pământ, şi 
ard cu toţii ca nişte lemne uscate, căci din pricina păcate- 
lor lor mila lui Dumnezeu s-a depărtat de ei. Atunci plâng 
pentru tot neamul omenesc, care cu îndrăzneală îşi vede 
de vorbirile şi grijile sale, în vreme ce lumii i s-au gătit 
asemenea chinuri. Şi-n astfel de lucruri îmi ţin mintea, 
nevoindu-mă cu plânsul despre care a vorbit Domnul (cf. 
Mt. 5, 4), socotindu-mă nevrednic de cer şi de pământ şi 
cugetând la ce s-a scris: Făcutu-mi-s-au lacrimile mele 
pâine ziua şi noaptea (Ps. 41, 3):5! Unii Părinți dau măr- 


Ss Apoftegme, seria anonimilor, N 486A. 

* Să observăm similitudinea expresiei. 

X Apoftegme, seria anonimilor, N 487 (=Voroava celor doispreze- 
ce pustnici). 

turie despre o vedere cu adevărat a iadului“?, însoţită une- 
ori de o simţire lăuntrică a lui şi deci de o mare suferință. 
Astfel, aflăm dintr-un cuvânt din Pateric că: „Un ucenic a 
auzit odată noaptea cum Bătrânul lui striga cu putere, 
scrâşnind din dinţi şi plângând. Şi voind ucenicul să-l 
mângâie, zicea Bătrânul: Am fost dus la iad şi am văzut 
în ce suferință se află sufletele păcătoşilor şi nu mă mai 
pot mângâia.55 

Pentru Părinţi, scopul acestei nevoinţe — a cugeta la iad 
şi a te socoti atât de vrednic de el încât să simţi de mai 
înainte chinurile de acolo — este dobândirea mai deplină şi 
mai adâncă a căinței, ca şi a formelor sale mai înalte, stră- 
pungerea inimii, întristarea după Dumnezeu şi lacrimile, 
şi mai ales a smereniei desăvârşite, stare pe care ei o so- 
cotesc esenţială pentru viaţa duhovnicească. Or, am văzut 
că spre acestea ţintea şi starețul Siluan, în a cărui învăţă- 
tură aflăm drept teme fundamentale, pe lângă iubirea lui 
Dumnezeu şi a aproapelui, pocăința şi smerenia. 


II. p.-. dar nu deznădăjdui” 


A doua parte a îndemnului lui Hristos, „dar nu deznă- 
dăjdui” — subînţelegându-se: de milostivirea lui Dumne- 
zeu şi deci pentru mântuirea ta —, nu poate fi în nici un 
chip despărțită de partea întâi. A te socoti vrednic de iad 
şi a fi cu totul deznădăjduit pentru mântuirea ta — nemai- 
crezând deci în milostivirea lui Dumnezeu — înseamnă a 
săvârşi un mare păcat şi a cădea în înfricoşata patimă a 
deznădejdii. Starețul însuşi a cunoscut această ispită: 


52 A se vedea mai ales vedenia despre care se vorbeşte în Pareric, 
cap. XVIII, 49. 
% Pateric, cap. UL, 48. 

„Dacă Domnul nu mi-ar fi dat să-L cunosc prin Duhui 
Sfânt şi dacă nu mi-ar fi stat în ajutor Prea Sfânta Sa Mai- 
că, m-aş fi deznădăjduit cu totul pentru mântuirea mea”; 
„aş fi pierit din pricina păcatelor mele şi de multă vreme 
aş fi în iad dacă Domnul şi Prea Curata Sa Maică nu s-ar 
fi milostivit de mine”; „sunt un ticălos înaintea lui Dum- 
nezeu şi n-aş mai fi avut nici o nădejde de mântuire dacă 
Dumnezeu nu mi-ar fi dar harul Duhului Sfânt”. 

Starețul Siluan subliniază faptul că această osândire de 
sine, în lipsa nădejdii în mila lui Dumnezeu, implică un 
mare risc duhovnicesc: „Din păcate, puţini sunt cei care 
înțeleg acest lucru. Mulţi cad în deznădejde şi merg spre 
pierzanie. Li se împietreşte inima şi nu mai vor nici să se 
roage, nici să citească, nici chiar să se mai gândească la 
Dumnezeu.” El arată că acest gând: „Nu te vei mântui”, 
poate fi o şoaptă a vrăjmaşului. Şi atunci osândirea de 
sine este tot una cu a te socoti condamnat în mod defini- 
tiv, fără nici o putinţă de îndreptare. Chiar Siluan a căzut 
pentru scurtă vreme pradă unui asemenea cuget viclean, 
aşa că vorbeşte despre aceasta în cunoştinţă de cauză: 
„Într-o zi, s-a abătut asupra mea duhul deznădejdii. Mi se 
părea că Dumnezeu m-a osândit pentru totdeauna şi că nu 
mă voi mântui, iar sufletul meu nu va scăpa de chinul cel 
veşnic. Îl simțeam pe Dumnezeu ca neîndurător ŞI neîn- 
duplecat. Starea aceasta a durat ceva mai mult de un ceas. 
Duhul acesta era atât de chinuitor şi apăsător, încât este 
cumplit chiar şi numai să-mi aduc aminte. Sufletul nu-l 
poate îndura multă vreme. În astfel de clipe, poţi să te 
pierzi pe vecie.” 

Aşadar, pentru o dreaptă cumpănire, osândirea de sine la 
iad trebuie neapărat însoţită de o puternică nădejde în 
Dumnezeu: „Trebuie să ne osândim pe noi înşine, dar să nu 
deznădăjduim de milostivirea şi dragostea lui Dumnezeu.” 


săi 


Se cuvine să observăm că nădejdea îi apare starețului 
drept o cale la fel de bună de a ajunge la smerenie ca şi 
păstrarea minţii în iad: „Domnul m-a învăţat să ţin mintea 
mea în iad şi să nu deznădăjduiesc şi aşa sufletul meu în- 
vață să se smerească.” Prin acestea două, înjugate, pot fi 
alungaţi diavolii şi Satana, care încetează să se mai arate, 
şi omul iese biruitor din lupta cu ei, nemaiavând a se teme 
din pricina lor şi aflând pacea inimii. 


Părinţii subliniază şi ei în repetate rânduri primejdia pe 
care O reprezintă pentru viaţa duhovnicească deznădej ded 
considerată de ei o patimă foarte rea şi, vătămătoare””, i 
suflată cel mai adesea direct de demoni“. Astfel, se Siro 
despre avva Isidor că uneori vrăjmaşii îl fuceau la deznă- 
dejde spunându-i că va fi aruncat în iad56. Altui Bătrân i 
s-a arătat Satana şi i-a zis: „Pentru ce te nevoieşti atâta? 
Crede-mă, nu te vei mântui.”"” Tot aşa, altuia Satana i-a 
Zis: „Îţi spun că mergi la osândă. IĂ „Demonul — spune 
Sfântul loan Gură de Aur — nu are la îndemână armă mai 
cumplită decât deznădejdea; de aceea mai mult se bucură 
dacă deznădăjduim decât dacă păcătuim. 00 

Părinții cred, de asemenea, că deznădejdea îl poate 
duce pe om la părăsirea vieţii duhovniceşti şi la lăsarea 
lui în voia patimilor. Chiar Sfântul Pavel spune: „Înstrăi- 
nați fiind de viaţa lui Dumnezeu, din pricina [...] împie- 


* Ea poate să-l piardă pe om din punct de vedere duhovnicesc şi 
să-l ducă la ucidere de sine, după cum arată în mai multe rânduri Sf. 
loan Gură de Aur. 

55 A se vedea mai ales Sf. loan Gură de Aur, Omilii la loan, 
LXXVIII, 1. Către Staghirie ascetul..., |, l; |, 2; UI, 1. 

5% Pateric, Pentru avva Isidor, 6. 

57 Apoftegme, setia anonimilor, N 529. 

Apoftegme, seria anonimilor, N 586. 
Despre căință, |, 2. 

tririi inimii lor, aceştia petrec în nesimţire şi s-au dat pe 
sine desfrânării, săvârşind cu nesaţ toate faptele necurăţi- 
ei” (Ef. 4, 18-19). Sfântul Macarie Egipteanul se numără 
fără nici o îndoială printre acei Părinţi care insistă cel mai 
mult asupra primejdiilor duhovniceşti ale deznădejdii, 
arătând că ea este lucrare diavolească şi îndemnând prin 
urmare la păstrarea cu orice preţ a nădejdii în Dumnezeu. 
Astfel, el spune că: „nenumărate sunt uneltirile vrăjma- 
şului care încearcă să ne despartă de nădejdea şi de dra- 
gostea de Hristos. Căci sau aduce înlăuntrul sufletului ne- 
cazuri prin duhurile răutății, sau îi înfiripă acestuia gân- 
duri spurcate şi neîngăduite, dezgropând amintirea păca- 
telor de mai înainte, ca unul ce voieşte să strecoare în el 
moleşeală şi gânduri de deznădejde, că nu-i mai este cu 
putință să dobândească mântuirea, socotind că aceste gân- 
duri le naşte sufletul cu totul de la sine şi nu e un duh 
străin care le seamănă cu răutate şi vrea să se ascundă. 
Deci sau face acestea, sau aduce dureri trupeşti sau ocări 
şi necazuri. Dar cu cât mai mult trimite vicleanul aceste 
săgeți împotriva noastră, cu atât mai mult se cuvine să ne 
prindem de nădejdea în Dumnezeu şi să ştim sigur că e 
voia Lui ca să dea la încercări sufletele care ÎL iubesc, ca 
să vadă dacă Îl iubesc cu adevărat.”% 

Felul în care este formulat sfatul lui Hristos către stare- 
țul Siluan este de un echilibru absolut şi face cu putință 


ai Parafrază la Macarie Egipteanul, 147. Cf. ibidem, LIT: „Se 
întâmplă, zice, adeseori, să-ţi şoptească Satana în inimă şi să-ți spună: 
Ştii toate relele câte le-ai făcut; sufletul tău s-a umplut de fărădelegi, 
s-a îngreunat de multe şi cumplite păcate. Să nu-ţi rămână ascuns că 
el face aceasta ca să te împingă la deznădejde pe motiv de părută 
smerenie [...]. Deci tu răspunde-i aşa: Dar eu am asigurările scrise 
ale lui Dumnezeu Care zice: Nu vreau moartea păcătosului, ci să se 
întoarcă prin pocăință şi să fie viu (lez. 33, 11)”. A se vedea, de ase- 
menea, Omilii duhovniceşti (Col ID), XI, 15. 

biruirea celor două gânduri care, după cum spune chiar 
stareţul, sunt amândouă insuflate de diavol şi, deşi diame- 
tral opuse, pot şi unul, şi celălalt să-l ducă pe om la pieire: 
„Eşti un sfânt” şi „Nu te vei mântui”. O nădejde oarbă 
care l-ar lipsi pe om de vederea păcătoşeniei sale şi deci 
de smerenie, ca şi sentimentul propriei păcătoşenii lipsit 
de orice nădejde de mântuire sunt două rătăciri de ordin 
spiritual de care omul trebuie să se ferească. În lumina 
unei asemenea observaţii se cuvine privită atitudinea pa- 
radoxală a avvei Sisoe despre care aflăm din Pateric: 
„Trei bătrâni au venit la avva Sisoe, auzind cele despre 
dânsul. Şi i-a zis lui cel dintâi: Părinte, cum pot să mă 
mântuiesc de râul cel de foc? (Dan. 7, 10). Iar el nu i-a 
răspuns. I-a zis cel de-al doilea: Părinte, cum pot să mă 
mântuiesc de scrâşnirea dinţilor (Mt. 8, 12) şi de viermele 
cel neadormit? Apoi cel de-al treilea: Părinte, ce voi face, 
că aducerea-aminte a întunericului celui mai dinafară (Mt. 
8, 12) mă omoară? Şi, răspunzând bătrânul, le-a zis: Eu 
de nici una din acestea nu-mi aduc aminte, căci milostiv 
fiind Dumnezeu, nădăjduiesc că va face cu mine milă. Şi 
auzind cuvântul acesta, bătrânii s-au dus mâhniți. Dar ne- 
voind bătrânul să-i lase să se ducă mâhniţi, întorcându-i, 
Je-a zis: Fericiţi sunteţi, fraților, şi vă fericesc pe voi. Că 
cel dintâi dintre voi a zis despre râul de foc, cel de-al doi- 
lea despre tartar şi cel de-al treilea despre întuneric. Deci, 
dacă acest fel de aducere-aminte vă stăpâneşte mintea, cu 
neputinţă este ca voi să mai greşiţi. Dar ce voi face eu, cel 
împietrit cu inima, care, nefiind slobod să ştiu că este chin 
pentru oameni, în tot ceasul păcătuiesc?”! Cei trei bă- 
trâni veniţi să ceară sfat de la avva Sisoe îşi țineau cu toții 
mintea în iad, dar, după cum se vede din cuvintele lor, le 
lipsea nădejdea şi de aceea, mânaţi de mâhnire şi deznă- 


1 ; Ă 
Si Pateric, „Pentru avva Sisoe”, 19. 

dejde, au venit ei la sfânt să-l întrebe cele pentru mântui- 
re. lar ca singurul leac desăvârşit pentru sufletul lor, bă- 
trânul le dă pildă de nădejde: „milostiv fiind Dumnezeu, 
nădăjduiesc că va face milă cu mine.” Şi-i întoarce pe ei 
„după ce plecaseră nu pentru că s-ar fi răzgândit sau pentru 
că ar fi crezut că a greşit cu ceva, ci pentru a-i încredința 
că nevoinţa lor este cu adevărat mântuitoare de se va în- 
soţi cu nădejdea. În ceea ce-l priveşte, se înţelege că nu- 
mai din smerenie spune că nu ştie „că este chin pentru oa- 
ment”, de vreme ce am văzut că şi el avea în chip obişnuit 
nevoinţa de a-şi ţine mintea în iad. 

Grija pentru buna cumpănire între ceea ce am putea nu- 
mi „aducerea-aminte de iad” (tot aşa cum spunem „aduce- 
rea-aminte de moarte”, care, în nevoința ascetică, este o 
etapă precedentă) şi nădejdea mântuirii o aflăm şi la alţi 
Părinți. Astfel, Evagrie sfătuieşte: „Ci şi de ziua Învierii 
adu-ți aminte şi de starea înaintea lui Dumnezeu! Gândeşte 
la judecata cea înfricoşată şi groaznică! Pune înainte cele ce 
se păstrează pentru păcătoşi, ruşinea cea înaintea lui Dum- 
nezeu şi a îngerilor şi a arhanghelilor şi a tuturor oameni- 
lor, muncile, focul cel veşnic, viermele cel neadormit, tarta- 
rul, întunericul, scrâşnirea dinţilor, fricile şi pedepsele”. 
După care însă spune: „Pune înainte şi bunătăţile cele ce se 
păstrează drepţilor, îndrăzneala cea înaintea lui Dumne- 
zeu-Tatăl şi a Hristosului Lui, a îngerilor şi arhanghelilor şi 
a toată mulțime sfinţilor, Împărăţia cerurilor şi a darurilor 
ei, bucuria şi desfătarea ei!” Şi adaugă: „Pomenirea acesto- 
ra amândurora adu-o la tine. Şi pentru judecata păcătoşilor 
lăcrimează şi plângi temându-te ca nu cumva şi tu să fii 
întru acestea. lar pentru cele ce se păstrează drepţilor, 
bucură-te şi te veseleşte. Şi pe acestea te sârguieşte să le 
dobândeşti, iar de acelea să te înstrăinezi."%? | 


4% jbidem, „Pentru avva Evagrie”, |. 


2) 


A auzi din gura unui sfânt că e vrednic de iad poate fi 
izvor de deznădejde pentru cei care-l ascultă, după cum 
vedem dintr-un cuvânt al Bătrânilor: unul care mersese 
să-l vadă pe un sihastru vestit pentru sfinţenia sa şi care-l 
auzise pe acela socotindu-se cel mai mare păcătos şi spu- 
nând că locul lui este printre cei osândiți la iad, întors 
printre ai săi, le spune cu amar: „Atunci, fraților, mai bine 
să ne bucurăm de cele din lume, de vreme ce nu vom avea 
parte de mântuire. Cu adevărat, dacă cel care s-a nevoit 
până la atâta bătrânețe, căutând să-l placă lui Dumnezeu, 
spune că este cu totul nevrednic de mila Lui, ce vom spu- 
ne noi, care în toate zilele petrecem în păcate? Atunci bă- 
trânul, auzind de cuvântul aceluia, a zis încă: Nu, copiii 
mei, acesta nu-i lucru plăcut lui Dumnezeu! Căci şi eu, şi 
noi toți nădăjduim în mila lui Dumnezeu, căci e mai mare 
milostivirea Lui decât păcatele noastre. Iar cele dinainte 
le-am spus pentru ca să-mi smeresc gândul şi ca să luaţi 
seama şi să nu vă mândriţi cu faptele voastre cele bune, ci 
să stăruiţi în smerenie.” 

Să menţionăm, în sfârşit, şi legătura strânsă dintre în- 
demnul „Ține-ţi mintea în iad şi nu deznădăjdui” — privit 
în totalitatea lui — şi virtutea răbdării şi a stăruinței pe care 
Sfinţii Părinţi le socotesc fundamentale pentru viețuirea 
duhovnicească, mai ales în fața împotrivirilor de tot felul 
pe care le are omul de înfruntat. În aceeaşi perspectivă, 
putem sugera o apropiere între acest îndemn şi aceste alte 
cuvinte ale Mântuitorului: „Cel care va răbda până la sfâr- 
şit, acela se va mântui” (Mt. 24, 13). 


S Apoftegme, seria anonimilor, N 486A. 


56 


Concluzii 


1. La capătul acestei analize, vedem că îndemnul „Ţi- 
ne-ți mintea în iad şi nu deznădăjdui” corespunde, în fie- 
care dintre cele două părţi ale sale, ca şi în ansamblul lui, 
unei învățături şi unei practici tradiționale ale spiritualită- 
ţii ortodoxe, puternic prezente mai ales în nevoinţa Părin- 
ților pustiei. În fond, această formulă nu aduce nimic nou; 
ea ne aminteşte de necesitatea unei atitudini care în asce- 
za tradițională îşi are locul alături de practici mai cunos- 
cute, ca judecarea şi învinuirea de sine, plânsul şi lacrimi- 
le pentru păcate, „aducere aminte de moarte” şi „aduce- 
rea-aminte de judecată”, frica de Dumnezeu, cu toate că 
ca stă pe o treaptă mai înaltă a urcuşului duhovnicesc. 

Totuşi, aici, deosebit de frapantă este formularea în 
sine şi cu siguranță ea impresionează în mod deosebit, 
mai mult decât formulările asemănătoare pe care le putem 
afla în scrierile patristice din vechime. Pe de altă parte, 
faptul că Hristos însuşi i-a dat acest sfat lui Siluan îi con- 
feră formulei o putere şi mai mare. Ea devine un adevărat 
cuvânt evanghelic prin care se confirmă o dată mai mult 
caracterul tradiţional, profund creştin, ca şi valoarea înaltă 
a acestei practici, care primeşte astfel chezăşia personală 
şi limpede a lui Hristos. Dar în contextul în care a fost 
rostită, formula capătă valoare de poruncă specială şi 
chiar de poruncă unică pe care Mântuitorul i-o dă atunci 
anume lui Siluan; ea dobândeşte, ca să spunem aşa, o va- 
loare absolută. De acum înainte, atitudinea la care-l în- 
deamnă Hristos devine pentru Siluan forma esenţială a 
vieţii sale duhovniceşti şi calea pe care trebuie s-o urmeze 
pentru a se mântui. 

2. Se pare că la unii Părinţi această practică ţine de me- 
ditație; ea capătă forma unei reprezentări, care priveşte deci 
mai înainte de toate mintea, scopul fiind adesea, pe de o 

parte, de a chibzui asupra primejdiei pe care o reprezintă 
păcatul şi de a te feri de el, iar pe de altă parte, de a tinde cu 
mai multă tărie spre bunătăţile hărăzite celor care împlinesc 
voia lui Dumnezeu. La starețul Siluan aflăm ceva mai mult 
decât atât, şi anume sentimentul profund şi foarte dureros, 
pe care-l cunoaşte inima sa în care s-a coborât mintea, că 
este vrednic de iad, suferind încă de pe acum chinurile de 
acolo, îngemănat însă cu nădejdea, care izvorăşte din inima 
astfel încercată, că va fi mântuit prin harul lui Dumnezeu. 
La Sfântul Siluan osândirea la chinurile iadului şi desfăta- 
rea de bunătăţile cele cereşti nu apar ca alternative în egală 
măsură posibile. El se socoteşte încă de pe acum vrednic de 
iad şi suferă de pe acum chinurile celor osândiți acolo; dar 
în vreme ce osândiţii, fiind judecaţi la sfârşitul vieţii lor, 
zac cu adevărat în iad, el îşi păstrează totuşi nădejdea că, 
atunci când va fi judecat, „cu toate acestea”, se va bucura 
de milostivirea lui Dumnezeu. 

3. Este limpede că sfatul lui Hristos are menirea de a-i 
arăta lui Siluan cum să se curăţească şi să se ferească de 
tot păcatul, cum să scape de sub stăpânirea diavolului şi a 
demonilor şi să se izbăvească din iad, şi mai cu seamă 
cum să dobândească smerenia cea mai adâncă. Către 
această virtute — care, alături de dragoste, este virtutea 
creştină prin excelență şi care ocupă în spiritualitatea 
Sfântului Siluan un loc central — ţintesc cele două părți 
ale îndemnului „Ţine-ţi mintea în iad şi nu deznădăjdui”. 
Tot spre ea ţintesc învățătura şi nevoințele asemănătoare 
pe care le-am întâlnit la Sfinţii Părinţi. Cel care-şi ține 
mintea în iad şi-şi pune întreaga sa nădejde în mila lui 
Dumnezeu se înfăţişează înaintea Lui ca un adevărat „să- 
rac cu duhul”, desprins cu totul de lume şi de sine însuşi 
şi care nu-şi mai pune nădejdea în sine şi-n propriile pu- 
teri. EI ştie prin cercarea lucrului că tot binele nu poate 
veni decât de la singur Dumnezeu. Şi aşa rugăciunea lui 

ajunge la o ardoare şi stăruință necunoscute mai înainte. 
EI poate acum să zică împreună cu Apostolul: „Nu eu mai 
trăiesc, ci Hristos trăieşte în mine” (Gal. 2, 20). EL înţele- 
ge prin cercare un alt cuvânt al Domnului: „Puterea Mea 
se desăvârşeşte în slăbiciune” (2 Cor. 12, 9). Iar în acest 
adânc al golirii sale, primeşte plenitudinea harului. Pentru 
că s-a pus pe sine mai prejos de toţi, ajunge mai mare 
decât toți (cf. Mt. 20, 26). Pentru că s-a făcut pe sine mic, 
va fi mare în Împărăţia cerurilor (cf. Mt. 18, 4). Pentru că 
s-a socotit pe sine slugă netrebnică, bună de aruncat în 
întunericul cel mai din afară (cf. Mt. 25, 30), este numit 
de Dumnezeu slugă bună şi credincioasă, vrednică să 
intre întru bucuria Domnului ei (cf. Mt. 25, 21). 

4. Pentru că sfatul „Ține-ţi mintea în iad şi nu deznă- 
dăjdui” este dat de Însuşi Hristos şi are greutatea unui cu- 
vânt evanghelic, de asemenea, pentru că acest sfat cores- 
punde unei practici atestate a Părinților din vechime şi — 
după cum o dovedeşte istoria cizmarului din Alexandria — 
Chiar a unor laici cu viață duhovnicească îmbunătăţită, în 
sfârşit, pentru că stareţul Siluan a experiat şi manifestat în 
mod deplin în propria sa viață puterea lui mântuitoare şi 
sfințitoare, pentru toate acestea el dobândeşte o valoare 
normativă universală şi, într-o măsură mai mare sau mai 
mică, el trebuie să-şi afle locul în viața duhovnicească a 
oricărui creştin. Aceste câteva cuvinte conţin o nesecată 
bogăţie de înțelesuri, aşa încât fiecare om, în orice mo- 
ment al existenţei sale şi potrivit măsurii la care a ajuns, 
poate afla în ele ajutorul de care are nevoie pentru a stărui 
Şi a înainta pe calea care duce la Dumnezeu. 


CAPITOLUL III 


Iubirea de vrăjmaşi 


Multe religii îndeamnă la iubirea de aproapele, însă 
numai creştinismul cere să-i iubim pe vrăjmaşi. Din acest 
punct de vedere, Noul Testament pare că se rupe de Ve- 
chiul Testament, care răspundea violențelor cu legea ta- 
lionului: suflet pentru suflet, ochi pentru ochi, dinte pen- 
tru dinte, mână pentru mână, picior pentru picior, arsură 
pentru arsură, rană pentru rană, vânătaie pentru vânătaie 
(leş. 21, 23-25). Hristos însuşi semnalează această unici- 
tate şi ruptură atunci când zice: „Poruncă nouă dau vouă: 
Să vă iubiţi unul pe altul. Precum v-am iubit Eu pe voi, 
aşa să vă iubiţi şi voi unul pe altul. Întru aceasta vor cu- 
noaşte toţi că sunteți ucenicii Mei, dacă veţi avea dragoste 
unii față de alţii” (In. 13, 34-35), şi mai ales atunci când 
dă această învăţătură de temelie — pe care o redăm inte- 
gral, pentru că din ea izvorăşte întreaga învăţătură patris- 
tică: „Aţi auzit că s-a zis: ochi pentru ochi şi dinte pentru 
dinte. Eu însă vă spun vouă: Nu vă împotriviţi celui rău, 
iar cui te loveşte peste obrazul drept, întoarce-i-l şi pe ce- 
lălalt [...] Aţi auzit că s-a zis: Să iubeşti pe aproapele tău 
şi să urăşti pe vrăjmaşul tău. Eu însă vă zic vouă: lubiţi pe 
vrăjmaşii voştri, binecuvântaţi pe cei ce vă blestemă, fa- 
ceţi bine celor ce vă urăsc şi rugați-vă pentru cei ce vă va- 
tămă şi vă prigonesc, ca să fiţi fiii Tatălui vostru Celui din 
ceruri, pentru că EI face să răsară soarele peste cei răi şi 
peste cei buni şi trimite ploaie peste cei drepți şi peste cei 
nedrepţi” (Mt. 5, 38-45), „Şi precum voiţi să vă facă vouă 


! Cf. Sf. Irineu de Lugdunum, Demonstrația propovăduirii apos- 
tolice, 96. Sf. loan Gură de Aur, Despre desfătarea celor viitoare, 4. 

oamenii, faceţi-le şi voi asemenea; şi dacă iubiți pe cei 
care vă iubesc, ce mulțumire aveţi? Căci şi păcătoşii 
iubesc pe cei care îi iubesc pe ei. Și dacă faceți bine celor 
care vă fac vouă bine, ce mulțumire aveţi? Că şi păcătoşii 
fac acelaşi lucru” (Lc. 6, 31-33); „Şi dacă îmbrăţişaţi nu- 
mai pe fraţii voştri, ce faceţi mai mult? Au nu fac şi pă- 
gânii acelaşi lucru? Fiţi, dar, voi desăvârşiți, precum Tatăl 
vostru Cel ceresc desăvârşit este” (Mt. 5, 47-48). 

În Vechiul Testament, legea talionului, înțeleasă în 
sensul ei pozitiv, avea scopul de a înfricoşa?, şi oamenii 
cei drepţi nu s-au ferit s-o calce pentru a răspunde unor 
porunci, mai înalte, care le preînchipuiau pe cele ale lui 
Hristos”. Însă citită după literă, ea pare să acorde răzbună- 
rii chezăşia unei legi dumnezeieşti, ajungându-se astfel 
cel mai adesea la o înlănţuire de violenţe care nu se mai 
sfârşesc. Porunca lui Hristos de a întinde şi celălalt obraz 
celui care te loveşte, spulberă această înlănţuire. Însă 
Hristos nu porunceşte doar să nu răspundem răului cu rău, 
ci şi să răspundem răului cu bine. Ucenicul lui Hristos se 
deosebeşte nu numai de păcătoşi, ci şi de păgâni, prin 


2 După cum remarcă Sf. loan Gură de Aur: „Legea veche a dat 
porunca aceasta nu ca să ne scoatem ochii unii altora, ci ca să ne 
stăpânim mâinile. Că frica de a nu ni se scoate ochii ne opreşte de a 
scoate şi noi ochii altora” (Ornilii la Matei, XVIII, 1). | 

5 Sf. loan Gură de Aur ni-l dă drept pildă pe prorocul Samuel, 
care le spunea vrăjmaşilor săi: „Să nu fie una ca asta ca să mă depăr- 
tez de Domnul Dumnezeul meu şi să nu strig pentru voi în rugăciu- 
ne!” (1 Rg 7, 8), pe Moise, care-l cere lui Dumnezeu: „Rogu-mă 
acum, de vrei să le ierţi păcatul acesta, iartă-i; iar de nu, şterge-mă și 
pe mine din cartea Ta, în care m-ai scris!” (leş. 32, 32) (La cruce şi la 
tâlhar, |, 5; LL, 5; Omilii la loan, LXXI, 3) şi pe losif, care nu s-a 
mulțumit doar să-i ierte cu totul pe fraţii săi, uitându-le greşeala, dar 
s-a arătat milostiv şi plin de grijă faţă de ei şi-i îndemna să nu se certe 
pe drum (Ec 45, 24) (Omilii la Facere, 64, 7; Omilii la loan, 71, 3). 
lar Sf. Isaac Sirul îl dă drept pildă pe prorocul Elisei, care le-a dat 
vrăjmaşilor lui să mănânce şi să bea (Cuvinte despre nevoinţă, 36). 

aceea că nu se mărgineşte la a-i iubi pe cei care-l iubesc 
şi-l fac bine, ci se străduieşte să-i iubească şi pe cei care-l 
urăsc şi-l prigonesc. El este chemat la desăvârşirea care-l 
este proprie lui Dumnezeu, Cel care se îngrijeşte deopo- 
trivă de toți oamenii, fie ei buni sau răi. 

Bineînţeles că porunca de a ne iubi vrăjmaşii — care 
este legată de cea de-a doua poruncă: să-l iubeşti pe 
aproapele tău ca pe tine însuţi, dar şi de cea dintâi: iubeş- 
te-L, pe Dumnezeu, Cel care iubeşte la fel de mult toate 
făpturile Sale — şi-a aflat răsunet şi în învățătura Părinţi- 
lor. Dar, cercetându-le scrierile, vedem cu uşurinţă că nici 
unul dintre ei nu i-a acordat în învăţătura sa un loc atât de 
important şi nu i-a recunoscut un rol fundamental ca 
Sfântul Siluan Athonitul”. Porunca de a ne iubi vrăjmaşii, 
precum şi cea de a ne ţine mintea în iad şi a nu deznă- 
dăjdui — pe care Hristos i-a dat-o lui Siluan şi pe care 
starețul a aruncat-o lumii ca pe o plută de salvare — sunt 
stâlpii de susţinere ai vieţii şi învățăturii Sfântului Siluan, 
căci prin ele a ajuns la cele două mari virtuți creştine — iu- 
birea şi smerenia —, înălțate până la capătul scării duhov- 
niceşti, acolo unde puterea harului dumnezeiesc dezmăr- 
gineşte firea omenească. 

O analiză a diferitelor componente ale învățăturii Sfân- 
tului Siluan, pusă în legătură cu contribuţiile tradiției 
patristice pe aceeaşi temă, ne va permite să înțelegem în- 
treaga importanţă şi semnificaţie a acestei învățături. 


+ Dacă această temă este deseori întâlnită la Sf. loan Gură de Aur, 
de obicei în cadrul comentariilor la pasajele din Sfânta Scriptură în 
care ea este prezentă, este izbitor faptul că în mulțimea de cuvinte ale 
Bătrânilor ea nu este explicit evocată decât de două ori, şi nici măcar 
o singură dată în scrieri duhovniceşti majore, ca acelea ale Sf. Maca- 
rie cel Mare, Sf. loan Scărarul sau Sf. Isaac Sirul. În schimb, o regă- 
sim aproape de douăzeci şi cinci de ori în puţinele rânduri care ne-au 
rămas de la Sf. Siluan. 

I. Cine sunt vrăjmaşii noştri? 


În primul rând este important să ştim cine sunt aceşti 
vrăjmaşi ai noştri pe care starețul Siluan, urmându-I lui 
Hristos, ne cere să-i iubim. 

a) Vrăjmaşii noştri pot fi mai întâi oamenii, mai mult 
sau mai puţin apropiaţi, cu care suntem sau am fost în le- 
gătură şi care într-un fel sau altul ne fac să suferim din 
pricina lor. Starețul îi pomeneşte doar pe cei care ne 
ocărăsc şi ne supără. Dar vrăjmaşi ai noştri sunt desigur şi 
cei care ne urăsc, ne vor răul, vor să ne vatăme în vreun 
fel? „ care ne prigonesc (cf. Mt. 5, 11), se poartă urât cu 
noi, ne blestemă (cf. Lc. 6, 28; Rom. 12, 14), ne batjoco- 
rescS (cf. Mt. 5, 11; 1 Cor. 4, 12), ne vorbesc de rău (cf. 
Mt. 5, 11; 1 pt. 3, 16), ne nedreptăţesc” sau constituie 
într-un fel sau altul o amenințare pentru noi. De aseme- 
nea, vrăjmaşi sunt şi cei care ne-au jignit, ne-au dispre- 
ţuit, ne-au umilit, ne-au chinuit, ne-au mâhnits, cei care 
nu ne iubesc, nu ne preţuiesc şi se feresc de noi”. 

b) În al doilea rând, pentru stareţul Siluan vrăjmaşii pe 
care trebuie să-i iubim sunt vrăjmaşii lui Dumnezeu, cei 
care, ştiind bine că El există, mu țin seama de EI, şi, de 
asemenea, vrăjmaşii credinţei!” şi ai Bisericii, cei care 


5 La întrebarea: „Care sunt vrăjmaşii pe care ni s-a poruncit să-i iu- 
bim?”, Sf. Vasile cel Mare răspunde: „Caracteristic vrăjmaşului este să 
vatăme şi să pună la cale cele rele. Deci orice om care vatămă pe cineva 
în orice chip poate să fie numit vrăjmaş...” (Regulile mici, 176). 

$ Cf. Sf. Simeon Noul Teolog, Cele 225 de capete teologice şi 
practice, I, 29; 92. 

7 Cf. ibidem, 1, 29. 

£ CE. ibidem, |, 92. 

? Cf. ibidem, |, 29. 

10 Arhim. Sofronie remarcă: „Vorbind despre vrăjmaşi, starețul 
folosea un limbaj adecvat mediului în care se afla, când se vorbea şi 
se scria mult despre vrăjmaşii credinţei. În ceea ce-l priveşte, el îi îm- 

L-au tăgăduit pe Hristos, cei care sunt departe de adevăr 
şi săvârşesc răul şi care, prin urmare, vor avea de îndurat 
chinurile iadului. 

În multe pasaje din scrierile starețului se vede că el îi 
numeşte vrăjmaşi pe cei care s-au îndepărtat de la adevăr, 
care nu-L cunosc pe Dumnezeu şi care I se împotrivesc şi, 
prin urmare, merg spre pieire: „Sufletul are milă pentru 
vrăjmaşi şi se roagă pentru ei, pentru că s-au depărtat de 
la adevăr şi merg la iad. Aceasta este iubirea de vrăj- 
maşi.” „Omul bun gândeşte: Tot cel ce rătăceşte de la 
adevăr merge spre pierzanie, şi pentru aceasta îi este milă 
de el. Dar omul care n-a învăţat de la Duhul Sfânt să iu- 
bească sigur nu se va ruga pentru vrăjmaşii săi [...]. Înţe- 
legeţi, e atât de simplu! Sunt vrednici de milă cei care 
nu-L cunosc pe Dumnezeu şi care 1 se împotrivesc. Inima 
mea suferă pentru ei şi lacrimi curg din ochii mei.” 
„Omul care-L poartă în sine pe Duhul cel Sfânt, chiar 
dacă nu în chip deplin, suferă pentru toţi oamenii, zi şi 
noapte. Inima lui este plină de milostivire pentru toate 
făptunile lui Dumnezeu şi mai ales pentru cei care nu-L 
cunosc pe Dumnezeu sau I se împotrivesc şi care, din 
această pricină, vor merge în focul chinurilor. El se roagă 
pentru ei zi şi noapte, mai mult chiar decât pentru sine, ca 
toți să se pocăiască şi să-L cunoască pe Domnul.” 

Mai multe fragmente se referă limpede la cei care L-au 
tăgăduit pe Hristos, ca de pildă această istorisire din Pare- 
ric pe care Sfântul Siluan o citează de două ori: „Avva 
Paisie se ruga pentru ucenicul său (care se lepădase de 
Hristos şi îşi luase femeie evreică!!), pentru ca Domnul să-l 
ierte. Şi i-a plăcut Domnului rugăciunea lui şi a voit să-l 


părțea pe oameni nu în duşmani şi prieteni, ci în cei care Îl cunosc pe 
Dumnezeu şi cei care nu-L cunosc” (Viaţa Sfântului Siluan Athonitul, 
p. 141). 

1 Ucenicul, fiind călugăr, păcătuise prin călcarea voturilor monahale. 

mângâie chiar El şi venind i-a zis: Paisie, de ce te rogi 
pentru acesta, cel care s-a lepădat de Mine? Iar Paisie i-a 
zis: Doamne, Tu eşti milostiv, iartă-l! Atunci Domnul i-a 
spus: Paisie, prin dragoste Mi te-ai asemănat Mie! Căci 
mult Îi place Domnului să ne rugăm pentru vrăjmaşi."!2 

În trei locuri, Sfântul Siluan ne îndeamnă, de aseme- 
nea, trebuie să-i privim ca vrăjmaşi ce trebuie iubiţi, pe 
vrăjmaşii Bisericii şi pe cei care o persecută: „Dacă cine- 
va prigoneşte Biserica, rugaţi-L pe Domnul zicând: 
«Doamne, noi toți suntem făpturile Tale. Ai milă de robii 
Tăi şi întoarce-i la pocăință.» Atunci vei purta în chip 
simţit harul în sufletul tău. [...] La început sileşte-ţi inima 
să-i iubească pe vrăjmaşi [...].” „Tu spui: «Vrăjmaşul pri- 
goneşte sfânta noastră Biserică. Cum aş putea să-l iu- 
besc?y La aceasta îți voi răspunde: Sărmanul tău suflet nu 
L-a cunoscut pe Dumnezeu. N-a cunoscut cât de mult ne 
iubeşte şi cu câtă dragoste aşteaptă EI ca toți oamenii să 
se căiască şi să se mântuiască. [...] El a trimis pe pământ 
pe Duhul Sfânt, Care învaţă sufletul să-i iubească pe vrăj- 
maşi şi să se roage ca şi ei să se mântuiască.” „Domnul 
ne-a poruncit: lubiţi pe vrăjmaşii voştri (Mt. 5, 44). Dar 
cum putem să-i iubim, când ei făptuiesc răul? Sau cum 
să-i iubim pe cei care prigonesc sfânta noastră Biserică? 
Când Domnul mergea spre Ierusalim, şi samarinenii n-au 
voit să-L primească, loan Teologul şi Iacob erau gata să 
facă să se pogoare foc din cer ca să-i mistuie. Dar Dom- 
nul le-a spus cu blândețe: «N-am venit să-i pierd pe oa- 
meni, Ci ca să-i mântuiesc» (Lc. 9, 54-55). Tot așa şi noi, 
nu trebuie să avem decât un singur gând: ca toţi să se 
mântuiască.” 


!2 Aceeaşi istorisire este relatată în alt loc, cu foarte uşoare deose- 
biri, mai ales la final: „Paisie, prin iubirea ta, te-ai asemănat mie!” 
Am citat a doua versiune, pentru că din ea apare mai limpede legătura 
cu iubirea faţă de vrăjmaşi. 

Cei din lume percep mai puţin această a doua categorie 
de duşmani decât pe cea dintâi — a duşmanilor personali —, 
însă în ochii celor care viețuiesc în mediul monahal ea are 
o mai mare importanță, pentru că, datorită rânduielii de 
viaţă la care se supun în relaţiile cu fraţii din mânăstire!$ 
ei au mai puţin de-a face cu duşmani personali pro- 
priu-zişi, dar în schimb sunt foarte sensibili la ceea ce va- 
tămă integritatea credinței, înțeleasă nu numai ca adevăr 
dogmatic predat de Biserică — căruia i se împotrivesc ne- 
cunoaşterea lui Dumnezeu şi erezia —, ci şi ca „viaţă în 
Hristos” — căreia i se împotriveşte păcatul —, viață al cărei 
mediu este Biserica, în calitatea ei de „trup al lui Hristos”. 

Pe de altă parte, dacă e ceva obişnuit ca Părinţii să-i 
socotească pe vrăjmaşii lui Dumnezeu (cf. Rom. 1, 30) şi 
pe duşmanii credinţei şi ai Bisericii drept propriii noştri 
duşmani, nu este un lucru obişnuit ca ei să ne ceară să-i 
iubim pe astfel de oameni. Sfântul Grigorie de Nyssa afir- 
mă chiar că nu numai că nu este rău să-i urăşti, dar este 
chiar un lucru cuvenit: „În ceea ce mă priveşte, spun că 
a-i urî pe vrăjmaşii lui Dumnezeu este un lucru îndreptă- 
țit, şi că o astfel de ură este pe placul Stăpânului, iar vrăj- 
maşi îi numesc pe aceia care, într-un fel sau altul, tă- 
găduiesc slava Stăpânului.” * Într-adevăr, a-i iubi pe vrăj- 
maşii lui Dumnezeu nu înseamnă, oare, a cădea în pri- 
mejdia de a li te alătura lor şi de a ajunge într-un fel soli- 
dar cu ei? De acest lucru se tem cei mai mulți dintre Pă- 
rinţi, care, din prudenţă şi spirit pedagogic, se feresc să 
îndemne la iubirea vrăjmaşilor lui Dumnezeu şi ai dreptei 
credințe. Numai la Sfântul Isaac Sirul mai aflăm această 


15 Motiv pentru care mari scriitori din rândul monahilor, ca Eva- 
grie, Sf. Macarie Egipteanul, Sf. loan Casian sau Sf. loan Scărarul, 
aşa cum am remarcat deja, aproape că nu vorbesc în scrierile lor de- 
spre iubirea de vrăjmaşi în înțelesul ei cel dintâi. 

i Epistole, UI, 8. 

iubire pentru „vrăjmașii adevărului”, adică şi pentru cei 
care sunt vrăjmaşi ai lui Dumnezeu şi pentru cei ce sunt 
vrăjmaşi ai Bisericii, ca şi pentru eretici — care sunt deo- 
potrivă vrăjmaşi ai lui Dumnezeu şi ai Bisericii. Inima 
plină de milă — spune el — „aduce rugăciune cu lacrimi în 
tot ceasul şi pentru... duşmanii adevărului Şi pentru cei 
ce-l vatămă pe el, ca să fie păziţi şi iertați”!5. Sfântul Si- 
luan, ca şi Sfântul Isaac Sirul, probează înălțimea discer- 
nământului la care a ajuns şi care-i îngăduie, când e vorba 
despre vrăjmaşii adevărului, să facă deosebire, pe de o 
parte, între duşmănia şi erezia pe care aceştia le manifestă 
şi care, desigur, trebuie urâte şi, pe de altă parte, să ţină 
seamă de realitatea lor fundamentală de făpturi ale lui 
Dumnezeu, pe care, dimpotrivă, se cuvine să le iubim, în 
duhul dragostei şi al milei, dorind mântuirea lor. Prin 
puterea unui astfel de discernământ ajung sfinţii să nu-i 
mai judece pe cei care păcătuiesc. Astfel, Maica a 
chia îndeamnă să urâm boala, iar nu pe cel bolnav! 

avva Varsanufie scrie: „Nu putem să nu judecăm ca ec 
venită fapta însăşi care este necuvenită. Căci altfel cum 
putem scăpa de vătămarea pe care ne-o aduce ea? [...] 
Dar pe cel ce o săvârşeşte nu trebuie să-l osândim...”! 
Sfântul Siluan, la fel, scrie că „Duhul Sfânt învaţă sufletul 
să-i iubească pe vrăjmaşi şi să se roage pentru ei, ca şi ei 
să se mântuiască”, dar „dacă-i judecăm după faptele lor, 
sunt vrednici de osândă”. 

c) Pentru Sfântul Siluan, vrăjmaşi ai noştri sunt, de 
asemenea, Satana şi diavolii. Această observație este des- 
tul de obişnuită. Îndeobşte diavolul este numit de Sfânta 
Scriptură şi de Părinţi „vrăjmaşul”, şi vrăjmăşia lui este 
vrăjmăşie faţă de oameni, faţă de Dumnezeu și de Hristos, 


'5 Cuvinte despre nevoință, 81. 
a Pateric, „Pentru Maica Singlitichia”, 23. 
!7 Scrisori duhovniceşti, 453. 

faţă de credinţă şi Biserică, în ea cuprinzându-se toate for- 
mele de duşmănie pe care le-am amintit mai sus, duse la 
extrem. În general, Părinţii îndeamnă să-i urâm pe diavol 
şi pe demoni, acesta fiind înţelesul pe care ei îl dau locu- 
“rilor din Sfintele Scripturi — îndeosebi din Psalmi!$ — în 
care ni se cere să-i urâm pe vrăjmaşi. Sfântul Grigorie de 
Nyssa, de pildă, spune că: „Legiuitorul vieţii noastre a 
poruncit o duşmănie, anume cea față de Șarpe [...]. Şi 
spune: «Să iubeşti pe aproapele tău şi să-l urăşti pe vrăj- 
maşul tău», poruncindu-ne să-l privim drept vrăjmaş nu- 
mai pe cel potrivnic firii noastre.”!” În schimb, e ceva cu 
totul neobişnuit ca diavolii să fie numărați printre acei 
vrăjmaşi pe care ni se cere să-i iubim. Părinţii sunt conşti- 
enţi de marea primejdie pe care o poate constitui pentru 
creştini îndemnul de a-i iubi pe diavoli, și anume aceea de 
a se solidariza într-un anume fel cu ei, deschizându-se in- 
fluenţei lor sau chiar ajungând să fie robiți de ei. Sfântul 
Siluan, alături de Sfântul Isaac Sirul, face parte dintre acei 
puţini Părinţi care arată ca desăvârşită iubirea care se re- 
varsă şi asupra diavolilor. Aceşti doi sfinți dau astfel măr- 
turie de înălțimea vieţuirii lor duhovniceşti — Sfântul Si- 
luan spune că Însuşi Duhul Sfânt este Cel care îl învaţă pe 
om o asemenea iubire — şi de marele lor discernământ, 
care le îngăduie să urască lucrarea diavolului şi a demoni- 
lor, şi în acelaşi timp să-i iubească pe ei ca pe nişte făpturi 
ale lui Dumnezeu — create dintru început ca îngeri, prăbu- 
şiți din această stare din propria lor vină —, plângându-i 
pentru starea nenorocită şi plină de cea mai mare suferință 
în care au căzut ca urmare a îndepărtării lor de Dumnezeu 
şi de bunătăţile dumnezeiești. „Duhul Sfânt — scrie Sfân- 
tul Siluan — ne învaţă să iubim; şi atunci vom avea milă 


18 De pildă, Psalmul 138, 21-22, şi toate versetele în care diavolii 
sunt numiţi în chip simbolic „vrăjmaşi”. 
1 Epistole, UL, 6. 

chiar şi de diavoli, căci s-au despărțit de bine şi au pierdut 
smerenia şi dragostea de Dumnezeu”. Şi încă: „Duhul lui 
Dumnezeu ne învaţă iubirea de tot ce există şi sufletul are 
milă pentru toate făpturile; îi iubeşte şi pe vrăjmaşi şi 
plânge chiar şi pentru diavoli, pentru că au căzut şi s-au 
despărțit de bine.” Aceste cuvinte şi o astfel de atitudine 
ne amintesc pe dată de unul dintre cele mai cunoscute 
texte ale Sfântului Isaac Sirul: „Ce este inima plină de 
milă? Arderea inimii pentru toată zidirea, pentru oameni, 
pentru păsări, „pentru dobitoace, pentru draci şi pentru 
toată făptura.” 


II. Ce înseamnă a iubi pe vrăjmaşi 


Iubirea este o stare a sufletului care, în sine, nu poate fi 
descrisă în chip adecvat. Putem însă arăta care sunt condi- 
țiile şi manifestările ei. În acest fel, urmând cuvintelor Pă- 
rinţilor, vom putea stabili treptele iubirii de vrăjmaşi, de 
la cele de j jos până la cele mai înalte”! 

Prima treaptă, după Sfântul loan Gură de Aur, este să 
nu facem noi cei dintâi ceva rău”? 

A doua, după acelaşi sfânt, să nu ne xăzbunăm cu ace- 
eaşi măsură pentru răul care ni s-a făcut”? 


% Cuvinte despre nevoinţă, 8. 
2 Cea mai sistematică clasificare o aflăm la Sf. loan Gură de Aur, 
care numeşte nouă trepte: „Prima treaptă, să nu începi să faci rău; a 
doua: după ce răul a fost săvârşit, să nu răsplăteşti răul cu rău; a treia: 
să nu faci celui ce te-a supărat ceea ce ai suferit tu, ci să fii liniştit; a 
patra: lasă să ţi se facă rău; a cincea: lasă să ţi se facă mai mult rău 
decât vrea cel ce-ţi face rău; a şasea: nu urî pe cel ce ţi-a făcut rău; a 
șaptea: iubeşte-l; a opta: fă-i chiar bine; a noua: roagă-te lui Dumne- 
zeu pentru el” (Omilii la Matei, XVIII, 4). 
Omilii la Matei, XVUL, 4; Omilii la Facere, XXVII, 8. 
3 Omilii la Matei, XVII, 4. 

Primele două trepte par să nu țină propriu-zis de iubi- 
rea de vrăjmaşi, totuşi le amintim aici pentru că ele con- 
stituie temeiuri condiţii elementare ale relațiilor dintre oa- 
meni, într-atât de instinctivă este pornirea de a te lupta cu 
duşmanul sau de a te răzbuna, ca să nu mai vorbim de 
faptul că această tendință a primit şi garanția legii 
vechi-testamentare a talionului, înțeleasă literal. 

A treia treaptă este să nu te răzbuni defel”, lăsând răz- 
bunarea în grija lui Dumnezeu, după cuvântul Apostolu- 
lui: „Nu răsplătiți nimănui cu rău pentru rău” (Rom. 12, 
17); „Nu vă răzbunaţi singuri, ci lăsaţi loc mâniei lui 
Dumnezeu, căci scris este: A Mea este răzbunarea; Eu voi 
răsplăti, zice Domnul” (Rom. 12, 19). În acest sens, Sfân- 
tul Isaac Sirul sfătuieşte: „Lasă-te prigonit şi nu prigoni. 
Lasă-te răstignit şi nu răstigni. Lasă-te nedreptăţit şi nu 
nedreptăţi. Lasă-te clevetit şi nu cleveti."25 

A patra treaptă este să nu i te împotriveşti celui ce-ţi 
vrea răul, după cuvântul Mântuitorului: „Eu însă vă spun 
vouă: Să nu staţi împotriva celui rău” (Mt. 5, 39). 

A cincea, să nu te mânii pentru ce-ţi face vrăjmaşul6, 
ci să înduri”, dând dovadă de răbdare“, suferind răul ce 
ni se face”, după pilda Apostolului: „Prigoniţi fiind, răb- 
dăm” (1 Cor. 4, 12) şi potrivit acestei stări ideale pe care 
el ne-o prezintă în altă parte: „de vă robeşte cineva, de vă 


* Sf. loan Gură de Aur, Omilii la Matei, XVIII, 4; Omilii la loan, 
LXXI, 3. Avva Dorotei, Învățături de suflet folositoare, VIII, 5. 

% Cuvinte despre nevoinţă, 58. 

26 Cf. Sf. Maxim Mărturisitorul, Capete despre dragoste, I, 38; |, 49. 

27 Cf. Sf. Ioan Gură de Aur, Omilii la 1 Corinteni, XVI, 6. Marcu 
Ascetul, Despre cei ce cred că se îndreptează din fapte, 45. Sf. Isaac 
Sirul, Cuvinte despre nevoință, 56. Sf. Simeon Noul Teolog, Cele 
225 de capete, 29. 

2 Cf. Sf. Maxim Mărturisitorul, Capete despre dragoste, |, 38; 71. 

% Cf. ibidem, |, 71. 

mănâncă cineva, de vă ia ce este al vostru, de vă priveşte 
cineva cu mândrie, de vă loveşte cineva peste obraz, răb- 
dați” (2 Cor. 11,20). 

A şasea treaptă este să nu te întristezi în sufletul tău 
pentru necinstirile, batjocurile, încercările şi necazurile 
pricinuite de vrăjmaşi” % sau, după cum spune Sfântul Si- 
meon Noul Teolog, de a avea omul „la vremea ispitelor, 
în chip neschimbat, aceeaşi bună simțţire egală pentru cei 
ce îl batjocoresc în faţă, îl calomniază, îl judecă, îl osân- 
desc, îl înjură, îl scuipă în față ca şi pentru cei ce iau în 
afară înfăţişarea prieteniei, dar pe ascuns fac aceleaşi lu- 
cruri, fără să se poată ascunde de fapt'*?!. Să observăm că 
o asemenea atitudine are şi ea diferite trepte: pe treapta 
cea mai de jos, ea poate fi o formă de dispreţ, şi deci opu- 
să iubirii, pe o altă treaptă, poate exprima indiferenţă, 
deci nu are încă dragoste; pe treptele cele mai înalte, ea 
este o dovadă a nepătimirii şi, încă şi mai sus, a iubirii 
celei desăvârşite. 

Treapta a şaptea este să socoteşti ocările drept o bine- 
facere"? Ia te bucuri“? şi să-l mulțumeşti lui Dumnezeu 
pentru ele „Cel care a urcat pe această treaptă simte ce 
înseamnă aceste cuvinte ale lui Hristos: „Fericiţi veți fi 
când vă vor ocărt şi vă vor prigoni şi vor zice tot cuvântul 
rău împotriva voastră, minţind pentru Mine” (Mt. 5, 11). 
- Îndeobşte, Părinţii ne îndeamnă să-l privim pe cel care ne 
ocărăşte ca pe un doctor trimis de Pronie ca să ne tămă- 


% Sf. Isaac Sirul, Cuvinte despre nevoință, 56. Sf. Simeon Noul 
Teolog, Cele 225 de capete, I, 92. 

5! Loc. cit. 

2 Cf. Sf. Vasile cel Mare, Regulile mici, 176. Sf. Varsanufie şi 
Ioan, Scrisori duhovniceşti, 383; 680. Avva Dorotei, Epistole, 7. 

% Cf. Sf. Varsanufie şi loan, op. cit., 383. Sf. Simeon Noul Teo- 
log, Cele 225 de capete, 29. 

31 Cf. Sf. Varsanutfie şi loan, op. cit. 

duiască sufletul de boli (îndeosebi de slava deşartă şi de 
mândrie)”, arătând că răul care ni se face ne aduce câştig 
duhovnicesc şi aici, pe pământ, şi în veşnicie. Astfel, în 
Pateric citim că „de-ţi vei aduce aminte de cel ce te-a ne- 
căjit sau te-a necinstit sau te-a păgubit, dator eşti să-ți 
aduci aminte de el ca de un doctor trimis de Hristos şi să-l 
ai pe el ca un făcător de bine, că însuşi necazul tău arată 
că-ţi boleşte sufletul. Că de nu boleai, nu pătimeai. Deci 
dator eşti să mulțumeşti fratelui şi să te rogi pentru dân- 
sul, că prin el cunoşti boala ta, şi să primeşti cele de la el 
ca pe nişte doctorii trimise de la Iisus.” Avva Ioan de 
Gaza, făcând o referire generală, scrie: „De suntem drepți, 
încercarea de la vrăjmaşi ni se face spre sporire, iar de 
suntem păcătoşi, spre iertarea păcatelor şi spre îndreptare, 
spre deprinderea şi învăţarea răbdării.”*” 

A opta treaptă este să ne predăm de bunăvoie ocări- 
lor'5, după cuvântul Mântuitorului: „De te loveşte cineva 
peste obrazul drept, întoarce-i şi pe celălalt” (Mt. 5, 39). 

A noua treaptă, să vrei să suferi mai mult rău decât ţi 
se face”. 

Treapta a zecea: să nu-i urăşti pe cei care-ţi fac rău'%. 

A unsprezecea treaptă este să nu ţii minte răul, să nu 
păstrezi mânie şi supărare față de vrăjmaşi“!. „Dragostea 


55 CE. Pateric, XVIII, 20-21. Avva Dorotei, Epistole, 7. Ignatie 
Briancianinov, Despre rugăciunea lui lisus, Ul. 

% Pateric, XVII, 22. 

37 Scrisori duhovniceşti, 383. 

3% Cf. Sf. loan Gură de Aur, Omilii la Matei, XVIII, 4. Sf. Isaac 
Sirul, Cuvinte despre nevoință, 58. 

3 Cf. Sf. loan Gură de Aur, op. cil. 

+ Cf. Sf. loan Gură de Aur, op. cit. Sf. Maxim Mărturisitorul, Ca- 
pete despre dragoste, II, 49. 

+1 Cf. Sf. Maxim Mărturisitorul, ibidem, IL, 49; IV, 84. Avva Do- 
rotei, Îmvățături de suflet folositoare, VIII, 6. Ignatie Briancianinov, 
op. cit., Ul. 

este, propriu-zis, lepădarea a tot cugetul potrivnic, dacă 
dragostea nu socoteşte răul (1 Cor. 13, 5).” 2 

Treapta a douăsprezecea este să nu-i învinuieşti pe 
vrăjmaşi, să nu-i osândeşti, să nu-i vorbeşti de rău“ şi să 
nu spui altora răul care ţi s-a făcut“. 

A treisprezecea treaptă este să nu-i disprețuieşti“S A 

A paisprezecea treaptă este să nu ne îngreţoşăm de ei 
şi să nu-i respingem€. 

A cincisprezecea, gândul la ei şi la cele ce ne-au făcut 
să nu trezească în noi nici cea mai mică amărăciune“ ori 
tristeţe“. 

A şaisprezecea treaptă: să nu-i judecăm deloc%, ci să 
ne vedem propriile noastre greşeli, după cuvântul lui 
Hristos: „Nu judecaţi, ca să nu fiți judecați. [...] Pentru ce 
vezi paiul din ochiul fratelui tău şi nu vezi bârna din 
ochiul tău?” (Mt. 7, 1-3). 

A şaptesprezecea treaptă: să-i iertăm din toată inima”, 
pentru a ne învrednici să cerem de la Dumnezeu iertarea 
păcatelor noastre în rugăciunea pe care Însuşi Domnul 
ne-a învăţat s-o spunem: „ŞI ne iartă nouă greşelile noas- 
tre, precum şi noi iertăm greşiţilor noştri” (Mt. 6, 12) şi 
pentru a dovedi crdința în cuvântul Său: „Că de veţi ierta 
oamenilor greşelile lor, ierta-va şi vouă Tatăl vostru Cel 


“2 Scara, XXX, 4. 

% Sf. Maxim Mărturisitorul, op. ciz., IV, 35. 

“1 Sf. Isaac Sirul, op. ciz., 56, 58. 

1% Cf. ibidem, 60. 

“5 Sf. loan Gură de Aur, op. cit., XVIII, 5. Sf. Maxim Mărturi- 
sitorul, op. cit., IV, 84. 

+7 Cf. Sf. Maxim Mărturisitorul, ibidem. 

% Cf. Avva Dorotei, op. cit., VIII, 6. 

% Ce. Ignatie Briancianinov, op. cif., Il. 

50 Cf. Sf. Ioan Gură de Aur, op. cit., XVIII, 4. Marcu Ascetul, 
Despre cei ce cred că se îndreptează din fapte, 47. 

ceresc greşelile voastre” (Mt. 6, 14). Forma cea mai înaltă 
de iertare este de a uita cu totul răul care ni s-a făcut, după 
cum spune Sfântul Simeon Noul Teolog: „Dar neasemă- 
nat mai mare lucru decât toate acesta socotesc că este ca 
omul să uite cu desăvârşire cele ce le-a suferit şi să nu-şi 
aducă aminte de ceva din ceea ce i s-a întâmplat, fie că 
lipsesc, fie că sunt de faţă cei ce l-au supărat, ci să-i pri- 
mească pe aceştia la fel ca pe prieteni, în convorbiri şi la 
masă, fără nici o gândire la cele întâmplate.”5 i 

Aceste prime şaptesprezece trepte nu ne urcă însă până 
la iubire, ele sunt doar condiţii care trebuie neapărat în- 
deplinite şi etape pregătitoare, pentru că iubirea nu este 
doar lipsa urii şi a duşmăniei, ci o stare cu mult mai 
înaltă?. Sfântul Maxim Mărturisitorul scrie în această pri- 
vință: „Cel care nu pizmuieşte şi nu se mânie pe cel care 
l-a întristat şi nu ţine minte răul de la el, prin aceasta încă 
nu are şi dragoste față de acela. Căci poate să nu răsplă- 
tească răul cu rău chiar dacă nu are încă dragoste, pentru 
că aşa e porunca”; „cel ce nu iubeşte pe cineva, prin 
aceasta încă nu-l şi urăşte; iar cel ce nu-l urăşte, încă nu-l 
şi iubeşte. Ci poate să stea la mijloc: adică nici să-l iu- 
bească, nici să-l urască”s*. Abia treptele următoare ne vor 
conduce cu adevărat la iubire. 

A optsprezecea treaptă este să ne dăm toată silința ca să 
ne împăcăm cu vrăjmaşii noştri”, după cum porunceşte 
Hristos: „mergi întâi şi împacă-te cu fratele tău” (Mt. 5, 
24), „împacă-te cu pârâşul tău degrabă, până eşti cu el pe 


5! Sf. Simeon Noul Teolog, op. cit., 92. 

*2 Cf. Sf. loan Gură de Aur, Despre feciorie, |. 

5 Sf. Maxim Mărturisitorul, op. cit., II, 49. 

** Ibidem, II, 50. 

55 Cf, Sf. loan Gură de Aur, Omilii la Facere, XXVII; 8; Omilii la 
Matei, XVIII, 5. 

cale” (Mt. 5, 25). Printr-o asemenea purtare se vădeşte do- 
rința de uniune, de înţelegere, care stă la temelia iubirii, 
opusul ei fiind tendinţa spre dezbinare şi separare. 

Treapta a nouăsprezecea este să ai milă şi compătimire 
pentru ei“, urmând astfel îndemnul lui Hristos, dat o dată 
cu porunca iubirii de vrăjmaşi: „Fiţi milostivi, precum 
Tatăl vostru milostiv este” (Lc. 6, 36). Sfântul Isaac Sirul 
spune că pentru cel cu adevărat milostiv față de toate 
făpturile create, şi deci şi faţă de vrăjmaşi: „gândul la ele 
şi vederea lor fac să curgă din ochi şiroaie de lacrimi. Din 
mila multă şi apăsătoare şi plină de stăruință ce stăpâneşte 
inima, inima se strânge şi nu mai poate răbda să audă sau 
să vadă vreo vătămare sau vreo întristare cât de mică ivită 
în vreo zidire.” 

Cel ajuns pe a douăzecea treaptă nu numai că nu aş- 
teaptă să fie răzbunat de Dumnezeu, dar chiar doreşte ca 
El să nu-i pedepsească vreodată. Sfatul Apostolului: „Nu 
vă răzbunaţi singuri, iubiţilor, ci lăsaţi loc mâniei lui 
Dumnezeu, căci scris este: «A Mea este răzbunarea; Eu 
voi răsplăti, zice Domnul” (Rom. 12, 19) a fost dat pen- 
tru cei începători, care abia dacă puteau să-şi stăvilească 
pornirea de a se răzbuna. Această a douăzecea treaptă, în 
chip pozitiv, constă în a voi ca Dumnezeu să-i ierte pe 
vrăjmaşii noştri, să-i păzească şi să-i mântuiascăs€. 

A douăzeci şi una treaptă este să ne rugăm lui Dumne- 
zeu pentru ci”, împlinind astfel cuvântul lui Hristos: „Ru- 


55 Sf. Isaac Sirul, op. ciz., 56. 

N Ibidem, 81. 

55 Cf. ibidem. 

% Cf. Sf. loan Gură de Aur, Omilii la Facere, IV, 16; XXVII, 8; 
Omilii la Matei, XVIII, 3-4; Omilii la loan, LXXI, 3; Omilii la 1 
Corinteni, V, 4; XVI, 6; La cruce şi la tâlhar, |, 5; II, 5; Omilie la 
cuvântul: „Doamne, de voieşti... ”, 4; Sf. Varsanufie şi loan, Scrisori 
duhovniceşti, 31, 97; Avva Dorotei, Învățături de suflet folositoare, 

gaţi-vă pentru cei ce vă vatămă şi vă prigonesc” (Mt. 5, 
44; cf. Le. 6, 28). Sigur că aflăm rugăciunea pentru vrăj- 
maşi şi pe primele trepte, însă atunci ea este un mijloc de 
a ne feri şi de a ne curăţi de simţirile necuvenite, ca ura, 
ţinerea de minte a răului, duşmănia şi, mai ales, de mân- 
dria de care sunt legate“. Pe treptele mai înalte, rugăciu- 
nea nu se mai face pentru sine, ci pentru celălalt; prin ea 
se dovedesc compătimirea şi dragostea faţă de cel ce ne 
dușmăneşte şi ea face să sporească, să se întărească şi să 
se manifeste aceste atitudini pozitivef!. Atunci, prin ea ] 
se cere lui Dumnezeu să Se milostivească de cel ce ne 
vrăjmăşeşte, să-i ierte păcatele, să-l mântuiască şi să-i 
facă parte de tot binele“?. Semn de rugăciune sinceră şi 
izvorâtă dintr-o adevărată milă sunt durerea inimii şi la- 
crimile care o însoțesc”. Cel milostiv, scrie Sfântul Isaac 
Sirul, „aduce rugăciune cu lacrimi în tot ceasul şi pentru 
cele necuvântătoare, şi pentru duşmanii adevărului, şi 
pentru cei ce-l vatămă pe el, ca să fie păziți şi iertaţi”€i, 
Cel care-şi iubeşte duşmanii, spune Sfântul Maxim Măr- 
turisitorul, „chiar suferă pentru ei, dacă vremea E, cere”$5, 
A douăzeci şi doua treaptă este să-i iubeştis%. Ceea ce, 
după Sfântul Simeon Noul Teolog, înseamnă a-i „iubi din 
suflet pe aceştia şi, în plus, a întipări în mintea noastră 


VIII, 6; Epistole, 6; Sf. Simeon Noul Teolog, Cele 225 de capete, |, 
92; denatie Briancianinov, op. cit. III. 
5 Cf. Avva Dorotei, Înmvăţături de suflet folositoare, VIII, 6; Sf. 

Maxim Mărturisitorul, op. ciz., II, 90. 

4 Ibidem. 

52 Cf. Sf. Ioan Gură de Aur, Omilii la Facere, 4, 7. 

4% Cf. Sf. Simeon Noul Teolog, op. cit., III, 25. Ignatie Brianciani- 
nov, op. cit., II. 

5 Cuvinte despre nevoinţă, 8. 

S Sf. Maxim Mărturisitorul, op. cit., |, 72. 

S Cf. Sf. loan Gură de Aur, Omilii la Facere, IV, 7, Omilii la 
Matei, XVUI, 4; Omilii la Romani, XXVII, 3. 

faţa fiecăruia dintre ei şi a-i îmbrățişa fără patimă ca pe 
nişte prieteni adevăraţi, cu lacrimi de iubire sinceră”. 

A douăzeci şi treia treaptă este să le vrei şi să le faci 
binele“, potrivit poruncii lui Hristos: „Binecuvântați pe 
cei ce vă blestemă, faceţi bine celor ce vă urăsc” (Mt. 5, 
44; cf. Le. 6, 27-28); „iubiţi pe vrăjmaşii voştri şi faceţi 
bine” (Lc. 6, 35), „tot ce voiţi să vă facă vouă oamenii 
faceţi-le şi voi lor” (Lc. 6, 31), pe care o reia Apostolul 
Pavel: „Binecuvântaţi pe cei ce vă prigonesc, binecuvân- 
tați-i şi nu-i blestemaţi” (Rom. 12, 14); „căutaţi ce este 
bine înaintea tuturor oamenilor” (Rom. 12, 17); „dacă 
vrăjmaşul tău flămânzeşte, dă-i să mănânce; dacă însetea- 
ză, dă-i să bea” (Rom. 12, 20). Aşa s-au purtat Apostolii, 
după cum înşişi mărturisesc: „Ocărâţi fiind, binecuvân- 
tăm” (1 Cor. 4, 12). Unui mirean, care-l întreba prin scri- 
soare cum să se poarte cu unul care i-a făcut rău, Sfântul 
Ioan de Gaza îi răspunde doar atât: „Fă-i lui bine.” Sfân- 
tul Isaac îndeamnă: „Arată mulțimea milostivirii tale în 
bunătăţile cu care răsplăteşti pe cei ce te-au nedreptăţit”; 70 
el observă că „e un lucru mare [...] a ajuta pe cei păcătoşi 
mai mult decât pe cei drepţi””!. La rândul său, Sfântul 
Maxim arată că atunci am ajuns la iubire când „putem 
răsplăti răul cu bine fără silă” şi că „a face bine din în- 
demn lăuntric celor ce ne urăsc este propriu numai dra- 
gostei duhovniceşti desăvârşite”'?. De altfel, dragostea nu 
stă numai în a face bine vrăjmaşilor noştri, ci şi în a gândi 


$7 Cele 225 de capete... L, 92. 

58 Cf. Sf. loan Gură de Aur, Omilii la Facere, IV, 7; Tâlcuire la 
Psalmul 7, 4; Omilii la Matei, XVUL, 3-4; Omilii la Efeseni, VII, 4; 
Omilii la Fapte, |, 4; Sf. Maxim Mărturisitorul, op. cit., |, 72. 

%9 Sf. Varsanufie şi loan, Scrisori duhovniceşti, 679. 

% Cuvinte despre nevoinţă, 56. 

7 Ibidem, 58. 

7? Capete despre dragoste, Il, 49. 

cele bune despre ei” — a face bine cuiva neînsemnând în 
chip necesar că şi gândeşti bine despre el. Cel care-i iu- 
beşte pe vrăjmaşii săi nu numai că nu se bucură de neca- 
zurile şi relele care vin asupra lor şi nu se întristează vă- 
zând că sunt cinstiți de alţii şi îndestulaţi, dar se mâhneşte 
pentru ei la vreme de încercare şi de chin, şi se bucură 
pentru izbânzile lor, voiește ca ei să fie fericiți şi face 
totul ca să-i mulțumească'* 

A douăzeci şi patra treaptă este să-i socoteşti pe cei 
care-ţi fac rău egali cu cei care- ii fac bine, şi să-i iubeşti 
deopotrivă şi pe unii, şi pe alţii'5. Trebuie să ajungi, în- 
deamnă Sfântul Varsanufie, „să socoteşti pe cel ce te lo- 
veşte ca pe cel ce te mângâie; şi pe cel ce te necinsteşte, 
ca pe cel ce te slăveşte; şi pe cel ce te ocărăşte, ca pe cel 
ce te cinstește; şi pe cel ce te necăjeşte, ca pe cel ce te 
odihneşte”'*. Mai mult decât toți ceilalți Părinţi, Sfântul 
Maxim ne îndeamnă să ne purtăm la fel cu toți oamenii şi 
să-i iubim pe toți la fel, fie ei prieteni ori duşmani, drepți 
ori păcătoşi. „Fericit este omul care poate să-i iubească pe 
toți oamenii la fel. ai, „Cel bun şi lipsit de patimă, prin 
aplecarea voii sale, iubeşte pe toți oamenii la fel: pe cel 
virtuos pentru fire şi pentru buna aplecare a voii lui, iar pe 
cel păcătos, pentru fire'* şi, din compătimire, ca pe un lip- 


3 Ibidem, IV, 40. 

0 A Pateric, Cuvânt pentru avva Or, 11. Avva Dorotei, Învăţă- 
turi de suflet folositoare, VIII, 5. 

7 Cf. Sf. loan Gură de Aur, Omilii la 1] Corinteni 4, 13: „Având 
acelaşi duh al credinţei”, UL, 8; Omilii la Lazăr, 1, 5; Omilii la Ioan, 
LX, 5. 

76 Sf. Varsanufie şi loan, Scrisori duhovniceşti, 68. 

7! Capete despre dragoste, |, 17. 

5 Nu este vorba, desigur, de natura lui păcătoasă, ci de natura 
omenească, vrednică de respect şi dragoste, ca una creată după chi- 
pul lui Dumnezeu. În concepția despre dragoste a Sf. Maxim întâl- 

sit de minte ce umblă în întuneric.” „Dragostea desăvâr- 


şită — scrie el în altă parte — iubeşte pe toți oamenii la fel: 
pe cei buni şi strădalnici, ca pe prieteni, iar pe cei leneşi, 
ca pe duşmani, făcându-le bine, răbdând îndelung şi sufe- 
rind cele ce-i vin de la ei”80. „Dacă pe unii îi urăşti, pe al- 
ţii nici nu-i iubeşti, nici nu-i urăşti, pe alții, iarăşi, îi iu- 
beşti, dar potrivit şi, în sfârşit, pe alţii îi iubeşti foarte 
tare, din această neegalitate cunoaşte că eşti departe de 
dragostea desăvârşită, care cere să iubeşti pe tot omul de- 
opotrivă."*! Cu adevărat, „prietenii lui Hristos îi iubesc 
din inimă pe toţi”*?. Aceeaşi învățătură aflăm şi la Sfântul 
Isaac Sirul: „să socoteşti pe toți omenii egalis” în bine şi 
în cinste, chiar de ar fi unul necredincios sau ucigaş, mai 
ales pentru că este fratele tău şi de o fire cu tine, şi a fost 
rătăcit, fără s-o ştie, de la adevăr. 8% „Mila e durerea miş- 
cată de har, ce se apleacă cu împreună-pătimire şi spre cei 
vrednici de pedeapsă şi spre cei vrednici de bine.” 5 „Cel 
ce iubeşte pe toţi deopotrivă, cu milă şi fără deosebire, a 
ajuns la desăvârşire."5€ 

A douăzeci şi cincea treaptă este să ne purtăm cu duş- 
manii noştri ca şi cu nişte prieteni ai noştri. Cel care-şi 
iubeşte cu adevărat duşmanii, scrie Sfântul Simeon Noul 
Teolog, poate „să-i primească şi pe aceştia la fel ca pe 


nim constant referinţe la această realitate care întemeiază egalitatea 
fundamentală a tuturor oamenilor şi deci datoria de a-i trata pe toţi 
în chip egal. 

P Ibidem, 1, 25. 

5 Ibidem, |, 71. 

*! Ibidem, IL, 10. 

5% Ibidem, IV, 98. Vezi şi: 82, 95. 

8% Ca fiind creaţi după chipul lui Dumnezeu şi fii ai aceluiaşi Tată. 

5 Cuvinte despre nevoinţă, 23. 

5 Ibidem, 58. 

5% jpidem, 43. 

prieteni, în convorbiri şi la masă, fără nici un gând la cele 
întâmplate”. Sfântul loan Gură de Aur spune la fel: „Tre- 
buie să ne purtăm față de cei care ne-au greşit ca şi cu nişte 
prieteni adevăraţi şi să-i iubim ca pe noi înşine." 

Treapta a douăzeci şi şasea este să-i iubim pe vrăjmaşii 
noştri nu numai ca pe noi înşine, ci chiar mai mult decât 
ne iubim pe noi. Iubirea, spune Sfântul Maxim, „mişcă în 
chip cuvenit spre o inegalitate lăudabilă, întrucât fiecare îl 
[...] cinsteşte cu atât mai mult pe aproapele său decât pe 
sine, cu cât mai înainte îl respingea şi râvnea să fie el îna- 
intea aceluia”. Aflăm din Pateric că monahii din Schete 
„făceau mai mult decât porunceau Scripturile, iubind pe 
vrăjmaşii lor mai mult decât pe sine”. 

Desigur, prin această clasificare pe trepte nu se poate 
pretinde stabilirea unei ierarhii riguroase. Anumite atitu- 
dini pot fi plasate pe diferite trepte, şi fiecare atitudine le 
implică mai mult sau mai puţin şi pe celelalte. Până la 
urmă, dragostea este o stare a sufletului, una şi nedespăr- 
țită. Clasificarea noastră are mai ales scopul de a face în- 
țeles faptul că iubirea de vrăjmaşi se compune din multe 
laturi, că dobândirea ei se face prin respectarea multor 
exigenţe şi că la ea nu se ajunge decât în urma unui efort 
lăuntric treptat şi foarte felurit. Ea vrea să arate şi faptul 
că dragostea are înălțimi şi străluciri pe care cei care nu 
s-au ostenit îndelung ca s-o dobândească nu le cunosc 
decât în parte şi în chip umbrit. 

Dacă cercetăm învățătura Sfântului Siluan despre iubi- 
rea vrăjmaşilor, vedem că, bine ştiind care sunt treptele ei 
de jos, el ţinteşte cel mai adesea treptele cele mai înalte, 


37 Cele 225 de capete..., |, 92. 
5 Omilii la Fapte, IX, 4. 

5 Epistola 2. Despre iubire. 
% Pentru avva Matoi, 5. 

confirmând ceea ce am remarcat mai înainte, anume că 
învățăturile sale sunt expresia unei experiențe personale 
ajunse pe culmile vieţii duhovniceşti. 

Dacă nu putem să-i iubim pe vrăjmaşii noştri, ne în- 
deamnă el, măcar să nu-i urâm, să nu-i blestemăm, să nu 
le răspundem la rău cu rău, ceea ce este un progres în iu- 
bire, şi să nu primim vreun gând de mânie împotriva lor. 

Pentru el, iubirea vrăjmaşilor înseamnă nu numai să 
îndurăm supărările care ne vin de la ei, ci să-i suportăm 
cu bucurie, pentru numele lui Dumnezeu şi chiar să-l 
mulțumim lui Dumnezeu pentru toate necazurile pe care 
ni le pricinuiesc, pentru că ele, aşa cum am văzut, ne sunt 
de folos în sporirea noastră duhovnicească şi de aceea 
trebuie să le primim ca pe un dar al proniei dumnezeieşti, 
care se îngrijeşte de mântuirea noastră. 

Iubirea vrăjmaşilor presupune, de asemenea, ca, în faţa 
silniciilor, să ne păstrăm pacea sufletului şi a trupului, 
sau, altfel spus, cum am arătat mai înainte, să nu ne por- 
nim şi noi cu mânie împotriva lor şi să nu ne tulburăm. 

Starețul îndeamnă, de asemenea, nu numai să nu-i în- 
vinuim pe vrăjmaşii noştri, dar, mai mult, să nu gândim rău 
despre ei și chiar să nu-i judecăm defel”. Decât să-l învi- 
nuieşti pe altul, mai bine să te socoteşti tu însuți vinovat. 

Iubirea de vrăjmaşi presupune, desigur, pentru Sfântul 
Siluan, iertarea jignirilor pe care ni le-au adus Şi rugăciu- 
nea pentru ei. Dar iertarea nu înseamnă că s-a ajuns la 


”! Dacă trebuie să judeci pe cineva, în calitate de superior ierarhic 
al lui sau ca stareţ al unei mânăstiri, se cuvine s-o faci cu scopul de 
a-l ajuta să se îndrepte, cu multă blândeţe şi milă, singura garanţie a 
unei judecăţi drepte: „Dacă eşti superior cu autoritate şi trebuie să ju- 
deci pe cineva pentru faptele lui rele, roagă-te ca Domnul să-ţi dea o 
inimă blândă [...] şi atunci vei judeca cu dreptate [...]. Când judeci 
un om trebuie să o faci cu scopul de a-l ajuta să-şi îndrepte căile lui. 
De aceea trebuie să-ţi fie milă de fiecare suflet...” 

dragoste, şi rugăciunea poate să nu fie încă o manifestare 
a iubirii: „Pe când eram în lume — mărturiseşte stareţul — 
iertam bucuros şi foarte uşor şi mă rugam pentru cei care 
mă supărau. Dar când am venit la mânăstire, pe când 
eram încă frate, am primit mare har şi el m-a învățat să-i 
iubesc pe vrăjmaşi.” 

Pentru Sfântul Siluan, principala dimensiune a iubirii 
de vrăjmaşi o constituie compătimirea. Mai întâi de toate, 
aceasta înseamnă să-ţi fie milă de ei. Milă izvorăşte, pe de 
o parte, din înțelegerea faptului că cei care ne vor sau ne 
fac rău au sufletul bolnav — regăsim aici învățătura patris- 
tică tradiţională, potrivit căreia patimile sunt boli ale su- 
fletului — şi sunt mânaţi de demonii ce-i stăpânesc, aceas- 
tă îndoită robie făcând din ei adevărate victime care au de 
îndurat o mare suferință. La întrebarea „cum îşi poate păs- 
tra un subordonat pacea sufletului când şeful lui este un 
om violent şi rău?”, starețul răspunde: „Omul mânios în- 
dură el însuşi o mare suferință provocată de un duh rău. 
Şi suferă chinul acesta din pricina mândriei lui. Subordo- 
natul, oricare ar fi, trebuie să ştie lucrul acesta şi să se 
roage pentru sufletul bolnav al şefului său.” Pe de altă 
parte, mila vine şi din înțelegerea faptului că cel care face 
răul şi se împotriveşte adevărului sau nu-l cunoaşte trăieş- 
te îndepărtat de Dumnezeu, lipsit de bunurile Lui şi rătă- 
ceşte departe de căile mântuirii, fiind sortit chinurilor ia- 
dului, pe care le încearcă în parte încă de aici, de pe pă- 
mânt. „Sufletul are milă de vrăjmaşi şi se roagă pentru ei, 
pentru că s-au îndepărtat de la adevăr şi merg în iad. lată 
ce e iubirea pentru vrăjmaşi.” „Tot omul care se depărtea- 
ză de adevăr merge spre pieirea lui şi de aceea trebuie să 
ne fie milă de el [...]. Cel ce a învăţat de la Duhul Sfânt 
să iubească va suferi toată viaţa pentru cei ce nu se mân- 
tuie, varsă multe lacrimi pentru oameni şi harul lui Dum- 
nezeu îi dă puterea de a-i iubi pe vrăjmaşii lui [...]. Înţe- 

legeţi! Este atât de simplu! Sunt de plâns cei care nu cu- 
nosc pe Dumnezeu sau care ] se împotrivesc. Inima mea 
se întristează pentru ei şi lacrimi curg din ochii mei. Şi 
raiul, şi chinurile le putem vedea limpede: le-am cunoscut 
prin Duhul Sfânt. Domnul Însuşi ne-a spus: «Împărăția 
cerurilor este înlăuntrul vostru» (Le. 17, 22). Aşa că de 
aici, de pe pământ, începe viaţa veşnică, şi chinurile veş- 
nice încep şi ele tot de aici, de pe pământ.” 

Vedem aici că mila se însoţeşte cu compătimirea, care 
înseamnă îndurarea suferinţei celorlalți ca pe propria su- 
ferință, pătimirea împreună cu ei, cu simţirea dureroasă a 
încercărilor prin care trec, dovedind astfel o dragoste ade- 
vărată şi deplină. Această împreună-pătimire, de care dă 
dovadă în chip pilduitor chiar stareţul, este trăită în chipul 
cel mai profund; după cum vedem din citatul de mai sus, 
ea este însoțită de durere şi lacrimi şi nu încetează nici o 
clipă. Este la fel de profundă ca şi cea pe care o simţim 
pentru cei apropiaţi ai noştri, căzuţi în boală sau în vreo 
nenorocire: „Domnul ne învaţă să-i iubim atât de mult pe 
vrăjmaşi, încât să ne fie milă de ei ca de copiii noştri.” 

Starețul Siluan spune că se cuvine să ne fie milă de 
vrăjmaşii noştri şi de vrăjmaşii adevărului, şi chiar de de- 
moni, care suferă ei înşişi mai mult decât toţi chinurile ia- 
dului, ca unii care au dus la extrem ceea ce provoacă 
aceste chinuri: îndepărtarea de Dumnezeu şi tăgăduirea 
Lui, lipsirea de bunăvoie de bunurile dumnezeieşti, refu- 
zul de a-L iubi şi de a fi iubiţi de EL. Învăţaţi de Duhul 
Sfânt, scrie el, „vom simți milă chiar şi pentru demoni, 
căci ei s-au dezlipit de bine, au pierdut smerenia şi dra- 
gostea lui Dumnezeu”. 

Mila faţă de vrăjmaşi se cuprinde, pentru stareţ, în mi- 
la pe care se cuvine s-o avem — şi pe care el însuşi o avea 
— pentru toate făpturile, fără nici o excepţie. „Trebuie să 
ne fie milă de fiecare suflet, de fiecare făptură şi de în- 

treaga zidire a lui Dumnezeu.” „Duhul lui Dumnezeu în- 
vață sufletul să iubească tot ce-i viu... ne învaţă iubirea 
pentru tot ce există, şi atunci sufletului îi este milă de ori- 
ce ființă, iubeşte chiar şi pe vrăjmaşi şi plânge chiar şi 
pentru demoni, pentru că prin căderea lor ei s-au dezlipit 
de bine.” Iubirea nu face deosebire între oameni, ci se re- 
varsă asupra tuturor la fel. „Sunt oameni care doresc ca 
vrăjmaşii lor sau cei ai Bisericii să fie osândiți la chinurile 
iadului. Ei cugetă aşa pentru că n-au învățat de la Duhul 
Sfânt să-L iubească pe Dumnezeu. Cel care a învățat 
aceasta varsă lacrimi pentru întreaga lume. Tu zici: «E un 
ucigaş, arde-l-ar focul iadului!» Dar te întreb: «Dacă 
Dumnezeu ţi-ar face loc în rai, şi de acolo l-ai vedea 
arzând în foc pe cel pe care l-ai blestemat să ardă în iad, 
nu-ţi va fi oare atunci milă de el, chiar de-ar fi un duşman 
al Bisericii? Sau vei avea o inimă de fier?” 

Mila şi compătimirea starețului pentru cei care au să 
îndure chinurile iadului erau cu atât mai mari, cu cât el în- 
suşi experiase atât fericirea raiului, cât şi înfricoşătoarele 
chinuri din iad, şi cunoştea dureroasa distanță care le des- 
parte, după cum se poate înțelege din pasajul citat mai 
înainte. 

După Sfântul Siluan, în afară de milă şi compătimire, 
iubirea de vrăjmaşi implică mai cu seamă a voi şi a le face 
binele, atitudine pe care Părinţii o plasează, după cum am 
văzut, pe o treaptă foarte înaltă. Cel care-şi iubeşte vrăjma- 
şii vrea mai cu seamă ce este mai bun pentru ei: să se pocă- 
iască, să-L cunoască pe Dumnezeu şi să dobândească harul 
mântuirii. „Nu trebuie să avem decât un singur gând, spune 
Sfântul Siluan, ca toţi să se mântuiască.” 

O altă componentă a iubirii de vrăjmași asupra căreia 
Sfântul Siluan insistă în chip deosebit este rugăciunea 
pentru ei. „E mare lucru înaintea lui Dumnezeu să te rogi 
pentru cei care te ocărăsc şi te fac să suferi.” Starețul vede 

rugăciunea şi iubirea de vrăjmaşi ca strâns legate şi foarte 
adesea, vorbind despre una, o pomeneşte şi pe cealaltă: 
„Domnul a dat pe pământ pe Duhul Sfânt Care învaţă su- 
fletul să-i iubească pe vrăjmaşi şi să se roage pentru e1.” 
„Doamne, învaţă-ne prin Duhul Tău Cel Sfânt să-i iubim 
pe vrăjmaşii noştri şi să ne rugăm pentru ei cu lacrimi!” 
„Doamne, aşa cum Tu Te-ai rugat pentru vrăjmaşii ăi, 
aşa învață-ne şi pe noi prin Duhul Sfânt să-i iubim pe 
vrăjmaşii noştri!” „Sufletul pe care harul lui Dumnezeu 
l-a învăţat să se roage iubeşte cu milă întreaga zidire şi în- 
deosebi omul.” 

Într-adevăr, rugăciunea este în acelaşi timp cea care ne 
mişcă spre iubirea vrăjmaşilor şi cea care se iscă din 
această iubire, o face vădită şi dă mărturie pentru ea. 

Rugăciunea pentru vrăjmaşi este mai întâi de toate cea 
prin care primim de la Dumnezeu harul de a-i iubi: „Nu 
poţi să-ți iubeşti vrăjmaşii decât prin harul Duhului Sfânt. 
De aceea, de îndată ce te-a rănit cineva, roagă-te lui Dum- 
nezeu pentru el.” „„Neîncetat rog pe Domnul să-mi dea iu- 
birea de vrăjmaşi [...]. Zi şi noapte cer Domnului această 
iubire”, mărturiseşte starețul. 

Tot prin rugăciune poate fi păstrată pacea sufletului 
înaintea vrăjmaşilor şi a jignirilor primite de la ei. „Ca să 
ai pacea în suflet trebuie să te obişnuieşti să iubeşti pe cel 
care te-a supărat şi să te rogi de îndată pentru el. Sufletul 
nu poate avea pace dacă nu cere din toate puterile lui 
Domnului darul de a-i iubi pe toţi oamenii.” 

Rugăciunea, de asemenea, este cea prin care, o dată 
primit, se poate păstra harul de a-i iubi pe vrăjmaşi. 

Şi dacă rugăciunea trezeşte iubirea de vrăjmaşi, la rân- 
dul ei, iubirea de vrăjmaşi trezeşte rugăciunea. „Omul 
care n-a învăţat de la Duhul Sfânt să iubească nu se va 
ruga, desigur, pentru vrăjmaşii lui.” Mila şi compătimirea 
pe care le avem față de vrăjmaşi, împreunate cu înțelege- 

rea faptului că aceştia sunt departe de Dumnezeu, lipsiţi 
de bunătăţile dumnezeieşti şi că merg spre pieirea lor, ne 
fac să ne rugăm ca ei să scape de relele pe care le suferă 
acum şi pe care le vor îndura şi în veşnicie. Şi ne rugăm 
lui Dumnezeu pentru ca ei să se pocăiască şi să se abată 
de la rău, să ajungă să-L cunoască şi să se mântuiască. 
„Domnul a dat pe pământ pe Duhul Sfânt să înveţe su- 
fletul să-i iubească pe vrăjmaşi şi să se roage pentru ci, ca 
ei să se mântuiască. Aceasta este iubirea adevărată.” „Su- 
fletul să aibă milă de vrăjmaşi şi să se roage pentru ei, 
pentru că s-au depărtat de adevăr şi merg în iad.” „Omul 
care poartă în el pe Duhul Sfânt [...] suferă pentru toţi oa- 
menii ziua şi noaptea; inima lui e plină de milă pentru în- 
treaga zidire a lui Dumnezeu şi mai cu seamă pentru 0a- 
menii care nu-L cunosc pe Dumnezeu sau se împoitrivesc 
Lui şi care, pentru aceasta, vor merge în focul chinurilor. 
El se roagă pentru ei ziua şi noaptea, mai mult decât pen- 
tru sine însuşi, ca toţi să se pocăiască şi să cunoască pe 
Domnul.” „Doamne, toate noroadele sunt lucrul mâinilor 
Tale, întoarce-le de la ură şi rău spre pocăință, ca să 
cunoască toate iubirea Ta!” 

Pentru că se naşte din compătimire şi pentru că este le- 
gată de simţirea dureroasă că noi înşine suntem păcătoşi 
şi cei mai răi dintre oameni, rugăciunea pentru vrăjmaşi 
este însoțită de lacrimi, semn că se face din adâncul inimii 
şi că este legată de o adevărată iubire. 


III. Temeiurile iubirii de vrăjmaşi 


Iubirea de vrăjmaşi răspunde unei porunci a lui Hristos 
(Mt. 5, 44; Le. 6, 27, 35): „Domnul ne-a poruncit să-i iu- 
bim pe vrăjmaşii noştri”. E după voia lui Dumnezeu şi 
bine plăcut înaintea Lui ca noi să avem o astfel de stare 

sufletească („Domnul vrea ca noi să iubim pe aproapele 
nostru”) şi lucrul acesta singur este de ajuns ca s-o în- 
dreptăţească. 

Dar, pe deasupra, Dumnezeu însuşi ne dă pildă de o 
asemenea iubire, şi noi trebuie să ne străduim să-l urmăm 
şi să ne asemănăm Lui. Cel dintâi temei al iubirii de vrăj- 
maşi, în care se cuprinde însuşi tâlcul poruncii, îl consti- 
tuie iubirea, bunătatea şi mila de care dă dovadă Dumne- 
zeu faţă de cei care fac răul, după cum spune Hristos: 
„Iubiţi pe vrăjmaşii voştri, faceţi-le bine [...] şi veţi fi fiii 
Celui Preaînalt, căci EI este bun cu cei nemulţumitori şi 
răi. Fiţi milostivi, precum Tatăl vostru milostiv este” (Le. 
6, 35-36). In general, temeiul iubirii de vrăjmaşi este iubi- 
rea pe care Dumnezeu o arată deopotrivă tuturor oameni- 
lor (buni sau răi, drepţi ori păcătoşi, prieteni sau vrăjmaşi 
ai Lui), ca şi tuturor făpturilor Sale; şi acest temei îl aflăm 
tot din cuvintele lui Hristos: „Iar Eu vă zic vouă: iubiţi pe 
vrăjmaşii voştri, binecuvântaţi pe cei ce vă blestemă, fa- 
ceţi bine celor ce vă urăsc şi rugaţi-vă pentru cei care vă 
vatămă şi vă prigonesc, ca să fiţi fiii Tatălui vostru Celui 
din ceruri, pentru că EI face să răsară soarele peste cei răi 
şi peste cei buni şi trimite ploaie peste cei drepți şi peste 
cei nedrepți [...] Fiţi desăvârşiţi precum Tatăl vostru Cel 
ceresc desăvârşit este” (Mt. 5, 44-45, 58). 

Acest temei este, bineînțeles, evidenţiat de Părinți. 
Sfântul loan Gură de Aur, tâlcuind versetele de mai sus, 
îndeamnă: „imită pe Dumnezeu după puterile tale ome- 
neşti. [...] Dacă tu nu iubeşti numai pe cei ce te iubesc, ci 
şi pe cei ce te duşmănesc, imiţi, după puterea ta, pe Dum- 
nezeu.”” Sfântul Maxim spune că se cuvine să-i iubim 
„pe toți oamenii la fel, asemenea lui Dumnezeu, Care iu- 


“2 Omilii la Facere, IV, 7. Cf. XXVII, 8; Omitii la Cruce şi la 
tâlhar, ], 5; Omilii la Matei, XVII, 3-4; Omilii la Romani, IX, 3. 

beşte pe toţi oamenii la fel” şi „vrea ca toți să se mântu- 
iască şi la cunoştinţa adevărului să vină (1 Tim. 2, 4, 

Hristos însuşi ne-a dat pildă desăvârşită de iubire a tu- 
turor oamenilor deopotrivă, între care au fost şi duşmanii 
Lui. 

Nu-L vedem niciodată răspunzând cu violență celor 
care-l ocărăsc şi-L lovesc. Celor care-L ocărăsc spunân- 
du-i: „Ai demon”, EI le spune doar atât: „Un lucru am fă- 
cut şi voi toţi vă miraţi” (In. 7, 20-21). Atunci când este 
lovit de unul dintre slujitorii arhiereului, Se mărgineşte să 
spună: „Dacă am vorbit rău, dovedeşte că este rău, iar 
dacă am vorbit bine, de ce Mă baţi?” (In. 18, 23). Lui Pe- 
tru, care voia să-L apere de cei veniţi să-L prindă, îi cere 
să-şi pună sabia în teacă (In. 18, 10-11). Înainte de aceas- 
ta, chiar şi cu luda, despre care ştia că avea să-L trădeze, 
El s-a purtat la fel ca şi cu ceilalți ucenici, spălându-i 
picioarele, „slujindu-l EL Însuşi, punându-l la masa Sa şi 
dându-i sfânta Lui sărutare”"*. 

Hristos S-a rugat pentru cei care L-au prigonit, L-au 
batjocorit, L-au torturat şi, în cele din urmă, L-au răstig- 
nit, cerându-l pe cruce lui Dumnezeu să-i ierte: „Părinte, 
iartă-le lor, că nu ştiu ce fac” (Lc. 23, 34), iertându-i El 
Însuşi ca un Dumnezeu ce era. 

Hristos a pătimit şi şi-a dat viața pe cruce pentru cei 
păcătoşi şi vrăjmaşi ai adevărului: „Căci Hristos, încă fi- 
ind noi neputincioşi, la timpul hotărât a murit pentru cei 
necredincioşi. Căci cu greu va muri cineva pentru un 
drept; dar pentru cel bun poate se hotărăşte cineva să 
moară. Dumnezeu însă Îşi arată dragostea Lui faţă de noi 
prin aceea că, pentru noi, Hristos a murit când noi eram 
încă păcătoşi” (Rom. 5, 6-8). „Dumnezeu a vrut ca prin- 


% Capete despre dragoste, |, 61. 
” Sf. loan Gură de Aur, Omilii la loan, LXX, 3. 


88 


tr-Însul să le împace cu Sine pe toate, fie cele de pe pă- 
mânt, fie cele din ceruri, făcând pace prin EI, prin sângele 
crucii Sale. Dar pe voi, care oarecând eraţi înstrăinați şi 
vrăjmaşi cu mintea voastră către lucrurile rele, de acum 
v-a împăcat prin moartea Sa în trupul cărnii Lui” (Col. 1, 
20-21; Rom. 5, 10). Sfântul Apostol Pavel ne îndeamnă 
să facem şi noi la fel: „Fiţi, aşadar, imitatori ai lui Dum- 
nezeu, ca nişte fii iubiţi, şi umblați întru iubire, precum şi 
Hristos ne-a iubit pe noi şi S-a dat pe Sine pentru noi, 
prinos şi jertfă lui Dumnezeu” (Ef. 5, 1-2). 

Părinţii se sprijină adesea pe aceste cuvinte ale Sfintei 
Scripturi. Astfel, Sfântul Ioan Gură de Aur spune: „Dom- 
nul răspundea celor care-L urau cu iubire; [...] cu cât mai 
mult ÎL ocărau iudeii, cu atât mai mult îi cinstea El şi-Şi 
înmulţea grija față de ei. [...] Faceţi şi voi ca Domnul! 
[...] Iubiţi şi voi ca EI şi spuneţi fără încetare: Cu cât mă 
urâţi voi mai mult, cu atât mai mult vă voi iubi.95 „Cei 
peste care-Şi revărsa belşugul bunătăţilor ziceau: «are de- 
mon, «huleşte», «e nebun», «e un amăgitor», şi oare s-a 
depărtat de ei pentru aceasta? Nicidecum, ci răspundea la 
ocări cu încă şi mai mari binefaceri. A mers la cei care 
aveau să-L răstignească pentru că un singur lucru voia: 
să-i mântuiască. lar după ce l-au pironit pe cruce, ce-L 
auzim că spune? «Părinte, iartă-i, că nu ştiu ce fac.» După 
ce îndurase atâtea chinuri de la ei, şi încă fiind chinuit, 
până la cea din urmă suflare s-a îngrijit de ei şi s-a rugat 
pentru ei. Şi chiar după răstignire, câte n-a făcut pentru 
ei? [...] Aşa trebuie să-i iubim pe vrăjmaşii noştri, aşa 
trebuie să-L imităm pe Hristos.” „N-a precupețit nimic 
pentru mântuirea ucigaşilor Săi [...]. Putând să-i piardă 


% Omilii la Romani, XXVII, 3. 
” Sf. Ioan Gură de Aur, Omilii la Efeseni, VII, 4. Aceleaşi afir- 
maţii, în Omilii la loan, LXX, |. 

pe vrăjmaşii Săi, le dăruieşte mântuirea. Urmându-I pilda, 
să fim prieteni ai tuturor.” „Hristos a pătimit toate aces- 
tea pentru ca să păşim pe urmele Lui (| Pt. 2, 21) şi să în- 
durăm cu tărie de suflet cuvintele aspre şi batjocurile care 
obişnuiesc să ne tulbure şi să ne aprindă şi mai mult mâ- 
nia. Şi nu numai că dumnezeiescul nostru Mântuitor a în- 
durat pentru noi toate aceste ocări şi batjocuri, dar a făcut 
tot ce se poate ca să-i izbăvească de chinul gătit celor care 
s-au făcut vinovaţi de o asemenea crimă.” Sfântul Vasi- 
Je cel Mare spune că iubirea de vrăjmaşi este posibilă, 
căci pe ea „a arătat-o şi a învățat-o Domnul, Care a făcut 
vădită dragostea Tatălui şi pe a Sa în ascultarea până la 
moarte pentru vrăjmaşii Lui, nu pentru prietenii Lui, cum 
mărturiseşte Apostolul”. Sfântul loan Casian dă drept 
pildă de urmat bunătatea pe care Hristos a arătat-o pe cru- 
ce față de prigonitorii Săi!%. Sfântul loan Gură de Aur ne 
cheamă să ne rugăm pentru vrăjmaşii noştri, aşa cum a 
făcut şi Hristos. Sfântul Maxim Mărturisitorul aminteş- 
te că „Domnul şi Dumnezeul nostru Iisus Hristos, arătân- 
du-Şi dragostea Sa faţă de noi, a pătimit pentru toată 
omenirea şi tuturor le-a dăruit la fel nădejdea învierii”"102. 
Apostolii şi toți sfinţii ne-au dat şi ei pildă de iubire a 
vrăjmaşilor, urmându-L. în aceasta pe Învățătorul lor. Sfân- 
tul Ioan Gură de Aur menţionează cum, „lovit cu pietre şi 
supus la tot felul de chinuri (Sfântul Pavel) nu înceta să se 
îngrijească de prigonitorii săi, spunând: Aceasta doresc şi 


pentru aceasta mă rog, ca ei să se mântuiască”!%; şi: „după 


” Omilii la Papte, LX, 4. 

% Omilii la loan, LXXXIYV, 3. 

d Regulile mici, 176. 

1% Convorbiri duhovniceşti, XI, 10. 

10 Cf. Omilii la Cruce şi la tâlhar, |, 5; cf.ll, 5. 
12 Capete despre dragoste, |, 7. 

1% Omilii la Efeseni, VII, 4. 

cum Hristos, când era între cei care ÎL răstigneau, nu S-a 
uitat că era pe Cruce, nu S-a uitat la EI, ci s-a rugat Tată- 
lui pentru cei care L-au răstignit, tot aşa a făcut şi Ştefan, 
Apostolul, când era între cei ce aruncau cu pietre în el, era 
lovit de toţi, primea loviturile pietrelor, dar nu se uita la 
durerile pricinuite de pietre, ci zicea: Doamne, nu le so- 
coti lor păcatul acesta! (Fapte 7, 60)"10. 

Toate acestea le aflăm, în esenţă, şi în învăţătura Sfân- 
tului Siluan. 

Dând adesea mărturie în cele ce scrie despre iubirea lui 
Dumnezeu care se întinde la toate creaturile Sale, din care 
face o temă majoră a învăţăturii lui duhovniceşti, Sfântul 
Siluan, mai mult decât ceilalți Părinţi, vede ca principală 
rațiune a iubirii de vrăjmaşi faptul că Dumnezeu îi iubeşte 
pe toți oamenii, fără deosebire, chiar şi pe cei rătăciţi, 
care 1 se împotrivesc şi fac rele: „Domnul este milostiv şi 
îndurător față de toți. Domnul are milă de toţi păcătoşi, 
aşa cum mamei îi este milă de copiii ei, chiar dacă au 
luat-o pe căi greşite; eu spun că Domnul iubeşte deopo- 
trivă şi pe cel mai mare păcătos”. Pentru că „Domnul este 
iubire”, „ne-a poruncit să ne iubim unii pe alţii şi să-i 
iubim pe vrăjmaşi”. Cel care vrea să trăiască alături de 
Dumnezeu, să 1 se asemene şi să se unească cu El trebuie 
să fie ca EI: „Domnul are milă de toți oamenii şi de aceea 
cel ce vrea să fie împreună cu Dumnezeu trebuie să-i 
iubească pe vrăjmaşii lui.” 

Pentru că i-a fost milă de cei rătăciţi şi păcătoşi, Dum- 
nezeu L-a trimis pe Fiul Său ca să-i mântuiască: „Domnul 
a avut milă de cei ce se pierduseră şi a trimis pe 
Unul-Născut Fiul Său să-i mântuiască.” 

În felurite împrejurări din viața Sa pământească, Hris- 
tos Şi-a dovedit mila faţă de toţi oamenii, fără deosebire. 


104 Omilii la Cruce şi la tâlhar, |, 5; cf. II, 5. 

EI ne-a dat pildă de iubirea pe care se cuvine s-o avem 
faţă de vrăjmaşi, prin răbdarea, bunătatea şi mila pe care 
EI Însuşi le-a avut faţă de cei care-I făceau rău, voind ca 
toţi să se mântuiască. „Când Domnul mergea spre lerusa- 
lim, şi samarinenii n-au voit să-L primească, Apostolii 
Ioan şi Iacob erau gata să facă să se pogoare foc din cer ca 
să-i mistuie pe aceia. Dar Domnul le-a spus cu blândeţe: 
«N-am venit să-i pierd pe oameni, ci ca să-i mântuiesc» 
(Le. 9, 54-55). Tot aşa şi noi nu trebuie să avem decât un 
singur gând: ca toți să se mântuiască.” „Atunci când luda 
se gândea să-L vândă, Domnul i-a răspuns cu bunătate 
(Mt. 26, 50). Şi noi trebuie să fim cu bunătate față de cei 
ce se rătăcesc şi se pierd”. „Hristos S-a rugat pentru cei 
care-L răstigneau: «Părinte, iartă-i că nu ştiu ce fac.»” Şi 
noi trebuie să-l cerem lui Dumnezeu să ne ajute să-l ur- 
măm pilda: „Doamne, aşa cum Tu Te-ai rugat pentru 
vrăjmaşii Tăi, învaţă-ne şi pe noi prin Duhul Sfânt să-i iu- 
bim pe vrăjmaşii noştri.” 

Aceeaşi pildă de iubire aflăm şi la ucenicii Domnului: 
„Ştefan, întâiul diacon, se ruga pentru cei ce-l omorau cu 
pietre, ca Domnul să nu le socotească păcatul acesta. Şi 
noi, dacă vrem să păstrăm harul, trebuie să ne rugăm 
pentru vrăjmaşi.” 

Şi astăzi Hristos arată față de duşmanii Bisericii ace- 
eaşi iubire pe care a avut-o şi față de cei ce L-au prigonit 
atunci, pentru că El vrea ca şi aceştia să se pocăiască şi să 
se mântuiască. „Tu spui: «Vrăjmaşul prigoneşte sfânta 
noastră Biserică. Cum aş putea să-l iubesc?» La aceasta îţi 
voi răspunde: Sărmanul tău suflet nu L-a cunoscut pe 
Dumnezeu. N-a cunoscut cât de mult ne iubeşte şi cu câtă 
dragoste aşteaptă EI ca toți oamenii să se căiască şi să se 
mântuiască.” Dând dovadă de o asemenea iubire, dobân- 
dim asemănarea cu Hristos, după cum EI Însuşi ne-a făcut 
cunoscut aceasta spunându-i lui Paisie, care se ruga pen- 

tru un ucenic al său care se lepădase de Hristos: „Paisie, 
prin iubirea ta, te-ai asemănat Mie!” 

Remarcabil este faptul că stareţul Siluan leagă întot- 
deauna cunoaşterea bunătăţii lui Dumnezeu de iubirea de 
vrăjmaşi: cel care a ajuns să cunoască iubirea — bunătatea, 
mila, compătimirea — lui Dumnezeu nu poate să nu-i iu- 
bească pe vrăjmaşii săi, după cum cel care-i iubeşte pe 
vrăjmaşi mărturiseşte prin aceasta că a cunoscut iubirea, 
adică bunătatea, mila şi compătimirea lui Dumnezeu. 

Această cunoaştere poate fi dobândită în parte prin ci- 
tirea şi meditarea asupra Sfintelor Scripturi. Însă starețul 
Siluan se referă în mod constant la o cunoaştere mai înal- 
tă, care nu e doar teoretică, ci lăuntrică şi experiată, des- 
coperită prin Însuşi Duhul Sfânt. Duhul Sfânt nu doar ne 
face deplin cunoscută iubirea lui Dumnezeu față de toți 
oamenii şi, în general, faţă de toate făpturile Sale, ci ne 
învaţă şi cum să ajungem noi înşine la o asemenea iubire. 
Aici aflăm una dintre trăsăturile originale ale învățăturii 
Sfântului Siluan, în comparaţie cu ceea ce spun ceilalți 
Părinţi pe aceeaşi temă: iubirea de vrăjmaşi, în forma sa 
desăvârşită, are drept temei prezenţa şi lucrarea Duhului 
Sfânt în cel care are şi arată o asemenea iubire. Această 
trăsătură dovedeşte, o dată mai mult, culmea duhovni- 
cească pe care s-a înălțat starețul, faptul că învățătura lui 
este expresia nemijlocită a propriei trăiri lăuntrice, lucru 
întărit, dacă mai este nevoie, şi de acest cuvânt al său: 
„Nu aș putea vorbi despre ea, dacă Duhul Sfânt nu m-ar fi 
învăţat această iubire.” 


IV. Condiţiile dobândirii iubirii de vrăjmaşi 


Dacă e un lucru firesc, şi deci obişnuit, să-i iubim pe 
cei care ne iubesc şi să facem bine celor care ne fac bine 

(cf. Mt. 5, 46-47; Le. 6, 32-33), iubirea de vrăjmaşi e ceva 
împotriva firii noastre şi am putea spune că aceasta nici 
nu stă în puterea ei. Este o stare a sufletului supranaturală, 
sau, altfel spus, care nu poate fi decât un rod al harului 
dat de Duhul Sfânt. De aceea Sfântul Siluan scrie: „Su- 
fletul care n-a cunoscut pe Duhul Sfânt nu înţelege cum 
poţi iubi pe vrăjmaşii tăi şi nu primeşte aceasta.” 

În repetate rânduri, starețul spune că este cu neputinţă 
să-i iubim pe vrăjmaşi în lipsa harului: „Doamne, Tu ai 
dat porunca de a iubi pe vrăjmaşi, dar aceasta ne este cu 
anevoie nouă, păcătoşilor, dacă nu e cu noi harul Tău”; 
„lipsiți de harul lui Dumnezeu nu putem iubi pe vrăj- 
maşi”; „cel ce nu iubeşte pe vrăjmaşii lui nu are harul lui 
Dumnezeu”; „omul care n-a învăţat de la Duhul Sfânt să 
iubească nu se va ruga, desigur, pentru vrăjmaşii lui”. Şi 
tot atât de des el arată că această dispoziție a sufletului 
este un dar al Duhului Sfânt: „Domnul este iubire. El a 
poruncit [...] să iubim pe vrăjmaşii noştri; această iubire 
ne-o descoperă Duhul Sfânt”; „nu e cu putinţă să iubeşti 
pe vrăjmaşi decât prin harul Duhului Sfânt”; „când vei 
iubi pe vrăjmaşii tăi, să ştii că un mare har dumnezeiesc 
locuieşte întru tine”. 

Acest har însă nu se revarsă dintr-o dată în suflet, ci se 
manifestă mai curând printr-un soi de pedagogie dumne- 
zeiască, prin care, ținând seama de slăbiciunea şi mărgini- 
rea omenească, Duhul Sfânt „învaţă” sufletul încetul cu 
încetul să iubească, îl „deprinde” cu purtările, căile şi miş- 
loacele prin care se ajunge la iubire. „Duhul Sfânt ne în- 
vaţă să-i iubim chiar şi pe vrăjmaşii noştri.” „Duhul Sfânt 
învață sufletul o negrăită iubire pentru oameni şi milă 
pentru toți cei rătăciți. Domnul a avut milă de cei ce se 
pierduseră [...], iar Duhul Sfânt învață aceeaşi milă 
pentru cei care merg în iad.” „Eu n-aş putea vorbi despre 
(iubirea de vrăjmaşi) dacă Duhul Sfânt nu m-ar fi învățat 

această iubire.” „Domnul m-a învățat să iubesc pe vrăj- 
maşi. [...] Duhul Sfânt ne învață iubirea.” 

Harul Duhului Sfânt învaţă sufletul în care Se sălăşlu- 
ieşte cum să-i iubească pe vrăjmaşi. Şi tot el îi descoperă 
şi temeiul acestei iubiri: iubirea lui Dumnezeu pentru toți 
oamenii şi dorinţa Lui de a-i mântui pe toți: „Nimeni nu 
poate cunoaşte prin el însuşi ce este iubirea lui Dumnezeu 
dacă nu e învăţat de Duhul Sfânt, dar în Biserica noastră 
iubirea lui Dumnezeu e cunoscută prin Duhul Sfânt şi de 
aceea prăim despre ea.” Harul îi dă de asemenea omului 
şi puterea de a-i iubi pe vrăjmaşi: „Domnul ne-a poruncit: 
«ubiţi pe vrăjmaşii voştri» (Mt. 5, 44) [...], dar nu poţi 
să-ţi iubeşti vrăjmaşii decât prin harul Duhului Sfânt”; 
„Domnul ne-a poruncit să iubim pe vrăjmaşii noştri, iar 
prin Duhul lui Dumnezeu ne dă puterea să-i iubim”. 

Pentru că iubirea de vrăjmaşi este un rod al harului, ea 
poate fi dobândită îndeosebi prin rugăciune. Starețul in- 
sistă mult asupra acestui lucru, îndemnând în repetate rân- 
duri să „cerem din toată inima noastră lui Dumnezeu să 
ne dea puterea de a-i iubi pe toţi oamenii”. De asemenea, 
ne sfătuieşte să ne rugăm Maicii Domnului şi sfinților: 
„Dacă nu suntem în stare (să-i iubim pe vrăjmaşii noştri) 
şi suntem lipsiţi de iubire, să rugăm fierbinte pe Domnul, 
pe Prea Curata Lui Maică şi pe toți sfinţii, şi Domnul ne 
va ajuta în toate, căci iubirea Lui pentru noi este nesfârşi- 
tă.” El însuşi mărturiseşte că se roagă neîncetat lui Dum- 
nezeu pentru aceasta: „Neîncetat rog pe Domnul să-mi 
dea iubirea de vrăjmaşi [...] Zi şi noapte cer de la Dom- 
nul această iubire, şi Domnul îmi dă lacrimi şi plâng pen- 
tru întreaga lume.” Iubind pe toţi oamenii, el doreşte ca 
toţi să primească un astfel de dar şi de aceea, în numele 
tuturor, el se roagă astfel: „Doamne, învaţă-ne prin Duhul 
Tău Cel Sfânt să iubim pe vrăjmaşii noştri şi să ne rugăm 
pentru ei cu lacrimi [...]. Doamne, aşa cum Tu Te-ai ru- 

gat pentru vrăjmaşii Tăi, aşa învaţă-ne şi pe noi, prin Du- 
hul Sfânt, să iubim pe vrăjmaşii noştri.” 

Însă harul de a-i iubi pe vrăjmaşi presupune şi alte 
condiţii. 

Iubirea de vrăjmaşi este nedespărţită de iubirea lui 
Dumnezeu, căci, aşa cum am văzut, temeiul iubirii vrăj- 
maşilor este iubirea pe care Dumnezeu Însuşi o arată deo- 
potrivă tuturor făpturilor Sale şi voința Lui ca toţi oamenii 
să fie mântuiți. Hristos ne-a dat pildă desăvârşită de o ast- 
fel de iubire, în timpul vieţii Sale pământeşti. Iubirea de 
Dumnezeu ne conduce la împlinirea voii Sale şi la urma- 
rea Sa pe cât ne stă în putere, deci şi la iubirea vrăjma- 
şilor. De aceea starețul spune că cel care nu-şi iubeşte 
vrăjmaşii dovedeşte că n-a învăţat de la Duhul Sfânt să-L 
iubească pe Dumnezeu. 

Iubirea de vrăjmaşi este, de asemenea, strâns legată de 
smerenie.. Starețul pune alături adeseori aceste două vir- 
tuți'0%. Într-adevăr, aproape toate greutățile legate de iubi- 
rea vrăjmaşilor sunt pricinuite de mândrie. Căci din mân- 
drie se nasc întristarea pentru jignirile ce ni s-au adus, ura, 
mânia, ranchiuna, dorința de a ne răzbuna, dispreţuirea 
aproapelui, refuzul de a-l ierta şi de a ne împăca cu el... 
Acolo unde este mândrie, nu poate fi iubire de vrăjmaşi 
şi, invers, acolo unde este iubirea vrăjmaşilor nu mai e loc 
de mândrie. „Dacă iubim pe vrăjmaşii noştri, mândria nu 
va mai avea loc în sufletul nostru.” Smerenia care însoţeş- 
te iubirea de vrăjmași este dovada neîndoielnică a prezen- 
ței harului şi a adevărului acestei iubiri: „dacă ţi-e milă de 
întreaga zidire şi iubeşti pe vrăjmaşii tăi şi dacă, în acelaşi 
timp, te socoteşti cel mai rău dintre oameni, e semn că e 
cu tine marele har al Duhului Sfânt”. Cu adevărat smere- 


1% O astfel de legătură aflăm şi în învăţătura lui avva Or. Vezi Pateric, 
Or, 11. Cf. şi Sf. Simeon Noul Teolog, Cele 225 de capete... III, 23. 

nia este condiţia esenţială a primirii şi păstrării harului 
care ne învaţă să-i iubim pe vrăjmaşii noştri şi ne dă şi 
puterea de a-i iubi. „Smereşte-te — îndeamnă stareţul —, şi 
atunci harul te va învăţa.” Şi, dimpotrivă: „mândria ne 
face să pierdem harul [...] sufletul e atunci chinuit de 
gânduri rele şi nu înțelege că trebuie să-i iubească pe 
vrăjmaşi, fără de care nu poate să placă lui Dumnezeu”. 

Starețul aminteşte uneori şi rolul pocăinţei când e 
vorba de iubirea vrăjmaşilor, legând-o de smerenie. Căci 
„a te socoti cel mai rău dintre oameni” este o stare de 
mare smerenie în care se cuprinde nemijlocit pocăinţa. 
Cel care se socoteşte pe sine cel mai rău dintre oameni, în 
Chip necesar îi vede pe ceilalți mai buni decât el. Luând 
aminte la sine, judecându-se şi osândindu-se pe sine, el nu 
judecă şi nu-i învinuiește pe vrăjmaşii săi, ci, dimpotrivă, 
ajunge să-i considere mai buni decât el. Starețul ne oferă, 
de asemenea, şi pilda unei alte atitudini de căinţă, cea care 
constă în a cere iertare de la Dumnezeu de fiecare dată 
când suntem lipsiţi de iubire față de vrăjmaşi: „Dacă ju- 
dec pe cineva sau îl privesc de sus, lacrimile seacă şi su- 
fletul meu cade în întristare; şi iarăşi încep să cer iertare 
Domnului şi, milostiv, Domnul mă iartă pe mine, păcăto- 
sul.” Printr-o asemenea atitudine, de recunoaștere smerită 
înaintea Domnului a greşelilor şi neputinţelor sale, prin 
care capătă de la El iertarea lor, sufletul se deschide tot 
mai mult harului şi sporeşte neîncetat în dragoste. În ca- 
zul lipsei depline a milei față de vrăjmaşi avem de-a face 
cu prezența şi lucrarea unui duh rău, iar atunci căinţa este 
singurul mijloc de a scăpa de el. 

Stăruința cu care starețul vorbeşte despre rugăciune, 
smerenie şi pocăință demonstrează că, recunoscând rolul 
hotărâtor al harului în dobândirea iubirii de vrăjmaşi, el nu 
nesocoteşte totuşi eforturile omului legate de aceasta. El 
este mai ales conştient de importanța unui prim gest din 

partea noastră şi de aceea îndeamnă: „Vă rog, fraților, fa- 
ceţi o încercare”, sau: „La început, sileşte inima ta să iu- 
bească pe vrăjmaşii tăi. ” Eforturile omului trebuie să se 
manifeste, în general, printr-o dorință sinceră şi printr-o 

statornică bunăvoință, îndreptate spre împlinirea acestei po- 
runci dumnezeieşti, faţă de care Dumnezeu nu va rămâne 
nepăsător. Pe cel care deznădăjduieşte înaintea unei sarcini 
atât de grele, Sfântul Siluan îl încurajează: „Domnul, vă- 
zând gândul tău cel bun, te va ajuta în toate.” Starețul, care 
a cunoscut el însuşi adâncul neputinței şi slăbiciunii ome- 
Esi, pare să cugete neîncetat la acest cuvânt al Apostolu- 
lui: „Toate le pot în Hristos, care mă întăreşte” (Filip. 4, 
13), dând mărturie prin propria viaţă de tăria sprijinului pe 
care oricare om îl poate primi de la Dumnezeu. 


V. Roadele duhovniceşti ale iubirii de vrăjmași 


Iubirea vrăjmaşilor naşte în suflet mulțime de roade. 
„Cel ce iubeşte din simţire lăuntrică pe cei care-l vorbesc 
d rău sau îl nedreptăţesc sau îl urăsc şi-l păgubesc şi se 
roagă pentru ei ajunge în scurtă vreme la o mare sporire”, 
spune Sfântul Simeon Noul Teolog!%, care vede în iubi- 
rea de vrăjmaşi izvor de smerenie, de plâns duhovnicesc — 
treapta mai înaltă a străpungerii inimii, penthos —, al e 
lipirii de lume, al nepătimirii şi cale către contemplaţiei”? 
Sfântul Maxim Mărturisitorul spune că fala ne clibeteauă 
mai cu seamă de patimile legate de mânie!%. Sfântul Var- 
sanufie arată că prin ea se taie „toată cugetarea necuvenită 


406 Op. cit., |, 29. A se vedea, de asemenea, Sfinţii Varsanufie şi 
Ioan, Scrisori duhovniceşti, 383. 

107 Sf. Simeon Noul Teolog, op. cit. 

108 Capete despre dragoste, |, 6. 

şi tot gândul rău şi de suflet stricător”!%. Sfântul loan de 
Gaza, ca şi Sfântul loan Gură de Aur, vede în ea un mMij- 
loc de dobândire a iertării păcatelor!!0. Sfântul Ioan Gură 
de Aur de altfel, referindu-se la textul din Matei 5, 45-48, 
subliniază în repetate rânduri că iubirea de vrăjmaşi ne 
face, „atât cât este cu putință pentru om”, asemenea lui 
Dumnezeu!"!. Sfântul Diadoh al Foticeei vede în ea, ca şi 
Sfântul Simeon Noul Teolog, o cale către contemplaţie 
(7heoria) şi, încă mai mult, către cunoaşterea tainelor ce- 
lor dumnezeieşti (/heologia)!!?. 

Multe dintre aceste constatări le regăsim în învățătura 
Sfântului Siluan. 

Pentru el, smerenia este nu numai o condiţie a iubirii 
vrăjmaşilor, ci şi un efect al ei'!5. „Dacă iubim pe vrăjma- 
şii noştri, mândria nu va mai avea loc în sufletul nostru, 
căci iubirea lui Hristos nu caută să stăpânească.” 

El spune, de asemenea, că celui care se arată răbdător 
cu vrăjmaşii săi, le iartă jignirile, se roagă pentru ei ŞI îi 
iubeşte Dumnezeu îi dă iertarea păcatelor: „Domnul, vă- 
zând răbdarea lui, îi va da lui [...] iertarea păcatelor lui”; 
„Dacă ierți fratelui tău înfruntările lui şi iubeşti pe vrăj- 
maşi, atunci vei primi iertarea păcatelor tale”. 

Una dintre învățăturile originale ale stareţului, prin 
care dă mărturie limpede de propria lui trăire, este că cel 
care se roagă pentru vrăjmaşii săi primeşte harul Tugă- 


109 Scrisori duhovniceşti, 97. 

"19 Sf. Varsanufie şi loan, op. cit., 383. Sf. loan Gură de Aur, 
Omilii la Facere, IV, 7; XXVII, 8. 

11 Cf. Omilii la Cruce şi la tâlhar, |, 5; Omilii la Psalmul 128, 3; 
Omilii la Matei, XVIII, 4; Omilii la Ioan, LXXI, 3; Omilii la Ro- 
mani, X, 6. 

112 Cuvânt ascetic în 100 de capete, 92. 

115 A se vedea, de asemenea, Sf. Simeon Noul Teolog, Cele 225 
de capete..., L, 29. 

ciunii neîncetate. „Ca să păzeşti rugăciunea — îndeamnă el 

— trebuie să-i iubeşti pe cei care te supără şi te ocărăsc şi 
să te rogi pentru ei până ce sufletul tău o să se împace cu 
ei, şi atunci Domnul îţi va da rugăciune neîncetată, să 
EL dă rugăciunea Sa celui ce se roagă pentru vrăjmaşi.” 
Celui ce îi iubeşte pe vrăjmaşii săi „Domnul îi dă bucuria 
de a-L slăvi neîncetat, ziua şi noaptea”. 

În buna tradiţie a Părinților, care văd în iubirea vrăj- 
maşilor un mijloc de curățire de patimi şi de câştigare a 
nepătimirii, Sfântul Siluan arată şi el, cu o şi mai mare in- 
sistență, că această iubire este un izvor de pace a inimii, 
spunând chiar că „nu există altă cale” pentru a ajunge la o 
asemenea stare, care este în acelaşi timp şi o virtute. 

„Dacă nu se roagă pentru vrăjmași, sufletul nu poate 
avea pace.” „Dacă un om se roagă şi posteşte mult, dar 
n- -are iubire pentru vrăjmaşi, nu poate avea pacea sufletu- 
lui.” „Domnul ştia că dacă nu vom iubi pe vrăjmaşii noş- 
tri nu vom avea pace în suflet şi de aceea ne-a dat această 
poruncă: «dubiţi pe vrăjmaşii voştri.» Dacă nu vom iubi 
pe vrăjmaşii noştri, nu vom avea în suflet decât o anume 
linişte, în unele momente. Dar dacă-i iubim, pacea va 
rămâne zi şi noapte în sufletul nostru.” În general, atunci 
când vorbeşte despre pacea legată de iubirea vrăjmaşilor, 
Sfântul Siluan o priveşte drept liniştea lăuntrică a inimii 
netulburate de gândurile rele; uneori însă arată că ea este 
participare la o însuşire dumnezeiască primită ca har al lui 
Hristos, prin Duhul Sfânt, referindu-se, în această per- 
spectivă, la cuvântul Domnului: „Pacea Mea o dau vouă, 
pacea Mea las vouă. Nu cum dă lumea o dau Eu vouă” 
(In. 14, 27)1!4. Cel mai adesea el vorbeşte despre pacea 
lăuntrică, dar câteodată are în vedere şi armonia vieţii de 


114 A se vedea, în scrierile Sf. Siluan, cap. IV, Despre pace, pp. 
81-88. 

obşte — care, în forma sa cea mai înaltă, este şi ea o parti- 
cipare la viaţa dumnezeiască —, armonie care se naşte din 
efortul pe care se cuvine să-l facă fiecare om de a nu-i ju- 
deca pe ceilalți, de a nu se porni cu mânie împotriva lor, 
ci, dimpotrivă, de a-i iubi. „În viaţa de chinovie, pacea lui 
Dumnezeu se pierde înainte de toate pentru că n-am învă- 
ţat să iubim pe fratele nostru potrivit poruncii Domnului 
(1 In. 4, 21). Dacă fratele tău te supără şi în acea clipă pri- 
meşti un gând de mânie împotriva lui sau dacă-l judeci 
sau îl urăşti, vei simţi că harul te-a părăsit şi că pacea a 
dispărut. Ca să ai pacea în suflet, trebuie să te obişnuieşti 
să iubeşti pe cel ce te-a supărat şi să te rogi de îndată 
pentru el.” 

Pentru stareţ, pacea este nemijlocit legată de blândețe. 
Pacea se naşte din blândeţe, dar şi una şi cealaltă sunt roa- 
de ale Duhului Sfânt (cf. Rom. 14, 17; Col 3, 12), şi prin 
ele se cunosc venirea şi sălăşluirea Lui în sufletul omului. 
Prin dăruirea blândeţii, Duhul împlineşte în inima omului 
porunca lui Hristos: „Învăţaţi de la Mine, că sunt blând şi 
smerit cu inima” (Mt. 11, 29). Blândeţea, socotită în mod 
tradițional de Părinţi drept o formă a iubirii, apare în 
acelaşi timp ca rod al iubirii de vrăjmaşi, dar şi ca mijloc 
de dobândire a acestei iubiri. 

Putem constata din cuvintele starețului că, după cum 
iubirea de vrăjmaşi este un dar al harului, tot aşa şi primi- 
rea acestui har este o roadă a unei asemenea iubiri. Cel 
care se sileşte să se roage pentru cel care l-a jignit pe el 
sau a prigonit Biserica „va purta în chip simţit harul în su- 
fletul său”, scrie Sfântul Siluan, care, de altfel, socoteşte 
că iubirea vrăjmaşilor este, alături de smerenie, una dintre 
condiţiile esenţiale ale venirii şi sălăşluirii Duhului Sfânt 
în sufletul omului şi ale intrării, încă de aici, de pe pă- 
mânt, în Împărăția cerurilor. 

Iubirea de vrăjmaşi îngăduie, de asemenea, păstrarea 
harului o dată primit, iar fără ea harul se pierde. „Pentru a 
păstra harul trebuie să-i iubim pe vrăjmaşii noştri” şi să 
ne rugăm pentru ei; el nu va rămâne în noi dacă nu-i 
vom iubi pe vrăjmaşi”. 

Sfântul Siluan, ca şi Sfântul loan Gură de Aur, insistă 
asupra faptului că iubirea de vrăjmaşi ne face asemenea 
lui Dumnezeu. „Cel ce iubeşte pe vrăjmaşii lui e aseme- 
nea Domnului.” Starețul aminteşte de două ori cuvântul 
lui Hristos către avva Paisie, care se ruga pentru unul 
dintre ucenicii săi, care se lepădase de EI: „Paisie, prin 
iubirea ta, te-ai asemănat Mie.” 

Făcându-ne asemenea lui Dumnezeu prin iubirea tu- 
turor oamenilor, fără deosebire, ajungem să cunoaştem 
dragostea lui Dumnezeu, iar prin aceasta ÎL cunoaştem 
pe Dumnezeu, Care este Iubire (1 In. 4, 8). Pentru 
Sfântul Siluan „să-L cunoşti pe Dumnezeu” înseamnă, 
mai întâi de toate, „să ştii cum ne iubeşte”. Această cu- 
noaştere a Lui nu este o cunoaştere teoretică, abstractă, 
ci o cunoaştere din lăuntru, prin experiere, care se naş- 
te din unirea cu Dumnezeu, împlinită prin asemănarea 
cu El. Ea este mai presus de cunoaşterea firească, este 
dăruită de Hristos şi se produce prin şi în Duhul Sfânt. 
Dacă te rogi pentru vrăjmașşii tăi, spune starețul, „Dum- 
nezeu îți va da harul Lui şi vei cunoaște pe Domnul 
prin Duhul Sfânt”; „cel ce iubeşte pe vrăjmaşii lui va 
cunoaşte curând pe Domnul prin Duhul Sfânt”. La rân- 
dul ei, această cunoaştere îl uneşte cu Dumnezeu pe cel 
căruia i-a fost dată. Regăsim aici învăţătura tradiţională 
a Părinților despre cunoaşterea/vederea lui Dumnezeu, 
care se dă prin har şi care-l îndumnezeieşte pe om: 
„Cel ce L-a cunoscut pe Domnul prin Duhul Sfânt de- 
vine asemenea Domnului, cum a zis loan Teologul: 

«Vom fi asemenea Lui, fiindcă Îl vom vedea aşa cum 
este» (1 In. 3, 2).”- 

Această cunoaştere a lui Dumnezeu naşte în suflet o 
mare bucurie: „fiindcă cunoaşte pe Ziditorul lui”, „sufle- 
tul este cuprins de o mare bucurie”, arvună şi pregustare a 
fericirii celei cereşti. 


VI. Iubirea de vrăjmaşi, semn şi criteriu 
al desăvârşirii duhovniceşti 


Referindu-se la porunca dată de Hristos în legătură cu 
iubirea vrăjmaşilor: „Fiţi desăvârşiți precum Tatăl vostru 
Cel ceresc desăvârşit este” (Mt. 5, 48), mulţi Părinţi 
privesc iubirea vrăjmaşilor drept semn al desăvârşirii 
duhovniceşti!!5. 

Iubirea de vrăjmaşi este cu adevărat un criteriu al îm- 
plinirii celei dintâi porunci, aceea de a-L iubi pe Dumne- 
zeu (Mt. 22, 37-38), pentru că, potrivit cuvintelor Sfântu- 
lui loan Teologul: „Dacă spune cineva că-L iubeşte pe 
Dumnezeu, dar pe fratele său îl urăşte, mincinos este [...] 
Cine iubeşte pe Dumnezeu iubeşte şi pe fratele său” (1 In. 
4, 20-21). Sfântul Maxim Mărturisitorul repetă chiar aceas- 
tă ultimă afirmație, spunând: „Cel ce iubeşte pe Dumne- 
zeu cu siguranță iubeşte şi pe aproapele.”!1€ 

Bineînţeles, această iubire este de asemenea un criteriu 
al împlinirii celei de-a doua porunci, asemănătoare cu cea 
dintâi (cf. Mt. 22, 39): nu putem spune că-l iubim pe 
aproapele nostru atâta vreme cât există un singur om pe 
care nu-l iubim. Şi, după cum scrie Sfântul Ignatie Brian- 


115 Cf. Sf. Simeon Noul Teolog, Cateheze, V, 555-558. Sf. loan 
Gură de Aur, Omilii la Cruce şi la tâlhar, |, 5; Omilii la Facere, IV, 7. 
116 Capete despre dragoste, |, 23. 

cianinov, „iubirea vrăjmaşilor este treapta cea mai înaltă a 
iubirii de aproapele”!!?. 

Ea este deci, spune Sfântul Maxim Mărturisitorul, 
semn și criteriu al dobândirii celei „mai mari avuţii, care 
este dragostea desăvârşită. Căci e cu neputinţă să o aibă 
pe aceasta cel ce nu iubeşte pe toţi oamenii la fel”!15. 

Sfântul Siluan crede şi el că iubirea de vrăjmaşi este un 
criteriu al iubirii lui Dumnezeu. „Cel ce gândeşte rău de- 
spre vrăjmaşii lui nu are în el iubirea lui Dumnezeu.” „Iu- 
birea lui Dumnezeu” înseamnă deopotrivă iubirea omului 
pentru Dumnezeu, dar şi iubirea lui Dumnezeu pentru 
om. La întrebarea: „Cum pot şti dacă Domnul mă iubeşte 
sau nu?”, starețul răspunde: „lată câteva semne: dacă te 
lupţi cu tărie cu păcatul, Domnul te iubeşte. Dacă iubeşti 
pe vrăjmaşii tăi, eşti şi mai iubit de Domnul. lar dacă-ți 
dai viața pentru ceilalți, eşti foarte iubit de Domnul, Care 
şi-a dat şi EL viaţa pentru noi.” 

Aceste afirmaţii ar părea paradoxale dacă am deduce 
din ele că Dumnezeu ar putea să nu-l iubească pe om, în 
timp ce l-am auzit de nenumărate ori pe stareţ spunând că 
EI îi iubeşte pe toţi oamenii, fără excepție, inclusiv pe cei 
păcătoşi. S-ar putea iarăşi crede că iubirea lui Dumnezeu 
ar fi când mai mare, când mai mică şi că Dumnezeu îi iu- 
beşte pe cei care-l împlinesc voia mai mult decât pe cei- 
lalţi, ceea ce nu corespunde afirmației stăruitoare că EI îi 
iubeşte pe toți oamenii deopotrivă. De fapt, aici starețul 
nu vorbeşte din perspectiva lui Dumnezeu, care-Şi revar- 
să iubirea Sa asupra tuturor deopotrivă, ci din perspectiva 


"17 Offrande au monachisme contemporain, trad. de Ierom. Sime- 
on, sub titlul: Introduction ă la tradition ascetique de l'Orient chr&- 
fien. Les miettes du festin, Sisteron, 1978, p. 193. 

"15 Sf. Maxim Mărturisitorul, Capete despre dragoste, |, 61. cf. 11, 10, 
49. A se vedea, de asemenea, Marcu Ascetul, Despre cei ce cred că se 
îndreptează din Japte, 47 şi Sf. Ignatie Briancianinov, op. cit., p. 137. 

omului, care simte şi primeşte mai mult sau mai puţin 
această iubire, potrivit gradului său de curăţie şi virtute. 
În acest caz trebuie să avem în vedere numeroase alte pa- 
saje din scrierile sale în care el mărturiseşte că iubirea de 
vrăjmaşi te face să cunoşti în chip simţit în sufletul tău cât 
de mult ne iubeşte Dumnezeu, sau să ai iubirea Domnului 
cu tine. 

De asemenea, Sfântul Siluan crede că iubirea de vrăj- 
maşi este şi un criteriu al adevăratei cunoaşteri a lui Dum- 
nezeu. „Cel care vrea să-L cunoască pe Dumnezeu trebuie 
să-şi iubească vrăjmaşii”. În schimb, „cel ce gândeşte rău 
despre vrăjmaşii lui [...] nu cunoaşte pe Dumnezeu”; „cel 
ce nu iubeşte pe vrăjmaşii lui nu poate cunoaşte pe Dom- 
nul, nici dulceaţa Duhului Sfânt”. Am văzut că într-ade- 
văr iubirea de vrăjmaşi ne face să cunoaştem — prin împli- 
nirea imitării lui Dumnezeu şi a asemănării cu El şi, în 
chip nedespărțit, prin „învățătura” Duhului Sfânt — ceea 
ce este Dumnezeu în chip esenţial, adică Iubire (1 In. 4, 
8). Fericitul Arhimandrit Sofronie consideră deosebit de 
importantă această recunoaştere a iubirii de vrăjmaşi drept 
criteriu al adevăratei contemplaţii şi cunoaşteri a lui 
Dumnezeu!!%; el spune chiar: „mărturia esenţială a între- 
gii sale vieţi e că iubirea de vrăjmaşi este absolut necesară 
pentru înţelegerea tainelor dumnezeieşti.”% Vom obser- 
va că această concepție — pe care am întâlnit-o deja la 
Sfântul Diadoh al Foticeei, deşi nu atât de puternic afir- 
mată — coboară direct din cea a Sfântului Apostol loan: 
„Cine zice că este în lumină, şi pe fratele său îl urăşte, 
acela este în întuneric până acum. Cine iubeşte pe fratele 
său rămâne în lumină” (| In. 2, 9-11). 


"9 Părintele Sofronie stăruie mult asupra acestui ultim aspect. A 
se vedea, Viaţa Sfântului Siluan Athonitul, passimn. 
1% Cf. ibidem, p. 252. 

Criteriu al iubirii şi al cunoaşterii lui Dumnezeu, iubi- 
rea de vrăjmaşi este, de asemenea, şi un criteriu al unirii 
cu Dumnezeu, al comuniunii cu EI, al prezenţei în om a... 
harului și al sălăşluirii Duhului Sfânt. Starețul o spune în 
repetate rânduri: „cel ce nu iubeşte pe vrăjmaşii lui nu 
poate cunoaşte [...] dulceaţa Duhului Sfânt”; „cine nu iu- 
beşte pe vrăjmaşi n-are în el harul lui Dumnezeu”; cine 
„NU vrea să se roage pentru vrăjmaşi” dovedeşte că „n-a 
primit pe Duhul Sfânt”; „dacă nu ţi-e milă de păcătosul 
care va fi chinuit în foc, înseamnă că nu este în tine harul 
lui Dumnezeu”. În schimb, „unde e Duhul Domnului, 
acolo domnesc negreşit smerita iubire de vrăjmaşi şi Tugă- 
ciunea pentru lume”, şi acolo unde e iubirea de vrăjmaşi, 
acolo e Duhul Sfânt; „când vei iubi pe vrăjmaşi, să ştii că 
un mare har dumnezeiesc locuieşte în tine”. 


VII. Iubirea de vrăjmaşi, condiţie a mântuirii 


În timp ce iubirea de vrăjmaşi dă mărturie despre pre- 
zența şi lucrarea Duhului Sfânt şi despre dobândirea de 
către suflet a harului, a nu-ţi iubi vrăjmaşii, a nu simţi 
milă şi a nu te ruga pentru ei dovedeşte nu numai absența 
Duhului Sfânt şi a harului, ci şi prezenţa şi lucrarea în om 
a unui demon: „Dacă gândeşti rău despre aproapele tău, e 
semnul unui duh rău care trăieşte în tine şi-ţi insuflă gân- 
duri rele împotriva oamenilor”; „dacă nu ţi-e milă de pă- 
cătosul care va fi chinuit în foc, e semn că nu harul lui 
Dumnezeu e în tine, ci un duh rău”. Cel care are atitudini 
potrivnice iubirii de vrăjmaşi se face cu adevărat împlini- 
tor al voii demonilor, îi urmează pe aceştia şi, deschizân- 
du-le uşa sufletului, ajunge la cheremul lor. „Nu gândi, 
suflete al meu, că Domnul te iubeşte dacă te uiţi la cineva 

cu duşmănie. O, nu! Mai degrabă te iubesc demonii, căci 
te-ai făcut slujitorul lor.” 

Starețul pare să privească cu pesimism starea şi soarta 
duhovnicească a celor care nu au această virtute. După el, 
cel care nu-şi iubeşte vrăjmaşii cade pradă întunericului şi 
tulburării lăuntrice. „Dacă urâm pe fratele nostru sau 
dacă-l judecăm şi-l învinovăţim, mintea noastră se va 
întuneca şi vom pierde pacea.” „Despre cel ce nu-i iubeşte 
pe vrăjmaşii săi, nici nu vreau să scriu despre el, ci îl 
plâng, căci se chinuie pe sine însuşi şi-i face şi pe alţii să 
sufere.” Dar lucrul cel mai grav este că cel care nu-şi iu- 
beşte vrăjmaşii nu-şi află loc în rai şi el însuşi se meneşte 
întunericului celui mai din afară şi chinurilor iadului: 
„Cel care nu-i iubeşte pe vrăjmaşi [...] nu va cunoaşte pe 
Domnul”; cel care nu-i iubeşte pe vrăjmaşii săi, „dacă 
moare fără să se fi pocăit şi fără să fi iertat fratelui său, 
atunci sufletul lui se va pogori acolo unde sălăşluiește du- 
hul cel rău care-l stăpâneşte”. 

Felul radical în care Sfântul Siluan priveşte iubirea de 
e ca socotind-o drept condiţie absolută a mântui- 
rii “, este fără nici o îndoială legat de experienţa sa per- 
sonală: el însuşi s-a simţit osândit la iad din pricina păca- 
telor sale şi ştim din propria sa mărturie că se simţea vi- 
novat înaintea lui Dumnezeu pentru că nu-i iubea îndea- 
juns de mult pe toți oamenii. Ştim, de asemenea, că stare- 
țul avea o mare milă faţă de păcătoşi. De aceea, să nu ve- 
dem în cuvintele sale o osândire aspră a celor care nu-şi 
iubesc vrăjmaşii, ci dorința de a-i face conştienţi de reaua 
aşezare a sufletului lor şi de a le insufla căință şi schimba- 


12! Sf. loan Gură de Aur nu este departe de acelaşi fel de a gândi, 
atunci când, referindu-se la textul de la Mt. 5, 46-47, spune că cel 
care-i iubeşte numai pe cei care-l iubesc nu se deosebeşte cu nimic de 
cei păcătoşi. A se vedea, Despre feciorie, |, 3; Omilii la Facere, IV, 
8; Omilii la Matei, XXXVI, 3. 

re lăuntrică. Căci, după ce spune că: „dacă nu ţi-e milă de 
păcătosul care va fi chinuit în foc, e semn că nu harul lui 
Dumnezeu e în tine, ci un duh rău”, îndată şi sfătuieşte: 
„câtă vreme eşti în viaţă, sileşte-te, prin pocăință, să te 
slobozeşti de acest duh rău”. Tot aşa, după ce-i spune ce- 
lui care-şi priveşte semenul cu duşmănie că s-a făcut slu- 
jitor al demonilor, îi dă şi sfat: „nu întârzia, pocăieşte-te, 
cere Domnului puterea de a iubi pe fratele tău şi vei vedea 
pace în sufletul tău”. Altă dată scrie: „Dacă cineva îi bles- 
temă şi-i înjură [pe vrăjmaşi], e semn limpede că un duh 
rău locuieşte în el. Dacă nu se pocăieşte, la moarte va 
merge acolo unde sălăşluiesc duhurile rele”, adăugând în- 
dată: „Ferească Dumnezeu toate sufletele de o asemenea 
nenorocire!” 

Aceste ultime cuvinte exprimă, sub forma unei rugă- 
ciuni, dorința starețului, repetată în nenumărate rânduri, 
ca toți cei care rătăcesc să ajungă să se mântuiască. Mai 
mult încă, el doreşte din adâncul inimii ca toţi oamenii să 
primească, prin mijlocirea acestei virtuţi care este iubirea 
de vrăjmaşi, harul pe care el însuşi I-a primit de la Duhul 
Sfânt, să simtă ca şi el pacea şi blândeţea pe care EI le 
aduce în suflet şi să cunoască prin El bunătatea, mila ŞI 
dragostea lui Dumnezeu. Şi cunoscându-L astfel pe Dum- 
nezeu, să ajungă la desăvârşita pace şi bucurie a Împără- 
ției cerurilor. 


Concluzii 


Pentru ca studiul nostru să fie complet, ar fi fost de 
adăugat aici tot ceea ce stareţul spune despre iubirea de 
aproapele, pentru că, într-adevăr, iubirea vrăjmaşilor nu 
este decât o situaţie specială a acestei iubiri, şi tot ceea ce 
se rosteşte despre una este valabil şi pentru cealaltă. Am 

văzut că tema iubirii de vrăjmaşi este strâns legată în scri- 
sul starețului de cealaltă temă care-i este caracteristică: iu- 
birea lui Dumnezeu față de toți oamenii şi iubirea pe care 
noi înşine se cuvine, de asemenea, să o avem pentru ei şi 
faţă de toate celelalte făpturi ale lui Dumnezeu. Stăruinţa 
asupra universalităţii acestei iubiri — ca şi a iubirii pe care 
toți oamenii se cuvine să o aibă pentru Dumnezeu — este 
una dintre trăsăturile originale ale învăţăturii duhovniceşti 
a Sfântului Siluan. 

Iubirea de vrăjmași stă, de asemenea, în strânsă legă- 
tură cu alte două teme fundamentale ale spiritualităţii sta- 
rețului: smerenia şi pocăința, despre care am arătat în pa- 
ginile de mai înainte că, la rândul lor, sunt legate de acest 
cuvânt al său: „Ține-ţi mintea în iad şi nu deznădăjdui!” 

Comparând gândirea stareţului cu cea a Părinților care 
au vieţuit înainte de el, am văzut că tema iubirii de vrăj- 
maşi ocupă în scrisul său un loc pe care nu-l aflăm la nici 
un alt Părinte. Spre deosebire de ceilalți Părinţi, care cel 
mai adesea nu vorbesc decât ocazional despre iubirea 
vrăjmaşilor şi referindu-se doar la anumite laturi ale ei, în 
scrisul Sfântului Siluan, în jurul îndemnului la iubirea de 
vrăjmaşi, se structurează — element cu totul original — o 
bogată învățătură duhovnicească, dată de pe cele mai înal- 
te culmi ale vieţii mistice. 

După cum, pe drept cuvânt, a subliniat Arhimandritul 
Sofronie, nici un alt Părinte n-a făcut atât de vădit faptul 
că iubirea de vrăjmaşi este nu numai un criteriu al adevă- 
ratei iubiri de aproapele şi de Dumnezeu, ci şi criteriul 
adevăratei cunoaşteri a lui Dumnezeu, al dobândirii haru- 
lui şi al sălăşluirii în om a Duhului Sfânt. Şi de aceea nici 
un alt Părinte n-a arătat ca el influenţa crucială pe care 
viețuirea noastră de zi cu zi, atât în împrejurările cele mai 
obişnuite, cât şi în cele dificile, o are asupra formelor ce- 
lor mai înalte de trăire mistică — de vreme ce însăşi vede- 

rea lui Dumnezeu depinde de ea —, ca şi asupra soartei 
noastre în veşnicie, pentru că ea este condiția fundamen- 
tală a mântuirii şi îndumnezeirii noastre. 

Locul esențial pe care stareţul îl acordă în învățătura sa 
iubirii de vrăjmaşi este fără nici o îndoială legat de felul 
propriu în care a înaintat pe cale şi de propria sa nevoință 
duhovnicească. Scrierile sale ne oferă, îngemănate, o su- 
mă de învățături şi un ansamblu de mărturii de viață şi 
trăire lăuntrică. Faptul că se sprijină pe o experienţă per- 
sonală explică atât caracterul lor simplu, concret şi emo- 
ționant care impresionează pe toți cei care le citesc, cât şi 
lucrarea lor duhovnicească în cei care se apropie de ele cu 
duhul cuvenit. 

Comparate cu învățăturile celor mai mulți Părinţi pe 
aceeaşi temă — al căror scop este cel mai adesea pedago- 
gic —, învățăturile Sfântului Siluan oglindesc o experiență 
duhovnicească de mare elevaţie, care se întâlneşte cu cea 
a Sfântului Simeon Noul Teolog (Părinte de care socotim 
că Sfântul Siluan se apropie cel mai mult) cât priveşte te- 
ma compătimirii universale, şi cu cea a Sfântului Isaac Si- 
rul, în privința legăturii strânse dintre iubirea de vrăjmaşi 
şi cunoaşterea lui Dumnezeu, aşa cum este ea exprimată 
de Sfântul loan Teologul în prima sa epistolă. Potrivit 
acestei experienţe, atunci când vorbeşte despre iubirea de 
Vrăjmaşi — care poate cunoaşte diferite trepte, după cum 
am arătat în paginile anterioare, cu riscul de a fi conside- 
raţi prea analitici —, Sfântul Siluan se referă la cea care se 
practică pe treptele cele mai înalte. Prin urmare, exigența 
sfaturilor pe care le dă în această privință este şi ea foarte 
mare. Citind cele ce scrie Sfântul Siluan, nu poţi să nu-ţi 
pui aceeași întrebare pe care l-au pus-o Apostolii lui Hris- 
tos: „Aşadar, cine poate să se mântuiască?” (Mt. 19, 25). 

Răspunsul Sfântului Siluan este în esenţă acelaşi cu cel 
al lui Hristos: „La oameni lucrul e cu neputinţă, dar la 

Dumnezeu toate sunt cu putință” (Mt. 19, 26). Starețul 
avea o simţire atât de profundă a neputinței, slăbiciunii şi 
păcătoşeniei sale, încât se socotea pe sine demn de chinu- 
rile iadului şi toată nădejdea şi-o punea numai în bună- 
tatea lui Dumnezeu. Potrivit propriei sale experienţe, 
porunca de a-i iubi pe vrăjmaşi, atât de potrivnică porni- 
rilor naturii noastre păcătoase, nu poate fi împlinită decât 
prin puterea harului dăruit de Hristos în Duhul Sfânt. Ast- 
fel că iubirea de vrăjmaşi apare în învățătura Sfântului 
Siluan drept o virtute harismatică în chipul cel mai pro- 
priu, iar felul stăruitor în care vorbeşte despre ea constitu- 
ie o trăsătură originală a învățăturii sale. 

Starețul era foarte conştient de strădaniile şi jertfele pe 
care trebuie să le facă omul ca să primească acest mare 
dar. Cunoscând din proprie experiență greutățile vieţii du- 
hovniceşti, având compătimire pentru slăbiciunile tuturor 
oamenilor, el nu ne înfăţişează doar un ţel înalt, care — 
chiar dacă este în sine o puternică chemare la desăvârşire 
şi un impuls eficace pentru împlinirea poruncii lui Dum- 
nezeu — rămâne fără îndoială greu de atins. El ne pune 
înainte o rânduială de viaţă duhovnicească, despre care 
spune în repetate rânduri că e la îndemâna fiecărui om, în 
care cea mai mică strădanie este binevenită şi, dacă se 
face în duh de căinţă şi cu rugăciune, cu ajutorul lui Dum- 
nezeu, este curând încununată de roade. De asemenea, 
starețul oferă fiecăruia dintre noi un criteriu sigur pentru a 
ne măsura, fără primejdie de înşelare, sporirea în iubirea 
de aproapele şi în iubirea şi în cunoaşterea lui Dumnezeu. 
Iar aflarea măsurii proprii ne va ajuta în mod sigur să stă- 
ruim în smerenie şi în simțirea slăbiciunii noastre. Şi, în 
chip minunat, în chiar adâncul acestei slăbiciuni Îşi arată 
Dumnezeu puterea Sa, şi în smerenie ] se descoperă El 
omului. lar viața Sfântului Siluan este cea mai grăitoare 
mărturie a acestui adevăr. 

CAPITOLUL IV 


Mântuirea personală 
şi mântuirea lumii 


Dorinţa Sfântului Siluan, exprimată în repetate rânduri, 
ca toți oamenii să se mântuiască este fără putință de tă- 
gadă o latură esenţială a vieţii sale duhovniceşti, aşa cum 
ne este dat s-o cunoaştem din scrisul său. 

Dacă îl vom compara cu ceilalți Sfinţi Părinţi, va tre- 
bui să recunoaştem că ceea ce la el este un adevărat lait- 
motiv în marile scrieri patristice, cel mai adesea, ocupă un 
loc destul de modest. Însă locul pe care se cuvine să-l de- 
țină căutarea mântuirii aproapelui în raport cu propria 
noastră mântuire este prezentat în aceste scrieri ca o mare 
problemă, şi despre ea se vorbeşte adeseori. 

O cercetare a tradiţiei patristice referitoare la acest su- 
biectul de faţă ne permite să înţelegem mai bine dificultă- 
țile care se ivesc şi felul în care Părinții le-au rezolvat şi, de 
asemenea, scoate la iveală poziţia particulară a Sfântului 
Siluan care, rămânând pe linia acestei tradiții, are, după 
cum se va vedea, o originalitate ce nu poate fi tăgăduită. 


I. Ce spune Tradiţia patristică 


1. Mântuirea personală nu poate fi despărțită 
de mântuirea întregii lumi 
Şi într-un anume fel o presupune 


În multe privinţe, mântuirea personală este de nedes- 
părțit de mântuirea celorlalți şi pare chiar condiționată de 

aceasta: nu ne putem mântui pe noi înşine dacă nu contri- 
buim la mântuirea aproapelui nostru. Sfântul Ioan Gură 
de Aur este unul dintre Părinţii care stăruie cel mai mult 
asupra acestui lucru. El spune limpede şi răspicat: „Nu 
pot să cred că se poate mântui cel care nu lucrează pentru 
mântuirea aproapelui său”, şi adaugă: „Nici sluga cea vi- 
cleană şi leneşă n-a avut vreun folos că şi-a păstrat întreg 
talantul, ci s-a pierdut tocmai pentru că nu l-a înmulțit, ca 
să poată da doi talanţi în loc de unul (Mt. 25, 24)”. Reve- 
nind asupra acestei pilde şi folosindu-se de alte asemenea 
comparații, Sfântul loan Gură de Aur face vădită deşertă- 
ciunea vieții celui care nu lucrează pentru mântuirea fra- 
ilor săi, spunând chiar că un asemenea om nu-şi merită 
numele de creştin: „Căci aşa era cel care a îngropat ta- 
lantul: viaţa-i era neprihănită, dar nu i-a folosit la nimic. 
Vă întreb: cum s-ar putea numi creştin un asemenea om? 
Spuneți-mi, cum poate drojdia pusă în făină să se mai 
cheme drojdie dacă nu schimbă întreaga frământătură? ȘI 
cum s-ar putea numi parfum ceva care nu umple de mi- 
reasmă pe cei din preajmă? Să nu-mi spuneţi că este cu 
neputinţă să-l schimbi pe celălalt. Cu neputinţă este ca, 
fiind creştini, să nu vă străduiţi pentru aceasta!2 Şi puţin 
mai înainte spune: „Ce poate fi mai nesimțitor decât un 
creştin căruia nu-i pasă de mântuirea fraţilor săi? 

Pentru Sfântul loan Gură de Aur, fiecare creştin are da- 
toria de a lucra nu numai pentru mântuirea celor care 
nu-L cunosc pe Dumnezeu sau sunt departe de EI, ci şi 
pentru mântuirea celor „mici” (cf. Mt. 18, 10), adică a ce- 
lor care sunt slabi în credință şi care se primejduiesc în 
lupta cea duhovnicească. Se cuvine să fim alături de ei ŞI 


| Despre preoţie, VI, 10. 
* Omilii la Fapte, XX, 4. 
* Ibidem. 


113 


să-i sprijinim atât cât ne stă în putere, urmând lui Dumne- 
zeu care L-a trimis pe Fiul Său pentru mântuirea lor, şi lui 
Hristos, Care a primit să pătimească şi să moară pentru ei: 
„Pe Hristos să-L imităm şi noi şi să nu pregetăm a veni în 
ajutorul fraților noştri umiliţi şi nenorociți. Să-ţi fie toate 
uşoare când e vorba de mântuirea fratelui tău [...]. Atât 
de drag Îi este lui Dumnezeu sufletul fratelui tău, că nu 
Şi-a cruțat nici propriul Său Fiu. De aceea, vă rog, de cum 
se luminează de ziuă să ieşim iute din casă şi să avem 
acest singur scop şi înainte de toate această grijă: să scă- 
păm pe cel ce se primejduieşte; şi mă gândesc [...] la pri- 
mejdia care ameninţă sufletul, primejdie adusă de diavol 
peste oameni.” În continuare, Sfântul loan Gură de Aur 
repetă cele pe care le-a spus mai înainte: dacă nu ne stră- 
duim să-i mântuim pe ceilalți, ne primejduim propria 
noastră mântuire. „Şi noi, dar, să nu ne mulțumim să ne 

mântuim numai sufletul nostru, ca să nu ne punem în pri- 
mejdie mântuirea noastră. Ostaşul care în război şi pe 
câmpul de bătălie se gândeşte să se salveze prin fugă nu- 
mai pe el pierde şi pe alţii împreună cu el; cel viteaz însă, 
care foloseşte armele sale şi pentru apărarea celorlalţi, se 
salvează şi pe el împreună cu ceilalţi. Şi noi avem de dus 
un război, şi un război mai crâncen decât toate războaiele; 
de aceea trebuie să ne luptăm şi să ne batem aşa cum ne-a 
poruncit Împăratul nostru [...] să nu avem decât un singur 
gând: mântuirea tuturora; să încurajăm pe cei ce s-au oprit, 
să ridicăm pe cei căzuţi [...]. În această luptă mulţi fraţi 
de-ai noştri zac la pământ, acoperiţi de răni [...] şi nu-i ni- 
meni care să-i îngrijească, întrucât toţi ne gândim numai la 
noi înşine. De aceea ne înecăm cu toţii. Numai atunci sun- 
tem tari, atunci suntem biruitori, când nu urmărim interesul 
nostru. Acum însă suntem slabi şi ne biruie cu uşurinţă şi 


+ Omilii la Matei, LIX, 5. 

oamenii, şi diavolul, pentru că urmărim numai interesul 
nostru, pentru că nu ne apărăm unii pe alții [.. e Su 

Ideea exprimată la începutul acestui text, că a lucra 
pentru mântuirea celorlalți înseamnă a-L imita pe Hristos, 
este puternic subliniată într-o altă scriere a acestui Sfânt 
Părinte: „Având, dar, un Stăpân ca Acesta, aşa de iubitor 
de oameni, aşa de bun, aşa de blând, să ne îngrijim de 
mântuirea noastră şi de mântuirea fraților noştri. Temei de 
mântuire ne este nouă când nu ne străduim numai pentru 
mântuirea noastră, ci căutăm şi să fim de folos semenilor 
noştri, când îi povăţuim pe calea adevărului. Şi ca să vezi 
ce mare bine este să poți mântui şi pe altul o dată cu tine, 
ascultă ce spune prorocul ca din partea lui Dumnezeu: 
«Cel care face om cinstit dintr-un om nevrednic, va fi ca 
gura Mea» (ler. 15, 19). E ca şi cum Dumnezeu ar spune: 
«Cel care duce pe un om de la înşelăciune la adevăr şi cel 
care întoarce pe semenul său de la păcat la virtute, acela, 
atât cât omeneşte este cu putință, Mă imită pe Mine». Că 
Însuşi E|, Dumnezeu fiind, nu pentru vreo altă pricină a 
îmbrăcat trupul nostru şi S-a făcut om pentru mântuirea 
neamului omenesc. Dar pentru ce spun că a îmbrăcat tru- 
pul nostru şi că a îndurat toate cele omeneşti, când a pri- 
mit şi crucea, ca să ne slobozească de blestem pe noi, care 
eram supuşi păcatului (cf. Gal. 3, 13) [...] Aşadar, dacă 
EI, Dumnezeu fiind şi având fiinţa aceea care este mai 
presus de înțelegere, a primit, din pricina iubirii Lui ne- 
spuse de oameni, toate acestea pentru noi şi pentru mân- 
tuirea noastră, ce n-ar trebui să facem noi pentru semenii 
noştri şi mădulare ale noastre ca să-i smulgem din gâtlejul 
diavolului şi să-i ducem pe calea virtuţii? Cu cât sufletul e 
mai bun decât trupul, cu atât au dreptul la mai mare răs- 
plată decât cei care ajută cu bani pe cei nevoiaşi, cei care, 


5 Ibidem. 

prin sfaturi şi necontenită învăţătură, aduc pe cei nepăsă- 
tori şi pe cei căzuţi, pe calea cea dreaptă, arătându-le urâ- 
țenia păcatului şi marea frumuseţe a virtuţii celei după 
Dumnezeu." 

Sfântul Isaac Sirul ne îndeamnă şi el să-l urmăm lui 
Hristos, întristându-ne pentru mântuirea celorlalți oameni: 
„În ziua în care ai vreo întristare pentru cineva care este 
în vreun fel oarecare neputincios în cele bune sau faţă de 
cele rele, fie trupeşte, fie în cuget, socoteşte-te mucenic şi 
să te simţi ca pătimind pentru Hristos şi învrednicit de 
mărturisire. Căci se cuvine să-ţi aduci aminte că Hristos a 
murit pentru cei păcătoşi, nu pentru cei drepți. Gândeş- 
te-te cât e de mare lucrul acesta! E un lucru mare a te în- 
trista pentru cei răi şi a ajuta pe cei păcătoşi mai mult 
decât pe cei drepţi.” 

Sfântul loan Gură de Aur îi dă drept pildă pe Apostoli: 
„Faceţi şi voi pentru alţii ce au făcut ei pentru noi, îngrijin- 
du-ne ca şi ei de mântuirea fraţilor noştri.”€ EI îl pomeneşte 
mai ales pe Sfântul Pavel, care nu numai că ne dezvăluie 
„erija arzătoare a lui Dumnezeu pentru mântuirea noastră”, 
ci şi socoteşte această mântuire „drept bogăţie a sa”. 

După Sfântul loan Gură de Aur, a voi mântuirea celor- 
lalți şi a lucra pentru ea este o formă a iubirii de aproapele, 
poruncită de Hristos îndată după iubirea de Dumnezeu şi 
condiție esențială pentru cei ce vor să-l fie ucenici. Şi pen- 
tru că porunca iubirii cere să-l pui pe celălalt mai presus de 
tine, trebuie, logic, să punem mântuirea aproapelui mai pre- 
sus de propria noastră mântuire: „lată care este lucrul de 
căpetenie, iată cum trebuie să ne purtăm: să nu urmărim 


$ Omilii la Facere, III, 4. 

! Cuvinte despre nevoință, 58. 
5 Omilii la Fapte, XX, 4. 

” Omilii la Romani, XVII, 3. 

doar folosul nostru, ci să îndreptăm şi să întărim acele mă- 
dulare ale noastre rănite şi slăbănogite. Acesta este semnul 
cel mai strălucit al credinţei noastre. Căci «întru aceasta, 
spune Evanghelia, vor cunoaşte toţi că sunteţi ucenicii Mei, 
de veţi avea dragoste unii faţă de alţii» (In. 13, 35). Căci nu 
adunându-ne împreună la mese şi nici prin cuvânt sau prin 
mulțimea laudelor se arată adevărata dragoste, ci prin râvna 
cu care îl iubim pe cel de lângă noi, sprijinindu-l pe cel ce 
stă să cadă, ridicându-l pe cel ce zace la pământ, negândind 
la mântuirea noastră, ci căutând binele celuilalt, iar nu al 
nostru. lată adevărata dragoste! Căci cel care are dragoste 
nu caută ale sale (1 Cor. 13, 5), ci se gândeşte la aproapele 
său; şi aşa, împlinind nevoia celuilalt, vom fi siguri de 
mântuirea noastră.”19 

Dorinţa ca aproapele să se mântuiască se naşte deci în 
chip firesc din iubire, şi mai ales din acea formă a iubirii 
care este compătimirea. Iubirea ne face să dorim pentru 
aproapele nostru tot ce poate fi mai bun; or, lucrul cel mai 
bun pentru el este a se mântui cunoscându-L pe Dumne- 
zeu şi făcându-se părtaş al vieții dumnezeieşti. Compăti- 
mirea ne face să suferim numai la gândul că aproapele 
nostru nu se va mântui, că nu se va putea împărtăşi din 
bunătăţile cele dumnezeieşti. Compătimirea celui care po- 
sedă în chip deplin virtutea iubirii se întinde asupra între- 
gii lumi, asemănându-se iubirii lui Dumnezeu pentru zidi- 
rea Sa. Astfel, Sfântul Isaac Sirul îndeamnă: „Îţi cer, frate, 
şi aceasta: să biruiască în tine pururea cumpăna miloste- 
nici, până ce vei simți în tine mila lui Dumnezeu pentru 
lume. În aceasta să ne facem oglindă, ca să vedem în noi 
asemănarea şi întipărirea adevărată a Celui ce e şi prin 
fire şi prin ființă Dumnezeu.”!! „Ce este inima plină de 


10 Omilii la Facere, IX, 2. 
1! Cuvinte despre nevoinţă, 34. 

milă? E arderea inimii pentru toată zidirea, pentru oa- 
meni, pentru păsări, pentru dobitoace, pentru draci şi pen- 
tru toată făptura. Gândul la acestea şi vederea lor fac să 
curgă din ochi şiroaie de lacrimi. Din mila multă şi apăsă- 
toare ce stăpâneşte inima şi din stăruință, inima se micşo- 
rează şi nu mai poate răbda sau auzi sau vedea vreo vătă- 
mare sau vreo întristare cât de mică, ivită în vreo făptură. 
Şi pentru aceasta aduce rugăciune cu lacrimi în tot ceasul 
şi pentru cele necuvântătoare şi pentru duşmanii adevăru- 
lui şi pentru cei ce-l vatămă pe el, ca să fie păziţi şi iertaţi 
[...]. Şi acesta este semnul celor ce au ajuns la desăvârşi- 
re: de vor fi predaţi de zece ori pe zi arderii pentru dra- 
gostea oamenilor, nu se vor sătura de ea. Precum a zis 
Moise către Dumnezeu: «De le ierţi lor păcatul, iartă-l. Iar 
de nu, şterge-mă şi pe mine din cartea în care m-ai scris» 
(eş. 32, 31). Şi precum a zis Fericitul Pavel: «M-aş ruga 
să fiu anatema de la Hristos pentru fraţii mei», şi celelalte 
(Rom. 9, 3). Şi iarăşi: «Acum mă bucur de necazuri pen- 
tru voi, cei din neamuri» (Col 1, 24).”12 

Mulţi Părinţi arată că temeiul compasiunii şi iubirii de 
aproapele este solidaritatea obiectivă care-i uneşte pe oa- 
meni prin faptul că toţi au una şi aceeaşi natură, moştenită 
de la strămoșul lor comun, Adam, că sunt toţi făcuți după 
chipul lui Dumnezeu şi fii ai Aceluiaşi Părinte ceresc şi, 
chiar în afara Bisericii, sunt cu toţii mădulare unii altora. 
„Cu toţii suntem de una şi aceeaşi ființă şi mădulare unii 
altora. De aceea ne iubim atât de mult unii pe alţii”, scrie 
Sfântul Antonie cel Mare'?. Sfântul Maxim Mărturisitorul 
spune tot aşa: „Dragostea desăvârşită nu sfâşie firea cea 
unică a oamenilor, luându-se după părerile şi înclinările di- 
ferite ale voii lor. Ci privind pururea la ea, iubeşte pe toți 


2 ibidem, 3l. 
15 Epistole, IV,9. 

oamenii la fel.”!* „Cel desăvârşit în iubire şi ajuns la cul- 


mea nepătimirii nu mai cunoaşte deosebirea între al său şi 
al altuia [...] şi, căutând la firea cea una a oamenilor, pri- 
veşte pe toți la fel şi are față de toți aceeaşi dragoste.” E] 
îl dă drept pildă pe Avraam care prin iubire s-a înălțat până 
la Dumnezeu, „părăsind particularitatea celor divizați şi care 
divide, nemaisocotind pe celălalt om ca pe altul decât sine, 
ci cunoscând pe toţi ca pe unul, şi pe unul ca pe toţi”!6. De 
altfel, această pildă ne-o dau toţi sfinţii care, după cum ara- 
tă Sfântul loan Gură de Aur, „se poartă ca şi cum tot nea- 
mul omenesc n-ar fi decât o singură persoană”!7. Spre 
această desăvârşire tinde monahul: „Monah — scrie Evagrie 
— este cel ce se socoteşte una cu toți prin deprinderea de a 
se vedea pe sine însuşi în fiecare.”!* Şi, în general, spre 
aceasta se cuvine să tindă fiecare creştin, după cum în- 
deamnă Sfântul Simeon Noul Teolog: „Pe toți credincioşii, 
noi, cei credincioşi, trebuie să-i vedem ca pe unul.”!* 
Sentimentul acestei solidarităţi fundamentale, unit cu 
cel de compasiune, ne face să ne bucurăm cu cei ce se bu- 
cură, să plângem cu cei ce plâng, să suferim cu cei care 
suferă, să ne simţim responsabili pentru păcatele lor, să ne 
căim împreună cu ei sau în numele lor; pe scurt, „să ne 
facem tuturor toate, ca, în orice chip, să mântuim pe unii” 
(c£. 1 Cor. 9, 22), să voim mântuirea tuturor ca şi cum ar 
fi vorba despre propria noastră mântuire şi să nu despăr- 
țim mântuirea lor de a noastră. Am văzut un om, spune 
Sfântul Simeon Noul Teolog, „care pentru cei ce cădeau 
în cuvânt sau în faptă şi stăruiau în cele rele într-atât sus- 


+ Capete despre dragoste, ], 71. Cf. Epistole, 2. 
'5 Ibidem, LL, 30. 

18 Epistole, 2. 

17 Omilie la Psalmul 9, 8. 

ie Despre rugăciune, 125. 

19 Cele 225 de capele..., UI, 3. 

pina şi se întrista, încât se părea că numai el cu adevărat 
trebuia să dea socoteală pentru toţi aceia şi să fie predat 
osândei. Am văzut pe un altul care voia cu atâta râvnă 
mântuirea fraților lui, încât de multe ori cu lacrimi fier- 
binţi se ruga din toată inima iubitorului de oameni Dum- 
nezeu ca să-i mântuiască pe aceia sau să fie şi el osândit 
împreună cu ei, nevrând să se mântuiască singur, din pri- 
cina unei dispoziţii prin care imita pe Dumnezeu şi pe 
Moise. Căci legat de ei duhovniceşte prin iubire în Duhul 
Sfânt, nu voia nici măcar să intre în Împărăţia cerurilor 
dacă pentru asta trebuia să se despartă de ei."? 


2. Căutarea mântuirii celorlalți 
presupune căutarea propriei mântuiri 


Afirmând că cel desăvârşit se îngrijeşte de mântuirea 
tuturor, Părinţii totuşi, în general, învaţă că principala sar- 
cină a creştinului este de a lucra la propria sa mântuire, 
nuanțând astfel afirmaţiile anterioare. 

Mulţi Părinţi spun mai întâi de toate că o căutare radi- 
cală a propriei mântuiri presupune fuga de oameni. Acest 
laitmotiv al literaturii ascetice este ilustrat în chip semni- 
ficativ de o apoftegmă privitoare la Sfântul Arsenie cel 
Mare, din care mai aflăm şi că această fugă de oameni 
este după voia lui Dumnezeu: „Avva Arsenie, fiind încă 
în palatele împărăteşti, s-a rugat lui Dumnezeu, zicând: 
Doamne, îndreptează-mă, ca să ştiu cum mă voi mântui? 
ŞI i-a venit lu las zicându-i: Arsenie, fugi de oameni şi 
te vei mântui. ! Fuga de anca, este fundamentală şi ea 
defineşte starea monahală”. Părăsirea singurătăţii pentru 


% Careheze, VIII, 49-67. 
2 Pateric, „Pentru avva Arsenie”, |. 
“ Cf. Sf. loan Scărarul, Scara, XXVII, 25. 

a merge să-i mântuiască pe oamenii din lume este o ispită 
pe care diavolul obişnuieşte s-o aducă asupra monahilor, 
fie ei chiar sporiţi în viața duhovnicească, după cum arată 
Sfântul loan Scărarul: „Când (dracul slavei deşarte) vede 
pe unii având puţină linişte, îndată îi îndeamnă să vină 
din pustie în lume. Du-te, zice, pentru mântuirea suflete- 
lor pierdute.”% 

Pentru monah, a sta departe de oameni este o regulă care 
trebuie respectată cu stricteţe. Se cunosc multe exemple de 
monahi care-şi schimbau locul pentru a se feri de mulţimea 
vizitatorilor, chiar dacă aceştia veneau să le ceară sfaturi 
duhovnicești”. Monahul, scrie Sfântul Isaac Sirul, se cuvi- 
ne „să nu fie cunoscut şi cinstit de oameni. Să nu se lase le- 
gat de prietenia şi de însoţirea cu vreun om; să aibă locul 
Vieţuirii sale liniştit; să ocolească întotdeauna pe oa- 
meni.”25 „O, cât de rea este privirea şi vorbirea pentru cei 
ce petrec în linişte! Cu adevărat, fraților, e mai rea decât 
pentru cei ce sunt departe de linişte. Că precum asprimea 
grindinei, căzând pe neaşteptate peste plante, le usucă şi le 
pierde, aşa şi întâlnirile cu oamenii, chiar dacă ar fi foarte 
scurte şi ar părea folositoare, usucă florile virtuţilor care au 
înflorit de curând din însoţirea cu liniştea.” 

Că omul este dator să se îngrijească mai întâi de pro- 
pria sa mântuire şi apoi de a altora, o spune răspicat Sfân- 
tul Isaac Sirul atunci când dă aceste sfaturi: „lubeşte nelu- 
crarea liniştii mai mult decât săturarea celor flămânzi în 
lume şi decât întoarcerea multor neamuri la Dumnezeu. 
Căci mai bine îţi este să te dezlegi de legătura păcatului 
decât să eliberezi rob din robie. Mai bine îţi este să te îm- 


Zi Ibidem, XXI, 16. 

iai Viața Cuviosului Părintelui nostru Antonie, XLIX. 
% Cuvinte despre nevoință, X. 

“5 Ibidem, XII. 

paci cu sufletul tău prin unirea într-un gând a treimii din 
tine, adică a trupului, a sufletului şi a duhului, decât să 
împaci prin învățătura ta pe cei tulburaţi [...] Mai bine îţi 
este să fii zăbavnic la limbă decât cunoscător şi iscusit în 
a revărsa cu ascuțimea minții învățătura ca pe un râu. Mai 
de folos îţi este să te îngrijeşti să învii din patimi sufletul 
tău căzut, prin mişcarea gândurilor tale în cele dumneze- 
ieşti, decât să învii pe cei morţi.” Şi alte cuvinte binecu- 
noscute ale acestui sfânt au acelaşi înțeles: „Cel ce-şi sim- 
te păcatele lui e mai bun decât cel ce scoală morţii prin 
rugăciunea lui, când locuieşte în mijlocul multora. Cel ce 
suspină un ceas pentru sufletul său e mai bun decât cel ce 
foloseşte lumii întregi prin gândirea lui [...]. Cel ce ur- 
mează lui Hristos în tânguirea de unul singur e mai bun 
decât cel ce se laudă pe sine în adunări." 

Mulţi Părinți stăruie asupra primejdiilor duhovniceşti 
care-i pândesc pe cei ce caută mântuirea altora mai îna- 
inte de propria lor mântuire. Unii dintre ei amintesc acest 
cuvânt al lui Hristos: „Ce va folosi omul de va dobândi lu- 
mea întreagă, dacă-şi pierde sufletul său?” (Mt. 16, 26)% 
sau aceste alte cuvinte: „Dacă un orb duce pe un alt orb, 
amândoi vor cădea în groapă” (Mt. 5, 14; cf. Le. 6, 39). 
Sfântul Macarie Egipteanul spune scurt: „Nu cumva pe 
alții să-i mântuieşti şi pe tine să te prăpădeşti.”" Tot aşa 
spune şi Sfântul Simeon Noul Teolog: „Nu surpa casa ta 
vrând să o zideşti pe a vecinului.”! 

Ajutorarea celui ce se pierde presupune deci puterea de 
a o face, altfel pierim şi noi împreună cu el'?. Aşa ne în- 


SA Ibidem, 23. 

2 Ibidem, 34. 

% Cf. Scara, XXI, 26. 

So Pateric, „Cuvânt pentru avva Macarie”, 16. 

5I Cele 225 de capete, |, 83. 

* CF. Sf. Varsanutie şi loan, Scrisori duhovniceşti, 132. 

vaţă un Bătrân: „De vezi pe unul căzut în apă şi poţi să-l 
ajuţi, întinde-i toiagul şi trage-l afară. Iar dacă nu poţi, 
lasă-i toiagul tău, căci de-i vei da mâna ta şi nu-l vei putea 
scoate, te va trage la fund şi veţi pieri amândoi." 

Sfântul Isaac stăruie îndeosebi asupra primejdiei de a 
te socoti în stare să-i tămăduieşti pe alţii de bolile lor su- 
fleteşti, fiind tu însuţi încă bolnav, de a voi să-i scapi pe 
alţii de patimile lor, fiind tu însuţi stăpânit de patimi; de a 
voi să-i mântuieşti pe alții atunci când tu însuţi eşti de- 
parte de mântuire: „Mulţi au săvârşit puteri, au înviat 
morţi, s-au trudit să întoarcă pe cei rătăciți şi au făcut lu- 
cruri mari, şi mulţi au fost călăuziţi prin mâinile lor spre 
cunoştinţa lui Dumnezeu. lar după acestea, ei, care au în- 
viat pe alţii, au căzut în patimi întinate şi spurcate şi s-au 
omorât pe ei înşişi şi s-au făcut sminteală multora prin 
faptele lor văzute. Pentru că erau încă bolnavi cu sufletul 
lor şi nu s-au îngrijit de sănătatea sufletelor lor, ci s-au 
predat pe ei înşişi mării lumii acesteia pentru a tămădui 
sufletele altora, ei înşişi fiind încă bolnavi şi şi-au pierdut 
sufletele lor."5* 

Aşadar, se cuvine să respectăm această primă regulă: 
să-i ajutăm pe alții numai în măsura în care acest lucru nu 
este vătămător pentru sufletul nostru” 

O altă regulă este că se cuvine să-l ajuţi pe altul doar 
atunci când eşti sigur că nu-l vatămi. Dacă tu însuţi nu ai o 
purtare vrednică de laudă, poți să-i sminteşti pe ceilalți şi să 
le faci mai mult rău decât bine. Sfântul loan Gură de Aur a 
fost şi el cuprins de o asemenea temere atunci când a fost 
chemat la preoţie şi de aceea mai întâi a refuzat această 
slujire: „Socot că voi fi pedepsit mai blând pentru vina de a 


* Apoftegme, seria anonimilor N 472. 
3 Cuvinte despre nevoință, XXIII. 
55 Cf. Sf. Varsanufie şi loan, Scrisori duhovniceşti, 132. 

nu fi mântuit şi pe alții decât dacă, ajungând mult mai rău 
după o atât de mare cinste, aş fi dus la pieire şi pe alţii, şi 
pe mine. Aşa însă cred că pedeapsa va fi atât cât o cere mă- 
rimea păcatelor mele; dar dacă aş fi primit preoția, pedeap- 
sa nu mi-ar fi fost numai de două ori mai mare, ci de. 
nenumărate ori, şi pentru că aş fi smintit mai mulți oameni, 
dar şi pentru că, după ce aş fi primit o cinste atât de mare, 
aş fi supărat pe Dumnezeu.""5S 

Pentru Părinți, dorinţa de a-i învăţa sau sfătui pe cei- 
lalți este întotdeauna un lucru îndoielnic şi adesea ei o 
plasează între celelalte patimi“. Mulţi Părinţi arată că 
omul care-l învaţă pe altul este pândit de slava deşartă, 
chiar dacă lucrul acesta i-a fost cerut. Astfel, Sfântul Ma- 
carie Egipteanul spune: „Cel ce este rugat să vorbească şi 
silit a vesti cuvântul se cuvine să se mâhnească, să fugă 
de lucrul acesta ca de foc şi să lepede îndată gândul, ca să 
scape de el şi să nu cadă în slava deşartă din pricina vor- 
belor. Căci şi Moise, slujitorul lui Dumnezeu, silit a vorbi 
şi a vesti cuvântul către Israel, s-a temut şi a zis: «Eu nu 
sunt om îndemânatic la vorbă» (leş. 4, 10). Tot aşa şi Lere- 
mia, Silit şi el să vorbească, inima i s-a aprins ca focul şi a 
zis: «Eu nu ştiu să vorbesc pentru că sunt încă tânăr» (Ier. 
1, 6), ca să nu primească slava şi cinstea de proroc. Şi Pa- 
vel spune şi el: «Căci dacă fac aceasta de bunăvoie, am 
plată; dacă însă o fac fără voie, am numai o slujire încre- 
dinţată» (1 Cor. 9, 17). 

Numai cel eliberat de patimi, întemeiat pe virtuţi şi 
ajuns prin aceasta îndeajuns de puternic duhovniceşte poate 
să se îngrijească de mântuirea altora, sfătuindu-i şi învă- 
țându-i. Numai aşa poate să scape nevătămat şi el, şi cei- 


a Despre preoție, VI, 10. 

%7 A se vedea, de pildă, Apofiegme, XI,20. 

5 Omilii duhovniceşti (Col. II), 55, 2. Text paralei în ibidem (Col. 
ID), 10,2, 1-2. 

lalţi. „Bine este — scrie Sfântul Isaac Sirul — a învăţa pe 
oameni să primească bunătatea lui Dumnezeu şi a-i în- 
demna să rămână sub purtarea de grijă a Lui şi a-i strămu- 
ta de la rătăcire la cunoştinţa adevărului. Acesta este chi- 
pul de lucrare al lui Hristos şi al Apostolilor, şi el este 
foarte înalt. Iar când omul simte că a ieşit din viețuirea 
cea bună şi din părtăşia neîncetată cu Dumnezeu şi că 
mintea lui slăbeşte în contemplare şi liniştea lui se tulbură 
şi cunoştinţa i se întunecă [...] şi că, vrând să vindece pe 
alţii, îşi pierde sănătatea sa şi iese din libertatea voii sale, 
trecând în tulburarea minţii, trebuie să-şi aducă aminte de 
cuvântul apostolic care zice că hrana tare e potrivită celor 
mai desăvârşiţi (Evr. 5, 14) şi să se întoarcă la cele dina- 
inte ale sale, ca să nu audă spunându-i-se: «Doctore, vin- 
decă-te pe tine însuţi» (Lc. 4, 23). Să se judece deci pe 
sine însuşi şi să-şi păzească buna lui deprindere şi, în loc 
de a ajuta prin rostirea cuvintelor, să slujească prin vie- 
țuirea cea bună; şi, în loc de a învăţa prin sunetele gurii 
lui, să înveţe prin faptele lui. Şi abia când îşi va afla sufle- 
tul său sănătos să caute să folosească şi pe alții şi să-i tă- 
măduiască prin sănătatea lui. Căci când se va afla departe 
de oameni, va putea să-i ajute pe ei mai bine prin lucrarea 
sa cea bună, ca să sporească în râvna faptelor bune, decât 
îi poate ajuta prin cuvinte, cât timp este el însuşi bolnav şi 
are nevoie mai mult ca ei de doftorie. «Că de va călăuzi 
orb pe orb, amândoi vor cădea în groapă» (Mt. 15, 14). n, 

Într-un chip asemănător, Sfântul Macarie Egipteanul îl 
îndeamnă pe creştin să nu rostească cuvânt de zidire către 
altul dacă nu e el însuşi puternic întemeiat pe o experienţă 
duhovnicească, arătând primejdia înşelării şi a mândriei 
care se nasc din aceasta”. Celor care spun că astfel ur- 


* Cuvinte despre nevoinţă, 56. 
“ Omilii duhovniceşti (Col. ID), XXVII, 12. 

mează pilda Apostolilor, el le amintește ce spune Sfântul 
Pavel: „Cuvântul meu şi propovăduirea mea nu stau în 
cuvinte convingătoare ale înţelepciunii omeneşti, ci în 
adeverirea Duhului şi a puterii” (1 Cor. 2, 4). Celor care 
spun că fac aceasta din iubire, Sfântul Macarie Egipteanul 
le aminteşte că adevărata iubire izvorăşte dintr-o inimă 
curată (cf. 1 Tim. |, SĂ pură Căci „una e iubirea firească a 
sufletului, alta cea care vine de la Duhul Sfânt”. Prima 
poate duce la înşelare; a doua se naşte din curățirea de pa- 
timi“ * (care se face pe măsura împlinirii poruncilor), şi ea 
este cea care ne deschide intrarea adevăratei cunoaşteri a 
lui Dumnezeu şi a realităţilor duhovniceşti“ 

Și care anume se cuvine să fie temeiul cuvântului de 
zidire a aproapelui ne spune Sfântul Simeon Noul Teolog: 
„Domnul nu fericeşte pe cei ce învață numai, ci pe cei 
care s-au învrednicit prin lucrarea poruncilor mai întâi să 
vadă şi să privească în ei înşişi lumina Duhului şi [care] 
luminează şi scânteiază. Căci datorită ei cunosc prin 
vederea adevărată, prin cunoaşterea şi lucrarea ei, cele 
despre care vorbesc şi aşa îi învaţă pe alţii. E de trebuinţă, 
aşadar, ca cei ce vor să-i înveţe pe alţii să fie ridicaţi mai 
întâi ei înşişi, s-a spus, ca nu cumva, vorbind despre cele 
ce nu le cunosc, să piardă şi să rătăcească pe cei ce se 
încred în ei şi pe ei înşişi.” 

E binecunoscut acest cuvânt al Sfântului Serafim de 
Sarov: „Câştigă pacea sufletului şi mii de oameni îşi vor 


“! Ibidem. 

“ Sf. Diadoh al Foticeei, Cuvânt despre desăvârşire, 34. 

% C£.E Evagrie Ponticul, Tratatul practic, Prolog, 8, 81. Sf. Maxim 
Mărturisitorul, Capete despre dragoste, IV, 91. 

“ Cf. Sf. Maxim Mărturisitorul, Capete despre dragoste, IV, 58. 
Sf. loan Scărarul, Scara, XXX, 12. Cuv. Nichita Stithatul, Cele 300 
de capete, ], |; Sf. Grigorie Salata, Cuvânt pentru cei ce se liniş- 
fesc..., Îl, 19. 

dă Cele 225 de capete... |, 4. 

afla mântuirea în preajma ta”. Or, potrivit tradiţiei asce- 
tice, pacea sufletului este mai întâi de toate nepătimirea, 
stare duhovnicească izvorâtă din biruirea patimilor, care 
deschide intrarea dragostei celei adevărate şi a cunoaşterii 
lui Dumnezeu. 

Sfântul Isaac Sirul arată că Sfinții Vasile cel Mare şi 
Grigorie de Nyssa, până ce au fost chemaţi să se facă păs- 
tori ai Bisericii şi să-i ajute pe cei din lume, au petrecut în 
liniştea pustiei şi au păzit poruncile, ajungând astfel la 
curăţia sufletului şi învrednicindu-se de vederea Duhu- 
lui*5. Sfântul Serafim de Sarov a trăit el însuşi în însingu- 
rare mai mult de treizeci de ani, înainte de a-i primi pe cei 
veniţi să-i ceară sfat, şi să-i îndrume pe calea mântuirii. Şi 
mulţi alți sfinți au făcut la fel. 


3. Prin rugăciune, 
aceste două cerințe pot fi împăcate 


Se cuvine să remarcăm totuşi că, pe de o parte, toate 
aceste sfaturi li se dau în primul rând monahilor, pe care 
vieţuirea în lume i-ar abate de la isihie, starea cuvenită 
condiţiei lor, şi, de asemenea, că ele sunt menite să-i fe- 
rească pe toţi, fie ei monahi, fie creştini trăitori în lume, 
de primejdiile duhovniceşti legate de dorința de a-i învăța 
pe alţii, iscată de patimi — îndeosebi de slava deşartă şi 
mândrie —, care face mai mult rău decât bine atât celui 
care învaţă şi dă sfat, cât şi celor care-l ascultă. 

Pe de altă parte, să observăm că există şi primejdia 
mândriei de a te crede în stare să lucrezi pentru mântuirea 
altora datorită propriei sporiri duhovniceşti. 

Abaterile de-a dreapta şi de-a stânga pot fi însă ocolite, 
şi aparenta contradicţie dintre menirea sfinților de a lucra 


16 Epistole, 4. 

pentru mântuirea altora şi împotrivirea lor la demersurile 
voluntariste în acest sens poate fi rezolvată prin această 
minunată lucrare duhovnicească fundamentală, care este 
la îndemâna tuturor şi pe măsura fiecăruia: rugăciunea 
pentru sine şi pentru aproapele. 

Atunci când Hristos ne-a învăţat să rostim rugăciunea 
„Tatăl nostru” la plural, ne-a învăţat în felul acesta să ne 
rugăm în acelaşi timp pentru noi şi pentru ceilalţi, nedeo- 
sebind cele ce cerem pentru noi de cele ce se cuvine să 
cerem pentru ceilalţi“. Sfântul Apostol Iacov ne sfătuieş- 
te: „Să ne rugăm unii pentru alţii, ca să ne tămăduim” 
(lac. 5, 16), tămăduire însemnând aici nu numai tămădui- 
re trupească, ci şi tămăduire a sufletului, expresie prin 
care Părinţii desemnează, de asemenea, şi mântuirea“. 

Prin rugăciune, monahul poate lucra pentru mântuirea 
semenilor, stăruind în acelaşi timp în însingurare şi pă- 
zind isihia. Tot aşa, prin rugăciune, tot creştinul poate lu- 
cra spre folosul sufletesc al aproapelui, fără primejdia în- 
şelării şi rătăcirii, pentru că, astfel, se lasă cu totul în voia 
lui Dumnezeu, Cei care singur ştie ce este mai bun pentru 
noi şi pentru semenul nostru. Astfel, Sfântul Ioan din 
Gaza sfătuieşte ca, atunci când voim cu orice preţ să-i 
ajutăm pe oameni, „să alergăm la Dumnezeu cu credință 
pentru fraţii noştri întru rugăciunea inimii. Şi Cel ce s-a 
jurat întru Sine că «voieşte ca toţi oamenii să se mântu- 
iască şi să vină la cunoştinţa vieţii» (1 Tim. 2, 4) va face 
cu ei după voia Lui." 

Alergând la rugăciune, creştinul îşi recunoaşte nepu- 
tința de a-l mântui pe celălalt, mărturisind că singur 


*7 Cf. Sf. loan Gură de Aur, Omilii la Matei, 19, 4. 

%5 Cf. I.-CI. Larchet, Th&rapeutique des maladies spirituelles, 
Cerf, Paris, ed. 3, 1997. 

+ Scrisori duhovniceşti, 695. 

Dumnezeu poate să ne mântuiască pe toţi. Astfel, înte- 
meiat pe rugăciune, se fereşte de mândrie şi-şi dovedeşte 
„smerenia. Prin rugăciune, omul dobândeşte în acelaşi timp 
curățirea de patimile sale şi sporeşte în iubirea curată de 
aproapele, care stă alături de iubirea lui Dumnezeu. Prin 
rugăciune, de asemenea, creşte căința, şi creştinul nu se 
mai face judecător al fratelui său, ci, văzându-şi păcatele 
sale, se simte una cu aproapele şi suferă pentru căderea 
lui, ceea ce-l face să se roage şi mai puternic pentru ace- 
la. De aceea Părinții arată că rugăciunea este cea mai 
bună cale de a lucra pentru mântuirea tuturor oameni- 
lor*0. Şi pentru că Dumnezeu ascultă orice rugăciune, 
chiar a celui păcătos, nu e nevoie nici ca ea să fie desă- 
vârşită, nici ca cel care o face să fie fără de păcat pentru 
a fi auzită şi împlinită*!; a nu crede în puterea rugăciunii 
înseamnă a nu avea credinţă în Dumnezeu. Mai mult 
încă, rugându-ne pentru alții, fără mândrie şi întru căinţa 
inimii, lucrăm nu numai pentru mântuirea acelora, ci şi 
pentru propria noastră mântuire. Acest lucru îl spune 
Sfântul loan Scărarul: „Nu da înapoi când ţi se cere să te 
rogi pentru suflet, chiar dacă n-ai dobândit rugăciunea. 
Căci credința celui ce o cere pe aceasta a mântuit de 
multe ori pe cel ce se roagă cu zdrobire de inimă.”? 
Dumnezeu cu bucurie împlineşte rugăciunea celui ce se 
roagă pentru aproapele său şi-l izbăveşte chiar dacă este 
păcătos, pentru că prin aceasta dă dovadă de dragoste. 
Un Bătrân spune astfel că „cel care se roagă pentru fra- 


5 Cf. Sf. loan Gură de Aur, Omilii la Matei, 4, LL; Omilii la 2 
Corinteni, 3, 5; Omilii la Filipeni, 3, 3. Sf. Varsanufie şi loan, Scri- 
sori duhovniceşti, 138, 695, 732. Sf. Isaac Sirul, Cuvinte despre ne- 
voință, 60. Sf. Simeon Noul Teolog, Careheze, VIII, 34-36. 

5! Cf. Apoftegme, seria alfabetică, Marcu Egipteanul; Sf. Ioan 
Scărarul, Scara, XXVIII, 39. 

” Scara, XXVIIL, 40. 

tele care suferă, mai înainte de a-l folosi pe acela, el cel 
dintâi se foloseşte, pentru dragostea sa”5 


II. Ce spune Sfântul Siluan 


1. Afirmarea constanțată a dorinţei sale 
ca toți oamenii să se mântuiască 


Dorința şi grija pentru mântuirea tuturor oamenilor 
sunt exprimate în mod constant în scrisul Sfântului Si- 
luan, constituind una dintre temele sale majore. 

Iar când spune „toţi” el se referă într-adevăr la toți oa- 
menii, fără excepţie, fie ei drepți sau păcătoşi, prieteni sau 
vrăjmaşi, cunoscuţi sau necunoscuţi, vii sau morţi, de ori- 
ce neam, de orice rang, de orice credință ar fi ei. Caracte- 
rul universal al dorinței sale este exprimat de cuvintele 
prin care-i numeşte pe cei la a căror mântuire se gândeşte: 
„oamenii”, „toţi oamenii”, „toţi oamenii din lumea întrea- 
gă”, „tot poporul lui Dumnezeu” (în sens larg, iar nu nu- 
mai ca popor „ales”), „neamurile”, „toate neamurile”, 
„neamurile pământului”, „toate neamurile pământului”, 
„tot pământul”, „lumea întreagă”, cuvinte care apar peste 
tot în scrisul său. Mai mult încă, grija sa pentru mântuirea 
tuturor nu îmbrățişează numai întreg spaţiul, ci şi întreg 
timpul, pentru că el nu se gândeşte doar la cei vii, ci şi la 
cei morți şi, de asemenea, la cei ce se vor naşte“. 

Aceste expresii ale Sfântului Siluan, cu tot caracterul 
lor universal, nu corespund totuşi unor concepte abstracte. 
De altfel, faptul că el se gândeşte la persoane concrete, 


53 Apoftegrme, seria anonimilor, N 635. 
5 C£. Fericitul Arhim. Sofronie, Viaţa Sfântului Siluan Athonitul, 
p. 60. 

care populează atât lumea văzută, cât şi cea nevăzută, se 
vede din astfel de expresii: „tot sufletul”, „aproapele 
meu”, „fratele meu”. Felul său obişnuit de a se exprima la 
modul general vădeşte de fapt grija de a nu uita pe ni- 
meni, urmând lui Dumnezeu, Care voieşte „ca nici unul 
dintre aceştia mai mici să nu piară” (Mt. 18, 14). 

Mai întâi de toate, stareţul se gândeşte la mântuirea oa- 
menilor, căci pentru aceasta S-a întrupat Hristos. Dar, în 
afară de oameni, Sfântul Siluan dă dovadă de compătimi- 
re şi se roagă pentru „tot universul”, pentru „toate făptu- 
rile lui Dumnezeu”, pentru „toată zidirea”, în aceste ex- 
presii cuprinzându-se toate animalele, toate plantele — 
care, dacă propriu-zis nu au trebuinţă de mântuire, totuşi 
suferă şi ele din pricina păcatului omenesc (cf. Rom. 8, 
22) şi au rostul de a fi unite, prin om, cu Dumnezeu, şi 
vor fi şi ele restaurate şi înnoite de Hristos la sfârşitul 
veacurilor“ —, şi chiar demoniis€. 


2. Care este natura mântuirii 
pe care el o doreşte pentru toţi oamenii 


1) Pentru Sfântul Siluan, dorinţa ca toţi oamenii să se 
mântuiască se exprimă prin dorinţa ca ei să fie luminaţi 
de Dumnezeu, ca toți să se întoarcă de la ură şi rău, ca toţi 


55 A se vedea, de asemenea, istorisiri şi cuvinte ale sale relatate de 
Arhim. Sofronie, pp. 117-118. 

*% Dorinţa ca toţi să se mântuiască nu concordă cu teoria predes- 
tinaţiei, dezvoltată în protestantism, pe linia augustinismului, potrivit 
căreia oamenii sunt grupaţi aprioric în aleşi şi osândiți. Ea nu concor- 
dă nici cu teoria apocatastazei, dezvoltată de originism, după care toți 
oamenii vor fi mântuiţi într-un sfârşit. Este cu putință ca toţi oamenii 
să se mântuiască, dar nu este sigur că se vor mântui. De aceea, a dori 
mântuirea tuturor este un lucru cuvenit, care, în esenţă, după cum 
vom vedea, ia forma rugăciunii. 

să se pocăiască şi, la modul pozitiv, ca toţi să-L cunoască 
pe Dumnezeu. Această cunoaştere a lui Dumnezeu, pe 
treapta cea mai de jos, înseamnă primirea credinței şi des- 
coperirea lui Dumnezeu, iar pe o treapta mai înaltă, cea la 
care se referă îndeosebi Sfântul Siluan, e cunoaşterea prin 
experiere a lui Dumnezeu, care în forma ei supremă este 
vederea lui Dumnezeu. Astfel, stareţul îşi exprimă dorința 
ca într-un sfârşit toți oamenii „să vadă slava lui Dumne- 
zeu”. Dorinţa ca toți oamenii să se mântuiască se mani- 
festă de asemenea prin dorinţa ca toți „să ajungă în rai”, 
„Să vieţuiască în Împărăţia cerurilor” şi să fie astfel veşnic 
cu Dumnezeu. 

Şi pentru că viaţa din Împărăţie este viaţa în care Îl 
putem iubi în chip desăvârşit pe Dumnezeu şi putem simți 
deplin întreaga Lui iubire pentru noi — de vreme ce „ori- 
cine iubeşte [...] cunoaşte pe Dumnezeu” (1 In. 4, 7), iar 
cunoaşterea lui Dumnezeu înseamnă cunoaşterea faptului 
că EI „este iubire” (cf. 1 In. 4, 8-16) şi, mai înainte de 
aceasta, cunoaşterea iubirii Lui pentru noi (cf. 1 In. 4, 16) 
—, dorinţa ca toţi oamenii să se mântuiască se exprimă la 
Sfântul Siluan prin dorinţa ca toate neamurile să cunoască 
iubirea lui Dumnezeu, să ştie cât de mult ne iubeşte Dum- 
nezeu, să simtă dulceaţa iubirii Lui, ca toți să cunoască, 
adică să guste prin simţirea inimii, iubirea şi blândețea 
Duhului Sfânt, ajungând astfel cu toţii „să se desfete de 
iubirea lui Dumnezeu”. 

Pentru că, pe această treaptă, cunoaşterea lui Dumnezeu 
este un rod al harului, o lucrare a Duhului Sfânt, dorinţa ca 
toţi să se mântuiască se exprimă, de asemenea, şi prin do- 
rinţa, vădită în rugăciune, ca Dumnezeu să le dea tuturor 
harul Său: „Doamne, dă Duhul Sfânt pe pământ, ca toate 
neamurile să Te cunoască şi să înveţe iubirea Ta.” 

2) Pentru Sfântul Siluan este cu totul limpede că în Bi- 
serica Ortodoxă poate fi primită plenitudinea harului 
dumnezeiesc, har dat de Hristos în Duhul Sfânt, care-l 
mântuieşte pe om. „Domnul — scrie el — îl iubeşte pe om 
şi harul Lui va rămâne în Biserică până la vremea Jude- 
căţii de apoi, aşa cum a rămas în ea în veacurile ce au tre- 
pi Bacu „Fericiţi suntem noi, creştinii ortodocşi, pentru că 
trăim sub harul lui Dumnezeu. Ne este uşor să ducem 
acest război (duhovnicesc). Domnul S-a milostivit de noi 
şi ne-a dat Duhul Sfânt, care viază în Biserica noastră.” 
„Bisericii noastre Ortodoxe Duhul Sfânt i-a dat să înţe- 
leagă tainele lui Dumnezeu.” „Cât îi plâng pe oamenii 
care nu cunosc pe Dumnezeu! Creştinii ortodocşi suntem 
fericiţi căci ÎL cunoaştem pe Dumnezeu. Duhul Sfânt ne-a 
dat această cunoştinţă.” „Cât de fericiți suntem noi, creş- 
tinii ortodocşi, că Domnul ne-a dat viaţa în Duhul Sfânt!” 
„Un părinte spunea că toţi ereticii vor pieri. Nu ştiu aceas- 
ta, dar cred numai în Biserica Ortodoxă, în ea este bucuria 
mântuirii care se dobândeşte întru smerenia lui Hristos.” 

Nu este în aceste cuvinte ale sale umbră de triumfalism 
ori mândrie, căci starețul ştie, şi de altfel o şi spune, de 
câtă osteneală şi trudă are nevoie creştinul ortodox pentru 
a dobândi harul pe care Dumnezeu i-l dă în Biserică, pen- 
tru ca să se învrednicească de sălăşluirea Duhului Sfânt în 
el, pentru ca să experieze el însuşi acest har şi să conştien- 
tizeze primirea lui. Ştie, de asemenea, că primirea harului 
se face doar prin simţirea dureroasă a propriilor păcate şi 
prin smerenie. Fără să iscodească dacă cei care nu ţin de 
Biserica Ortodoxă vor putea sau nu să se mântuiască — în- 
trucât lucrul acesta ţine de pronia şi mila lui Dumnezeu, iar 


5 Cu privire la concepția Sfântului Siluan despre Biserică şi de- 
spre Tradiţie, ca dimensiune esenţială a ei, a se vedea introducerea 
Arhim. Sofronie, op. cit., pp. 106-107. 

nu de judecata omenească —, el se arată aici încredinţat doar 
de faptul că în Biserica Ortodoxă omul poate primi plenitu- 
dinea harului Duhului Sfânt şi deci adevărata cunoaştere a 
lui Dumnezeu pe care ne-o dă Acesta, cunoaştere care, în 
calitatea ei de experiere a harului, este totodată o condiţie şi 
o formă esenţială a mântuirii. 


3. Dorinţa ca toți oamenii să se mântuiască 
este după voia lui Dumnezeu 


Dorinţa Sfântului Siluan ca toţi să se mântuiască se 
întemeiază pe voia lui Dumnezeu, Care urmăreşte acest 
scop, după cum ne spune Apostolul (1 Tim. 2, 4) şi după 
cum Însuşi Hristos ne-a făcut cunoscut: Domnul „a spus 
cu bunătate: «N-am venit să pierd, ci să mântui pe oa- 
meni» (Le. 9, 54-56). „Domnul ne iubeşte atât de mult 
încât vrea ca toți oamenii să se mântuiască (cf. 1 Tim. 2, 
4).” „Domnul vrea să-i mântuiască pe toţi oamenii şi, în 
bunătatea Lui, cheamă la EI lumea întreagă.” Lucrul aces- 
ta Sfântul Siluan îl ştie nu numai din Sfintele Scripturi, ci 
şi din propria lui trăire, căci Duhul Sfânt sălăşluit în el l-a 
făcut să cunoască în chip nemijlocit şi limpede voia lui 
Dumnezeu: „Duhul lui Hristos, pe Care mi L-a dat Dom- 
nul, vrea mântuirea tuturor, doreşte ca toţi să cunoască pe 
Dumnezeu.” „Domnul ne iubeşte nemăsurat pe noi, păcă- 
toşii. El dă omului pe Duhul Sfânt şi prin Duhul Sfânt su- 
fletul cunoaşte pe Domnul; în EI, acesta îşi găseşte ferici- 
rea, Îi mulţumeşte şi-L iubeşte, şi, în marea lui bucurie, el 
suferă pentru întreaga lume“* şi doreşte cu tărie ca toţi oa- 


* Să observăm această expresie paradoxală, caracteristică pentru 
iubirea creştină: fericirea pe care o află omul prin unirea cu Dumne- 
zeu nu este prilej de bucurie egoistă, ci ea are în sine suferința pentru 
toate celelalte făpturi care nu se împărtăşesc de o asemenea desfătare. 

menii să cunoască pe Dumnezeu”, pentru că Domnul în- 
suşi doreşte aceasta pentru toți”. 

Adânca simţire lăuntrică a voii lui Dumnezeu, simţire 
născută de harul Duhului Sfânt, este temeiul dorinței 
puternice şi nestinse a Sfântului Siluan ca toți oamenii să 
se mântuiască. lar el crede că tot creştinul se cuvine să 
nutrească o asemenea dorință: ca şi Dumnezeu, „şi noi 
trebuie să avem un singur gând: ca toţi să se mântuiască”. 


4. Dorinţa mântuirii tuturor se întemeiază 
pe iubirea lui Dumnezeu faţă de toți oamenii 


1) Voia lui Dumnezeu ca toţi oamenii să se mântuiască 
este legată, după Sfântul Siluan, de iubirea Lui pentru toţi 
oamenii, fără nici o excepţie. „Domnul vrea să-i mântu- 
iască pe toţi oamenii şi, în bunătatea Lui, cheamă la El 
întreaga lume”. „Iubirea dumnezeiască vrea ca toţi să se 
mântuiască.” 

Pentru că, în unele momente, el însuşi a deznădăjduit 
pentru mântuirea sa, Sfântul Siluan se arată foarte sensibil 
la faptul că mulţi oameni nu ştiu cât de bun şi milostiv 
este Dumnezeu, gata întotdeauna să şteargă greşelile şi 
să-i mântuiască pe cei ce se pierd. Atunci când Sfântul 
Siluan doreşte ca toți oamenii să-L cunoască pe Dumne- 
zeu, el nu vrea ca ei să-L cunoască numai ca Cel care Ju- 
decă, osândeşte şi pedepseşte, ci ca pe un Dumnezeu iu- 
bitor şi milostiv, a Cărui blândeţe şi milă sunt nemăsu- 


Aceasta iubire e după chipul iubirii Celor Trei Persoane dumneze- 
ieşti, Care atât de mult voiesc să împărtăşească lumii fericirea iubirii 
dintre Ele, încât au binevoit să primească pentru aceasta suferinţa şi 


jertfa Fiului. 
5 Aşa cum am văzut mai sus, prin aceste cuvinte Sfântul Siluan se 


referă la mântuire. 

rate, plecat să ierte pe tot omul şi să-l primească, oricât de 
mare ar fi mulţimea şi răutatea păcatelor sale. 

Expresia cea mai înaltă a iubirii lui Dumnezeu pentru 
lume şi a voinței Sale de a-i mântui pe toţi oamenii o 
aflăm în faptul că Tatăl l-a trimis pe Fiul Său pe pământ, 
iar Acesta a primit să Se pogoare şi să Se jertfească pen- 
tru ei. „Domnul a avut milă de cei ce se pierduseră şi a 
trimis pe Unul-Născut Fiul Său să-i mântuiască.” „Dom- 
nul însuşi a fost până într-atât de întristat pentru poporul 
său, că S-a dat pe Sine morții pe cruce”; „Pe cruce, Dom- 
nul a pătimit pentru oameni şi sufletul lui a fost în agonie 
pentru fiecare dintre noi”; „El a murit în mari suferinţe 
pentru aproapele nostru; Şi-a dat viaţa Sa pentru noi toţi”. 

Trebuie să avem în minte această jertfă supremă, dar şi 
alte momente din viaţa lui Hristos. De pildă, trebuie să ne 
amintim că, „atunci când Iuda se gândea să-L vândă pe 
Domnul, EI i-a răspuns cu milă (Mt. 26, 50); tot aşa şi noi 
trebuie să fim cu milă față de cei ce rătăcesc şi se pierd.” 
E voia Domnului ca noi să-i iubim pe toţi oamenii aşa 
cum i-a iubit EI, să avem față de ei aceeaşi milă şi com- 
pătimire ca ale Lui. „Domnul are milă de toţi. Atât a iubit 
pe oameni, încât a luat asupra Lui povara lumii întregi. Şi 
El aşteaptă de la noi ca să-i iubim pe fraţii noştri.” 

Trebuie, de asemenea, să avem în minte şi pilda Maicii 
Domnului. „Deşi viața Maicii Domnului e învăluită într-o 
tăcere sfântă, în Biserica noastră Ortodoxă Domnul ne-a 
îngăduit totuşi să ştim că iubirea ei îmbrăţişează întreaga 
lume şi că, în Duhul Sfânt, ea vede toate popoarele de pe 
pământ şi, ca şi Fiul ei, simte milă faţă de toţi oamenii.” 
Din iubirea Maicii Domnului pentru oameni se iscă do- 
rința ei ca toți să se mântuiască: „Maica Domnului a avut 
în inima ei aceeaşi milă pentru oameni şi, ca şi Fiul ei 
preaiubit, dorea cu toată ființa ei mântuirea pentru toți 
oamenii.” 

2) Sfântul Siluan cunoaşte această iubire a lui Dumne- 
zeu pentru toți oamenii — şi deci şi dorința Lui ca toți să 
se mântuiască — printr-o adâncă simțire lăuntrică, pentru 
că i-a fost descoperită de Duhul Sfânt, Care l-a făcut nu 
numai să cunoască iubirea lui Dumnezeu, dar să-i şi simtă 
lucrarea: „Sunt un om ticălos şi totuşi Domnul mă iu- 
beşte. Pentru că El este Însăşi Iubirea şi EI iubeşte pe toţi 
oamenii şi-i cheamă la El.” „Sufletul meu cunoaşte mila 
Domnului faţă de cel păcătos.” „Prin Duhul Sfânt cunoaş- 
tem iubirea lui Dumnezeu pentru noi [...] N-aş putea face 
însă aceasta dacă n-aş fi fost învăţat prin har.” Cel care 
nu-i iubeşte pe oameni, inclusiv pe vrăjmaşii săi, dove- 
deşte că „n-a cunoscut pe Dumnezeu, nici n-a cunoscut 
cât de mult ne iubeşte şi cu cât dor aşteaptă ca toți oame- 
nii să se pocăiască şi să se mântuiască”. 

Tot aşa, Sfântul Siluan cunoaşte prin Duhul Sfânt iu- 
birea Maicii Domnului pentru oameni: „Am cunoscut pe 
Preacurata Fecioară în duh. Nu am văzut-o, dar Duhul 
Sfânt mi-a dat să o cunosc pe ea şi iubirea ei pentru noi.” 


3) Creştinul trebuie să-l urmeze lui Dumnezeu şi să 
aibă, pe cât îi stă în putinţă, o iubire asemănătoare cu a 
Lui faţă de toţi oamenii şi, prin urmare, să voiască, pre- 
cum EI, ca toţi oamenii să se mântuiască. „Domnul iubeş- 
te pe toți oamenii. Noi trebuie să-L imităm şi să iubim şi 
noi pe toți oamenii”. Sfântul Siluan ne aminteşte de 
această istorisire din Pateric: „Cuviosul Paisie cel Mare 
se ruga pentru unul dintre ucenicii lui, care se lepădase de 
Hristos şi, în timp ce se ruga, i S-a arătat Domnul şi i-a 
zis: «Pentru cine te rogi, Paisie? Nu ştii că el s-a lepădat 
de Mine?» Dar cuviosul continua să plângă pentru uceni- 
cul său, şi atunci Domnul i-a zis: «Paisie, prin iubirea ta 
te-ai asemănat Mie.y” 


137 


5. Dorinţa ca toți să se mântuiască 
se naşte din iubirea noastră de Dumnezeu 


După ce i s-a arătat că voia lui Dumnezeu e ca toţi 
oamenii să se mântuiască şi că această voie a Lui e legată 
de iubirea pe care o are față de toţi oamenii, Sfântul Silu- 
an n-a putut decât să simtă el însuşi, din iubire de Dum- 
nezeu, o aceeaşi iubire şi o aceeaşi dorinţă. Cel care-L iu- 
beşte pe Dumnezeu nu poate să nu-l urmeze şi să nu ] se 
asemene; nu poate să nu dorească împlinirea voii Lui, 
după cum se spune în rugăciunea pe care am primit-o de 
la Hristos: „Facă-Se voia Ta, precum în cer aşa şi pe pă- 
mânt!” De aceea Sfântul Siluan crede că iubirea noastră 
de Dumnezeu naşte iubirea pentru toate făpturile. „Cel ce 
a învăţat (de la Duhul Sfânt) iubirea lui Dumnezeu vărsă 
lacrimi pentru întreaga lume.” „Cel ce a cunoscut iubirea 
lui Dumnezeu“ iubeşte lumea întreagă.” Iubirea de Dum- 
nezeu şi iubirea făpturilor lui Dumnezeu sunt, în experie- 
rea Duhului Sfânt, de nedespărțit: „Duhul Sfânt învaţă pe 
monah să iubească pe Dumnezeu şi să iubească şi lumea.” 


6. Dorinţa ca toți să se mântuiască se naşte 
din compătimirea şi iubirea faţă de toți oamenii 


Sfântul Siluan ne lasă să vedem în mod constant că el 
însuşi, întru asemănarea cu Dumnezeu, are o mare iubire 
şi milă față de toți oamenii, din care se iscă dorinţa ca toți 
să se mântuiască. 

Sfântul Siluan simte o mare şi neîncetată compătimire, 
vădită în tânguiri şi lacrimi vărsate pentru toți oamenii 
care sunt mai mult sau mai puţin departe de Dumnezeu, 


5 Potrivit contextului, aici iubirea „lui” Dumnezeu înseamnă iubi- 
rea „de” Dumnezeu. 


138 


dar care sunt toți poporul Său, pentru că ei toți sunt făp- 
turi ale Sale, şi EI le iubeşte pe fiecare în parte: „Nu pot 
să tac despre poporul pe care-l iubesc până la lacrimi. Nu 
pot să tac, pentru că sufletul meu se întristează mereu 
pentru poporul lui Dumnezeu şi mă rog pentru el cu la- 
crimi”. „Mi-e milă şi plâng şi suspin pentru oameni.” 
„Sufletul meu plânge pentru întreaga lume.” 

Compătimirea şi întristarea pentru întreaga lume sunt 
simţite de Sfântul Siluan, după cum vom vedea, ca o stare 
harică, însă aceasta nu-l împiedică să le vadă, înainte de 
toate, ca pe o datorie duhovnicească a fiecărui creştin, şi 
mai ales a monahilor. „Trebuie — scrie el — să-ţi fie milă 
de orice suflet, de orice făptură şi de toată zidirea lui 
Dumnezeu.” „Monahul e un om care se roagă şi plânge 
pentru întreaga lume. Aceasta e lucrarea lui de căpetenie.” 
Intristarea pentru întreaga lume şi dorința ca toţi să se 
mântuiască sunt strâns legate între ele, şi una o zămisleşte 
pe cealaltă: monahul „plânge pentru întreaga lume, fiind- 
că doreşte ca toți oamenii să se mântuiască.” „Cel ce a 
învăţat de la Duhul Sfânt să iubească va suferi toată viața 
pentru cei care nu se mântuiesc.” 

Sfântul Siluan îi compătimeşte pe cei care nu-L cunosc 
pe Dumnezeu şi este mâhnit din pricina lor: „Mi-e milă 
de sărmanii oamenii care nu cunosc pe Dumnezeu.” 

El vorbeşte despre diferite trepte ale necunoaşterii lui 
Dumnezeu. 

Astfel, cei care nu-L cunosc pe Dumnezeu, pe treapta 
cea mai de jos, sunt cei care-I recunosc existența, dar îi 
întorc spatele şi nu-L primesc. Aceştia sunt aşadar vrăj- 
maşi ai lui Dumnezeu, dintre care primii sunt demonii. 
Aşa cum am văzut mai înainte, Sfântul Siluan dă dovadă 
de compătimire chiar şi față de aceştia şi doreşte din tot 
sufletul ca până la urmă să se mântuiască şi ei. Tot aşa îi 
compătimeşte el şi pe cei care suferă sau sunt în primejdie 

să sufere cândva chinurile iadului, dorind mântuirea lor: 
„Mi-e milă de oamenii care se chinuie în iad şi în fiecare 
noapte plâng pentru ei şi atât e de mare durerea sufletului 
meu, încât îi este milă chiar şi de demoni”; „sufletul să 
aibă milă de vrăjmaşi şi să se roage pentru ei, pentru că au 
rătăcit de la adevăr şi merg în iad.” 

Pe o altă treaptă sunt cei care cred în EI, dar din pricina 
păcatelor rămân departe de El. 

Puțin mai sus sunt creştinii care, cu toate că duc o viață 
conformă într-o oarecare măsură cu voia lui Dumnezeu, 
n-au dat dovadă de îndeajuns de multă râvnă ca să se în- 
vrednicească de primirea Duhului Sfânt şi deci n-au simţit 
plinătatea harului Său şi n-au cunoscut prin cercare şi prin 
descoperirea inimii cine este cu adevărat Dumnezeu. 

Toţi aceştia sunt mai mult sau mai puţin lipsiți de 
Dumnezeu şi, prin urmare, fie că simt sau nu, se află 
într-o mare sărăcie duhovnicească. Pe ei toţi îi compăti- 
meşte starețul şi din pricina lor se mâhneşte, spunând: 
„Mi-e milă că oamenii se lipsesc pe ei înşişi de un Domn 
atât de milostiv” sau: „Sufletul meu e întristat şi varsă la- 
crimi multe: mi-e milă de oamenii care nu cunosc dulcea- 
ţa smeritei străpungeri a inimii” sau: „Un singur lucru mă 
întristează, că nu toţi oamenii cunosc pe Dumnezeu şi cât 
de mult ne iubeşte”. 

Sfântul Siluan este profund mâhnit din pricină că nu 
toți oamenii ajung să cunoască bunătățile dumnezeieşti pe 
care i-a fost dat lui să le guste prin harul Duhului Sfânt şi 
din care ar dori să se împărtăşească împreună cu ei. Și 
pentru că harul este vădirea iubirii lui Dumnezeu, pentru 
că el Îl descoperă pe Dumnezeu ca iubire şi-i dăruieşte 
iubire omului care-l primeşte, sigur că un asemenea om 
nu poate să se bucure de acest har de unul singur, ci do- 
reşte ca toți să-l poată simți şi să se bucure de el. „Doam- 
ne, cum să-[i mulţumesc pentru acest nou har negrăit? 

Doamne, nu pot să fiu singur, fă ca lumea întreagă să Te 
cunoască.” Tot aşa cum plinătatea iubirii lui Dumnezeu se 
revarsă asupra tuturor făpturilor, prea-plinul harului se 
revarsă din cel ce l-a primit asupra tuturor celorlalți oa- 
meni: „Sufletul care a cunoscut dulceața Duhului Sfânt 
doreşte pentru toţi aceasta, fiindcă dulceaţa Domnului nu 
îngăduie ca sufletul să fie iubitor de sine, ci îi dă iubirea 
care ţâşneşte din inimă.” Cel care a primit Duhul Sfânt, 
care-L cunoaşte pe Domnul şi şi-a aflat în El fericirea, în- 
dată „în marea lui bucurie, suferă pentru întreaga lume şi 
doreşte cu tărie ca toţi oamenii să cunoască pe Dumne- 
zeu”. „Cum mi-ai dat mie, păcătosului, să Te cunosc prin 
Duhul Sfânt, aşa dă şi tuturor noroadelor pământului să 
Te cunoască şi să Te laude ziua şi noaptea”; „sufletul meu 
Te-a cunoscut, Doamne, şi eu scriu despre mila Ta noro- 
dului Tău”. „Noroadelor [...], scriu despre mila Domnu- 
lui, pe care Domnul mi-a dat s-o cunosc prin Duhul Sfânt, 
şi Duhul Sfânt m-a învăţat să-i iubesc pe toți oamenii. O, 
de-aş putea să vă pun pe un munte înalt, ca de pe vârful 
lui să puteţi vedea faţa blândă şi milostivă a Domnului!” 
După cum se vede din multe dintre aceste citate, stare- 
țul îi compătimeşte pe cei păcătoşi şi doreşte mântuirea 
lor, simțind cu durere starea lor nenorocită, ca unul care el 
însuşi a cunoscut tristețea păcatului şi s-a nevoit pentru 
mântuirea sa. Într-un chip încă şi mai caracteristic pentru 
el scrie: „Şi iată, acum scriu din milă față de oameni, 
care, asemenea mie, sunt mândri şi din această pricină su- 
feră. Scriu ca ei să înveţe smerenia şi să-şi găsească odih- 
na în Dumnezeu.” În acelaşi timp însă el este încredințat 
că Domnul îi iubeşte pe păcătoşi, căci, după cum El însuşi 
spune, n-a venit să-i cheme pe cei drepți, ci pe cei păcă- 
toşi (Mc 2, 17); a venit să-i caute şi să-i mântuiască pe cei 
pierduţi (Le. 19, 10): „Domnul ne iubeşte nemăsurat de 
mult pe noi, păcătoşii”, spune stareţul, care are convinge- 

rea intimă că, aşa cum „Domnul a dat tâlharului raiul, tot 
aşa va da raiul şi oricărui păcătos”. Deplin convins că a 
fost iertat, el crede cu tărie că şi ceilalţi vor fi iertaţi dacă 
se căiesc. Și pentru că el însuşi a simţit mila lui Dumne- 
zeu, crede că de ea vor avea parte toți oamenii: „Judec 
după mine însumi: dacă Domnul m-a iubit atât, aceasta 
înseamnă că pe toți păcătoşii îi iubeşte ca şi pe mine.” 
„Sufletul meu cunoaşte mila Domnului față de omul pă- 
cătos şi scriu adevărul înaintea feţei lui Dumnezeu, că noi 
toți cei păcătoşi ne vom mântui şi nici un suflet nu va 
pieri dacă se pocăieşte.” 


7. Iubirea şi compătimirea pentru ceilalți oameni, 
din care se naşte dorința mântuirii lor, 
sunt în chip fundamental roade ale harului 


1) Iubirea şi compătimirea tuturor, din care izvorăşte do- 
rința ca toţi să se mântuiască, nu se câştigă, pentru stareţul 
Siluan, printr-un efort de voinţă. Ele sunt un dar al lui 
Dumnezeu, un har. Ele nu sunt simple simțăminte ome- 
neşti, ci Însuşi Duhul Sfânt le trezeşte şi le naşte în sufletul 
nostru. De altfel, Sfântul Siluan se arată extrem de neîncre- 
zător în puterea firii omeneşti de a simţi de la sine iubire şi 
milă. Iubirea şi mila față de aproapele sunt în dezacord cu 
înclinațiile naturii căzute (de aceea Hristos a făcut din iubi- 
rea de aproapele o poruncă). Iar cât priveşte iubirea de vrăj- 
maşi, ea este pur şi simplu cu totul opusă înclinațiilor natu- 
rii însăşie! . Sfântul Siluan scrie astfel că „puterea de a iubi 
o dă Duhul Sfânt”, şi mila sufletului „care suferă pentru 


$1 Opusă, adică, nu numai naturii căzute, ci naturii însăşi, pentru 
că vrăjmaşii noştri tind — în diferite feluri, mai mult sau mai puţin — să 
ne nimicească, în vreme ce natura tinde să se conserve şi să se men- 
ţină în existenţă. 

întreaga lume şi doreşte cu tărie ca toți oamenii să cunoască 
pe Dumnezeu” „este cu putință numai prin har, chiar şi în- 
tr-o mică măsură. Dar, lipsit de har, sufletul e ca un dobi- 
toc”. Din acest punct de vedere, iubirea pentru cei ce pier, 
mila față de cei rătăciți apar ca atitudini de-a dreptul supra- 
naturale, cu totul minunate: „Nu e minune mai mare decât 
a-l iubi pe păcătoşi în căderea lor.” 

Iubirea şi compătimirea pentru toți oamenii, ca şi dori- 
rea mântuirii lor, care se naşte din ele, apar deci ca atitu- 
dini, simțăminte şi tendinţe mai curând divino-umane de- 
cât pur şi simplu omeneşti, iscate şi întețite de Duhul 
Sfânt şi dau mărturie despre prezenţa Lui în sufletul omu- 
lui, fiind un semn că acesta L-a primit cu adevărat. „Cine 
poartă în sine pe Duhul Sfânt, chiar dacă nu mult, acela se 
întristează pentru toți oamenii ziua şi noaptea, şi în inima 
lui îi este milă pentru orice zidire a lui Dumnezeu şi mai 
cu seamă pentru oamenii care nu-L cunosc pe Dumnezeu 
sau se împotrivesc lui şi care, pentru aceasta, vor merge în 
focul chinurilor.” Sfântul Siluan spune acelaşi lucru şi în 
alte locuri, subliniind faptul că Duhul Sfânt îi este dat 
omului de Hristos: „Cine îl sileşte însă pe monah să plân- 
gă pentru întreaga lume? Domnul lisus Hristos, Fiul lui 
Dumnezeu. El dă monahului iubirea Duhului Sfânt şi de 
la această iubire inima monahului se întristează pururea 
pentru norod, pentru că nu toți se mântuiesc.” 

Pornind, ca de obicei, de la propria sa experienţă, Sfân- 
tul Siluan spune în numeroase rânduri că Duhul Sfânt este 
Cel care l-a învățat să-i iubească pe toți oamenii şi, în ge- 
neral, toate făpturile lui Dumnezeu, şi mai ales l-a învăţat 
să-i iubească pe vrăjmaşi şi să aibă milă de cei ce pier, şi 
Chiar de demoni. „Prin milostivirea lui Dumnezeu am 
simţit ce este iubirea de Dumnezeu şi iubirea aproapelui.” 
„Domnul m-a învăţat să iubesc pe vrăjmaşi”. El crede că 
lucrul acesta este valabil pentru toţi: „Duhul Sfânt îl înva- 

ță pe monah să iubească pe Dumnezeu şi să iubească şi 
lumea.” Pe cel „care-i iubeşte pe toţi şi are milă de toți”, 
„harul Duhului Sfânt l-a învăţat iubirea”. „Duhul Sfânt 
învaţă sufletul o negrăită iubire pentru norod şi mila pen- 
tru toți cei rătăciți.” „Duhul Sfânt ne învaţă iubirea, şi 
atunci ne va fi milă chiar şi de demoni.” 

Este limpede că Sfântul Siluan leagă dorinţa sa ca toţi 
oamenii să se mântuiască de această iubire predată inimii 
de Duhul Sfânt, care este ea însăşi o roadă a harului: 
„Domnul mi-a dat să iubesc oamenii, şi sufletul meu do- 
reşte ca lumea întreagă să se mântuiască.” „Cine a învăţat 
de la Duhul Sfânt să iubească, acela se întristează toată 
Viaţa pentru oamenii care nu se mântuiesc.” „Celor pe 
care i-a ales%?, Domnul le dă un har atât de mare, că în 
iubirea lor îmbrăţişează tot pământul, lumea întreagă, şi 
sufletele lor ard de dorința ca toți oamenii să se mântu- 
iască şi să vadă slava Domnului!” „Domnul e iubire şi El 
a dat pe pământ pe Duhul Sfânt Care învaţă sufletul să iu- 
bească pe vrăjmaşi şi să se roage pentru ei, ca ei să se 
mântuiască.” 

Cunoscând prin Duhul Sfânt iubirea lui Dumnezeu 
pentru oameni, ajungem şi noi să simţim cu adevărat, din 
adâncul inimii, o asemenea iubire: „Domnul este milostiv 
[...] Atunci când sufletul Îl vede, se preschimbă în între- 


6 Noţiunea de „alegere” nu are aici acelaşi înțeles ca în teologia 
protestantă. Domnul dă harul Său celor care s-au învrednicit să-l pri- 
mească, adică celor care au o minte şi o inimă curate. În smerenia sa, 
Sfântul Siluan nu se putea socoti pe sine ca vrednic de primirea haru- 
lui, ci, dimpotrivă, cu totul nevrednic. De aceea, dăruirea harului îi 
apare ca rod al unei alegeri a lui Dumnezeu, fără nici un merit din 
partea sa. Sfinţii Părinţi, arătând condiţiile pe care trebuie să le împli- 
nească omul pentru a primi harul, nu uită niciodată să spună că harul 
nu se supune acestor condiții, nici nu este determinat de ele, ci este 
mereu, în chip minunat, un dar al lui Dumnezeu. 

gime în iubire de Dumnezeu şi de aproapele.” „Dragostea 
lui Dumnezeu [...] îl preschimbă (pe om) cu totul.” 

Uneori Sfântul Siluan spune că există trepte ale harului 
— desigur, nu în dăruirea lui de la Dumnezeu, ci în primi- 
rea lui de către om — şi că sufletul sporeşte încetul cu în- 
cetul în iubirea pe care o învaţă de la Duhul Sfânt. Alteori 
ne lasă să înțelegem că această învăţătură se poate primi 
într-o clipă, prin venirea pe neaşteptate a Duhului Sfânt în 
suflet, pe care-l umple de har şi de roadele sale. Uneori 
roadele rămân pentru totdeauna în suflet, cum par să arate 
aceste cuvinte: „Patruzeci de ani s-au scurs din vremea 
când harul Sfântului Duh m-a învăţat să iubesc omul şi 
toată zidirea.” Alteori, îi este dat să le guste doar pentru o 
vreme, cum vedem din alte mărturisiri ale sale: „Domnul 
dă câteodată sufletului iubire pentru întreaga lume şi 
atunci sufletul plânge pentru întreaga lume şi Îl roagă pe 
Stăpânul cel bun şi milostiv să reverse harul Său peste 
fiecare suflet şi să-l miluiască cu milostivirea Sa.” 

Alttel spus, omul poate pierde harul primit de la Duhul 
Sfânt, iar atunci el pierde şi iubirea care izvorăşte din el. 
„Când sufletul învaţă iubire de la Domnul, atunci îi este 
milă de întreaga lume, de fiecare făptură a lui Dumnezeu 
şi se roagă ca toți oamenii să se pocăiască şi să primească 
harul Duhului Sfânt. Dar dacă sufletul pierde harul, atunci 
iubirea îl părăsește.” 


2) Cunoscând că iubirea şi compătimirea pe care le 
simte izvorăsc din harul dumnezeiesc şi că sunt roade ale 
prezenței şi lucrării Duhului Sfânt în sufletul său, Sfân- 
tului Siluan i se pare că el însuşi nu face decât să vă- 
dească, constrâns de har, iubirea şi compătimirea pe care 
Dumnezeu i le-a sădit în suflet, dând astfel mărturie de 
iubirea şi compătimirea pe care însuși Dumnezeu le are 
faţă de toate făpturile Sale: „Nu pot să tac despre norodul 

pe care-l iubesc până la lacrimi. Nu pot să tac, pentru că 
sufletul meu se întristează mereu pentru norodul lui Dum- 
nezeu şi mă rog pentru el cu lacrimi. Nu pot să nu vă 
destăinui, fraţilor, despre mila lui Dumnezeu.” „În această 
rugăciune [pentru aproapele] sufletul se întristează pentru 
el şi se roagă din inimă, şi acesta e un semn al milei lui 
Dumnezeu.” 


3) Iubirea şi compătimirea tuturor făpturilor şi dorința 
ca toţi să se mântuiască sunt adesea prezentate de Sfântul 
Siluan drept haruri ale lui Dumnezeu dăruite ca răspuns la 
rugăciunea omului: „Sufletul care a fost învăţat de harul 
lui Dumnezeu să se roage iubeşte şi-i este milă de fiecare 
făptură şi îndeosebi de om.” „Inima celui ce se roagă [...] 
iubeşte pe toţi şi are milă de toţi, pentru că harul Duhului 
Sfânt l-a învăţat iubirea.” Sfântul Siluan mărturiseşte că el 
însuşi se roagă neîncetat pentru a primi de la Dumnezeu 
un astfel de har. „Prin milostivirea lui Dumnezeu, am 
simţit ce este iubirea lui Dumnezeu, şi Domnul îmi dă la- 
crimi să plâng pentru întreaga lume.” Aflăm la el chiar o 
pildă de rugăciune către Dumnezeu pentru primirea unui 
asemenea har: „Doamne, dă-mi să vărs lacrimi pentru mi- 
ne însumi şi pentru întreaga lume, ca noroadele să Te cu- 
noască şi să trăiască veşnic împreună cu Tine.” 

Cel care n-a primit un asemenea har trebuie să-l ceară în 
rugăciune: „De nu putem (să iubim pe toți oamenii), să o 
cerem, şi Domnul nu va zăbovi să ne ajute cu harul Său.” 


9. Dorinţa ca toţi să se mântuiască 
se manifestă mai întâi de toate 
în rugăciunea pentru toți oamenii 


1) Sfântul Siluan lucrează el însuşi pentru mântuirea 
tuturor oamenilor, prin învăţătura sa. Trebuie însă să ştim 


146 


că el a învățat doar puțin prin viu grai, pentru că nici n-a 
dorit lucrul acesta, fără îndoială, din smerenie. Arhiman- 
dritul Sofronie scrie că Starețul nu se purta ca unul care 
vrea să-i înveţe pe alţii“, n-avea ucenici“, iar în timpul 
vieţii sale a rămas A Broe necunoscut“. Din unele isto- 
risiri ale sale vedem că, atunci când se afla într-o adunare, 
rămânea tăcut şi nu vorbea decât dacă era întrebat. Stare- 
țul n-a dat o învățătură scrisă — privită, de altfel, de el mai 
curând drept o mărturie decât propriu-zis o învățătură — 
decât la sfârşitul vieţii sale, după ce petrecuse mai mult de 
treizeci de ani într-o aspră nevoință, fiind îndemnat la 
aceasta «de Duhul Sfânt, pe Care se învrednicise să-L pri- 
mească. Sfântul Siluan era foarte conştient de primejdia 
— despre care, aşa cum am văzut, vorbesc mulţi Părinţi — 
pe care o reprezintă dorinţa de a-i învăţa pe alţii dacă n-ai 
pregătirea duhovnicească necesară. „Cădem în amăgire — 
scrie el — când credem că suntem mai luminaţi la minte şi 
mai experimentați decât alţii”. El aminteşte mărturia 
Sfântului Serafim de Sarov: „Când vorbeam din mintea 
mea, se întâmpla să greşesc.” Şi arată că „atunci când 
Sfinții Apostoli grăiau cuvânt poporului, sufletul lor era 
întreg în Dumnezeu, pentru că Duhul lui Dumnezeu era 
viu în ei şi le călăuzea mintea şi inima”. 

2) Aflăm în însemnările Sfântului Siluan şi câteva în- 
demnuri directe către oameni, mai ales la pocăință, la cu- 
noaşterea lui Dumnezeu şi apropierea de El, îndemnuri 
care se arată a fi legate de propria sa experiență şi roade 
ale unei insuflări. 

Însă Sfântul Siluan crede că mai ales prin rugăciunea 
noastră putem nu numai să ajungem să-i iubim pe toţi oa- 


% Cf. Viaţa..., p. 103. 
% Ibidem. 
& gg Ibidem, p- 90. 
5 Vezi mai sus, Capitolul II al lucrării de faţă. 

menii şi să dorim ca ei să se mântuiască, ci şi să con- 
tribuim activ la împlinirea acestei dorințe. 

Rugăciunea pentru toți oamenii, pentru toate popoa- 
rele, pentru întreaga lume, e o datorie a tuturor creştinilor. 
Sfântul Siluan o prezintă ca ceva obligatoriu: „Trebuie să 
ne rugăm pentru toți oamenii.” E o datorie mai ales pentru 
monahi, pentru care s-ar cuveni să fie una dintre îndatori- 
rile principale, căci ea singură e de ajuns pentru ca să de- 
finească starea monahală şi să-i dea sens: „Monahul e cel 
ce se roagă pentru întreaga lume; el plânge pentru în- 
treaga lume.” În orice caz, slujirea monahului faţă de lu- 
me stă în rugăciunea lui pentru ea: „Monahul este chemat 
să se roage pentru întreaga lume. În aceasta stă slujirea 
lui.” Este pilda limpede pe care ne-o dau Maica Domnu- 
lui, prorocii şi sfinții: „Maica Domnului, în templu, în 
Sfânta Sfintelor [...] stăruia în rugăciune pentru norod.” 
„Prorocul Moise se ruga în gând, şi Domnul i-a zis: Moi- 
se, de ce strigi la Mine? (leş. 14, 15) şi i-a izbăvit pe isra- 
eliți de la pieire. Antonie cel Mare a ajutat lumea prin ru- 
găciune [...]. Cuviosul Serafim de Sarov s-a rugat în 
gând, şi Duhul Sfânt a pogorât asupra lui Motovilov. lată 
care este lucrul monahilor.” 

Însă nu numai monabii, ci toţi creştinii sunt chemaţi de 
Sfântul Siluan la rugăciune neîncetată pentru lume. 

EI însuşi ne dă în repetate rânduri pildă de astfel de ru- 
găciune pentru toți oamenii. În ceea ce îl priveşte, această | 
rugăciune nu era una printre altele, ci atât de deasă şi iubi- 
tă, încât „rugăciunea pentru sine însuşi devenise străină 
pentru el”.S7 De altfel, chiar el mărturiseşte: „Nu doresc 
decât un lucru: să mă rog pentru toţi ca pentru mine în- 
sumi.” lar Arhimandritul Sofronie istoriseşte că „în ulti- 
mii săi ani de viață, sufletul stareţului era întotdeauna ră- 


S! Arhim. Sofronie, op. cit., p. 61. 

pit la rugăciunea pentru lume.” Şi atunci când se gân- 


deşte la întâlnirea sa cu Dumnezeu după moarte, vedem 
că tot aceasta rămâne principala sa grijă: „Când mă voi 
arăta înaintea Domnului, voi cere milostivirea Lui spre 
mântuirea tuturor creştinilor. [...] Mă voi ruga pentru tot 
neamul omenesc, ca toți oamenii să se întoarcă spre Dom- 
nul şi să-şi găsească în El pacea, căci iubirea dumneze- 
iască vrea ca toţi să se mântuiască.” 


3) Ce anume trebuie să cerem în rugăciunea pentru toți 
oamenii şi pentru toate făpturile? Tot ce le este de folos 
spre mântuire, după cum am arătat mai sus: ca toți să se 
pocăiască, să se întoarcă de la rău, să-L cunoască pe 
Dumnezeu şi să se întoarcă la EI; ca Dumnezeu să fie mi- 
lostiv față de ei şi să le dea harul Său; ca să li Se descope- 
re, să li Se facă lor cunoscut şi mai ales să-i facă să cu- 
noască şi cât de mult îi iubeşte; ca să-i lumineze; ca să-i 
înveţe, în loc de ură, iubirea; ca să le înfierbânte inima; ca 
ei să-şi afle pacea în EI, ca să-L iubească şi să-L slăveas- 
că; să cunoască viaţa cea fericită în Dumnezeu, să simtă 
bucuria duhovnicească, să ajungă în rai şi să dobândească 
acolo viaţa cea veşnică. Rugăciunea cea mai deasă a Sfân- 
tului Siluan este ca toți oamenii să-L cunoască pe Dumne- 
zeu în Duhul Sfânt, ceea ce, după cum am văzut, înseam- 
nă nu o cunoaştere abstractă a Lui, ci simţirea prezenţei 
Sale şi gustarea harului Său. 


4) Rugăciunea pentru mântuirea lumii, aşa cum ne-o 
prezintă Sfântul Siluan din propria sa experienţă, e strâns 
legată de iubirea şi mila pentru toţi oamenii: rugăciunea 
naşte şi sporeşte iubirea şi mila pentru aproapele, şi, la 


S Ibidem, p. 291. 

rândul lor, iubirea şi mila pentru aproapele stârnesc şi în- 
tăresc rugăciunea pentru el”. 

Plânsul, care însoţeşte rugăciunea pentru lume şi care 
pe o treaptă mai înaltă nu poate lipsi din lucrarea e, arată 
mai cu seamă mila pentru aproapele, simțită din adâncul 
inimii. „Mi-e mulă şi plâng şi suspin pentru oameni”, măr- 
turiseşte stareţul. „Sufletul meu se întristează mereu pen- 
tru norodul lui Dumnezeu şi mă rog pentru el cu iacrimi.” 
Sfântul Siluan îi plânge pe toţi oamenii pentru că, iubin- 
du-i şi fiindu-i milă de ei, îl doare văzându-i depărtaţi de 
Dumnezeu şi lipsiţi de bunătăţile Lui, a căror nespusă 
dulceaţă el a avut bucuria s-o cunoască, şi se mâhneşte la 
gândul că suferă sau vor avea de suferit din pricina acestei 
depărtări şi a lipsei. Iar durerea lui e cu atât mai mare, cu 
cât el însuşi a cunoscut această suferință atunci când a 
experiat chinul iadului şi al pierderii harului. lar acest 
adevărat poem al său care este „Tânguirea lui Adam” la 
izgonirea din rai este expresia metaforică a suferinţei sale 
în vremea pierderii harului. Lacrimile vărsate din milă, 
care arată că el luase asupra sa suferința oamenilor depăr- 
taţi de Dumnezeu, trebuie deosebite de lacrimile care se 
nasc din străpungerea inimii'%; însă ele nu pot decât să se - 
împletească, întrucât simțind cu durere propria păcătoşe- 
nie şi depărtare de Dumnezeu, el nu putea decât să aibă şi 
mai multă milă pentru sărăcia duhovnicească a semenilor 
săi!!. Astfel, el spune: „Dacă (sufletul) plânge pentru pă- 


“ Între factorii vieţii duhovniceşti există o relaţie dialectică, ei se 
condiționează şi se intensifică reciproc. Lucrul acesta apare foarte 
limpede din experiența lăuntrică dezvăluită de Sfântul Siluan şi toc- 
mai de aceea un studiu analitic este dificil de făcut. 

7 Penthos, în limba greacă. 

7! Ideea unei pocăințe făcute pentru alţii, evidenţiată de Mgr. 
Kallistos Ware, în articolul său „Trebuie să ne rusăm pentru toți” (în 

catele sale şi iubeşte pe fratele său, Domnul îi va da la- 
crimi pentru întreaga lume.” 

Lacrimile izvorăsc din rugăciunea pentru lume. Cu 
adevărat, atunci „când se roagă pentru lume, sufletul ştie 
mai bine [...] cum suferă tot pământul, ştie care sunt ne- 
voile oamenilor şi simte compătimire faţă de ei”. Tot aşa, 
ele izvorăsc din iubirea de aproapele şi din iubirea lui 
Dumnezeu'?. Domnul, spune Sfântul Siluan, îi dă sufletu- 
lui „iubire pentru întreaga lume şi atunci sufletul plânge 
pentru întreaga lume”. „Cine a învăţat de la Duhul Sfânt 
să iubească, acela se întristează toată viaţa pentru oamenii 
care nu se mântuiesc şi varsă multe lacrimi.” La rândul 
lor, lacrimile îl trag pe om la rugăciune şi iubire de oa- 
meni şi nasc încă şi mai mult plâns. „Dacă te obişnuieşti 
să plângi în rugăciune pentru întreaga lume, atunci sufle- 
tul va fi atras spre rugăciune, lacrimi şi iubire.” 

Lacrimile probează cât de adevărată este rugăciunea 
noastră şi că ea se face din inimă, şi nu doar cu mintea, 
sau mai bine zis din mintea unită cu inima. Ele sunt cu 
adevărat semnul profundei noastre dorinţe de a ne mântui 
noi şi semenii noştri. Ele dau mărturie de suferinţa pe care 
o simte cel ce se roagă pentru întreaga lume, a cărei mân- 
tuire o doreşte fierbinte, după asemănarea lui Hristos, 
Care a suferit pentru toţi oamenii, jertfindu-Se şi murind 
pentru ei. Pentru Sfântul Siluan o asemenea rugăciune 
pentru lume este totuna cu mucenicia: „A te ruga pentru 
oameni înseamnă a-ţi vărsa sângele.”"5 


Buisson ardent. Cahier saint Silouane l'Athonite, 3, 1997, pp. 37-38), 
pe baza unor comentarii personale ale Arhim. Sofronie (op. ciz., p. 
281), este puţin prezentă în scrierile Sfântului Siluan. 

? Cf. supra. 

75 Vedem o dată mai mult că gândirea Sf. Siluan coincide cu cea a 
Sf. Isaac Sirul (a se vedea citatul de la p. 114). 

5) Rugăciunea pentru mântuirea tuturor oamenilor şi 
plânsul care o însoţeşte sunt adeseori prezentate de Sfân- 
tul Siluan ca roade ale harului dumnezeiesc. Domnul este 
Cel care ne insuflă rugăciunea pentru toți oamenii; El ne 
dă puterea s-o facem şi să stăruim în ea. Împlinirea unei 
asemenea rugăciuni este „o răsplată a sufletului” şi „semn 
al milei lui Dumnezeu față de noi”. Darul acesta îl putem 
primi într-o clipă de la Dumnezeu sau poate fi dobândit la 
capătul unei îndelungate ucenicii la şcoala Duhului. 
„Domnul a dat pe pământ pe Duhul Sfânt, care învaţă su- 
fletul să iubească pe vrăjmaşi şi să se roage pentru ei, ca 
ei să se mântuiască.” „Duhul Sfânt învaţă sufletul să se 
roage pentru oameni.” 

În mai multe rânduri, această rugăciune este prezentată 
ca o lucrare a Duhului Sfânt în inima omului. Unuia care 
se ruga pentru cei loviți de cutremur, îi spune: „Duhul 
Sfânt s-a atins de sufletul tău şi ţi-a dat să te rogi pentru 
oameni, ca ei să fie miluiți.” 

Şi, tot aşa, Domnul este Cel care ne dă „să suferim” 
pentru ceilalți, Cel care „dă sufletului să plângă pentru 
oameni şi să se roage cu lacrimi ca toți oamenii să-L cu- 
noască pe Domnul şi să guste dulceaţa iubirii Lui”. Ur- 
mând tradiției patristice, Sfântul Siluan socoteşte lacri- 
mile drept o harismă”" şi-l mulţumeşte lui Dumnezeu 
pentru acest dar: „Mi-ai dat lacrimi ca să mă rog pentru 
întreaga lume.” 

Caracterul harismatic şi duhovnicesc al lacrimilor, 
faptul că ele nu sunt legate de vreun simțământ pur ome- 
nesc sau de vreo emoție — care sunt ele însele nestatornice 
şi trecătoare — se arată prin aceea că nu sunt de-o clipă, ci 
stăruitoare. 


7 A se vedea, M. Lot-Borodine, „Le mystăre du don des larmes 
dans l'Orient chrâtien”, în La douloureuse joie, Bellefontaine, 1974. 

Ca orice har al lui Dumnezeu, lacrimile i se dau omu- 
lui ca răspuns la rugăciune. De aceea, Sfântul Siluan se 
roagă la Dumnezeu nu numai ca să dobândească acest 
dar, ci şi ca să-l păstreze: „Doamne, dă-mi lacrimi ca su- 
fletul meu să plângă din iubire pentru fratele meu ziua şi 
noaptea!” 


10. Dorinţa mântuirii celorlalți oameni, 
exprimată în iubirea şi compătimirea faţă ei, 
în pocăință şi în rugăciune pentru ei, 
ne este de folos spre mântuirea noastră 


Spre deosebire de alți Părinţi, Sfântul Siluan nu pare 
preocupat să afle dacă trebuie să ne străduim mai întâi 
pentru propria mântuire şi apoi să ne îngrijim de a aproa- 
pelui, şi dacă mântuirea acestuia este o condiţie a propriei 
noastre mântuiri. El crede că cele două sunt strâns legate 
şi de nedespărțit atâta vreme cât, prin iubire şi milă, se 
simte cu adevărat părtaş la soarta tuturor celorlalţi oameni 
şi se socoteşte una cu ei. Ca mulţi alți Părinţi, a căror în- 
văţătură referitoare la această problemă am prezentat-o 
mai înainte, Sfântul Siluan crede că unitatea este cea a 
naturii umane comune'5. Astfel, el crede că „pentru a ne 
face una cu toți oamenii, după cuvântul Domnului: «ca 


Lc. Expresia „întregul Adam”, folosită de Arhim. Sofronie în scrie- 
rea sa (op. cit., p. 48), iar apoi de Mgr. Kailistos Ware (op. cit., pp. 
38-39), pentru a indica această realitate, nu-i aparține Sfântului Siluan 
care, atunci când vorbeşte despre Adam, este limpede că are în vede- 
re mai înainte de toate chiar persoana lui Adam, cu care pare să aibă 
o relaţie foarte personală (cf. p. 41, 42, 43, 48, 100, 195, 206-211). În 
schimb, aflăm la el noţiunea de „fire (natură) umană” (a se vedea mai 
jos), care nu este pentru el un concept abstract, ci o realitate foarte 
concretă, deşi universală. Mulţi Părinţi se folosesc în același fel de 
acest termen, îndeosebi Sf. Antonie cel Mare, în Epistolele sale. 

toți să fie una» (In. 17, 21), nu e nevoie să născocim ni- 
mic: avem cu toţii aceeaşi fire, de aceea e firesc să ne iu- 
bim toţi”. Dar, după cum arată ultimele cuvinte, numai 
prin iubire dobândim conștiința vie, şi nu doar teoretică, a 
acestei unităţii a naturii umane şi a ceea ce implică ea 
pentru viaţa noastră, şi numai astfel putem să ne simțim 
cu adevărat şi în chip viu una cu toți ceilalți oameni. La 
acest fel de simţire a ajuns Sfântul Siluan, după cum măr- 
turiseşte cuvântul său: „Fericit sufletul care iubeşte pe 
fratele său, căci fratele nostru este viața noastră.” 

În orice caz, fiecare creştin are o mare responsabilitate 
înaintea lui Dumnezeu în ceea ce priveşte mântuirea se- 
menilor săi. Domnul, Care voieşte mântuirea oamenilor, 
nu-i poate însă sili s-o primească, aşa încât, respectân- 
du-le libertatea, EI lucrează pentru mântuirea lor atunci 
când 1 se cere prin rugăciune. Sfântul Siluan este încre- 
dințat că Dumnezeu nu numai că ascultă rugăciunile 
noastre pentru alţii, dar însăşi mila şi rugăciunea pentru ei 
sunt insuflate de EI, ca semn al voinţei Sale de a-i mântui 
prin mijlocirea noastră. „Sufletul meu a încercat şi a văzut 
o mare milă faţă de mine şi față de cei pentru care m-am 
rugat. Şi am înţeles aşa că atunci când Domnul ne dă în- 
tristare pentru cineva şi ne insuflă dorința de a ne ruga 
pentru el, aceasta înseamnă că Domnul vrea să-l miluias- 
că pe acel om. De aceea, dacă te întristezi pentru cineva, 
trebuie să te rogi pentru el, fiindcă atunci Domnul vrea 
să-l miluiască pentru tine. Tu roagă-te, şi Domnul te va 
asculta şi vei preamări pe Dumnezeu”. 


Concluzii 


Tot ceea ce spune Sfântul Siluan despre mântuire izvo- 
răşte dintr-o experienţă personală situată pe o treaptă foarte 

înaltă, cu adevărat harismatică, şi anume experierea pre- 
zenței Duhului Sfânt în propria persoană. EI o spune în 
nenumărate rânduri: ceea ce cunoaşte cunoaște prin Duhul 
Sfânt; ceea ce simte şi făptuieşte este lucrarea Duhului 
Sfânt în el; ceea ce scrie este insuflat de Duhul Sfânt. În 
scrisul Sfântului Siluan aflăm mai curând o mărturie decât 
o învățătură. De aceea nu aflăm la el o pedagogie ca a Pă- 
rinților citați mai înainte; avertismentele acestora împotriva 
primejdiei înşelării şi mândriei care-l paşte pe cel ce se în- 
grijeşte de mântuirea altora înainte de a ajunge el însuşi la 
desăvârşire lipsesc aproape cu desăvârşire din scrierile sale, 
după cum nu aflăm la el nici urmă de voluntarism ori mi- 
litantism în acest sens. Aşa cum a arătat în repetate rânduri 
Arhimandritul Sofronie, prin cuvintele şi rugăciunea sa, 
starețul nu face decât să ne împărtăşească propria sa expe- 
riență lăuntrică şi cu adevărat supranaturală. 

Să nu uităm însă că această experiență şi mărturia pe 
care el ne-o dă despre ea sunt cele de la capătul unei înde- 
lungate vieți de osteneli şi nevoinţe, petrecută în căinţă, 
împlinirea poruncilor, luptă împotriva patimilor, curățirea 
minții şi a inimii, sădirea virtuţilor şi petrecerea în rugă- 
ciune neîncetată. De-a lungul a patruzeci de ani, prin să- 
lăşluirea Duhului Sfânt în el, Sfântul Siluan a ajuns la ex- 
perierea celei mai înalte uniri cu Dumnezeu, dar şi a chi- 
nurilor iadului. De aceea, el ştie bine cât de adâncă este 
prăpastia dintre ele şi cât de mare suferința pe care o în- 
dură cel lipsit de bunătăţile lui Dumnezeu din pricina des- 
părţirii şi îndepărtării de El. Şi, pentru că el însuşi a pri- 
mit iertarea păcatelor sale, este cu totul încredinţat că 
Dumnezeu este milostiv față de toți păcătoşii care se că- 
iesc de greşelile lor. Prin sălăşluirea Duhului Sfânt în el, a 


75 Aceste teme sunt dezvoltate pe larg de Arhim. Sofronie în scrie- 
rea sa. 

cunoscut măreţia iubirii dumnezeieşti şi a gustat dulceața 
blândeţii Lui, înțelegând astfel în chip sigur că Dumnezeu 
are întotdeauna una şi aceeaşi iubire pentru toate făpturile 
sale, fără nici o deosebire. Starețul, care din pricina păca- 
telor îşi pierduse orice nădejde de mântuire, simțind mila 
şi iubirea dumnezeiască, a căpătat nădejdea tare că nu nu- 
mai el, ci şi toţi ceilalți oameni se vor mântui dacă se 
pocăiesc. 

Dorinţa statornică a Sfântului Siluan ca toată zidirea 
lui Dumnezeu să se mântuiască se întemeiază deci mai 
înainte de toate pe cunoaşterea lăuntrică a milostivirii şi 
dragostei lui Dumnezeu pentru toate făpturile, fără deose- 
bire, ca şi a voinţei Sale „ca toţi să se mântuiască şi la cu- 
noştința adevărului să vină”. Observăm astfel că voinţa 
Sfântului Siluan este în desăvârşită armonie cu voia dum- 
nezeiască, voie care îi este cu totul limpede, confirmând 
astfel cuvântul Sfântului Maxim Mărturisitorul care spune 
că voia sfinţilor este una şi aceeaşi cu voia lui Dumnezeu. 
Vedem, de asemenea, că inima lui este plină de iubirea 
dumnezeiască, revărsată în el de Duhul Sfânt. Vedem 
cum într-adevăr Dumnezeu Se oglindește în sfinții Săi, 
care au ajuns la asemănarea cu EI, şi, mai mult, aşa cum 
spune Sfântul Maxim Mărturisitorul, vedem cum lucrarea 
lui Dumnezeu se face una cu cea a sfinţilor, încât putem 
spune că Sfântul Siluan, prin Duhul Sfânt, îi iubeşte pe 
oameni cu aceeaşi dragoste cu care-i iubeşte Hristos. 

Sfântul Siluan nu-şi pune problema întâietății în ce 
priveşte raportul dintre mântuirea proprie şi a semenilor, 
aşa cum şi-o pun unii Părinți, din rațiunile pedagogice de- 
spre care am vorbit mai sus. Sau, mai exact, la el această 
problemă nu se mai pune pentru că harul Sfântului Duh 
care lucrează în el l-a luminat să-i privească pe ceilalți oa- 
meni așa cum îi vede Dumnezeu, Care îi preţuieşte pe toţi 
deopotrivă şi, prin urmare, vrea ca „nici unul dintre aceş- 

tia mai mici să nu piară” (cf. Mt. 18, 14); şi, de asemenea, 
pentru că prin puterea aceluiaşi har a ajuns să cunoască şi 
să simtă în chip viu unitatea ontologică dintre el şi aproa- 
pele său şi toate celelalte făpturi ale universului '”, având 


prin urmare simţământul înfrățirii cu ei, care-l face să 
spună: „fratele nostru este viaţa noastră” şi deci mântuirea 
lui este mântuirea noastră. Sfântul Siluan ilustrează aici o 
îndelungată tradiție patristică, din care fac parte, printre 
alţii, Sfântul Antonie cel Mare, Sfântul Isaac Sirul, Sfân- 
tul Maxim Mărturisitorul şi Sfântul Simeon Noul Teolog. 

Mântuirea tuturor fiinţelor atârnă de Dumnezeu, Care, 
potrivit bunăvoinţei, milostivirii şi dragostei Sale, le-a hă- 
răzit-o tuturor, fără nici o deosebire — căci Dumnezeu nu 
alege pe nimeni mai dinainte —, însă nu în mod necondiţi- 
onat. Pentru că Dumnezeu nu încalcă libertatea omului, 
acesta trebuie să dorească el însuşi harul mântuitor şi să-şi 
aducă partea lui de lucrare şi osteneală, ca să-l primească. 
Cea dintâi condiție şi poate singura absolut necesară este 
ca omul să se căiască. „Slavă Domnului, spune Sfântul 
Siluan, că ne-a dat pocăinţa, iar prin pocăință toţi se vor 
mântui, fără excepţie. Nu se vor mântui decât numai cei 
ce nu vor să se pocăiască, şi în aceasta văd deznădejdea 
lor şi mult plâng, fiindu-mi milă de ei.” 

Vedem că Sfântul Siluan se simte răspunzător pentru 
toţi cei care stăruie în depărtarea de Dumnezeu, iar prin 
aceasta ne trezeşte şi nouă simţul responsabilităţii față de 
semenii noştri. El crede cu tărie în forța de atracție şi de 
comunicare a iubirii'£. Dar, mai cu seamă, crede, în de- 
plin acord cu întreaga tradiție patristică, în puterea rugă- 
Ciunii, prin care putem lucra cu cel mai mare folos la 


7” Ştim că Sfântul Siluan suferea profund atunci când vedea pe 
cineva făcând rău vreunui animal sau chiar unei plante. 
AR Vezi, Arhim. Sofronie, op. cit., p. 133. 

mântuirea semenilor noştri, mai ales într-o primă etapă. 
De aceea el se roagă în primul rând ca toţi oamenii să se 
pocăiască şi să-L cunoască pe Dumnezeu, să afle mai în- 
tâi cât de mult îi iubeşte EI şi că vrea să le ierte păcatele. 
Apoi se roagă ca ei, ştiind toate acestea, să se străduiască 
să împlinească voia lui Dumnezeu, mergând în căile bi- 
nelui şi făcând tot ceea ce se cuvine ca să se apropie de 
E], pentru a se putea uni cu El şi a se împărtăşi de toate 
bunătățile Sale. 

Una dintre caracteristicile învățăturii Sfântului Siluan 
este universalitatea rugăciunii lui. „Rugăciunea numai 
pentru sine însuşi devenise un lucru străin pentru el”, spu- 
ne Arhimandritul Sofronie”. EI nu se roagă însă, ca mulți 
alți creştini, pentru cei apropiaţi ai săi sau pentru cei care 
i-au cerut să se roage pentru ei. El se roagă pentru toţi oa- 
menii, fără nici o excepție. Și se roagă cu multă stăruință 
nu numai pentru cei vii, cunoscuți sau necunoscuţi, şi 
pentru cei morţi, ceea ce este o lucrare a sfinţilor şi chiar 
semn al sfinţeniei lor. El se roagă de asemenea pentru toți 
cei ce se vor naşte. Se roagă pentru vrăjmaşi — ai săi, ai 
celorlalți oameni, ai Bisericii —, semn al celei mai înalte 
iubiri. Se roagă pentru demoni, pentru ca să se căiască de 
răutatea lor şi să se mântuiască şi ei. Se roagă, în sfârşit, 
pentru toate făpturile lui Dumnezeu, pentru animale şi 
plante. Prin aceasta el dă dovadă de o iubire care cuprinde 
întreg spațiul şi timpul, oglindind „lărgimea, lungimea, 
adâncimea şi înălțimea” iubirii lui Hristos (Ef. 3, 18-19). 

Măreaţă prin dimensiuni şi forţă, rugăciunea Sfântului 
Siluan este o pildă pentru fiecare creştin, descoperindu-i 
ceea ce se cuvine să facă el însuşi, după puterile sale, pen- 
tru mântuirea celorlalți. Sfântul Siluan ştie bine greutăţile 
pe care le are de întâmpinat fiecare om în împlinirea aces- 


P Cf. op. cit.,p.61. 

tei datorii atât de elementare, căci a trăit şi bucuria rugă- 
ciunii, ca rod al harului, dar a cunoscut, la vremea încer- 
cării, că până şi oamenii duhovniceşti cei mai sporiţi pot 
pierde acest dar care le face rugăciunea lesnicioasă. De 
aceea, el îndeamnă „să ne silim la lucrul rugăciunii”. lar 
celor care se simt neputincioşi le spune: „Vă rog, fraţilor, 
faceţi o încercare”, arătând că cea mai mică osteneală este 
primită de Dumnezeu, Care ne va da puterea să stăruim şi 
să înaintăm pe această cale. 

Cu adevărat, rugăciunea este cheia mântuirii omului. Ea 
este însă, prin iubirea de Dumnezeu pe care o naşte în su- 
fletul celui ce se roagă, şi cheie a cunoaşterii voii celei 
dumnezeieşti pentru toți oamenii, cheie a cunoaşterii mi- 
lostivirii şi dragostei dumnezeieşti faţă de noi toți. Rugă- 
ciunea este cea care trezeşte în noi atenţia delicată față de 
aproapele, prin ea îi cunoaştem nevoia şi necazul, îi înțe- 
legem suferința şi ne este milă de el până la lacrimi; ea ne 
face să-i dorim binele pe care-l voim şi pentru noi, şi chiar 
un bine mai mare. Ea ne deschide pe noi, ca şi pe cel de 
lângă noi, harului mântuitor pe care-l revarsă Tatăl, prin 
Fiul, în Duhul Sfânt. Prin rugăciune ajungem la zdrobirea 
inimii, prin care ne recunoaştem nevrednici de harul primit, 
şi tot prin rugăciune Îi mulțumim lui Dumnezeu că S-a 
îndurat să ni-l dea. Prin rugăciune lucrăm pentru mântuirea 
noastră şi a aproapelui, păstrându-ne în smerenie, prin care 
recunoaştem că singur Dumnezeu este Mântuitorul nostru 
al tuturor şi că numai de la El ne vine tot binele. 

Pe calea aceasta, Sfântul Siluan ne este nu numai pil- 
dă, ci şi ajutător şi mijlocitor puternic, pentru că în rugă- 
ciunea sa pentru toți oamenii, astăzi, ca şi odinioară, el ne 
cuprinde pe fiecare dintre noi. 


CAPITOLUL V 


Experierea părăsirii de Dumnezeu 


În limbajul mistic creştin, simțământul de a fi singur şi 
uitat de Dumnezeu sau de pierdere a harului Său este nu- 
mit „părăsire”. La oamenii duhovniceşti el poate căpăta 
diferite forme şi are felurite cauze şi efecte, pe care fieca- 
re dintre ei le explică în chip diferit. 

Acest simțământ apare rar în mistica răsăriteană. La 
Sfântul Siluan însă el ocupă un loc esenţial. Putem spune 
de aceea că şi din acest punct de vedere spiritualitatea sa 
are o anumită originalitate în raport cu cea a celorlalți 
mistici ortodocşi. 

Ni se pare, aşadar, foarte important să examinăm felul 
în care a experiat starea de părăsire Sfântul Siluan şi să 
situăm experienţa sa personală în cadrul tradiţiei spiritua- 
le a Ortodoxiei. 


I. Experierea părăsirii la Sfântul Siluan 


În viaţa duhovnicească a Sfântului Siluan, simțământul 
părăsirii de către Dumnezeu ocupă un loc esenţial. Este 
atât de prezent în scrisul său, încât pe bună dreptate poate 
fi socotit una dintre temele fundamentale. În mare parte, 
această experiență explică tonalitatea adeseori tragică a 
spiritualității stareţului, dar şi dinamismul ei profund, ca 
şi întemeierea ei pe credință şi nădejde. 

Mai întâi însă dorim să situăm într-un context mai larg 
această experiență. 

Fiecare om primeşte într-o anumită măsură harul lui 
Dumnezeu. Această măsură variază considerabil de la o 
persoană la alta şi de la un moment al existenţei la altul. 
Ea poate merge de la o simplă insuflare dumnezeiască, de 
la ajutorul primit într-o lucrare sau o întâmplare a vieţii 
de zi cu zi până la primirea deplină a Duhului Sfânt, Care 
vine să Se sălăşluiască în sufletul şi trupul omului, în- 
dumnezeindu-l prin energiile Sale necreate. 

Experienţa primirii desăvârşite a Duhului Sfânt o 
face sfântul, atunci când, aflându-l curat de patimi şi 
bogat în virtuţi, Dumnezeu îl socoteşte vrednic să i Se 
arate în lumina Sa necreată, să Se unească cu el şi să-l 
îndumnezeiască. 

Aceasta li se întâmplă în principiu numai sfinţilor, 
pentru că numai ei au o minte, o inimă şi un trup atât de 
curate încât pot să-L primească pe Dumnezeu; numai ei 
sunt, aşa cum spun Părinţii, „vrednici” de prezenţa Lui. 

Se poate însă — Sfântul Siluan afirmă lucrul acesta în 
mai multe rânduri — ca Dumnezeu, în anumite situaţii, cu 
totul excepționale, să-Şi descopere plinătatea harului Său 
unor oameni care nu sunt sfinţi şi care, prin starea lor lă- 
untrică, nu sunt pregătiți pentru o asemenea descoperire, 
nu sunt vrednici de o astfel de manifestare a lui Dumne- 
zeu în ei. În acest caz avem de-a face cu un dar al dra- 
gostei lui Dumnezeu, Care arată prin aceasta că harul nu 
depinde deloc de nevoinţele ascetice ale omului, nu este 
„efectul” unei „cauze” care-şi are izvorul în om, nu ţine 
de o lege şi nu este consecinţa unei necesităţi, ci este dă- 
ruit de EI în chip cu totul liber, dezinteresat, din pură bu- 
nătate. De aceea, rămâne o taină faptul că Dumnezeu Se 
descoperă şi Se comunică astfel anumitor persoane, şi nu 
altora. Cei cărora li se face acest dar sunt aleşi de Dumne- 
zeu, ca să se împlinească astfel pronia Sa tainică şi minu- 
nată, potrivit iconomiei Sale cu privire la ei. 


161 


Experierea harului este cu adevărat un minunat dar al 
lui Dumnezeu, care se cuvine primit. cu adâncă recunoş- 
tință, dar şi un lucru greu de îndurat. Împărtăşirea harului 
este însoţită de dăruirea puterii de a-l primi şi de a te fo- 
losi duhovniceşte de lucrările lui, ceea ce este absolut in- 
dispensabil, pentru că cel care nu este sfânt, care nu are 
mintea, inima şi trupul cu totul curate, care nu s-a apropi- 
at de Dumnezeu făcându-se vas al virtuţilor, nu va putea 
îndura prezenţa Sa covârşitoare dacă nu va fi întărit prin 
chiar venirea harului. Atunci când Dumnezeu i s-a arătat 
lui Moise în rugul de foc, acesta „şi-a acoperit fața sa, că 
se temea să privească pe Dumnezeu” (leş. 3, 6). Aposto- 
lii, văzând schimbarea la față a lui Hristos pe Muntele 
Taborului, au căzut la pământ, pentru că nu puteau ochii 
lor să îndure strălucirea luminii care se revărsa din EI, 
nefiind încă pregătiți s-o contemple. 


Cel care, nefiind sfânt!, a trăit o asemenea experiență, 
nu va putea să păstreze, ca acela, harul primit şi să stăruie 
în simţirea lui neîncetată. 

El va pierde harul, şi această pierdere naşte în suflet 
sentimentul părăsirii. 

În realitate, pierderea harului nu înseamnă că Dumne- 
zeu l-a părăsit pe om, ci arată neputința omului de a păs- 
tra harul şi de a rămâne neîncetat în starea harică. Expe- 
rierea părăsirii înseamnă simțţirea golului şi a suferinţei pe 
care le are de îndurat omul duhovnicesc atunci când harul 
se retrage. Simţirea acestei pierderi este cu adevărat ne- 
spus de chinuitoare. Este o mare încercare, pe care puţini 
oameni sunt în stare s-o rabde şi fără îndoială că de aceea 
numai unora li s-a dat să guste încă de aici, de pe pământ, 
plenitudinea harului. 


! Cum este, de altfel, cazul Apostolilor care, la Schimbarea la faţă, 
nu primiseră încă harul Duhului Sfânt. 

La venirea Duhului Sfânt, sufletul se umple de viaţă, 
de căldură, de iubire, de bucurie, de cunoaştere, iar atunci 
când Duhul Sfânt pleacă, sufletul se simte cu adevărat 
mort, sleit, pustiu, orb şi neştiutor. În loc de bucurie, mâh- 
nire şi tristeţe; în loc de lumină, întuneric; şi omul cade în 
neagră deznădejde. 

Cel care a gustat dulceaţa harului ştie de ce bogăţie 
este lipsit atunci când harul nu mai sălăşluieşte în el (în 
vreme ce omul obişnuit nu este deloc conştient de lipsa 
harului sau o trăieşte doar ca pe un nelămurit sentiment 
de rău existenţial). Putem spune că atunci el ajunge să-şi 
vadă limpede, în toată goliciunea ei, starea de cădere, slă- 
biciunea şi neputința, sărăcia duhovnicească, mulțimea 
patimilor care viețuiesc în el şi îşi cunoaşte „păcatul”, 
care este înstrăinarea sa de Dumnezeu. Pentru că L-a cu- 
noscut pe Dumnezeu, poate măsura acum abisul infinit al 
căderii sale şi văzându-l îşi pierde nădejdea ca va mai 
putea vreodată să se ridice până la EI; şi, pentru că a gus- 
tat prin venirea în el a Duhului Sfânt plinătatea iubirii lui 
Dumnezeu, simte pierderea Lui ca pe un chin al iadului. 

Din mila lui Dumnezeu însă, simţirea pierderii harului 
nu aduce doar înnegurarea sufletului. Ea este, totodată, iz- 
vorul unui profund, stăruitor şi puternic dor de Dumne- 
zeu, al dorinţei de a redobândi harul pierdut şi de a simți 
din nou bucuria de negrăit, căldura şi lumina prezenţei 
Duhului Sfânt în el. 

Astfel, ea dă vieții duhovniceşti a omului un puternic 
dinamism, care-l determină pe om să pornească în cău- 
tarea lui Dumnezeu, făcând tot ce trebuie şi depăşindu-se 
pe sine ca să ajungă din nou în preajma Lui. Ea îl duce pe 
om la căință şi smerenie, pentru că prin ea îşi cunoaşte în 
chip profund slăbiciunea, nimicnicia, nevrednicia şi nepu- 
tinţa de a afla prin propriile puteri pe Cel pe care-L caută. 

Astfel, ceea ce în prima clipă părea o nenorocire şi iz- 
vor de chin şi suferință se dovedeşte a fi o adevărată bi- 
necuvântare. Dumnezeu Îşi retrage harul — dăruit din ma- 
rea Lui milă, ca o pregustare a desăvârşirii — numai pentru 
ca omul să-l dorească şi să-l primească în chip liber, iar 
nu silit; pentru ca harul să nu rămână ceva exterior şi 
străin, care nu poate fi cu adevărat simțit şi păstrat, ci să 
devină un bun al său, de care într-adevăr să se poată îm- 
părtăşi în unire cu Dumnezeu”. 

Siluan a fost unul dintre oamenii cărora Dumnezeu le 
dă să cunoască — mai înainte de a fi cu adevărat vrednici 
de lucrul acesta, doar ca dar al dragostei Sale — plinătatea 
harului. Aceasta s-a întâmplat, pe cât se pare, în primul 
său an de mânăstire”, la numai şase luni după venirea sa 
aici“. Arhimandritul Sofronie relatează astfel această mi- 
nunată întâmplare: Într-o zi, „la vecernie, în biserica Sfân- 
tului Proroc Ilie, care se află la moară, în partea dreaptă a 
uşilor împărăteşti, unde se găseşte icoana Mântuitorului, 
(Simeon) L-a văzut pe Hristos viu. Potrivit proniei Sale 
nepătrunse, Domnul S-a arătat tânărului frate, şi întreaga 
lui ființă şi chiar trupul i s-au umplut de focul harului Du- 
hului Sfânt, de acel foc pe care Domnul l-a adus pe pă- 
mânt prin venirea Sa. După această vedere, Simeon a 
rămas cu totul istovit, iar Domnul S-a ascuns. Este cu ne- 


2 Să amintim aici cuvintele Sf. Grigorie de Nazianz: „Dumnezeu 
l-a înzestrat pe om, în semn de cinste, cu libertatea, pentru ca binele 
să-i aparţină cu totul celui care-l alege, nu mai puţin decât Celui care 
a sădit sămânţa binelui în firea noastră” (Cuvântul XLV, PG 36, 
632C). 

3 Cf. p. 41: „În primul an al vieţii mele în mânăstire, sufletul meu 
a cunoscut pe Domnul prin Duhul Sfânt.” 

+ Vorbind, din smerenie, ca despre un altul, e sigur că se referă la 
el însuşi atunci când spune: „Cunosc un începător care a primit pe 
Duhul Sfânt după şase luni de mânăstire.” 

putinţă să descrii starea în care se afla el atunci. Noi ştim 
din gura şi din scrierile Fericitului stareţ că atunci a fost 
învăluit de o mare lumină dumnezeiască, a fost răpit din 
această lume şi înălţat cu duhul la ceruri, unde a auzit 
cuvinte negrăite, şi că în acel moment a primit ca o nouă 
naştere de sus (cf. In. 1, 13; 3, 3). Privirea blândă, plină 
de pace, a lui Hristos Cei atoateiertător şi cu totul şi ne- 
măsurat de iubitor a atras la sine pe Simeon, apoi, ascun- 
zându-se, cu dulceaţa iubirii dumnezeieşti i-a răpit duhul 
în contemplarea Dumnezeirii, dincolo de orice chip al 
lumii acesteia” (Viaţa..., p. 34). „Sufletul lui Simeon, 
care şi-a cunoscut învierea şi a văzut lumina existenței 
veşnice şi adevărate, în primul răstimp după arătarea 
Domnului, a trăit biruința pascală. Totul era bun şi minu- 
nat: lumea era splendidă, oamenii plăcuţi, natura nespus 
de frumoasă; chiar trupul i-a devenit altul, şi puterile s-au 
înmulțit, şi cuvântul lui Dumnezeu mângâia sufletul, şi 
privegherile de toată noaptea în biserică şi mai ales ru- 
găciunile de la chilie au devenit mai dulci. Din pricina 
belşugului de bucurie, sufletul îi compătimea pe oameni 
şi se ruga pentru întreaga lume” (op. cit., p. 44). 

După un timp, după o noapte de priveghere, dimineaţa, 
pe când era de rând la trapeză, a venit din nou asupra sa 
harul dumnezeiesc, la fel ca prima oară, cu o mai mică 
putere însă. Apoi, treptat, lucrarea simțită a harului a în- 
ceput să slăbească; pacea şi bucuria din inimă s-au micşo- 
rat, şi în locul lor au venit nedumerirea şi teama, apoi în- 
tuneric, o adâncă mâhnire şi o mare deznădejde. . 

Au urmat ani mulţi, în care Simeon-Siluan a simţit 
când venirea harului, când părăsirea, ceea ce a făcut ca în 
sufletul său să se statornicească un dor aprins după harul 
primit întâia oară, durerea de a-l fi pierdut şi dorința 
neostoită de a-l redobândi. Cele trei simțăminte, strâns 
împletite, sunt foarte bine exprimate în aceste cuvinte ale 

stareţului, pe care le întâlnim de nenumărate ori în scrie- 
rile sale: „Sufletul meu tânjeşte după Dumnezeu şi Îl caut 
cu lacrimi.” 


Siluan vorbeşte de mai multe ori despre această primă 
experiere a harului, care este simţire a unei mari bucurii, 
pline de o nesfârşită dulceaţă şi o mare blândeţe şi pace. 
Lucru important, ea este totodată vedere a Luminii celei 
dumnezeieşti sau a slavei lui Dumnezeu, gustare a nesfâr- 
şitei Sale iubiri pentru om şi toate făpturile, ca şi a marii 
Sale milostiviri. „Dumnezeu este iubire”, după cum spune 
Sfântul Evanghelist Ioan, şi, când El Se descoperă omu- 
lui, i se arată ca iubire. De aceea, vorbind despre venirea 
harului, Sfântul Siluan se exprimă astfel: „Eram încă frate 
începător când am cunoscut iubirea lui Dumnezeu.” 
Această experiere dă sufletului înțelepciune şi o cunoaşte- 
re supranaturală. 

Siluan aseamănă gustarea harului cu desfătările raiului, 
arătând totodată că „ea nu poate fi tâlcuită în cuvinte”, ci 
doar că pur şi simplu „sufletul simte că este cu Dumnezeu 
şi în Dumnezeu”. 


Această experiere se face în chip conştient şi simţit. 
„Harul nu vine fără ca sufletul să-l cunoască.” Dar există 
şi primejdia amăgirii, numai Dumnezeu îi descoperă 
omului că este într-adevăr în har: „Slavă lui Dumnezeu că 
ne dă să deosebim venirea harului Lui.” 

Cu toate că, asemenea Sfântului Pavel, la vremea răpi- 
rii Simeon s-a simţit în afară de trup (de fapt: scos din 
mărginirea trupului), totuşi a cunoscut că harul i-a umplut 
nu numai sufletul, ci şi trupul, lucrând în întreaga lui făp- 
tură. Astfel, de pildă, Simeon-Siluan a văzut în chip du- 
hovnicesc lumina lui Hristos nu numai cu ochii minții, ci 

şi cu cei trupeşti, simțind „cât de dulce este Duhul Sfânt 
sufletului şi trupului”. 

Sălăşluindu-Se în om, Duhul Sfânt îl face pe acesta să 
cunoască venirea Lui şi să-l recunoască prezența: „O, Du- 
hule Sfinte [...], nu poţi fi tâlcuit, dar sufletul simte Venirea 
Ta.” „Harul nu vine fără ca sufletul să-l cunoască.” „Acum 
ştiu din experienţă ce înseamnă a fi în Duhul Sfânt.” 


Să observăm că nu este vorba despre o experienţă vagă 
şi impersonală, ci despre o întâlnire directă şi personală 
cu Dumnezeu. Siluan istoriseşte astfel această întâmplare 
minunată: „M-am dus la biserică pentru vecernie şi, pri- 
vind la icoana Domnului, am spus: «Doamne Iisuse Hris- 
toase, miluieşte-mă pe mine, păcătosul!» Zicând aceste 
cuvinte, am văzut în locul icoanei stând înainte pe Însuşi 
Domnul Cel viu, şi harul Duhului Sfânt a umplut sufletul 
şi întreg trupul meu. Şi aşa am cunoscut prin Duhul Sfânt 
că lisus Hristos este Dumnezeu.” În altă parte, Siluan 
mărturiseşte că a văzut Faţa lui Hristos, că Duhul Sfânt a 
venit şi s-a făcut lucrător în el şi că în Dumnezeu, Care i 
S-a arătat, el L-a „recunoscut pe Părintele lui ceresc”. Lu- 
mina dumnezeiască pe care a văzut-o Siluan nu este o 
lumină oarecare, ci lumina care străluceşte din chipul lui 
Hristos. E îi dă luminii numele lui Hristos, şi pe Hristos 
ÎL numeşte Lumină: „Unde eşti Tu, Lumină neînserată? 
Pentru ce [...] nu mai văd Faţa Ta blândă şi luminoasă?” 
„Unde eşti, Lumina mea?” 

Starețul pune această experiență mai presus de toate 
cele pământeşti. Cel care a văzut splendoarea slavei lui 
Dumnezeu, frumuseţea şi bogăţiile Sale socoteşte ca ni- 
mic toate bunătăţile din lume, chiar cele care par de mare 
preţ în ochii oamenilor: „Am văzut împărați ai pământu- 
lui în slava lor şi am prețuit cu adevărat acest lucru. Dar, 
când sufletul a cunoscut pe Domnul, socoteşte puţin lucru 

toată slava împăraților.” „Din clipa în care am cunoscut 
pe Domnul, sufletul meu năzuieşte spre EI, şi nimic nu 
mă mai bucură pe pământ. Dumnezeu e singura mea bu- 
curie. El e fericirea mea, e tăria mea, înţelepciunea mea, 
bogăţia mea!” 

Este cu neputinţă de înţeles cum de poate cisul experia 
slava cea necuprinsă a lui Dumnezeu, care covârşeşte 
într-atât firea mărginită a omului, încât e lucru cu totul 
minunat că el îndură belşugul revărsării ei. Chiar cel care 
a trăit o asemenea experiență spune că i se pare că ar fi 
murit dacă i s-ar fi dat mai mult. „Cunosc un om pe care 
Domnul l-a cercetat cu harul Lui”. Dacă Domnul l-ar fi 
întrebat: Vrei să-ți dau un har mai mare?, din pricina slă- 
biciunii trupului său l-ar fi răspuns: Tu vezi, Doamne, că 
dacă-mi dai mai mult, aş muri. Căci omul e mărginit şi nu 
poate suferi plinătatea harului. Aşa, pe Tabor ucenicii 
Domnului au căzut cu faţa la pământ când au văzut slava 
Domnului. Şi nimeni nu poate înţelege cum dă Domnul 
harul său sufletului.” De fapt, Siluan n-a primit harul doar 
pe măsura puterilor lui, ci, după cum spune în altă parte, 
el a primit plinătatea harului: „Am cunoscut din experien- 
ță plinătatea harului Duhului Sfânt.” Iar puterea de a-i în- 
dura venirea şi sălăşluirea în el a fost ea însăşi o lucrare a 
harului, după cum ne spune în însemnările sale: „Duhul 
Sfânt ne dă încă de aici de pe pământ să cunoaştem plină- 
tatea bucuriei raiului, care e atât de mare, încât omul n-ar 
putea s-o îndure fără harul lui Dumnezeu, ci ar muri din 
pricina el.” 

„Experienţa, trăită cu toată funţa ca ceva cu totul minu- 
nat, îşi pune pecetea pe sufletul omului şi rămâne pentru 


* Exprimarea la persoana a treia este folosită şi de Apostolul 
Pavel când vorbeşte despre răpirea sa la cer (2 Cor. 12, 1-5). Este 
limpede că omul despre care se vorbeşte aici este chiar Siluan. 

totdeauna vie: „Nu Te pot uita. Cum Te-aş putea uita? 
Privirea Ta paşnică şi blândă a înrobit sufletul meu. Du- 
hul meu era plin de bucurie în rai, unde vedea Faţa Ta. 
Cum aş putea uita raiul în care mă bucura iubirea Tată- 
lui?!” „Nu n-am uitat ce nesfârşită iubire a revărsat asupra 
mea Domnul şi-mi aduc aminte de dulceața Duhului 
Sfânt.” 

Siluan se socoteşte nevrednic de acest dar şi nu poate 
pricepe pentru ce Dumnezeu s-a milostivit de el. „N-am 
adus în mânăstire decât păcatele mele şi nu ştiu de ce, pe 
când eram încă un tânăr începător, Domnul mi-a făcut dar 
harul Sfântului Duh cu un asemenea belşug de revărsare că 
a umplut întreg sufletul şi trupul meu.” I s-a făcut acest dar 
fără ca el să-l aştepte şi fără să-l fi cerut. El spune chiar că 
la vremea aceea nici nu ştia de existența Duhului Sfânt, 
asemenea creştinilor din Efes care i-au spus Sfântului Pa- 
vel: „Nici n-am auzit dacă este Duh Sfânt!” Astfel, el scrie: 
„Nu cerusem Domnului să-mi dea Duhul Sfânt. Nu ştiam 
că este Duh Sfânt, nu ştiam cum intră şi ce lucrează EI în 
suflet.” „Când nu-l cunoşteam (harul), nu-l puteam cere. Şi 
cum puteam cere ceea ce nu cunoşteam?” 

EI scrie de asemenea că harul este pur şi simplu un dar 
al iubirii lui Dumnezeu: „Domnul ne iubeşte mai mult 
decât iubeşte o mamă pe copii ei şi ne dă în dar harul Du- 
hului Sfânt.” De vreme ce era păcătos şi nevrednic de pri- 
mirea lui, este limpede că i-a fost dat din mila lui Dum- 
nezeu. „Tu ai avut milă de mine şi mi-ai arătat Faţa Ta.” 
„Fericit cel ce nu pierde harul lui Dumnezeu, ci se înalță 
din putere în putere. Cât despre mine, am pierdut harul, 
dar Domnul a avut milă de mine şi, în milostivirea Sa, 
mi-a dat să gust un har încă mai mare.” „Tu eşti bun, 


4 Harul despre care vorbeşte mai întâi aici Sfântul Siluan este 
harul pe care fiecare creştin îl primeşte la Botez. 

Doamne. Mulţumesc milostivirii Tale: Tu ai revărsat pes- 
te mine Duhul Tău cel Sfânt şi mi-ai dat să gust iubirea 
Ta pentru mine, care sunt un păcătos atât de mare.” 

Sfântul Siluan arată în multe feluri că Dumnezeu este 
Cel care, cel dintâi, Îl cheamă pe om: „Dacă nu m-ai fi 
atras prin iubirea 'Ta, nu Te-aş căuta aşa cum Te caut. 
Dar Duhul Tău mi-a dat să Te cunosc”; „Păstor bun şi 
milostiv, Domnul m-a căutat pe mine, oaia sa rănită deja 
de lupi”; „Tu ai avut milă de mine şi mi-ai arătat Faţa Ta 
şi acum sufletul meu însetează după Tine, Doamne”; 
„Tu m-ai găsit pe mine, păcătosul, şi m-ai făcut să cu- 
nosc iubirea Ta”, „El mi s-a descoperit prin Duhul Sfânt 
şi inima L-a iubit. EI a atras sufletul meu şi acesta înse- 
tează după EI”; „Cum nu Te voi căuta, Doamne? Căci 
Tu, cel dintâi, m-ai aflat şi m-ai umplut de dulceaţa Du- 
hului Sfânt şi acum sufletul meu tânjeşte după Tine”. 
Auzind acestea, nu putem să nu ne aducem aminte de 
minunatul cuvânt al Sfântului loan Teologul din prima 
sa epistolă: „Noi iubim pe Dumnezeu, fiindcă El ne-a 
iubit cel dintâi” (1 In. 4, 19). 

Sfântul Siluan spune că: „nu e nefericire mai mare de- 
cât pierderea harului” şi vorbeşte adeseori despre sufe- 
rințele îndurate din această pricină: „O, fraților, dacă aţi 
putea înțelege spaima sufletului care a avut în el pe Duhul 
Sfânt, dar apoi l-a pierdut. Această spaimă este cumplită. 
Atunci sufletul se află într-o întristare şi o mâhnire de 
nedescris”; „Când sufletul pierde harul, suferinţa lui e 
nemărginită [...] în aceste clipe de durere, sufletului i se 
pare că a căzut din cer pe pământ şi că întâlneşte toate 
suferințele acestei lumi”. Omul este cuprins de o mare 
tristeţe, o adâncă mâhnire; sufletul este învăluit în întune- 
ric, se tulbură şi se simte pustiu şi secătuit, şi suferința lui 
este cu atât mai mare, cu cât înainte gustase bucuria, 
pacea, dulceaţa şi lumina care însoțesc venirea harului. Şi 

atunci omul varsă lacrimi”: „Sufletul părăsit de harul pe 
care l-a cunoscut, e nemângâiat şi nu-şi găseşte în nimic 
odihna”; „Tu vezi, Doamne, chinul şi lacrimile mele”; 
„Sufletul meu tânjeşte după Tine, Doamne. Mi-ai ascuns 
faţa Ta şi m-am tulburat”; „Sufletul meu tânjeşte după 
Tine, Doamne, şi Te caută cu lacrimi. Vezi întristarea 
mea şi luminează întunericul meu ca sufletul meu să-şi 
afle din nou bucuria.” Chinurile părăsirii sunt atât de 
mari, încât nici sufletul, nici trupul unui singur om nu pot 
să le îndure, şi atunci Siluan îşi strigă suferința înaintea 
întregii lumi, chemând toate făpturile în ajutor, ca să-l 
mângâie: „Ce s-a întâmplat cu mine? Cum am pierdut 
bucuria şi cum aş putea s-o regăsesc? Plângeţi cu mine, 
păsări şi fiare sălbatice. Plângeţi cu mine, pădurilor şi 
pustiilor! Să plângă cu mine întreaga zidire a lui Dumne- 
zeu şi să mă mângâie în durerea şi întristarea mea.” 
Pierderea harului îi descoperă omului adâncul slăbiciu- 
nii şi neputinței sale, al deplinei sale sărăcii şi al lipsei în 
care zace, pentru că cel care a cunoscut venirea harului şi 
lucrarea lui simte golul părăsirii, în vreme ce omul care 
nu s-a bucurat de el nu poate să aibă decât o vagă simţire 
a acestei lipse, viețuind în amăgirea unei plinătăți deşarte: 
„Înainte de a fi atins de har, omul trăieşte gândind că totul 
e bine şi în rânduială în sufletul său. Dar când harul îl 
cercetează şi locuieşte în el, atunci se descoperă cu totul 
altfel şi numai când harul îl părăseşte din nou îşi dă seama 
ce mare nefericire este a trăi lipsit de har”; „Când harul e 
cu noi, mintea noastră e tare; dar când pierdem harul, 
atunci se descoperă slăbiciunea noastră”; „Când e atins de 
har, omul e mare înaintea lui Dumnezeu”, dar „lipsit de 
harul dumnezeiesc, el este asemenea animalelor”. Aceste 


7 La Sfântul Siluan, lacrimile pot să fie ori semn de pocăință şi de 
străpungere a inimii, ori de dragoste pentru Dumnezeu şi aproapele. 

cuvinte arată propria experienţă a stareţului, care spune: 
când „a trebuit să îndur ca harul Sfântului Duh să mă 
părăsească” m-am simțit „ca un animal în trup omenesc. 
Îmi aduceam aminte de Dumnezeu, dar sufletul meu 
devenise gol ca cel al unui animal.” 

Pentru a exprima suferinţa, tristețea şi spaima pe care 
le aduce în om sentimentul depărtării de Dumnezeu şi al 
pierderii harului Său, Siluan le aseamănă cu cele pe care 
le au de îndurat: 

— mama care şi-a pierdut copilul iubit: „Nu e neferici- 
re mai mare ca pierderea harului. Atunci sufletul doreşte 
fierbinte pe Dumnezeu. Şi cu ce am putea asemăna aceas- 
tă dorință? O asemăn plânsului unei mame care şi-a pier- 
dut fiul ei unic şi preaiubit şi care strigă: «Unde eşti, copi- 
lul meu, unde eşti, bucuria mea?» Aşa, şi mai mult încă, 
tânjeşte sufletul după Domnul când pierde harul şi dul- 
ceața iubirii dumnezeieşti”; 

— copilul care şi-a pierdut mama: „Sufletul meu înse- 
tează după Tine, Doamne [...] şi plânge ca un copil mic 
care şi-a pierdut mama”; 

— părinţii care şi-au pierdut copilul iubit: „... când 
pierde harul, sufletul îl doreşte cu putere şi-l caută plân- 
gând. Dacă nişte părinţi şi-ar pierde copilul lor preaiubit, 
cum l-ar mai căuta peste tot ca să-l găsească?”; 

— mireasa care se află departe de mirele ei: „EI a atras 
sufletul meu şi acesta însetează după El. Sufletul e ase- 
menea unei logodnice, iar Domnul asemenea unui logod- 
nic care se iubesc mult unul pe altul şi suspină unul după 
altul”; 

— fiul de împărat care, plecat la vânătoare, s-a pierdut 
în pădurea cea deasă şi nu mai găseşte drumul de întoar- 
cere la palatul său, şi de aceea plânge şi suspină gândind 
la viaţa sa îndestulată de odinioară, la părinţii, fraţii şi su- 
rorile sale: „Fiul împăratului a plecat departe la vânătoare. 

Şi, pierzându-se în pădurea liniştită, nu s-a mai putut în- 
toarce la palat. A vărsat lacrimi din belşug căutând calea, 
dar nu a găsit-o. Pierdut în pădurea sălbatică, el dorea să 
revadă pe împăratul, tatăl lui, şi pe împărăteasa, maica lui, 
pe fraţii şi surorile lui. Cum ar putea trăi el, fiul de împă- 
rat, într-o pădure sălbatică şi pierdută? Hohotea cu amar, 
gândindu-se la viaţa sa de altădată în palatul tatălui său şi 
suspina cu durere după mama sa. Aşa, şi mai mult, jeleşte 
şi se tânguie sufletul atunci când pierde harul”; 

sau suferințelor pe care le-au îndurat: 

— Iosif, când, vândut de frații săi ca rob, a fost dus în 
țară străină: „Când Iosif a fost vândut rob egiptenilor de 
fraţii săi într-o îndepărtată țară străină, plângea după tatăl 
său fără a putea fi mângâiat, şi când a văzut mormântul 
Rabhilei, mama sa, a hohotit cu amar şi a zis: «Mamă, vezi 
că sunt dus în robie într-o ţară îndepărtată.» Aşa şi mai 
mult încă suferă şi se tânguie sufletul care a pierdut harul 
Duhului Sfânt”; 

— Apostolii, la moartea Domnului: „La fel, la moartea 
Domnului, inima Sfinţilor Apostoli era îndurerată şi în- 
tristată, pentru că nădejdea lor pierise”; 

— Maica Domnului şi dreptul Iosif, când nu l-au pier- 
dut pe Iisus copil, la Ierusalim (cf. Le. 2, 41-45): „Aşa Te 
căutau, înspăimântați, Sfânta Fecioară şi losif, când erai 
un mic copil. Oare ce gândea ea în întristarea şi durerea ei 
când nu găsea pe Fiul ei Cel preaiubit?”; 

— şi iarăşi Maica Domnului, când „a rămas pe pământ 
(întristată) după Înălţarea Domnului”; 

— şi mai ales Adam, atunci când a fost izgonit din rai: 
„O, fraţilor, dacă aţi putea înţelege spaima sufletului care 
a avut în el pe Duhul Sfânt, apoi L-a pierdut. Această 
spaimă este cumplită. Atunci sufletul se află într-o întris- 
tare şi o mâhnire de nedescris. E chinul lui Adam după 
izgonirea lui din rai.” 

În mărturia pe care Sfântul Siluan ne-o dă despre viaţa 
sa duhovnicească, originale şi extrem de mişcătoare sunt 
deasa pomenire a lui Adam şi evlavia deosebită pe care el 
o are pentru acest strămoş al nostru; pentru că el însuşi, 
părăsit de har şi lipsit de lucrarea lui, l-a simţit pe Adam 
ca pe un adevărat frate, care, după ce a vieţuit în preajma 
lui Dumnezeu şi în raiul desfătării€, a fost scos de acolo: 
„Sunt trist şi necăjit ca Adam când a fost izgonit din rai, 
ca el suspin şi strig.” Siluan vede în Adam un tovarăş de 
suferință şi sărăcie duhovnicească. Din Sfânta Scriptură 
nu aflăm nimic despre viața pe care a dus-o Adam după 
izgonirea din rai, ştim doar suferinţa care i-a fost hărăzită. 
O veche tradiție orală spune că Adam s-a căit de greşeala 
sa. Din proprie experiență, Sfântul Siluan înţelege cât de 
mare a fost suferința lui Adam, cât de arzător îi era dorul 
după raiul cel pierdut, cât de mult a dorit să-l regăsească 
şi cât de dureroasă i-a fost căutarea lui Dumnezeu. Nu 
avem aici de-a face cu o reconstituire imaginară a stării 
sufleteşti a lui Adam, ci de o cunoaştere lăuntrică a ei, da- 
torată unei experiențe foarte asemănătoare. Şi, după cum 
propria sa trăire lăuntrică îl face să înţeleagă zbuciumul 
lui Adam, la rândul ei, înţelegerea suferinței acestuia îl fa- 
ce să simtă mai viu propria-i suferință. Pentru el, Adam 
este un drept care, prin pocăinţa sa şi prin harul lui Hris- 
tos, a ieşit biruitor din această dureroasă încercare. Lucru 
de altfel mărturisit cu putere şi cu pregnanță de icoana 
„Pogorârii lui Hristos la iad”. 

Paginile închinate tânguirii lui Adam sunt unele dintre 
cele mai frumoase şi mai mişcătoare din însemnările Sfân- 
tului Siluan. Pe drept cuvânt ele pot fi socotite printre 
culmile literaturii duhovniceşti. S-ar cuveni, în cadrul temei 


& Sf. Siluan scrie: „lubirea de Dumnezeu e raiul desfătărilor în 
care trăia părintele nostru Adam înainte de cădere.” 

pe care o studiem, s-o cităm în întregime, dar nu putem aici 
decât să-l îndemnăm pe cititor să facă singur acest lucru. 
Referirile la Adam sunt întreţesute în întreg scrisul său: 
„Doamne, dă-mi duhul smereniei tale, ca să nu pierd din 
nou harul tău şi să nu mă tângui ca Adam care plângea 
după Dumnezeu şi raiul cel pierdut.” „Dacă omul pierde 
harul, atunci va plânge ca Adam când a fost izgonit din rai. 
El hohotea şi întreaga pustie auzea gemetele lui; lacrimile 
lui erau pline de amară întristare şi aşa a plâns ani mulți.” 
„Sufletul care a pierdut harul tânjeşte după Domnul lui şi 
va plânge ca Adam când a fost izgonit din rai. Şi nimeni 
nu-l poate mângâia atunci afară de Dumnezeu. Lacrimile 
lui Adam curgeau din belşug în valuri udând fața lui, 
pieptul lui şi pământul de sub picioarele lui. Suspinurile lui 
erau adânci şi puternice ca suflul unei forje. Doamne, 
Doamne — se tânguia el — ia-mă din nou în rai.” 

Siluan nu pune niciodată pe seama lui Dumnezeu 
această părăsire şi nu-l vedem niciodată învinuindu-L. pe 
Dumnezeu pentru ea. „Sufletul tău va sărăci şi vei spune: 
«Domnul m-a uitat.» Dar nu Domnul te-a uitat pe tine.” 

De vreme ce harul se dăruieşte numai din marea bu- 
nătate a lui Dumnezeu şi fără ca omul să-l fi meritat 
cumva, Sfântului Siluan i se pare firesc ca Dumnezeu să 
poată să-l şi ia înapoi. „A fost voia Ta să mi-l dai şi tot 
voia Ta a fost să mi-l iei înapoi.” Cuvintele acestea ne 
duc cu gândul la spusa plină de smerenie a lui lov: „Dom- 
nul a dat, Domnul a luat; fie numele Domnului binecu- 
vântat!” (lov 1, 21). Faptul că Dumnezeu Se şi ascunde 
este exprimat nu ca reproş, ci ca o dureroasă întrebare: 
„Pentru ce Te ascunzi de mine?” Sau, încă şi mai delicat: 
„Unde 'Te-ai ascuns? Eşti de față pretutindeni, dar sufletul 
meu nu Te vede şi Te caută cu lacrimi.” 

De fapt, Siluan vede o reciprocitate între Dumnezeu și 
om — lucru foarte interesant şi original. Astfel, Domnul 

doreşte şi tânjeşte EI Însuşi după sufletul omului şi-l caută 
tot atât de mult, sau chiar şi mai mult, pe cât îl caută şi-L, 
doreşte omul. Asemănarea cu mireasa care, despărțită de 
mirele ei, plânge şi suspină după el arată limpede această 
reciprocitate: „Sufletul este asemenea unei logodnice, iar 
Domnul, asemenea unui logodnic, care se iubesc mult 
unul pe altul şi suspină unul după altul. În iubirea Lui, 
Domnul tânjeşte după suflet şi se mâhneşte dacă acesta 
n-are în el loc pentru Duhul Sfânt. Iar sufletul care a cu- 
noscut pe Dumnezeu Îl doreşte, căci în El e viața şi bucu- 
ria lui.” Acelaşi lucru îl oglindește şi asemănarea cu ma- 
ma care nu şi-a văzut de mult copilul: „Mama îşi plânge 
fiul când trece multă vreme fără să-l vadă şi spune: «Unde 
eşti tu, copilul meu prea iubit?» Dar iubirea unei mame e 
puţin lucru faţă de iubirea lui Dumnezeu, atât de mare şi 
fără de saţ este!” Însă între om şi Dumnezeu există dintru 
început o deosebire: Dumnezeu, în atotputernicia Sa, ar 
putea prin singură voia Lui să desființeze distanța care-L 
desparte de om şi să vină să Se sălăşluiască în el şi să Se 
unească pe vecie cu omul. Şi de altfel EI a şi făcut aceas- 
ta, în timpul când i S-a arătat tânărului Simeon. Dar, în 
realitate — şi aceasta este o temă foarte modernă a teolo- 
giei creştine —, atotputernicia lui Dumnezeu se manifestă 
și ca putere de a renunţa la această atotputernicie, EI cel 
puternic făcându-Se slab din iubire pentru om. Respec- 
tând libertatea omului, Dumnezeu nu-l constrânge, ci aş- 
teaptă cu o nețărmurită răbdare — primind să îndure sufe- 
rința acestei așteptări — ca omul, în chip liber, să se apro- 
-pie de EI şi să se deschidă harului Său, pentru ca, aşa 
cum am arătat, omul să caute el însuşi neîncetat harul şi 
să şi-l facă pentru totdeauna bun al său. Să ne amintim 
aici acest cuvânt al Sfântului loan Scărarul, care spune: 
Dumnezeu „stă la poarta inimii, cerşind iubirea noastră”. 

Siluan socoteşte că omul pierde harul pentru nevred- 
nicia sa, din pricina greşelilor, păcatelor, patimilor şi gân- 
durilor sale rele. Când sufletul pierde harul, spune el, „se 
gândeşte: «Trebuie să-L fi supărat pe Domnul” sau: 
„Trebuie că L-am întristat pe Domnul”. „Atunci când 
pierd harul, sufletul meu se mâhneşte şi spune: De ce am 
pierdut prin neascultarea mea pe Domnul?” Sfântul 
Siluan spune că harul se pierde mai ales din pricina cu- 
getelor de mândrie şi slavă deşartă, de care mărturiseşte 
că a fost întinat şi care l-au făcut să cunoască chinurile ia- 
dului. Harul „se pierde uşor prin mândrie, pentru un sin- 
gur gând de trufie”. „la aminte la două gânduri şi teme-te 
de ele. Unul care îţi spune: Eşti un sfânt, şi altul care zice: 
Nu te vei mântui.” „Dacă păcătuieşti printr-un singur 
gând [...], harul se retrage”, tot aşa cum un singur nor 
poate ascunde lumina soarelui: „Un nor a venit, a ascuns 
soarele şi s-a făcut întuneric. Aşa, pentru un singur gând 
de mândrie, sufletul pierde harul.” „O dată, din pricina 
mândriei mele, a trebuit să îndur ca harul Sfântului Duh 
să mă părăsească.” „Tu-mi retragi harul Tău pentru că su- 
fletul meu nu rămâne mereu în smerenie.” „Cunosc un în- 
cepător care a primit pe Duhul Sfânt după şase luni de 
mânăstire; alţii L-au primit după zece ani, iar alții au 
aşteptat patruzeci de ani şi chiar mai mult înainte de a cu- 
noaşte harul. Dar nimeni n-a putut reţine acest har, pentru 
că nu suntem smeriți.” Astfel, spune Sfântul Siluan, „dacă 
judeci pe ceilalți, dacă cârteşti şi-ţi place să-ţi faci voia ta, 
atunci chiar dacă te-ai ruga mult, sufletul tău va sărăci şi 
vei spune: Domnul m-a uitat. Dar nu Domnul te-a uitat pe 
tine, tu ai uitat că trebuie să te smereşti, şi pentru aceasta 
harul lui Dumnezeu nu sălăşluieşte în sufletul tău. EI intră 
cu uşurinţă într-un suflet smerit şi îi dă pacea şi odihna în 
Dumnezeu”. Dumnezeu a binevoit ca omul să cunoască şi 

pricina venirii harului, şi motivul pierderii lui: „ Slavă lui 
Dumnezeu [...] că ne învaţă să recunoaştem ce face să 
vină harul şi ce ne face să-l pierdem.” 

Totuşi Siluan nu socoteşte pierderea harului drept o 
pedeapsă a lui Dumnezeu. 

Fără să stărniască asupra acestui lucru, el recunoaşte aici 
o anumită pedagogie a lui Dumnezeu, care Se retrage pen- 
tru ca omul să-L dorească şi să-L caute încă şi mai mult. 
„Domnul Îşi retrage adeseori harul Său de la suflet şi prin 
aceasta povăţuieşte cu bunătate şi înțelepciune sufletul.” 

Hristos vrea mai întâi ca omul să înveţe smerenia, fă- 
cându-i cunoscut faptul că harul este dar al bunătăţii lui 
Dumnezeu, care nu poate fi silit prin nimic, şi descoperin- 
du-i totodată sărăcia şi golul lipsei de har, de asemenea, îi 
arată că este cu neputinţă să-l redobândească prin proprii- 
le sale puteri şi-l face să lepede pentru totdeauna orice cu- 
get de mândrie şi slavă deşartă, pe care Sfântul Siluan le 
socoteşte, aşa cum am văzut, pricină de pierdere a haru- 
lui. Astfel, Siluan spune: „de la Domnul a învăţat sufletul 
meu smerenia”. Apoi, Domnul vrea ca sufletul „să-şi ara- 
te alegerea lui liberă”, să dobândească răbdarea şi să-şi 
dovedească iubirea şi credincioşia față de Dumnezeu, 
pentru a le face tari şi neclintite. Vrea, în sfârşit, să-l întă- 
rească în nădejde. „Când omul este în stare de har, îi este 
uşor să-L iubească pe Dumnezeu şi să se roage zi şi noap- 
te. Dar omul înțelept ştie să îndure şi uscăciunea; el nă- 
dăjduieşte cu tărie în milostivirea lui Dumnezeu, pentru 
că ştie că EI nu-i va înşela nădejdea, ci-i va da la vremea 
cuvenită toate câte-i sunt de trebuinţă.” 

Sfântul Siluan vorbeşte în nenumărate rânduri despre 
dorul după har, folosindu-se mai ales de aceste cuvinte: 
„sufletul meu tânjeşte după Domnul.” Îi pare rău că a 


” A se vedea trimiterile de mai înainte. 

pierdut harul, se întreabă cu nelinişte dacă va mai putea 
să-l afle şi trăieşte într-o dureroasă aşteptare a venirii lui 
din nou: „Când se va adăpa iarăşi sufletul meu din iubirea 
lui Dumnezeu? Când voi sălta iarăşi în Domnul? Când 
inima mea va fi iarăşi în bucurie şi plină de înțelepciunea 
lui Dumnezeu?” 

Întâia experiere a harului i-a pecetluit pe vecie sufletul, 
amintirea ei nu se poate stinge, ci stăruie neîncetat, la fel 
de vie. „Harul Duhului Sfânt a înrobit sufletul meu Şi îi 
este cu neputinţă să-l uite. Cum am putea uita pe Domnul, 
când EI este în noi?” 

Această nostalgie şi neîncetata aducere-aminte trezesc 
dorința omului de a afla din nou harul pierdut. „Când 
sufletul cercetat de Dumnezeu şi mângâiat de harul Lui, 
dintr-o pricină oarecare, pierde harul [...] doreşte să-l afle 
din nou.” „Când pierde acest har, sufletul îl doreşte cu 
putere.” „Sufletul care a cunoscut pe Domnul Îl doreşte, 
căci în EI sunt viaţa şi bucuria lui.” 

Această dorință este de fapt iubirea pe care Domnul o 
aprinde în suflet atunci când I se arată. Iar amintirea Lui 
înflăcărează iubirea: „Amintirea (harului Sfântului Tău 
Duh) îndeamnă inima mea să caute din nou milostirea 
Ta.” „Sufletul care a gustat dulceaţa Duhului Sfânt nu o 
poate uita; însetează ziua şi noaptea şi se avântă fără saţiu 
spre Dumnezeu. Cine va zugrăvi iubirea sa fierbinte pen- 
tru Dumnezeu, în Care a recunoscut pe Părintele lui ce- 
resc?” Iubirea, la rândul ei, păstrează vie aducerea-amin- 
te: „Sufletul care a cunoscut pe Domnul este atras spre el 
de iubire, şi arderea fierbinte a acestei iubiri nu-i îngăduie 
să-L uite nici ziua, nici noaptea, măcar pentru o singură 
clipă.” 

După cum vedem din aceste cuvinte, Siluan, în marea 
sa smerenie, nu-şi recunoaşte vreun merit pentru această 
vie dorire şi căutare a lui Dumnezeu, ci socoteşte că În- 


179 


suşi Dumnezeu, Care l-a învrednicit să guste harul, El 
singur este Cel care mişcă pe om spre El şi-l atrage ca un 
magnet. Lucrul acesta este repetat adesea: „Cum aş putea 
să nu Te caut? Tu Te-ai arătat sufletului meu — faptul în- 
trece înțelegerea mea! — şi l-ai răpit cu iubirea Ta.” 


Dorinţa aceasta iubitoare e totdeauna vie, foarte puter- 
nică şi nu se stinge nici o singură clipă. „Sufletul meu nă- 
zuieşte după El zi şi noapte.” „Câtă vreme Domnul nu-i 
va da (din nou) harul Lui, sufletul nu va avea nici o clipă 
de răgaz pe pământ.” 

Ea se îndreaptă numai şi numai către Dumnezeu, pen- 
tru că sufletul ştie de-acum că bunătățile cele dumneze- 
ieşti sunt mai presus de toate cele din lume. „Cel care a 
cunoscut dulceața Duhului ştie că ea le întrece nesfârşit 
pe toate; de acum înainte nimic pământesc nu-l mai poate 
atrage. Înrobit de iubirea Domnului, numai în El... îşi află 
bucuria.” „Sufletul meu nu mai doreşte nimic în această 
lume decât pe Domnul.” „Iubirea pentru Domnul e atât de 
arzătoare încât sufletul nu mai doreşte nimic altceva o 
dată ce a gustat-o.” Cel care L-a cunoscut pe Dumnezeu 
nu năzuieşte la nimic altceva decât să-L regăsească, să-L, 
vadă din nou, să fie unit pe vecie cu El şi să vieţuiască în 
lumina Lui cea neapropiată. 


Dorinţa aceasta nu poate fi vreodată pe deplin ostoită: 
„Când sufletul a cunoscut pe Domnul [...], doreşte neîn- 
cetat pe Domnul şi, nesăturat, zi şi noapte năzuieşte să 
vadă pe cel nevăzut, să cuprindă pe Cel necuprins.” „Su- 
fletul care a cunoscut pe Domnul doreşte să-L vadă întot- 
deauna în el.” „Sufletul care a cunoscut pe Domnul este 
atras spre el de iubire, şi arderea fierbinte a acestei iubiri 
nu-i îngăduie să-L uite nici ziua, nici noaptea, măcar 
pentru o singură clipă.” 


180 


Căutarea lui Dumnezeu este dureroasă pentru că, bine 
ştiind pe Cine caută, Siluan suferă nu numai pentru că nu 
ajunge să-L găsească, ci şi pentru că află pe viu cât de 
greu este să recâştigi harul pierdut, cât de mult s-a depăr- 
tat de Dumnezeu, într-un cuvânt, cât de adâncă este că- 
derea păcatului: „Când pierde harul, sufletul [...] îl caută 
plângând.” „Vezi că Te caut cu lacrimi!” „Sufletul meu 
plânge ca un copil mic care şi-a pierdut mama lui.” „Tu 
vezi, Doamne, chinul şi lacrimile mele.” „Sufletul meu 
[...] Te caută cu durere.” „Sufletul meu e zdrobit şi Te 
caută cu lacrimi.” „Sufletul meu tânjeşte după Domnul şi 
Îl caut cu lacrimi. Cum aş putea să nu-L. caut!” „Sufletul 
meu tânjeşte după Tine, dar nu Te poate găsi. Vezi, 
Doamne, cât de atras este spre harul Tău şi cât plânge 
căutându-L..” „Când sufletul pierde harul [...], sufletul ca- 
ută iarăşi pe Duhul Sfânt, plângând, însetează după Dum- 
nezeu şi zice: Sufletul meu tânjeşte după Domnul şi-L 
caut cu lacrimi.” „Sufletul meu [...] năzuieşte spre Tine şi 
Te caută plângând.” „Când trăiam în lume, mă gândeam 
la Tine, dar nu tot timpul. Acum duhul meu arde până la 
lacrimi de dorința de a Te vedea pe Tine, Lumina mea.” 

Şi, pentru că nimic din lumea aceasta nu se poate mă- 
sura cu fericirea vederii lui Dumnezeu, în afară de EI, 
spre Care năzuieşte cu tot sufletul, nimic nu poate să-l 
mângâie şi să-i dea odihna. „Cel care a cunoscut pe Dum- 
nezeu prin Duhul Sfânt nu se poate sătura: ziua şi noaptea 
se avântă spre Dumnezeul Cel viu, căci mare e dulceaţa 
iubirii dumnezeieşti.” „Sufletul meu în nimic nu-şi gă- 
seşte odihnă, nici ziua, nici noaptea.” „Sufletul părăsit de 
harul pe care l-a cunoscut e nemângâiat şi nu-și găseşte 
odihna în nimic.” „Sufletul care a cunoscut pe Domnul 
Ziditorul şi Tatăl lui ceresc, nu-şi află odihna pe pământ.” 
„Plâng pentru Domnul, căci e atât de multă vreme de 
când nu L-am văzut şi nimeni nu mă poate mângâia în 


181 


durerea mea.” „Sufletul care a pierdut harul tânjeşte după 
Domnul lui şi plânge [...] şi nimeni nu-l poate mângâia 
atunci, afară de Dumnezeu.” 

lată de ce dureroasa căutare a lui Dumnezeu începe 
prin căință adâncă, prin cererea în rugăciune a iertării şi 
milei lui Dumnezeu. „Sufletul meu tânjeşte după Dumne- 
zeu şi-L caută cu lacrimi. Milostive Doamne, tu vezi că- 
derea şi durerea mea, dar cu smerenie rog îndurarea Ta: 
revarsă asupra păcătosului ce sunt harul Sfântului Tău 
Duh. Amintirea lui îndeamnă mintea mea să caute din 
nou milostivirea Ta.” Sufletul care a pierdut harul „gân- 
deşte atunci: Trebuie să-L fi supărat pe Domnul. Mă voi 
ruga milostivirii Lui. Poate îmi va da iarăşi acest har”. 

Vedem astfel limpede rolul dinamizator pe care-l are 
pentru viaţa duhovnicească simțământul părăsirii. Ni-l 
arată, de altfel, Sfântul Siluan când spune cu smerenie că 
năzuința după Dumnezeu nu-i aparține şi n-ar putea s-o 
aibă după slabele sale puteri, ci este lucrarea harului lui 
Dumnezeu, care-l mână cu atâta tărie către Dumnezeu. 
„Sufletul care a cunoscut pe Dumnezeu prin Duhul Sfânt, 
se avântă din toate puterile lui spre El; amintirea Lui îl 
atrage şi uită lumea.” „Dacă nu m-ai fi atras prin iubirea 
Ta, nu Te-aş căuta aşa cum Te caut.” „Dacă nu mi Te-ai fi 
arătat, n-aş fi putut să Te caut astfel.” „Dacă nu m-ai fi 
atras prin harul Tău, n-aş putea să tânjesc aşa după Tine, 
nici să Te caut cu lacrimi. Cel ce n-a cunoscut şi n-a pier- 
dut, cum va căuta şi ce va căuta?” „Cel ce nu cunoaşte 
harul nu-l caută.” 

Aici ni se descoperă rostul binecuvântat al părăsirii. 
Pentru moment, ea este izvor de chin şi suferință pentru 
cel căruia i s-a dat s-o îndure, dar în chip profund ea ră- 
mâne pentru totdeauna prilej de înălțare duhovnicească şi 
de gustare a unor bunătăți pe care altfel n-are cum să le 
cunoască. De aceea, „omul care n-a cunoscut pe Dumne- 

zeu prin Duhul Sfânt nu-L poate căuta cu lacrimi şi su- 
fletul lui e neîncetat hărțuit de patimi; mintea lui e ocupa- 
tă cu lucrurile pământeşti şi nu poate ajunge la contem- 
plaţie, nici să cunoască pe Iisus Hristos”. 

Referindu-se la propria sa experienţă, Siluan spune că 
harul trezeşte în el rugăciunea, în vreme ce înainte nu se 
simţea într-atâta îndemnat să se roage: „Când nu-l cu- 
noşteam, nu-l puteam cere astfel [în rugăciune]. Dar acum 
Te rog şi îl cer, căci sufletul meu Te-a cunoscut şi a gustat 
dulceaţa Duhului Sfânt.” Însăşi tristeţea profundă pe care 
o simte cel care a pierdut harul se vădeşte a fi cel mai 
puternic imbold la rugăciune. „Dacă scade harul în suflet, 
câte rugăciuni nu face ca Dumnezeu să-i dea din nou ha- 
rul pe care l-a gustat.” „Ah, cum roagă atunci sufletul pe 
Domnul să-i dea din nou harul.” EI îl dă drept pildă pe 
Sfântul Serafim de Sarov, care „când şi-a dat seama că a 
pierdut harul [...] a stăruit în genunchi pe o stâncă zi şi 
noapte, vreme de trei ani de zile, rugând pe Dumnezeu să 
aibă milă de el, păcătosul, căci sufletul lui cunoscuse pe 
Domnul şi gustase harul Lui”. 

EI spune însă că sufletul poate să aibă de aşteptat vre- 
me îndelungată până să capete răspuns la căutarea şi 
rugăciunile sale: „de-a lungul multor ani sufletul suferă 
căutând harul pe care l-a gustat şi care i-a adus desfătare”. 


II. Experienţa părăsirii 
la Sfinţii Părinţi ai Răsăritului 


Sfinții Părinţi răsăriteni vorbesc rar despre această 
stare de părăsire şi niciodată atât de mult şi grav ca Sfân- 
tul Siluan, la care, după cum am văzut, ea este o temă 
dominantă. 

O pricină a acestei tăceri este faptul că, îndeobşte, Pă- 
rinţii se feresc să vorbească despre ei, iar atunci când se 
referă la propriile lor experienţe duhovniceşti, o fac cu 
multă discreţie şi reţinere. În această privință, Sfântul 
Siluan se deosebeşte net de ei, neavând alt înaintaş decât 
pe Fericitul Augustin, printre Părinţii latini, şi pe Sfântul 
Simeon Noul Teolog, printre cei din Răsărit. 

Altă pricină este cu siguranță faptul că experiența 
Sfântului Siluan se întemeiază, în chip original, pe vede- 
rea lui Dumnezeu şi pe o deplină primire a harului, pe cât 
este cu putință aici, pe pământ, lucru cu totul minunat, pe 
care puţini oameni, chiar dintre cei sfinți, ajung să-l 
cunoască. 

De aceea, majoritatea Părinților vorbesc despre părăsi- 
rea sufletului de către har într-un context şi la un nivel cu 
totul deosebite de cele pe care se plasează experiența 
Sfântului Siluan, prezentând-o sub forma generală şi, s-ar 
putea spune, teoretică a unei învățături duhovniceşti — cel 
mai adesea scoasă din viețuirea înaintaşilor —, care să-i 
lumineze şi să-i întărească pe cei care ar avea de îndurat o 
asemenea încercare. 


Să observăm mai înainte de toate că, fără a îi pro- 
priu-zis vorba de părăsire, Părinţii evocă adesea alternan- 
ţa, inevitabilă în viața duhovnicească, dintre momentele 
în care harul îşi face simțită prezenţa şi momentele de se- 
cătuire sufletească, în care omul simte cu durere absența 
lui. Această alternanță — pe care, într-o măsură sau alta, o 
cunosc toţi cei cu o viaţă duhovnicească sporită şi pe care 
Sfântul Siluan a trăit-o el însuşi de-a lungul multor ați 
este evocată în chip simbolic de Origen, atunci când, în 


10 vezi Arhim. Sofronie, op. cit., p. 47. 

Omilia 27 la Cartea Numerii, comentează călătoria şi po- 
pasurile poporului ales, în pustie. 

Sfântul Macarie Egipteanul vorbeşte mai limpede de- 
spre această alternanță, arătând că ea se întâmplă după o 
iconomie dumnezeiască, care are în vedere folosul omu- 
lui: „Harul [...] se amestecă cu omul, ca un aluat, şi devi- 
ne o parte firească a acestuia, devine o singură ființă cu 
el. Se manifestă în om în multe chipuri, precum voieşte, 
spre folosul acestuia. Căci stă în firea lucrurilor ca focul 
uneori să se înteţească şi să crească, alteori să slăbească şi 
să se potolească; lumina, de asemenea, uneori să strălu- 
cească mai cu putere, alteori să se micşoreze şi să păleas- 
că; la fel se întâmplă şi cu această făclie a harului: odată 
aprinsă, luminează totdeauna, însă când este înviorată de 
iubirea lui Dumnezeu, atunci devine mai strălucitoare, 
apoi, după rânduiala divină, lumina iarăşi se împuţinează, 
deşi ea continuă să existe.”!! Tot el arată că pierderea ha- 
rului poate urma după o experiere foarte puternică a lui, 
în care omul, înălțându-se la vederea în extaz a luminii 
dumnezeieşti, pare să fi atins treapta cea mai înaltă a vie- 
ţii duhovniceşti. În aceste rânduri, folosind persoana a 
treia, asemenea Sfântului Pavel când vorbeşte despre răpi- 
rea sa la al nouălea cer, Sfântul Macarie pare să se refere 
la propria sa experiență: „Altă dată, lumina care strălu- 
ceşte în inimă descoperă o altă lumină, mai lăuntrică, mai 
tainică şi mai adâncă. În această lumină, în această con- 
templare plină de dulceaţă afundându-se omul, nu mai 
este stăpân pe sine, devine ca un străin pentru lumea 
aceasta; iar acest lucru se face din cauza iubirii şi desfă- 
tării care-l copleşeşte, din pricina tainelor celor ascunse 
care i se descoperă. În acel timp, omul fiind eliberat de 
povara celor trecătoare, ajunge la măsura desăvârşirii, 


! Omilii duhovniceşti, VIU, 2. 

curat şi liber de păcat. Dar, după aceea, harul se arată mai 
puţin şi vine vălul puterii vrăjmaşe. Harul străluceşte doar 
în parte, iar omul se află pe o treaptă mai joasă de 
desăvârşire.”!? Fără să arate pricinile pentru care harul se 
retrage, Sfântul Macarie spune doar că aceste variaţii se 
datorează faptului că, în această lume, creştinul nu poate 
fi deplin curat de orice păcat şi, chiar dacă uneori ajunge 
la desăvârşire, nu poate stărui în ea; a crede că acest lucru 
este cu putință, este o amăgire: „Chiar dacă cineva se 
odihneşte în har, pătrunde tainele şi se desfată de multa 
dulceaţă a harului, păcatul rămâne încă în el. Unii, din 
cauză că au fost dăruiţi cu belşug de har şi de lumină, 
socotesc că sunt liberi şi desăvârşiţi, însă din lipsă de 
experiență greşesc. Pentru că, zic eu, deşi au puterea 
harului, nu sunt încă pe deplin slobozi. Şi eu am ajuns, în 
anumite momente la măsura libertății posibile, şi ştiu că 
nu există om desăvârşit.” 

În ceea ce-l priveşte, Sfântul Diadoh al Foticeei arată 
rostul binecuvântat al acestor alternanțe, în cadrul peda- 
gogiei dumnezeieşti; fiecare dintre cele două momente — 
simţirea harului şi pierderea lui — are menirea să-l fereas- 
că pe om (dacă el adoptă starea cuvenită — de smerenie, în 
primul caz; de bucurie şi nădejde, în al doilea) de primej- 
dia pe care o reprezintă celălalt — adică de mândrie şi, res- 
pectiv, de deznădejde. „Harul obişnuieşte la început să 
umple sufletul de lumină prin simţire multă. Dar, înain- 
tând omul în nevoinţe, adeseori harul lucrează în chip ne- 
simţit tainele sale în sufletul contemplativ. Făcând la în- 
ceput aşa, el vrea ca, bucurându-ne, să ne mâne spre con- 
templaţiile dumnezeieşti, ca pe unii ce suntem chemaţi de 
la neştiință la cunoştinţă. La mijlocul nevoințelor însă, 


12 ibidem, 3. 
15 Jbidem, 3. 

vrea să ne păstreze cunoştinţa nepătată de slava deşartă. 
Prin urmare, trebuie să ne lase să ne întristăm într-o anu- 
mită măsură, ca unii ce am fi părăsiţi, ca şi mai mult să ne 
smerim şi să ne supunem slavei Domnului, dar totodată să 
ne şi bucurăm cu măsură, într-aripaţi de nădejdea cea 
bună. Căci precum multa întristare învăluie sufletul în 
deznădejde şi necredință, aşa şi multa bucurie îl îmbie la 
părerea de sine. Desigur e vorba despre cei ce sunt încă 
prunci. lar la mijloc, între întristare şi bucurie se află nă- 
dejdea. „Căci aşteptând, zice, am aşteptat pe Domnul şi a 
căutat spre mine” (Ps. 39, 1), şi iarăşi: „După mulţimea 
durerilor mele în inima mea, mângâierile Tale au veselit 
sufletul meu (Ps. 93, 19).14 


Mulţi Părinţi socotesc retragerea harului drept o bine- 
cuvântată părăsire de către Dumnezeu a sufletului care a 
greşit, mai ales prin mândrie sau slavă deşartă. Pierzând 
harul — care este simţit ca sprijin şi pavăză dumnezeiască 
—, sufletul cade pradă răului şi demonilor. Părăsirea este 
resimţită de om nu doar ca abandonare din partea lui 
Dumnezeu, ci şi ca o cădere a lui în puterea demonilor şi 
a lucrării lor, de aici o viziune îndeobşte pesimistă şi întu- 
necată. Ea îşi regăseşte rostul binecuvântat numai dacă 
este repusă în cadrul iconomiei şi al proniei lui Dumne- 
zeu şi dacă i se descoperă funcţia terapeutică şi pedagogi- 
că, adică atunci când omul înţelege că ea vindecă şi înţe- 
lepţeşte sufletul care se căieşte şi se îndreaptă. Trebuie ca 
experierea răului şi a lucrării sale să-l ducă pe om la căin- 
ță şi smerenie, prin care ajunge mai întâi să se întoarcă la 
starea de virtute, iar apoi să rămână statornic în ea. 

Multe dintre aceste consideraţii le aflăm într-un capitol 
din Gnosticul lui Evagrie: „Aminteşte-ţi de cele cinci pri- 


14 Cuvânt ascetic în 100 de capete..., 69. 

cini ale părăsirii de către Dumnezeu, ca să-i poți ridica pe 
nevolnicii cuprinşi de deznădejde. Într-adevăr, părăsirea 
scoate la iveală virtutea ascunsă. Când aceasta a fost lă- 
sată de izbelişte, ea o reînvie prin pedepse. Şi astfel se 
face prilej de mântuire pentru alţii'5. Când virtutea se ara- 
tă pe faţă, părăsirea învață umilinţa pe cei ce se împărtă- 
şesc din ealS. Cu adevărat, cel care a trecut prin această 
încercare urăşte răul; încercarea este un vlăstar al părăsi- 
rii, iar părăsirea este fiica nepătimirii.”! Evagrie spune 
mai întâi că uneori omul poate fi supus acestei încercări 
chiar de Dumnezeu, Care vrea să-i dea astfel prilejul să-şi 
arate tăria unor virtuţi, cum sunt credința, nădejdea, răb- 
darea, smerenia, aşteptând să fie izbăvit din această sufe- 
rinţă. Alteori însă, părăsirea vine ca o pedeapsă pentru ne- 
socotirea virtuţii, îndeosebi a smereniei, şi pentru căderea 
în păcat. Cel care ştie să se folosească bine de această pe- 
deapsă se va întoarce, mai ales prin căință, la starea sa 
virtuoasă de mai înainte, ajungând o pildă pentru ceilalți, 
cum de altfel o pildă pentru semenii săi este şi cel căruia 
părăsirea i se dă ca prilej de întărire în virtuți. Chiar şi 
pentru cel bogat în virtuţi şi nepătimitor există primejdia 
părăsirii pentru un singur cuget rău, mai ales pentru mân- 
drie. Cel care a experiat răul în care cade omul părăsit de 
har se va strădui să se ferească de el, veghind cu multă 


15 Prin pilda pe care le-o dăm. 

16 Pentru că ştiu că se cuvine să stăruiască în smerenie ca să nu fie 
din nou părăsiţi de har. 

1 Gnosticul, 28. Ultima afirmaţie a pus unele probleme pentru 
exegeţi. În lumina altor texte ale lui Evagrie (mai ales Antirreticul, 
cap. Mândria, 13-14, şi Cuvânt către monahi, 62), se poate spune 
însă că ea trebuie înţeleasă în sensul că cel ajuns la nepătimire poate 
să se mândrească pentru faptul că a biruit patimile (mai ales dacă pu- 
ne biruirea lor pe seama propriilor puteri), şi astfei, din pricina mân- 
driei, să cadă pradă părăsirii. 

trezvie. lată deci că Evagrie priveşte părăsirea, dintr-un 
anume punct de vedere, ca tristețe adâncă a sufletului, în- 
cercare a virtuţilor, îndreptare şi mustrare spre înțelepţirea 
celui căzut în păcat. 

Reluând aproape cuvânt cu cuvânt conţinutul textului 
de mai sus, Sfântul Maxim Mărturisitorul are în vedere 
mai ales acest aspect şi nu mai vorbeşte propriu-zis de- 
spre „părăsire” (egkatalepsis), ci de războirea omului de 
către demoni. 

Într-un alt text, în care, de astă dată, foloseşte cuvântul 
„părăsire”, Sfântul Maxim se arată totuşi mai constructiv 
decât Evagrie: „Patru sunt felurile generale ale părăsirii: 
una din iconomie, cum este la Domnul, ca, prin păruta pă- 
răsire, cei părăsiți să se mântuiască. Alta, spre dovedire, 
cum este la Iov şi Iosif, ca să se arate unul stâlp al bărbă- 
ției, celălalt al neprihănirii. A treia, spre povăţuire duhov- 
nicească, cum este la Apostol, ca, smerindu-se în cuge- 
tare, să păstreze covârşirea harului. În sfârşit, a patra este 
lepădarea, ca la iudei, ca, pedepsiţi fiind, să fie încovoiaţi 
spre pocăință. Dar toate felurile sunt mântuitoare şi pline 
de bunătatea şi de iubirea de oameni a lui Dumnezeu.”!? 
Părăsirea, despre care se vorbeşte doar în general, este 
prezentată, în primul caz, ca mântuitoare şi mai ales ca 
prilej de sporire şi întărire în virtuți cum sunt bărbăția, 
curăţia, smerenia şi pocăinţa. 

Despre părăsirea omului de către Dumnezeu spre pe- 
deapsă şi îndreptare, care se face din pricina păcatelor şi 
mai ales pentru mândrie, vorbeşte în repetate rânduri 
Sfântul Isaac Sirul”. Însă şi mai mult se vorbeşte despre 


N Capete despre dragoste, Il, 67. 

"9 Ibidem, IV, 9. 

% A se vedea Cuvinte despre nevoinţă, 34: „De te ajută Domnul 
[...] când te străduieşti în grija de sufletul tău, se mişcă în tine, din 
uneltirea ucigaşului diavol, gândul că pricina acestei purtări de grijă 

ea în capitolul 47 al Istoriei Lausiace a lui Paladie, care 
reproduce Omilia LIV atribuită Sfântului Macarie Egip- 
teanul. „Cei care urmăresc un scop urât şi suferă de boala 
de a plăcea oamenilor şi de mândria gândurilor, dând im- 
presia că ei cultivă virtutea, aceştia cad în greşeli, Dum- 
nezeu lăsându-i în acestea spre folosul lor, ca simțind din 
schimbarea lor părăsirea lui Dumnezeu, să se îndrepteze, 
fie în intenţie, fie în faptele lor.”21 „Deci orice cădere, fie 
prin limbă, fie prin simţuri, fie prin faptă, fie prin tot tru- 
pul, are în ea o părăsire pe măsura mândriei, cu toate că 
Dumnezeu îi cruță pe cei părăsiţi.””? Părăsirea de către 
Dumnezeu înseamnă pierderea harului Său şi de aceea cei 
care ajung, într-o asemenea stare cad pradă puterilor rău- 
lui, „fiind părăsiţi şi lăsaţi în lucrări sau patimi urâte şi de 
ruşine”, şi, „îngerul depărtându-se”, cad „sub stăpânirea 
vrăjmaşului, în neorânduială şi neînfrânare”?5. Aici apare 
însă rostul binecuvântat al părăsirii, care se face spre în- 
dreptarea omului: „ar neînfrânarea, care-l coboară pe om 
în rândul animalelor, dă pe față „păcatul care-l făcea ase- 


menea dracilor, adică mândria”; iar „prin umilire şi ru- 


eşti tu. Şi atunci, o dată cu gândul acesta, încetează şi purtarea de gri- 
jă a lui Dumnezeu faţă de tine. Şi în aceeaşi clipă ţâşnesc împotriva ta 
o mulțime de încercări, fie din părăsirea ta de către Purtătorul-de-gri- 
Jă, fie din reînnoirea durerilor şi a bolilor mişcate în trupul tău. Şi nu 
pentru simpla mişcare a acestui gând te părăseşte Dumnezeu, ci pen- 
tru că cugetarea ta stăruie în acest gând.” A se vedea, de asemenea, 
ibidem, 46, unde Sf. Isaac vorbeşte despre „lipsa celor ce pot sprijini 
inima din puterea lui Dumnezeu”, arătând că „în măsura în care ai 
(asemenea ispite, care vin din părăsirea ta de către Dumnezeu), în 
aceeaşi măsură s-a cuibărit în tine mândria”. 

* Paladie, Istoria Lausiacă, 47 = Sf. Macarie Egipteanul, Omilii 
duhovniceşti, LIV, 2. 

sui Paladie, Istoria Lausiacă, 47 = Sf. Macarie Egipteanul, Omilii 
duhovniceşti, LIV, 7. 

* Ibidem. 

* Ibidem. 

şine, încet-încet se leapădă de mândria socotită virtute”. 
„Şi dacă omul descris de noi se îndreptează, lepădând pri- 
cina părăsirii, adică mândria, şi regăseşte smerita cugetare 
Es: Le se întoarce la el cunoştinţa cu mărturia îngereas- 
că.” Prin toate acestea, autorii vor să explice pentru ce 
oameni CALE au vieţuit în virtute ajung să cadă şi să se 
rătăcească“S; dar ei nu se feresc să vorbească şi despre pă- 
răsirea celor drepți: „Una dintre cauzele părăsirilor dum- 
nezeieşti este ca să se arate virtutea ascunsă”, ca cea a lui 
lov [...]. Altă cauză este înlăturarea mândriei, ca în cazul 
lui Pavel. Căci Pavel a fost părăsit, fiind lăsat în diferite 
greutăţi, în bătăi şi necazuri. Căci zice: «Mi s-a dat un 
ghimpe în trup, un înger al Satanei, să mă bată, ca să nu 
mă trufesc» (2 Cor. 12, 7)."% În aceste două cazuri, după 
cum vedem, ni se descoperă latura întunecată a părăsirii, 
adică necazurile şi relele pe care le are de îndurat omul 
părăsit de pronia lui Dumnezeu, dezvăluindu-se însă, în 
acelaşi timp, rostul ei binecuvântat de a-l restabili sau de 
a-l întări pe om în virtute. 

Toate aceste învățături au numeroase puncte comune 
cu experienţa şi mărturia Sfântului Siluan. După cum am 
văzut, starețul spune stăruitor că mai ales mândria duce la 


* Ibidem. 

*5 Ibidem. 

*7 Credinţa şi nădejdea în Dumnezeu, alipirea de EI, răbdarea, 
căinţa şi smerenia. 

25 Istoria Lausiacă, 47, l4 = Sf. Macarie Egipteanul, Omilii du- 
howniceşti, LIV, 9. O parte din acest text se regăseşte, ca aparţinând 
Sf. Ioan Damaschin, în fragmentul exegetic asupra textului de la Mt. 
27, 5, din catena lui Nichita (PG 96, 1412A). Celor două rosturi ale 
părăsirii despre care se vorbeşte aici li se adaugă alte trei: „pentru în- 
dreptarea celorlalți” (ca în cazul lui Lazăr şi al bogatului nemilostiv); 
„spre lauda unuia” (ca în cazul orbului din naştere) şi „pentru a-i face 
mai râvnitori pe unii”. Nu vom stărui asupra acestor consideraţii, care 
se îndepărtează de subiectul nostru. 

pierderea harului. EI vorbeşte, fără să insiste prea mult, şi 
despre rolul pedagogic al părăsirii, potrivit proniei lui 
Dumnezeu. Totuşi aproape niciodată el nu vorbeşte de- 
spre părăsire ca despre o abandonare voită de Dumnezeu 
şi nici nu vede în relele pe care le îndură sufletul părăsit 
de har o pedeapsă a lui Dumnezeu. Pustiul, uscăciunea, 
nostalgia pe care le simte sufletul, chiar dacă sunt pentru 
el un izvor de suferinţă, au totuşi rostul de a-l mâna în că- 
utarea lui Dumnezeu, de a-i înteţi dorinţa şi iubirea pentru 
Cel de Care, de când i-a fost dat să-L cunoască, nimeni şi 
nimic nu-l mai poate despărți. 

Un text din Evagrie prezintă totuşi un interes deosebit, 
amintind de chinuitoarele vedenii ale demonilor pe care 
le-a avut în mai multe rânduri Siluan, şi de simţirea iadu- 
lui în care l-au aruncat cugetele de mândrie: „Nu lăsa 
mândria să-ţi intre în inimă şi nu te făli cu puterea ta 
înaintea lui Dumnezeu, ca să nu ajungi să fii părăsit de El 
şi batjocorit de diavolii cei răi." Sfântul Diadoh al Foti- 
ceei vorbeşte şi el despre o asemenea experienţă, arătând 
că uneori ea este o pedeapsă a celor care s-au depărtat de 
Dumnezeu, însă cel mai adesea are un rost educativ, căci 
harul nu se ia cu totul, ci mai curând se ascunde, pentru 
ca omul să afle, cu umilință, că are nevoie de ajutorul lui 
Dumnezeu: „Părăsirea din îngăduință, în scop de povăţui- 
re, nu liseşte nicidecum sufletul de lumina dumnezeiască, 
ci harul îşi ascunde numai, cum am zis, de multe ori, pre- 
zenţa din faţa minţii, ca să împingă oarecum sufletul îna- 
inte prin răutatea dracilor, spre a căuta cu toată frica şi cu 
multă smerenie ajutorul lui Dumnezeu, cunoscând câte 
puţin răutatea vrăjmaşului său. Este ceea ce face mama 
care depărtează puţin copilul de la sânul său, dacă se 
poartă cu neorânduială față de regulile alăptării, ca, spe- 


% Cuvânt către monahi, 62. 

riat de niscai oameni cu feţe urâte ce-i stau împrejur sau 
de niscai fiare, să se întoarcă apoi cu frică multă şi cu la- 
crimi la sânul maicii. Dar părăsirea în sens de lepădare 
predă sufletul ce nu vrea să aibă pe Dumnezeu, legat dra- 
cilor.”"3 Pentru Sfântul Siluan, cea mai dureroasă şi adân- 
că formă de părăsire a fost simţirea chinurilor iadului. 
Aceasta rămâne însă o experiență excepţională”! şi, în po- 
fida intensității ei, nu ocupă în scrisul stareţului locul pe 
care-l au celelalte aspecte ale părăsirii despre care am vor- 
bit mai sus şi în legătură cu care nu sunt niciodată pome- 
iţi demonii şi iadul. 

Ultimul text din Sfântul Diadoh al Foticeei este intere- 
sant pentru faptul că deosebeşte două forme diferite ale 
părăsirii: părăsirea cu scop educativ şi părăsirea ca pe- 
deapsă, oferind astfel o cheie pentru lectura altor texte pa- 
tristice, unde nu se face în mod limpede această distincţie, 
iscând de aceea unele confuzii. În capitolul următor, Sfân- 
tul Diadoh revine asupra acestei distincţii, arătând cu cla- 
ritate însuşirile după care pot fi recunoscute cele două fe- 
luri de părăsiri. „Părăsirea (parakhoresis)”? povăţuitoare 
aduce sufletului întristare multă; de asemenea, o anumită 
smerenie şi deznădejde măsurată. Aceasta pentru ca par- 
tea lui iubitoare de slavă şi fricoasă să ajungă, după cu- 
viință, la smerenie. Ea produce în inimă îndată frica de 
Dumnezeu şi lacrimi de mărturisire, precum şi multă do- 
rință de tăcere. Dar părăsirea în sens de lepădare lasă su- 
fletul să se umple de deznădejde, de necredinţă, de fumul 
mândriei şi de mânie.” Părăsirea ca pedeapsă este de 


“ Cuvânt ascetic în 100 de capete, 86. 
”! Reamintim că ea s-a produs după cincisprezece ani de la prima 
apariţie a lui Hristos (a se vedea Arhim. Sofronie, op. cit., p. 42). 
Acest termen grec înseamnă, literal, acţiunea de a se retrage, 
părăsire. 
* Cuvânt ascetic în 100 de capete, 87. 


193 


fapt lăsarea omului în voia patimilor şi în puterea vrăjma- 
şilor, despre care vorbea mai sus Evagrie. Dumnezeu nu 
este răspunzător pentru aceasta şi nu El este Cel care-l 
pedepseşte pe om; părăsindu-l pe cel care L-a părăsit, El 
nu face decât să-i respecte libertatea; omul însuşi se pla- 
sează într-o stare în care pierde sprijinul şi ajutorul lui 
Dumnezeu şi se predă patimilor. 

Distincția între o părăsire povăţuitoare şi una pedep- 
sitoare o regăsim la Sfântul Atanasie Sinaitul, care preia 
mai multe dintre învăţăturile înaintaşilor săi. La întreba- 
rea: „Câte feluri de părăsire sunt?”, el răspunde: „Potri- 
vit unui îndoit scop al lui Dumnezeu, orice părăsire este 
ori spre îmbunătăţire şi îndreptare, aşa cum face un tată 
cu fiul lui, sau prin respingere, cum face un împărat cu 
vrăjmaşii săi. Aşa a fost părăsit, în urmă, luda de Hris- 
tos. Lazăr şi slăbănogul au suferit părăsire spre iertarea 
păcatelor, căci citim: «lată că te-ai făcut sănătos. De-acum 
să nu mai păcătuieşti.» Pavel a fost pedepsit pentru a nu 
se mândri cu faptele sale cele mari, lov, ca să se îndrep- 
teze şi mai mult, după cum i-a spus lui Dumnezeu [...]. 
Prorocii au fost aruncaţi în temniță spre pilda şi folosul 
poporului. Se cuvine aşadar ca acela care suferă părăsire 
să caute şi să afle în el însuşi pricina ei şi să se îndrepte- 
ze, altfel va cădea în puterea vrăjmaşilor, sau va ajunge 
de râsul semenilor, fiind batjocorit de oameni de nimic 
şi lipsiţi de inimă, sau va cădea în patimi şi fapte de ru- 
şine, în încercări grele şi neputinţe, după dreapta jude- 
cată a lui Dumnezeu. Pentru că adesea mândria, încre- 
derea deşartă în propriile puteri, osândirea aproapelui, 
îndreptăţirea şi neosândirea de sine sau păcatele pe care 
le-am făcut odinioară ne fac robi ai patimilor sufleteşti 
ŞI trupeşti.5* 


* Întrebări şi răspunsuri, 9. 

Unii Părinţi ne dau pilde de părăsire deosebit de puter- 
nică, în care stările pătimaşe despre care Sfântul Diadoh 
al Foticeei şi Sfântul Atanasie Sinaitul spun că sunt pe- 
depse pentru sufletul păcătos, îndeosebi tristeţea cea mai 
adâncă, frica, deznădejdea şi akedia, ajung la culme. 

Sfântul loan Casian vorbeşte despre asemenea experi- 
enţe, după ce mai întâi a zugrăvit starea harică a sufletu- 
lui, ajungând să creeze astfel un contrast izbitor: „De ce 
uneori, găsindu-ne în chilie, suntem atât de vioi sufleteşte, 
plini de o bucurie de nespus şi de un adevărat belşug de 
simţiri sfinte, pe care nu numai că nu putem să le expri- 
măm în cuvinte, dar nici măcar să le înțelegem în tot 
adâncul lor? Atunci rugăciunea curge, cuvintele vin re- 
pede, iar mintea plină de roade duhovniceşti simte că sunt 
primite de Dumnezeu rugăciunile ei, pe care le înalță cu 
dragoste şi spor chiar şi în somn. Și, dimpotrivă, de ce 
alteori, fără nici o pricină, suntem atât de abătuţi, cuprinşi 
de o tristeţe neînțeleasă, atât de apăsătoare încât nu numai 
că ne simţim cu sufletele pustiite, dar chiar şi chilia ne în- 
grozeşte, cititul ne scârbeşte, rugăciunea ne este şovăiel- 
nică, gândurile rătăcesc ca la oamenii beţi. Gemem şi sus- 
pinăm, dar mintea nu mai poate să-şi afle drumul de mai 
înainte şi, cu cât încearcă să se înalțe către Dumnezeu, cu 
atât mai mult alunecă şi rătăceşte şi într-atât este de pus- 
tiită şi-i hpseşte rodul duhovnicesc, încât nici dorul de 
împărăţia cerurilor, nici frica de gheena n-o pot trezi din 
acest somn de moarte."55 

Sfântul Isaac Sirul, lăsând deoparte starea harică a su- 
fletului, îşi îndreaptă atenția spre starea de părăsire, pe 
care o arată ca vreme de mare întunecare şi tulburare a su- 
fletului: „Iar în vremea în care ne aflăm în întunecime, să 


*5 Convorbiri duhovniceşti, IV, 2. 

nu ne tulburăm, mai ales dacă pricina acesteia nu e de la 
noi. Atunci pune-o pe seama purtării de grijă a lui Dum- 
nezeu, pentru pricini pe care singur EI le ştie. Căci în câte 
o vreme oarecare sufletul nostru se află ca sugrumat şi se 
scufundă în valuri. Fie că citeşte cineva din Scriptură, fie 
că liturghiseşte, fie că se apropie de orice alt lucru, vine 
peste el întuneric peste întuneric. Şi atunci părăseşte lu- 
crul şi de multe ori nici nu doreşte măcar să se mai apro- 
pie de el. Şi nu mai crede nicidecum că se va mai întâm- 
pla cu el vreo schimbare şi că va mai dobândi pacea. În 
acest ceas s-a umplut de deznădejde şi de frică; şi nădej- 
dea în Dumnezeu, şi mângâierea credinței sunt scoase cu 
totul din sufletul lui. Şi se umple întreg de îndoială şi de 
frică." În continuare, Sfântul Isaac spune că sufletul 
aflat în această stare, pe care o aseamănă cu akedia, este 
supus la multe ispite. EI arată că „acestei ispite îi sunt su- 
puşi mai ales cei ce doresc să petreacă într-o vieţuire po- 
trivită minţii şi-şi caută mângâierea credinţei pe această 
cale” şi de aceea „ceasul acesta le pricinuieşte chin şi su- 
ferință mai ales acestora, prin îndoiala adusă în cuget”. 
Însă adaugă: „Dumnezeu nu lasă sufletul în acestea o zi 
întreagă, pentru că altfel s-ar fi pierdut nădejdea creştini- 
lor, ci face degrabă sfârşit acestei stări.” În sfârşit, el în- 
deamnă: „ar de stăruie mai mult tulburarea acestei bezne, 
aşteaptă totuşi schimbarea vieţii, care va veni repede chiar 
din mijlocul ei”, arătând astfel urmările binecuvântate ale 
acestei suferințe, pentru care a își îngăduit pronia lui 
Dumnezeu ca sufletul să o îndure” 

În vreme ce Sfântul Isaac arati şi rostul binecuvântat 
pe care într-un sfârşit poate să-l aibă o asemenea experi- 
ență, desigur în măsura în care omul nu stăruie în păcat şi 


35 Cuvinte despre nevoință, 57. 
3 Ibidem. 

se lasă în grija lui Dumnezeu, Sfântul Dorotei de Gaza 
vorbeşte despre o experiență asemănătoare, pe care a tră- 
it-o el însuşi, zugrăvind-o în culori foarte întunecate: „Pe 
când mă aflam încă în mânăstirea de obşte [a avvei Se- 
rid], mi s-a întâmplat odată o mare şi de nesuportat în- 
tristare şi mă aflam într-o astfel de durere şi strâmtorare, 
că eram aproape să-mi dau şi sufletul.” Puțin mai jos, o 
descrie chiar în amănunt: „E o ispită foarte grea, întuneca- 
tă, nemângâiată, nelăsând nici o clipă de odihnă. E o 
strâmtorare din toate părțile, o înăbuşire din toate părțile”, 
arătând şi pricina ei: „lar necazul acela îmi venise din 
uneltirea dracilor, căci o astfel de ispită e adusă din pizma 
lor. E foarte grea [...], dar vine repede în suflet harul lui 
Dumnezeu, pentru că altfel nimenea n-ar putea s-o în- 
dure.”%% În altă parte, avva Dorotei arată că o asemenea is- 
pită vine fie din lipsa de grijă, fie din delăsarea din viața 
duhovnicească, dar mai ales din pricina cugetelor de mân- 
drie: „Pentru că, precum am zis despre sămânță, că şi 
după odrăslire şi creştere, dacă nu vine iarăşi ploaie în 
continuare, nu face rod, ci se usucă şi se pierde, aşa e şi 
cu omul. Dacă, făcând acestea, îşi depărtează Dumnezeu 
puţin acoperământul Lui şi-l părăseşte, se pierde. Iar pără- 
sirea omului se întâmplă când face lucruri potrivnice stă- 
rii lui. De pildă: dacă cineva e evlavios şi se face nepăsă- 
tor, sau e smerit şi se face îndrăzneţ şi mândru.” 

Sfântul Ioan Casian crede şi el că delăsarea sufletului şi 
ispita demonilor sunt cele două pricini de căpetenie ale pă- 
răsirii: „Obârşia acestei secete sufleteşti despre care vorbiţi 
este sau nepăsarea noastră sau îmboldirea diavolului [...]. 
Din nepăsare, când noi înşine fără să ne îngrijim sau să ne 
preocupăm de ceva serios, dar lăsându-ne pradă trândăviei 


* învățături de suflet folositoare, V, 7. 
” Ibidem, XI, 12, 

şi gândurilor primejdioase, facem să răsară pe ogorul inimii 
noastre spini şi mărăcini, iar aceştia, crescând şi înmulțin- 
du-se în ea, ne fac la rândul lor sterpi şi neînstare de con- 
templare şi roadă duhovnicească. Din îmboldirea diavolu- 
lui, când, chiar dacă suntem câteodată stăpâniți de preocu- 
pări înalte, gânduri potrivnice pătrunzând cu iscusință şi 
viclenie în mintea noastră, fără ştirea sau voia noastră, sun- 
tem răpiți de lângă bunătăţile cele mai mari.” 
Experiențele descrise de Sfinţii Isaac şi Dorotei, ex- 
trem de înrudite, ne amintesc de suferințele pe care le-a 
îndurat Sfântul Siluan din pricina diavolilor, în primele 
luni de mânăstire, mai înainte de vederea lui Hristos 
viu“!, ca şi la puţină vreme după aceea“. În anumite pri- 
vinţe, ele amintesc şi de simţirea iadului de către Sfântul 
Siluan, care însă a fost mai puternică şi mai stăruitoare 
decât vederea demonilor de mai înainte sau decât stările 
descrise de Părinţii pomeniţi mai sus. Totuşi aceste expe- 
rienţe par legate, prin formele şi manifestările lor, mai 
mult decât acelea, de o stare pătimaşă. Pe de altă parte, 
ele par foarte îndepărtate de starea de părăsire pe care a 
trăit-o Sfântul Siluan de-a lungul multor ani şi pe care o 
descrie în însemnările sale: durerea şi neliniştea despre 
care ne vorbesc şi el, şi cei doi Părinți, nu sunt de aceeaşi 
natură. Întotdeauna părăsirea este trăită de Sfântul Siluan 
în strânsă legătură cu dorirea şi iubirea lui Dumnezeu, pe 
care de altfel ea le stârneşte şi mai mult în sufletul său. 
Rostul şi înțelesul binecuvântat sunt mult mai limpede 
exprimate decât în experienţele celor doi. Altă deosebire 
este aceea că mai înainte de părăsire, aşa cum a experiat-o 


+9 Convorbiri duhovniceşti, IV, 3. 
SI Vezi, Arhim. Sofronie, op. ciz., pp. 32-33. 
“2 Ibidem, p. 44. 

Sfântul Siluan timp de mulţi ani de-a lungul vieţii sale, a 
existat o simţire nemăsurat de mare a harului, ceea ce nu 
pare să fie cazul experienţelor descrise de avva Dorotei şi 
Sfântul Isaac Sirul. Cei doi privesc harul drept o pavăză, 
care fereşte de loviturile răului, în vreme ce Sfântul Si- 
luan îl trăieşte pe o treaptă mai înaltă, ca dragoste, blânde- 
ţe, pace a Duhului Sfânt. Avva Dorotei şi Siluan au în co- 
mun faptul că amândoi indică mândria ca pricină de pier- 
dere a harului, şi smerenia, ca păzitoare a lui. 

Din această ultimă învățătură, comună de altfel tuturor 
Părinților, rezultă că omul are datoria să vegheze. Asupra 
trezviei (nepsis) insistă Sfântul Isihie Sinaitul atunci când 
vorbeşte despre părăsire, subliniind rostul pedagogic pe 
care-l are părăsirea în câştigarea trezviei: „Frica îndoită, 
părăsirile din partea lui Dumnezeu şi întâmplările povă- 
țuitoare ale încercărilor dau naștere trezviei, ca suprave- 
ghetoare continuă în mintea omului, care încearcă astfel 
să astupe izvorul gândurilor şi faptelor rele. Pentru ea 
sunt deci şi părăsirile, şi încercările neaşteptate din partea 
lui Dumnezeu, pentru îndreptarea vieţii noastre. Şi mai 
ales pentru cei ce au gustat odihna acestei bunătăţi, dar pe 
urmă sunt fără grijă.” Fără îndoială, Sfântul Siluan, care 
se învinuieşte pe sine că n-a fost îndeajuns de veghetor, 
este de acord întru totul cu această chemare la trezvie. 
Totuşi, părăsirea despre care vorbeşte Sfântul Isihie Sinai- 
tul stă pe o treaptă mai puţin înaltă decât cea pe care a în- 
durat-o Siluan, pentru că este pusă între încercările povă- 
țuitoare şi spre înțelepţire, rostul ei fiind doar acela de do- 
bândire a trezviei şi de îndreptare a vieţii. Aici nu se vor- 
beşte, propriu-zis, despre o iniţială îmbelşugare de har, 
care mai apoi se pierde. 


% Cuvânt despre trezvie, 7. 

Această idee, care nu transpare din textele patristice 
citate mai sus, apare totuşi la unii Părinţi. Ei arată că, la 
începutul unei viețuiri duhovniceşti mai profunde (atunci 
când devine în chip conştient creştin ca urmare a unei 
convertiri şi hotărâri făcute din inimă sau atunci când in- 
tră în viaţa monahală etc.), creştinul primeşte o revărsare 
mai mare de har şi simte cu mai multă putere efectele lui: 
bucuria, pacea, blândeţea, râvna duhovnicească, dar că 
această stare excepţională nu durează mult timp. Harul 
din el începe să se micşoreze, să slăbească şi chiar să se 
stingă, lăsând sufletul pustiu, întunecat, secătuit, întristat, 
chiar deznădăjduit, cu sentimentul că a fost părăsit cu to- 
tul şi uitat de Dumnezeu. 

Multe din aceste consideraţii le aflăm într-o scrisoare a 
avvei Ammona: „Să ştiţi că în lucrarea cea duhovnicească, 
la început, Duhul dă bucurie (credincioşilor), când vede că 
inima lor este curată. Apoi, după ce le-a dăruit bucuria şi 
dulceața Sa, pleacă şi-i părăseşte. Şi acesta este un semn al 
Său. Căci aşa face el cu tot sufletul care-l, caută pe 
Dumnezeu, la început. Pleacă şi-i părăseşte pe oameni, ca 
să vadă dacă-L caută cu adevărat pe Dumnezeu. Şi sunt 
unii care, atunci când Duhul a plecat de la ei şi i-a lăsat, se 
îngreunează şi nu se străduiesc să iasă din lâncezeală şi nu 
se roagă la Dumnezeu să le ia povara şi să le trimită iar 
bucuria şi dulceața de mai înainte şi, aşa, din pricina ne- 
grijii şi cu voia lor se înstrăinează de bunătatea lui Dum- 
nezeu. Pentru aceasta ajung trupeşti şi, chiar dacă poartă 
haină călugărească, s-au lepădat de virtuțile monahului. 
Aceştia sunt orbi în toată viaţa lor şi nu pricep lucrarea lui 
Dumnezeu. lar dacă simțind o îngreunare neobişnuită şi 
potrivnică bucuriei de mai înainte Îl roagă pe Dumnezeu cu 
lacrimi şi postiri, atunci Dumnezeu cel atotbun, văzându-i 

cum cer de la EI întru dreptate şi din toată inima, tăindu-şi 
voia lor, le dă o bucurie mai mare ca cea dintâi şi-i întăreşte 
şi mai mult. Şi aşa face el cu tot sufletul care-L caută. 

Aceste minunate cuvinte ne apropie mult mai mult de- 
cât celelalte de experienţa şi mărturia Sfântului Siluan, nu 
doar pentru faptul că se întemeiază pe o simțire dintru în- 
ceput puternică a harului, ci şi pentru că această experi- 
ență este personalizată, fiind prezentată ca lucrare a Du- 
hului Sfânt, şi pentru că-L arată pe Acesta ca pe Dătătorul 
bucuriei şi blândeţei duhovniceşti, însuşiri şi puteri asupra 
cărora Sfântul Siluan stăruie în chip deosebit. Sfântul 
Ammona spune că unii oameni nu ştiu să se folosească de 
acest dar minunat. Întâmplător, Sfântul Siluan face şi el 
aceeaşi remarcă: „Părintele Stratonic mi-a povestit că în 
Caucaz întâlnise şapte bărbaţi care gustaseră harul Du- 
hului Sfânt, dar unii din ei nu cunoşteau calea Domnului, 
nu ştiau cum povăţuieşte Domnul sufletele şi de aceea au 
slăbit în ea mai apoi.” Ca şi ceilalți Părinți, avva Ammona 
arată rostul pedagogic al părăsirii, dar subliniind, ca şi 
Sfântul Siluan, că aceasta se face spre încercarea voii 
omului, ca el să arate în chip liber cât de mult Îl iubeşte 
pe Dumnezeu. Apoi, avva Ammona, ca şi Sfântul Siluan, 
vorbeşte despre rugăciunea, postul şi plânsul celui care, 
pierzându-L. pe Dumnezeu, vrea să-L regăsească; şi, deşi 
în puţine cuvinte, vorbeşte despre aceasta cu o fină simți- 
re şi înţelegere a relației personale cu Dumnezeu, foarte 
înrudite cu cele ale starețului. În sfârşit, există la avva 
Ammona, ca şi la Sfântul Siluan, o puternică nădejde şi 
chiar o deplină încredințare că Dumnezeu, în nesfârşita Sa 
bunătate, va da celui care-L caută nu numai harul pierdut, 
ci asupra de har. 


“ Epistole, IV, 4-5. 

Referirea la o experiere puternică a harului la începutul 
vieţii duhovniceşti, la pierderea lui din pricina mândriei, 
la retragerea lui Dumnezeu ca încercare a voinței omului 
de a-L căuta şi ca îndemn la mai multă râvnă în căutarea 
Lui, ca şi la sârguința omului de a redobândi, prin rugăci- 
une, străpungere a inimii şi lacrimi, harul pierdut, o aflăm 
la Sfântul Macarie Egipteanul, însă mai pe scurt, mai pu- 
țin personală şi mai mult simbolică, în acest scurt pasaj 
din Omilia XXVII: „Multora dintre cei ce au căutat pe 
Dumnezeu, li s-a deschis poarta, au văzut comoara şi s-au 
îndreptat către ea. Dar, pe când strigau plini de bucurie: 
Am aflat o comoară!, poarta s-a închis înaintea lor, iar ei 
au început iarăşi s-o caute şi să strige, copleşiţi de tristeţe: 
Am aflat o comoară, dar am pierdut-o! Cu un anume rost 
se împuţinează harul, ca noi cu şi mai mult zel să-l cău- 
tăm, că tezaurul se arată ca să ne îndemne să-l căutăm.”*9 
Din textele citate mai înainte vedem însă că această ob- 
servaţie corespunde unei experiențe situate pe o treaptă 
înaltă, a vederii luminii celei dumnezeieşti, pe care Sfân- 
tul Macarie a trăit-o el însuşi“€. 

Sfântul Diadoh al Foticeei vorbeşte şi el despre o sim- 
țire dintru început a harului, arătând că Dumnezeu vrea ca 
omul să descopere astfel înălțimea la care se cuvine să 
ajungă şi cât de mari sunt ostenelile pentru a urca la ea; 
vorbeşte apoi de retragerea harului, spre smerirea omului, 
de suferinţa pe care o are sufletul amintindu-și de gusta- 
rea lui; în sfârşit, despre îndemnul pe care-l capătă astfel 
omul, de a se nevoi ca să-l afle din nou. Pentru toate aces- 
tea şi mai ales pentru stăruința cu care vorbeşte despre 
„dulceaţa lui Dumnezeu” pe care o gustă sufletul şi de- 


% Omilii duhovniceşti (Col. DI), XXVII, 12. 
“5 A se vedea mai ales Omilii duhovniceşti (Col. ID, VIII, 3, citată 
mai sus, la nota 12. 

spre rostul esenţial al iubirii în atingerea desăvârşirii, pu- 
tem spune că Sfântul Diadoh ne oferă o mărturie foarte 
apropiată de cea a Sfântului Siluan. „La începutul înaintă- 
Tii, dacă iubim cu căldură virtutea lui Dumnezeu, Prea 
Sfântul Duh face sufletul să guste cu toată simţirea (ple- 
rophoria)” şi încredințarea din dulceaţa lui Dumnezeu, 
ca mintea să afle printr-o cunoştinţă exactă răsplata desă- 
Vârşită a ostenelilor iubitorilor de Dumnezeu. Dar pe 
urmă ascunde pentru multă vreme bogăţia acestui dar de 
viaţă făcător, ca, şi de vom împlini toate celelalte virtuţi, 
să ne socotim că nu suntem nimic, întrucât nu avem încă 
dragostea sfântă ca deprindere. [...] Din pricina aceasta, 
sufletul se întristează şi mai mult, purtând în el amintirea 
dragostei dumnezeieşti, dar neputând-o dobândi în simţi- 
re, pentru lipsa ostenelilor celor mai desăvârşite. E trebu- 
inţă deci să ne silim să o împlinim, ca să ajungem la gus- 
tarea ei întru toată simțirea şi încredințarea." 

Sfântul loan Casian subliniază şi el faptul că Dumne- 
zeu voieşte printr-o părăsire pedagogică să-l înțelepţească 
pe om, arătând pe larg ce mare prilej de sporire duhovni- 
cească este ea pentru suflet, pentru că-i întețeşte nevoin- 
țele şi râvna căutării harului. În acelaşi timp, el insistă 
asupra caracterului cu totul gratuit al harului, care, cu ace- 
laşi rost pedagogic, îi poate fi dat omului fără ca acesta să 
fie câtuşi de puţin vrednic de el, după cum tot aşa îi poate 
fi luat înapoi, ca să recunoască smerit că i-a fost dăruit 
din marea bunătate a lui Dumnezeu, iar nu pentru sârgu- 
inţa sa: „Această încercare poate veni din îngăduinţa lui 
Dumnezeu. lar cauza îngăduinţei şi a încercării este îndo- 
ită. Prima este aceea că, părăsiţi întrucâtva de Domnul şi 


“7 Termen folosit adesea de Diadoh pentru a exprima experierea 
sirnţită şi cu totul fericită a harului. 
“5 Cuvânt ascetic în 100 de capete, 90. 

văzându-ne mintea slăbită şi coborâtă din curăția de mai 
înainte, pe care o aveam când EI era cu noi, nu ne mai 
putem înălța în nici un fel. Primim astfel mărturie că nici 
prin gemetele, nici prin priceperea noastră nu ne este cu 
putinţă să redobândim acea stare de bucurie şi de curăție 
şi că voioşia pierdută a inimii trebuie să cerem să ne-o 
dea nu prin sârguinţa noastră, ci prin voia Lui, întărită cu 
harul şi cu lumina Lui. A doua cauză este cea a punerii la 
încercare; anume ni se încearcă stăruința, statornicia min- 
ţii şi a dragostei de Dumnezeu, ni se cere să arătăm cu ce 
încordare a minţii şi a rugăciunilor căutăm ocrotirea Du- 
hului Sfânt când ne părăseşte, pentru ca, ştiind cu câtă 
trudă am redobândit-o, bucuroşi să ne străduim a o păstra 
cu cea mai mare grijă. Fiindcă de obicei nu se păstrează 
cu luare-aminte ceea ce se crede că poate fi uşor redobân- 
dit.” „Prin aceasta se vede bine că harul şi mila lui 
Dumnezeu lucrează totdeauna în noi pentru cele bune. 
Dacă ele ne părăsesc, oricât ne-am strădui cu ostenelile şi 
mintea noastră, nu putem redobândi starea de mai înainte 
fără ajutorul Lui, împlinindu-se întotdeauna cu noi cuvin- 
tele: «Nu este în puterea celui ce vrea, nici a celui ce 
aleargă, ci în puterea lui Dumnezeu este mila» (Rom. 9, 
16). Ci, dimpotrivă, uneori acest har nu numai că nu refu- 
ză să ocrotească pe cei nepăsători şi dezlegați de această 
insuflare, pe care o numiţi sfântă, şi de belşugul de cuge- 
tări duhovniceşti, dar chiar îi insuflă pe cei nevrednici, 
trezeşte pe cei ce dorm şi luminează pe cei stăpâniți de 
orbirea neştiinței. EI ne ceartă cu blândeţe şi ne dojeneşte, 
răspândindu-se în inimile noastre pentru ca astfel, ireziți 
de lucrarea Lui, să ne ridicăm din somnul nepăsării. În 
sfârşit, adesea simțim pe neaşteptate mireasma prezenţei 
Sale, a cărui suavitate e mai presus de orice poate face 


“9 Convorbiri duhovniceşti, LV, 4. 

mâna omenească, iar mintea, plină de desfătare, răpită, îşi 
iese din sine şi uită că locuieşte în trup.50 

Din toate cele arătate mai sus reiese că mărturia şi ex- 
periența Sfântului Siluan se apropie cel mai mult de cele 
ce învaţă Sfinţii Ammona, Macarie Egipteanul, Diadoh al 
Foticeei şi loan Casian. lar aceasta nu este o simplă în- 
tâmplare: toți aceşti Sfinți Părinți au fost vase alese ale 
Sfântului Duh, mărturisind simţirea vie a harului Său în 
inimile lor. Laitmotivul învăţăturii Sfântului Ammona, 
ucenic al avvei Antonie cel Mare, este că desăvârşirea 
vieţii duhovniceşti se lucrează prin primirea „puterii” Du- 
hului Sfânt, numită de el „puterea lui Dumnezeu”S zi „Pu- 
tere dumnezeiască”, „putere a harului”, care este Însuşi 
Duhul cel Sfânt, Duhul lui Dumnezeu, Duhul adevărului, 
Duhul blândeţii, Duh de foc”?. Învățătura lui ÎL arată pe 
Duhul Sfânt, Care vine să Se sălăşluiască în suflet, ca 
fiind izvor de lumină, de bucurie şi de nespusă dulceaţă. 
Pentru Sfântul Macarie, a cărui învățătură duhovnicească 
se aseamănă cu cea a Sfântului Ammona, scopul vieții 
creştine este comuniunea omului cu Dumnezeu, care se 
săvârşeşte în experierea conştientă a Duhului Sfânt, a Că- 
rui prezență în suflet se manifestă mai ales ca lumină, 
blândeţe, bucurie. Sfântul Macarie vorbeşte de simțire 
(aisthesis), gustare (geusis), de încredințare lăuntrică de- 
plină (plerophoria), de putere (dynamis) şi de energie sau 
de lucrare (energeia)?. Sfântul loan Casian, în ceea ce-l 
priveşte, ne pune înainte învățăturile culese de pe buzele 


5 Ibidem, IV, 5. 

Zi Epistole, II, 2-3; UL, 2, 4; VI, 1; XI, 1; XII, 1, 3-6. 

52 Epistole, IV, 2; V, 2; VUL, 1, 3. XII, 1,6; XIII, 1-8. 

55 Multe dintre aceste formule le întâlnim uneori reunite într-o sin- 
gură sintagmă: „Gustarea aceasta înseamnă puterea Duhului care lu- 
crează în inima care primeşte încredințarea lucrului” (Omilii duhovni- 
ceşti, XV, 20). 

monahilor îmbunătățiți, în timpul şederii sale în pustiul 
egiptean, mai ales de la cei dintâi ucenici ai Sfântului Ma- 
carie, pe care el îl socoteşte „un mare bărbat duhovni- 
cesc”s*. Sfântul Diadoh al Foticeei preia în esență învăţă- 
tura Sfântului Macarie, punând-o astfel la adăpost de ori- 
ce învinuire de mesalianism. Pentru el, de asemenea, de- 
săvârşirea vieţii creştine stă în simţirea (aisthesis) cu cre- 
dinţă deplină (plerophoria) a harului Duhului Sfânt, care 
se face văzut în lumină şi-i dăruieşte sufletului în care Se 
sălăşluieşte pacea, blândeţea şi bunătatea dumnezeiască. 

Dar mărturia şi viața Sfântului Siluan este încă şi mai 
mult înrudită cu cea a Sfântului Simeon Noul Teolog. 
Acest mare mistic, prin fondul învăţăturii sale, se rându- 
ieşte printre toți ceilalți Părinţi, însă se apropie mai mult 
de Sfântul Siluan, pe de o parte, prin trăire, scrierile sale 
fiind, ca şi cele ale Sfântului Siluan, o istorisire la persoa- 
na întâi a propriei experienţe lăuntrice şi, pe de altă parte, 
prin faptul că şi el a primit plinătatea harului încă din ti- 
nereţe. Pentru aceasta ne socotim îndreptăţiți să vorbim 
mai pe larg despre el în paginile ce urmează. 


III. Vederea lui Dumnezeu şi experierea părăsirii 
la Sfântul Simeon Noul Teolog 


Sfântul Simeon s-a învrednicit de foarte tânăr şi nu 
numai 0 dată, ci de mai multe ori, de vederea lui Dum- 
nezeu. Cea dintâi s-a produs pe când era în lume, la vâr- 
sta de numai 20 de ani (către 969-970). El vorbeşte de- 
spre ea în Cateheza 22, folosindu-se, din smerenie, după 
pilda Apostolului Pavel, de persoana a treia: „Stând el în 


= Aşezămintele mânăstireşti, V, 41. 


206 


picioare într-o zi şi spunând: «Dumnezeule, fii milostiv 
mie, păcătosului!» (Lc. 18, 13), dintr-o dată o strălucire 
dumnezeiască l-a încununat de sus şi a umplut tot locul. 
Iar atunci când s-a petrecut aceasta, tânărul nu mai ştia 
şi a uitat dacă era în casă sau sub un acoperiş. Fiindcă de 
pretutindeni vedea numai lumină şi nu ştia dacă mai um- 
bla pe pământ. Nu mai era în el nici teama de a nu 
cădea, nici grijă de lume, nimic din cele ce-i năpădesc 
pe oamenii ce poartă trup nu-i ataca gândul, ci fiind cu 
totul împreună cu lumina nematerială şi părându-i-se că 
s-a făcut el însuşi lumină şi uitând toată lumea, a ajuns 
plin de lacrimi şi de bucurie şi de veselie negrăită. Apoi 
mintea lui s-a înălţat la cer şi a văzut altă lumină mai 
limpede decât cea care era aproape de el. Şi stând în 
apropierea acelei lumini i s-a arătat în chip uimitor 
bătrânul acela sfânt“ [...]. Trecând vederea aceasta şi, 
precum spunea, venindu-şi din nou în sine, tânărul a fost 
cuprins de bucurie şi a vărsat lacrimi din inimă, şi lacri- 
milor le-a urmat dulceaţa.” 

Opt ani mai târziu (către 976-977), pe când era frate în 
mânăstirea Studion, Simeon a avut o a doua vedere a lu- 
minii, mai puțin puternică de astă dată: „M-am învredni- 
cit iarăşi să văd în chip nedesluşit o mică rază a acelei 
preadulci şi dumnezeieşti lumini." Simeon nu stăruie în 
descrierea acestei a doua vederi, mai puţin intense; o 
menţionează numai, pentru a o pune în valoare, prin com- 
parație, pe cea dintâi. 


* Simeon cel Evlavios, părintele duhovnicesc al Sfântului Simeon 
Noul Teolog. 

5 Cateheze, XXII, 883-113 (Răpirea î în lumină). Această istorisire 
apare şi în Viaţa Sfântului Simeon Noul Teolog, scrisă de Nichita 
Stithatul, într-un pasaj din Rugăciune de mulțumire I, 103-116 şi II, 
132-137. 

34 Cateheze, XXII, 316-320 (...întoarcerea luminii). 


207 


Puțin după aceasta însă el are o nouă viziune (pe care o 
atribuie unui tânăr frate din mânăstirea Studion, dar avem 
toate motivele să credem că îi aparţine lui), care este din 
multe puncte de vedere asemănătoare cu cea dintâi: „In- 
trând deci unde aveam obiceiul să mă rog şi începând: 
«Sfinte Dumnezeule...» [...], am fost mişcat până într-a- 
tât spre lacrimi şi spre dor dumnezeiesc, încât nu pot să 
înfăţişez prin cuvânt bucuria şi plăcerea ce mi s-au făcut 
atunci. Căci de îndată căzând cu faţa la pământ, iată că o 
lumină multă a strălucit spiritual peste mine, luându-mi la 
ca mintea întreagă împreună cu sufletul, astfel încât neaş- 
teptatul minunii m-a umplut de uimire şi am ajuns ca 
într-o ieşire din mine însumi [în extaz]. Dar nu numai 
aceasta, ci am uitat şi locul în care stăteam şi cine eram, 
strigând numai «Doamne, miluieşte!», precum m-am cu- 
noscut zicând atunci când mi-am venit în simțire; dar, pă- 
rinte, cine era cel ce grăia sau punea în mişcare limba 
mea, nu ştiu..., Dumnezeu ştie. Căci, fie în trup, fie în 
afară de trup (1 Cor. 12, 2, 3), vorbeam cu lumina aceea, 
lucru pe care îl ştie acea lumină care a risipit toată ceața 
din sufletul meu şi tot cugetul pământesc, care a depărtat 
de la mine toată materia groasă şi povara sufletului pe 
care o aduseseră în mădularele mele lâncezeala şi îngreu- 
narea. Căci, minune înfricoşătoare!, într-atât a încordat şi 
a învigorat moleşeala articulaţiilor şi muşchilor adusă de 
multa mea osteneală, încât mi se părea că am dezbrăcat 
veşmântul stricăciunii; dar nu numai aceasta, ci o bucurie 
multă, o simţire spirituală şi o dulceaţă mai presus decât 
gustul tuturor celor văzute s-au revărsat de îndată în chip 
negrăit în sufletul meu, şi mi s-a dăruit în chip uimitor, şi 
am cunoscut o libertate şi o uitare de toate gândurile vieții 
din lume, precum şi însuşi modul ieşirii din viaţa aceasta. 
Fiindcă toate simţirile minţii şi ale sufletului s-au alipit 
numai de acea negrăită bucurie a luminii. Dar acea nesfâr- 

şită lumină care mi s-a arătat — fiindcă n-am un alt cuvânt 
mai propriu şi mai potrivit cu care s-o numesc —, stingân- 
du-se încet, ca şi cum s-ar fi contractat, am simţit şi am 
cunoscut ce putere a lucrat dintr-o dată în mine [|.. aaa i 

În scrierile Sfântului Simeon Noul Teolog aflăm nu- 
meroase referiri la vederea luminii în care i s-a arătat 
Dumnezeu. În unele cazuri este foarte posibil să fie vorba 
de vederile descrise mai sus, pomenite doar în parte şi 
dintr-un alt punct de vedere; în altele însă, anumite amă- 
nunte arată că este vorba despre noi vederi, pentru că se 
pare că Sfântul Simeon s-a învrednicit de multe asemenea 
experienţe”. 

Una dintre ele este istorisită în Imnul XXV: „Şezând la 
lumina unui sfeşnic care strălucea peste mine şi-mi lu- 
mina bezna şi întunericul nopții, şi mi se părea că în 
această lumină eram cu luare-aminte la citire, cercetând 
expresiile şi observând compunerile lor, pe când mă în- 
deletniceam deci, Stăpâne, în acestea, dintr-o dată Te-ai 
arătat de sus, mult mai mare decât soarele strălucind din 
ceruri şi până în inima mea. Toate celelalte le-am văzut ca 
într-un întuneric adânc, iar în mijloc un stâlp luminos 
(eş. 13, 21), care tăia tot văzduhul, ajungând din ceruri 
până la mine, ticălosul. Şi îndată am uitat de lumina sfeş- 
nicului, şi nu-mi mai aduceam aminte că sunt înăuntrul 
unei case, părându-mi-se că şedeam în aer liber, în întune- 
ric. Pe lângă aceasta, am uitat cu totul de însuşi trupul 


58 Cateheze, XVI, 78-112; a se vedea, de asemenea, 113-151. 
Această istorisire corespunde capitolului 19 din Viaţa Sfântului Simeon. 

5 A se vedea, mai ales, Imne, XXV, 5-20, citat mai jos; Rugăciu- 
ne de mulțumire, 1, 120-139; II, 132-254; Discursuri etice, V, 
287-316; Nichita Stithatul, Viaza Sfântului Simeon, 23, 24, 68-71. 
Chiar Sf. Simeon spune: „Aşadar, după ce Te-ai arătat iarăşi de multe 
ori, şi iarăşi de multe ori Te-ai ascuns...”. (Rugăciune de mulțumire, 
II, 186-187.) 

meu şi Îţi spuneam şi Îţi spun şi acum din adâncul inimii 
mele: «Miluieşte- mă, Stăpâne, miluieşte-mă!» (Ps. 56, 2), 
Tu, singurul Dumnezeu!”% 


Ca şi în cazul lui Siluan, vederile minunate ale lui SI- 
meon s-au produs fără ca el să le caute în vreun fel. Ele au 
fost, ca şi la Sfântul Siluan, darul lui Dumnezeu. De alt- 
fel, Sfântul Simeon, atunci când vorbeşte despre cea 
dintâi vedere a luminii, crede de cuviință să adauge că nu 
făcuse nimic deosebit pentru aceasta şi nici nu se gândise 
la aşa ceva€!. Ca şi Sfântul Siluan, Simeon nu se aştepta 
la o astfel de minune şi n-a înţeles dintru început natura 
luminii şi cine este Cel pe care- -L vedea: „Dar nu ştiam 
încă, Stăpâne, că Tu eşti [...]. Încă nu ştiam că Tu eşti 
Dumnezeul şi Domnul meu. Încă nu mă învrednicisem să 
aud glasul Tău, ca să Te recunosc pe Tine, încă nu mi-ai 
spus în chip tainic: «Eu sunt» (Mt. 14, 27) [...] Şi aşa 
Te-am văzut pe Tine, Dumnezeul meu, dar văzându-Te 
nu credeam că Dumnezeu se arată cuiva, pe cât este cu 
putință cuiva a vedea, nici nu gândeam că Dumnezeu sau 
Slava lui Dumnezeu mi se arată o dată într-un fel, altă 
dată în alt fel."S? 

Cea dintâi vedere este un dar pe care Dumnezeu îl face 
unui tânăr neexperimentat, care nu era, aşadar, nici un mare 
ascet şi, după câte spune, nici un mare nevoitor“. A doua 
vedere o are după o aspră nevoinţă 44. însă ea este mai 
palidă. A treia vedere, foarte puternică, se produce, în chip 
paradoxal, după ce părintele său duhovnicesc îl sfătuieşte 


%0 umne, XXV, 5-20. A se vedea, de asemenea, 33:35 şi 45-61. 

SI Cateheze, XXII, 117-128. 

$ Rugăciune de mulțumire, L, 256-168. Cf. 172, şi II, 132-137, 
141-144. 

4 Cateheze, XXII; 157-161. 

6 Cateheze, XXII, 312-320. 

să-şi îmblânzească nevoinţa trupească şi să rostească, în 
acea seară, doar „Sfinte Dumnezeule..."S5. Viziunile 
Sfântului Simeon nu pot fi deci explicate printr-o asceză 
specială sau deosebit de aspră şi, prin urmare, nici printr-o 
stare psihologică specială creată de o astfel de asceză. 

Totuşi, atunci când a avut cea dintâi vedere a luminii, 
Simeon era un creştin trăitor în lume, foarte evlavios, care 
asculta de duhovnicul său şi se străduia să împlinească 
poruncile, ferindu-se de cugetele pătimaşe Şi rugându-se 
cu multă atenţie mai multe ore pe noapte“. Aproape de 
fiecare dată când a văzut lumina, Simeon se afla în rugă- 
ciuneS”; o dată î însă ea a apărut când scria“t, altă dată pe 
când citea% ; sigur că se poate ca în acelaşi timp el să se şi 
fi rugat, dar este limpede că vederea luminii nu era în chip 
necesar legată de o rugăciune făcută cu toată atenţia şi 
fervoarea. 

Din cele ce aflăm de la Sfântul Simeon şi de la hagio- 
graful său, se poate vedea că el avea de altfel o „credință 
dreaptă şi o nădejde neşovăielnică”!0, se păstra neîntinat 
de cugetele rele”!, urmând fără ştirbire îndemnurile con- 
ştiinţei '?, în ascultare deplină față de părintele său duhov- 
nicesc *. Să observăm că la vremea acestor vederi minu- 
nate el se afla în stare de căință Şi jtrăpungere a inimii — 
probate prin mulţimea lacrimilor“, având sufletul sme- 


55 A se vedea Cateheze, XVI, 15-77. 

% A se vedea Cateheze, XXII, 22-87, 120-128. 

S Ibidem, 88-90. 

% Cf. Nichita Stithatul, Viaţa Sfântului Simeon, 23. 

99 Imne, XXV, 5-8. 

7 Cateheze, XXII, 119-120; cf. 129-130. 

di. Cateheze, XXII, 123-124; Rugăciune de mulțumire, II, 
217-218; Viaţa Sfântului Simeon, 5, 69. 

7? Cf. Cateheze, XXII, 41-43, 61-65, 125-127. 

” Cateheze, XVI, 1148-1149. 

* Vezi Cateheze, XXII, 74-79, 88-89; XVI, 59-62. 

” şi plin de iubire de Dumnezeu, de aproapele şi de pă- 
iale său duhovnicesc'€. Într-una dintre aceste vederi, 
Hristos îi spune că i s-a arătat pentru că L-a căutat din tot 
sufletul”! şi că l-a învrednicit de astfel de daruri duhov- 
niceşti pentru gândul lui cel bun, pentru hotărârea şi 
credinţa sa 

Însă Simeon, atunci când vorbeşte despre cea dintâi 
vedere a luminii, se numeşte pe sine păcătos, necurat şi 
nevrednic: „Căci eram nevrednic şi necurat, având încă 
urechile sufletului înfundate cu lutul păcatului şi ochii 
mei fiind ţinuţi de către necredință şi neştiință, de simţirea 
şi întunericul patimilor. »79 Acelaşi lucru îl spune şi când 
se referă la celelalte vederi: „Cum îmi luminezi sufletul 
întinat şi-l faci lumină neprihănită şi dumnezeiască? Cum 
faci purtătoare de lumină nenorocitele mele mâini, pe ca- 
re, păcătuind, le-am întinat cu întinăciunile păcatului?” 50 

Cele dintâi vederi el le pune pe seama sfințeniei, rugă- 
ciunilor şi mijlocirilor părintelui său duhovnicesc$l. 

Încercând să înțeleagă pentru ce i s-a arătat Dumnezeu, 
Simeon ajunge la această încheiere: „Ca să nu socotesc că 
unul era Cel ce a fost împreună cu noi, şi altul Cel ce mi 
s-a arătat acolo şi, amăgit fiind, să mă depărtez de la păs- 
torul cel bun, eu, oaia cea pierdută."%? 

Se pare, de asemenea, că Dumnezeu a voit ca el să 
ducă dorul acestei vederi şi să facă tot ce trebuie pentru a 
redobândi cât mai iute harul care îi fusese descoperit, şi 


75 Cateheze, XVI, 88-89. 

'5 Ibidem, 80, 148. 

i, Rugăciune de mulțumire, Il, 231-232. 
78 Ibidem, 241-243. 

"9 Ibidem, |, 161-164. 

50 7mne, 19, 13-16. Cf. XXII, 1-2. 

51 Cateheze, XXII, 105-108. 

Sa Rugăciune de mulțumire, |, 110-113. 


212 


mai ales pentru ca să se lepede cu totul de lume şi să-şi 
închine viaţa lui Dumnezeu. Astfel, vorbind despre cele 
ce s-au petrecut cu el îndată după cea dintâi vedere, Sime- 
on spune: „Ardeam ca să ajung cu totul în afară de lume 
şi să-L caut în singurătate pe Cel ce mi S-a arătat, căci din 
această pricină — sunt convins, frate — a binevoit să mi se 
arate, ca să mă atragă pe mine, nevrednicul, spre El şi să 
mă despartă de întreaga lume.”85 Totuşi, în vreme ce la 
Siluan cea dintâi vedere a fost hotărâtoare pentru viața sa 
duhovnicească, pecetluindu-i sufletul cu amintirea ei de 
neşters şi trezind în el, din prima clipă, un dor aprins şi o 
neîncetată aducere-aminte de Dumnezeu, Simeon n-a ur- 
mat îndată chemării lui Dumnezeu; el uită această întâm- 
plare minunată şi, vreme de mai mulți ani, trăieşte în ne- 
păsare şi lipsă de grijă de cele duhovniceşti: „După acea 
minunată schimbare şi ajutorul mai presus de om făcut 
mie, nu puţine au trecut şi am căzut în necontenite ispite 
ale vieţii, de care m-am văzut împiedicat în ce priveşte 
lucrările ascunset“ şi, lipsit puţin câte puţin de acest bine, 
ardeam să ajung cu totul în afară de lume şi să-L caut în 
singurătate pe Cel ce mi S-a arătat [...]. Dar, fiindcă n-am 
putut să fac acest lucru în scurt timp, uitând puţin câte pu- 
țin cele spuse mai înainte, am ajuns într-un întuneric de- 
săvârşit, astfel încât nu-mi mai aduceam aminte nici mă- 
car de vreun lucru mic sau mare, ba chiar nici măcar de 
un simplu gând din cele pe care le-am spus mai înainte. 
Mai mult, am căzut în rele mai presus de cele ce mi s-au 
întâmplat mai înainte şi am ajuns într-o asemenea stare, 
ca şi cum nicicând n-aş fi gândit sau n-aş fi auzit sfintele 
cuvinte ale lui Hristos." Iar în altă parte spune tot aşa: 


5 Cateheze, XXII, 280-284. 
5 E vorba despre nevoinţa şi rugăciunile sale. 
55 Careheze, XXII, 275-291. 

„Căci nici făcându-se această minune n-am înţeles eu, 
ticălosul, ci, răpit puţin câte puţin de trândăvie şi nepăsa- 
re, am căzut din nou în relele de mai înainte, ba chiar în 
rele mai mari."86 

Cu toate acestea, Dumnezeu însă i s-a arătat din nou, la 
fel ca prima oară, dovedind astfel limpede că numai pen- 
tru marea Sa milostivire dăruieşte omului bunătățile Sale, 
şi, după cum spune Sfântul Simeon, ca răspuns la rugă- 
ciunile şi mijlocirile sfinţilor Săi (căci aşa îl socotea el pe 
duhovnicul său)“ 

În istorisirea vederilor sale, Sfântul Simeon insistă mai 
mult decât Sfântul Siluan asupra luminii care-l covârşeşte 
într-atât, încât, mai înainte de a-L vedea pe Dumnezeu, la 
început numai pe ea o vede. Chiar dacă mai întâi se în- 
treabă ce este această lumină, înţelege destul de repede 
natura ei dumnezeiască şi că prin ea Dumnezeu însuşi Se 
face văzut, căci aşa s-a făcut EI întotdeauna cunoscut prin 
ea tuturor celor care L-au văzut: „este însăşi Lumina 
simplă a Dumnezeirii”"88; „Dumnezeu este lumină (cf. 1 
In. 1, 5), şi vederea Lui e ca o lumină”. În repetate rân- 
duri Sitneo spune limpede că aocastă lumină este slava 
lui Dumnezeu sau că este harul Său”. La început Simeon 
nu leagă această lumină de Persoana lui Dumnezeu: „Nu 
ştie numaidecât Cine s-a arătat, nici nu îndrăzneşte să-L 
întrebe”, „Ştiind doar că ceea ce s-a arătat înaintea feţei 
lui este Cineva””?. Datorită părintelui său duhovnicesc, 
care, el cel dintâi, „L-a cunoscut pe Dumnezeu”, ajunge 


SA Rugăciune de mulțumire, |, 114-116. 

57 Vezi ibidem, |, 116-128. 

% Discursuri etice, IV, 861-863. 

% Ibidem, V, 216. 

% Rugăciune de mulțumire, 1, 106-107; Il, 171. 
”! Discursurile etice, V, 289-290. 

” Ibidem, 293-294. 

să înțeleagă că EI este lumina: istorisindu-i cele ce s-au 
petrecut cu el, acesta îi spune: „Acela este, copile!” 
Abia după mai multe asemenea vederi ale luminii, Hristos 
însuşi i Se arată lui Simeon şi-i vorbeşte”! 

Astfel că Simeon leagă lumina de Hristos şi vede în ea 
strălucirea slavei Lui, slava feței Sale, şi o identifică chiar 
cu Persoana lui Hristos% 

De asemenea, Simeon „numește această lumină putere 
şi lucrare, a Duhului Sfânt”, arătând că ea este Însuşi Du- 
hul Sfânt” 

În felul acesta Simeon ajunge la înţelegerea caracterului 
trinitar al luminii, afirmând că ea izvorăşte din Tatăl şi că 
Hristos, Care EI însuşi este această lumină, Se face văzut în 
lumina Duhului Sfânt. „Lumină este Tatăl, Lumină este 
Fiul, Lumină este Duhul Sfânt! [...] Cele Trei sunt o Sin- 
sură Lumină, nu separată, ci unită fără contopire în Trei 
Persoane.” „Dumnezeu este lumină” (1 In. 1, 5), şi lumi- 
nă infinită, şi necuprinsă; căci cele din jurul lui sunt lumi- 
nă, fiind unite şi împărțite în chip neîmpărţit prin persoane 
şi — ca să le spun una câte una, împărțind cele neîmpărţite — 
Tatăl e lumină, Fiul e lumină, Duhul Sfânt e lumină; iar 
acestea sunt o singură lumină, simplă, necompusă, atempo- 
rală, împreună-veşnică, de-o-cinstire şi de-o-slavă.”” 


La Sfântul Siluan, deşi vederea lui Dumnezeu şi primi- 
rea harului se fac tot printr-o lumină, el ÎL percepe de în- 


” Ibidem, 294-310. 
ai ș, Ibidem, 311-316. și | 
” Imne, XXV, 40-44; Cateheze, XXIII, 116- L7, Rugăciune de 
mulțumire, II, 132-141; Discursuri etice, X, 198-799; XIII, 268-169. 
% Ibidem, 265-266. 
” Imne, XXV, 36-39; LV, 126. Discursuri etice, 1-3, 101-102. 
% Imne XXIII, 1-4. 
” Discursuri teologice, Il, 137-143. 

dată pe Dumnezeu ca persoană: Hristos este recunoscut 
imediat; Duhul Sfânt este şi El cunoscut îndată, la primi- 
rea şi simţirea harului. Dar, curând, şi Simeon ajunge să 
vadă în lumină „fața prietenului său, cu care vorbeşte şi 
grăieşte şi aude glasul aa 7190, 


Vederile Sfântului Simeon, ca şi cele ale Sfântului Si- 
luan, au un caracter extatic. Atunci când îi apare lumina, 
el nu mai ştie în ce loc se află!0l, toate cele din jurul lui — 
chilia şi lumea întreagă — dispar cu totul!%?. Lumina îl 
scoate din toate cele văzute, el rămânând totuşi în mijlo- 
cul tuturor celor ce sunt, însă nevăzând nimic altceva de- 
cât această lumină!%5. 

De asemenea, uită de trupul său'%, simțind doar că şi 
acesta se împărtăşeşte de venirea harului'%, simțind ca 
şi sufletul lucrarea lui, bucurându-se şi îndulcindu-se şi 
el de har'%. Lumina care se revarsă asupra lui depărtea- 
ză toată greutatea şi apăsarea cărnii, risipeşte toropeala 
şi îl umple de vigoare şi tărie . Ea răpeşte veşmântul 
materiei şi stricăciunii, făcându-l pe om netrupesc şi 
duhovnicesc!%. 

Astfel că Simeon uită de sine şi cine este!%; nu mai 


ştie ce spune şi ce face în vremea vederii luminii"; 


1% Discursuri etice, L-3, 101-102. 

101 Cateheze, XXII, 92-93; XVI, 87; Imne, XXV, 16. 
102 Cateheze, 1, 14-76; XXII, 98-99. 

193 Cf. Cateheze, XXII, 91-100. Capete... II, 17. Imne, XL, 14-15. 
10 Cateheze, XVI, 91-92. Imne, XXV, 18; XL, 16. 
195 Rugăciune de mulțumire, L, L70-171. 

195 Nichita Stithatul, Viaţa Sfântului Simeon, 69. 

1% Cateheze, XVI, 94-99. 

198 Jpidem, 99. Nichita Stithatul, op. cit., 68-70. 

109 Cateheze XVI, 87-88. 

110 Cateheze, 1, 16; XVI, 88-89. 

pierde grija şi simţirea celor lumeşti şi uită de viaţa 
aceasta!!!. 

Altfel spus, el se află în extaz!!7. Dar tot ceea ce am 
precizat mai sus despre caracterul trinitar al luminii arată 
limpede că nu este vorba de un extaz impersonal: Simeon 
este răpit din lume şi iese din sine, ca să fie ridicat, în lu- 
mină, la întâlnirea şi unirea personală cu Dumnezeu. 

Lumina risipeşte întunericul din suflet şi, puţin câte 
puţin, îl curăţeşte deplin'!”, făcându-l să se simtă cu totul 
liber! !€. 

Lucru important — pe care l-a trăit şi Sfântul Siluan —, 
Simeon simte că lumina îi răpeşte mintea şi sufletul!!5, 
care se alipesc de ea!!€, aprinzându-i dorul de ea prin dul- 
ceața şi frumuseţea ei!!”. 

Vederea luminii îl face pe Sfântul Simeon să se minu- 
neze şi este cuprins de o mare uimire!!€. Ca şi Sfântul Si- 
luan, simte cum o mare bucurie şi o dulceaţă de negrăit se 
revarsă nu doar asupra inimii şi minții sale!!?, ci şi asupra 
întregului trup!2, Varsă râuri de lacrimi duhovniceşti E 
simte o mare iubire şi dor mult'2%; se umple de o negrăită 


11! Cateheze, 1, 75; XXII, 95-98. 

112 Cateheze, XVI, 86. 

URCE, Rugăciune de mulțumire, 1,185-195; Discursuri etice, IV, 
312; Imne, XXII, 20-25. 

114 Cateheze, XVI, 102. 

"15 Ibidem, 84-85. 

116 jpidem, 105-106. 

117 Discursuri etice, IV, 868-869. 

118 Rugăciune de multumire, 1, 168-169; Cateheze, XVI, 85; 
Imne, VIU, 69-76. 

119 Cateheze, XXII, 99; XVI, 100-102; Imne, VIII, 65-66; LI, 45; 
Nichita Stithatul, op. cit., 69. 

20 Rugăciune de mulțumire, |, 169-171. 

21 Cateheze, XXII, 99; XVII, 39. 

122 Discursuri etice, V, 308; Imne, VIII, 77-85. 

dulceaţă, de o mare desfătare, de bucurie multă şi fericire 
de nespus!%, de pacea care covârşeşte orice înţelegere!” ă 

Lumina aceasta îl face să-L cunoască pe Dumnezeu, 
descoperindu-i limpede că Dumnezeu există şi că i Se 
arată!“5. Ca şi Sfântul Siluan, care crede că nu există altă 
modalitate de cunoaştere a lui Dumnezeu decât în 
experierea harului Duhului Sfânt, Sfântul Simeon arată că 
„nu poate cunoaşte cineva pe Dumnezeu altfel decât prin 
vederea luminii care iradiază din EI”. 

În sfârşit, mai presus de toate, Simeon simte cum lu- 
mina îl preschimbă pe om, îl face asemenea lui Dumne- 
zeu, îl uneşte cu EI şi-l îndumnezeieşte!?!. 


Spre deosebire de Sfântul Siluan, Sfântul Simeon a ex- 
periat de mai multe ori vederea luminii dumnezeieşti. 
Aceste vederi erau de scurtă durată şi desigur, de fiecare 
dată Simeon trăia cu durere retragerea harului şi părăsi- 
rea!?8. Aceasta din urmă are două faze şi două aspecte. 

Mai întâi, lumina pe care o vedea se stingea încet, în- 
cet, pălea şi, ca să zicem aşa, se contracta!?”. Simeon ie- 
şea din extaz şi-şi revenea în sine!%0. Stările pe care le 
simţise în timpul vederii luminii stăruiau pentru o vreme, 
şi el simțea o bucurie de nespus!*!, uimire'"?, vărsa râuri 


123 Cateheze, XXII, 109; XVI, 105-107; Discursuri etice, Ibidem, 
675-677; Imne, XLIX, 23-26; LI, 45-46. 

124 Discursuri etice, IV, 675-676. 
“- 5 Ibidem,.N, 250-287. : 

126 Jpidem, 255-157. 

127 Cf. Imne, XXXIV, 105; XXXIX, 56-77; IV, 118. 

12% Cf. Rugăciune de mulțumire, |, 112-176, 183-185. 

129 Cateheze, XVI, LIO-111.. 

130 Cateheze, XXII, 109-110; XVI, LIl. 

151 Cateheze, XXII, 110; Rugăciune de mulțumire, Il, 262. 

132 Cateheze, XXII, 110. 

de lacrimi, plin de o mare dulceaţă“. Multă vreme după 


aceea, trupul i se părea nematerial, uşor şi străveziu, nu 
simţea oboseală, foame ori sete!"*, ci se simţea plin de ha- 


rurile dumnezeieşti!*%. 


Paradoxal, Simeon uită încetul cu încetul cea dintâi 
vedere a luminii — lucru pe care el îl atribuie delăsării sale 
duhovniceşti şi stării de păcat în care a căzut după aceea. 
Dar după toate celelalte vederi care au urmat, stingerea 
luminii şi gândul că s-ar putea să n-o mai afle i-au provocat 
multă durere, tristețe şi o mare suferință. Simeon vorbeşte 
adesea pe larg despre aceste momente. În Careheza XVI, 
istorisindu-şi a treia vedere a lumii, el mărturiseşte: „Am 
cunoscut şi am simțit ce putere a lucrat dintr-o dată în mine 
Şi, cugetând la despărțirea ei şi socotind că iarăşi am rămas 
singur în viață, am fost cuprins de o întristare şi de o durere 
atât de grea, încât n-aş putea să exprim mărimea acelei su- 
ferinţe felurite şi foarte puternice care s-a aprins ca un foc 
în inima mea. Închipuieşte-ţi numai, dacă poți, părinte, chi- 
nul despărțirii”.'* Puțin mai departe, încercând să descrie, 
pe cât este cu putință, această Lumină, spune că: „bucură 
când se arată şi răneşte atunci când se ascunde”!*. În Ru- 
găciune de mulțumire, |, vorbind despre feluritele expe- 
riențe de acest fel pe care le-a avut, spune că Lumina pe 
care o vedea „când înăuntru..., când departe, în afara mea, 
sau se ascundea cu desăvârşire şi, ascunzându-se, îmi făcea 
necazul de nesuferit, socotind eu că negreşit nu mi se va 
mai arăta”, şi atunci „mă tânguiam şi plângeam iarăşi”!5 g 


15 Ibidem. 

1% Nichita Stithatul, Viaţa Sfântului Simeon, 7. 
135 Ibidem. 

155 Cateheze, XVI, 111-118. 

15 Ibidem, 127-128. 

135 Rugăciune de multumire, |, 174-178. 

Această suferință lăuntrică este sporită de faptul că ve- 
derea luminii l-a făcut pe Simeon să-şi cunoască deplin şi 
să-şi vadă limpede mărginirea, neputința şi sărăcia du- 
hovnicească!*”. 

Pe lângă aceasta, după toate vederile pe care le-a avut, 
Simeon simţea şi bucurie, amintindu-şi de ele, dar şi un 
dor duhovnicesc şi o dorinţă vie de a-L regăsi pe Dumne- 
zeu, care-l făceau să sufere!“ „Aducându-mi aminte de 
frumuseţea slavei şi cuvintelor Tale, [...] plângeam şi pe- 
treceam în bucurie negrăită, că Te-am cunoscut pe Tine, 
Făcătorul a toate. Şi cum nu m-aş fi bucurat? Dar iarăşi 
întristându-mă şi dorind să Te văd din nou aşa...”14! În 
altă parte, Simeon explică toate acestea pe larg: „pururea 
(pentru cei ce au văzut-o) ţâşneşte cu adaos de dulceaţă şi 
aprinde pofta lor cu şi mai mare putere; iar dacă o dată nu 
li se arată încă şi mai limpede, atunci se simt ca lipsiţi de 
toate, iar dacă vrea să se ascundă cu totul, fie chiar şi nu- 
mai pentru puţin timp, atunci provoacă în ei durerea as- 
cuțită şi insuportabilă a unui dor negrăit. Dar să înţelegem 
dintr-un exemplu necesitatea imperioasă şi flacăra unei 
asemenea dorinţe. Închipuieşte-ţi o fată iubită de un om 
sărac, o fată de neam împărătesc şi încununată cu cunună 
împărătească, mai frumoasă decât sunt toate fetele de pe 
pământ şi care se află înlăuntrul iatacului ei, iar cel care o 
iubeşte stă afară, ca respins de sărăcia şi starea sa atât de 
umilă. Deci dacă printr-o foarte strâmtă deschizătură, în- 
tinzându-i afară numai mâna împodobită cu aur, fata i-o 
dă îndrăgostitului, iar acela apucând-o şi înțelegând fru- 
museţea ei neasemuită o sărută, aşteptând să împărăţească 
împreună cu ea şi să se unească cu ea, închipuindu-şi că 


139 jpidem, UI, 174-175. Discursuri etice, X, 825-828. 
140 Cf. Cateheze, XVI, 117-119. 
141 Rugăciune de mulțumire, LI, 260-265. 

aceasta s-ar fi făgăduit lui cu jurământ, iar apoi, dintr-o 
dată, retrăgându-şi ea mâna din mâinile lui o trage la sine 
şi o ascunde cu totul, oare acest lucru nu-i va provoca o 
mâhnire insuportabilă şi prin aceasta aprinderea dorinţei 
în unul ca acesta nu se va face mai puternică?”1* Şi el 
evocă, în cuvinte asemănătoare celor folosite de Sfântul 
Siluan, dorul după una dintre cele dintâi vederi ale lumi- 
nii şi căutarea ei dureroasă: „Îmi aduceam aminte unde 
Te-am văzut sus pe Tine şi [...] iarăşi căutam cu lacrimi 
să Te văd pe Tine. Deci aşa mă chinuiam pe mine însumi 
cu multă întristare, necaz şi strâmtorare, uitându-mă pe 
mine însumi şi toată lumea şi cele din lume.”!%% Aceeaşi 
durere simte şi atunci când vede lumina doar în parte, ca 
fulgerări sau străluciri de-o clipă, şi nu deplin, lucru care, 
uneori, îl aruncă în ispita deznădejdii, ceea ce a simțit şi 
Sfântul Siluan în chip puternic, într-o perioadă a vieții 
sale: „Te văd ca pe un opaiţ aprins înlăuntrul unui vas. 
Dar pentru că nu Te întinzi, pentru că nu mă faci întreg 
lumină şi nu mi Te arăţi întreg aşa cum eşti, mi se pare că 
nu Te am în întregime pe Tine, Viaţa mea, ci mă tângui ca 
un om care a ajuns din bogat sărac şi din slăvit lipsit de 
cinste şi ca unul care nu are nădejde. Acestea văzându-le, 
vrăjmaşul îmi spune: «Nu te mântuieşti, căci, iată, ai căzut, 
nădejdile tale nu s-au împlinit, pentru că nu mai ai ca 
odinioară îndrăznire către Dumnezeu.» Eu însă nu-i spun 
nici un cuvânt, căci nu-l socotesc vrednic de aceasta, Dum- 
nezeul meu, ci suflu peste el şi îndată se face nevăzut. "1% 
De fiecare dată când lumina dispare, Simeon caută în- 
dată s-o afle din nou, nu atât pentru a scăpa de suferință, 
nici pentru a regăsi o stare mistică excepțională, cât mai 


142 Discursuri etice, IV, 867-890. 
ic, Mulţumire, LL, 190-195. 
14 Imne, XLII, 87-97. 

ales pentru a se întâlni din nou cu Dumnezeu, pentru a-L 
cunoaşte mai bine şi a se uni şi mai mult cu El. Astfel, 
vorbind despre vederile luminii, el spune: „Apoi, după nu 
multă vreme petrecută jos, sus în ceruri, care s-au deschis, 
m-ai învrednicit să-mi arăţi Faţa Ta ca un soare fără chip 
[...]; dar îndată Te-ai ascuns, iar eu rătăceam căutându-Te 
pe Tine, pe care nu Te cunoşteam, şi doream să văd chi- 
pul Tău şi să cunosc în mod conştient cine eşti. De aceea, 
din pricina multei siliri şi a focului iubirii Tale, plângeam 
mereu, neştiind Cine eşti. 145 

Spre deosebire de Sfântul Siluan, Sfântul Simeon, du- 
pă cum am remarcat deja, a avut numeroase vederi ale lui 
Dumnezeu în lumină. De aceea, el n-a cunoscut niciodată 
o atât de lungă şi grea aşteptare ca cea pe care a îndurat-o 
Siluan. Când Simeon se cufunda în pocăință şi smerenie, 
lumina venea din nou la el, şi aşa s-au înfăptuit curățirea 
sa lăuntrică şi sporirea duhovnicească, străbătând când 
una, când alta dintre aceste două stări, după cum spune el 
însuşi: „când înlăuntrul meu [...], când mi se arăta depar- 
te în afara mea sau se ascundea cu desăvârşire şi, ascun- 
zându-se, îmi făcea necazul de nesuferit, socotind eu că 
negreşit nu mi se va mai arăta; dar, tânguindu-mă şi plân- 
gând eu iarăşi, şi arătând toată înstrăinarea mea (de lume), 
şi ascultarea şi smerenia, mi se arăta ca soarele care taie 
grosimea norului şi apare după puţin, dulce şi rotund. Aşa 
Tu, Cel negrăit, Cel nevăzut, Cel nearătat, Cel nemişcat, 
Cel ce pretutindenea ești şi în toate eşti şi pe toate le pli- 
neşti, văzându-Te şi ascunzându-Te, ca să zic aşa, în fie- 
care ceas, ziua şi noaptea, plecând şi venind, făcându-Te 
nevăzut şi arătându-Te dintr-o dată, ai alungat puţin câte 
puțin din mine întunericul, ai scos afară norul, ai împuţi- 
nat grosimea, ai curăţit urdoarea ochilor minţii, ai desfun- 


145 Mulţumire, LL, 175-183. 

dat şi ai deschis urechile cugetului, ai smuls vălul nesim- 
ţirii şi, împreună cu acestea, ai domolit şi în cele din urmă 
ai izgonit de la mine orice patimă şi orice poftă trupească. 
Prin urmare, făcându-mă aşa, ai curăţit cerul de orice nor; 
iar «cen» numesc aici sufletul curăţit, în care, în chip ne- 
văzut, nu ştiu cum sau de unde venind, Cel ce eşti pretu- 
tindeni, Te afli dintr-o dată şi Te arăţi ca un alt soare. Vai, 
ce pogorâre neprăită!”145 Cu fiecare nouă vedere, Simeon 
sporea în cunoaşterea Celui care i se arăta: „Venind şi 
plecând de la mine timp de un an, după puţină vreme 
Te-ai arătat tot mai mult şi m-ai umplut de aceste ape pa 
mi-ai dăruit harul de a vedea o lumină tot mai curată.”1% 

Sfântul Siluan socotea smerenia condiție esențială de 
păstrare a harului sau, unită cu pocăința, de redobândire a 
lui; Sfântul Simeon spune şi el la fel, arătând că a primit 
această învățătură chiar de la Dumnezeu, în urma uneia 
dintre vederile sale: „Mă minunez de ceea ce s-a întâm- 
plat şi aud un glas care îmi spune tainic de sus: [...] În- 
toarce-te la tine însuţi şi vezi să nu faci nimic din cele ce 
te lipsesc de cele de aici. Iar când faci vreun pas greşit, lu- 
crul să-ți fie spre aducere-aminte de smerenie, dar să nu te 
depărtezi de la săvârşirea căinței. Fiindcă aceasta, unită cu 
iubirea Mea de oameni, şterge căderile, atât cele care au 
fost făcute mai înainte, cât şi cele ce se fac acum. dare 

Deşi el însuşi s-a învrednicit, printr-un har cu totul ex- 
cepţional, de multe vederi ale lui Dumnezeu, mai înainte 
de a fi cu totul desăvârşit, Simeon spune totuşi că, în prin- 
cipiu, pentru ca Dumnezeu să Se arate omului, se cere de 


4 Mulțumire, |, 172-195. 

14 Sunt apele celui de-al doilea Botez, cel duhovnicesc, care cură- 
țesc şi luminează totodată, actualizându-l pe cel dintâi. 

9 Mulțumire, LL, 144-146. 

1% Cateheze, XVI, 136-144. 

la acesta o deplină curăţie a minţii şi inimii!50, şi că deci, 
în primul rând, este nevoie de nevoinţă, împlinirea porun- 
cilor şi dobândirea virtuţilor”. Sfântul Simeon crede că 
omul nevrednic, în mod normal, nu poate să îndure vede- 
rea lui Dumnezeu, şi Domnul nu se lasă văzut nu pentru 
că propriu-zis s-ar ascunde, El Cel care este pretutindeni 
prezent şi pe toate le plineşte, ci pentru că mintea şi inima 
omului sunt acoperite de întuneric; iar acest întuneric, 
semn al nedesăvârşirii sale, are, în chip minunat, rostul de 
a-l feri de strălucirea orbitoare a luminii lui Dumnezeu: 
„Să nu credeţi, o, nepricepuţilor, că Domnul şi Dumne- 
zeu, Cel ce s-a înălțat, intrând în cer, s-a ascuns în întune- 
ric — căci Acela este în slava Sa, în Dumnezeirea Sa care 
umple toate şi e mai presus de toate, în care era şi mai 
înainte de acestea —, ci pentru a ne cruța pe noi, ca să nu 
pierim în chip vădit, a aşezat un întuneric, care nu-L învă- 
luie pe EI, ci pe noi: «Căci Dumnezeul nostru, zice, este 
foc mistuitor» (Deut. 4, 24), care mistuie nu pe cei drepți, 
ci pe cei păcătoşi. 152 


Concluzii 


Dacă privim în ansamblul ei învățătura Părinților ră- 
săriteni cu privire la părăsire, ajungem la următoarele 
concluzii: 

1) Viaţa duhovnicească, într-o măsură mai mică sau 
mai mare, cunoaşte alternanța perioadelor în care harul îşi 
face simţite prezenţa şi lucrarea cu cele în care omul reali- 


UTA e vedea, de pildă, Discursuri etice, 1-12, 155-158; X, 
31-35. Imne, XII, 58; XXXVIII, 75-81. 

151 A se vedea, de pildă, Imne, XXXIII, 130-137. 

'5 Discursuri etice, 1-12, 128-134. Cf. Imne, XIL, 46-62. 

zează cu durere absența sau micşorarea lui, ajungând să se 
simtă părăsit cu totul. 

2) Această nestatornicie ţine de nedesăvârşirea ome- 
nească în lumea de acum. 

3) Potrivit proniei dumnezeieşti, părăsirea are întot- 
deauna, în ultimă instanță, un rost pedagogic, ducându-l 
pe cel încercat de ea într-un sfârşit la sporire duhovni- 
cească. 

4) Părăsirea se face pentru diferite pricini, iar vina 
omului este mai mare sau mai mică: 

a) Uneori omul nu are nici o vină (ca, de pildă, 
Hristos pe cruce sau Iov); atunci ea este o încercare 
prin care se vădeşte alegerea şi alipirea de Dumnezeu 
în chip liber și din toată inima şi prin care se probează 
virtuțile omului astfel încercat: credința, nădejdea, răb- 
darea, smerenia, iubirea de Dumnezeu. 

b) Alteori omul a păcătuit, iar atunci părăsirea este 
o formă de abandonare a omului — pe care, de fapt, el 
însuşi a ales-o — în patimi şi în voia demonilor; atunci 
ea are rostul de pedeapsă sau, mai precis, de îndrepta- 
re, căci voia Domnului este ca omul să se căiască şi 
să-L. afle pe Dumnezeu. 

c) Cel mai adesea ea este urmarea nepăsării sau de- 
lăsării din viaţa duhovnicească şi aproape întotdeauna 
omul o provoacă prin cugetele de mândrie; pronia 
dumnezeiască vrea atunci ca omul să-şi regăsească sta- 
rea de virtute, prin smerenie, şi, datorită acestei experi- 
ențe, să sporească duhovniceşte. 

d) Doar în câteva rare cazuri părăsirea urmează unei 
experieri iniţiale foarte puternice a harului, simţit în 
chip desăvârşit în vederea lui Dumnezeu. Aici avem 
de-a face cu un dar minunat al lui Dumnezeu, făcut 
unor oameni cu scopul de a le da să guste din bunătăţi- 

le de care se bucură cei desăvârşiți şi deci să le trezeas- 

că râvna căutării lui Dumnezeu, voinţa de a se osteni 

pentru a primi din nou belşugul harului, învățându-i 
totodată că harul nu li se dă pentru nevoințele lor, ci 
rămâne întotdeauna un dar al bunătății Lui. 

Toate aceste elemente se regăsesc într-o măsură mai 
mare sau mai mică în bogata experiență duhovnicească a 
Sfântului Siluan, dar e cu totul limpede că acesta din 
urmă îi este cel mai propriu. Sfântul Siluan se situează 
astfel pe linia spiritualităţii ortodoxe care dă mărturie de 
asemenea experienţe duhovniceşti, cum sunt: Sfinţii 
Ammona, Macarie Egipteanul, loan Casian, Diadoh al 
Foticeei, Simeon Noul Teolog şi, mai spre vremea noas- 
tră, Serafim de Sarov!5*. Vedem astfel o dată mai mult că 


Sfântul Siluan poate fi numărat între marii bărbați duhov- 


niceşti ai Răsăritului creştin sf. 


153 Chiar Sf. Siluan vorbeşte despre experienţa acestuia: „Sfântul 
Serafim de Sarov avea 27 de ani când a văzut pe Domnul; sufletul lui 
a fost cuprins de o astfel de iubire pentru Dumnezeu, că el s-a pre- 
schimbat în întregime sub înrâurirea dulceţii Duhului Sfânt. Mai târ- 
ziu, înțelegând că acest har nu mai era cu el, s-a retras în pustie şi a 
stat vreme de trei ani pe o stâncă rugându-se: Dumnezeule, ai milă de 
mine, păcătosul!” 

A Episcopul Nicolae Velimirovici, „Hrisostomul sârb”, a înțeles 
de îndată faptul că experienţa Sf. Siluan era înrudită cu cea a Sf. Ma- 
carie Egipteanul şi a Sf. Simeon Noul Teolog. Ştim că în urma unei 
întâlniri cu Sf. Siluan în Sf. Munte, privind la o carte a Sf. Macarie, 
stareţul a spus: El e mare!; iar episcopul Nicolae, gândindu-se la sta- 
reţ, i-a răspuns: Aici e unul încă şi mai mare decât Macarie! Arhim. 
Sofronie, pe de altă parte, relatează şi el această convorbire pe care a 
avut-o cu episcopul Nicolae: „I-am spus că Părintele Iustin Popovici 
mi-a scris că, după el, stareţul Siluan are înălțimea duhovnicească a 
Sfântului Simeon Noul Teolog. Când mă gândesc la răspunsul episco- 
pului Nicolae, sunt încă şi azi atât de mişcat, încât nu pot să-l repet 
decât cu multă emoție, căci, auzind aceasta, el a spus: Wiez, niet, este 
cu mult mai mare! (Soeur Pelagie, „Chrysostome serbe”, Nicolas VE- 

Putem spune totuşi că, prin caracterul foarte personal, 
intim al mărturiei sale referitoare la o experienţă vie, 
Sfântul Siluan se apropie cel mai mult de Sfântul Simeon 
Noul Teolog. Căile lor duhovniceşti sunt însă deosebite. 
Amândoi au fost învredniciți de foarte tineri de vederea 
lui Hristos, prin care li s-a dat să guste, prin prezenţa şi 
lucrarea Duhului Sfânt, plinătatea harului dumnezeiesc. 
Însă Sfântul Siluan a avut o unică experiență de acest fel, 
cu un rol hotărâtor pentru întreaga sa viață, pecetluindu-i 
sufletul pe vecie şi trezindu-i setea şi dorul nesăturat de 
Dumnezeu, dor care i-a pus în mişcare întreaga viaţa du- 
hovnicească. La Sfântul Simeon, cea dintâi vedere a lui 
Hristos a fost în chip paradoxal urmată de uitare şi delăsa- 
re duhovnicească, ca apoi să revină de nenumărate ori. 
Abia atunci a fost urmată, ca şi la Sfântul Siluan, de sufe- 
rința pierderii harului şi de dorinţa puternică de a-l regăsi. 
Totuşi această ultimă temă, deşi statornic prezentă în scri- 
erile Sfântului Simeon, nu ocupă locul major pe care-l are 
în scrisul Sfântului Siluan şi deci această experiere a pără- 
sirii pare să fi jucat un rol mai mic în orientarea şi forma 
sa de vieţuire duhovnicească. De aici caracterul mult mai 
dramatic al spiritualității Sfântului Siluan. Prin compara- 
ție cu alți Părinţi care vorbesc despre părăsire, mărturia 
Sfântului Siluan apare ca mult mai luminoasă. În vreme 
ce majoritatea Părinților subliniază mai curând caracterul 
de pedeapsă şi îndreptare al părăsirii, Sfântul Siluan, înţe- 
legând că prin ea Dumnezeu vrea să-l înțelepțească pe om 
spre mântuire, stăruie mai mult asupra faptului că prin ea 
se trezesc dorirea şi iubirea lui Dumnezeu. Părăsirea este 
izvor de suferință şi durere nu pentru că ar fi o pedeapsă, 
ci din pricina neîmplinirii setei de Dumnezeu; ea este o 


limiroviteh, philosophe du Saint-Esprit”, Buisson ardent. Cahiers 
saint Silouane, 4, 1999, pp. 68-73). 

suferință din dragoste a celui care tânjeşte după cele pe 
care le-a cunoscut că sunt mari şi de preţ, şi pe care nu le 
mai poate dobândi din nou, rămânând înstrăinat de ele. 
Siluan are întotdeauna înaintea ochiului darul minunat pe 
care Dumnezeu i l-a făcut arătându-i-Se şi făcându-i-Se 
cunoscut în pacea, bunătatea, iubirea şi sfințenia care-l 
sunt proprii. Bine ştiind că părăsirea se datorează nede- 
săvârşirii, neputinței şi slăbiciunii sale, Sfântul Siluan o 
primeşte şi pe ea tot ca pe un dar al lui Dumnezeu, care-l 
face să nu-L mai poată uita niciodată şi să tindă neîncetat 
spre El, din tot sufletul şi cu toate puterile sale. 


CAPITOLUL VI 


Pocăinţă şi smerenie 


Pocăinţa şi smerenia sunt teme atotprezente în expe- 
riența şi mărturia Sfântului Siluan. În acest capitol ne 
vom mărgini să prezentăm doar ce înseamnă ele pentru 
stareț; literatura patristică pe această temă este prea vastă 
ca să putem face o comparaţie în numai câteva pagini, iar 
cugetarea duhovnicească a Sfântului Siluan nu se deose- 
beşte de cea patristică decât prin unele accente sau ele- 
mente complementare, pe care le vom indica la momentul 
potrivit!. 

Înainte de prezentarea fiecăreia dintre aceste două vir- 
tuți, să notăm că în scrisul Sfântului Siluan ele sunt ade- 
seori legate una de alta. Când vorbeşte despre una, o nu- 
meşte şi pe cealaltă. Cere lui Dumnezeu să i le dea pe 
amândouă: „Dă-ne, Doamne, căinţa lui Adam şi sfânta Ta 
smerenie!”; îi îndeamnă pe oameni să le caute pe amân- 
două: „Vă rog, pocăiţi-vă şi smeriţi-vă!” Spune că omul 
se cuvine să se pocăiască întru smerenie: „Domnul se 
bucură de sufletul care se pocăieşte întru smerenie”; iar 
pentru că smerenia înseamnă a recunoaşte că eşti păcătos 
şi a te căi, ea este cea care duce la căință. 


! Despre pocăință şi smerenie, aşa cum sunt ele privite de tradiția 
patristică, a se vedea lucrarea noastră Therapeutique des maladies 
spiritueiles, ed. 4, Paris, 2000, pp. 352-358 şi 677-709. 

1. Pocăinţa 


Formele sale 


Pentru Sfântul Siluan, pocăință înseamnă pur şi simplu 
a-ți recunoaşte păcatele şi a-l cere iertare lui Dumnezeu. În 
Chip mai adânc, ea stă în învinuirea şi osândirea de sine şi 
în plânsul pentru păcatele noastre înaintea lui Dumnezeu. 


Condiţiile dobândirii ei 


Sfântul Siluan vrea să-i convingă pe cititorii săi că, de 
fapt, pocăinţa este uşor de împlinit. Ajunge să ne întoar- 
cem către Dumnezeu şi să-l spunem: „lartă-mă, Doam- 
ne!”, şi îndată primim iertarea de la El. „Să chemăm pe 
Domnul, şi rugăciunea noastră va fi auzită, căci Domnul 
se bucură de căinţa oamenilor.” „Cere iertare, şi Dumne- 
zeu te va ierta.” 

Pentru Siluan, pildă de mare pocăință este Adam, după 
cum spune adeseori. De aici, această rugăciune pe care el 
o face înaintea Domnului: „Dă-ne, Doamne, duhul pocă- 
inţei lui Adam!” Avem de-a face aici cu un punct de ve- 
dere cu totul original în raport cu aproape întreaga tradiție 
patristică, pentru că, îndeobşte, cei mai mulţi dintre Pă- 
rinți îl dau pe Adam drept pildă de greşeală şi păcat, ca pe 
cel ce este răspunzător pentru căderea oamenilor şi pentru 
relele pe care le au de îndurat, nevorbind aproape nicioda- 
tă despre viaţa sa de după izgonirea din rai. Pentru Sfântul 
Siluan, Adam este mai puţin arhetipul omului păcătos, cât 
arhetip al omului care se căieşte şi care, prin căința sa, re- 
dobândeşte harul pierdut; şi, pentru aceasta, Adam nu nu- 
mai că îşi află locul printre drepţii Vechiului Legământ, 
dar se face pentru noi pildă de viața duhovnicească şi de 
sfinţenie. 

Mijlocul cel mai bun de a te afla neîncetat în stare de 
căință este de a avea întotdeauna „aducerea-aminte de 
moarte”. „Pentru a-ți păstra râvna trebuie să-ţi aduci 
aminte neîncetat de Domnul şi să cugeți: sfârşitul meu e 
aproape, a sosit şi trebuie să mă înfățişez înaintea Judecă- 
ţii lui Dumnezeu. Dacă sufletul este astfel neîncetat gata 
să moară, el nu se va mai teme de moarte şi va cunoaşte 
smerita rugăciune de pocăință.” 

Însă pentru a fi o adevărată căinţă, lucrătoare şi stator- 
nică, ea trebuie însoțită de smerenie şi de împlinirea po- 
runcilor, altfel spus, de o viaţă după voia lui Dumnezeu. 
Iertarea lui Dumnezeu nu se primeşte cu adevărat şi omul 
nu poate fi încredințat de primirea ei decât dacă urăşte 
păcatul. „lată un semn al iertării păcatelor: dacă urăşti 
păcatul înseamnă că Domnul ţi-a iertat păcatele tale.” Un 
alt semn că omul „se pocăieşte cu adevărat” este acela că 
„e gata să sufere toate felurile de suferințe: foame, golăta- 
te, frig şi căldură, boală şi sărăcie, dispreţ şi prigoană, ne- 
dreptate şi defăimare, căci sufletul lui se avântă spre 
Domnul în rugăciune curată, uitând cele de pe pământ”. 


Domnul este totdeauna gata să-l primească 
pe cel care se căieşte de păcatele sale 


O latură cu totul originală a învățăturii Sfântului Siluan 
cu privire la pocăință este încredințarea, născută fără în- 
doială din simțirea în propria sa viaţă a milei lui Dumne- 
zeu, că Domnul, în marea Sa bunătate, este întotdeauna 
gata să-l primească şi să-l ierte pe cel care se căieşte de 
păcatele sale, oricât ar fi ele de mari şi de grele. „Mulţi 
sunt cei ce gândesc: Am făcut multe păcate, am ucis, am 
furat, m-am mâniat, am defăimat, am trăit în desfrâu şi 
am făcut multe alte lucruri rele. Şi ruşinea îi reţine de a 
intra pe calea pocăinţei. Dar ei uită că înaintea lui Dum- 

nezeu toate păcatele lor sunt ca o picătură de apă în 
mare.” 

Domnul nu încetează să dorească şi să aştepte pocăinţa 
celor care păcătuiesc. Cel care L-a cunoscut pe Dumnezeu 
ştie „cât de mult ne iubeşte şi cu ce dor aşteaptă ca toți 
oamenii să se pocăiască şi să se mântuiască”. 

Bunăvoinţa lui Dumnezeu față de cei care au făcut rele 
şi s-au depărtat de EI, smerenia, răbdarea, grija şi milosti- 
virea pe care le-o arată, sunt pentru Sfântul Siluan prilej 
de uimire şi minunare: „Doamne, iubitorule de oameni, 
cum n-ai uitat pe sluga ta în păcatul ei?” Amintindu-şi de 
trecutul său păcătos, el spune: „Era odată un suflet pă- 
cătos pe care Domnul l-a chemat la pocăință, şi acest su- 
flet s-a întors spre Domnul Care l-a primit cu milostivire 
şi i s-a arătat Lui. Domnul e atât de milostiv, de smerit şi 
de blând! Pentru nesfârşita Lui bunătate, El nu şi-a adus 
aminte de păcatele lui.” 

Pe cel care se căieşte de păcatele sale, Dumnezeu nu 
numai că-l iartă, dar chiar îi dă pe dată harul Său, fără nici 
o întârziere. „Întoarce sufletul spre Domnul şi spune: 
«Doamne, iartă-mă!», şi să nu crezi că EI nu te va ierta. Bu- 
nătatea Lui nu poate să nu ierte, şi El iartă şi sfințeşte nu- 
maidecât. Iată ce învaţă Duhul Sfânt în Biserica noastră.”? 

Căinţa celui păcătos ÎL bucură pe Domnul: „Domnul Se 
bucură de sufletul care se pocăieşte întru smerenie”; 
„Domnul Se bucură de căinţa oamenilor”; „Domnul nu 
numai că iartă, dar încă se şi bucură de întoarcerea păcă- 
tosului”; „Domnul Se bucură pentru noi când ne osândim 


2 Această reprezentare a unui Dumnezeu smerit, a Cărui milă ne- 
sfârşită se revarsă fără preget asupra tuturor oamenilor, contrastează 
cu acea concepţie care a stăruit multă vreme în sânul confesiunilor 
creştine occidentale, a unui Judecător atotputernic care nu are altă 
grijă decât să-i pedepsească pe păcătoşi, manifestându-Și bunătatea 
numai față de cei „drepţi” sau „aleşi”. 

pe noi înşine şi dă sufletului harul Său”. Bunătatea Lui 
este atât de mare încât El îi dă omului tot ce acesta Îi cere 

pentru mântuirea sufletului său. „Căiţi-vă înaintea Dom- 

nului şi cereți. El iubeşte pe oameni şi le va da toate.” 

E un mare păcat ca omul să nu se căiască, cugetând că 
Dumnezeu nu-l va ierta, neştiind că bunătatea şi mila Lui 
sunt nemărpinite şi că EI este întotdeauna gata să-l pri- 
mească pe cel care se căieşte, ca să-i dăruiască nu numai 
iertarea păcatelor, ci şi harul Său. „Nu se vor mântui de- 
cât numai cei ce nu vor să se pocăiască. Văd deznădejdea 
lor şi plâng mult, compătimindu-i. Ei nu cunosc prin Du- 
hul Sfânt cât de mare e milostivirea lui Dumnezeu. Dacă 
tot sufletul ar cunoaşte pe Domnul şi ar şti cât de mult ne 
iubeşte, atunci nimeni n-ar mai deznădăjdui.” „Sufletul 
păcătos care nu cunoaşte pe Domnul [...] gândeşte că 
Domnul nu-i va ierta păcatele sale. Se întâmplă aşa pentru 
că sufletul nu cunoaşte pe Domnul şi nu ştie cât de mult 
El ne iubeşte. Dar dacă oamenii ar şti aceasta, nimeni n-ar 
mai cădea în deznădejde, pentru că Domnul nu numai că 
iartă, dar încă se şi bucură de întoarcerea păcătosului.” 


Roadele pocăinţei 


Sfântul Siluan nu osteneşte să laude binefacerile po- 
căinţei şi mai ales îndreptarea pe care o aduce ea sufletu- 
lui păcătos: „Prin pocăință totul se repară.” 

Căinţa alungă demonii din suflet: „Dacă începi să te 
pocăieşti cum se cuvine, (demonii) vor fi siliți să plece.” 

Ea curăţeşte mintea şi inima: „Omul care a căzut se 
curăţeşte prin pocăință”; „Prin pocăință, mintea ta se va 
curăți”; şi face aceasta mai ales pentru că înlesneşte ierta- 
rea lui Dumnezeu: „Prin pocăință câştigăm iertarea păca- 
telor.” Pentru că iertarea păcatelor îl scapă pe om de po- 
vara păcatelor şi de nenorocitele lor urmări — pornirea 

spre rău şi cugetele rele —, căinţa este izvor al multor bu- 
nătăţi duhovniceşti. 

Mai întâi ea face ca sufletul să-şi afle pacea şi odihna, 
pierdute din pricina păcatului: „Din pricina păcatului [...] 
toți oamenii au pierdut pacea”; „Tot sufletul care şi-a 
pierdut pacea trebuie să se pocăiască, şi Domnul îi va 
ierta păcatele. Atunci bucuria şi pacea vor domni din nou 
în suflet”; „Dacă cineva şi-a pierdut pacea şi suferă, să se 
pocăiască, şi Domnul îi va da pacea Sa”; „Pocăieşte-te 
[...] şi vei vedea pace în sufletul tău”. Lucrul acesta este 
adevărat nu numai pentru fiecare om în parte, ci şi pentru 
toate popoarele lumii: „Dacă un popor sau un stat suferă, 
să se pocăiască şi atunci toate se vor reaşeza de Dumne- 
zeu.” Pacea pe care ne-o dăruieşte Dumnezeu în urma po- 
căinţei noastre nu este simpla pace firească, ci odihna pe 
care ne-a făgăduit-o Hristos (Mt. 11, 28), „odihna în Du- 
hul Sfânt, pe care sufletul o primeşte prin pocăință”, „pa- 
cea dumnezeiască”. Sfântul Siluan dă mărturie pentru 
aceasta prin propria sa experienţă: „De îndată ce spun: 
«dartă-mă, Doamne, căci sunt slab şi neputincios şi dă-mi 
pacea Ta, pe care o dai slujitorilor Tăi!», sufletul meu îşi 
regăseşte numaidecât pacea.” 

Prin pocăință omul ajunge să-şi afle libertatea, cea 
adevărată: „O, fraţii mei din tot pământul, căiți-vă până 
când mai e vreme! [...] Cere iertare şi Dumnezeu te va 
ierta. Şi când vei dobândi iertarea păcatelor tale [...] vei 
zice: Iată adevărata libertate; ea este în Dumnezeu şi vine 
de la Dumnezeu.” 

Tot prin ea sufletul câştigă iubirea de Dumnezeu şi de 
aproapele (,„,Voi, toţi, oameni ai pământului, rugaţi-vă şi 
plângeţi-vă păcatele voastre, ca Domnul să vi le ierte; şi 
acolo unde e iertare, acolo domnesc libertatea şi iubirea”). 
„Prin pocăință [...] vei iubi pe toţi oamenii”, care se pierd 
din pricina păcatului, a patimilor şi a gândurilor rele. 

Ea este pentru om izvor de bucurie duhovnicească, mai 
cu seamă pentru că face să înceteze suferinţa pricinuită de 
păcat. „Când vei dobândi iertarea păcatelor tale, atunci va 
fi bucurie și săltare în sufletul tău.” 

lertarea dobândită prin pocăință deschide poarta rugă- 
ciunii curate, în care se fac vădite în chip deosebit toate 
aceste roade ale căinţei despre care am vorbit: „Când Du- 
hul Sfânt ne iartă păcatele noastre, sufletul primeşte li- 
bertatea de a se ruga lui Dumnezeu cu mintea curată şi 
atunci el vede liber pe Dumnezeu şi rămâne în pace şi bu- 
curie întru El. Aceasta e adevărata libertate. Dar fără 
Dumnezeu nu poate exista libertate, pentru că vrăjmaşii 
ne tulbură sufletul prin gânduri rele.” 

Prin pocăință, omul se înalță la adevărata cunoaştere a 
lui Dumnezeu, cea pe care ne-o dă El însuşi: „Prin pocă- 
ință vine harul Duhului Sfânt şi astfel cunoaştem pe 
Domnul.” 

Pocăinţa este cel mai bun mijloc şi calea cea mai scurtă 
de mântuire şi, în ultimă instanță, singura condiție pentru a 
fi mântuit, însă cu totul indispensabilă. Sfântul Siluan îşi 
întemeiază pe ea nădejdea mântuirii tuturor oamenilor: 
„Slavă Domnului că ne-a dat pocăinţa, iar prin pocăință toți 
se vor mântui, fără excepţie. Numai cei care nu vor să se 
pocăiască nu se vor mântui.” „Sufletul meu cunoaşte mila 
Domnului faţă de cel păcătos. Scriu adevărul, înaintea Feţei 
lui Dumnezeu: toţi cei păcătoşi ne vom mântui şi nici un 
suflet nu se va pierde dacă face pocăință.” 

Ca şi smerenia, după cum vom vedea mai jos, pocăinţa 
este mijloc sigur de păstrare a harului Duhului Sfânt, de 
câştigare sau regăsire a lui. Curăţind mintea şi inima omu- 
lui, îl pregăteşte astfel să primească barul: „Celui ce se po- 
căieşte, Domnul îi dă în dar harul Duhului Sfânt.” „Când 
vei dobândi iertarea păcatelor tale [...] harul Duhului Sfânt 
va pătrunde în sufletul tău”. Dacă ne pocăim, „atunci vom 

vedea Slava Domnului”; „Cei care se pocăiesc pentru păca- 
tele lor sunt înălțaţi la ceruri, văd pe Domnul nostru lisus 
Hristos întru Slavă”; „Celui ce se pocăieşte, Domnul îi dă 
raiul şi Împărăţia veşnică şi Se dă chiar pe Sine însuşi”. 
Avem pentru aceasta mărturia vieţii sfinților: „Sfinţii erau 
oameni asemenea nouă. Mulţi dintre ei au fost mari păcă- 
toşi, dar prin pocăință au ajuns în Împărăţia cerurilor. Şi 
toți cei ce intră în Împărăţia cerurilor intră aici prin pocăin- 
ță...” „Dacă toţi oamenii s-ar pocăi şi ar păzi poruncile lui 
Dumnezeu, atunci ar fi raiul pe pământ, căci «Împărăția lui 
Dumnezeu este înlăuntrul nostru» (Le. 17, 21). Împărăţia 
lui Dumnezeu este Duhul Sfânt.” 


Pocăinţa este permanent necesară, 
Până la sfârşitul vieţii 


Pocăința trebuie să fie neîncetată. Se cuvine să ne po- 
căim. Omul se cuvine să aibă pocăință „în tot ceasul”, până 
la moarte, căci pe urmă va fi prea târziu: „căiți-vă până 
când mai e vreme!” „Chiar dacă păcatele noastre ne sunt 
iertate, toată viața trebuie să ne aducem aminte de ele şi să 
plângem, ca să păzim zdrobirea inimii”; „Nu am făcut aşa 
— mărturiseşte Sfântul Siluan — şi am pierdut căinţa, ceea ce 
mi-a adus multă suferință din partea demonilor.” 

Omul are nevoie de pocăință până în ultima clipă. 
Chiar dacă s-a învrednicit să vadă slava lui Dumnezeu, 
smerenia îl va îndemna la pocăinţa: „Chiar dacă Domnul 
l-ar înălța în toate zilele până la ceruri Şi i-ar arăta toată 
Slava cerească în care locuieşte [...], chiar şi atunci su- 
fletul smerit, învăţat de experienţă, va spune: [...] „A Ta 
este Slava cerurilor, al meu însă este să plâng pentru pă- 
catele mele”; „Domnul a arătat mare milă față de mine şi 
mi-a dat să înțeleg că trebuie să-mi plâng toată viaţa pă- 
catele mele. Aceasta este calea Domnului.” 

ÎIndemn la pocăință universală 


Aflăm la Sfântul Siluan repetate îndemnuri la pocăință 
adresate tuturor oamenilor. „Vă rog: pocăiţi-vă şi smeri- 
ți-vă!”; „Voi toţi, oameni ai pământului, rugaţi-vă şi plân- 
geţi-vă păcatele voastre, ca Domnul să vi le ierte!”; „O, 
fraţii mei din tot pământul, căiți-vă până când mai este 
vreme!”; „Îi rog fierbinte pe toţi oamenii să facem pocă- 
inţă şi vom simţi milostivirea Domnului”. 

Sfântul Siluan socoteşte că este de datoria fiecărui 
păstor de suflete să îndemne la pocăință; dar şi o datorie 
a oricărui om conştient de importanţa şi binefacerile ci”. 
De altfel, cel care a ajuns să cunoască bunătatea şi blân- 
deţea lui Dumnezeu nu poate să nu dorească, din adân- 
cul inimii sale, cu o dureroasă milă, pocăinţa tuturor oa- 
menilor. „Domnul Cel milostiv dă sufletului când odih- 
na în Dumnezeu, când o inimă dureroasă pentru întreaga 
lume, ca toţi oamenii să se pocăiască şi să ajungă în 
rai!” 


Rugăciunea pentru pocăinţa tuturor oamenilor 


Pentru toate aceste motive, Sfântul Siluan se roagă ca 
toți oamenii să se pocăiască. „Doamne, întoarce (toate 
popoarele) de la ură și rău spre pocăință, ca să cunoască 
toate iubirea Ta.” „Doamne, zi lumii: «dertate vă sunt 
vouă, tuturor, păcatele voastre!» şi ele vor fi iertate”; 
„Mă rog neîncetat lui Dumnezeu pentru voi, ca toţi să vă 
mântuiți.” 


3 Într-o ultimă scrisoare, adresată lui Chiril (viitorul Arhimandrit 
Serghie) Şevici, în încheiere îl îndeamnă pe acesta: „Spuneţi cât mai 
des oamenilor: Pocăiţi-vă!”. Putem privi aceste rânduri drept cea din 
urmă învăţătură a sa lăsată în scris. 

II. Smerenia 


Vătămările pricinuite de lipsa smereniei 


Ca să putem înţelege pentru ce Sfântul Siluan acordă o 
asemenea atenție smereniei este necesar să arătăm mai 
întâi relele pe care el socoteşte că le naşte lipsa ei. 

„Mândria şi trufia ne fac să pierdem harul” şi ne îm- 
piedică să-l regăsim. „Domnul nu-i dă [sufletului] harul 
câtă vreme n-a învăţat smerenia.” 

Lipsa smereniei este pentru om izvorul tuturor relelor: 

— al celor din sufletul său: „sufletul mândru se chinuie 
pe sine însuşi”; „fără smerenie [...] o grea întristare şi 
descurajare cuprind sufletul”; „când, din mândrie, ne de- 
părtăm de Domnul, ne predăm pe noi înşine frământărilor 
şi suferinţei: frica, tristețea şi gândurile rele ne sfâşie”; 

— al celor pe care le au de îndurat ceilalți din pricina 
noastră: „Nu suntem smeriți şi de aceea ne chinuim şi pe 
noi înşine, şi pe cei ce trăiesc împreună cu noi”. 

Lipsa smereniei este, în general, izvorul oricărei sufe- 
rințe, a omului, dar şi a întregii lumi. „Crede cu tărie şi fii 
sigur că suferim numai câtă vreme nu am ajuns încă sme- 
riți”; „Oamenii nu învață smerenia şi, din pricina mân- 
driei lor, nu pot primi harul Duhului Sfânt şi astfel lumea 
întreagă e cufundată în suferinţă”. | 

Lipsa smereniei „împiedică sufletul să o ia pe calea 
credinței”, îi răpeşte omului puterea de care are nevoie 
pentru a duce războiul cel duhovnicesc, îl împiedică să se 
roage cu inimă curată şi deschide intrarea gândurilor rele 
care tulbură sufletul: „Dacă sufletul cade în slava deşartă 
[...], nu se mai poate ruga cu curăţie, ci gândurile rele vin 
şi îl tulbură”; „Gândurile rele hărțuiesc sufletul mândru”; 
„Câtă vreme nu va învăţa omul [smerenia], gândurile nu 

vor lăsa sufletul în pace şi el nu se va putea ruga cu min- 
tea curată”. 

Dacă nu are smerenie, sufletul se lipseşte de iubirea lui 
Dumnezeu şi este înstrăinat de EI: „Omul mândru nu cu- 
noaşte iubirea lui Dumnezeu şi e departe de Dumnezeu.” 

Lipsa smereniei împiedică adevărata cunoaştere: „Oa- 
menii mândri cred că înțeleg totul cu mintea lor, dar 
Dumnezeu nu le dă adevărata înţelegere”, „Chiar dacă ar 
studia toate cărțile pământului, omul mândru nu va cu- 
noaşte niciodată pe Domnul”; „Sufletul care nu este sme- 
rit, care nu se predă pe sine voii lui Dumnezeu, nu poate 
cunoaşte nimic”; „Dacă nu ne smerim, nu vom putea ve- 
dea pe Dumnezeu”. Într-adevăr, „Domnul nu Se desco- 
peră pe Sine sufletului mândru”, căci „mândria lui nu lasă 
loc în el pentru harul Duhului Sfânt, şi Dumnezeu nu e 
cunoscut decât prin Duhul Sfânt”. 

Lipsa smereniei întunecă sufletul şi duce la moartea du- 
hovnicească a omului. Fără smerenie, „lumina vieţii se 
stinge şi sufletul moare”, rămânând în „sărăcie” şi „ruină”. 

A câştiga smerenia este deci lucrul de căpetenie în via- 
ţa de nevoință. „Scopul întregii noastre lupte este să aflăm 
smerenia”, scrie Sfântul Siluan, adăugând: „Dacă m-ar în- 
treba Domnul: «Ce-ai dori să ai de la Dumnezeu, ce 
dar?», aş răspunde: «Duhul smereniei care place Dom- 
nului mai mult decât orice».” 


Căutarea smereniei lui Hristos 


Unul dintre aspectele cele mai originale ale învățăturii 
Sfântului Siluan în ce priveşte această virtute este faptul 
că el o centrează pe „smerenia lui Hristos”: „Mare lucru 
bun este a învăţa smerenia lui Hristos”; „Rugaţi-vă pentru 
mine, toţi Sfinţii, ca sufletul meu să înveţe smerenia lui 

Hristos!”; „Smerenia lui Hristos e de netâlcuit şi nesfârşit 
de dulce!”; „Duhul Sfânt ne învață smerenia lui Hristos, 
ca sufletul să poarte mereu în el harul lui Dumnezeu”; 
„Ziua şi noaptea cer de la Dumnezeu smerenia lui Hris- 
tos”; „toată viaţa sa omul învață smerenia lui Hristos”. De 
aici, neîncetata lui rugăciune: „Doamne, dă-mi duhul 
smereniei Tale!” 

Hristos a arătat dintru început marea Sa smerenie bi- 
nevoind să privească din înălțimea Slavei Sale spre omul 
care murea în păcate şi să-l izbăvească de greşelile lui, 
prin care omul Îl rănea şi ÎL întrista, şi chiar să i Se arate. 
Astfel, Sfântul Siluan spune: „Doamne, iubitorule de oa- 
meni, cum n-ai uitat pe sluga ta în păcatul ei? Ci din înal- 
tul Slavei Tale Ţi-ai aruncat în milostivirea Ta privirea 
asupra mea şi — lucru ce întrece înțelegerea mea! —, mi 
Te-ai arătat”, cu toate că „Te-am rănit şi Te-am întristat 
neîncetat”. 

Sfântul Siluan a cunoscut smerenia lui Hristos când 
Domnul i S-a arătat, înțelegând atunci ce este adevărata 
smerenie şi cât de profundă poate fi. De aceea, smerenia 
lui Hristos este pentru el pilda supremă. Vederea smere- 
niei Lui l-a făcut să o dorească şi s-o caute neîncetat, căci 
nu smerenie pur şi simplu trebuie să caute sufletul, ci 
„smerenia lui Hristos”. 

Smerenia, astfel, îşi pierde orice înțeles umanist şi fi- 
resc; ea nu mai este o virtute a celui înţelept, ci, întemein- 
du-se pe însăşi Persoana lui Hristos, ea devine o virtute 
specific creştină: „Când sufletul vede pe Domnul, vede cât 
este de blând şi smerit, şi atunci se smereşte până la capăt 
şi, mai presus de orice, doreşte smerenia lui Hristos”. 

De aceea nu poate niciodată uita Siluan că smerenia 
este țelul viețuirii creştine, pentru el nu-L poate niciodată 
uita pe Hristos cel viu care i S-a arătat şi Care, El însuşi, 


240 


i-a descoperit prin Duhul Sfânt ce este smerenia şi marele 
ei preț. Şi de aceea este starețul neîncetat însetat de sme- 
renie, pentru că neîncetat însetează de Hristos şi totdea- 
una doreşte să-L afle din nou pe EI, Cel care i S-a arătat 
în smerenia sa. „Cât timp va trăi pe pământ, sufletul nu va 
înceta să caute această smerenie mai presus de înţelegere, 
pe care nu o poate uita.” Astfel, năzuinţa spre Hristos este 
năzuință spre smerenie, iar năzuința spre smerenie mişcă 
sufletul spre Hristos. „Duhul Sfânt a făcut cunoscută su- 
fletului meu smerenia lui Hristos, pe care ne-a poruncit să 
o învăţăm de la EI (Mt. 11, 28), şi sufletul meu e fără înce- 
tare atras spre El.” „Sufletul meu însetează să ajungă la 
smerenia lui Hristos, năzuieşte spre ca zi şi noapte, şi une- 
ori "Te chem strigând: «Sufletul meu tânjeşte după Tine şi 
Te caută cu lacrimi!” Şi pentru că smerenia poate fi aflată 
în Hristos, el o caută aşa cum Îl caută şi pe Hristos, 
„plângând ca un copil mic ce s-a pierdut de mama lui”. 

Aflăm chiar din gura lui Hristos că numai de la EI pu- 
tem învăţa smerenia, căci spune: „Învăţaţi de la Mine, că 
sunt blând şi smerit cu inima” (Mt. 11, 28). Sfântul Siluan 
repetă neîncetat aceste cuvinte ale Lui în însemnările sale, 
până la sfârşit. 


Smerenia lui Hristos ne este descoperită de Duhul 
Sfânt şi prin Duhul Sfânt. „Cel ce a cunoscut pe Dumne- 
zeu prin Duhul Sfânt a învăţat de la El smerenia.” Smere- 
nia lui Hristos nu poate fi cunoscută „decât prin harul 
Duhului Sfânt”. 

De aceea, dar şi pentru faptul că însuşirile Dumnezeirii 
sunt comune Tatălui, Fiului şi Sfântului Duh, adevărata 
smerenie este totodată smerenie a Duhului Sfânt, pe care 
uneori Sfântul Siluan îl numește „Duhul smerit” al lui 
Hristos. 

Ca însuşire dumnezeiască, smerenia adevărată ŞI adân- 
că, cea a lui Hristos descoperită prin Duhul Sfânt, „nu 
poate fi tâlcuită în cuvinte”. „Taina smereniei lui Hristos 
e mare şi cu neputinţă de dezvăluit.” „O, smerenie a lui 
Hristos... O cunosc prin harul lui Dumnezeu, dar nu o pot 
tâlcui în cuvinte. O caut ca pe un mărgăritar scump şi 
scânteietor. E mai plăcută sufletului meu şi mai dulce de- 
cât lumea întreagă. Am cunoscut-o din experiență.” Ca şi 
bunătatea şi blândeţea lui Hristos, smerenia Sa nu poate fi 
cunoscută decât intuitiv şi doar atunci când o trăieşti 
într-o întâlnire personală şi intimă cu Hristos, în vederea 
Lui faţă către faţă. Tot aşa cum noi sesizăm anumite însu- 
şiri ale persoanelor cu care intrăm în relaţie şi le putem 
numi, fără însă a le putea descrie, tot aşa, întâlnind un 
sfânt, vom păstra vie simţirea limpede, dar cu neputinţă 
de descris a virtuţii care străluceşte din el. Anumite preci- 
zări pe care le face Sfântul Siluan ne arată însă că el vede 
smerenia lui Hristos nu atât ca iconomie a chenozei Sale, 
cât ca bogăţie de virtuţi: „În smerenia lui Hristos e iubire, 
pace, blândeţe, trezvie, ascultare, îndelungă-răbdare şi 
toate virtuțile sunt cuprinse în ea.” Sfântul Siluan arată 
însă că smerenia lui Hristos este o smerenie „cu totul deo- 
sebită”, mai presus de orice smerenie. 

Dar smerenia este una şi aceeaşi, chiar dacă sunt mai 
multe forme de smerenie — sau mai curând măsuri ale ei — 
căci ele curg şi trec una dintr-alta. Ca să ajungi la adâncul 
smereniei lui Hristos, trebuie să fi străbătut pe rând trep- 
tele smereniei. Aceste trepte şi anumite manifestări ale 
smereniei — cum sunt: recunoaşterea păcatelor proprii, în- 
vinuirea de sine, a te socoti cel mai rău dintre toţi oamenii 
— nu-l pot fi atribuite lui Hristos, Care singur este fără de 
păcat şi cu totul sfânt; ele însă sunt cu totul necesare pen- 
tru om până la sfârşit, pentru a se ridica la adevărata sme- 
renie, de care nu se va împărtăşi decât într-un sfârşit, prin 

participare şi asemănare. Ţelul acestor forme de rând ale 
smereniei este smerenia lui Hristos, căci El este pricinui- 
torul, împlinitorul şi capătul oricărei forme de smerenie. 
Putem spune, de asemenea, că harul Duhului Sfânt este, 
mai mult sau mai puţin, prezent şi lucrător în orice formă 
de smerenie, ea fiind într-o măsură mai mare sau mai mi- 
că un dar al lui Dumnezeu. Şi cu atât mai mult este ea un 
minunat dar al lui Dumnezeu când e vorba de măsura 
smereniei lui Hristos, pentru că la ea omul nu ajunge de- 
cât atunci când Însuşi Hristos i Se descoperă şi i Se face 
cunoscut prin Însuşi Duhul Său Cel Sfânt. 

Vedem aici, o dată mai mult, cât de înaltă este cugeta- 
rea duhovnicească a Sfântului Siluan, ca una care se în- 
temeiază pe experiența proprie a vederii lui Dumnezeu şi 
a dobândirii Duhului Sfânt. 


Condiţiile pentru a dobândi smerenia 


Chiar dacă Sfântul Siluan spune că smerenia este un 
dar al lui Dumnezeu, aceasta nu înseamnă că el nesoco- 
teşte — cum cred unii comentatori ai săi — rostul nevoin- 
țelor ascetice. Dimpotrivă, el arată că dobândirea şi păs- 
trarea acestei virtuţi cere multă ostencală din partea omu- 
lui: „Multe osteneli şi multe lacrimi trebuie pentru a păs- 
tra duhul smerit al lui Hristos.” Smerenia nu poate fi afla- 
tă decât la capătul unui lung război: „Numai după o înde- 
lungată luptă (sufletul) învaţă să fie smerit.” Cu atât mai 
mult e nevoie de multe strădanii pentru a atinge smerenia 
lui Hristos, care se învaţă de-a lungul întregii vieţi: „Toa- 
tă viaţa omul învaţă smerenia lui Hristos”; „Pentru a 
păstra smerenia trebuie să ne omorâm trupul.” Dar aceas- 
ta nu este de ajuns, căci „trupul poate fi uscat repede prin 
post, sufletul însă nu e deloc uşor de supus, ca el să rămâ- 
nă mereu smerit, şi aceasta ia multă vreme. Sfânta Maria 

Egipteanca a luptat șaptesprezece ani împotriva patimilor 
ei, ca şi cu nişte fiare sălbatice.” 

Ca s-o dobândim, trebuie „s-o dorim din tot sufletul”, 
înțelegând că înălțimea ei nu poate fi atinsă decât prin 
harul Duhului Sfânt, ea fiind un dar de mult preţ al lui 
Dumnezeu; însă „e cu putință să atragem harul la noi”. 
Sfântul Siluan e conştient de paradoxul acestei situaţii: 
„Dar cum pot să doresc ce n-am cunoscut?”, şi-l rezolvă 
spunând: „Noi toţi avem puţin din această cunoştinţă, şi 
Duhul Sfânt mişcă fiecare suflet să caute pe Dumnezeu.” 

O altă condiție fundamentală pentru a învăța de la 
Dumnezeu adevărata smerenie — altfel spus pentru a cu- 
noaşte într-un sfârşit smerenia lui Hristos, prin Duhul 
Sfânt — este să te smereşti pe tine însuţi, făcându-te cu to- 
tul mic. De aceea, „toată viaţa lor, Sfinţii s-au smerit şi au 
luptat împotriva mândrei. Şi eu mă smeresc zi şi noapte”. 

Şi ne smerim cu adevărat şi dobândim de la Dumnezeu 
duhul umilinței dacă ne socotim pe noi înşine mai răi de- 
cât toți oameni — aşa cum învaţă îndeobşte toți Părinţii“: 
„Trebuie să ne socotim ca mai răi decât toți oamenii, şi 
atunci domnul ne va da şi nouă să cunoaştem smerenia lui 
Hristos prin Duhul Sfânt.” De aceea, „smerenia lui Hris- 
tos locuieşte în cei mai mici”, căci aceştia „sunt fericiţi să 
fie cei mai mici”. 

Iarăşi ne smerim cu adevărat dacă ne osândim pe noi 
înşine, socotindu-ne cu totul nevrednici de bunătăţile ce- 
reşti şi vrednici de iad. Hristos însuşi l-a învăţat pe 
Siluan să dobândească smerenia într-un chip radical, 
dându-i această poruncă: „Ține-ţi mintea în iad şi nu 
deznădăjdui!” 


* Mândria constă, într-adevăr, în bună parte, în a te socoti superior 
celorlalți. Eşti cu adevărat mândru dacă te înalți chiar şi faţă de un 
singur om. 

În strânsă legătură cu osândirea de sine, „aduce- 
rea-aminte de moarte” este de mare folos pentru a deveni 
cu adevărat smerit. „Când sufletul îşi aduce aminte de 
moarte, el devine smerit.” 

Încercările vieţii ajută şi ele la dobândirea smereniei, 
căci prin ele îşi cunoaşte omul mărginirea şi slăbiciunea: 
„Domnul iubeşte pe oameni, dar îngăduie să fie loviți de 
încercări şi necazuri ca să-şi cunoască neputinţa lor şi să 
se smerească.” 

Smerenia începe, pe treapta cea mai de jos, prin fuga 
de „laudele oamenilor şi (de) gândurile de slavă deşartă”, 
prin înțelegerea dezastrelor pe care le produce mândria. 

Mai întâi de toate, smerenia trebuie cerută de la Dum- 
nezeu prin rugăciune. „O, cum trebuie cerut Domnului ca 
EI să dea sufletului smerit pe Duhul Sfânt!” De aceea, să 
ne rugăm: „Doamne, dă-ne darul sfintei Tale smerenii!” 
Se cuvine să cerem pentru aceasta şi rugăciunea fraților 
noştri şi mijlocirea Sfinţilor: „ÎL rog pe Dumnezeu, pe toţi 
Sfinţii din cer şi pe voi toţi care cunoaşteţi smerenia lui 
Hristos — rugați-vă pentru mine, ca să se pogoare asupra 
mea duhul smereniei lui Hristos!” 

Nu doar smerenia cea mai înaltă şi desăvârşită, care este 
dar al Duhului Sfânt prin care-L cunoaşte pe Hristos Cel 
smerit — „Când în Duhul Sfânt, sufletul vede cât de blând şi 
smerit e Domnul, se smereşte pe sine până la capăt” —, dar 
chiar formele de rând ale smereniei le învăţăm tot prin 
harul lui Dumnezeu. Sfântul Siluan stăruie mult asupra 
acestui lucru, de-a lungul a multor pagini. 

Din toate aceste cugetări ale sale transpare subtila dia- 
lectică, proprie tradiției patristice răsăritene, a sinergiei 
dintre strădania omenească şi harul dumnezeiesc: smere- 
nia este un dar al lui Dumnezeu, dar ea cere şi osteneala 
omului; noi trebuie să ne smerim, pentru ca Dumnezeu să 
ne învețe, prin harul Duhului Sfânt, să fim cu adevărat 


245 


smeriţi. Aşa se face trecerea şi minunata înălțare de la 
smerenia ca rod al ostenelii omeneşti, în parte naturală, la 
smerenia ca dar dumnezeiesc, cu totul supranaturală — în- 
suşire şi putere a lui Dumnezeu pe care Acesta binevo- 
ieşte să o împărtăşească omului. 


Semnele smereniei 


Cum poate fi recunoscut omul cu adevărat smerit? 

EI este ascultător, îşi recunoaşte păcătoşenia, „se căieş- 
te pentru păcatele sale şi se socotește un nemernic înain- 
tea lui Dumnezeu”. 

Fuge de laude şi primeşte cu bucurie să fie învinuit de 
ceilalți şi nu încetează să se învinuiască el însuşi. „Omul 
mândru se teme să fie învinuit, dar cel smerit, nicidecum. 
Cel ce a atins smerenia lui Hristos doreşte statornic să i se 
aducă învinuiri, primeşte cu bucurie ocările şi se întris- 
tează când este lăudat.” Încă şi mai mult — „pentru că 
acesta nu este decât începutul smereniei” —, este fericit 
să-i vadă pe ceilalți mai presus decât el şi să fie cel mai 
mic. Cunoscând „prin Duhul Sfânt cât de blând şi smerit 
e Domnul, se socoteşte pe sine însuşi mai rău decât toţi 
păcătoşii”, vrednic de chinurile iadului, dar e fericit „să-i 
vadă pe ceilalți mai presus decât el” şi „în Duhul Sfânt 
strălucind asemenea lui Hristos”. 

La modul pozitiv, cel smerit se predă în întregime voii 
lui Dumnezeu şi se leapădă cu totul de voia proprie. 

În sfârşit, „sufletul smerit îşi aduce aminte întotdeauna 
de Dumnezeu” şi neîncetat dă slavă şi mulțumire lui 
Dumnezeu pentru toate, căci a fi smerit aceasta este: să 
recunoști că tu nu eşti nimic şi că Dumnezeu este totul Şi 
că Lui îi datorezi tot ce eşti şi tot ce ai. 

Roadele duhovniceşti ale smereniei 


Smerenia este o condiție indispensabilă pentru mântu- 
ire: „Pentru a te mântui, trebuie să te smereşti.” 

Mai întâi, pentru că „de îndată ce omul... se smereşte 
înaintea lui Dumnezeu, Domnul îi iartă totul”. 

Prin smerenie, omul dobândeşte, regăseşte şi păstrea- 
ză harul lui Dumnezeu: „Domnul dă celui smerit harul 
Său”; „Pentru smerenia lor [oamenii] primesc Duhul 
Sfânt”; „Îndată ce omul [...] se smereşte [...] Domnul 
[...] îi dă harul Duhului Sfânt”; „Dacă vrei să ai în mod 
simțit harul lui Duhului Sfânt, atunci smereşte-te, ca şi 
Sfinţii Părinţi.” 

Smerenia îi dă omului puterea de a birui păcatul şi pe 
vrăjmaşii mântuirii sale, demonii, şi de a-i alunga, căci ei 
se tem de smerenie. Astfel, Sfântul Siluan spune: „Luptă 
împotriva vrăjmaşului cu arma smereniei!”; Monahul 
„smereşte sufletul său şi prin smerenia sa îndepărtează pe 
vrăjmaşi atât de la sine însuşi, cât şi de la cei ce cer ru- 
găciunile lui”; „Când sufletul devine smerit, vrăjmaşii sunt 
biruiți”; „Dacă ţi se întâmplă să vezi demoni, nu te teme, ci 
smereşte-te şi demonii vor pieri”; „Cel ce a atins smerenia 
a biruit pe toți vrăjmaşii”, „Cel al cărui suflet a învăţat 
smerenia a biruit pe Vrăjmaşul.” Dimpotrivă, „omul 
mândru sau se teme de demoni sau se face asemenea lor”. 
În războiul cel duhovnicesc, „gândurile smerite sunt mu- 
nițiile noastre [...] dacă le pierdem, duşmanii ne vor birui”. 
De aceea, acest război este greu de dus pentru cel mândru, 
dar „pentru cei smeriți, dimpotrivă, este uşor”. 

Pe toate treptele vieții duhovniceşti, smerenia este cea 
care-l scapă pe om de cursele demonilor. „Dacă sufletul 
iubeşte smerenia, toate cursele vrăjmaşilor noştri sunt sfă- 
râmate şi toate întăriturile lor sunt cucerite.” E] fereşte pe 
om mai cu seamă de înşelarea duhovnicească, ispită foar- 

te de temut, şi de vederile amăgitoare, care i se întâmplă 
omului din mândrie: „Dacă vezi în duh demoni, smereş- 
te-te”; „dacă ţi se întâmplă să vezi demoni, nu te teme, ci 
smereşte-te şi demonii vor pieri”; „Omul cade în amăgire 
fie din lipsă de experienţă, fie din mândrie. Dacă vom că- 
dea [...] din mândrie, sufletul va suferi până va fi învățat 
smerenia.” 

Smerenia pune capăt relelor şi suferințelor pe care 
omul le îndură din pricina mândriei. 

Înlătură durerea pe care o simte omul care deznădăj- 
duieşte pentru mântuirea sa şi tulburarea sufletului: „De în- 
dată ce ne smerim, suferințele noastre iau sfârşit, căci pen- 
tru smerenia lui, Duhul lui Dumnezeu dă mărturie sufletu- 
lui că este mântuit”; „Sufletul celui smerit e ca marea: dacă 
arunci 0 piatră în mare, ea tulbură o clipă fața apelor, apoi 
se scufundă în adâncuri. Aşa sunt înghiţite necazurile în 
inima celui smerit, căci tăria Domnului e cu el.” 

Omului smerit Dumnezeu îi împlineşte toate nevoile, 
fie ele duhovniceşti, fie trupeşti: „Să ne smerim, şi Dom- 
nul ne va iubi şi ne va da pe pământ tot ceea ce e de folos 
pentru suflet şi trup.” 

În vreme ce mândria este semn al bolirii sufletului, 
smerenia îl vădeşte de sănătos: „Sufletul bolnav e plin de 
mândrie, dar sufletul sănătos iubeşte smerenia învățată de 
la Duhul Sfânt.” 

Smerenia curăță sufletul de gândurile rele: „Trebuie să 
dobândim duh umilit şi înfrânt, şi atunci vor dispărea toa- 
te gândurile şi mintea va deveni curată”, dimpotrivă, 
„gândurile rele hărţuiesc sufletul mândru şi, cât timp nu 
se smereşte, nu va cunoaşte slăbirea luptei”. 

Astfel, prin smerenie, sufletul îşi află odihna desăvâr- 
şită în Dumnezeu: omul trebuie „să înveţe smerenia ŞI 
să-şi găsească odihna în Dumnezeu”; „Sufletul smerit se 
bucură de o mare pace”; „Când te vei fi smerit pe deplin, 

vei afla odihna desăvârşită în Dumnezeu”; „Prin smere- 
nie, sufletul îşi găseşte odihna în Dumnezeu”, şi, dimpo- 
trivă, „pierdem această odihnă pentru că nu suntem înră- 
dăcinați în smerenie”, „când [...] devine smerit [...] su- 
fletul află adâncă odihnă în Dumnezeu.” Află, de aseme- 
nea, adevărata pace, cea pe care o dăruieşte Însuşi Domnul, 
Cel care a zis: „Pacea Mea dau vouă” (In. 14, 27): „Sufletul 
smerit se bucură de o mare pace”; „Aşa dă Domnul pace 
oricărui suflet smerit.” Aşa cum am mai arătat, Sfântul 
Siluan nu încetează să repete aceste cuvinte ale lui Hristos: 
„Învăţaţi de la Mine, că sunt blând şi smerit cu inima şi veţi 
afla odihnă sufletelor voastre” (Mt. 11,29). 

Celor cu inimă smerită, Dumnezeu le dă adevărata li- 
berate, cea care poate fi aflată numai în EI. 

Smerenia „face viaţa mai uşoară şi fericită şi totul de- 
vine dulce inimii”. 

Pentru ea, Dumnezeu prin Duhul Sfânt dăruieşte sufle- 
tului o mare bucurie: „Dacă sufletul se smereşte aşa cum 
se cuvine, Domnul îi dă o mare bucurie”; „Când sufletul a 
devenit smerit, atunci nici descurajarea, nici tristeţea nu 
se apropie de el, căci Duhul lui Dumnezeu îl umple de 
bucurie şi veselie.” 

Prin smerenie se primeşte de la Dumnezeu „tăria de a 
trăi după voia Lu”. 

Smerenia dă sufletului frica de Dumnezeu. De aceea, 
Sfântul Siluan se roagă: „Doamne, dă-mi smerenia Ta, ca 
[...] să fie vie întru mine sfântă frica Ta.” Şi tot ea dă 
tăria nădejdii: „sufletul smerit [...] nădăjduieşte cu tărie 
în Dumnezeu.” 

Sfântul Siluan stăruie mai ales asupra faptului că prin 
ea se dobândeşte iubirea lui Dumnezeu: „Să cerem de la 
Domnul duh umilit (Ps. 50, 18), şi Domnul ne va iubi.” 
„Duhul umilit (e) şi iubitor”; „Când sufletul e smerit [...] 
se cufundă în fericirea iubirii lui Dumnezeu”; „Într-un 

suflet smerit locuieşte Duhul Sfânt, şi EI îi dă [...] iubi- 
rea.” De aceea, Sfântul Siluan Îi cere lui Dumnezeu: 
„Doamne, dă-mi smerenia Ta, ca iubirea ta să se sălășlu- 
iască întru mine!” 

Sufletul smerit a câştigat şi iubirea de aproapele: „sufle- 
tul... smerit... doreşte să fie în pace cu toți şi să iubească 
pe toţi oamenii”; „sufletul smerit e plin de iubire şi nu 
caută să fie primul, ci doreşte binele pentru toţi oamenii”. 

Smerenia dă sufletului bucuria rugăciunii: „Omule, în- 
vaţă smerenia lui Hristos, şi Domnul îţi va da să guşti dul- 
ceața rugăciunii. Dacă vrei rugăciunea curată, fii smerit 
[...] şi rugăciunea te va iubi.” Iar în rugăciunea făcută cu 
smerenie, Însuşi Duhul Sfânt „se face cunoscut” omului. 

Prin cunoaşterea şi dobândirea smereniei lui Hristos 
sufletul câştigă multă dulceaţă şi o mare bucurie duhovni- 
cească: „O, smerenie a lui Hristos! Cât de dulce şi plăcută 
este!”; „O, smerenie a lui Hristos! Ea dă sufletului în 
Dumnezeu o bucurie cu neputinţă de tâlcuit!” 

Această bucurie este legată de pacea şi odihna sufle- 
tului în care s-au stins tulburările şi suferinţele pricinuite 
de mândrie: „Tu zici: «viața mea e plină de suferinţe!» 
Dar eu îţi voi spune, sau mai degrabă Domnul însuşi îţi 
spune: «Smereşte-te, şi vei vedea că, spre uimirea ta, în- 
cercările tale se vor preface în odihnă şi te vei întreba: 
«De ce mă chinuiam şi întristam atât altădată?» Acum 
însă, eşti fericit pentru că te-ai smerit şi harul a venit. 
Acum, chiar dacă ai fi singur în sărăcie, bucuria nu te va 
părăsi, căci ai în suflet pacea despre care a zis Domnul: 
«Pacea Mea dau vouă» (In. 14, 27).? 

Bucuria e legată şi de iubire. Prin lucrarea Duhului 
Sfânt ea se înalță pe o treaptă atât de înaltă, încât ajunge 
totuna cu fericirea cerească: „Când sufletul e smerit şi 
Duhul Sfânt este în el, atunci mintea se cufundă în ferici- 
rea iubirii lui Dumnezeu.” 

Sfântul Siluan stăruie mult asupra faptului că smerenia 
deschide uşa cunoaşterii celei adevărate a lui Dumnezeu 
şi că fără ea este cu neputinţă să-L cunoaştem pe Dumne- 
zeu: „Pentru a cunoaşte pe Domnul nu avem nevoie de 
bogății şi învăţătură, ci trebuie [...] să avem duh umilit. 
Domnul va iubi un astfel de suflet, şi se va descoperi lui”; 
„Dacă vrei să cunoşti pe Domnul, smereşte-te cu toată 
fumţa”; „Celui care nu a învăţat smerenia [...], Domnul 
nu-i va da să-L cunoască”; „Numai celor smeriţi li se 
descoperă Domnul prin Duhul Sfânt, dar dacă nu ne sme- 
rim, nu vom putea vedea pe Dumnezeu”; „Nu bogăției i 
Se arată Dumnezeu, ci sufletului smerit”; „Dacă cerem lui 
Dumnezeu să ne spună cum a fost făcut soarele, primim 
cu limpezime în sufletul nostru acest răspuns: «Smereş- 
te-te şi vei cunoaşte nu numai soarele, ci încă şi pe Zidi- 
torul soarelui”; „Fraţilor, smeriți-vă inimile voastre şi... 
veţi cunoaşte pe Ziditorul vostru ceresc.” 

Cu adevărat Dumnezeu nu întârzie să i Se arate în 
Duhul Sfânt sufletului care se smereşte: „Dacă te sme- 
reşti, atunci Duhul Sfânt îți va descoperi pe domnul nos- 
tru”, făcându-i cunoscute „toate tainele Sale”. „Smerenia 
este lumina în care putem vedea Lumina-Dumnezeu, după 
cum cântă Biserica: «Întru lumina ta vom vedea Lumi- 
na». De aceea Sfântul Siluan îndeamnă: „Să ne smerim, 
fraților, şi atunci vom vedea Slava Domnului de aici, de 
pe pământ (Mt. 16, 28), căci celor smeriți Domnul li se 
face cunoscut prin Duhul Sfânt.” 

lată deci că smerenia este un mijloc simplu de cunoaş- 
tere a lui Dumnezeu, la îndemâna fiecărui om: „Ce bucu- 
rie pentru noi: Domnul [...] Se şi face cunoscut pe Sine 
sufletului, îndată ce el se smereşte. Fiecare dintre noi, 
chiar şi cel mai sărac, se poate smeri şi poate cunoaşte pe 
Domnul prin Duhul Sfânt. Pentru a cunoaşte pe Domnul 
nu e nevoie nici de bani, nici de averi, ci numai de smere- 

ie”. În aceasta se face vădită marea bunătate a lui Dum- 
nezeu. „Să ne smerim, şi Domnul ne va descoperi toate, 
aşa cum un tată iubitor arată totul copiilor lui.” 

Această cunoaştere a lui Dumnezeu la care ne ridică 
smerenia este mai întâi de toate cunoaştere a iubirii Sale 
nemărginite, căci „Dumnezeu este iubire”: „Tu dai sufle- 
tului smerit [...] să Te cunoască şi să înțeleagă cu ce fel 
de iubire nesfârşită ne iubeşti.” 

Aşadar, cunoaşterea smereniei lui Hristos — prin care 
în chip paradoxal se descoperă puterea Dumnezeirii Sale 
— este mai presus de orice cunoaştere, este în modul cel 
mai înalt şi adevărat ştiinţă, şi de aceea pentru ea se cu- 
vine să părăsim toată ştiinţa acestei lumi: „Dacă am înţe- 
lege întreaga putere a cuvintelor lui Hristos: «Învăţaţi de 
la Mine smerenia şi blândeţea», atunci lumea întreagă ar 
părăsi toate celelalte ştiinţe pentru a nu mai căuta decât 
această Ştiinţă dumnezeiască. Oamenii nu cunosc puterea 
smereniei lui Hristos şi astfel se întorc spre cele pămân- 
teşti. Dar fără Duhul Sfânt, omul nu poate cunoaşte pute- 
rea acestor cuvinte ale lui Hristos. cel ce a cunoscut-o 
n-ar mai părăsi această Ştiinţă, chiar dacă i s-ar da toate 
împărățiile pământului.” 

Toate aceste roade ale smereniei, pe care le-am pre- 
zentat aici, pe rând, uneori Sfântul Siluan le înmănun- 
chează, spunând, de pildă: „Într-un suflet smerit locuieşte 
Duhul Sfânt şi EI îi dă libertatea, pacea, iubirea şi ferici- 
rea”; „când sufletul se smereşte, atunci vin bucurii, sme- 
rita înduioşare a inimii şi lumina”. 

În sfârşit, smerenia primită în dar de la Dumnezeu în cu- 
noaşterea Sa suprafirească, dată omului prin Duhul Sfânt, îl 
face pe om asemenea lui Hristos: „Cel ce a cunoscut pe 
Dumnezeu prin Duhul Sfânt a învăţat de la EI smerenia; el 
seamănă cu Stăpânul său, Hristos, Fiul lui Dumnezeu, ŞI se 
face asemenea Lui”; „Cel ce a cunoscut pe Duhul Sfânt şi a 

învăţat de la EI smerenia a ajuns asemenea Învăţătorului 
său, lisus Hristos, Fiul lui Dumnezeu.” 


Omul are întotdeauna nevoie de smerenie 


Omul trebuie să se pocăiască de-a lungul întregii sale 
vieţi, dar smerenia întrece hotarele morții, ea este veşnică. 

Prin smerenie nu doar se dobândeşte harul, ci se şi 
păstrează: „Pentru a păstra harul trebuie să ne smerim 
neîncetat.” 

Omul cu adevărat smerit nu socoteşte niciodată că a 
ajuns la capătul smereniei, cunoaşte în tot ceasul că are 
nevoie de smerenie şi o caută mereu. „Toată viaţa lor 
Sfinţii s-au smerit şi au luptat împotriva mândriei. Şi eu 
mă smeresc zi şi noapte şi totuşi n-am ajuns atât de smerit 
cât trebuie.” 

Bine ştiind că smerenia, în desăvârşita ei înălțime şi 
profunzime, este o virtute dumnezeiască, înțelege că nu 
va putea niciodată să ajungă la ea. „O, smerenie a lui 
Hristos! Te cunosc, dar nu te pot atinge!” 

Din tot ce a scris, până la ultimele rânduri, Sfântul 
Siluan ne dă pildă de căutare a smereniei, neîncetând să 
spună: „Ziua şi noaptea cer şi eu smerenia lui Hristos”; 


Z: mn A ai = .- 
„Zi şi noapte mă nevoiesc [să câştig această ştiinţă, care 


este smerenia lui Hristos], dar nu ajung s o stăpânesc. Su- 
fletul meu gândeşte mereu: n-am atins încă ceea ce caut şi 
nu pot să mă împacă cu aceasta”; „Ziua şi noaptea cer de 
la Dumnezeu smerenia lui Hristos. O cunosc, dar nu 
ajung s-o dobândesc”, „Sufletul meu însetează după ea, 
dar nu o poate atinge şi o caut plângând, ca un copil mic 
ce s-a pierdut de mama lui.” Aflăm aici semnul marii sale 
smerenii şi al sfințeniei sale! 

Rugăciunea de cerere a smereniei 


Însetat de smerenie, Sfântul Siluan se roagă mereu: 
„Rugaţi-vă pentru mine, toţi sfinţii, ca sufletul meu să în- 
veţe smerenia lui Hristos!”; „ÎL rog pe Dumnezeu şi pe 
toți Sfinţii din cer şi pe voi toţi, care cunoaşteţi smerenia 
lui Hristos — rugați-vă pentru mine ca să se pogoare asu- 
pra mea duhul smereniei lui Hristos, după care sufletul 
tânjeşte cu lacrimi. Nu pot să nu tânjesc după această 
smerenie pe care sufletul meu a cunoscut-o prin Duhul 
Sfânt. Dar am pierdut acest dar şi de aceea inima mea e 
întristată până la lacrimi”; „Rugaţi-vă pentru mine, toți 
Sfinţii şi toate popoarele, ca sfânta smerenie a lui Hristos 
să pogoare asupra mea!”; „Vă rog cu smerenie, fraților, 
care cunoaşteţi iubirea lui Hristos, rugaţi-vă pentru mine 
ca să fiu izbăvit de duhul mândriei şi smerenia lui Hristos 
să se sălăşluiască întru mine.” 

Sfântul Siluan îi face părtaşi acestei rugăciuni pe toți 
oamenii, cerându-l lui Dumnezeu, Prea Sfintei Sale Maici 
şi tuturor sfinţilor ca toţi oamenii să cunoască smerenia; 
„Stăpâne preamilostive, dă-ne duh umilit ca sufletele 
noastre să-şi găsească odihna în Tine! Prea Sfântă Maică 
a Domnului, Tu eşti milostivă, roagă-te ca sufletele noas- 
tre să afle smerenia! Sfinţilor toţi, care viețuiţi în ceruri, 
voi [care pentru smerenia voastră] vedeți slava Domnului 
şi duhul vostru se bucură — rugaţi-vă ca şi noi să fim îm- 
preună cu voi!” 

El nu osteneşte să-i îndemne pe oameni la smerenie, 
bine ştiind cât de mari bunătăți aduce ea sufletului: „Din 
toate puterile cereți Domnului smerenie.” 

Sfântul Siluan îşi vădeşte astfel dorinţa fierbinte ca toţi 
oamenii să fie mântuiți, pentru că el ştie că prin smerenie 
lucrul acesta este cu putinţă. 

CAPITOLUL VII 


Chipul lui Hristos 


În acest scurt capitol, dorim să spunem câteva cuvinte 
despre felul în care Sfântul Siluan şi-L reprezintă — şi, 
prin urmare, ni-L şi prezintă — pe Hristos. Această repre- 
zentare nu este nici abstractă, nici imaginară. Sfântul Si- 
luan n-a compus-o nici din lecturile sale patristice, nici 
din textele liturgice, nici chiar din Sfintele Scripturi. El a 
dobândit-o atunci când Hristos i s-a arătat, când el L-a vă- 
zut, şi Duhul Sfânt I l-a făcut cunoscut aşa cum este. Este 
aşadar vorba despre o experiență directă, o întâlnire per- 
sonală, „față către față”, şi, în acelaşi timp, o revelație 
supranaturală. 

Această întâlnire minunată a rămas vie şi de neşters în 
sufletul Sfântului Siluan. Chipul lui Hristos şi însuşirile 
Sale dumnezeieşti care iradiau din EI s-au întipărit pentru 
totdeauna în sufletul său, aşa încât nu le-a mai uitat nici 
pentru o singură clipă de-a lungul întregii sale vieți, păs- 
trând neîncetat nostalgia vederii Lui. Am văzut în capito- 
lele precedente cât de hotărâtoare a fost pentru Sfântul 
Siluan vederea lui Hristos; ea i-a dăltuit viața şi simţirea 
duhovnicească, mărturia şi învățătura lui fiind roadele 
acestei minuni. 

Hristos Cel pe care L-a cunoscut Sfântul Siluan şi pe 
care ni-L face cunoscut şi nouă este mai ales un Hristos al 
iubirii, al bunătăţii, al milei, blândeţii, păcii şi desăvârşitei 
smerenii. 

Iubirea lui Hristos 


Siluan nu osteneşte să laude şi să slăvească măreţia iu- 
birii lui Dumnezeu, pe care el a cunoscut-o atunci când, 
prin harul Duhului Sfânt, s-a învrednicit de cunoașterea 
Lui în chip minunat, prin care i s-a descoperit că, aşa cum 
a vestit Sfântul loan Evanghelistul, cu adevărat „Dumne- 
zeu este iubire”. Ca şi Dumnezeu însuşi, iubirea Lui este 
nemărginită, cu neputinţă de pătruns cu mintea ŞI cu ne- 
putință de tâlcuit în cuvinte: „O, iubirea Domnului! Îmi 
lipsesc puterile pentru a o tâlcui în cuvânt, căci adânci- 
mea ei e nesfârşită şi minunată!” Iubirea Lui nu se asea- 
mănă întru nimic cu iubirea omenească, oricât ar fi ea de 
mare. Singur Dumnezeu prin Duhul Sfânt ne-o poate face 
cunoscută. „Mare este iubirea cu care ne iubeşte pe noi 
Domnul. Ştiu aceasta de la Duhul Sfânt pe Care Domnul 
mi L-a dat prin milostivirea Sa.” „Tu, Doamne [...] mi-ai 
dat să cunoscut marea Ta milostivire şi uriaşa Ta dra- 
goste.” „Nimeni nu poate înţelege această mare iubire 
fără harul Sfântului Duh.” „Am cunoscut această iubire a 
lui Dumnezeu nu prin mintea mea, ci prin harul Duhului 
Stânt.” 

Iubirea lui Hristos se revarsă asupra tuturor oamenilor, 
fără nici o deosebire, fie că ei sunt drepți ori păcătoşi. Dar 
această iubire a tuturor nu este niciodată generală şi ab- 
stractă, ea întotdeauna se îndreaptă spre o persoană. Hris- 
tos ne iubeşte pe fiecare dintre noi cu o iubire nemărgini- 
tă, care depăşeşte propria noastră iubire de sine: „Domnul 
ne iubeşte mai mult decât ne putem iubi noi înşine.” 

Între iubirea deplină şi nețărmurită cu care Hristos îi 
iubeşte pe oameni şi purtarea noastră față de EI este o 
distanță uriaşă. Întotdeauna Domnul este Cel care ne iu- 
beşte „cel dintâi” (cf. 1 In. 4, 10), chiar dacă noi n-am fă- 
cut nimic ca să ne învrednicim de această iubire, chiar 

dacă L-am supărat, am păcătuit împotriva Lui şi nu l-am 
împlinit voia; şi oamenii nu sunt în stare să înţeleagă o 
asemenea iubire. Astfel, Sfântul Siluan mărturiseşte: 
„Le-am rănit şi Te-am întristat neîncetat, dar Tu, Doam- 
ne, [...] mi-ai dat să cunosc marea Ta milostivire şi uriaşa 
Ta dragoste”; „Ştiu, Doamne, că Tu iubeşti pe oameni, 
dar oamenii nu înțeleg iubirea Ta”; „Nu putem înţelege 
cum ne iubeşte Domnul”. 

Hristos se deosebeşte în această privință de noi toţi: 
„Domnul nu este ca noi. El este neînchipuit de blând, 
milostiv şi bun.” 

Sfântul Siluan nu încetează să se minuneze de marea 
iubire a lui Hristos: „Cum iubeşte Domnul zidirea Sa!”; 
„Atunci când Îl cunoaşte, sufletul se minunează foarte ŞI 
zice: «Ce Dumnezeu avem!»” 

Una dintre formele iubirii lui Hristos este milostivirea. 
Mai întotdeauna Sfântul Siluan spune că „Domnul este 
foarte milostiv”; „Cât de mare este milostivirea lui Dum- 
nezeu pentru noi!”; că este „iertător”. Mila, ca şi iubirea 
Sa, este nemărginită şi cu neputinţă de zugrăvit: „Milosti- 
virea Domnului e atât de mare, că nu poate fi tâlcuită în 
cuvinte.” Domnul îl aşteaptă întotdeauna pe cel păcătos, 
oricare ar fi el, şi e mereu gata să-l primească să-l ierte. 
Mila şi iubirea Lui nu pot suferi „ca nici măcar una sin- 
gură din oile Sale să se piardă. Chiar şi pentru una sin- 
gură, Păstorul merge în munți şi o caută.” 

Nu numai că EI nu vrea să ne pedepsească atunci când 
am păcătuit, dar nici măcar nu se gândeşte să ne învinu- 
iască sau să ne judece; singura Sa dorință este ca noi să ne 
întoarcem la EI, iar întoarcerea noastră este pentru El iz- 
vor de bucurie şi prilej de a ne dărui harul Său. „Domnul 
ne iubeşte şi ne primeşte cu dragoste, fără să ne facă re- 
proşuri, aşa cum în Evanghelie tatăl fiului risipitor nu i-a 
făcut nici un reproş, ci a poruncit slujitorilor să-i dea o 

haină nouă, să-i pună în deget inel scump şi încălțăminte 
în picioare, să junghie vițelul cel gras şi să se bucure, şi 
nu i-a făcut nici cel mai mic reproş (Le. 15).” 

Sfântul Siluan vorbeşte adeseori despre răbdarea pe 
care Hristos o arată față de cei păcătoşi, despre statornica 
Lui bunăvoință de a-i primi şi a le ierta păcatele, oricât de 
mari şi grele ar fi ele, așteptând de la ei doar atât, să se 
pocăiască. De îndată ce omul cere iertarea păcatelor sale, 
Hristos i-o dă numaidecât. Atât de mare e milostivirea 
Lui, încât El cel dintâi merge către cel păcătos. „Domnul 
ne-a arătat prin tâlharul de pe cruce şi prin fiul risipitor 
cum vine EI cu iubire în întâmpinarea păcătosului care se 
căieşte. Spune: «Tatăl l-a văzut de departe şi i s-a făcut 
milă şi, alergând, a căzut pe grumazul lui şi l-a sărutat» 
(Le. 15, 20), nu i-a făcut nici un reproş, ci a înjunghiat 
vițelul cel gras şi a poruncit ca toți să se bucure. Aşa sunt 
mila şi iubirea lui Dumnezeu.” 

Noi Îl vedem pe Dumnezeu ca pe un Judecător aspru şi 
nemilos pentru că nu ştim Cine este El cu adevărat; pen- 
tru că, din pricina păcatelor şi patimilor noastre, care ne 
împiedică să-L vedem aşa cum este, avem o imagine 
strâmbă despre El. „Omului păcătos Domnul îi pare neîn- 
duplecat pentru că nu are harul în sufletul lui.” 


Iubirea lui Hristos se arată şi ca „nesfârşită bunătate” ŞI 
„nemărginită blândeţe”. În mai multe rânduri, Sfântul 
Siluan spune că Domnul se poartă cu omul ca un părinte 
cu fiul său cel iubit, căruia vrea să-i împărtăşească tot ce 
ştie şi să-1 dăruiască tot ce are: „Domnul ne va descoperi 
toate, aşa cum un tată iubitor arată totul copiilor lui.” 

Şi, pentru că Domnul este un adevărat părinte pentru 
noi, se cuvine, ca nişte copii, să-l cerem cu simplitate toa- 
te cele de care avem nevoie, iar El, ca un adevărat Tată, ni 
le va da numaidecât: „Roagă-te cu simplitate, ca un copil, 

şi Domnul va asculta rugăciunea ta. Domnul nostru este 
un Părinte a Cărui milă este mai presus de tot ce ne putem 
închipui noi cu mintea noastră.” 


Iubirea Domnului se manifestă şi ca milostivire. Dom- 
nul suferă să ne vadă stăruind în păcat, înstrăinaţi de EI şi 
lipsiți de har; E! suferă pentru suferința noastră. Şi, ca să 
ne ajute, e gata să Se jertfească pentru noi, ca mama pen- 
tru fiul ei. Şi cea mai înaltă dovadă de milostivire ne-a 
dat-o primind să îndure Patimile şi să moară pentru noi pe 
Cruce; dar lucrul acesta pare „nebunie” în ochii omului, 
căci este o taină mare şi nepătrunsă: „Aşa e iubirea Dom- 
nului pentru oameni. El a spus: «Nu e mai mare iubire de- 
cât aceea de a-ți da viața ta pentru aproapele tău» (In. 15, 
13). Domnul avea o atât de mare milă de oameni că dorea 
să sufere pentru ei ca o mamă şi chiar mai mult. Dar ni- 
meni nu poate înțelege această mare iubire fără harul 
Sfântului Duh.” 


Blândeţea lui Hristos 


O altă trăsătură esențială a chipului lui Hristos, pentru 
Sfântul Siluan, este nesfârşita şi negrăita Sa blândeţe, sau 
dulceaţă: „Domnul este neînchipuit de blând”, spune el în 
repetate rânduri. „Domnul e de o frumuseţe şi o dulceaţă 
negrăită.” 

Hristos însuşi ne descoperă aceasta, spunând: „Învăţaţi 
de la Mine, că sunt blând [...] cu inima” (Mt. 11, 28), şi 
Sfântul Siluan se foloseşte des de aceste cuvinte în în- 
semnările sale. 

Dar el a primit simţirea şi adeverirea lor în chip direct 
şi personal, atunci când Domnul I-a apărut şi când L-a 
cunoscut prin Duhul Sfânt: „Când sufletul vede pe Dom- 

nul, vede cât este de blând”; „în Duhul Sfânt, sufletul ve- 
de cât de blând e Domnul.” 

Blândeţea lui Hristos, de altfel, nu poate fi cunoscută 
decât în chip minunat, suprafiresc, prin harul Duhului 
Sfânt, pentru că ea însăşi este minunată, suprafirească, 
mai presus de blândeţea omenească. „Domnul nu e ca noi. 
E neînchipuit de blând.” | 

Sfântul Siluan n-a uitat niciodată blândeţea lui Hristos, 
pe care s-a învrednicit s-o simtă nemijlocit: „Nu pot uita 
privirea Ta blândă şi plină de pace.” Această blândeţe l-a 
fermecat dintru început, de la cea dintâi vedere a lui Hris- 
tos, şi a stârnit în el dorul nestins de a-L afla din nou pe 
Domnul său şi de a se bucura din nou de prezenţa Lui. 
„Privirea Ta paşnică şi blândă a atras sufletul meu.” „Zi şi 
noapte tânjeşte sufletul meu după Domnul şi doreşte să 
guste dulceaţa iubirii Lui.” 

Chiar dacă Sfântul Siluan n-a păstrat pentru totdeauna 
simţirea deplină a blândeţei lui Hristos, mireasma ei a stă- 
ruit în el, rămânând pentru totdeauna un semn al întâlnirii 
sale cu Hristos: „Domnul e dulce inimii mele.” 


Pacea lui Hristos 


O altă însuşire dumnezeiască a lui Hristos, împletită cu 
cea de mai înainte, cu care este profund înrudită, este pa- 
cea. Ca şi blândeţea Lui, Siluan a cunoscut-o prin expe- 
rierea ei, la vederea lui Hristos. 

Domnul doreşte să dăruiască pacea Sa celor aflaţi în 
încercări şi ispite, numai ei să voiască să se întoarcă spre 
Dânsul. El însuşi a făgăduit aceasta, după cum citim în 
Scriptură: „Veniţi la Mine, toți cei osteniţi, şi Eu vă voi 
odihni pe voi.” Şi Sfântul Siluan citează aceste cuvinte de 
mai multe ori, arătând că odihna despre care se vorbeşte 

aici este adevărata odihnă, odihna profundă, desăvârşită, 
pacea adevărată care se află în Hristos şi care se dăruieşte 
prin harul Duhului Sfânt. 


menea lui Hristos şi, invers, atunci când a does ase- 
mănarea cu Hristos cunoaşte această pace. „Dacă simţi în 
tine o pace dumnezeiască [...], sufletul tău e asemenea 
Domnului.” 


Smerenia lui Hristos 


O altă însuşire a lui Hristos, strâns legată de blândețea 
Lui, este nețărmurita Sa smerenie. Am arătat în capitolul 
precedent că Sfântul Siluan vorbeşte stăruitor despre sme- 
renia lui Hristos, în nenumărate rânduri. Pentru el aceasta 
este trăsătura esenţială a lui Hristos, care i s-a descoperit 
limpede atunci când, prin harul Sfântului Duh, L-a cunos- 
cut pe Hristos: „Când sufletul vede pe Domnul, vede cât 
est de smerit”; „În Duhul Sfânt, sufletul vede cât de sme- 
rit e Domnul [...] Această smerenie e cu totul deosebită şi 
nimeni nu 0 poate tâlcui în cuvinte.” Prin vederea lui 
Hristos viu, Sfântul Siluan a căpătat adeverirea celor spu- 
se de Acesta în Scripturi: „sunt blând şi smerit cu inima” 
(Mt. 11,29). 

Smerenia lui Hristos e strâns legată de blândeţea, iubi- 
rea şi mila Sa. Aceasta se vede din faptul că Hristos, Cu- 
vântul lui Dumnezeu, cu adevărat s-a micşorat şi s-a sme- 
rit pe Sine din iubire de oameni, făcându-Se om asemenea 
nouă, suferind pentru noi şi primind să moară pentru 
mântuirea tuturor oamenilor. Hristos îşi vădeşte smerenia 
şi atunci când EI însuşi merge în întâmpinarea păcătoşi- 
lor, primindu-i în braţele Sale şi iertându-i, fără să-i ju- 
dece nici o clipă, chiar dacă purtarea lor față de EI a fost 

cu totul rea şi ticăloasă. Gândind la propria lui stare, 
Sfântul Siluan se minunează şi spune: „Doamne, iubito- 
rule de oameni, cum n-ai uitat pe sluga ta în păcatul ei? 
Ci, din înaltul slavei Tale, Ţi-ai aruncat în milostivirea Ta 
privirea asupra mea şi — lucru ce întrece înţelegerea mea! 
— mi Te-ai arătat. Te-am rănit şi Te-am întristat neîncetat, 
Dar Tu, Doamne, îndată ce Te-am chemat, mi-ai dat să 
cunosc marea Ta milostivire şi uriaşa Ta dragoste!” 

Smerenia lui Hristos nu este însă doar o însuşire care 
ține de iconomia mântuirii noastre — care nu se putea în- 
făptui fără ca EI să binevoiască a Se smeri. Ea este, în 
chip minunat şi mai presus de înțelegere, o însuşire a na- 
turii dumnezeieşti, pe care o are şi Duhul Sfânt, Care ne-o 
şi descoperă în EI însuşi, după cum spune în repetate rân- 
duri Sfântul Siluan: ;,Cel care a cunoscut pe Dumnezeu 
prin Duhul Sfânt a învăţat de la EI smerenia”; „această 
smerenie [...] nu se cunoaşte decât prin harul Duhului 
Sfânt”; „această smerenie [...] sufletul meu a cunoscut-o 
prin Duhul Sfânt”; „smerenia lui Hristos [...] e de neînţe- 
les pentru oameni afară de cei care au cunoscut-o învăţaţi 
de Duhul Sfânt.” Este, aşadar, o însuşire suprafirească, şi 
de aceea cu neputinţă de pătruns cu mintea noastră; ea 
poate fi cunoscută numai prin harul Sfântului Duh. 

Aflăm smerenie şi la oamenii cei sfinți şi virtuoşi; dar 
smerenia lui Hristos este mai presus de tot ce se poate în- 
chipui, este cu totul deosebită, de nepătruns şi nu poate fi 
descrisă: „Există multe feluri de smerenie. Unul e ascul- 
tător şi se învinuieşte pe sine în toate; şi aceasta e smere- 
nie. Un altul se căieşte pentru păcatele sale şi se socoteşte 
un nemernic înaintea lui Dumnezeu; şi acesta e smerenie. 
Dar alta e smerenia celui ce a cunoscut pe Domnul prin 
Duhul Sfânt, cunoaşterea şi gustul ei sunt deosebite. Iar 
când în Duhul Sfânt sufletul vede cât de blând ŞI smerit e 
Domnul, se smereşte pe sine până la capăt. Această sme- 

renie e cu totul deosebită şi nimeni nu o poate tâlcui în 
cuvinte”; e „dulce şi plăcută inimii” şi-i dă „o bucurie cu 
neputinţă de tâlcuit”. 

Cel care a cunoscut-o n-o poate uita, ea îl farmecă ne- 
încetat şi-l atrage la ea, adică la Însuşi Hristos: „Sufletul 
meu şi-a adus aminte de smerenia lui Hristos şi a însetat 
după ea”; „Duhul Sfânt a făcut cunoscută sufletului sme- 
renia lui Hristos [...] şi, cât timp va mai trăi pe pământ, 
sufletul nu va înceta să caute această smerenie mai presus 
de înțelegere, pe care n-o poate uita”; „Tu ai răpit inima 
mea şi fără încetare ea se avântă spre Tine!”; „Sufletul 
meu însetează să ajungă la smerenia lui Hristos, năzuieşte 
spre ea zi şi noapte.” 

Smerenia lui Hristos, departe de a fi un semn de slăbi- 
ciune, este, dimpotrivă, în chip minunat vădire a puterii 
lui Dumnezeu, Care prin smerirea Sa i-a mântuit pe oa- 
meni; dar „oamenii nu cunosc puterea smereniei lui 
Hristos”. 


Un chip al lui Hristos neştiut de oameni 


Toate aceste însuşiri dumnezeieşti sunt adesea înmă- 
nuncheate de Sfântul Siluan în scurte formulări: „Domnul 
e atât de milostiv, smerit şi blând!”, „Dumnezeu este mi- 
lostiv, iubitor şi blând”; „Domnul e milostiv, de o frumu- 
seţe şi dulceaţă negrăite.” 

Ele i-au fost descoperite, aşa cum am văzut, prin harul 
Duhului Sfânt. Cei mai mulţi dintre oameni însă, lipsiţi de 
o asemenea experiență, nu-L cunosc pe Acest Hristos, 
ci-şi fac despre EI o reprezentare strâmbă, necuvenită Şi 
neadevărată. De aceea, ei nu cred în Hristos, nu-L iubesc 
sau simt o foarte slabă atracţie către EI, stăruind într-o 
viață păcătoasă şi în nepăsare. „Dacă oamenii ar cunoaşte 

pe Domnul şi ar şti cât de blând şi smerit este, într-un 
singur ceas faţa întregii lumi s-ar schimba şi toți oamenii 
s-ar umple de bucurie şi de iubire.” Pentru aceasta scrie ŞI 
strigă Sfântul Siluan, pentru aceasta dă el mărturie prin 
propria sa viață, îndemnându-i pe oameni să nu osteneas- 
că să facă tot ce se cuvine pentru a dobândi şi ei harul Du- 
hului Sfânt, căci „lipsit de har, omul e orb duhovniceşte”. 
Dacă însă l-a primit, va gusta şi va cunoaşte „că bun este 
Domnul”. 


Concluzii 


Acest chip al lui Hristos pe care ni-l zugrăveşte Sfântul 
Siluan nu are nimic de-a face cu imaginea unui 
Dumnezeu atotputernic care-i zdrobeşte pe oameni cu tă- 
ria puterii Sale, a unui Judecător aspru care Se îngrijeşte 
de pedepsirea oamenilor, nemilos şi neînduplecat față de 
cei păcătoşi. Această imagine, întemeiată pe anumite tex- 
te ale Vechiului Testament, a fost din păcate reiterată 
până de curând de unii gânditori creştini, reuşind să tre- 
zească mai curând frica de Dumnezeu decât iubirea Lui şi 
îndepărtând astfel mulţi oameni de creştinism. Un mare 
număr de teologi din vremurile mai noi (protestanții mai 
întâi, şi apoi şi ortodocşii), conştienţi de caracterul vătă- 
mător al acestei imagini, au dezvoltat o teologie a keno- 
zei, subliniind smerirea şi micşorarea de bună voie a lui 
Dumnezeu şi arătând că atotputernicia Sa nu poate fi reală 
decât dacă ea are şi puterea de a se autolimita, de a renun- 
ţa la manifestarea acestei atotputernicii, şi că libertatea lui 
Dumnezeu este cu atât mai măreaţă, cu cât ea lasă loc li- 
bertăţii omului. Această teologie, care este încă foarte 
modernă şi azi, şi chiar revoluţionară — într-atât de domi- 
nantă a fost teologia atotputerniciei lui Dumnezeu ŞI în- 

tr-atât de mult a învăluit ea în tăcere înseşi textele scrip- 
turistice care ne descoperă (chiar mai înainte de iconomia 
kenozei Cuvântului întrupat) un Dumnezeu a cărui putere 
se vădeşte în slăbiciune, această teologie a fost în chip 
minunat anticipată de Sfântul Siluan, întemeiat nu pe o 
speculație abstractă, ci pe o cunoaştere experiată a lui 
Dumnezeu, care ne asigură de adevărul mărturiei lui. Des- 
coperim astfel, o dată mai mult, modernitatea învățăturii 
Sfântului Siluan şi capacitatea ei de a se adresa sensibili- 
tăţii omului de azi şi de a răspunde aspirațiilor sale. 


CAPITOLUL VIII 


Pedagogia Duhului Sfânt 


I. Locul Duhului Sfânt în experienţa şi 
mărturia duhovnicească a Sfântului Siluan 


O altă caracteristică a mărturiei şi învățăturii Sfântului 
Siluan este locul primordial pe care-l recunoaşte şi-l acor- 
dă Duhului Sfânt. Putem spune că în nici o altă scriere a 
unui Sfânt Părinte, Duhul Sfânt nu ocupă un loc atât de 
important. Din timpul luptelor contra pnevmatomahilor 
sau împotriva doctrinei apusene a lui Filioque, numeroşi 
Părinţi au scris tratate special consacrate Duhului Sfânt. 
Este însă vorba despre scrieri teologice, cerute de acele 
împrejurări. Referirile la Duhul Sfânt pe care le întâlnim 
în scrisul Sfântului Siluan ies dintr-un asemenea cadru. 
Starețul n-a luat niciodată poziţie în privința vreunei pro- 
bleme teologice, iar aceasta nu pentru că nu ar fi fost pre- 
ocupat de dogmă sau pentru că ar fi profesat — cum vor 
astăzi să ne facă să credem unii dintre zeloşii săi admira- 
tori — „un creştinism fără frontiere”, universal prin adog- 
matismul său!, ci pentru că el a primit, cu simplitate de- 
plină şi smerenie, învăţătura de credință a Bisericii Orto- 
doxe, aflându-se într-un mediu în care acest lucru era de 
la sine înţeles. Rostul său n-a fost nici să lupte împotriva 
ereziilor, nici să dialogheze cu celelalte confesiuni creşti- 


1 A se vedea excelenta şi necesara punere la punct a Arhim. Sime- 
on, de la mânăstirea „Sfântul loan Botezătorul”, în Bulletin de l'Asso- 
ciation Saint-Silouane l'Athonite, 7, 1999, pp. 44-46, intitulat: „A 


propos d'une mondialisation”. 

ne. De aceea, referirile sale la Duhul Sfânt se situează în 
domeniul „duhovniciei pure” şi, după cum vom vedea, al 
experienţei directe, adică nemijlocită şi concretă. Aceasta 
nu exclude, bineînţeles, teologia, dar nu e vorba aici de- 
spre o teologie speculativă sau apologetică, ci de o teolo- 
gie făptuitoare, deplin integrată în experiența de viață du- 
hovnicească, în Biserică, în înțelesul cel mai înalt pe care 
Părinţii răsăriteni l-au dat termenului 7heologia, şi anume: 
cunoaştere a lui Dumnezeu în chip minunat şi suprafiresc, 
pe care El însuşi o dăruieşte omului. 

În acest domeniu, al spiritualității, Duhul Sfânt ocupă 
un loc important în învățătura avvei Ammona, care stă- 
ruie asupra faptului că desăvârşirea nu poate fi atinsă fără 
a dobândi mai întâi Duhul Sfânt. De asemenea, un loc 
esenţial are EI şi în Omiliile Sfântului Macarie Egiptea- 
nul, pentru, care scopul vieţii creştine este câştigarea Du- 
hului Sfânt?. Sfântul Duh este adesea pomenit în scrierile 
Sfântului Simeon Noul Teolog, al cărui suflet a fost pe- 
cetluit cu vederea lui Hristos în lumina Duhului Sfânt. 
Experierea Duhului Sfânt este de asemenea esențială 
pentru Sfântul Serafim de Sarov. Astfel, în Convorbirile 
sale cu Motovilov”, scrise de unul dintre fiii săi duhovni- 
ceşti, îl vedem pe Sfântul Serafim spunând în mai multe 
rânduri: „Scopul vieţii creştine este dobândirea Duhului 
Sfânt.”* Cu toate acestea, la nici unul dintre aceşti Părinţi 
Duhul Sfânt nu este atât de stăruitor prezent ca la Sfântul 
Siluan. Nu există, practic, în însemnările sale nici o pa- 
gină, ba chiar nici un paragraf, în care El să nu fie 


2 A se vedea, Omilii duhovniceşti (Col. II), VIII, 1: „Cel care nu 
nădăjduieşte să primească darul Sfântului Duh face deşert planul lui 
Dumnezeu şi defaimă cu fapta toate Scripturile.” 

3 Cf. 1. Gorainov, Seraphim de Sarov, Paris, 1979, pp. 155-185. 

+ Ibidem, pp. 156, 157, ID. 

pomenit într-un fel sau altul”. După câte ştim, în întreaga 
literatură patristică nu există altă scriere duhovnicească în 
care să se vorbească atât de des de Duhul Sfânt, fără însă 
ca în felul acesta să fie cumva uitat Hristos, de Care 
Sfântul Siluan leagă întotdeauna şi în chip nemijlocit 
revelarea, prezenţa şi lucrarea Duhului Sfânt. 

Ar fi deci un lucru van să vorbim în cazul Sfântului Si- 
luan de o spiritualitate „pnevmatocentrică”, dacă aceasta 
ar însemna s-o opunem unei spiritualităţi „hristocentrice”. 
Hristos, aşa cum am văzut, este şi EI centru de gravitație 
al învățăturii sale. „Viaţa în Duhul Sfânt”, despre care 
vorbeşte stareţul, şi „viaţa în Hristos” sunt pentru Sfântul 
Siluan de nedespărţit. Putem spune însă că în mărturia sa 
Duhul Sfânt îşi află locul care 1 se cuvine, cel care de fapt 
şi este locul Său, şi pe care Sfântul Siluan l-a descoperit 
prin forța propriei sale experienţe. 

Mulţi Părinţi, mai ales Sfântul Grigorie de Nazianz, au 
arătat că revelaţia dumnezeiască se face într-un anume fel 
progresiv: mai întâi S-a revelat Tatăl, apoi Fiul, apoi Du- 
hul Sfânt. Aceşti Părinţi au însă în vedere mai cu seamă 
revelaţia progresivă a lui Dumnezeu în Vechiul Testa- 
ment, în care mai întâi Se face cunoscut Tatăl, apoi Aces- 
ta ÎL face cunoscut pe Fiul, prin prorocii şi îndeosebi prin 
„teofanii”, şi, în sfârşit, ÎL face cunoscut pe Duhul, pe care 
oamenii ÎI primesc deplin şi de Care se bucură în chip 
conştient o dată cu Rusaliile”. 

Am putea admite că un acelaşi proces s-a petrecut şi în 
Noul Legământ. Este de la sine înțeles şi limpede: cre- 


* De pildă, în primele două pagini ale însemnărilor sale (respectiv 
pp. 41-43 din ed. rom.) Duhul Sfânt este pomenit de treisprezece ori. 

4 Titlul scrierii Sf, Nicolae Cabasila şi al unei scrieri a Sf. loan de 
Kronstadt. 

” Cf. Sf. Grigorie de Nazianz, Cuvântări, XXXI, 26-27. 

dinţa creştină este fundamental credinţa în Sfânta Treime, 
iar vieţuirea creştină este fundamental vieţuire în Sfânta 
Treime. Aşadar, Duhul Sfânt n-a lipsit niciodată nici din 
credinţa, nici din viaţa creştină. Putem spune doar că Per- 
soana Duhului Sfânt este mai întotdeauna învăluită în tai- 
nă, manifestându-Se ca adiere de vânt lin (cf. 3 Rg. 19, 
12), iar nu ca vijelie. În teologie, controversele pnevmato- 
logice care au condus la dezvoltarea unei teologii a Duhu- 
lui Sfânt s-au produs relativ târziu şi au durat puțin timp, 
în comparaţie cu controversele hristologice. În afară de 
unele aluzii pe care le aflăm la Sfântul Irineu, abia la 
Sfântul Atanasie al Alexandriei şi la Părinţii capadocieni 
putem vorbi de apariţia unei teologii a Duhului Sfânt. În 
literatura propriu-zis duhovnicească, referirile la Sfântul 
Duh sunt destul de puţine în comparaţie cu referirile la 
Hristos, chiar dacă îndeobşte se spune că Duhul Sfânt este 
Cel care ni-L descoperă pe Hristos. Atâta doar că Duhul 
Sfânt se dă parcă deoparte dinaintea lui Hristos pe Care 
ni-L revelează. Nu putem să nu ne gândim aici la tema, 
esenţial siluană, a smereniei Duhului Sfânt. 

Sfinţenia însă este pentru toți sfinții, în acelaşi timp, O 
experiere a Duhului Sfânt şi o experiere a Fiului (Care 
Le-a dăruit Duhul Său) şi a Tatălui (care Le-a fost desco- 
perit de Fiul în Duhul). Toţi sfinții ortodocşi au experiat 
prezența Duhului Sfânt în ei şi au fost conştienţi de aceas- 
tă prezenţă. Dacă putem vorbi despre un progres în reve- 
laţia Duhului Sfânt, acest progres nu apare nici în simţi- 
rea, nici în cunoaşterea Lui, ci în modul în care ea a fost 
exprimată. Scrierile Sfântului Macarie Egipteanul, ale 
Sfântului Simeon Noul Teolog sau ale Sfântului Serafim 
de Sarov sunt adevărate jaloane ale acestei exprimări din 
ce în ce mai puternice a prezenţei şi lucrării Duhului 
Sfânt, care culminează fără nici o îndoială în mărturia 

Sfântului Siluan. Se cuvine să vedem aici un nou semn al 
importanţei şi misiunii pe care mărturia şi învățătura 
Sfântului Siluan le au pentru oamenii mileniului al II-lea. 
E vorba despre o învățătură şi o mărturie care pot mişca 
inimile unei mari mulţimi de oameni, pentru că sunt ne- 
mijlocit centrate pe o experiență lăuntrică, lipsite în expri- 
marea lor de orice mediere conceptuală, abstractă, fiind, 
dimpotrivă, formulate într-un limbaj simplu, cald, direct, 
apropiat de cel al Scripturilor şi al celor dintâi Părinţi. 


II. Darul Duhului Sfânt 


Se cuvine să precizăm mai întâi faptul că pentru Sfân- 
tul Siluan — care urmează învățătura Scripturii şi a Părin- 
ților — Duhul Sfânt este dăruit omului de Dumnezeu. El 
spune acest lucru în repetate rânduri: „Duhul Sfânt pe 
Care Domnul ni L-a dat prin milostivirea Sa”; „Duhul lui 
Hristos pe care mi l-a dat Domnul”; „Domnul ne-a dat 
Duhul Sfânt”; „Domnul [...] ne face dar harul Duhului 
Sfânt”; „El ne dă [...] harul Duhului Sfânt”; „Domnul 
[...] a dat pe Duhul Sfânt omului”; „Tu ai revărsat peste 
mine Duhul Tău cel Sfânt”. 

Sfântul Siluan crede de cuviință să spună că acest dar 
al Duhului Sfânt nu este păstrat pentru Împărăţia ceruri- 
lor, ci Dumnezeu, în marea Sa bunătate, Îl dăruieşte celor 
vrednici acum, aici, pe pământ. Domnul, spune el cu stă- 
ruință, „a dat acest Duh Sfânt pe pământ”. Şi pentru 
aceasta, Sfântul Siluan dă slavă şi mulțumită lui Dumne- 
n cea E aa a E e 

* De pildă, Rom. 5, 5; 2 Tim. 1, 14. 

” Cf. Sf. Macarie Egipteanul, Omilii duhovniceşti (Col. III): „Su- 
fletul se învredniceşte de împărtăşirea Sfântului Duh şi se face vred- 
nic de unirea cu Hristos încă de aici, de jos.” 

zeu: „Îţi mulțumesc, Doamne, că ne-ai dat Duhul Sfânt pe 
pământ.” 

A spune că Duhul Sfânt este dat de Dumnezeu înseam- 
nă a spune că dobândirea şi primirea Lui nu ţin de vredni- 
cia omului, cu toate că, aşa cum vom vedea, ele sunt le- 
gate de starea duhovnicească a celui care-L primeşte. De 
asemenea, aceasta înseamnă că El nu se dă ca răsplată, ci 
în chip gratuit: „Domnul ne dă în dar harul Duhului 
Sfânt”; „Domnul ne-a dat nouă [...] pe Duhul Sfânt fără a 
cere nici o plată.” De aceea, Sfântul Siluan Îl roagă pe 
Dumnezeu: „Doamne, dă-ne în dar smerit Duhul Tău cel 
Sfânt!” Mai bine zis, acest dar, după cum spune Sfântul 
Siluan, se face din marea bunătate a lui Dumnezeu: 
„Domnul ÎI dă cu mărinimie, din singură milostivirea Sa.” 
Pentru că omul, fie el chiar sfânt, nu este niciodată cu 
adevărat vrednic de primirea Duhului Sfânt, din pricina 
măreției darului, şi numai pentru marea Sa milă şi mări- 
nimie Dumnezeu îi face acest dar, în pofida nimicniciei 
sale, iar nu pentru nevoinţele şi vrednicia sa. De aceea, 
Sfântul Siluan spune că „Domnul iubeşte atât de mult pe 
om, încât îi dă harurile Duhului Sfânt”. 

Aceste cuvinte din urmă ne îngăduie să spunem, mai 
înainte de toate, că, pentru stareț, a primi Duhul Sfânt, a 
primi harul Duhului Sfânt, a primi darurile sau harurile 
Duhului Sfânt sau, simplu, a primi harul sunt expresii 
echivalente'€. Ele ar putea semnifica trepte de primire a 
harului!!, dar nu credem că acesta este cazul Sfântului 
Siluan, care vorbeşte ca unul care a trăit o experiență situ- 


10 Echivalenţa dintre primele două expresii se vede, de pildă, din 
aceste două fraze care urmează una după alta: „Domnul mi-a făcut 
dar harului Sfântului Duh cu un asemenea belşug de revărsare că a 
umplut întreg sufletul şi trupul meu cu har [...] nu cerusem Domnului 
să-mi dea Duhul Sfânt.” 

i! Cf. Sf. Vasile cel Mare, Despre Sfântul Duh, IX, 22. 

ată pe cea mai înaltă treaptă, pe care harul se primeşte 
într-o asemenea plinătate, încât se poate spune că el este 
totuna cu Însuşi întreg Duhul Sfânt, Care Se descoperă 
deplin omului credincios şi vine să Se sălăşluiască în el 
cu tot belşugul harurilor Sale. 

Starețul arată totuşi că harul Duhului Sfânt variază în 
intensitate, de la un moment la altul. El spune că, la înce- 
put, acesta îşi face simțită prezenţa, dar nu rămâne în 
om!?: „Până ce învaţă să păstreze harul, sufletul trece prin 
multe furtuni.” Această variaţie, după cum vom vedea, 
este legată de starea duhovnicească a omului. 

Dăruirea harului Duhului Sfânt în plinătatea lui este 
după voia lui Dumnezeu: „Domnul a venit pe pământ ca 
să ne dea focul harului Sfântului Duh.” Voia Lui este ca 
toți oamenii să-L primească!5, iar prin El să primească 
toate darurile şi binefacerile pe care, în marea Sa iubire, 
vrea să le reverse asupra întregului neam omenesc. De 
aceea, Sfântul Siluan nu osteneşte să-L roage pe Dumne- 
zeu să trimită Duhul Sfânt tuturor neamurilor de pe pă- 
mânt, ca toate să-L cunoască şi ca toți să se mântuiască, 
pentru că mântuirea omului — înțeleasă într-un sens larg, 
care cuprinde şi îndumnezeirea lui — nu poate fi cu adevă- 
rat înfăptuită fără primirea Duhului Sfânt. 

După Sfântul Siluan, harul Duhului Sfânt este pentru 
om o strictă necesitate, fundamentală şi vitală. „Pentru a 
trăi, trupul nostru are nevoie în fiecare zi de hrană şi de 
aer. Sufletul nostru însă are nevoie de Domnul şi de harul 


12 Această învățătură o regăsim la avva Ammona (Episrole, IX, 4; 
X, 2) şi la Sf. Simeon Noul Teolog (passim). În ceea ce-l priveşte pe St. 
Siluan, am vorbit despre acest aspect în capitolul închinat părăsirii. 
13 . ei mu . Ă . . 
Afirmația că scopul vieţii creştine este dobândirea Duhului 
Sfânt este destul de frecventă la Părinţi, în special la avva Ammona, 
Sf. Macarie Egipteanul şi Sf. Simeon Noul Teolog. Ea stă în centrul 
Convorbirilor cu Motovilov ale Sf. Serafim de Sarov. 

Sfântului Duh, fără de care sufletul e mort.” De aceea, 
toată strădania omului trebuie îndreptată spre primirea 
Duhului Sfânt. 


III. Însuşirile Duhului Sfânt 


Prezenţa şi lucrarea Duhului Sfânt în om sunt ceva 
imposibil de exprimat în cuvinte, Sfântul Duh în sine 
fiind cu neputinţă de descris!*. Lucrarea — sau puterea Lui 
— poate totuşi fi simțită şi însuşirile sale pot fi cunoscute: 
„Nu poți fi tâlcuit, dar sufletul simte venirea Ta şi Tu dai 
pace minții şi dulceaţă inimii.” 

Duhul Sfânt fiind EI însuşi Dumnezeu, arc în comun 
cu Tatăl şi cu Fiul toate însuşirile naturii dumnezeieşti. 
Sfântul Siluan insistă totuşi asupra unora dintre ele pe 
care, prin propria experiență lăuntrică, le-a simțit în mod 
special legate de prezența şi lucrarea personală a Duhului 
Sfânt în el. 

Cea dintâi dintre ele este smerenia. Siluan numeşte 
adesea Duhul Sfânt „smerit Duhul Sfânt”. 

Alta e iubirea!5. Nu numai că „Duhul Sfânt Se arată 
prin iubire”, dar „Duhul Sfânt e Iubire”. „Duhul Sfânt e 
Iubire... pentru suflet, minte şi trup.” „Această Iubire se 
revarsă în sufletele tuturor Sfinţilor care sunt în cer”, dar 
„acelaşi Duh Sfânt este viu pe pământ în sufletele celor ce 
iubesc pe Dumnezeu”. 


PN 


14 Cf. Sf. Simeon Noul Teolog, Imne, Rugăciune începătoare 
(„Lucrule cu neputinţă de glăsuit, Persoană cu neputinţă de înțeles, 
Tu, Cel cu totul de neajuns-"). 

15 Ce. Sf. Macarie Egipteanul, Omilii duhovniceşti (Col. 10), V, 4; 
Sf. Simeon Noul Teolog Îl numeşte „Duhul iubirii” (Discursuri teo- 
logice, IL, 6). 

Această iubire se dată ca bunătate, însuşirea prin ex- 
celență a Duhului Sfânt! „ delicateţe, grijă, atenţie, ocro- 
tire, îngăduință, răbdare, na sfătuire, dorință de a-l face 
pe om fericit, adică tot ce simte şi face o mamă pentru fiul 
ei: „Duhul Sfânt se aseamănă unei mame pline de dra- 
goste. Aşa cum o mamă îşi iubeşte şi ocroteşte copilul ei, 
aşa ne ocroteşte, ne iartă, ne vindecă, ne povăţuieşte şi ne 
veseleşte pe noi Duhul Sfânt.” 

Iubirea Duhului Sfânt este simțită ca dulceaţă. Sfântul 
Siluan vorbeşte adeseori despre „dulceaţa Sfântului Duh”, 
care este cu adevărat „hrană cerească” şi care este de ase- 
menea una dintre însuşirile Lui cele mai vădite!&: „Cât e 
de dulce!” Duhul Sfânt; „Duhul Sfânt e [...] dulceaţă”; 
„Duhul Sfânt e [...] dulceaţă pentru suflet, minte şi trup.” 
„Ce dulceaţă este Duhul Sfânt!” Dulceaţa aceasta este cu 
totul minunată, nu seamănă cu nimic din cele ce pot fi 
gustate aici, pe pământ: „Este mai dulce decât tot ce este 
pe pământ”; „Duhul Sfânt e mai dulce decât tot ce e pe 
pământ. Este hrana cerească, e bucuria sufletului”; „nimic 
de pe pământ nu poate înlocui dulceața Duhului Sfânt”. 
„dulceața Duhului Sfânt fac sufletul să uite cu desăvârşire 
pământul”. De aceea, cel care a gustat-o o dată n-o mai 
poate uita. „O, Duhule Sfinte, dulce eşti Tu inimii mele”; 


1 Cf. Ps. 142, 10; Sf. Vasile cel Mare, Despre Sfântul Duh, LX, 
22; Sf. Grigorie de Nazianz, Cuvântări, XXXI, 29; Sf. Macarie Egip- 
teanul, Omilii duhovniceşti (Col. III), XXV, 6; Sf. Simeon Noul Teo- 
log, Discursuri teologice, WI, 50. 

ii Comparaţia Duhului Sfânt cu o mamă o aflăm și la Sf. Macarie 
Egipteanul, care ÎI numeşte chiar „Maică cerească” (Omilii duhovni- 
cești, XXVII, 4). 

18 Cf. Avva Ammona, Epistole, XIII, 1 („Duhul blândeții”); Chiril 
al lerusalimului, Cateheze baptismale, XVI, 16 („Venirea Lui e dul- 
ce, dulce este şi simţirea Lui”); Sf. Simeon Noul Teolog, Discursuri 
teologice, III, 50 („Duh blând”). 

„îmi aduc aminte de dulceața Duhului Sfânt”, spune Sfân- 
tul Siluan. Dorinţa lui este ca toți oamenii să simtă aceas- 
tă dulceaţă, şi pentru aceasta se roagă: „Doamne, fă cu- 
noscută tuturor popoarelor [...] dulceața Duhului Sfânt!” 

Dulce şi liniştit e Duhul Sfânt!?. 

EL este, de asemenea, cu adevărat viu: „Duhul Tău e 
viu”, spune Sfântul Siluan, în cel mai înalt înţeles al cu- 
vântului, pentru că El este însăşi Viaţa: „Duhul Sfânt e 
Viaţă veşnică.” 

Din mila lui Dumnezeu, Duhul Sfânt împărtăşeşte 
omului aceste însuşiri ale Sale, ca şi toate celelalte însu- 
şiri ale Dumnezeirii, şi multe alte daruri care-l pregătesc 
pe om pentru primirea lor. 


IV. Lucrarea şi darurile Duhului Sfânt 


Lucrarea Duhului Sfânt şi roadele Sale în sufletul 
omenesc nu pot fi înţelese decât prin experierea lor. Omul 
de rând şi, am putea spune, creştinul de rând — calificare 
lipsită de orice înţeles peiorativ — n-are habar de ele. „Cel 
ce n-a cunoscut harul Duhului Sfânt se aseamănă coco- 
şului care nu ştie de zborul vulturului în înălțimile cerului 
[...]. Cunoaşte pe Dumnezeu din natură şi Scriptură, se 
mulţumeşte cu o regulă şi aceasta îl mulţumeşte, ca Şi CO- 
coşul care e mulțumit cu soarta lui şi nu îi pare rău că nu 
e vultur.” 

Pentru a arăta lucrarea minunată a Duhului Sfânt, 
Sfântul Siluan se referă neîncetat la propria sa experiență, 
cu totul excepțională, la darul pe care i l-a făcut Domnul 


19 Cf. Avva Ammona, Epistole, XIII, 1; Sf. Simeon Noul Teolog, 
care-l. numeşte „Duhul păcii” (Discursuri teologice, III, 60); Cate- 
heze, XX, 169-170. 

— dăruirea Duhului Sfânt —, prin care a cunoscut roadele 
lucrării Duhului Sfânt, prin venirea Duhului Sfânt însuşi. 


1. Rolul educativ al Duhului Sfânt 


Am intitulat acest capitol „Pedagogia Duhului Sfânt”, 
pentru că, fără nici o îndoială, lucrarea de căpetenie a Du- 
hului Sfânt, pentru Sfântul Siluan, este cea de „didascăl”, 
de „pedagog”, de „învățător”, de „educator”, termeni în- 
deobşte folosiți de Părinţii din vechime, însă cel mai ade- 
sea cu referire la Hristos. La Sfântul Siluan expresii de 
felul: „Duhul Sfânt ne învaţă”, „Duhul Sfânt ne predă”, 
revin adeseori, într-un mod foarte caracteristic pentru el”0. 

În general, menirea Duhului Sfânt este de a-L mărturisi 
pe Dumnezeu: „Duhul Sfânt dă mărturie despre Dumne- 
zeu” (1 In. 5, 6). El Îl cunoaşte şi ne învaţă şi pe noi.” 
„Duhul Sfânt este Cel ce dă mărturie despre [Dumnezeu] 
în toate bisericile şi în sufletul” celor credincioşi. „El dă 
mărturie de lucrările dumnezeiești.” 

Apoi, El ne povăţuieşte şi ne instruieşte, împlinind, 
desăvârşind şi înfăptuind în om învăţătura Sfintei Scrip- 


% Lucrarea educativă a Duhului Sfânt, arătată adeseori şi cu pu- 
tere de Sf. Siluan, o dezvăluie Sfânta Scriptură: „Trimisu-le-ai Duhul 
Tău cel bun, ca să-i înțelepțească” (Neem 9, 20); „când va veni Ace- 
la, Duhul Adevărului, vă va călăuzi la tot adevărul” (In. 16, 13); de- 
spre ea, de asemenea, vorbesc mulți Părinţi: Sf. Grigorie de Nazianz, 
Cuvântări, XXXL, 29; Avva Ammona spune că „EI ne învaţă toate” 
(Epistole, X, 1, 2); Sf. Macarie Egipteanul, Omilii duhovniceşti (Col. 
II), XI, 8; XVIII, 7; XIX, 8, 9; (Col. IID), XV, 5; XVI, 2 (unde este 
subliniat caracterul progresiv al pedagogiei Duhului); Sf. Arsenie cel 
Mare, Epistole, 10 („Domnul va trimite Duhul Său cel Sfânt, iar 
Acesta îți va fi sfătuitor şi învăţător şi te va învăţa tot ceea ce-l este 
plăcut Lui”); Sf. Chiril al Ierusalimului, Careheze baptismale, XVI, 
16; Sf. Simeon Noul Teolog Îl numeşte „vas al învăţăturii” (Dis- 
cursuri teologice, II, 58). 

turi în care ni s-a revelat Cuvântul: Dumnezeu „ne povă- 
țuieşte prin Cuvântul Său şi prin Duhul Sfânt”; „Domnul 
luminează pe om prin Duhul Sfânt”; „Domnul îi învaţă pe 
copiii Săi prin Duhul Sfânt.” 

Această educare a omului este mai întâi de toate o 
educaţie morală sau, după cum îi este plăcut Tradiţiei ră- 
săritene să spună, o educaţie ascetică şi duhovnicească. 
„Duhul Sfânt... învaţă tot ce-i bun”; Duhul Sfânt „îi călă- 
uzeşte [pe robii Săi] pe calea binelui”?!. Or, înfăptuirea 
binelui începe cu supunerea faţă de voia lui Dumnezeu şi 
constă în împlinirea voii Lui. Aşadar, prin Duhul Sfânt 
Domnul ne învaţă să facem voia Lui: „„Milostive Doamne, 
învaţă-ne prin Duhul Tău cel Sfânt să trăim după voia 
Ta!” A face voia lui Dumnezeu este totuna cu a păzi po- 
runcile Sale. De aceea, „Sfântul Duh învaţă sufletul să pă- 
zească poruncile lui Dumnezeu”?. 

Sfântul Siluan arată mai ales că Duhul Sfânt ne învaţă „să 
fim ascultători şi înfrânaţi” şi să ne rugăm lui Dumnezeu”. 

EI stăruie cel mai mult asupra faptului că Duhul Sfânt 
ne învaţă să ne smerim. „Cel care a cunoscut pe Duhul 
Sfânt [...] a învăţat de la EI smerenia.” De la El învaţă 
omul toată smerenia, dar mai ales smerenia cea mai înal- 
tă, smerenia lui Hristos: „Duhul Sfânt ne învaţă smerenia 


21 Cf. Sf. Irineu de Lyon, Demonstrația propovăduirii apostolice, 
6; Sf. Grigorie de Nazianz, Cuvântări, XXXI, 29; Sf. Macarie Egip- 
teanul, Omilii duhovniceşti (col. Il), XVIII; 7; (Col. ID), XV, 5; Sf. 
loan Damaschin, Dogmatica, |, $. 

22 CE. St. Macarie Egipteanul, Omilii duhovniceşti (Co. Il), XIX, 9. 

23 C£. 1 Cor. 12, 3; Gal 4, 6; Sf. Grigorie de Nazianz, Cuvântări, 
XXI, 12. Sf. Macarie Egipteanul, Omilii duhovniceşti (Col. II), 
XIX, 8-9; Sf. loan Casian, Convorbiri duhovniceşti, IX, 15; Sf. loan 
Gură de Aur, Omilii la Rusalii, |, 4. 

24 Cf. Sf. Macarie Egipteanul, Omilii duhovniceşti (Col. 1), XIX, 
8 („Duhul vă va învăţa adevărata smerenie”) şi 9. 

lui Hristos.” Referindu-se la propria sa experiență, Sfântul 
Siluan spune: „Duhul Sfânt a făcut cunoscută sufletului 
meu smerenia lui Hristos, pe care ne-a poruncit să o 
învăţăm de la El.” Şi nu numai că El ne descoperă sme- 
renia lui Hristos, dar ne şi învaţă s-o iubim şi să tindem 
neîncetat spre ea. 

Duhul Sfânt este Cel care ne învaţă să iubim: „Duhul 
Sfânt ne învaţă iubirea.” Duhul Sfânt îi învaţă pe oameni 
„Să iubească pe Dumnezeu” Şi pe semenii lor: „Duhul 
Sfânt învaţă sufletul să iubească pe oameni cu iubire ne- 
grăită”; „Duhul Sfânt dă puterea de a iubi pe oameni”%. 
EL ne învaţă anume să-i iubim pe toţi oamenii fără nici o 
excepție, deci şi pe cei păcătoşi: „Duhul Sfânt învaţă su- 
fletul o negrăită iubire pentru oameni şi milă pentru toți 
cei rătăciți.” Iubirea tuturor oamenilor implică şi iubirea 
vrăjmaşilor: Domnul a dat pe Duhul Sfânt „să înveţe su- 
fletul să iubească pe vrăjmaşi şi să se roage pentru ei, ca 
ei să se mântuiască”; „Duhul Sfânt ne învaţă să iubim atât 
de mult pe vrăjmaşii noştri, încât să ne fie milă de ei ca de 
propriii noştri copii”. Şi de aceea stareţul se roagă astfel: 
„Doamne, aşa cum Tu Te-ai rugat pentru vrăjmaşii Tăi, 
aşa învață-ne şi pe noi, prin Duhul Sfânt, să iubim pe 
vrăjmaşii noştri!”; „Doamne, învață-ne prin Duhul Tău 
Cel Sfânt să iubim pe vrăjmaşii noştri şi să ne rugăm pen- 
tru ei cu lacrimi!” 

Mai mult încă, Duhul Sfânt îl învaţă pe om să iubească 
„tot ce-i viu până într-acolo încât el nu mai vrea să facă 
un rău nici măcar unei frunze verzi dintr-un pom şi n-ar 
mai vrea să strivească nici o singură floare a câmpului. 
Aşa Duhul lui Dumnezeu ne învaţă iubirea pentru tot ceea 
ce există, şi atunci sufletului îi este milă de orice fuinţă.” 


ŞI Cf. St. Macarie Egipteanul, Omilii duhovniceşti (Col. 11), XIX, 
8 („Insuşi Duhul vă învaţă adevărata iubire”). 

Spunând acestea, Sfântul Siluan se întemeiază, ca de 
obicei, pe propria sa experiență: „harul Sfântului Duh m-a 
învăţat să iubesc omenirea şi întreaga zidire”; „N-aş putea 
vorbi despre ea dacă Duhul Sfânt nu m-ar fi învăţat 
această iubire.” 

Duhul Sfânt ne învaţă nu numai virtuțile, ci şi toată 
ştiinţa, pe toate treptele ei. 

Pe treapta cea mai de jos, El ne învaţă cum să cugetăm 
drept: „Domnul luminează pe om prin Duhul Sfânt. Dar, 
lipsit de Duhul Sfânt, nici un om nu poate gândi drept.” 

Apoi, EL ne face să cunoaştem toate lucrurile care sunt 
pe pământ şi în cer: „Duhul Sfânt nu ne-a descoperit nu- 
mai cele de pe pământ, ci şi cele ce sunt în cer”, şi ne dă 
să le înțelegem: „Când Duhul Sfânt ne învaţă, totul de- 
vine înţeles.” 

Duhul Sfânt ne învaţă mai cu seamă să-L, cunoaştem pe 
Dumnezeu: „Duhul Sfânt învaţă sufletul să cunoască pe 
Domnul”; „Domnul Se face cunoscut [omului] prin Duhul 
Sfânt”; „lipsit de Duhul Sfânt, sufletul nu Te poate cu- 
noaşte [Dumnezeule]”; „Doamne, revarsă Duhul Sfânt pe 
pământ, ca toate popoarele să Te cunoască!”; „Cum mi-ai 
dat mie, păcătosului, să Te cunosc prin Duhul Sfânt, aşa să 
Te cunoască şi toate popoarele pământului”. De aceea, 
Sfântul Siluan aduce lui Dumnezeu această rugăciune: 
„Doamne [...] învaţă-ne să Te cunoaştem prin Duhul 
sfânt!”, „Doamne, Doamne, dă puterea harului Tău tuturor 
popoarelor, ca ele să Te cunoască prin Sfântul Tău Duh!” 

Cunoaşterea pe care o dă Duhul Sfânt este o cunoaș- 
tere supranaturală, la care omul nu poate ajunge prin sim- 
pla sa puterea de cunoaştere; felul în care lucrează această 
cunoaştere este de neînțeles pentru om, cu totul minunat 
şi uluitor, fără nici o legătură cu modul său obişnuit de 
cunoaştere şi condiţia sa pământească. Prin ea i se desco- 
peră lucruri pe care nici măcar nu şi le poate închipui şi 

care i se păreau de neînțeles pentru vecie”. „BE o mare 
deosebire între faptul de a crede că Dumnezeu există, 
printr-o cunoştinţă naturală sau din Scripturi, şi acela de a 
cunoaşte pe Domnul prin Duhul Sfânt.” El este Cel care 
„învaţă sufletul cunoştinţa a ceea ce niciodată n-ar fi cre- 
zut să cunoască”, scrie Sfântul Siluan. 


2. Duhul Sfânt, Mângâietorul 
şi susținătorul vieţii duhovniceşti 


Ajutorul şi sprijinul Duhului Sfânt stau la însăşi te- 
melia vieții duhovniceşti. Sfântul Siluan arată îndeosebi 
că prin Duhul Sfânt omului i se iartă păcatele sale: „Sla- 
vă Domnului că [...] prin Duhul Sfânt ne iartă păcatele”. 
lar apoi El dă sufletului încredințarea că într-adevăr ele 
i-au fost iertate””: „Duhul Sfânt însuşi dă mărturie [su- 
fletului] că păcatele au fost iertate.” Atunci se cheamă 
că EI dă sufletului siguranța mântuirii sale: „Duhul lui 
Dumnezeu dă mărturie sufletului că el este mântuit”; 
„Duhul dă mărturie duhului nostru că vom fi veşnic îm- 
preună cu Domnul.” Astfel, EI îl linişteşte pe credin- 
cios%, scăpându-l de deznădejde. Toate aceste afirmaţii 
oglindesc în chip limpede experienţa proprie a Sfântului 
Siluan, care s-a luptat multă vreme şi din greu cu deznă- 
dejdea pricinuită de gândul că este vrednic de iad pentru 
păcatele sale. „Dacă Dumnezeu nu mi-ar fi dat harul Du- 


*5 Sf. Chiril al Ierusalimului, Careheze baptismale, XVI, 16: „Ce- 
lui care s-a învrednicit de venirea Duhului Sfânt i se luminează sufle- 
tul şi vede pe cele mai presus de văzul omenesc, pe care mai înainte 
nu le cunoştea.” 

+ Cf. Sf. Ioan Scărarul, Scara, V, 39-41. 

% Cf. Sf. Chiril al Ierusalimului, op. cit., XVI, 20: „El mângâie, 
linişteşte, consolează şi vine în ajutorul neputinței noastre”, Sf. Si- 
meon Noul Teolog, Imne, „Rugăciunea începătoare”. 

hului Sfânt, scrie el, aş fi deznădăjduit de mântuirea 
mea.” Această lucrare a Duhului Sfânt este direct legată 
de însuşirea Lui esenţială de a fi Mângâietorul, aşa cum 
este El numit de Hristos (In. 16, 7; 14, 16, 26), însuşire 
care-L caracterizează prin excelenţă”. 

Îndeobşte, această mângâiere este simțită de om ca 
dulceața Duhului Sfânt: „dulceața Duhului îl mângâie [pe 
om]”; „dulceaţa iubirii dumnezeieşti ajută (sufletul) să în- 
dure cu uşurinţă toate încercările pământului”. Duhul 
Sfânt mângâie sufletul chinuit şi-i dă puterea să îndure 
toate suferinţele. Astfel, chiar pe Maica Domnului, „Du- 
hul Sfânt a întărit-o şi i-a dat puterea să îndure suferința”, 
pe când se afla la picioarele Crucii. „Când Duhul Sfânt se 
va apropia de tine [...] îţi vei găsi odihna în ciuda tuturor 
frământărilor”, spune Sfântul Siluan, întemeiat pe ceea ce 
el însuşi a trăit. lar în gura lui Adam el pune aceste cu- 
vinte: „Duhul lui Dumnezeu mă bucura şi nu cunoşteam 
nici o suferință.” 

La vreme de îndoială, Duhul Sfânt îl face pe om să în- 
țeleagă că rugăciunea sa este primită de Domnul: „Duhul 
lui Dumnezeu însuşi dă mărturie de aceasta în sufletul 
nostru.” Acest dar însă nu i se acordă credinciosului din- 
tru început, căci el cere o anumită sporire în viața duhov- 
nicească: „fii smerit, înfrânat, mărturiseşte-te cu sinceri- 
tate [...], fii ascultător, supune-te din inimă mai-marilor 
tăi, fii mulţumit de toate [...], şi atunci Duhul Sfânt te va 
iubi şi te va ajuta întru toate”, spune Sfântul Siluan. 


În vreme ce păcatul şi patimile ne omoară, Duhul Sfânt 
este dătător de viaţă“, pentru că El „viază în noi”. Pe 
treapta cea mai înaltă, această viață este cunoscută ca via- 


% Cf. Sf. loan Damaschin, Dogmatica, |, 8. 
3% Cf. Sf. Simeon Noul Teolog, Imne, XLVII, 9. 

ţa dumnezeiască, viaţa veşnică: „Domnul ne-a dat să cu- 
noaştem ce e Viaţa veşnică [...], Duhul Sfânt e Viaţă veş- 
nică.” De aceea, putem spune că „lipsit de Duhul Sfânt, 
sufletul e mort”. În chip mai simplu, Duhul este viaţa 
care însuflețeşte lucrarea duhovnicească a omului. Se 
poate spune de aceea că Duhul Sfânt „face vii sufletele 
credincioşilor”? şi le întăreşte, dându-le mai ales puterea 
de a duce războiul duhovnicesc“. Harul Duhului Sfânt dă 
tăria de a birui păcatul, pe diavol şi demonii săi”: „Duhul 
Sfânt ne dă puterea de a duce lupta împotriva vrăjmaşilor 
şi de a-i birui.” Căci „harul Duhului Sfânt este armă pu- 
ternică de care vrăjmaşii noştri se tem, căci ea îi arde cu 
focul ei”. 


31 CE Sf. Macarie Egipteanul, Omilii duhovniceşti (Col. 1), XXX, 
5 („După cum, în lume, viaţa trupului este sufletul, tot aşa în lumea 
cea veşnică şi cerească, viaţa sufletului este Duhul cel dumnezeiesc; 
sufletul cel mort, care nu poartă în el pe Duhul cel dumnezeiesc, este 
mort pentru cele de sus.”); ibidem (Col. III), XV, 7; Sf. Simeon Noul 
Teolog, Discursuri teologice, VII, 343-346 („Cum vei putea viețui cu 
adevărat fără să fii unit cu viaţa cea adevărată, adică cu Duhul Sfânt, 
prin care cel ce crede se naște din nou şi vieţuieşte din nou în 
Hristos?”). 

* Să observăm că acest dar al Duhului Sfânt este menţionat în 
Crez. A se vedea, de asemenea, Sf. Vasile cel Mare, Despre Duhul 
Sfânt, IX, 22; Sf. Grigorie de Nazianz, Cuvântări, XXXI, 29; Sf. Chi- 
ril al Alexandriei, Despre Sfânta Treime, VII; Sf. loan Damaschin, 
Dogmatica, |, 8. i 

* Unul dintre darurile Duhului Sfânt este, după cum citim la 
prorocul Isaia, „duhul tăriei” (11, 2). Mulţi Sfinţi Părinţi subliniază 
faptul că Duhul Sfânt îl face pe om tare în războiul nevăzut. A se ve- 
dea mai ales avva Ammona, Epistole, XII, 5, 6; Sf. Vasile cel Mare, 
Despre Duhul Sfânt, IX, 22 („pe toate le umple cu puterea Sa”); Sf. 
Chiril al Ierusalimului, Cazeheze baptismale, XVI, 16; XVII, 21; St. 
Ioan Scărarul, Scara, IV, 81; Sf. Simeon Noul Teolog, Discursuri 
reologice, III, 52; Imne, Rugăciune începătoare. 

% Cf. Sf. Macarie Egipteanul, op. cit. (Col. II), XVII, 8; Sf. Ioan 
Scărarul, Scara, XXVII, 1. 

Duhul Sfânt îl luminează pe credincios şi-l călăuzeş- 
te“5 în acest război cumplit: „O îndelungată experienţă a 
harului Duhului Sfânt i-a învăţat pe Sfinți să ducă acest 
război. Duhul Sfânt le călăuzea paşii, le lumina mintea şi 
le dădea puterea de a-i birui pe vrăjmaşi. Lipsit de Duhul 
Sfânt, sufletul nu poate nici măcar începe această luptă, 
căci nu ştie şi nu înţelege cine şi unde sunt vrăjmaşii lui.” 

Am văzut deja că Sfântul Siluan spune că Duhul Sfânt 
învaţă sufletul să ia aminte la poruncile lui Dumnezeu şi 

„să le păzească”*€. Or, războiul duhovnicesc — care este 
un război împotriva ispitelor, păcatului şi patimilor, gân- 
durilor rele şi demonilor — este doar o latură a împlinirii 
poruncilor; cealaltă este viaţa dusă potrivit virtuţilor (care 
constă din stări, atitudini şi fapte conforme voii şi Fiinţei 
lui Dumnezeu, pe care Însuşi Hristos ni le-a descoperit în 
propria Sa Persoană şi pe care le vădesc şi sfinții, ca cei 
care s-au făcut asemenea Lui). Poruncile, care exprimă le- 
gea dumnezeiască nu sunt un ansamblu de reguli formale 
care trebuie respectate, ci principiile desăvârşite ale vieţii 
în Hristos. Lucrarea poruncilor cu care ne deprinde Duhul 
Sfânt nu se poate dobândi prin slabele noastre puteri. 
Căci, pe de o parte, Duhul Sfânt scrie pe tablele de carne 
ale inimii noastre legea dumnezeiască, trecând-o din 
Scriptură în sufletul nostru”; astfel, noi nu mai avem 


35 Cf. Sf. Irineu de Lugdunum, Demonstrația propovăduirii apos- 
tolice, 6; St. Grigorie de Nazianz, Cuvântări, XXXI, 29; Sf. Macarie 
Egipteanul, Omilii duhovniceşti (Col. ID), XVIII, 7; (Col. II), XV, 5; 
Sf. loan Damaschin, Dogmatica, |, 8. 

3 Cf. Sf. Macarie Egipteanul, op. cit. (Col. II), XIX, 9. 

37 Cf. Sf. Macarie Egipteanul, op. cit. (Col. 11), XV, 20: „Toţi 
aceia care sunt fii ai Luminii şi slujitori ai Testamentului celui nou în 
Duhul Sfânt nu învaţă nimic de la oameni, pentru că sunt „învăţaţi de 
Dumnezeu” (In. 6, 45). Harul însuşi scrie în inimile lor legile Duhului 
(cf. Rom. 8, 2). De aceea, ei nu sunt nevoiţi să alerge numaidecât la 

despre ea o simplă cunoaştere abstractă, ci o aflăm în ini- 
ma noastră; ea nu mai este pentru noi o lege exterioară, ci 
una lăuntrică. Pe de altă parte, Duhul Sfânt ne dă în mod 
real puterea de a împlini aceste porunci aşa cum se cuvine 
şi cu mult zel: „Duhul Tău [...] dă sufletului puterea de a 
Te sluji cu râvnă.”€ Îi dă, adică, pe de o parte, „puterea 
de a birui păcatul”, iar pe de alta, „tăria să facă binele”. 


Din toate cele de mai sus se desprinde cu uşurinţă fap- 
tul că omul primeşte de la Duhul Sfânt şi pacea sau odih- 
na sufletului, unul dintre darurile sale cele mai înalte: 
„Duhul Sfânt dă [...] pacea." Lucrul acesta Sfântul Si- 
luan îl repetă de nenumărate ori: „Pacea este dată sufletu- 
lui prin harul Duhului Sfânt”; „harul Duhului Sfânt dă su- 
fletului o pace dulce şi adâncă”; „În Duhul Sfânt sufletul 
îşi află odihna”; „EI linişteşte sufletul (în Dumnezeu) cu o 
odihnă desăvârşită”. Numai în Duhul Sfânt sufletul îşi 
află pacea şi odihna. Sfântul Siluan îi spune cititorului 
său: „atunci când Duhul Sfânt Se va apropia de tine [...] 
îți vei găsi odihna, în ciuda tuturor frământărilor.” Pacea 
Duhului Sfânt nu este o simplă odihnă (sau lipsa tulbură- 
rii) a puterilor sufleteşti — ceea ce n-ar fi decât o stare psi- 
hologică firească, uşor de creat prin tehnici de meditaţie 
sau în oricare alt fel. Ea izvorăşte din stingerea de către 
Duhul Sfânt a deznădejdii şi a tuturor neliniştilor din su- 


scripturile cele scrise cu cerneală (cf. 2 Cor. 3, 3) pentru a afla voia 
lui Dumnezeu, pentru că harul lui Dumnezeu scrie legile Duhului şi 
tainele cele cereşti pe tablele inimii.” 

% Cf. Avva Ammona, Epistole, X. 1. 

* Cf. Gal. 5, 22; Sf. Macarie Egipteanul, op. cit. (Col. ID), V, 4; 
XVIII, 7, 9 (prin lucrarea harului Duhului Sfânt „sufletul se odihneşte 
într-o mare linişte, în seninătate şi pace adâncă”), Sf. loan Scărarul, 
Scara, VIII, 14 („Duhul Sfânt se socoteşte şi este pacea sufletului”); 
Sf. Simeon Noul Teolog, Imne, XLVII, 15. 

flet; este pacea care urmează biruințelor în lupta duhovni- 
cească, prin care se nimicesc patimile care războiesc su- 
fletul şi trupul; şi, mai presus de toate, ea este o însuşire 
divină, din care cel credincios este învrednicit să se îm- 
părtăşească. 

Această pace, pe care mai întâi omul o primeşte înlă- 
untrul său, se descoperă celorlalți ca seninătate“ paşnică 
şi liniştitoare, de care se împărtăşesc toţi cei care-i stau în 
preajmă: „Omul care poartă în el pacea Duhului Sfânt 
revarsă această pace în jurul său, asupra celorlalți.” 


Un alt mare dar al Duhului Sfânt este libertatea“: „ha- 
rul Duhului Sfânt dă sufletului libertatea de a fi în Dum- 
nezeu cu mintea şi cu inima.” Cu adevărat Duhul Sfânt 
înlătură piedica păcatului şi a patimilor, care ne despart şi 
ne înstrăinează de Dumnezeu, sfărâmă legăturile care ne 
ţin închişi în lume, sparge limitările noastre omeneşti şi 
ne deschide intrarea în nemărginirea lui Dumnezeu. lar 
libertatea de a fi în Dumnezeu este tot una cu familiarita- 
tea cu EI („Harul dumnezeiesc ne face rude apropiate ale 
Domnului”), pe care Părinţii răsăriteni din vechime o nu- 
meau parresia; după ei, aceasta era starea pe care a cu- 
noscut-o Adam în rai, când vedea faţa lui Dumnezeu şi se 
bucura de prezenţa Lui. Ea este, de asemenea, „libertatea 
măririi fiilor lui Dumnezeu”, despre care vorbeşte 
Apostolul Pavel (Rom. 8, 21). 


4 Ce. Sf. Macarie Egipteanul, ibidem (Col. II), XVII, 9. 

11 Cf. Sf. Serafim de Sarov: „Câştigă pacea sufletului şi mii de 
oameni îşi vor afla mântuirea în preajma ta”. 

42 Cf. SE. Macarie Egipteanul, op. cit. (Col. 11), XVIII, 7. 

3. Darul virtuţilor 


Prin nevoință, în chip progresiv, „harul Duhului Sfânt 
[...] schimbă pe om”, îl înnoieşte“! („Omul [...] se în- 
noieşte prin harul Duhului Sfânt”) şi-l desăvârşeşte.5 
Într-adevăr, în locul patimilor omului celui vechi, Duhul 
Sfânt sădeşte în suflet virtuțile, care sunt întemeiate pe 
virtuțile lui Hristos, care sunt şi ale Sale, însuşiri despre 
care am vorbit mai înainte şi pe care EI le revarsă din 
belşug, cu mărinimie, în cei în care Se sălăşluieşte. 
Chiar dacă toate aceste virtuţi izvorăsc dintr-unul Şi 
Acelaşi Duh Sfânt, EL le dă fiecăruia dintre noi în felu- 
rite chipuri şi măsuri: „Darurile Sfântului Duh sunt date 
în măsură diferite: unuia treizeci, altuia şaizeci, altuia o 
sută (Marcu 4, 20)”. 

Este de la sine înţeles că pentru Sfântul Siluan Duhul 
Sfânt este dătătorul a toată virtutea, pentru că El este „iz- 
vorul tuturor bunătăților”, însă el stăruie asupra unora 
dintre ele. . 


a) Rugăciunea 


Un mare dar al Duhului Sfânt este rugăciunea, prin 
care omul primeşte de la Dumnezeu tot binele şi se uneşte 
cu EI: „Rugăciunea e un dar al Duhului Sfânt.” El „ne dă 
să gândim la Dumnezeu”, adică ne învaţă să ne rugăm la 


* Cf. Sf. Macarie Egipteanul, ibidem (Col. II), XXV, 6: Sf. Chiril 
al Alexandriei, Comentariu la Evanghelia Sfântului Ioan, X, 2; Sf. 
Simeon Noul Teolog, Discursuri teologice, III, 62. 

“1 CE. Sf. Irineu de Lugdunum, Demonstrația propovăduirii apos- 
tolice, 6; Contra ereziilor, III, 17, 2; Pateric, Avva Colov, 10. 

1% Cât priveşte această lucrare a Duhului Sfânt, de înălţare şi desă- 
vârşire a credinciosului, a se vedea: Sf. Vasile cel Mare, Despre Du- 
hul Sfânt, IX, 23; Sf. Grigorie de Nazianz, Cuvântări, XXXI, 29; Sf. 
Macarie Egipteanul, op. cit. (Col. ID, XVI, 2. 

Dumnezeu'%. Duhul Sfânt îl învaţă pe om să-L laude și 
să-L slăvească pe Dumnezeu“: „EI ne dă să preamărim 
pe Domnul”; „Când sufletul cunoaşte prin Duhul Sfânt pe 
Domnul, neîncetat, în fiecare clipă, se minunează înaintea 
milei, măreției şi puterii lui Dumnezeu!”. În Duhul Sfânt 
sfinţii slăvesc în ceruri pe Domnul: „Sfinţii ÎL slăvesc pe 
Domnul în Duhul Sfânt în ceruri”; „Prin Duhul Sfânt este 
mărit Domnul în ceruri. Prin Duhul Sfânt măresc Sfinții 
pe Domnul”%. Prin Duhul Sfânt credinciosul primeşte da- 
rul rugăciunii inimii”, care se face fără împrăştiere, în 
chip curat, curgând de la sine şi neîncetat: „Rugăciunea 
inimii ţâşneşte fără osteneală; harul însuşi săvârşeşte ru- 
găciunea în inimă.” 

Referitor la aceasta, Sfântul Siluan spune din propria 
lui experienţă că: „Duhul Sfânt însuşi mă ajută să-mi 
aduc aminte în chip statornic de El.” Într-un sfârşit, spune 
el, „prin Duhul Sfânt [omul] se roagă ziua şi noaptea, 
pentru că harul Sfântului Duh îl îndeamnă să iubească pe 
Domnul”. De aceea, Sfântul Siluan îi cere lui Dumnezeu: 
„Doamne, dă-ne Duhul Sfânt! Prin EI Te vom slăvi zi şi 
noapte!” 

Sfântul Duh îl îndeamnă pe om să se roage nu numai 
pentru a-L. slăvi pe Dumnezeu sau pentru a-i arăta nevoile 
sale, ci şi pentru a cere de la El mântuirea semenilor săi: 


4 Cf. 1 Cor. 12, 3; Gal 4, 6; Sf. Grigorie de Nazianz, Cuvântări, 
XXXI, 12; Sf. Macarie Egipteanul, op. cir. (Col. II), XIX, 8-9; St. 
loan Casian, Convorbiri duhovniceşti, TX, 15; Sf. loan Gură de Aur, 
Omilii la Rusalii, |, 4. 

41 Cf. Gal 4, 6: Dumnezeu a trimis „pe Duhul Fiului Său în inimile 
noastre, care strigă: Avva, Părinte!”. 

43 Cf. Sf. Isaac Sirul, Cuvinte despre nevoință, 85: „Rugăciunea 
duhovnicească este făcută din mişcările sufleteşti care se împărtăşesc 
de lucrarea Sfântului Duh.” 

49 Aceasta este o temă care revine insistent în textele referitoare la 
rugăciunea inimii, cuprinse în Fi ilocalie. 

„Duhul Sfânt însuşi îl mişcă să se roage ca toți oamenii să 
se pocăiască, să cunoască pe Dumnezeu şi să ştie cât de 
milostiv este”; „Prin Duhul Sfânt [...] se roagă pentru în- 
treaga lume.” 


b) Înfrânarea şi ascultarea 


Printre celelalte virtuţi dăruite de Duhul Sfânt, starețul 
numeşte înfrânarea (trezvia) şi ascultarea: „O, Doamne, în- 
vaţă-ne prin Duhul Sfânt să fim ascultători şi înfrânaţi!” 

Înfrânarea — de la cugetele care ne îndepărtează de 
Dumnezeu, de la cuvintele deşarte — duce la curăție lăun- 
trică şi la rugăciune fără împrăştiere, iar ascultarea îl con- 
duce pe om la lepădarea de sine, de voia sa, şi la smerenie. 


C) Smerenia 


Smerenia se arată a fi unul dintre cele mai mari daruri 
ale Duhului Sfânts0. „Cel ce a cunoscut pe Duhul Sfânt a 
învăţat de la EI smerenia”, scrie Sfântul Siluan. Smerenia 
ca har al Duhului Sfânt nu este simpla smerenie ome- 
nească — care şi ea este atât de greu de dobândit —, căci 
„alta e smerenia celui ce a cunoscut pe Domnul prin Du- 
hul Sfânt; cunoaşterea şi gustul ei sunt diferite”. Duhul 
Sfânt ne dăruieşte „smerenia lui Hristos”, care este „darul 
cel mai înalt al Duhului Sfânt”. 

Atunci când Sfântul Siluan scrie că „Duhul Sfânt ne 
învaţă smerenia lui Hristos”, mai întâi de toate vrea să 
spună că El ne-o face cunoscută: „sufletul cunoaşte prin 
Duhul Sfânt cât de blând şi smerit e Domnul”; „în Duhul 
Sfânt sufletul vede cât de blând şi smerit e Domnul”. Sta- 
reţul spune limpede că această cunoaştere este o lucrare a 
harului: „ea nu se cunoaşte decât prin harul Duhului 


* Cf. Sf. Macarie Egipteanul, op. cit. (Col. ID, XVIII, 8; XIX, 8, 
9; Sf. Simeon Noul Teolog, Imne, XLVII, 15. 

Sfânt.” Şi, chiar aşa, după cum am văzut mai înainte, ea 
este şi rămâne o mare şi adâncă taină, de nepătruns pentru 
mintea omenească. 

O dată ce a făcut-o cunoscută, Duhul Sfânt ne ajută şi 
să ne împărtăşim de ea, învăţându-ne mai întâi de toate 
s-o iubim şi să tindem spre ea, după cum aflăm de la 
Sfântul Siluan, mai ales din rândurile închinate smereniei. 

Ca de obicei, Sfântul Siluan se referă la propria sa ex- 
perienţă: „Duhul Sfânt a făcut cunoscută sufletului meu 
smerenia lui Hristos, pe care ne-a poruncit s-o învăţăm de 
la E!” şi „sufletul meu însetează după ea”. 


d) Blândețtea/dulceața 


De vreme ce Duhul Sfânt e blândeţe, e firesc ca EI să-l 
facă părtaş pe cel credincios la această însuşire a Sa, pe 
care El o posedă în gradul cel mai înalt. Am văzut cât de 
des vorbeşte Sfântul Siluan despre „dulceața Duhului 
Sfânt”. EI scrie, de asemenea, despre dulceaţa harului 
Său, de care se împărtăşeşte întreaga ființă a credincio- 
sului care primeşte acest har: „Duhul Sfânt este [...] dul- 
ceaţă sufletului, minţii şi trupului.” i 

O dată mai mult, Sfântul Siluan se referă la propria sa 
experiență, spunând: „sufletul meu a fost umplut de [...] 
dulceața Duhului Sfânt cu o mare revărsare”; „sufletul meu 
[...] a gustat dulceaţa Duhului Sfânt”; „O, Duhule Sfinte, 
dulce eşti Tu pentru sufletul meu! Nu poți fi tâlcuit, dar 
sufletul simte venirea Ta şi Tu dai [...] dulceaţă inimii 52 


51 Despre darul blândeţii şi dulceţii Duhului Sfânt, a se vedea 
Avva Ammona, Epistole, IX, 4; X, 1; XII, 5; Sf. Macarie Egipteanul, 
Omilii duhovniceşti (col. ID, XVIII, 10; XIX, 8,9; XĂIV, 3; Sf. Dia- 
doh al Foticeei, Cuvânt ascetic în 100 de capete, 33, 34; St. Simeon 
Noul Teolog, Discursuri teologice, Lil, 54; Imne, XLVII, 16. 

* Despre faptul că dulceaţa Duhului Sfânt este, în sensul propriu 
al cuvântului, simțită de suflet deplin şi cu încredințare totodată, a se 


289 


e) lubirea 


Pentru Sfântul Siluan însă darul cel mai măreț al Du- 
hului Sfânt, alături de pace şi blândeţe, este iubirea“: 
„Duhul Sfânt dă... iubirea”; „Când [...] Duhul lui Dum- 
nezeu este în suflet, atunci mintea se cufundă în fericirea 
iubirii lui Dumnezeu”; „Duhul Sfânt ne dă să iubim pe 
Domnul”5%. 

Aşa cum am văzut, starețul stăruie asupra lucrării 
educative a Duhului Sfânt, Care „ne învaţă” să iubim pe 
Dumnezeu, Care „ne învață” iubirea. Pentru aceasta, 
mai întâi El trezeşte în inimă iubirea, după cum se vede 
în rândurile în care Sfântul Siluan vorbeşte Despre dorul 
lui Dumnezeu şi Despre har. În nenumărate rânduri Şi în 
multe feluri, Sfântul Siluan arată că „pe cel care a cu- 
noscut pe Duhul Sfânt [...], harul Duhului Sfânt îl în- 
deamnă să iubească pe Domnul”; „Duhul Sfânt [...] 
atrage sufletul să iubească pe Domnul”. Mărturia Sfân- 
tului Siluan este identică cu cea a Apostolului Pavel 
(„iubirea lui Dumnezeu s-a vărsat în inimile noastre prin 


vedea: Sf. Diadoh al Foticeii, op. ciz., 90: „La începutul înaintării, 
dacă dorim cu căldură virtutea lui Dumnezeu, Prea Sfântul Duh face 
sufletul să guste cu toată simţirea (plrophoria) şi încredințarea din 
dulceaţa lui Dumnezeu, pentru ca mintea să afle printr-o cunoştinţă 
exactă răsplata desăvârşită a ostenelilor celor ce-L iubesc pe Dumne- 
zeu.” A se vedea, de asemenea, ibidem, 44. Cât priveşte faptul că 
această dulceaţă este cu neputinţă de exprimat în cuvinte, vezi Avva 
Ammona, op. cit., |], 1: „Dulceaţa harului duhovnicesc este mai dulce 
ca a mierii, şi doar puţini sunt cei care o cunosc, câţiva, pe ici, pe 
colo, căci n-au primit puterea dumnezeiască”. 

53 Cf. Gal 5, 22; Sf. Macarie Egipteanul, op. cit. (Col. ID, IV, 16; 
XVIII, 10; Sf. loan Gură de Aur, Omilii la Rusalii, DI, 3. 

5% Cf. Rom 5, S: „iubirea lui Dumnezeu s-a vărsat în inimile noas- 
tre prin Duhul Sfânt, Cel dăruit nouă”; Sf. Diadoh al Foticeei, op. cit., 
33; Sf. Simeon Noul Teolog, Discursuri teologice, III, 60-61; Imne, 
„Rugăciune începătoare”. 

Duhul Sfânt, Cel dăruit nouă” — Rom. 5, 5) şi cu cea a 
multor Părinţi”. 

Apoi, Duhul Sfânt „întăreşte în sufletul nostru iubi- 
rea” de Dumnezeu şi, încetul cu încetul, „harul Sfântului 
Duh împinge sufletul să iubească pe Domnul deplin”. 
Atunci sufletul nu-L mai iubeşte pe Dumnezeu prin sla- 
bele sale puteri, ci „în Duhul Sfânt îl iubeşte omul pe 
Domnul”. 

Fără îndoială că la început iubirea este o dispoziţie a 
sufletului care se întemeiază pe propriile noastre puteri; 
dar de pe o anumită treaptă în sus, ea nu mai este o simplă 
manifestare a firii noastre, ci o primim ca pe o lucrare su- 
pranaturală. Cu toate acestea, iubirea rămâne liberă şi ca 
ceva propriu nouă, pentru că suntem liberi să primim 
această putere, şi ea se lucrează prin propriile noastre pu- 
teri, chiar dacă le face în stare să-şi depăşească limitele.5% 
Cel care-L iubeşte pe Dumnezeu în chip desăvârşit îl iu- 
beşte prin Duhul Sfânt Care este în el: „Duhul Sfânt e iu- 
birea... sufletului, minţii şi trupului”; „iubirea desăvârşită 
pentru Dumnezeu e de a avea harul Sfântului Duh în su- 


55 A se vedea, de pildă, Sf. Diadoh al Foticeei, op. cir., 33 („Se în- 
tâmplă uneori că sufletul se aprinde spre dragostea lui Dumnzeu, 
purtat de o mişcare neşovăielnică şi lipsită de năluciri [...] Când i se 
întâmplă aşa ceva, trebuie să ştie că aceasta este lucrarea Duhului 
Sfânt”), Sf. Simeon Noul Teolog, Discursuri teologice, II, 60-61; 
Imne, Rugăciune începătoare. | 

5% Cf. Sf. Diadoh al Foticeei, Cuvânt ascetic în 100 de capete, 34: 
„Alta este dragostea naturală a sufletului, şi alta cea care vine în el de 
la Duhul Sfânt [...] aceasta aşa de mult aprinde sufletul de dragostea 
către Dumnezeu, încât toate părţile lui se lipesc de dulceaţa negrăită a 
acestei iubiri, printr-o afecțiune de o simplitate infinită. Căci mintea, 
umplându-se atunci de lucrarea duhovnicească, se face izvor din care 
țâşnesc dragostea şi bucuria”; Sf. Simeon Noul Teolog, Imne, LII, 3: 
„iubirea e lucrarea Duhului”. 

flet şi trup”; „cel ce poartă harul în trupul şi sufletul său, 
acela a atins iubirea desăvârşită”. Lucrul acesta este mai 
cu seamă adevărat pentru Sfinţi, în care Dumnezeu, prin 
Duhul Sfânt, Se descoperă ca iubire şi le dă să iubească 
desăvârşit, după asemănarea cu Dumnezeu: „Aşa cum 
Dumnezeu este iubire, aşa şi în Sfinţi Duhul Sfânt e Iu- 
bire”; „Domnul a dat Sfinţilor harul Lui şi ei L-au iubit”. 
Sfântul Siluan se întemeiază şi aici pe propria sa experi- 
ență: „sufletul meu a fost umplut de iubirea dumnezeias- 
că”; „sufletul meu Te-a iubit, Doamne, prin Duhul Sfânt”, 
Îi spune el lui Dumnezeu, dând slavă pentru aceasta. EI 
învaţă astfel: „atunci când Duhul Sfânt se va apropia de 
tine, vei începe să-L iubeşti [pe Dumnezeu)”. 

Pe măsură ce Duhul Sfânt alipeşte sufletul de Dumne- 
zeu, îl desprinde tot mai mult de această lume. „Harul 
Sfântului Duh împinge sufletul să iubească pe Domnul 
deplin şi în plinătatea iubirii pentru Domnul sufletul e 
desfăcut de lume.”58 „Dulceaţa iubirii dumnezeieşti face 
sufletul să uite tot ce pământesc.” „Mintea celui ce a cunos- 
cut pe Domnul prin Duhul Sfânt arde zi şi noapte de dra- 
goste pentru Dumnezeu şi sufletul lui nu se mai poate alipi 
de cele pământeşti.” „Domnul e unica dorință a sufletului 
care L-a cunoscut pe Dumnezeu prin Duhul Sfânt; bogăţiile 
şi slava pământului nu mai sunt nimic pentru el”, învaţă 
Sfântul Siluan, care, vorbind despre sine însuşi, pune în 
gura lui Adam aceste cuvinte: „dulceața Duhului Sfânt este 
astfel, încât nu-mi mai pot aduce aminte de pământ”. 


“ Primirea harului Duhului Sfânt Şi simţirea sa duhovnicească nu 
numai cu sufletul, ci şi cu trupul constituie o temă asupra căreia se 
opresc adeseori Sfinţii Macarie Egipteanul, Simeon Noul Teolog şi 
Grigorie Palama. 

55 Acest lucru îl arată şi Sfinţii Macarie Egipteanul şi Simeon 


Noul Teolog. 

Duhul Sfânt, Cel care ne face mai întâi să-L iubim pe 
Dumnezeu, ne face apoi să o iubim pe Maica Sa, pe îngeri 
şi pe toți sfinții: „În Acelaşi Duh Sfânt cunoaştem pe 
Maica lui Dumnezeu, Îngerii şi sfinţii, şi sufletul nostru 
arde de iubirea pentru ei.” 


În sfârşit, EL ne face să-i iubim pe toți oamenii. Aceas- 
ta este o învăţătură esențială a Sfântului Siluan privitoare 
la lucrarea Duhului Sfânt”. „Sfântul Duh, scrie el, învață 
sufletul să iubească pe oameni cu o iubire negrăită.”S 

Această iubire se manifestă în special prin dorința ca 
toţi să se mântuiască: „Duhul Sfânt dă aleşilor Lui o ase- 
menea iubire, că sufletele lor sunt cuprinse ca de o flacără 
de dorința ca toți oamenii să se mântuiască şi să vadă 
slava Domnului.” Iubirea această îi îmbrățişează şi pe pă- 
cătoşi, chiar şi pe cei care sunt osândiți la iad: „Duhul 
Sfânt învaţă sufletul o negrăită iubire pentru oameni şi 
milă pentru toți cei rătăciți [...], chiar pentru cei ce merg 
în iad.” Ea se îndreaptă firesc mai întâi asupra lor: „Omul 
care poartă în el pe Duhul Sfânt, chiar dacă nu în mod de- 
plin, suferă pentru toți oamenii, Ziua şi noaptea; inima lui 
e plină de milă pentru întreaga zidire a lui Dumnezeu şi 
mai cu seamă pentru oamenii care nu-L, cunosc pe Dum- 
nezeu sau se împotrivesc Lui şi care, pentru aceasta, vor 
merge în focul chinurilor.”! 


59 CE. Sf. Macarie Egipteanul, op. ciz. (Col. II), XVIII, 10. 

60 Cf. Idem, Ibidem (Col. ID), XIX, 8 („Duhul Sfânt este Cel care 
ne învaţă adevărata dragoste”). 

SI CE. Idem, Ibidem (Col. 1), XIX, 9: „Duhul Sfânt ne învaţă ade- 
vărata milă”; XVIII, 8: sufletele care au primit Duhul Sfânt „uneori 
plâng şi se tânguiesc pentru neamul omenesc, rugându-se pentru în- 
treg neamul lui Adam, îndurerându-se şi plângând, pentru că sunt 
cuprinse de Duhul iubirii pentru omenire; alteori, Duhul aprinde în 

Dar în iubire sunt cuprinşi şi vrăjmaşii noştri. Am 
văzut în capitolul închinat acestui subiect, că iubirea de 
vrăjmaşi este un lucru care depăşeşte puterile firii ome- 
neşti; de aceea, pentru a ajunge la ea, lucrarea Duhului 
Sfânt este cu totul necesară. Sfântul Siluan spune lucrul 
acesta în multe feluri: „Nu poţi să-ţi iubeşti vrăjmaşii de- 
cât prin harul Duhului Sfânt”; „Cel ce n-a primit pe Du- 
hul Sfânt nu doreşte să se roage pentru vrăjmaşii lui”; 
„Sufletul care n-a cunoscut pe Duhul Sfânt nu înțelege 
cum poți iubi pe vrăjmaşii tăi şi nu primeşte aceasta”; 
„Lipsiţi de harul lui Dumnezeu nu putem iubi pe vrăj- 
maşi, dar Duhul Sfânt ne învaţă iubirea”. Duhul Sfânt ne 
insuflă o iubire sinceră faţă de vrăjmaşii noştri, care ne 
face să-i compătimim şi să dorim din adâncul inimii mân- 
tuirea lor: „Duhul Sfânt ne învaţă să iubim pe vrăjmaşii 
noştri până într-atât, încât să ne fie milă de ei“? ca de pro- 
priii noştri copii”, spune Sfântul Siluan. Domnul, prin 
Duhul Sfânt, „învaţă sufletul să iubească pe vrăjmaşi şi să 
se roage pentru ei“, ca ei să se mântuiască. Aceasta este 
iubirea adevărată”. De aceea, Sfântul Siluan Îi cere lui 
Dumnezeu în rugăciune: „Doamne, învaţă-ne prin Duhul 
Tău Cel Sfânt să iubim pe vrăjmaşii noştri şi să ne rugăm 
pentru ei cu lacrimi!” „Doamne, aşa cum Te-ai rugat 
pentru vrăjmaşii Tăi, aşa învaţă-ne şi pe noi, prin Duhul 
Sfânt, să iubim pe vrăjmaşii noştri!” 
a 
ele atâta bucurie şi iubire că, dacă ar fi cu putinţă, pe toți oamenii i-ar 
strânge la pieptul lor, fără să deosebească pe cel rău de cel bun”. 

% Cf. Sf. Macarie Egipteanul, Omilii duhovniceşti (col. II), XVIII, 
10; Sf. Simeon Noul Teolog, Imne, XLVII, 16. 

% Cf. Avva Ammona, Epistole, VIII, 2: „Când veţi primi Duhul 
Sfânt, nu vă veţi mai ruga pentru voi, ci numai pentru fratele vostru. 
Aşa Moise, primind acest Duh, s-a rugat pentru tot poporul [...]. Ve- 
deţi voi câtă grijă au de a se ruga pentru alții, atunci când au ajuns pe 
treapta aceasta?” 

Duhul Sfânt ne învaţă să vedem numai ce este bun în 
oameni, ce este adevărat şi profund în ei, ceea ce-i face să 
fie după chipul lui Dumnezeu: „harul mi-a dat să înţeleg 
că toți oamenii [...] sunt plini de lumină şi asemenea 
Domnului.” Mai înainte de aceasta însă Duhul Sfânt ne 
învaţă să fim îngăduitori faţă de frații noştri şi să le iertăm 
orice greşeală: „Domnul e milostiv, iar Duhul Sfânt ne dă 
şi nouă puterea de a fi milostivi.” 

Prin toate aceste simţiri şi purtări pe care le trezeşte în 
oameni, Duhul Sfânt îi uneşte între ei: „Duhul Sfânt uneş- 
te pe toți oamenii”S%, şi nu numai pe cei de pe pământ, ci 
şi pe cei din cer, şi pe noi, cei de aici, cu sfinţii de acolo, 
pentru că „atâta vreme cât au trăit pe pământ au învățat de 
la Duhul Sfânt iubirea lui Dumnezeu, iar cel ce păzeşte pe 
pământ iubirea, o ia cu el în viața veşnică, în Împărăţia 
cerurilor, unde iubirea creşte şi devine desăvârşită. Şi 
dacă aici, pe pământ, iubirea nu poate uita pe fratele, 
atunci cu cât mai mult nu ne uită pe noi Sfinții şi se roagă 
pentru noi.” | 


Duhul Sfânt ne face să iubim toate făpturile lui Dum- 
nezeu. „Omul care poartă în el pe Duhul Sfânt [...] are 
inima plină de milă pentru întreaga zidire a lui Dumne- 
zeu”; „Duhul lui Dumnezeu învaţă sufletul să iubească tot 
ce-i viu până într-acolo, încât el nu mai vrea să facă rău 
nici măcar unei frunze verzi dintr-un pom şi n-ar vrea să 
strivească nici o singură floare a câmpului. Astfel, Duhul 
lui Dumnezeu ne învaţă iubirea pentru tot ce există ŞI 
atunci sufletului îi este milă de orice ființă.” Iubirea 
aceasta mare face ca omul să-i plângă „Chiar şi pe de- 
moni, pentru că, prin căderea lor, ei s-au dezlipit de 
Bine”; prin Duhul Sfânt, „inima e plină de milă şi iubeşte 


64 Ce. Sf. Irineu de Lugdunum, Contra ereziilor, Il, 17, |. 

nu numai pe oameni, ci [...] orice zidire, orice lucru făcut 
de Dumnezeu”. 

Ca de obicei, Sfântul Siluan se întemeiază pe propria 
sa experiență: „Harul Duhului Sfânt m-a învăţat să iu- 
besc omenirea şi întreaga zidire” şi „nici n-aş putea vor- 
bi despre ea dacă Duhul Sfânt nu m-ar fi învățat această 
iubire”. 


4. Harul asemănării şi unirii cu Dumnezeu 


Prin mijlocirea virtuţilor pe care i le dăruieşte, Duhul 
Sfânt „renaşte omul întreg”, preschimbându-l în chip mi- 
nunat. „Fără Duhul Sfânt, omul nu e decât lut ŞI păcat.” 

Înlesnindu-ne dobândirea virtuţilor — mai cu seamă a 
smereniei, blândeţii şi iubirii, virtuţi prin excelenţă creş- 
tine, pentru că, în măsură covârşitoare, ele aparţin lui 
Hristos —, Duhul Sfânt ne face asemenea lui Hristos. 

Sfântul Siluan spune în repetate rânduri: „Harul Du- 
hului Sfânt face încă de pe pământ pe orice om asemenea 
Domnului Iisus Hristos”; „Deşi suntem zidiţi din pământ, 
Duhul Sfânt locuieşte întru noi şi ne face asemenea Dom- 
nului lisus Hristos, aşa cum copiii seamănă cu tatăl lor”; 
„în bunătatea Lui, Dumnezeu a dat omului harul Sfântului 
Duh şi el s-a făcut după asemănarea lui lisus Hristos, Fiul 
lui Dumnezeu”; „Domnul a iubit atât de mult pe oameni, 
încât i-a sfinţit prin Duhul Sfânt şi i-a făcut asemenea 
Lui”; „Cel ce a cunoscut pe Domnul prin Duhul Sfânt de- 
vine asemenea Domnului”; „Duhul Sfânt îmbracă trupul 
şi sufletul cu frumuseţe până într-atât, încât omul devine 
asemenea Domnului în trup, şi aşa va trăi veşnic cu Dom- 


% Despre darul asemănării cu Dumnezeu prin Duhul Sfânt, cf. Sf. 
Vasile cel Mare, Despre Duhul Sfânt, IX, 23. 

nul în -cer şi va vedea Slava Lui”; „Cel ce a cunoscut pe 
Duhul Sfânt şi a învăţat de la El smerenia a ajuns aseme- 
nea Învăţătorului său, Iisus Hristos, Fiul lui Dumnezeu”; 
„Cel ce a cunoscut pe Domnul prin Duhul Sfânt devine 
asemenea Domnului, cum a zis Sfântul loan Teologul: 
„Vom fi asemenea lui, fiindcă Îl vom vedea aşa cum este” 
(117-342). 

Această asemănare nu este o realitate firească, împli- 
nită printr-un simplu mimetism al unor dispoziții, atitu- 
dini sau purtări, ci este un har supranatural, dăruit de Du- 
nul Sfânt: „numai în Duhul Sfânt omul se face asemenea 
lui Hristos.” 

Asemănarea cu Dumnezeu pe care o înfăptuieşte Du- 
hul Sfânt prin dăruirea virtuților este totuna cu sfințirea 
credinciosului în Hristos, prin Duhul Sfânt: „Domnul a 
iubit atât de mult pe omeni, încât i-a sfințit prin Duhul 
Sfânt şi i-a făcut asemenea Ei cata 

Primind de la Duhul Sfânt asemănarea cu Dumnezeu şi 
fiind sfinţit de EI, prin Acelaşi Duhul Sfânt omul ajunge 
să se unească cu Dumnezeu“: „harul Duhului Sfânt care 
locuieşte în inimile Sfinţilor [...] îi uneşte cu Dumne- 
zeu”; „Domnul ne uneşte cu El prin Duhul Sfânt”. Astfel, 
„harul Duhului Sfânt ne face rude apropiate ale Domnu- 


si Despre lucrarea sfințitoare a Duhului Sfânt, cf. Rom. ], 14; 1 Cor. 
6, 11; Sf. Vasile cel Mare, Despre Duhul Sfânt, IX, 22, Sf. Grigorie de 
Nazianz, Cuvântări, XXXI, 29; St. Macarie Egipteanul, Omilii duhov- 
niceşti (Col), XXV, 6; Sf. Chiril al Alexandriei, Comentariu la 
Evanghelia Sfântului loan, XI, 10; Sf. loan Damaschin, Dogmatica, I, 
8, Sf. Simeon Noul Teolog, Discursuri teologice, Ul, 62. 

5 Cf. 1 In. 4, 13 („Din aceasta cunoaştem că rămânem în EI şi EI 
întru noi, fiindcă ne-a dat din Duhul Său”); Sf. Chiril al Alexandriei, 
op. cit., XI, 10 („Duhul Sfânt este Cel care ne adună şi ne uneşte în 
Dumnezeu”). 

lu 05 Şi, tot aşa, „în Duhul Sfânt [omul] se face rudă 
apropiată cu Apostolii, Prorocii, Sfinţii Ierarhi, Cuvioşii, 
monahii şi cu toți sfinţii şi drepţii”, El aducându-ne în 
Hristos la comuniunea cu sfinţii. 


5. Darul cunoaşterii 


Cunoaşterea este şi ea un rod al Duhului Sfânt: E1 este 
Cel care „ne luminează” şi ne face să cunoaştem toate 
câte sunt „pe pământ şi în cer”%?, 


Duhul Sfânt ne dă cunoaşterea celor ce sunt pe pă- 
mânt nu în chip firesc, ci în chip minunat. Acest fel de 
cunoaştere este numit îndeobşte de Părinți „înţelepciune”, 
în sensul duhovnicesc al acestui cuvânt, sau „contempla- 
ție” (rheGria), pentru că orice adevărată cunoaştere a făp- 
turilor este o cunoaştere a legăturii strânse în care se află 
ele cu Dumnezeu. 


Duhul Sfânt ne face să cunoaştem cu adevărat pe oa- 
meni şi nevoile lor. După Sfântul Siluan, Duhul Sfânt este 
Cel care ne face să înţelegem nevoile celorlalți oameni”0, 


“ CE. Rom. 8, 15, 17; Avva Ammona, Epistole, XIII, 8; Sf. Vasile 
cel Mare, Despre Duhul Sfânt, IX, 23; Sf. Macarie Egipteanul, op. 
cil. (Col. ID), XVIII, 7. 

Pentru aceasta, Sfânta Scriptură şi Părinţii îl numesc adesea pe 
Duhul Sfânt „duhul înțelepciunii” (Is. 11, 2), „duhul înțelegerii”, „du- 
hul cunoștinței” (ibidem), „duhul adevărului”; această ultimă expre- 
sie, pe care o aflăm în Evanghelia după Sfântul loan (In. 16, 13; 14, 
16), apare şi în rugăciunea către Duhul Sfânt, care este una dintre 
rugăciunile de căpetenie ale creştinilor ortodocşi („Împărate ceresc, 
Mângâietorule, Duhul adevărului...”). Părinţii subliniază şi ei adesea 
funcţia iluminatoare a Duhului Sfânt (a se vedea, de pildă, Sf. Atana- 
sie cel Mare, Epistole către Serapion, I, PG 26, 600C). 

% Cf. Sf. Chiril al Ierusalimului, Careheze baptismale, XVI, 16. 

fie că sunt aproape sau departe de noi, cunoscuţi ai noştri 
sau necunoscuţi. Sfinţii au dobândit această cunoaştere ŞI 
o poartă cu ei în rai. „În Duhul Sfânt, sfinții ne văd şi cu- 
nosc întreaga noastră viață”; „În Acelaşi Duh Sfânt ei văd 
viața şi lucrările noastre; cunosc chinurile noastre şi aud 
rugăciunile noastre arzătoare”, „când ne rugăm lor, atunci 
prin Duhul Sfânt ei aud rugăciunile noastre”; „Prin Duhul 
Sfânt, sfinţii văd suferințele oamenilor de pe pământ. Văd 
şi ştiu cât de plini suntem de osteneli, cât de secătuite sunt 
inimile noastre, cât de mult ne paralizează descurajarea 
sufletele şi neîncetat mijlocesc pentru noi la Dumnezeu.” 
Prin insuflarea Duhului Sfânt a ajuns Sfântul Siluan să 
înţeleagă sărăcia duhovnicească a celor înstrăinați de 
Dumnezeu prin păcatele lor şi să se roage necontenit pen- 
tru ei, ca ei să-L cunoască pe Dumnezeu, să se pocăiască 
şi să fie mântuiţi. 


Duhul Sfânt ne dă să cunoaştem raiul şi iadul şi viața 
cea veşnică. Aşa cum am arătat, Sfântul Siluan spune că 
Sfântul Duh ne face să cunoaştem şi toate cele din cer. 
„Toate cele cereşti sunt cunoscute numai prin Duhul 
Sfânt şi nu pot fi cunoscute doar cu mintea.” Duhul Sfânt 
ne descoperă, de asemenea, raiul şi iadul: „Şi raiul şi Chi- 
nurile le putem vedea limpede, le putem cunoaşte prin 
Duhul Sfânt.” Raiul şi iadul nu sunt doar realități viitoare, 
ci stări — simbolizate prin locuri — prezente, în care petrec 
sufletele răposaţilor. Ele sunt simţite în parte şi doar pen- 
tru o vreme, fiind o pregustare a ceea ce vor fi cu adevărat 
şi veşnic, după Judecata de Apoi, Împărăţia cerurilor şi 
iadul'!. Cunoaşterea acestor stări ne permite totuşi să ne 
facem o părere despre care va fi soarta veşnică a drepţilor 


7! Referitor la acest subiect, a se vedea lucrarea noastră La Vie 
aprăs la mort, selon la Tradition orthodoxe. 

şi care a păcătoşilor. Putem mai cu seamă să ştim de pe 
acum, după cum arată Sfântul Siluan, că, „în viața cea 
veşnică, toți oamenii vor fi asemenea Domnului”, dar „„ni- 
meni nu va putea cunoaște această taină, dacă nu i-o va fi 
descoperit Duhul Sfânt”?. Cât priveşte starea actuală a 
păcătoşilor, cunoaşterea pe care o primim de la Duhul 
Sfânt ne insuflă milă şi ne îndeamnă să-L rugăm pe Dum- 
nezeu să se arate milostiv faţă de ei, să-i ierte şi să-i mân- 
tuiască; potrivit credinţei ortodoxe, rugăciunile celor vii, 
mai ales ale sfinților, nu numai că pot să uşureze chinurile 
celor care zac acum în iad, dar pot chiar să-L înduplece pe 
Dumnezeu să-i scoată de acolo şi să-i ducă în rai”. 


Prin Duhul Sfânt o cunoaştem cu adevărat pe Maica 
Domnului, pe sfinţi şi pe îngeri. Sfântul Siluan spune că 
„în Acelaşi Duh Sfânt cunoaştem pe Maica lui Dumne- 
zeu, îngerii '* şi sfinţii”, nestăruind însă mult asupra aces- 
tu lucru. E de la sine înțeles, întrucât Maica Domnului şi 
îngerii ne sunt cunoscuţi din Sfintele Scripturi, din co- 
mentariile Părinților şi din predania Bisericii, şi mai ales 
din slujbele ei. Tot aşa, îi cunoaştem pe sfinţi din Vieţile 
lor, scrise de ucenicii lor sau de cei care au fost martorii 
vieţuirii lor, din Sinaxare şi din textele liturgice ale Mine- 
ielor. Sfântul Siluan se referă aici la cunoaşterea lor în 
Chip minunat, prin care ajungem să-i întâlnim şi să-i cu- 
noaştem direct, în chip intim şi profund, printr-o expe- 


12 Referitor la descoperirile privind viaţa de apoi pe care le face 
Duhul Sfânt, cf. Sf. Chiril al Ierusalimului, Careheze baptismale, 
XVI, 16, 20; Sf. Isaac Sirul, Cuvinte despre nevoință, 85 („Sufletul 
are simțirea lucrurilor duhovniceşti ale veacului ce va să vină, care 
covârşesc înțelegerea oamenilor şi a căror înțelegere o are prin pu- 
terea Sfântului Duh”). 

75 A se vedea ibidem. 

4 Referitor la ei, cf. Sf. Chiril al Ierusalimului, op. ciz., XVI, 16. 

rienţă personală. Vieţile sfinţilor dau mărturie despre ase- 
menea lucruri, istorisind nenumărate apariţii şi vederi mi- 
nunate ale lor, expresii personale ale aceleiaşi revelații. 


Duhul Sfânt ne face să-L cunoaştem pe Dumnezeu. 
Mărturia şi învăţătura Sfântului Siluan privind lucrarea 
Sfântului Duh sunt centrate pe afirmaţia că El ne dă să-L 
cunoaştem pe Însuşi Dumnezeu, şi, în primul rând, pe 
Hristos — în Care noi ÎL cunoaştem pe Tatăl. Această afir- 
maţie are temei scripturistic/5 şi poate fi regăsită la Sfinţii 
Părinţi”. Însă Sfântul Siluan o repetă cu stăruință, de 
nenumărate ori şi în felurite chipuri, cu orice prilej, în tot 
ce a scris: „Duhul Sfânt ne dă să cunoaştem pe Dumne- 
zeu”; „sufletul a cunoscut pe Domnul prin Duhul Sfânt”; 
„sufletul cunoaşte prin Duhul Sfânt pe Domnul”; „Cel 
care a cunoscut pe Domnul prin Duhul Sfânt...”; „În cer 
şi pe pământ, Domnul nu poate fi cunoscut decât prin 
Duhul Sfânt, şi nu prin învăţătură. Chiar pruncii care n-au 
învățat nimic şi ei ajung să cunoască pe Domnul prin Du- 
hul Sfânt”; „prin Duhul Sfânt e cunoscut Domnul”; „Prin 
Duhul Sfânt omul cunoaşte pe Domnul, Ziditorul lui”; 
„Domnul ni S-a arătat prin Duhul Sfânt”; „Prin Duhul 


75 A se vedea mai cu seamă 1 Cor. 2, Il: „cele ale lui Dumnezeu 
nimeni nu le-a cunoscut decât Duhul lui Dumnezeu”. 

75 A se vedea, de pildă: Sf. Irineu de Lugdunum, Demonstrația 
propovăduirii apostolice, 7 („Fără Duhul este cu neputinţă a-L vedea 
pe Cuvântul lui Dumnezeu, iar fără Fiul nimeni nu se poate apropia 
de Tatăl, deoarece Fiul este cunoaşterea Tatălui, pe când cunoaşterea 
Fiului lui Dumnezeu este de la Duhul Sfânt”), Sf. Vasile cel Mare, 
Despre Duhul Sfânt, XVII, 47 („Duhul cunoaşterii [...] conduce pe 
cei ce iubesc adevărul să-L cunoască pe Dumnezeu în EI [...]. Prin 
urmare, drumul cunoaşterii lui Dumnezeu porneşte de la Duhul cel 
unul, trece prin Fiul cel unul şi ajunge la Tatăl cel unul”), Sf. Macarie 
Egipteanul, Omilii duhovniceşti (col. III), XVI, 3; Sf. Simeon Noul 
Teolog, Careheze, XXXIII, 107-114; Discursuri etice, V, 448-450. 

Sfânt este cunoscut Domnul pe pământ”; „lisus Hristos 
este cunoscut prin Duhul Sfânt”; „Ziditorul cerului şi al 
pământului şi a toată făptura ne-a dat să-L cunoaştem prin 
Duhul Sfânt”; Domnul „Se descoperă nouă, slugilor Lui 
păcătoase, prin Duhul Sfânt”; „Domnul a iubit atât de 
mult zidirea Sa, că a dat pe Duhul Sfânt omului, iar omul 
a cunoscut pe Ziditorul său!”; „Ce minune! Prin Duhul 
Sfânt omul cunoaşte pe Domnul, Ziditorul lui!” 

Toate aceste afirmaţii, ca de obicei, se întemeiază pe 
experiența personală a Sfântului Siluan, pe care el o po- 
meneşte adeseori: „sufletul meu a cunoscut pe Domnul 
prin Duhul Sfânt”; „în Duhul Sfânt am cunoscut pe Dum- 
nezeu”; „Cum mi-ai dat mie, păcătosului, să Te cunosc 
prin Duhul Sfânt...”; Domnul „mi s-a descoperit prin Du- 
hul Sfânt”; „am cunoscut pe Domnul prin Duhul Sfânt”; 
„Domnul [...] mi-a dat să-L cunosc prin Duhul Sfânt”; 
„noi Îl cunoaştem pe Domnul; EI ni s-a arătat prin Duhul 
Sfânt.” 

Această cunoaştere minunată de care s-a învrednicit îl 
face să le dorească tuturor oamenilor să-L. cunoască pe 
Dumnezeu prin Duhul Sfânt, printr-o experiență asemă- 
nătoare cu a lui. Dorinţa lui se manifestă prin rugăciune 
stăruitoare, mereu reînnoită: „Milostive Doamne, ascultă 
rugăciunea mea şi fă ca toate popoarele pământului să Te 
cunoască prin Duhul Sfânt!”; „Doamne, dă-le Tu însuţi 
[tuturor popoarelor] să Te cunoască prin Duhul Sfânt. Aşa 
cum ai dat Apostolilor pe Duhul Sfânt, şi ei Te-au cunos- 
cut, aşa dă tuturor oamenilor să Te cunoască prin Duhul 
Tău cel Sfânt!”; „Mă rog pentru [oameni] şi ÎL implor pe 
Domnul cu lacrimi: «Doamne, dă-le Duhul Tău Cel Sfânt, 
ca ei să Te cunoască prin Duhul Sfânt!”; „Doamne, dă 
harul Tău tuturor popoarelor pământului, ca ele să Te cu- 
noască pe Tine, căci lipsit de Duhul Sfânt omul nu poate 
să Te cunoască”; „Doamne, trimite mila Ta asupra copii- 

lor acestui pământ [...] dă-le lor să Te cunoască prin 
Duhul Sfânt!”; „Doamne [...], arată-Te oamenilor prin 
Duhul Sfânt!” Uneori, însuşi Sfântul Siluan se rânduieşte 
prin cei pentru care se roagă: „Doamne [...], învaţă-ne să 
Ţe cunoaştem prin Duhul Sfânt!”. 

După cum vedem din cuvintele sale, o asemenea cu- 
noaştere este cu adevărat un dar. „Sfântul Duh mi-a dat să 
Te cunosc.” Referitor la aceasta, Sfântul Siluan vorbeşte 
despre o pedagogie dumnezeiască: „Sfântul Duh învață 
sufletul să cunoască pe Domnul.” La el însă este mai pu- 
ţin vorba despre o învățare treptată, de-a lungul unei vieți 
de nevoinţă, cât despre o descoperire minunată, dăruită pe 
treapta cea mai înaltă a vieţii duhovniceşti, chiar dacă el 
însuşi se socoteşte drept cel din urmă păcătos. 

Omul nu poate dobândi prin propriile sale puteri, slabe 
şi neputincioase, o asemenea cunoaştere. Ea este minu- 
nată, supranaturală, insuflată de Însuşi Duhul Sfânt, nu 
are nimic comun cu ştiinţa dobândită prin propria noastră 
inteligență şi covârşeşte mintea omului: „vederea Sfintei 
Treimi este de necuprins pentru mintea noastră”! ; „Dum- 
nezeu nu e cunoscut decât prin Duhul Sfânt”; „Tu şi tot 
ce are legătură cu Tine nu puteţi fi cunoscuți decât prin 
Sfântul Duh”; „lipsit de Duhul Sfânt, omul nu poate să 
Te cunoască”? A crede că Dumnezeu poate fi cunoscut 
prin propriile facultăţi intelectuale este curată amăgire ŞI 
dovadă de mândrie, de lipsă de minte şi chiar de nebunie: 
„Pe Dumnezeu nu-L putem cunoaşte decât prin Duhul 
Sfânt, şi cel care în mândria sa îşi închipuie că ar cunoaş- 
te pe Dumnezeu cu mintea sa, acela e orb şi nebun!” „Pu- 


7! Sf. Sf. Chiril al Ierusalimului, Cateheze baptismale, XVI, 16. 
7% Cf. Sf. Irineu de Lugdunum, Demonstrația propovăduirii apos- 


tolice, 7. 
P Cf. ibidem. 

tem studia cât poftim, totuşi nu vom ajunge să cunoaştem 
pe Domnul [...], căci nu prin ştiinţă, ci prin Duhul Sfânt 
se face cunoscut Domnul.” Nici chiar cunoaşterea pe care 
o dobândim din Sfintele Scripturi nu poate fi comparată 
cu cea dăruită de Duhul Sfânt: „E o mare deosebire între 
faptul de a crede că Dumnezeu există, printr-o cunoştinţă 
naturală sau din Scripturi, şi acela de a cunoaşte pe Dom- 
nul prin Duhul Sfânt.” Ea este, de asemenea, deosebită de 
cunoaşterea prin simpla credință: „Una este să crezi în 
Dumnezeu, altceva să-L cunoşti.” 

Cunoaşterea lui Dumnezeu culminează cu vederea lui 
Dumnezeu, care este şi ea rod al lucrării Duhului Sfânt în 
noi: „Când Duhul Sfânt vine în sufletul nostru, atunci ÎI 
vedem pe Dumnezeu.” Cunoaşterea cea mai înaltă a lui 
Dumnezeu este vederea Lui în lumina cea necreată, care 
se împlineşte prin Duhul Sfânt: „Domnul Se descoperă 
prin Duhul Sfânt” şi aşa putem vedea „Lumina-Dumne- 
zeu”%. „În Duhul Sfânt [Domnul] ne dă să vedem Slava 
Lui.” Vederea lui Dumnezeu sau a Slavei Sale nu este o 
percepere a unei realități impersonale: sfinţii, care „văd 
Slava lui Dumnezeu”, văd în acelaşi timp „frumuseţea 
Feţei Domnului”. 


Duhul Sfânt ne face să cunoaştem energiile lui Dum- 
nezeu. Într-o frază citată puţin mai înainte, Sfântul Siluan 
spune că Sfântul Duh dă şi cunoaşterea „celor ale [lui 
Dumnezeu'*!. Aceste „ale Sale” sunt însuşirile naturii 


5 Cf. Sf. Vasile cel Mare, Despre Duhul Sfânt, XVUI, 47; Sf. Si- 
meon Noul Teolog, Careheze, XX, 165-172; Discursuri etice, XI, 
704-706; Imne, LII, 5. 

5! C£. 1 Cor. 2, 11; Sf. Irineu de Lugdunum, Demonstrația propo- 
văduirii apostolice, 6; Sf. Simeon Noul Teolog, Discursuri etice, V, 
448-450. 

Sale aşa cum ni se descoperă ele şi ni se împărtăşesc, pe 
care Părinţii răsăriteni — Sfinţii Grigorie de Nyssa, Vasile 
cel Mare, Macarie Egipteanul, Maxim Mărturisitorul, loan 
Damaschin, Simeon Noul Teolog, Grigorie Palama şi alții 
— le numesc energiile dumnezeieşti. Energiile dumnezeieşti 
sunt de asemenea numite, în Sfintele Scripturi şi în scrierile 
Părinților — răsăriteni, dar şi apuseni —, prin termeni mai 
puţini tehnici, însă perfect echivalenți: „bunătăţile cele 
dumnezeieşti”, „slava dumnezeiască”. Chiar Sfântul Siluan 
foloseşte des această ultimă expresie pentru a arăta ceca ce 
le este dat credincioşilor să cunoască prin Duhul Sfânt. 
„Domnul, Slava Lui şi tot ce este în cer nu pot fi cunoscute 
decât în Duhul Sfânt.” „Cei care n-au cunoscut pe Duhul 
Sfânt nu pot înţelege această Slavă.” De aceea, Sfântul 
Siluan cere în rugăciune: „Doamne [...], Te rog cu lacrimi: 
ascultă rugăciunea mea pentru copiii Tăi şi dă-le tuturor să 
cunoască Slava Ta prin Duhul Sfânt!” 

Energiile dumnezeieşti, ca cele ce ne sunt împărtăşite 
şi dăruite de Dumnezeu — Tatăl, prin Fiul, în Duhul 
Sfânt? —, sunt numite şi „har”, „daruri””55 sau „harisme”. 
Astfel, Sfântul Siluan Îi cere lui Dumnezeu: „Doamne, 
binevoieşte să ne dai darurile Sfântului Duh, ca să cu- 
noaştem Slava Ta!” 

Sfântul Siluan spune, de asemenea, că Sfântul Duh „ne 
descoperă tainele lui Dumnezeu”, adică naşte în noi o 


a, Vezi, Sf. Atanasie cel Mare, Epistole către Serapion, |, PG 26, 
600C. 

8% Cf. 1 Cor. 2, 11-13: „n-am primit duhul lumii, ci Duhul cel de 
la Dumnezeu, ca să cunoaştem cele dăruite nouă de Dumnezeu. Pe 
care le și grăim, dar nu în cuvinte de învățătură ale înțelepciunii ome- 
neşti, ci în cuvinte de învățătură ale Duhului Sfânt, lămurind lucruri 
duhovniceşti oamenilor duhovniceşti.” 

8 Cf. Avva Ammona, Epistole, VII, 2 („Când veţi primi Duhul 
acesta, EL vă va descoperi toate tainele cele cereşti”); XIII, 3; Sf. Va- 

formă de cunoaştere pe care Părinţii răsăriteni o numesc 
theologia, termen care, la ei, nu desemnează teologia ca 
teorie sau speculație, ci cunoaşterea supranaturală a lui 
Dumnezeu aşa cum este El, adică dincolo de tot ceea ce 
putem şti despre EI din creaţie sau prin contemplaţia natu- 
rală (7heoria). 

Această descoperire a lui Dumnezeu în Slava Sa prin 
Duhul Sfânt este totuna cu vederea lui Dumnezeu despre 
care am vorbit mai înainte, asemănătoare cu cea pe care 
au avut-o Apostolii pe Muntele Taborului sau cu cea pe 
care mistici precum Sfântul Simeon Noul Teolog sau 
chiar Sfântul Siluan însuși au primit-o prin harul lui 
Dumnezeu, căci spune: „Am văzut pe Domnul prin Duhul 
Sfânt!” 

În această cunoaştere suprafirească dăruită de Duhul 
Sfânt, omului îi sunt dezvăluite măreţia şi atotputernicia 
lui Dumnezeu: „Când sufletul cunoaşte pe Domnul prin 
Duhul Sfânt, el este cuprins de neîncetată uimire înaintea 
[...] măreției şi atotputerniciei Sale”; or, prin contempla- 
ţia naturală a creaţiei lui Dumnezeu ajungem să le cu- 
noaştem doar în slabă măsură. 

De asemenea, pe o altă treaptă, Duhul Sfânt ne face 
să-L cunoaştem pe Dumnezeu aşa cum Se descoperă EI în 
Sfintele Scripturi, urcându-ne la înțelesurile adânci şi tai- 
nice ale acestora, căci El este cel care le-a insuflat. 
„Scripturile nu pot fi înțelese doar cu mintea, căci şi în 
Scripturi vorbeşte acelaşi Duh Sfânt.” În Duhul, nu numai 
că aflăm înţelesul Scripturii, ci înţelegem întreaga putere 
a cuvintelor ei, prin care ne vorbeşte Însuşi Cuvântul lui 
Dumnezeu prin Duhul Sfânt: „Dacă am înțelege întreaga 


sile cel Mare, Despre Duhul Sfânt, IX, 23; Sf. Isaac Sirul, Epistole, 4; 
Sf. Simeon Noul Teolog, Discursuri teologice, II, 53-57, Discursuri 
etice, XI, 704-706; 719-720. 

putere a cuvintelor lui Hristos! [...] Dar fără Duhul Sfânt 
omul nu poate cunoaşte puterea cuvintelor lui Hristos. 
Cel ce a cunoscut-o n-ar mai părăsi această Știință, chiar 
dacă i s-ar da toate împărăţiile pământului.” 

Trebuie să mai spunem şi că această cunoaştere a lui 
Dumnezeu pe care n-o descoperă Duhul Sfânt nu este o 
cunoaştere în parte, cum este cea pe care o dobândim prin 
mintea noastră contemplând zidirea lui Dumnezeu sau 
prin meditarea la cuvintele Scripturii, ci o cunoaştere si- 
gură a lui Dumnezeu, care ni-L revelează pe Dumnezeu 
aşa cum este EI: „prin Duhul Sfânt, sufletul cunoaşte pe 
Domnul aşa cum este”. În același timp, să nu uităm însă 
că Dumnezeu, în Fiinţa Sa — pe care teologia savantă o 
numeşte esența Sa —, îi rămâne omului cu totul inaccesi- 
bil, incomprehensibil şi incognoscibil. 


Duhul Sfânt ne face să cunoaştem iubirea lui Dumne- 
zeu pentru oameni. Ceea ce ne face Duhul Sfânt să cu- 
noaştem mai înainte de toate despre Dumnezeu este iubi- 
rea Lui pentru noi: „Duhul Sfânt, spune Domnul, vă va 
face cunoscută iubirea Mea pentru voi”; „numai cel căruia 
Domnul i-a dat prin Duhul Sfânt va putea cunoaşte, prin 
E], această iubire (a Lui)”; „Dacă vrei să ştii cât de mult 
ne iubeşte Domnul [...], roagă-te [...] şi atunci Domnul 
îţi va da harul Lui şi vei cunoaşte pe Domnul prin Duhul 
Sfânt.” În învățătura Sfântului Siluan faptul că sufletul 
cunoaşte iubirea dumnezeiască prin Duhul Sfânt este o 
temă fundamentală, un adevărat laitmotiv. El mărturiseşte 
lucrul acesta din propria sa experienţă: „Domnul mi-a dat 
prin Duhul Lui Cel Sfânt să cunosc iubirea dumneze- 
iască.” „Puterile îmi lipsesc pentru a tâlcui în cuvinte cât 
de mult ne iubeşte Domnul. Această iubire e cunoscută 
prin Duhul Sfânt.” 

Cunoaşterea iubirii lui Dumnezeu este, firesc, cunoaş- 
tere a lui Dumnezeu, de vreme ce, potrivit cuvântului 
Evanghelistului loan, „Dumnezeu este iubire” (1 In. 4, 
16); altfel spus, iubirea este însuşirea fundamentală a na- 
turii Sale, aşa cum ni Se descoperă ea nouă: izvorând de 
la Tatăl, dată prin Fiul în Duhul Sfânt, Care o face vădi- 
tă55. A-L cunoaşte pe Dumnezeu înseamnă în chip nece- 
sar a-L cunoaşte ca lubire: „Domnul este Iubire [...] 
această iubire ne-o descoperă Duhul Sfânt.” 

Duhul Sfânt, adaugă stareţul, ne descoperă măreţia 
acestei iubiri: „Slavă Domnului pentru marea Lui iubire 
față de noi; această iubire este cunoscută în Duhul Sfânt.” 
În lipsa Duhului, mintea noastră, precum şi capacitatea 
noastră de a iubi, mărginite amândouă, nu pot ajunge de- 
cât la o cunoaştere abstractă şi la o slabă simţire a acestei 
iubiri, fără nici o legătură cu ceea ce este ea cu adevărat. 
Depăşind infinit puterea de pătrundere a facultăţilor noas- 
tre fireşti, iubirea dumnezeiască este cu neputinţă de înţe- 
les şi de exprimat prin cuvinte în toată adâncimea şi ne- 
mărginirea ei fără venirea Duhului Sfânt, Care ne-o des- 
coperă, ne face s-o cunoaştem şi s-o înțelegem. Sfântul 
Siluan spune stăruitor şi foarte adesea ce mare primejdie 
şi amăgire este pentru creştinul de rând să creadă că-L 
poate cunoaşte pe Dumnezeu, în starea de acum, şi cât de 
lung e drumul pe care-l are de străbătut pentru a ajunge 
să-L cunoască într-adevăr ca ceea ce este EI: iubire nețăr- 
murită. „Singur Duhul Sfânt ne face cunoscută iubirea lui 
Dumnezeu, şi nu mintea”; „Este cu neputinţă de tâlcuit 
cât de mult ne iubeşte Domnul. Numai prin Duhul Sfânt 
poate fi cunoscută această iubire şi atunci sufletul o simte 


85 Cf. Sf. Vasile cel Mare, Despre Duhul Sfânt, XVUL, 47: „Bună- 
tatea firească [...] porneşte de la Tatăl, trece prin Fiul cel unul şi 
ajunge la Duhul.” 

în chip neînțeles”; „Nimeni nu poate cunoaşte prin el 
însuşi ce este iubirea lui Dumnezeu dacă nu este învățat 
de Duhul Sfânt”; „Până când Domnul nu ne face cunoscut 
prin Duhul Sfânt cât de mult ne iubeşte, omul nu poate să 
o ştie, căci e cu neputinţă pentru mintea pământească să 
înțeleagă numai din cărţi cu ce fel de iubire iubeşte Dom- 
nul pe oameni”; „Nimeni nu poate înțelege această mare 
iubire (a Domnului) fără harul Sfântului Duh. Scripturile 
vorbesc despre aceasta, dar nici ele nu pot fi înţelese doar 
cu mintea, căci şi în Scriptură vorbeşte Acelaşi Duh 
Sfânt”; „Dacă n-am fi fost învăţaţi de Duhul Sfânt, n-am 
putea spune nimic despre iubirea Lui”, şi numai „harul lui 
Dumnezeu ne va povăţui”. „Fără Duhul Sfânt nimeni nu 
poate cunoaşte pe Dumnezeu, nici şti cum EI ne iubeşte. 
Şi deşi citim că EI ne-a iubit şi a pătimit din iubire pentru 
noi, noi nu ne gândim la aceste lucruri decât cu mintea, 
fără a simţi şi cu sufletul nostru aşa cum se cuvine această 
iubire a lui Hristos. Însă atunci când Duhul Sfânt ne în- 
vaţă, înțelegem limpede şi simțim această iubire”, „Dacă 
sufletul nu gustă pe Duhul Sfânt, nu poate cunoaşte pe 
Domnul, nici iubirea Lui”; „Când sufletul cunoaşte iubi- 
rea lui Dumnezeu prin Duhul Sfânt, simte fără umbră de 
îndoială că Domnul e un Tată iubitor pentru noi.” 

Vedem din cele de mai sus că Duhul Sfânt nu ne des- 
coperă iubirea lui Dumnezeu în mod abstract, ci ne face 
s-o simțim cu adevărat, prin experiere, s-o „gustăm” în 
chip real, cu toată fiinţa noastră. Cunoaşterea iubirii lui 
Dumnezeu descoperită prin Duhul Sfânt nu este o cunoaş- 
tere care poate fi depozitată de minte sub forma unui con- 
cept, sau tezaurizată de memorie ca simplă amintire, ci o 
cunoaştere experiată în mod fiinţial, care pătrunde întrea- 
ga făptură a omului — minte, suflet şi trup, punând pe ini- 
ma sa o pecete de neşters şi stăruind în om pentru vecie. 
„Am cunoscut — spune starețul din propria lui experienţă 

-— această iubire a lui Dumnezeu nu prin mintea mea, ci 
prin harul Duhului Sfânt”; „sufletul care a cunoscut pe 
Domnul prin Duhul Sfânt e rănit de dragostea Lui şi nu-L 
poate uita [...], îşi aduce aminte întotdeauna de EI şi de 
iubirea Lui pentru omenire”; „Te-ai arătat sufletului meu 
- faptul întrece înţelegerea mea — şi l-ai răpit cu iubirea 
Ta. Harul Duhului Sfânt a înrobit sufletul meu şi îi este cu 
neputinţă s-o uite.” Caracterul ontologic al acestei cu- 
noaşteri, neconceptuale ori imaginative, ci experiate în 
mod viu, se manifestă de altfel prin faptul că această cu- 
noaştere îl transformă pe cel care o primeşte, făcându-l 
asemenea cu Dumnezeu: „Cel care a cunoscut pe Domnul 
prin Duhul Sfânt devine asemenea Domnului, cum a zis 
Sfântul Ioan Teologul: «Vom fi asemenea Lui, fiindcă Îl 
vom vedea aşa cum este» (| In. 3, 2) şi vom vedea Slava 
Lui (In. 17, 24).” Sfântul Siluan se roagă chiar ca această 
preschimbare să se împlinească în toți oamenii: „Doamne, 
fă ca toţi oamenii [...] să cunoască iubirea Ta [...] şi, vă- 
zându-Te aşa cum eşti, să se facă asemenea Ție!” 

Noi trebuie să-L primim pe Duhul Sfânt pentru a cu- 
noaşte iubirea dumnezeiască, deoarece El este dătătorul 
acestei iubiri; El este Cel care ne-o împărtăşeşte; potrivit 
iconomiei dumnezeieşti (ca să vorbim în termeni dogma- 
tici), El este Cel care revarsă în noi iubirea Tatălui pentru 
Fiul său. Aşadar, pentru noi, oamenii, în chip nemijlocit 
„iubirea se naşte din Duhul Sfânt”, şi numai de la EI putem 
noi s-o primim şi numai prin El putem s-o cunoaştem. 

Toate acestea, Sfântul Siluan le spune din propria sa 
experiență: „Mare este iubirea cu care ne iubeşte pe noi 
Domnul! Ştiu aceasta de la Duhul Sfânt, pe care Domnul 
mi L-a dat prin milostivirea Sa”; „Duhule Sfinte! [...] 
Mi-ai dat să cunosc pe Domnul Ziditorul meu. M-ai făcut 
să cunoscut cu ce iubire El ne iubeşte!”; „N-aş fi putut cu- 
noaşte această iubire dacă nu m-ar fi învățat Duhul Sfânt, 

Cel ce învaţă tot ce-i bun.” Experienţa sa o continuă pe 
cea a Apostolilor şi a tuturor Sfinţilor: „Atunci când Du- 
hul Sfânt s-a pogorât peste Apostoli, ei au cunoscut prin 
experienţă ce este iubirea de Dumnezeu şi de oameni.” 

Şi de aceea, iarăşi, Sfântul Siluan se roagă pentru în- 
treaga lume, ca fiecare om să afle cât de mult ne iubeşte 
Dumnezeu: „Doamne, tu iubeşti zidirea ta. Cine poate în- 
țelege iubirea Ta sau gusta dulceața ei dacă nu o înveţi Tu 
Însuţi prin Duhul Sfânt? Te rog, Doamne, revarsă peste 
oameni harul Duhului Sfânt, ca ei să poată cunoaşte iu- 
birea Ta!”; „Doamne, luminează poporul Tău, prin Duhul 
Tău Cel Sfânt, ca toţi oamenii să cunoască iubirea Ta!”; 
„Doamne, fă ca oamenii să se întoarcă spre Tine, ca toți 
să cunoască iubirea Ta, în Duhul Sfânt!” 


Iubirea lui Dumnezeu pentru oameni ne este descope- 
rită de Duhul Sfânt în felurite chipuri. 

Mai întâi, ca milă: prin Duhul Sfânt se cunoaşte „cât 
de mare este milostivirea lui Dumnezeu”. Aflăm marea 
Lui îndurare şi statornica Sa bunăvoință şi că este întot- 
deauna gata să ne ierte greşelile şi păcatele noastre, numai 
să ne căim de ele. În repetate rânduri Sfântul Siluan spune 
lucrul acesta: „Când sufletul cunoaşte prin Duhul Sfânt pe 
Domnul, neîncetat, în fiecare clip, se minunează înaintea 
milei [...] Lui”; „Slavă Domnului că ne iubeşte atât de 
mult şi că prin Duhul Sfânt ne iartă păcatele!” Sfântul Si- 
luan se referă iarăşi, şi aici, la propria sa experienţă: „Eu 
însumi sunt un mare păcătos, dar scriu despre milostivirea 
lui Dumnezeu, pe care sufletul meu a cunoscut-o pe pă- 
mânt prin Duhul Sfânt.” 

Duhul Sfânt ne descoperă iubirea lui Dumnezeu ca 
blândeţe şi dulceaţă, bunătate. El ne face să cunoaştem 
mai cu seamă blândeţea lui Hristos, Care însuşi a zis: „În- 
văţaţi de la Mine, că sunt blând [...] cu inima” (Mt. II], 

29). „Sufletul cunoaşte prin Duhul Sfânt cât de blând este 
Domnul”; „în Duhul Sfânt sufletul vede cât de blând e 
Domnul”; în Duhul Sfânt „ne bucurăm de dulceaţa iubirii 
lui Dumnezeu”. | 

Prin descoperirea tuturor acestor forme de iubire ale 
lui Dumnezeu pentru noi, Duhul Sfânt ni-L revelează pe 
Dumnezeu ca Tată, în cazul acesta nu ca Tatăl Fiului, ci 
ca Tată al fiilor Săi, oamenii, Care mai mult chiar decât 
tatăl lor după trup voieşte întotdeauna binele lor, se în- 
grijeşte de ei şi le împlineşte clipă de clipă nevoile, ară- 
tându-Se blând şi iertător cu neputinţele lor, iubindu-i cu 
o iubire nețărmurită. „Prin Duhul Sfânt sufletul ştie că 
Domnul e Tatăl nostru”; „când sufletul cunoaşte iubirea 
lui Dumnezeu prin Duhul Sfânt simte fără umbră de în- 
doială că Domnul e un Tată pentru noi, tatăl nostru cel 
mai apropiat, cel mai bun şi mai drag!” 


6. Darul bucuriei, veseliei şi fericirii depline 


Spiritualitatea Sfântului Siluan, care în unele privințe 
apare ca dramatică, dată fiind experienţa chinuitoare a ia- 
dului şi a părăsirii harului, pe care a cunoscut-o, este to- 
tuşi precumpănitor o spiritualitate a bucuriei şi a fericirii 
în Dumnezeu, care sunt şi ele daruri ale Duhului Sfânt, le- 
gate de prezenţa Sa în sufletul şi trupul omului. Sfântul 
Siluan spune în repetate rânduri: „Cu Duhul Sfânt totul 
merge bine, totul este plin de bucurie, totul este minunat!” 

Starețul vorbeşte adeseori despre bucuria şi veselia pe 
care le află omul prin lucrarea şi prezența Duhului Sfânt 
în el8: „dacă în sufletul tău se află mai mult har, atunci în 


8 Cf. Gal. 5, 22; Avva Ammona, Epistole, VII, 2; IX, 4; XII, |; 
Sfântul Vasile cel Mare, Despre Duhul Sfânt, IX, 23; Sf. Macarie 
Egipteanul, Omilii duhovniceşti (Col. II), XVII, 7 (sufletul care a pri- 

el sunt o lumină şi o mare bucurie”; „Cine va putea tâlcui 
bucuria de a cunoaște pe Domnul (în Duhul Sfânt) şi de a 
tinde neîncetat spre El ziua şi noaptea!” De nenumărate 
ori Sfântul Siluan repetă că harul Duhului Sfânt bucură 
sufletul şi-l umple de veselie: „prin Duhul Sfânt Domnul 
este dulce inimii — e bucuria şi veselia noastră”; „Duhule 
sfinte, nu ne părăsi! Când eşti cu noi, sufletul înțelege că 
eşti de față şi-şi găseşte în Dumnezeu fericirea lui”; „Du- 
hul Sfânt bucură sufletul şi-l umple de bucurie pe pă- 
mânt”; dimpotrivă, dacă sufletul a pierdut pe Duhul Sfânt, 
„atunci se află într-o întristare şi o mâhnire de nedescris”. 
Duhul Sfânt se aseamănă unei mame pline de dragoste. 
Aşa cum o mamă îşi iubeşte copilul ei [...], aşa ne bucură 
pe noi Duhul Sfânt.” Bucuria aceasta o simte nu numai 
sufletul, ci şi trupul: „Ce dulceaţă este Duhul Sfânt! Bu- 
cură şi suflet, şi trup!” Bucuria dăruită de Duhul Sfânt nu 
este o simplă stare psihologică creată de simţirea Lui în 
noi, ci este propria Sa însuşire dumnezeiască, împărtăşită 
sufletului, care stăruie în alipirea de El. De aceea, Sfântul 
Siluan spune: „Bucuria noastră e Duhul Sfânt!”, „EI e bu- 
curia inimii”. Şi aici, o dată mai mult, Sfântul Siluan vor- 
beşte din propria sa experiență. 

Mai presus de bucurie şi veselie, Duhul Sfânt, prin 
prezenţa Sa în om, îi împărtăşeşte fericirea şi beatitudinea 
care-l sunt proprii: „Când Duhul Sfânt ne învaţă [...] 


mit harul Duhului Sfânt „se desfătează ca la o cină împărătească. Se 
veselesc şi se bucură cu bucurie mare”), 8; Sf. Diadoh al Foticeei, 
Cuvânt ascetic în 100 de capete, 33 (prin lucrarea Duhului Sfânt, 
sufletul, „îndulcindu-se atunci întreg de acea dulceaţă negrăită, nu 
mai poate cugeta la nimic altceva, fiind copleşit de o bucurie adân- 
că”), 34; Sf. Simeon Noul Teolog, Discursuri teologice, III, 52-53 
(„Duh care dăruieşte bucurie, veselie...”); Imne, „Rugăciune începă- 
toare” („Veselia cea nesfârşită [...] Bucuria cea veşnică [...] Bucu- 


ria şi Desfătarea mea necontenită”), XLVII, 15. 


313 


sufletul se simte ca în cer”; prin Duhul Sfânt sufletul [...] 
este fericit [...] şi aceasta e viața noastră sfântă”. 


7. Darul Împărăției cerurilor 
şi al bunătăţilor celor cereşti 


Cel care are pe Duhul Sfânt în el, prin El cunoaşte încă 
de aici, de pe pământ, desfătarea raiului şi a Împărăției ce- 
rurilor. „Duhul Sfânt — scrie starețul — ne dă să cunoaştem, 
pe cât e cu putință, plinătatea bucuriei raiului”; „cel în care 
Acesta locuieşte simte că poartă în el raiul”, pentru că 
„raiul este Împărăţia Duhului Sfânt”. De aceea, „când este 
în Duhul Sfânt, sufletul este covârşit şi nu are dorul lucru- 
rilor cereşti, căci Împărăţia Cerurilor este înlăuntrul nostru. 
Domnul a venit şi S-a sălăşluit întru noi (Le. 17, 21), iar 

„Împărăția lui Dumnezeu e Duhul Sfânt”. 

Pentru Sfântul Siluan, raiul şi Împărăţia cerurilor sunt 
mai înainte de orice cunoaşterea şi experierea prin Duhul 
Sfânt a lui Dumnezeu şi a iubirii Sale: „Nu poate vorbi 
despre rai decât cel care, în Duhul Sfânt, a cunoscut pe 
Domnul şi iubirea Lui pentru noi.” 


81 Cf. Sf. Macarie Egipteanul, Omilii duhovniceşti (Col. II), LX, 2; 
Sf. Chiril al Alexandriei, Tezaurul..., XI, PG 75, 173D („Spunem că 
Împărăţia cerurilor este darul Duhului Sfânt, după cuvântul lui Hris- 
tos, Care zice: «Împărăţia cerurilor este înlăuntrul vostru”); „Despre 
Sfânta Treime, VI („socot că [Evanghelistul Matei] numeşte Împără- 
ţia lui Dumnezeu lucrarea dumnezeiască în Duhul Sfânt, care 1 se po- 
triveşte desăvârşit ca unui Dumnezeu”; Sf. Simeon Noul Teolog, Dis- 
cursuri etice, UI, 43-44 („Preasfântul Duh este Împărăţia cerurilor, şi 
nu altceva”), XI, 704-706; Cateheze, VI, 111-114 („Împărăţia ceru- 
rilor este împărtăşirea Duhului Sfânt, fiindcă aceasta o spune cuvântul 
care zice că Împărăţia cerurilor e înlăuntrul nostru (Lc. 17, 21), ca să 
ne sârguim să luăm şi să avem înlăuntrul nostru Duhul Sfânt”). 

V. Condiţiile dobândirii Duhului Sfânt 


Sfântul Siluan vorbeşte despre prezența şi lucrarea 
Duhului Sfânt în om ca despre ceva real, evident şi firesc, 
pentru că aşa au devenit acestea pentru el. De aceca, se 
roagă ca toţi oamenii să primească în ei pe Duhul Sfânt şi 
să-L cunoască prin El pe Dumnezeu, prezentându-l ca pe 
un lucru uşor de împlinit şi la îndemâna tuturor. Trebuie 
să spunem însă o dată mai mult că Sfântul Siluan exprimă 
astfel propria sa experiență, situată pe o înaltă treaptă de 
desăvârşire duhovnicească. Este adevărat că, aşa cum 
spun mulți Părinţi, țelul vieţii duhovniceşti este dobândi- 
rea Duhului Sfânt; este iarăşi adevărat că, în principiu, 
acest lucru este posibil pentru toţi oamenii, deoarece fie- 
care dintre noi este chemat să primească darul acesta. Nu 
este mai puţin adevărat, pe de altă parte, că viaţa în Duhul 
Sfânt, ca viaţă în Hristos, este firească pentru om, de vre- 
me ce în viața Prea Sfintei Treimi îşi află omul împlinirea 
adevăratei sale naturi, aceea de a deveni dumnezeu prin 
har, altfel spus, de a se îndumnezeit$. 

Să nu credem însă că lucrul acesta poate fi împlinit 
uşor şi pe dată de oricare om. După cum spun Părinţii, 
„Duhul Sfânt nu Se află decât în sufletele celor care s-au 
făcut pe ei desăvârşiţi”S”, de aceea „din neam în neam, 
abia dacă EI se sălăşluieşte în câteva suflete”. Se află în 
mare înşelare cei care, sub cuvânt că Duhul Sfânt „pretu- 


58 Vezi studiul nostru: La Divinisation de lhomme selon saint 
Maxime le Confesseur, Paris, 1993; J. Gross, La Divinisation du 
chretien selon les Peres grecs, Paris, 1938; B. Sartorius, La Doctrine 
de la divinisation de lhomme d'apres les Peres grecs en general et 
Gregoire Palamas en particulier, Geneva, 1965. 

59 Avva Ammona, Epistole, XII, 3. 

zu Ibidem, 2. 

tindenea este şi toate le plineşte”, cred că-L poi afla în ei 
prin tehnici de meditaţie sau cei care, sub cuvânt că harul 
săvârşeşte toate în noi, cred că oricare dintre faptele şi 
gândurile lor sunt insuflate de Duhul Sfânt, sau cei care, 
instalându-se într-o stare psihică de pasivitate sau de pură 
receptivitate, cheamă pe Duhul Sfânt să vină în ei şi cred 
că, prin aceasta, L-au şi primit. 

Pentru Sfântul Siluan cea dintâi condiție pentru do- 
bândirea Duhului Sfânt este apartenenţa la Biserică. Ast- 
fel, el vorbeşte despre „Duhul Sfânt pe Care L-am cunos- 
cut în Biserică” sau despre „iubirea [lui Dumnezeu] aşa 
cum ne este ea descoperită în Biserică prin Duhul Sfânt”. 
Este de la sine înţeles că pentru el Biserica este Biserica 
Ortodoxă. Spunem aceasta pentru cei care văd în Sfântul 
Siluan „un sfânt fără frontiere”, într-un fel „supraeclezi- 
al”, care nu ţine seama de ceea ce are specific credința 
ortodoxă, învăţătura şi trăirea lui putând fi împlinite de 
oricare om, indiferent de natura credinței sale şi a Biseri- 
cii căreia îi aparține. 

Starețul Siluan nu stăruie asupra faptului că harul nu 
poate fi primit în toată plinătatea lui decât în Biserica Orto- 
doxă, pentru că, în ceea ce-l priveşte, lucrul acesta este de 
la sine înţeles; aflându-se într-un mediu total ortodox, n-a 
socotit de trebuinţă să facă asemenea afirmaţii. Din însem- 
nările sale totuşi se vede limpede părerea sa în această pri- 
vinţă: „Fericiţi suntem noi, creştinii ortodocşi, căci Domnul 
ne iubeşte şi ne dă harul Duhului Sfânt”; „Dacă Domnul 
însuşi nu ar fi dat Duhul Sfânt poporului ortodox şi sfinți- 
lor noştri păstori, n-am fi putut şti cât de mult EI ne iubeş- 


”! Mişcările harismatice şi penticostale ale confesiunilor occidentale 
au căzut, din păcate, în asemenea înşelări, provocate de fenomene de 
sugestie sau autosugestie colective, care i-au făcut pe cei mai mulți din- 
tre membrii lor să confunde, cu uşurinţă, psihicul cu duhovnicescul. 

te”; „în Biserica noastră, iubirea lui Dumnezeu e A oseutA 
prin Duhul Sfânt şi de aceea grăim despre ea”; „Duhul 
î este prezent în Biserica noastră, lucrează în Tainele 

: „Cât de fericiți suntem noi, creştinii ortodocşi, că 
Du ne-a dat viaţa în Duhul Sfânt!”; „Cât îi plâng pe 
oamenii care nu cunosc pe Dumnezeu! Dar noi, creştinii 
ortodocşi, suntem fericiți, căci ÎI cunoaştem pe Dumnezeu. 
Duhul Sfânt ne-a dat această cunoştinţă.” 


O a doua condiţie pentru a primi Duhul Sfânt este as- 
ceza, în sensul larg al acestui cuvânt. 

Ea constă, mai întâi de toate, în lupta neîncetată cu păca- 
tul, cu patimile şi cugetele rele. „Eu ştiu că celor ce luptă 
cu păcatul Domnul le dă nu numai iertarea, dar încă şi ha- 
rul Duhului Sfânt”, spune Sfântul Siluan, vorbind din pro- 
pria sa experiență, şi de aceea îndeamnă: „urăşte păcatul şi 
gândurile rele [...], şi atunci Domnul îţi va da harul Lui şi 
vei cunoaşte pe Domnul prin Duhul Sfânt.” Numai atunci 
când s-a lepădat cu totul de păcat, creștinul poate primi pli- 
nătatea harului: „de îndată ce omul încetează să mai păcă- 
tuiască [...], Domnul îi iartă totul şi-i dă harul Duhului 
Sfânt.” Doar atunci când omul s-a curățit de patimi, vădite 
în înclinările rele ale inimii şi în cugetele rele ales minţii, 
Duhul Sfânt I Se arată şi vine să se sălăşluiască în el”? 


% C£. Pateric, Pentru avva Longhin, 5; Sf. Arsenie cel Mare, Epis- 
tolă, 10 G„Voieşti tu ca Duhul sfânt să se pogoare peste tine? [...] Cu- 
rățeşte-ţi inima, şi Dumnezeu, văzând dreptatea inimii tale, îţi va trimite 
Duhul Său Cel Sfânt.”), Avva Ammona, Epistole, IX, 4; X, 1; XIII, 2 
(„Duhul nu vine decât în inima curată [...], căci sfânt fiind nu poate 
intra într-o inimă întinată (Înţ. Sol. 1, 4-5). Domnul nu L-a dat Apos- 
tolilor Lui până ce aceştia nu s-au curățit [...]. Căci Duhul Acesta, din 
vremea lui Abel şi a lui Enoh şi până în zilele noastre, Se dă inimilor 
celor drepți care sunt cu totul curaţi de păcat.”); Sf. Macarie Egipteanul, 
Omilii duhovniceşti (Col. 10), XVIII, 10; XIX, 9; Sf. Vasile cel Mare, 

Lupta cu păcatul, cu patimile şi cugetele rele se înso- 
țeşte cu lupta împotriva demonilor care le stârnesc. Este 
un război înfricoşător, greu de dus şi plin de suferință, pe 
care, aşa cum am văzut, l-a purtat şi Sfântul Siluan; ca 
avva Antonie şi mulți alți nevoitori, el a avut de îndurat 
vederea nesuferită a diavolilor şi atacurile lor pline de 
cruzime. De aceea, ca unul care ştie despre ce vorbeşte, el 
îi avertizează pe creştini: „până la venirea harului Duhu- 
lui Sfânt, sufletul duce mare luptă cu vrăjmaşii”. 

Asceza, care este în acelaşi timp luptă neîncetată îm- 
potriva patimilor şi străduință de a trăi potrivit virtuţilor 
pe care Hristos ni le-a descoperit în propria Sa persoană, 
se înfăptuieşte prin împlinirea poruncilor Lui, care este, 
iată, o altă condiţie a primirii Duhului Sfânt”. Astfel, cu 
o logică riguroasă, Sfântul Siluan arată că, „dacă toţi oa- 
menii [...] ar păzi poruncile lui Dumnezeu, atunci raiul ar 
fi pe pământ, căci «(Împărăţia lui Dumnezeu este înlăun- 
trul vostru». Iar Împărăția lui Dumnezeu e Duhul Sfânt.” 
„Dacă oamenii ar păzi poruncile lui Hristos [...] Duhul 
lui Dumnezeu ar locui în sufletele oamenilor.” 

Este limpede că se cuvine să păzim toate poruncile lui 
Dumnezeu. „Trebuie să păzim tot ceea ce Domnul ne-a 
poruncit în Evanghelii.” Totuşi Sfântul Siluan arată că 
anumite porunci înlesnesc în mod deosebit venirea Duhu- 
lui Sfânt. 

Mai întâi, pocăinţa. Şi lucrul acesta nu este deloc sur- 
prinzător, de vreme ce Sfântul loan Botezătorul a vestit 


Despre Duhul Sfânt, IX, 23; St. Simeon Noul Teolog, Discursuri etice, 
VII, 509-537; LX, 353-355, X, 610-611; XII, 183-185. 

% CE. Sf. Macarie Egipteanul, op. ciz. (Col. I1), XII, 6, 8; XIX, 1, 
7; Sf. loan Gură de Aur, Omilii la cuvintele: „Având acelaşi duh al 
credinței”, |, 6; Sf: Isaac Sirul, Epistole, 4; Sf. Simeon Noul Teolog, 
op. cit., V, 420-421. 

căile Domnului chemându-i pe oameni la pocăință, şi În- 
suşi Hristos îşi începe propovăduirea cu îndemnul: „Po- 
căiţi-vă, că s-a apropiat Împărăţia cerurilor!” Prin pocăin- 
ță omul se leapădă de rău şi de omul cel vechi şi poate 
duce o viaţă nouă în Hristos prin Duhul Sfânt. Astfel, 
spune Sfântul Siluan, cel care se pocăieşte se face prin 
Duhul Sfânt asemenea Domnului; iar cel care nu se că- 
ieşte se aseamănă Vrăjmaşului: „Cel ce nu se pocăieşte 
[...] se aseamănă Vrăjmașului.” În repetate rânduri Sfân- 
tul Siluan arată că între pocăință şi venirea Duhului Sfânt 
în suflet este o strânsă legătură: „Domnul se bucură de su- 
fletul care se pocăieşte întru smerenie şi îi dă harul Du- 
hului Sfânt”; „celui ce se pocăieşte Domnul îi dă în dar 
harul Duhului Sfânt”; „Tot sufletul care şi-a pierdut pacea 
trebuie să se pocăiască [...] atunci bucuria şi pacea (Du- 
hului Sfânt) vor domni din nou în suflet”; „prin pocăință 
vine harul Duhului Sfânt”. 

O altă condiţie importantă pentru primirea Duhului 
Sfânt, pentru Sfântul Siluan, este ascultarea: „Prin ascul- 
tare se dă harul Duhului Sfânb$, „fii ascultător [...] şi 
negreşit Domnul îţi va da să-L cunoşti prin Duhul Sfânt”. 

Ascultarea este cale scurtă şi neprimejduită — dar deloc 
uşoară — de a dobândi smerenia, care, fără nici o îndoială, 
este pentru Sfântul Siluan condiţia esenţială a primirii 
Duhului Sfânt: „într-un suflet smerit locuieşte Duhul 
Sfânt”; „Când sufletul e smerit şi Duhul lui Dumnezeu 
este în el"%. De nenumărate ori, în chip stăruitor, Sfântul 
Siluan spune că: prin smerenie oamenii pot „să primească 
pe Duhul Sfânt”; „sufletelor smerite Domnul le arată lu- 
crurile Sale care sunt de neînțeles pentru înţelegerea noas- 


% Cf. Sf. Macarie Egipteanul, op. ciz. (Col. II), XII, 8. 
95 A se vedea, de asemenea, Sf. Macarie Egipteanul, Omilii du- 
hovniceşti (Col. II), XIX, 1, 7, Apoftegme, seria anonimilor, N 575. 

tră, dar care se descoperă prin Duhul Sfânt”. De aceea, 
Sfântul Siluan îl îndeamnă pe cititorul său: „Dacă vrei să 
ai în mod simţit harul Duhului Sfânt, atunci smereşte-te”; 
„Dacă vrei să cunoşti pe Domnul, smereșşte-te cu toată 
fiinţa [...] şi negreşit Domnul îţi va da să-L cunoşti prin 
Duhul Sfânt”; „dacă te smereşti, atunci şi ţie Duhul Sfânt 
îţi va descoperi pe Domnul nostru”. 

Nimic altceva nu cere Dumnezeu de la noi pentru a ne 
dărui pe Duhul Său cel Sfânt decât un duh cu adevărat 
smerit: „de îndată ce omul [...] se smereşte înaintea lui 
Dumnezeu, Domnul [...] îi dă harul Duhului Sfânt”; „nu 
mai celor smeriţi li se descoperă Domnul prin Duhul 
Sfânt”, „Cel ce caută smerenia are acest foc (al harului 
Sfântului Duh), căci Domnul dă celui smerit harul Săw” 
Cu adevărat, „mândria nu lasă loc [în om] pentru Bail 
Sfântului Duh” şi „dacă [Duhul Sfânt] nu-şi face sălaş în 
noi, aceasta nu vine decât din mândria minţii noastre”. 
Sfântul Siluan vede cu mâhnire că „oamenii nu învață 
smerenia şi din pricina mândriei lor nu pot primi harul 
Duhului Sfânt”, căci „oamenii care nu învață smerenia 
[...] nu pot primi harul Duhului Sfânt”. 

Dacă pentru a-L primi pe Duhul Sfânt este de ajuns ca 
omul să se smerească cu toată ființa lui, pentru a-L păstra 
însă neîncetat e nevoie să păstrăm neîncetat şi smerenia, 
adică ea trebuie să devină o stare firească a omului: „pen- 
tru a păstra harul trebuie să ne smerim neîncetat”, „dacă 
sufletul se smereşte în tot ceasul, harul nu-l părăseşte”; 
„toată viaţa învaţă sufletul smerenia lui Hristos [...] până 
ce va ajunge cu adevărat smerit”. 

Toate acestea oglindesc propria experienţă a starețului, 
căci, aşa cum am văzut, el însuşi mărturiseşte că, o dată, 


% Cf. Sf. Simeon Noul Teolog, op. cit., IX, 451-453: „Fără smeri- 
tă cugetare nu se poate face cineva vas al harismelor Duhului”. 

Duhul Sfânt s-a îndepărtat de el tocmai din pricina cuge- 
telor de mândrie: „Din pricina mândriei mele a trebuit să 
îndur ca harul Sfântului Duh să mă părăsească. E, 

O altă condiţie indispensabilă pentru primirea Duhului 
Sfânt este iubirea de Dumnezeu şi de aproapele”. Este 
adevărat că adesea Sfântul Siluan arată că această îndoită 
iubire este ea însăşi un dar al Duhului Sfânt, aşadar pre- 
supune prezența Lui, dar se cuvine să amintim că aici 
avem de-a face cu o împreună-lucrare a omului cu Dum- 
nezeu: omul trebuie să-şi manifeste bunele intenții — adică 
bunăvoința şi libera alipire de Dumnezeu —, pe care Du- 
hul Sfânt le desăvârşeşte, conferindu-le o dimensiune su- 
pranaturală. În chip deosebit Sfântul Siluan stăruie asupra 
iubirii vrăjmaşilor, fără de care Duhul Sfânt nu Se poate 
sălăşlui în om, iar omul nu poate simţi harul Său. „Cel ce 
nu iubeşte pe vrăjmaşii lui nu poate cunoaşte [...] dulcea- 
ţa Sfântului Duh”, dar „Duhul Sfânt ne învaţă să iubim pe 
vrăjmaşii noştri”. Sfântul Siluan spune: „Doamne, Tu ai 
dat porunca de a iubi pe vrăjmaşi, dar aceasta ne este cu 
anevoie nouă, păcătoşilor, dacă nu e cu noi harul Tău.” 
De aceea, el se roagă, în felul său obişnuit, în numele tu- 
turor: „Doamne [...], învaţă-ne pe noi, prin Duhul Sfânt, 
să iubim pe vrăjmaşii noştri!” 

O ultimă „condiție esenţială pentru primirea harului este 
rugăciunea” 5 Pe deo parte, Domnul ne trimite Duhul Său 
Cel Sfânt numai dacă noi voim să-L primim şi dacă-L ce- 
rem: „Doamne, dă-ne în dar smerit Duhul Tău Cel 
Sfânt!”; „O, cum trebuie cerut Domnului ca El să dea su- 
fletului smerit pe Duhul Sfânt!” Însuşi Sfântul Siluan se 
roagă pentru aceasta: „Doamne, trimite asupra noastră pe 
Duhul Tău Cel Sfânt!” Pe de altă parte, prin rugăciune şi 


97 Cf. Sf. Macarie Egipteanul, op. cit. (Col. II), XIX, 7. 
% Ce. Idem, Ibidem (Col. ID, XIX, 1, 7; XXX, 6. 

în rugăciune ne este dat Duhul Sfânt de Dumnezeu: „su- 
fletul celui ce se roagă cunoaşte pe Duhul Sfânt.” 

Rugăciunea, la rândul ei, cere atenţie şi înfrânare, cu- 
răţie şi smerenie: „Dacă vrei rugăciunea curată, fii smerit, 
înfrânat [...] ascultător, şi rugăciunea te va iubi”; iar „în 
rugăciunea săvârşită cu smerenie” „Duhul Sfânt se face 
cunoscut”. Rugăciunea trebuie să fie stăruitoare şi neînce- 
tată, de unde importanţa pe care Sfântul Siluan o acordă 
rugăciunii inimii sau rugăciunii lui lisus care, mai mult şi 
mai uşor decât orice altă rugăciune, ajută sufletul să îm- 
plinească tot ce se cere pentru a te putea ruga. De aceea, 
Sfântul Siluan îndeamnă: „Roagă-te din adâncul inimii 
ziua şi noaptea şi atunci Domnul îţi va da harul lui şi vei 
cunoaşte pe Domnul prin Duhul Sfânt.” 


VI. Cum recunoaşte omul 
prezenţa Duhului Sfânt în el 


În viaţa duhovnicească omul este pândit de felurite şi 
înfricoşătoare amăgiri. Una dintre ele este să creadă că el 
gândeşte, vorbeşte şi acţionează insuflat de Duhul Sfânt, 
atunci când lucrul acesta nu este adevărat. În Pateric şi în 
Vieţile sfinților se pomeneşte de mulți monahi înşelaţi în 
acest chip, care, socotind că au pe Duhul Sfânt în ei, de 
fapt căzuseră pradă vicleniei diavoleşti. Se pune aşadar 
problema de a şti cum poate omul deosebi adevărata pre- 
zenţă şi lucrare a Duhului Sfânt în el de o prezenţă şi lu- 
crare străină şi pe care I le atribuie Duhului Sfânt sub 
efectul unei amăgiri. 

Realizarea tuturor condiţiilor prezentate mai înainte — 
pocăinţa, întoarcerea de la păcate, curăția, ascultarea, 
smerenia, iubirea de aproapele, rugăciunea — constituie un 

criteriu preţios, pe care, după cum am văzut, Sfântul Si- 
luan îl aminteşte adesea. Dimpotrivă, dacă omul este lip- 
sit de căință, dacă nu s-a lepădat de păcatele sale, dacă nu 
s-a curăţit de patimi, dacă nu-şi fereşte mintea de cugetele 
rele şi nu-şi opreşte inima de la alunecare, dacă nu este 
ascultător şi smerit, dacă nu-l iubeşte pe aproapele lui sau 
dacă n-are rugăciune neîncetată, este cu neputinţă ca Du- 
hul Sfânt să viețuiască în el, pentru că Duhul Sfânt nu află 
în el loc vrednic de venirea Sa. 

La toate acestea Sfântul Siluan adaugă şi alte criterii. 
„Pe Duhul Sfânt sufletul îl recunoaşte după pacea şi dul- 
ceața Lui”; „sufletul simte venirea Ta [...] Tu dai pace 
minții şi dulceaţă inimii”. Orice prezenţă şi orice lucrare 
din suflet care iscă tulburare ori mânie şi iuțime nu pot fi, 
aşadar, atribuite Duhului Sfânt şi chiar trebuie socotite 
drept semn sigur al absenței Sale. 

Prin corelaţie, omul credincios recunoaşte prezenţa şi 
lucrarea Duhului Sfânt după pacea, iubirea şi mila pe care 
el însuşi le simte față de toți oamenii („dacă se află în su- 
flet puţin har, atunci cunoşti pacea şi simți iubire față de 
toţi”), şi chiar pentru vrăjmaşii săi. Lipsa iubirii de vrăj- 
maşi şi a rugăciunii pentru ei este iarăşi semn sigur al ab- 
senței Duhului: „cel ce n-a primit pe Duhul Sfânt nu do- 
reşte să se roage pentru vrăjmaşii lui”, de aceea, spune el, 
„dacă nu ţi-e milă de păcătosul care va fi chinuit în foc, e 
semn că nu harul lui Dumnezeu e în tine, ci un duh rău”. 

Pe o treaptă mai înaltă a vieții duhovniceşti, spune 
Sfântul Siluan, „în suflet e o lumină şi o mare bucurie”. 

Iar pe o treaptă şi mai înaltă, arată stareţul, „chiar şi 
trupul simte harul Sfântului Duh”: „Duhul Sfânt umple 
omul întreg; suflet, minte şi trup”; „Duhul Sfânt umple de 
harul Lui tot omul: suflet, minte şi trup”; „Duhul Sfânt 
pătrunde sufletul, mintea şi trupul”. Starețul mărturiseşte 
astfel că „Domnul mi-a făcut dar harul Sfântului Duh cu 

un asemenea belşug de revărsare, că a umplut întreg su- 
fletul şi trupul meu cu har”; „Cel ce poartă harul în trupul 
şi sufletul său, acela a atins iubirea desăvârşită”. Sfântul 
Siluan se referă aici la acea încredințare şi plinătate a ini- 
mii în care se sălăşluiește Duhul Sfânt, despre care au 
vorbit înaintea lui unii Părinţi, ca Sfântul Macarie, Sfântul 
Diadoh al Foticeei sau Sfântul Simeon Noul Teolog, şi pe 
care ei l-au numit plerophoria. 

Sfântul Siluan arată că încredințarea că L-ai primit pe 
Duhul Sfânt în tine ţine de o experiere a inimii, care se 
face în chip minunat şi de nespus, pentru că este suprana- 
turală — ca una care este dată de Duhul Sfânt Însuşi — şi cu 
totul personală. De aceea, Sfântul Siluan se referă la pro- 
pria sa experienţă: „Ştiu din experiență ce înseamnă a fi 
în Duhul Sfânt şi ce înseamnă a fi lipsit de EL.” Semnul 
cel mai sigur al realităţii şi eficacității venirii Duhului 
Sfânt este însăşi această experiere a Lui în chip minunat. 
Omul care a avut o asemenea experiență, spune Sfântul 
Siluan, cunoaşte sau altfel spus recunoaşte îndată harul 
Duhului Sfânt: „Sufletul ştie când e îmbogățit de har [...], 
dar în acea clipă nu vei fi în stare să scoţi un singur cu- 
vânt, căci sufletul tău e schimbat prin revărsarea Sfântului 
Duh”; „sufletul ştie că un Oaspete preaiubit a venit [...] şi 
spune: Trecerea Ta a lăsat o mireasmă în sufletul meu”. 
Această cunoaştere nu are, după cum se vede, nimic ab- 
stract; ea nu ţine de concepte, ci mai curând de o simţire 
duhovnicească: „Cel care a gustat o dată Sfântul Duh re- 
cunoaşte apoi gustul harului”, spune Sfântul Siluan; şi ia- 
răşi: „Sufletul care a gustat Duhul Sfânt ÎL deosebeşte 
după gustul Lui, căci scris este: «Gustaţi şi vedeți ce bun 
este Domnul» (Ps. 33, A dai „Harul, scrie Sfântul Siluan, 


% Cf. Avva Ammona, Epistole, XIII, 2: „Cine este cel care a sim- 
țit mireasma Duhului dacă nu sufletul în care E] locuieşte?” 

nu vine fără ca sufletul să-l cunoască”; cel care are în el 
harul Duhului Sfânt îl are „în mod simţit”!%. „Noi simţim 
prezenţa Lui în noi”; „sufletul trebuie să simtă că Duhul 
Sfânt trăieşte în el”, repetă el. Cel care a experiat o dată 
prezenţa Duhului ştie şi când El pleacă, iar atunci îndură 
— prin simţirea părăsirii — o mare suferinţă, pe care omul 
de rând, care nu simte această absență, n-are cum s-o 
cunoască!0!. 

O asemenea experienţă, a prezenței (şi absenței) Duhu- 
lui Sfânt, o au însă numai cei desăvârşiți; încredințarea ade- 
vărului ei le este dată lor de Însuşi Duhul Sfânt. Ceilalţi 
oameni pot să ajungă în această privință la înşelare, căzând 
chiar pradă vicleniei demonilor şi a lui Satan, care adesea 
„se preface în înger al luminii” (2 Cor. 11, 14). 

Pentru a scăpa de o asemenea amăgire şi de astfel de 
curse, spune Sfântul Siluan, cei care n-au ajuns la desă- 
vârşire trebuie să-şi găsească un părinte duhovnicesc în- 
cercat, care să-i ajute să deosebească duhurile: „Începăto- 
rul are nevoie de o călăuză duhovnicească, întrucât până 
la venirea harului Sfântului Duh, sufletul duce mare luptă 
cu vrăjmaşii şi nu-şi poate da seama când vrăjmaşul este 
cel ce-i aduce dulceaţa la rugăciune. Numai cel ce a gustat 
el însuşi harul Sfântului Duh poate deosebi acesta.” 


100 Cf. Sf. Macarie Egipteanul, Omilii duhovniceşti (col. 11), 
XXV, 6 („Duhul bunătăţii lucrează în suflet cu adevărat, cunoscut 
deplin (plerophoria) şi simţit ca putere”; „harul Duhului Sfânt rodeşte 
în suflet cu putere roade vrednice de EI, întru deplină simţire şi 
cunoaştere” — plerophoria);, Sf. Diadoh al Foticeei, Cuvânt ascetic... 
91 („Dorind eu să cunosc lămurit dragostea lui Dumnezeu, mi-a dăru- 
it aceasta Bunul întru simţire şi încredințare multă” — plerophoria); 
cf. ibidem, 44, 68, 90, 91, 95. 

101! Am văzut, în capitolul dedicat părăsirii, că experiența Sfântului 
Siluan este identică în această privinţă cu cea a Sfântului Simeon 
Noul Teolog. 

VII. O teologie pusă în fapt 


Atunci când vorbeşte despre Duhul Sfânt, Sfântul Silu- 
an se fereşte de orice consideraţii sau concepte care țin de 
teologia speculativă. Tot ceea ce spune este foarte simplu, 
direct, concret; de fapt, el face un fel de descriere a pro- 
priei experienţe lăuntrice, exprimă relația sa personală cu 
Duhul Sfânt, vorbeşte despre Duhul Sfânt plecând de la 
prezenţa şi lucrarea Lui în el; mai cu seamă și mai presus 
de orice, Sfântul Siluan vorbeşte despre ceea ce Însuşi 
Duhul Sfânt i-a descoperit despre Sine. De aceea, învăţă- 
tura lui nu ţine de o teologie academică, ci de acea theolo- 
gie despre care Părinţii răsăriteni spun că este cunoaştere 
în chip minunat, supranatural, a lui Dumnezeu, cunoaşte- 
re care covârşeşte capacităţile fireşti ale omului, care este 
dată de Dumnezeu şi pe care omul o simte în chip duhov- 
nicesc cu întreaga lui ființă, cu mintea, sufletul şi trupul 
său. 

Putem constata totuşi că Sfântul Siluan, chiar dacă se 
ține departe de orice afirmaţii propriu-zis dogmatice, 
ajunge să exprime adevăruri fundamentale ale credinței 
ortodoxe exprimate în dogma ei şi ne aşază înainte, de-a 
lungul scrierii sale, o teologie pusă în fapt, izvorâtă din 
sfânta sa viețuire. 

Astfel, Sfântul Siluan recunoaşte dumnezeirea Duhului 
Sfânt şi-I atribuie aceeaşi natură şi demnitate ca Tatălui şi 
Fiului, numindu-L, ca şi pe Tatăl şi pe Fiul, „Domn”. 

În chip stăruitor el Îi atribuie Duhului Sfânt aceleaşi 
însuşiri pe care, cu aceeaşi stăruință, 1 le atribuie şi Fiului, 
ca, de pildă, blândeţea, iubirea şi smerenia: „Domnul 
spune: «Învăţaţi de la Mine că sunt blând şi smerit cu 
inima...» [...] Domnul vorbeşte aici despre Duhul Sfânt”; 
„îmi aduc aminte de dulceața Duhului Sfânt. Cunosc iubi- 
rea Domnului şi cât de dulce este ea sufletului şi trupu- 

lui”. El sesizează aceste însuşiri şi când e vorba de relația 
lui cu Fiul, şi când e vorba de relaţia lui cu Duhul Sfânt, 
exprimând astfel un adevăr de credință fundamental, 
anume că Fiul şi Duhul Sfânt au aceeaşi natură dumne- 
zeiască şi deci aceleaşi calități şi puteri. Blândețea şi iu- 
birea Fiului şi Duhului sunt una şi aceeaşi: blândețea şi 
iubirea dumnezeiască, blândeţea şi iubirea lui Dumnezeu 
Cel Unul. „Duhul Sfânt e iubire şi dulceaţă [...] Cel ce a 
cunoscut pe Dumnezeu prin Duhul Sfânt nu se mai poate 
sătura; ziua şi noaptea se avântă spre Dumnezeul Cel viu, 
căci mare e dulceaţa iubirii dumnezeieşti.” 

Prin intermediul propriei sale experienţe, învățat de 
Sfântul Duh, Care El Însuşi i-a dat să cunoască „ce fel” 
este Dumnezeu, Sfântul Siluan înțelege şi mărturiseşte în 
învățătura sa că mai presus de toate Dumnezeu este lu- 
bire, vădind astfel că descoperirea care i s-a dat este ace- 
eaşi cu cea din Evanghelia lui loan: „Dumnezeu este Iu- 
bire” (1 In. 4,6). 

Prin experierea prezenţei lui Dumnezeu în el, Sfântul 
Siluan percepe în mod concret că Cele Trei Persoane 
dumnezeieşti au una şi aceeaşi natură, sălăşluind Una în 
Cealaltă — ceea ce teologia numeşte „perihoreză” —, şi că 
această împreună-pătrundere care caracterizează viața 
dumnezeiască a Prea Sfintei Treimi se vădeşte şi în mani- 
festarea Ei către oameni. Însuşi Domnul spune: „Eu sunt 
întru Tatăl şi Tatăl este întru Mine” (cf. In. 14, 10) şi „voi 
în Mine şi Eu în voi” (In. 14, 20). 

Prin propria sa experiență, el cunoaşte că Duhul Sfânt 
este Duhul Fiului („Duhul lui Hristos pe Care mi L-a dat 
Domnul”), după cum este şi Duhul Tatălui. 

Sfântul Siluan constată apoi că, în manifestarea lui 
Dumnezeu şi în împărtăşirea harului Său oamenilor — 
ceea ce teologia speculativă numeşte „iconomie” —, Du- 
hul Sfânt vine după Fiul. Bunurile dumnezeieşti ne sunt 

date de la Tatăl şi de la Fiul prin Duhul Sfânt. Într-o for- 
mulă scurtă, Sfântul Siluan spune: „Domnul (Fiul) ne-a 
dat pe pământ pe Duhul Sfânt de la Tatăl.” Hristos este 
Cel care dă credincioşilor harul Sfântului Duh şi-l revarsă 
asupra lor. 

Sfântul Siluan afirmă, de asemenea, că Duhul Sfânt 
este cel care descoperă şi face cunoscută Persoana Fiului 
şi însuşirile Sale: „Am văzut pe Domnul prin Duhul 
Sfânt”; „Duhul Sfânt îţi va descoperi pe Domnul nos- 
tru”"%2, lucru pe care-l susțin toți Sfinţii Părinţi, întemeiaţi 
pe acest cuvânt al Domnului: „Acela (Duhul Sfânt) va 
mărturisi pentru Mine” (În. 15, 26). 

Sfântul Siluan dă mărturie, de asemenea, de acest ade- 
văr al credinţei ortodoxe, anume că Dumnezeu, în acelaşi 
timp, este şi inaccesibil, incognoscibil, inexprimabil — 
după natura Sa —, dar se şi comunică în întregime oame- 
nilor şi le face cunoscute tainele Sale prin Duhul Sfânt!%. 

Aflăm la Sfântul Siluan, exprimată într-o manieră sim- 
plă şi directă, nu numai distincția dintre natura şi energiile 
dumnezeieşti, dar şi distincţia (elaborată de Grigorie al 
Ciprului, iar apoi de Sfântul Grigorie Palama) dintre Per- 
soana Sfântului Duh şi harul Său. Sfântul Siluan spune 
limpede că noi primim „harul Duhului Sfânt”, şi nu Însăşi 
Persoana Duhului, chiar dacă adesea priveşte harul ca 
fiind Însuşi Duhul Sfânt — pentru că întotdeauna harul se 
primeşte prin Duhul Sfânt şi în Duhul Sfânt —, căci el este 
harul dumnezeiesc pe care-l au în comun toate Cele Trei 
Persoane ale Prea Sfintei Treimi. 


192 Cf: „Tu şi tot ce are legătură cu Tine nu pot fi cunoscute decât 
prin Sfântul Duh”, „sub lucrarea Duhului Sfânt, sufletul şi mintea 
recunosc îndată pe Domnul”. 

1% În această privinţă, a se vedea îndeosebi Sfântul Vasile cel 
Mare, Despre Sfântul Duh, IX, 22. 

Şi în acest caz, ca şi în multe altele, Sfântul Siluan ex- 
primă cu stăruință faptul că Dumnezeu ni Se descoperă şi 
ni Se comunică întotdeauna în chip personal şi printr-o re- 
laţie personală. 


VIII. Sfântul Siluan şi Tradiţia patristică 


Pentru a situa mărturia şi învățătura Sfântului Siluan 
în raport cu Tradiţia patristică, în acest capitol am ales 
drept metodă studierea poziției Sfântului Siluan bazân- 
du-ne numai pe propriile lui texte şi menţionând texte- 
Je patristice paralele în note; aceasta, pentru a nu repe- 
ta aceleaşi citate şi pentru a nu spune de fiecare dată că 
şi ceilalți Părinţi afirmă acelaşi lucru. Într-adevăr, Sfân- 
tul Siluan, în fond, nu spune nimic cu totul original; 
putem constata, consultând notele expunerii noastre, că 
aproape toate afirmaţiile starețului cu privire la Duhul 
Sfânt au un temei în Sfânta Scriptură sau le aflăm în 
scrierile Părinților care au trăit înaintea lui. Ceea ce la 
ceilalţi Părinţi apare ca presărat ici şi colo, la Sfântul 
Siluan aflăm înmănuncheat; este uimitor să constați că 
însemnările sale sunt o sinteză aproape!% completă a 
învățăturilor biblice şi patristice, sinteză care n-a fost 
realizată în mod abstract sau formal, în urma unei 
munci de cercetare sau a unor lecturi de care să i se fi 
impregnat spiritul, ci s-a înfăptuit în propria sa viaţă, 
pe care însemnările sale nu fac decât pur şi simplu s-o 
descrie. 


19 Spunem „aproape”, pentru că Sfântul Siluan, în afară de faptul 
că a lăsat deoparte domeniul propriu-zis teologic, nu a abordat anu- 
mite puncte pe care le aflăm la ceilalți Părinţi, de pildă rolul Duhului 
Sfânt în legătură cu Botezul sau cu celelalte Taine. 


329 


Multe dintre temele abordate de Sfântul Siluan pot fi 
aflate la unii Părinţi, pe care i-am numit deja în capitolele 
precedente şi cu care se înrudeşte prin experiența sa: 
Avva Ammona!%, Sfântul Macarie Egipteanul şi Sfântul 
Simeon Noul Teolog!%. 

Originalitatea învăţăturii şi mărturiei Sfântului Siluan 
stau însă în atotprezenţa Duhului Sfânt şi în stăruința 
deosebită asupra anumitor aspecte ale lucrării Lui în 
suflet — mai cu seamă asupra rolului Său pedagogic şi a 
funcţiei Sale de dătător al cunoaşterii lui Dumnezeu şi 
descoperitor al iubirii şi smereniei lui Hristos —, ca şi 
asupra unora dintre însuşirile Sale dumnezeieşti pe care 
le împărtăşeşte sufletului omenesc, îndeosebi blândeţea 
şi smerenia. 

Învățătura şi mărturia Sfântului Siluan cu privire la 
Duhul Sfânt capătă de asemenea un relief specific prin 
cele două teme caracteristice lor: experierea iadului şi iu- 
birea de vrăjmaşi. Experierea chinurilor iadului, deznă- 
dejdea şi suferințele pe care le-a avut de îndurat l-au făcut 
pe Sfântul Siluan să-L simtă cu adevărat pe Duhul Sfânt 
ca pe „Mângâietorul” sufletului său. Iar cât priveşte iubi- 
rea de vrăjmaşi, Sfântul Siluan ne-o descoperă ca pe unul 
dintre semnele sigure ale prezenţei cu adevărat a Duhului 
Sfânt în om. 


19% Intenţionăm să consacrăm un studiu comparativ mai precis re- 
feritor la spiritualitatea Sfântului Siluan şi a Avvei Ammona, autor 
puțin cunoscut, care a fost unul dintre ucenicii Sf. Antonie şi care a 
exercitat o influență esenţială asupra Sf. Macarie Egipteanul şi a cărui 
învăţătură credem că are o tonalitate şi un conţinut uimitor de apro- 
piate de cea a stareţului Siluan: 

1% Experienţa Sf. Siluan este cu siguranță foarte apropiată şi de 
cea a Sf. Serafim de Sarov, dar scrierile acestuia sunt prea restrânse 
pentru a putea stabili o paralelă semnificativă. 

Nu putem sfârşi aceste rânduri decât cu aceeaşi rugă- 
ciune cu care se încheie, într-un chip plin de înţelesuri, în- 
semnările Sfântului Siluan: 

;„Duhule Sfinte, vino şi Te sălăşluieşte întru noi, ca toți 
cu un glas să slăvim pe Ziditorul nostru, Tatăl, Fiul şi 
Sfântul Duh. Amin!” 

Sfârşit, şi lui Dumnezeu Cel în Treime slăvit, laudă! 


PARTEA A DOUA 


Texte ale 
Sfântului Siluan Athonitul 


I 


... 


Convorbiri cu copiii 


Introducere 


În timpul războiului ruso-japonez (1904-1905), ca rezervist 
al corpului de gardă imperială, Siluan a fost chemat în Rusia. 
EI a părăsit mânăstirea pe 30 decembrie 1904 şi s-a întors aici 
pe 16 octombrie 1905. În acest interval n-a fost trimis pe front, 
ci a rămas în satul său natal. Ca să-şi poată continua vieţuirea 
după rânduiala monahală, în linişte şi singurătate, şi-a făcut o 
cabană în afara satului, în câmp. Acolo era locul de joacă al 
copiilor din sat, aşa că se vedeau adesea şi ei chiar veneau să-l 
vadă. Textul care urmează reproduce una dintre convorbirile 
purtate cu ei sau poate înmănunchează amintirile mai multor 
asemenea convorbiri. 

Aceste cuvinte au fost rostite de un monah de treizeci şi opt 
de ani, care nu ajunsese încă la înălțime duhovnicească şi la 
sfinţenia de care sunt impregnate celelalte scrieri ale sale — 
mai toate, trebuie să amintim acest lucru, puse pe hârtie către 
sfârşitul vieţii sale —, dar care totuşi trecuse prin experienţele 
marcante ale vieţii sale duhovniceşti. Ele prezintă interes nu 
numai pentru că sunt nişte prime învățături cunoscute ale sta- 
rețului, dar şi pentru că în ele sunt deja prezente temele funda- 
mentale ale mărturiei sale. Ele exprimă o profundă experiență 
duhovnicească, pe care Sfântul Siluan a socotit-o vitală şi pe 
care nu se sfieşte să o împărtăşească, într-un limbaj simplu şi 
aproape naiv, unor copii. Se vorbeşte aici despre frumuseţea 
lumii cereşti, infinit mai minunată decât cea a naturii create, 
despre dorul de Dumnezeu, despre necesitatea pocăinţei, de- 
spre grija compătimitoare ca toți oamenii să ajungă să-L cu- 
noască pe Dumnezeu şi iubirea Lui de oameni, prin Duhul 

Sfânt, ca şi ei să-L poată iubi desăvârşit, să-L slăvească neîn- 
cetat şi să se bucure în El. Să remarcăm, de asemenea, chema- 
rea la discernământ duhovnicesc: putem şti că-L iubim pe 
Dumnezeu dacă ne ferim să păcătuim, dacă simţim bucurie şi 
pace în inimă, dacă voim să ne aducem aminte întotdeauna de 
Dumnezeu şi să ne rugăm tot timpul; putem cunoaşte ce fel de 
cugete se mişcă în străfundul nostru, deosebindu-le pe cele 
bune de cele rele, dacă avem tot timpul în minte gândul că 
Dumnezeu ne vede. 


Copilaşii aleargă pe câmpie, culeg floricele, cântă şi se 
bucură pentru că harul lui Dumnezeu îi veseleşte. Dar iată 
că văd un monah şi-i zic: 

- Priveşte, Domnul a împodobit cerul cu stele şi pă- 
mântul cu râuri şi grădini; vulturii zboară în înaltul ceru- 
lui, pe sub nori, şi se bucură de frumuseţea naturii, păsă- 
rile cântă voios prin tufişuri şi prin câmpii, iar tu, călu- 
găre, stai în chilia ta şi nu vezi toată această frumuseţe a 
lui Dumnezeu! Stai acolo culcat şi plângi. Pe cine şi ce 
plângi tu în chilioara ta, când, iată, soarele străluceşte şi 
întreaga lume este plină de frumusețe şi pretutindeni pe 
pământ e bucurie?! 

Aşa întrebau copiii, iar el le-a răspuns: 

- Copilaşii mei, voi nu-mi înţelegeți lacrimile. Sufletul 
meu plânge pentru voi, pentru că nu-L cunoaşteţi pe 
Dumnezeu Care a creat toată această frumuseţe. Sufletul 
meu Îl cunoaşte şi vă doresc şi vouă, tuturor, să aveţi şi 
voi parte de această cunoaștere, şi de aceea sunt trist şi mă 
rog la Dumnezeu cu lacrimi pentru voi, ca să cunoaşteţi și 
voi pe Dumnezeu în Duhul Sfânt. 

— Ce înseamnă să cunoşti pe Dumnezeu în Duhul 
Sfânt? 

— Nu putem, copilaşi, să cunoaştem pe Dumnezeu cu 
mintea. Citiţi însă dumnezeiasca Scriptură; harul locu- 
ieşte în ea, şi harul acesta vă va răpi şi aşa veţi cunoaşte 
pe Domnul şi veţi lucra pentru El cu bucurie, ziua şi 
noaptea. Şi atunci când veţi cunoaşte pe Domnul, dorința 
de a privi lumea vă va părăsi, iar sufletul vostru va dori să 
vadă slava Domnului din ceruri. 

— Dar nouă ne plac florile, ne place să hoinărim şi să 
ne veselim! 

— Vă place să hoinăriţi pe câmp şi să culegeţi flori; vă 
place să cântați şi să ascultați ciripitul păsărilor, dar în cer 
este ceva mai frumos decât toate astea: raiul în care lo- 
cuieşte Dumnezeu cu îngerii Lui şi cu sfinţii. Este şi acolo 
bucurie, se cântă şi acolo cântări, dar ele sunt deosebite de 
cele de pe pământ şi mai frumoase, şi, atunci când sufle- 
tul a auzit aceste cântări, nu le mai poate uita vreodată şi 
nu mai poate fi fermecat de cântecele de pe pământ. 

— Dar nouă ne place să cântăm! 

— Cântaţi Domnului, copilaşi, cântaţi-l în Duhul Sfânt; 
cântați-l întru smerenie şi iubire! 

— Dar tu de ce plângi? Nu înţelegem deloc lucrul 
acesta. 

— Pe voi vă plâng, copilaşii mei. Vă privesc şi vă plâng 
şi cer Domnului să vă păzească şi să ajungeţi la cunoaşte- 
rea Ziditorului vostru, Domnul. Mă uit la voi, voi semă- 
nați cu Hristos copil şi aş vrea să nu pierdeţi harul dum- 
nezeiesc şi să nu ajungeţi, când veţi fi mari, să vă asemă- 
nați vrăjmaşului, prin gândurile rele. Vreau ca voi să păs- 
trai întotdeauna această asemănare cu Fiul Prea Curatei 
Maici a lui Dumnezeu. lată ce doreşte sufletul meu pentru 
voi. Pentru aceasta mă rog. Mi-e milă de toți copiii pă- 
mântului şi de aceea plâng pe toţi copiii nevinovaţi şi pe 
cei orfani. Plâng, copilaşii mei, pentru lume şi mă mâh- 

nesc pentru tot poporul lui Dumnezeu. Doamne, trimite 
mila Ta peste copiii pământului pe care-i iubeşti şi dă-le 
lor să Te cunoască în Duhul Sfânt: învață-i să Te slăveas- 
că! Te rog cu lacrimi, ascultă rugăciunea mea şi dă-le 
tuturor să cunoască Slava Ta în Duhul Sfânt! Copii, iubiţi 
pe Dumnezeu aşa cum Îl iubesc îngerii în ceruri! | 

- Noi nu L-am văzut niciodată pe Dumnezeu, şi cum 
putem să-L iubim? | 

— Copilaşii mei iubiţi, gândiţi mereu la Dumnezeu, că 
EI vă iubeşte şi că EI v-a dat viața pentru ca voi să viețuiţi 
veşnic cu El şi să vă bucuraţi de dragostea Lui! 

— Cum putem şti noi că Dumnezeu ne iubeşte? 

- După roadele ei, copilaşii mei, se cunoaşte iubirea: 
când suntem în dragostea lui Dumnezeu, ne temem de pă- 
cat şi sufletul nostru se află în pace şi bucurie; dorim să 
avem întotdeauna aducerea-aminte de Dumnezeu, dorim 
să ne rugăm şi gânduri bune se sălăşluiesc în sufletul 
nostru. 

- Cum să ştim ce fel de gânduri avem în noi şi care 
dintre ele sunt bune, şi care sunt rele? 

— Pentru a deosebi gândurile bune de cele rele trebuie 
să-ţi păstrezi mintea curată în Dumnezeu. 

— Ce înseamnă minte curată? 

- Copilaşii mei, gândiţi că Dumnezeu vă vede, chiar 
dacă voi nu-L vedeţi pe El. Aşa veţi merge mereu înaintea 
feţei Domnului. Chiar dacă această iubire este mică, dacă 
veţi păzi cuvântul meu, el vă va: duce la o iubire mai 
mare, şi atunci, prin Duhul Sfânt, veţi cunoaşte toate cele 
ce vă spun şi pe care acum nu le înțelegeți încă. 


Ei 


Însemnări descoperite pe marginile 
caietului de plante al mânăstirii 


Introducere 


Aceste cugetări duhovniceşti au fost scrise de stareț pe mar- 
ginile unui caiet de plante de grădină, alcătuit pentru folosul 
grădinarilor mânăstirii Sfântul Pantelimon din Muntele Athos 
şi au fost descoperite doar cu câţiva ani în urmă. 

Nu se ştie de ce stareţul s-a folosit de el ca să-şi noteze gân- 
durile. N-avea el oare în acel moment nici o altă hârtie şi s-a 
folosit de ce avea la îndemână? Mai verosimilă pare explicaţia 
că, găsind acest caiet şi frunzărindu-l, ar fi aflat în el izvorul 
unei prime inspirați, care apoi s-a conturat, şi a simţit nevoia, 
cu neputinţă de stăpânit, s-o aştearnă îndată pe hârtie. 

Data redactării acestor texte nu ne este cunoscută. Găsim 
totuşi, în capătul 23, o aluzie la vizita în mânăstire a Episcopu- 
lui Nicolae Velimirovici. Vizitele acestuia în Sfântul Munte au 
fost numeroase, dar ştim că în 1910 el a fost hirotonit episcop. 
Aşadar, însemnările au fost făcute după această dată. Însemna- 
rea menţionată nu indică o întâlnire personală dintre cei doi, 
dar posibilitatea nu poate fi nici exclusă. În acest caz, însem- 
nările ar fi posterioare anului 1930, pentru că episcopul Nico- 
lae a stat prima oară de vorbă cu Părintele Siluan pe la înce- 
putul anilor '30. 

Aceste patruzeci şi unu de capete n-au fost redactate cu 
scopul de a deveni o centurie duhovnicească, acea compoziţie 
pe care o iubeau Părinţii din vechime şi pe care o întâlnim de 
nenumărate ori în Filocalie. În mod incontestabil însă ele apar- 
țin acestui gen de literatură duhovnicească. 

Pornind de la contemplarea florilor, Sfântul Siluan dezvoltă 
o serie de consideraţii referitoare la ce este omul înaintea lui 

Dumnezeu şi la ce ar trebui să fie Dumnezeu pentru om; vor- 
beşte apoi despre diverse aspecte ale vieţii duhovniceşti. Toate 
temele obişnuite ale mărturiei şi învăţăturii starețului se regă- 
sesc aici: neţărmurita iubire a lui Dumnezeu pentru toți oame- 
nii şi Care se descoperă celui ce-L cunoaşte prin Duhul Sfânt; 
statornica şi nesecata Lui milă față de păcătoşi, pe care El o 
arată celor ce se căiesc de păcate; nemărginita blândeţe şi sme- 
renie a lui Hristos făcute cunoscute prin venirea Duhului Sfânt 
în sufletul pe care-l umple de bucurie; importanța fundamen- 
tală pentru om a aceloraşi virtuți — a blândeţii sub forma milei, 
şi a smereniei — pe care omul le cunoaşte deplin prin Duhul 
Sfânt; importanţa, de asemenea, pentru viața duhovnicească a 
împlinirii poruncilor şi a altor virtuţi, îndeosebi înfrânarea — 
sub forma postului —, sărăcia şi înstrăinarea, pocăința, rugăciu- 
nea — aducerea-aminte neîncetată de Dumnezeu — şi ascultarea. 
Dacă, de obicei, Sfântul Siluan vorbeşte mult despre smerenie, 
aici el pune un accent puternic pe ascultare, ca cea prin care 
omul se leapădă de voia sa, biruind prin urmare mândria — pa- 
tima cea mai înfricoşătoare — şi pe demonii care o iscă şi care, 
în lipsa smereniei şi pocăinței, vin şi se sălăşluiesc în suflet, 
semănând în el tulburare, amăgire duhovnicească şi nimicirea 
binelui. În această perspectivă, Sfântul Siluan subliniază nece- 
sitatea de a sta sub ascultarea unui părinte duhovnicesc, de a-i 
mărturisi gândurile, de a urma cu strictețe sfaturile lui, ca şi de 
a-i respecta şi cinsti pe episcopi, chipuri ale lui Hristos. Păzi- 
rea poruncilor şi viaţa virtuoasă apar aici ca şi condiţii ale cu- 
noaşterii lui Dumnezeu, care, în mod adevărat şi real, ne este 
dată doar prin Duhul Sfânt în experierea lăuntrică a prezenţei 
Sale. Această cunoaştere nu are caracter conceptual şi nici nu 
stă în vreo abilitate intelectuală, ci îi este dată celui credincios 
pe măsura curăţiei şi smereniei sale, fiind întotdeauna un dar 
al bunătăţii lui Dumnezeu. Pe lângă cunoaştere, venirea Duhu- 
lui Sfânt în suflet aduce o mare pace şi bucurie, şi-i dă o neos- 
toită iubire de Dumnezeu şi de toţi oamenii, făcându-l părtaş la 
nesecata milă şi grijă a lui Dumnezeu față de cei păcătoşi şi de 
toţi cei aflați în suferință. 

Regăsim în aceste însemnări una dintre trăsăturile cele mai 
originale ale spiritualităţii Sfântului Siluan, şi anume evlavia 
sa pentru Adam, de care se simte în mod deosebit aproape, 
pentru că amândoi au străbătut o aceeaşi cale duhovnicească. 
Adam, după ce L-a văzut pe Dumnezeu faţă către faţă în rai şi 
s-a desfătat de prezenţa Lui, a pierdut, prin greşeala sa, harul, 
având să îndure chinul şi suferința dorului după raiul pierdut şi 
să-l caute cu lacrimi de pocăință, ajungând într-un sfârşit să-l 
afle prin mila Mântuitorului nostru isus Hristos. Aşadar, regă- 
sim aici şi tema părăsirii de către har, dar nu şi pe cea a sim- 
țirii iadului şi a deznădejdii — vederea chinuitoare şi plină de 
tulburare a demonilor, simţirea prezenţei lor întunecate şi a lu- 
crării lor în suflet fiind de acum pentru stareț definitiv şterse 
din sufletul lui. Este posibil ca aceste capete să fi fost scrise la 
vremea când sufletul şi duhul Sfântului Siluan erau împăcate, 
în ultimii ani ai vieţii sale. O mărturie ar fi şi faptul că aflăm 
aici citate de două ori cuvintele lui Hristos pe care starețul nu 
ostenea să le repete în însemnările sale din urmă: „Veniţi la 
Mine toţi cei osteniți şi împovărați şi Eu vă voi odihni pe voi” 
(Mt. 11, 28). 


1. Sufletul blând şi smerit este mai bun ca aceste flori, 
mireasma lui este mai plăcută. Domnul a dat florilor fru- 
museţe, dar, pentru că El îl iubeşte pe om mai mult decât 
pe flori, El i-a dat lui Duhul Sfânt, mai dulce decât întrea- 
ga lume şi atât de plăcut sufletului. Dacă noi L-am cu- 
noaşte, L-am iubi mai mult decât iubim florile. 


2. Dumnezeu a creat florile pentru om, ca sufletul să-L 
slăvească pe Ziditorul său şi să-L iubească prin zidirea Sa. 
Nu trebuie să-L uităm pe Dumnezeu, nici măcar pentru o 
clipă din zi. El ne iubeşte; să-L iubim şi noi şi să-l cerem 

mila şi puterea de a împlini poruncile Sale: căci împlinin- 
du-le, noi Îl cunoaştem. El este inima noastră, dorinţa 
noastră, bucuria şi nădejdea noastră. 


3. Acum să ne urcăm la cer cu mintea, căci Domnul 
nostru acolo locuieşte şi de acolo priveşte la cele de pe 
pământ cu milă. El se bucură nespus dacă noi ne căim de 
păcatele noastre şi dorim să viețuim în sfințenie. Împre- 
ună cu El se bucură tot cerul de pocăința noastră. Harul 
Duhului Sfânt mi-a dat această încredințare. Slavă Dom- 
nului şi milostivirii Sale! 


4. Tu iubeşti florile, dar ÎL iubeşti tu pe Domnul şi pe 
vrăjmaşii tăi care te jignesc? Dacă-i iubeşti, e lucru bun şi 
cuvenit. Doamne, Dumnezeul meu, ajută-mă să Te iubesc 
aşa cum Te iubesc sfinţii. Ei trăiau pe pământ şi cu mâi- 
nile lor lucrau, dar sufletul lor era în Dumnezeu, Care le 
dădea putere. Ei dădeau slavă lui Dumnezeu pentru neca- 
zuri şi suferințe şi-şi smereau sufletul lor. Domnul i-a 
preamărit pentru ostenelile şi smerenia lor. 


5. Vai mie, nenorocitul, care mă aflu pe pământ şi calc 
cu picioarele mele țărâna cea sfântă şi întinez văzduhul în 
jurul meu! Şi cu toate acestea, Domnul mă iubeşte şi-mi 
dă viaţă zi de zi, oră de oră şi clipă de clipă şi în marea Sa 
milă aşteaptă să mă pocăiesc, să mă smeresc şi să fiu veş- 
nic cu El. Domnul nostru ne iubeşte. E] a suferit şi a fost 
culcat în iesle pentru noi. Tot cerul se minuna: Fiul lui 
Dumnezeu în iesle! A venit ca să ne mântuiască şi să ne 
deschidă raiul în care El Însuşi stă şi de unde ne cheamă 
şi ne spune: „Unde sunt Eu, acolo va fi şi slujitorul Meu” 
(In. 12, 26). La Schimbarea Sa la Faţă pe Muntele Tabo- 
rului, Domnul a arătat Slava Sa ucenicilor, care au căzut 

cu fața la pământ de spaimă şi uimire: iată unde-l duce 
Domnul pe om! Şi aşa trebuie să viețuim, sârguindu-ne să 
fină plăcuţi lui Dumnezeu! 


6. Prin harul Duhului Sfânt şi contemplarea zidirii, 
Dumnezeu Se face cunoscut de cel pe care El Însuşi îl 
binevoieşte şi cum binevoieşte. Contemplând zidirea, 
omul se minunează de înţelepciunea lui Dumnezeu; cum 
le-a zidit EL pe toate, cerul şi pământul şi toate făpturile?! 
Sufletul cunoaşte pe Dumnezeu prin Duhul Sfânt pe cât îi 
descoperă şi-l învaţă harul. lisus Hristos Se descoperă în 
Duhul Sfânt după cum voieşte; sufletul vede bunătatea 
Sa, milostivirea Sa, iubirea Sa, blândeţea Sa şi smerenia 
Sa. Dumnezeu îi va descoperi toate sufletului prin Duhul 
Sfânt. Când dobândeşte iubirea Domnului, sufletul se în- 
grijeşte numai să placă Lui. 


7. Pentru noi, creştinii, viaţa pe pământ este uşoară. 
Sufletul nostru este senin şi blând. EI este obişnuit să se 
smerească, şi pentru acesta Domnul Se milostiveşte şi îi 
dă harul Său. Harul ne învaţă să iubim pe Dumnezeu din 
tot sufletul nostru şi pe aproapele nostru ca pe noi înşine: 
aceasta este viaţa noastră în Dumnezeu. Pentru aceasta ne 
invidiază vrăjmaşii noştri şi vor să ne facă să-L uităm pe - 
Dumnezeu. Însă noi să stăruim să-L iubim şi vom afla în 
El odihna, căci suntem sprijiniți de harul Său. Prin el, 
Domnul ne dă să înţelegem că sunt oameni care | se 
aseamănă Lui: sunt cei care au împlinit poruncile. Alţii se 
aseamănă vrăjmaşului: sunt cei care-l urmează pe acesta. 
-Nu este nimic uimitor în aceasta. Din stejar creşte stejar, 
iar din mesteacăn, mesteacăn. 


8. Astfel noi, creştinii, avem pe Duhul Sfânt care ne 
luminează, ne învaţă şi ne ajută în cele bune. Cum mama 

iubitoare îşi spală copilul de murdărie, şi Domnul ne iartă 
şi ne sfinţeşte cu milă, numai ca noi să ne pocăim din tot 
sufletul nostru. „Veniţi la Mine toţi cei osteniți şi împovă- 
raţi şi Eu vă voi odihni pe voi” (Mt. 11, 28). Cât de dulce 
şi de plăcut este pentru suflet să fie în Dumnezeu, numai 
să ştie să se poarte cu dreptate şi smerenie şi să tindă spre 
porunci. Să privim florile: toate sunt create pentru noi. 
Cum ne iubeşte Dumnezeu! Numai să-L iubim şi noi şi să 
împlinim sfintele Sale porunci! 


9. Mintea mea este întinată, însă uneori Domnul mă 
luminează pentru rugăciunile sfinţilor părinți care viețu- 
iesc aici, în mânăstire. Cu adevărat ei sunt îngeri în trup, 
deşi lucrează cu mâinile lor. Calcă pe pământ, dar îl iu- 
besc pe Domnul în taina sufletului lor şi-şi smeresc min- 
tea, ca nişte îngeri. 


10. Sfinţilor le place să verse lacrimi înaintea lui 
Dumnezeu. Duhul lor este vesel, dar ei se chinuie pentru 
cei care viețuiesc rău, ca mine. Cum ştim noi asta? Din 
Sfânta Scriptură! Sfinţii varsă multe lacrimi pentru noi, 
pentru că Duhul Sfânt Se odihneşte în ei. EI este Iubire, 
trăieşte în sufletul lor şi îi învaţă iubirea şi smerenia. El 
face tot lucrul uşor pentru suflet. 


11. Bine ar fi ca sufletul să înveţe să verse lacrimi şi să 
se roage lui Dumnezeu pentru întreaga lume. Mulţi mo- 
nahi fac aşa. Domnul îi păzeşte pe monahii din Sfântul 
Munte pentru rugăciunile Sfinţilor şi ale Maicii lui Dum- 
nezeu. Eu cred şi ştiu că Ea îi iubeşte pe monahii ascul- 
tători, care se mărturisesc des şi care nu primesc gândurile 
rele. Maica Domnului se mâhneşte mult pentru cei care 
viețuiesc fără grijă şi în întinare; aceia nu-L au pe Duhul 
Sfânt în suflet, ci tristeţe, trândăvie şi iuţime. 

12. Dau slavă Domnului, Care ne-a zidit şi ne-a lumi- 
nat prin Sfântul Botez, Care ne-a dat Sângele Lui şi prea 
sfântul Său trup şi ne-a dat să-L cunoaştem pe El şi mila 
Lui. El nu-Şi aduce aminte de păcatele noastre, după cum 
aflăm din Sfintele Scripturi şi din experiență. Dimpotrivă, 
El aşteaptă pocăința noastră, cu milostivire. Cei care se 
pocăiesc vor trăi veşnic în Dumnezeu şi-L vor iubi, şi Lui 
îi va fi drag de ei ca de nişte copii. Domnul va iubi zidirea 
Sa şi oamenii ÎL vor iubi pe Ziditorul lor şi se vor bucura 
veşnic în Dumnezeu. 


13. Sufletele care cunosc pe Dumnezeu prin Duhul 
Sfânt gândesc încă de aici, de pe pământ, la EI şi nu le 
este greu să-L iubească. Ce bine ar fi ca toți oamenii să 
cunoască pe Dumnezeu! O, ce bine ar fi ca toţi pe pământ 
să vieţuiască în iubire şi smerenie! Milostive Doamne, dă 
ca toți să Te cunoască! Tu ești drag sufletelor noastre! 


14. Smerenia Ta uimeşte sufletele noastre! Aşa minu- 
nată cum este şi cu neputinţă de descris, ea poate fi cu- 
noscută prin Duhul Sfânt, Care face sufletul smerit şi îl 
veseleşte. Cât de minunat este când El se sălăşluieşte 
într-un suflet! Atunci e bine, uşor şi plin de veselie să 
trăieşti. 


15. Slavă Domnului Celui preamilostiv, Care ne iubeş- 
te atât de mult şi ne dă harul Său! Harul ne învaţă să-L 
cunoaştem şi să păzim sfintele Sale porunci. Prin ele su- 
fletul află odihna în Dumnezeu. Bucuria noastră, Domnul 
Cel preamilostiv, îi iubeşte pe păcătoşi şi le dă harul Du- 
hului Sfânt. El e dulce şi nu este nimic pe pământ cu care 
să poată fi asemănat. lată ce ne dă nouă mila Domnului! 

16. Omul care nu cunoaşte pe Dumnezeu este aseme- 
nea unui animal lipsit de minte, dar cel care L-a cunoscut 
poate să-L iubească. EI Se face cunoscut prin Duhul Sfânt 
şi nu printr-o minte de rând. Împărații pământului nu 
cunosc pe Domnul, dar monahii ştiu cât de mult îi iubeşte 
Domnul şi cât de mult ei înşişi ÎI iubesc pe EI. „Eu îi 
iubesc pe cei ce Mă iubesc şi-i voi slăvi pe cei care Mă 
slăvesc.” E bine să fii cu Dumnezeu, sufletul se odihneşte 
în El. Cel mândru nu poate să iubească pe Dumnezeu. Cel 
căruia îi place să mănânce mult nu poate să iubească pe 
Dumnezeu. Pentru a-L iubi pe Dumnezeu, trebuie să te 
lipseşti de tot ce este pământesc, să nu te alipeşti de nimic 
şi să nu cugeţi decât la Dumnezeu, la iubirea Lui şi la 
dulceaţa Duhului Sfânt. 


17. Sufletul care a cunoscut pe Domnul tânjeşte după 
EI noapte şi zi şi-L. caută cu lacrimi; el nu poate uita dul- 
ceața Duhului Sfânt. Aşa cum un împărat nu poate uita 
slava sa şi masa îmbelşugată, dacă i-au fost luate, sufletul 
care a cunoscut pe Domnul nu poate să fie liniştit câtă 
vreme harul nu-l va sătura cu mila lui Dumnezeu. M-aş fi 
îmbogăţit eu oare de mila lui Dumnezeu, pe când eram un 
tânăr frate, dacă n-aş fi cunoscut pe Domnul? N-aş fi pu- 
tut să îndur atâtea ispite de la vrăjmaşi dacă Domnul n-ar 
fi avut milă de mine. Despre bunătăţile și darurile Tale 
către păcătosul de mine vorbesc eu aici. Slavă Domnului 
pentru mila şi iubirea Sa! Cât despre mine, sunt un mare 
păcătos şi nu sunt vrednic de har. 


18. Un cuvânt despre sfânta ascultare. Cu ce este ea 
mai presus de post şi rugăciune. 


Ascultarea ne face smeriţi. Uneori cugete rele şi de 
mândrie ne împing la post şi rugăciune. Începătorul îm- 

plineşte toate ascultările sale cu binecuvântarea starețului, 
gândind că Domnul îl insuflă pe părintele său duhovni- 
cesc. Dacă se obişnuieşte să vadă lucrurile astfel, îşi va 
afla uşor mântuirea prin ascultare. Cel ascultător are toate 
virtuțile. I se dau rugăciunea inimii, smerita înduioşare şi 
lacrimile. ÎL iubeşte pe Domnul şi se teme să nu-L supere 
prin neascultare, căci Domnul este milostiv şi-i dă gân- 
duri smerite şi sfinte. lubeşte lumea şi face pentru ea ru- 
găciuni şi varsă lacrimi. Ca răsplată pentru ascultare, ha- 
rul învață sufletul. 


19. Trebuie să gândim că Domnul însuşi ne conduce 
aici, în acest loc, la acest stareţ. Dă-ne, Doamne, să ne 
aflăm mântuirea, căci vrăjmaşul e foarte viclean. Cel 
care-şi mărturiseşte gândurile starețului său se va mântui, 
pentru că părintele duhovnicesc a primit Duhul Sfânt ca 
să ne mântuiască. 


20. Slavă Ţie, Doamne, pentru mila Ta, că Tu voieşti 
mântuirea noastră! Tu ne ajuţi să Te cunoaştem! Tu eşti 
bun, Doamne, şi dulce este harul Duhului Sfânt! Sfinții 
Tăi Apostoli au străbătut pământul şi au vorbit de Tine cu 
atâta căldură, încât toate inimile credincioase au simţit o 
schimbare lucrându-se în ele şi s-au bucurat prin harul lui 
Dumnezeu. 


21. Domnul dă tuturor să-L cunoască şi mai cu seamă 
oamenilor simpli şi ascultători. Regele şi prorocul David 
era păstor şi ultimul născut din familia sa şi Domnul îl iu- 
bea pentru blândețea lui — cei blânzi sunt întotdeauna as- 
cultători. El a scris Psaltirea insuflat de Duhul Sfânt, 
Care locuia în el. Prorocul Moise a fost şi el păstor al so- 
crului său: iată ascultare! Maica Domnului era ascultătoa- 

re, şi Sfinţii Apostoli, la fel. Domnul Însuşi ne-a arătat ca- 
lea aceasta. S-o păzim şi vom primi pe pământ roadele 
Duhului Sfânt. El ne va învăţa tot ce este bun. 


22. Cei neascultători suferă năvala gândurilor rele. Dea 
Domnul să deprindem ascultarea şi atunci vom vedea bo- 
păția milei Sale încă de aici, de pe pământ. Atunci mintea 
noastră se va ocupa numai de Dumnezeu, iar sufletul se 
va smeri, învăţat de harul dumnezeiesc. Când am venit la 
mânăstire, am cunoscut monahi adevărați şi am înțeles că 
nu valorez nici cât degetul lor cel mic sau cât obielele de 
la picioare. Cât de mult ne putem înşela şi să păcătuim 
căzând în mândrie! 


23. Prin oamenii cei drepți ne vin bucuria şi veselia. 
Sfântul Episcop Nicolae (Velimirovici) a sosit la noi şi 
ne-a adus multă bucurie. Apostolul spune că Duhul Sfânt a 
rânduit episcopi după chipul lui Hristos şi vederea lor naşte 
bucurie şi veselie. Duhul Sfânt îi umple de lumină şi noi îi 
îndrăgim foarte mult. Aceeaşi dragoste aveau ucenicii pen- 
tru Domnul, când se uitau la faţa Lui şi se bucurau de vede- 
rea Lui. Domnul nostru a dat pe Duhul Sfânt pe pământ şi 
EI Se sălăşluieşte în episcopii ortodocşi. 


24. O, episcopi plini de lumină! Călăuziţi-ne la Tatăl 
ceresc, după Care însetează sufletele noastre zi şi noapte! 
Prin Duhul Sfânt L-am cunoscut pe Domnul. El ne în- 
deamnă să-L iubim şi prin El Îi vedem pe Domnul. El ne 
face să ne temem să nu-L întristăm prin mândrie ŞI neas- 
cultare. Slavă Dumnezeului nostru! 


25. Dacă trăim după voia noastră, avem parte numai de 
chin, dar dacă trăim după voia lui Dumnezeu, toate merg 

bine, toate sunt pline de bucurie şi pace. Sufletului îi este 
urât pe pământ şi se gândeşte cum era Adam în rai şi do- 
reşte să vadă şi el în duh raiul şi copacii lui, să ştie ce cu- 
loare au, dacă sunt înalți până la nori sau dacă sunt mici şi 
stufoşi ca nişte tufişuri, şi cine i-a sădit. O, Adam, părin- 
tele nostru, vorbeşte-ne despre rai şi spune-ne cum este 
Domnul, căci Tu Îl cunoşti. El a zidit raiul şi tu cunoşti 
pacea şi blândeţea Lui. O, Adame, tu vezi relele şi necazu- 
rile noastre de aici, de pe pământ! Arată-te cum să scăpăm 
de întristare, căci aici, pe pământ, n-avem parte de nici o 
mângâiere, ci numai de tristețea care macină sufletul. 


26. Predă-te voii lui Dumnezeu, şi suferințele se vor 
împuţina şi-ţi va fi mai uşor să le înduri, căci sufletul se 
va odihni în Dumnezeu şi va afla în El mângâiere. Dom- 
nul iubeşte sufletul celui care se lasă în voia Sa şi a părin- 
ților celor duhovniceşti. 


27. Sufletul care se tăinuieşte pe sine şi nu-şi spune pă- 
catele părintelui său duhovnicesc cade în înşelare. Vrea să 
ajungă la cele înalte, dar asta-i o dorință drăcească, după 
cum spune Sfântul Serafim din Sarov. Trebuie să izgonim 
patimile din suflet şi din trup şi să ne ferim de înşelare. 


28. Adame, Adame, care vieţuieşti în ceruri şi vezi sla- 
va Domnului şi auzi cântările de slavă care-l sunt aduse, 
spune-ne nouă cât de slăvit este Domnul! Cântă-ne, de 
vrei, una dintre cântările pe care le auzi în cer, ca tot pă- 
mântul să o audă şi oamenii să uite de durerile lor! În cer, 
toată cântarea ce se aduce se aduce în Duhul Sfânt, ea e 
dulce şi dăruieşte pace şi bucurie sufletului. Să vieţuim în 
pace şi în iubire! Să dăm slavă Domnului pentru mila Sa 
cea mare! Iubirea Lui pentru noi e nemăsurată şi El ni L-a 

dat pe Fiul Său cel iubit, isus Hristos, care ne cheamă la 
EI şi spune: „Veniţi la Mine, toți cei osteniți şi împovă- 
rați, şi Eu vă voi odihni pe voi” (Mat. 11, 28). Acolo sunt 
bucuria şi veselia. Şi ce fel de odihnă este aceasta? Odih- 
na în Duhul Sfânt, pe care o află creştinii ortodocşi care 
păzesc poruncile lui Dumnezeu. Mă întristez pentru că 
n-am păzit poruncile! M-am lipsit de iubirea lui 
Dumnezeu şi de dulceața Duhului Sfânt pe care o 
dobândesc monahii care au părăsit lumea şi s-au lipit de 
singură dragostea lui Dumnezeu. lar Domnul, pentru 
aceasta, le-a dăruit odihnă sufletului şi trupului. Aceasta 
este pacea cerească, pe care trebuie s-o păzim. De o veţi 
pierde, veți plânge amar ca Adam izgonit din rai. Mulţi 
ani a plâns şi a strigat Adam către Domnul şi mult a 
suferit pentru că L-a întristat pe Domnul pe Care-l iubea! 


29. O, rai ceresc! Fericit este cel care se va sălăşlui în 
tine şi va vedea fața Domnului şi slava Sa şi va asculta 
cântările Heruvimilor! Care suflet se va bucura de asta? 
Trebuie să te smereşti pentru că Domnul iubeşte sufletul 
care se smereşte şi-i dă drept odihnă veşnică să vadă 
pururea faţa Sa şi cât de mare e milostivirea Lui! Dar cum 
să trăieşti pe pământ şi să vezi fața Domnului? Slavă lui 
Dumnezeu pentru marea Lui milostivire! EI ne-a iubit atât 
de mult, încât ne-a deschis raiul, ca să vedem acolo pu- 
terea Lui! O, voi cei fericiți cei care locuiţi în ceruri, voi 
vedeţi fața Domnului, frumuseţea şi slava Lui! 


30. Suntem în tot ceasul războiţi. Dacă a căzut cineva 
în păcat, să meargă iute la duhovnicul său şi să-i mărturi- 
sească toate, sub patrafir. Şi crede că vei fi iertat, iar de- 
monul care a intrat în tine din pricina greşelii tale se va 
duce de la tine. Dacă însă nu te căieşti, nu te vei îndrepta 

până ce vei intra în mormânt. Dracii intră şi ies din trupul 
nostru. Dacă omul e mânios, intră dracul în el, iar dacă se 
smereşte, dracul iese. 


31. Dacă la vremea rugăciunii dracul se aţine înaintea 
ta şi nu te lasă să te închini înaintea lui Dumnezeu, sme- 
reşte-te şi zi: „Nimeni altul pe lume nu-i mai rău decât 
mine!”, iar dracul va pieri îndată. EI se teme de smerenie 
şi de cel care se întristează pentru păcatele sale şi de 
mărturisirea făcută din inimă. Dacă-i auzi pe draci vor- 
bind unul cu altul în tine, să nu te temi: ei se mişcă în 
trupul tău, dar nu în sufletul tău. Smereşte-te, iubeşte pos- 
tul şi înfrânarea, şi să nu bei nici vin, nici vodcă. 


32. În mine se sălăşluiseră demoni, dar nu ştiam cât 
sunt de mulţi. Mai târziu am aflat câți demoni sunt în om. 
Când furi şi nu-ți mărturiseşti păcatul, ai în tine un de- 
mon. Dacă ai ucis şi n-ai mărturisit, mai este unul. De bei, 
ai trei demoni. De nu-l asculți pe duhovnic sau pe stareț, 
patru draci sunt în tine. Dacă strângi bani, vor fi mulțime. 


33. Cel care-şi împlineşte voia sa şi nu mărturiseşte 
toate câte a făcut îi va vedea pe demoni sălăşluindu-se în 
trupul său şi chinuindu-i mintea, chiar de se va împărtăşi 
de Sfintele Taine. De vrei ca demonii să iasă de la tine, 
smereşte-te, fă ascultare, nu strânge bani, fă-ți cu drag 
slujba ta, întocmai cum ţi s-a cerut, şi mărturiseşte-ți de- 
plin greşelile. 


34. Duhovnicul cu patrafirul pe el are pe Duhul Sfânt 
şi se aseamănă Domnului nostru lisus Hristos. Domnul 
le-a dat Duhul Sfânt Apostolilor, iar apoi episcopilor. 
Preoţii şi duhovnicii au şi ei pe Duhul Sfânt. Un bătrân l-a 

văzut o dată pe duhovnicul său în chipul lui Hristos. lată 
ce mult ne iubeşte Domnul, cu toată mulțimea păcatelor 
noastre! De aceea se cuvine să-l mulțumim Domnului şi 
să-L iubim tot aşa de mult cât ne iubeşte El pe noi! 


35. Domnul iubeşte sufletele viteze, care-şi pun cu toa- 
tă tăria nădejdea în El. Domnul a fost milostiv cu mine. 
Pentru mândria mea am fost tare lovit de demoni şi mi-a 
fost dat să-i văd. Dar m-am smerit şi Domnul m-a iertat. 


36. Florile ne amintesc de raiul pământesc în care vie- 
țuia Adam cu Dumnezeu. În preajma Domnului, Adam 
era plin de bucurie, căci Îl iubea pe Dumnezeu cu o inimă 
curată; dar, după ce a căzut în păcat, şi-a pierdut curăția şi 
a ajuns să îndure multe nenorociri în vremea alungării sa- 
le. Multe lacrimi a vărsat Adam, dar nu şi-a pierdut nădej- 
dea, petrecându-şi viața în pocăință. Să-l luăm drept pildă 
şi să-i urmăm în răbdare şi căință. Domnul a avut milă de 
noi şi ni L-a dat pe Fiul Său cel iubit, Care din iubire a 
pătimit pentru noi, a dat Apostolilor Duhul Său cel Sfânt 
şi a rânduit episcopi. În duhovnici vieţuieşte Duhul Sfânt; 
ei sunt după chipul şi asemănarea lui Hristos şi lor le-a 
fost dat să ne mântuiască, pe noi, oile cele duhovniceşti. 
Trebuie să-i iubim şi să-i cinstim pe păstorii noştri. O, 
de-am putea noi vedea harul Duhului Sfânt care este în ei! 
Dar pentru mândria noastră şi pentru că nu ne iubim unii 
pe alţii, Domnul nu ne îngăduie s-o vedem. Dacă ascul- 
tăm de păstorii noştri, Domnul ne va descoperi tainele lui 
Dumnezeu. Cât de mult ne iubeşte Domnul, cu toată mul- 
țimea păcatelor noastre! 


37. Cât de mult ne iubeşte Domnul! Prin Duhul Sfânt 
noi cunoaştem iubirea Lui pentru noi. Slavă lui Dumne- 

zeu şi milostivirii de care dă dovadă iubindu-ne atât de 
mult! Domnul Se lasă cunoscut de noi şi ne dăruieşte mila 
Sa şi dulceaţa harului Duhului Sfânt! 


38. Câtă nevoie avem să trăim în smerenie, în asculta- 
re, în înfrânare! Cât de mult trebuie să ne căim în fiecare 
ceas şi cât de mult trebuie să-L iubim pe Domnul! Sufle- 
tului care se căieşte, Domnul îi dă darul Duhului Sfânt, 
Care ne face să-L iubim pe Domnul cu o iubire neostoită. 
EI încălzeşte sufletul cu harul Său, tot aşa cum soarele în- 
călzeşte toate aceste plante. Dar soarele nu poate pătrunde 
peste tot, aşa cum face Dumnezeu. Domnul nu îngăduie 
celui păcătos să-L cunoască şi să se bucure de harul Său. 
Când sufletul îl iubeşte pe Domnul, nu mai vrea să iu- 
bească nimic altceva, pentru că harul este tot numai dul- 
ceaţă şi îl trage cu totul la el. Aşa văd sfinţii în ceruri sla- 
va lui Dumnezeu! 


39. Sufletul Îl iubeşte pe Dumnezeu şi nu se poate dez- 
lipi de dragostea Lui. Pentru ca Domnul să ne iubească 
trebuie să dobândim duh smerit. El vrea ca noi să-L iubim 
şi să ne smerim din dragoste pentru El. Să nu-ţi pierzi nă- 
dejdea că EI îl va mântui pe păcătosul care se pocăieşte, 
chiar dacă, aşa ca mine, el a trăit în înşelare şi a ajuns să-i 
audă pe demoni vorbind în el. Mărturisirea făcută înaintea 
duhovnicului îi va scoate de la el. Căci de la Întruparea 
Domnului a fost dat Duhul Sfânt, Care, prin duhovnic, dă 
iertarea păcatelor. Dacă n-ai credinţă, cere de la Dumnezeu 
şi El te va învăţa. Domnul aşteaptă să cerem de la El cu 
simplitate cele de care avem nevoie, aşa cum cere copilul 
de la maica sa. Dacă suntem mândri, nu vom primi nimic 
din cele ce cerem. Să cerem smerenie, şi Domnul ne va da 
să vedem cursele vrăjmaşului. Dea Domnul să biruim pati- 

mile cu ajutorul harului! Slavă lui Dumnezeu şi milostivirii 
Sale! El ne dă să ştim ce se petrece în cer şi cum trăiesc 
acolo cei care au trăit înaintea noastră şi care au viețuit în 
smerenie, iubire şi în toate virtuțile, bineplăcând lui Dum- 
nezeu. Prin Duhul Sfânt vedem mângâierea cu care sunt ei 
mângâiaţi la Dumnezeu, cât de mult ÎL iubesc ei pe Dum- 
nezeu şi cât sunt de iubiți de El. 


40. Noi nu ştim cât de minunat este raiul şi nici nu ne 
putem ridica până la el, pentru că sufletul nostru nu se 
smereşte, iar pentru mândria noastră Domnul ne-a ascuns 
cele ce se petrec în ceruri. Domnul a arătat sfinților celor 
smeriţi raiul, dar mintea noastră nu poate înțelege limpede 
cele ce ne spun aceştia despre rai. Domnul însă ne-a spus: 

„Împărăţia lui Dumnezeu e în voi.” Înlăuntrul omului nu 
e nici o grădină, dar în creştinii ortodocşi se află Duhul 
Sfânt. Fericiţi suntem că, iată, trăim pe pământ şi Împără- 
ţia cerurilor este în noi. Dar oare nu cumva în noi trăieşte 
păcatul, ascuns în sufletul şi în trupul nostru? Pentru ca 
să-l alungăm, Domnul ne-a dat părinții cei duhovniceşti. 
Prin pocăință, ei ne curăță, căci Duhul Sfânt sălăşluieşte 
în ei. La cuvântul lui, păcatul se stinge şi sufletul simte 
izbăvirea şi pacea. Dacă sufletul se căieşte, Domnul îi dă 
să cunoască bucuria şi veselia. Atunci Împărăţia va fi în 
noi. 


41. În fiecare ceas trebuie să ne smerim cu putere su- 
fletul, chiar şi în somn. Sfinţii iubeau smerenia şi plânsul, 
şi pentru aceasta Dumnezeu i-a iubit şi S-a făcut cunoscut 
lor. Cât de bun e Domnul şi cât de mare e dulceața Duhu- 
lui Sfânt prin care ni s-a dat să-L cunoaștem! Mai întâi 
vine în inimă Duhul Sfânt şi atunci Se face cunoscut înda- 
tă Domnul lisus Hristos. Iar bucuria aceasta este de ne- 

spus. Fraţilor, biruiţi-vă pe voi înşivă cu adevărat, pentru 
ca sufletele noastre să-L cunoască pe Dumnezeu. Această 
este o mare bucurie pe care sufletul o doreşte şi de care nu 
se satură niciodată. Mare este mila lui Dumnezeu față de 
cei păcătoşi. Domnul ne-a dat să-L cunoaştem. Cât este 
de milostiv şi cât de mult ne iubeşte! Iubirea Lui o cu- 
noaştem prin Duhul Sfânt. lată cum Duhul Sfânt viază în 
Biserica noastră ortodoxă. 


42. Dacă suntem smeriţi, Domnul ne dă să vedem raiul 
în fiecare zi. Din păcate, noi nu ne smerim şi de aceea 
avem de dus război cu noi înşine. Dar celui care se biruie 
pe sine, Domnul îi dă ajutorul Său cel sfânt drept răsplată 
pentru ostenelile şi smerenia sa. 


II 


Scrisoare către ieromonahul Dimitrie 


Introducere 


Scrisoarea pe care o publicăm aici este inedită. Adresantul 
este un anume părinte Dimitrie, foarte probabil părintele Dimi- 
trie. Balfour”, şi a fost scrisă de Sfântul Siluan în luna mai a 


a 


1 Îi mulţumim lui Dom Siluan de la Mânăstirea Saint-W andrille 
pentru că ne-a furnizat textul rusesc al scrisorii, care este în posesia sa. 
Textul, obţinut din arhivele lui Eugraf Kovalevsky, a fost multă vreme 
considerat drept o copie a originalului. Recent însă a fost identificat ca 
un text autograf al Sfântului Siluan. “Traducerea franceză a fost realizată 
de Arhim. Simeon de la Mânăstirea Saint-Jean-Baptiste, căruia îi 
mulțumim pentru că ne-a îngăduit s-o publicăm. 

2 Născut în 1903 într-o ilustră familie engleză, David Balfour a 
primit o educaţie catolică, devenind în 1922 călugăr benedictin în 
mânăstirea din Farnborough. Sub influența Părintelui Lev Gillet, s-a 
angajat în mişcarea ecumenică şi s-a instalat în 1925 în mânăstirea 
din Amay (actualmente Chevetogne), proaspăt înființată. După ce a 
studiat teologia la Praga şi Salzburg, intră la Colegiul grec din Roma 
(unde predă greaca), obţine o diplomă a Institutului pontifical de stu- 
dii orientale şi este hirotonit preot de rit bizantin de către un episcop 
uniat. În 1932, în timpul unei vizite la Muntele Athos, îi întâlneşte pe 
stareţul Siluan şi pe părintele Sofronie. Sub influenţa lor, se decide să 
părăsească Biserica catolică şi să devină fiu al Bisericii Ortodoxe, de 
care se simţea atras de multă vreme. Merge la Paris, unde intră sub 
jurisdicția patriarhatului de Moscova. Petrece un an în Statele Unite, 
apoi revine în Athos, dar, ca străin, nu primeşte autorizaţia de a se 
stabili acolo. Se instalează în 1935 în mânăstirea Pendeli, aproape de 
Atena, unde îşi continuă cercetările în domeniul patristicii, transcriind 
şi fotografiind numeroase manuscrise cu ocazia deselor călătorii în 
Muntele Athos şi în alte părți ale Greciei. În timpul acestor şederi în 
Athos, el l-a vizitat de mai multe ori pe stareţul Siluan, până la 
moartea acestuia în 1938, corespondând cu el. În acelaşi timp a lucrat 

anului 1938, cu patru luni înainte de a muri. Adresată unui ie- 
romonah, această scrisoare cuprinde un sfat pe care nu-l aflăm 
în nici una dintre scrierile publicate ale Sfântului Siluan şi care 
aparţine celei mai vechi tradiţii monastice: călugărul nu tre- 
buie să se risipească în vorbiri deşarte cu cei din lume; se cuvi- 
ne să se ferească pe cât este cu putință de întâlnirea cu oamenii 
şi de vizite, având mai înainte de orice datoria de a sta în chilia 
sa, cugetând la Legea lui Dumnezeu şi rugându-se. 

Desigur, monahul nu poate rămâne nepăsător faţă de seme- 
nii săi, dar mai înainte de orice trebuie să se îngrijească de 


la Spitalul Evanghelismos, care era fundaţie regală, fiind însărcinat cu 
împărțirea pomenilor. Având contacte cu familia regală, a devenit 
împărţitor al pomenilor acesteia. În 1941, din pricina războiului, a 
trebuit să părăsească Grecia şi s-a refugiat la Cairo. Un văr al său 
fiind numit puţin după aceasta ministru de stat pentru Orientul Mijlo- 
ciu, cu rezidența în acest oraş, părintele Dimitrie a fost angajat de 
acesta, pentru competențele sale lingvistice, în secția de Informaţii a 
armatei britanice şi apoi numit la ambasada britanică a guvernului 
grec din exil, întorcându-se o dată cu acesta la Atena, în 1944. Între 
timp, a părăsit preoţia şi monahismul, în urma unei crize spirituale 
despre care nu se cunoaşte nimic. Pentru rolul de intermediar între 
guvernul britanic şi regent, în timpul primei tentative de lovitură de 
stat a comuniştilor (1944), a fost acuzat într-o serie de articole din 
presa greacă de stânga de a fi fost, în anii '30, „un agent în sutană” al 
serviciilor secrete britanice, infiltrat în guvernul grec. S-a căsătorit în 
1948 şi a urmat o carieră diplomatică, activând la Tel Aviv, Smirna, 
Genova şi Geneva, în funcţia de consul general, şi ca traducător ofi- 
cial la Casa Albă, până la ieşirea sa la pensie, în 1968, dată la care a 
revenit oficial în Biserica Ortodoxă. A mai lucrat vreme de încă zece 
ani ca traducător de conferinţe independent, în paralel dedicându-se 
unor lucrări care i-au adus celebritatea, în domeniul bizantinologiei, 
realizând îndeosebi ediţiile critice ale scrierilor Sfinților Simeon al 
Tesalonicului, Grigorie Sinaitul şi loan Carpatiul. În 1978, pentru cea 
dintâi dintre aceste lucrări, a primit titlul de doctor al Universităţii din 
Oxford. A murit pe data de 11 octombrie 1989. (Sursele acestor in- 
formaţii sunt ziarele: The Times, L8 octombrie 1989; The Daily Tele- 
graph, 20 octombrie 1989). 

mântuirea lor şi numai rugându-se pentru ei poate să le fie cu 
adevărat de mare folos. Rugăciunea pentru întreaga lume este, 
de altfel, una dintre principalele îndatoriri ale călugărului şi, 
într-un anume fel, ea este însuşi rostul stării monahale. 

Dacă însă monahul ajunge să intre în contact cu ceilalți oa- 
meni, el trebuie să le vorbească lor cu toată puterea despre 
Dumnezeu şi mai cu seamă să dea mărturie despre iubirea Lui 
pentru oameni şi despre pacea pe care o aflăm cu EI. Darul 
cuvântului sau al scrisului, pe care unii oamenii îl primesc ca 
pe o harismă de la Dumnezeu, se cuvine folosit în acest scop. 

În ultima parte a scrisorii se poate vedea marea smerenie de 
care dă dovadă stareţul. La cei şaptezeci şi doi de ani ai săi — 
peste numai patru luni avea să treacă la Domnul — şi ajuns la o 
mare sfinţenie, se vede pe sine păcătos, bolind cu trupul şi cu su- 
fletul, încă neajuns la smerenie; el îi cere corespondentului său, 
care era la vremea aceea un monah foarte tânăr, să se roage pen- 
tru el, cu nădejdea că va dobândi, prin rugăciunile sale, tămădui- 
rea sufletului. 

O dată mai mult, aici smerenia apare ca o virtute împără- 
tească — al cărei chip desăvârşit îl aflăm în Hristos —, prin care 
omul se poate lecui duhovniceşte, ajungând să simtă bunătatea 
lui Dumnezeu şi să cunoască prin Duhul Sfânt ce este Dumne- 
zeu în chip esenţial, adică Iubire fără de sfârşit. 


Hristos a înviat! 

Blagosloviţi, Părinte Dimitrie! 

Vă scriu, Cucermnice Părinte, despre ceea ce eu însumi 
am păzit şi, fără îndoială, că aşa aţi făcut şi dumneavoas- 
tră. Se cuvine să stăm în chilie şi „să cugetăm la legea lui 
Dumnezeu ziua şi noaptea”, căci harul învaţă sufletul cum 
să vieţuiască, şi duhul se bucură în Domnul. Oamenii care 
v-au chemat să mergeţi la ei n-au cunoscut pe Duhul 

Sfânt; ei îşi găsesc plăcerea în lume; dar noi, monahii, se 
cuvine să medităm ziua şi noaptea în chiliile noastre, îna- 
intea Domnului. Spuneţi celui care v-a chemat: „Sufletul 
meu vă iubeşte şi mă voi duce în chilia mea să mă rog 
pentru dumneavoastră, aşa este cel mai bine; însă vă 
mulțumesc că m-ați chemat.” 

Păstorul este un om care se roagă pentru întreaga lume; 
pentru aceasta l-a ales Domnul. Dacă se întâmplă să vor- 
biţi cu oamenii din lume, vorbiţi-le despre Dumnezeu cu 
putere; spuneţi-le că Domnul ne iubeşte şi ne cheamă la el 
zi şi noapte: „Veniţi la Mine toți cei osteniți şi Eu vă voi 
odihni pe voi...” (Mt 11, 28). Mare e odihna în Dumne- 
zeu! Dacă oamenii ar cunoaşte această odihnă, ar merge 
toţi să lucreze pentru Dumnezeu, dar lumea nu cunoaşte 
aceasta şi ne atrage la ea: „Veniţi la noi în vizită...” Dar 
noi să le spunem: „Noi n-avem timp, am multe de făcut, 
vă rog să mă iertaţi.” Dacă nu veţi merge la ei, oamenii vă 
vor iubi şi vor primi de la dumneavoastră un mare ajutor. 
Cereţi Domnului să vă dea darul cuvântului — al scrisului 
sau al vorbirii —, căci Domnului îi place să dea darurile 
Sale celui care cere de la El, pentru sine sau pentru noro- 
dul lui Dumnezeu. 

Dacă oamenii ar şti cât de mult ne iubeşte Domnul, ar 
cugeta zi şi noapte la asta. Ce minunate cuvinte ale Dom- 
nului: „Merg la Tatăl meu şi Tatăl vostru, la Dumnezeul 
Meu şi Dumnezeul vostru” (In. 20, 19). De câtă iubire şi 
bunătate sunt pline aceste cuvinte! Zi şi noapte trebuie să 
te pregăteşti, să-ți smereşti sufletul pentru ca Domnul să-l 
iubească pentru smerenia lui. Eu sunt lipsit de smerenie; 
Domnul mi-a dat să cunosc smerenia lui Hristos, dar 
sufletul meu a pierdut-o şi o caut zi şi noapte; n-am 
aflat-o încă, şi vă rog pe dumneavoastră, ca şi pe toți cei 
care cunosc smerenia lui Hristos, să se roage pentru mine. 
Ea este dulce şi plăcută pentru suflet; nu poate fi spusă în 

cuvânt, dar Duhul Sfânt învaţă fiecare suflet care caută pe 
Domnul. Domnul revarsă asupra noastră marea Sa milă. 
Eu bolesc cu sufletul şi trupul, dar atunci când voi fi cu 
adevărat smerit, pentru rugăciunile Sfinţiei Voastre, 
Domnul mă va tămădui. 


Schimonahul Siluan, 
Mai 1938 


IV 


Scrisori către Nadejda Soboleva 


Introducere 


Scrisorile de mai jos sunt adresate Nadejdei Andreieva So- 
boleva. Aceasta, femeie căsătorită, având un copil, i-a scris de 
mai multe ori starețului, cerând de la el rugăciune şi ajutor în 
unele greutăţi familiale — pricinuite de purtarea fiului şi a soțu- 
lui ei —, pe care le avea de întâmpinat în acea perioadă. Scriso- 
rile sale erau însoţite de câte un dar pentru mânăstire, iar 
într-una din ele îl ruga pe stareț — care avea în grijă un maga- 
zin de obiecte bisericeşti — să-i trimită reproducerea unei 
anumite icoane, pe care o văzuse la cineva, de unde amănun- 
tele de ordin material care apar ici şi colo în aceste scrisori. 

În esenţă, ele prezintă un mare interes. Au fost scrise în 
ultimul an de viaţă al Sfântului Siluan, prima în 1937, ultima 
în iulie 1938, cu numai trei luni înainte de plecarea sa la Dom- 
nul. Ele poartă deci amprenta majorităţii temelor dezvoltate în 
scrierile stareţului. 

Sfântul Siluan insistă mult asupra faptului că Dumnezeu 
are o mare iubire de oameni, că El este mai înainte de toate 
bun, blând şi milostiv şi-i iubeşte tot aşa şi pe cei păcătoşi, nu- 
mai ei să vrea să se pocăiască. 

Domnul a murit pentru ca toți oamenii să-şi afle sălaş în 
cer. El ne iubeşte atât de mult, încât ne-a dăruit Duhul Sfânt, 
prin care noi putem să cunoaştem pe Dumnezeu şi iubirea Sa. 
Dacă noi nu-L avem pe Duhul Sfânt în noi sau dacă L-am 
pierdut, aceasta se întâmplă din pricina lipsei noastre de grijă 
şi a mândriei noastre, şi atunci patimile rele vin să ne tulbure. 
Datoria noastră este să luptăm împotriva lor cu ajutorul lui 
Dumnezeu şi al Maicii Sale. Prin pocăință şi smerenie, curăţin- 
du-ne, putem să aflăm harul pierdut. 

Mai cu seamă prin aceste două virtuţi, împreună cu iubirea 
vrăjmaşilor, putem împlini voia lui Dumnezeu. Smerenia ne 
deschide uşa iubirii vrăjmaşilor. Iubirea lui Dumnezeu rămâne, 
desigur, prima noastră îndatorire, care se împlineşte prin lucra- 
rea poruncilor. Prin lucrarea poruncilor împlinim voia lui 
Dumnezeu şi tot prin ea, şi îndeosebi prin rugăciune, putem 
ajuta cel mai mult biserica. Tot prin rugăciune putem să-l aju- 
tăm pe aproapele nostru, răspunzând nevoilor sale sau ajutân- 
du-l să se îndrepte. 

Orice necaz care ni se întâmplă trebuie să-l îndurăm pentru 
Dumnezeu. El ni le dă ca să învăţăm să ne smerim şi să facem 
voia Lui. În lumea cealaltă, atunci când Îl vom vedea pe Dom- 
nul, vom uita toate aceste necazuri, căci vom fi cu totul dedi- 
caţi contemplării slavei Sale şi dragostei de EI, şi încă de aici, 
de pe pământ, dacă Îl iubim pe Dumnezeu din tot sufletul şi cu 
toată puterea noastră, uităm lucrurile pământeşti. E nevoie însă 
să trecem prin suferințe acum, ca să aflăm odihna viitoare. Su- 
ferinţele sunt trecătoare şi pentru a le îndura trebuie să avem 
credinţă şi să nădăjduim în Domnul, Care a făgăduit că cei 
care vor învăţa de la EI să fie blânzi şi smeriți cu inima vor 
afla odihna sufletelor lor. Nu trebuie deci să ne temem de sufe- 
rinţe, ci doar de un lucru să ne temem, să nu pierdem iubirea 
lui Dumnezeu şi harul Său. 

Această învățătură se întemeiază nemijlocit pe experiența 
personală a stareţului, pe care nu se fereşte s-o mărturisească 
limpede în ultimele sale patru scrisori, fără a se pune în nici un 
fel pe sine în evidenţă, ci, dimpotrivă, făcându-ne să vedem 
fără voia lui, marea smerenie la care ajunsese la numai câteva 
luni de la trecerea lui la Domnul (a cărei apropiere o presimte, 
după cum ne lasă să înțelegem în cea de-a patra scrisoare). El 
însuşi mărturiseşte că se află într-o mare suferință a trupului şi 
sufletului şi în mare întristare, din pricina mândriei şi pentru 
că n-a dobândit încă smerenia lui Hristos. Fără această smere- 
nie, într-adevăr, sufletul pierde harul Duhului Sfânt; el suferă 
profund din pricina acestei pierderi şi tânjeşte după Domnul, 

asemenea lui Adam, atunci când a fost gonit din rai şi lipsit de 
bunătăţile de acolo, sufletul râvneşte cu dor mare şi lacrimi să 
regăsească iubirea, blândeţea, smerenia, pacea şi bucuria pe 
care le-a gustat prin Duhul Sfânt şi în Duhul Sfânt. Regăsim în 
aceste scrisori, de la apusul vieţii sale pământeşti, întreaga în- 
vățătură şi mărturie a Sfântului Siluan referitoare la părăsire, 
care i-a marcat dintru început scrisul, pe temeiul experienţei pe 
care a trăit-o în zorii vieții sale de monah. 


1 


Iubitoare de Hristos, Nadejda, 

Am primit dolarul dumneavoastră şi mă rog la Dumne- 
zeu pentru dumneavoastră şi pentru fiul dumneavoastră 
Boris. Domnul ne aşteaptă în cer. Să ne rugăm şi să-l 
mulțumim Domnului. El este milostiv. El ne iubeşte mult 
pe noi, păcătoşii, şi ne aşteaptă la EI, împreună cu sfinții. 
- Să fim smeriţi pentru Domnul, şi atunci îi vom iubi pe 
vrăjmaşii noştri, aşa cum ne-a poruncit Domnul. Să răb- 
dăm întristările pentru Dumnezeu. Iar atunci când sufletul 
Îl va vedea pe Dumnezeu şi va uita toate suferințele, 
pentru dragostea Lui, atunci nu ne vom mai aduce aminte 
de [ceea ce-a făcut] fiul dumneavoastră — atât de bun şi 
blând este Domnul nostru. Cu lacrimi scriu aceste rân- 
duri, cunoscându-vă iubirea de Dumnezeu. 

Schimonahul Siluan, păcătosul 


Domnul să vă vină în ajutor împreună cu Maica lui 
Dumnezeu şi toți sfinții. 

Bucură-te, iubită Nadejda” a lui Hristos, 

Domnul cel milostiv îi iubeşte pe robii Săi şi le dă ne- 
cazuri pe pământ, pentru ca, prin ele, sufletul să înveţe 
smerenia şi să se predea voii lui Dumnezeu şi pentru ca în 
suferință să afle odihna despre care spune Domnul: „Învă- 
țaţi-vă de la Mine, că sunt blând şi smerit cu inima şi veți 
afla odihnă sufletelor voastre.” 

Am fost la magazin ca să vă trimit o icoană a Maicii 
Domnului, dar n-au nici una ca cea pe care o doriți. Ruga- 
ţi-vă la Maica Domnului şi la Sfântul Mucenic Mina, şi o 
vom afla. Nu e nevoie să menţionaţi lucrul acesta, încre- 
dințaţi-vă voii lui Dumnezeu, că aşa este cel mai bine. 
Spuneţi proprietarului icoanei că Maica Domnului îi va 
dărui marea Sa milă. Numai să dea mulţumită lui Dumne- 
zeu pentru toate, Domnului şi Maicii lui Dumnezeu... 

Să nu-l părăsiţi pe soţul Dvs., ci rugaţi-vă pentru el să 
moară în pocăință. Spuneţi-i că Domnul îi iubeşte pe pă- 
cătoşii care se căiesc şi că El a pătimit pentru noi chinul 
Crucii şi ne-a gătit sălaş în ceruri: „Unde sunt Eu, acolo 
va fi şi slujitorul Meu, ca să vadă slava Mea.” 

O, dacă am şti cât de mult ne iubeşte Domnul pe noi, 
păcătoşii, şi ne dă Duhul Sfânt. Prin El ajungem să-L cu- 
noaştem pe Domnul şi dragostea Sa. Dar noi pierdem ha- 
rul Duhului Sfânt pentru mândria noastră. Multe patimi şi 
păcatele rele ne chinuie, dar trebuie să ne luptăm cu ele, 
să cerem zi şi noapte ajutorul lui Dumnezeu şi al Maicii 
Sale, iar Domnul ne va ajuta. Dacă nu se va găsi icoana, 
lăsaţi-vă în voia lui Dumnezeu. Domnul cel milostiv ne 


3 Avem aici un joc de cuvinte, numele de Nadejda însemând spe- 
ranță, nădejde. 

vede şi ştie de ce avem nevoie. Noi nu-L vedem pe Dum- 
nezeu, dar El ne vede, iar noi trebuie să învăţăm să vieţu- 
im după voia lui Dumnezeu. 

Vă scriu cu toate că am o mare întristare, pentru că vă 
iubesc, dar eu însumi sunt în mare necaz. E vina mea, căci 
n-am aflat încă smerenia lui Hristos, iar fără ea pierdem 
harul Duhului Sfânt şi atunci sufletul tânjeşte după har. Prin 
harul lui Hristos, sufletul rămâne liniștit chiar în suferință; 
suferinţele voastre sunt mari, însă ele sunt trecătoare. 

Când după moarte omul este socotit vrednic de a vedea 
pe Domnul, el nu-şi mai aminteşte de rudele sale, pentru 
dragostea Lui. Iată cum este Domnul nostru! Scriu şi duhul 
meu se bucură de milostivirea lui Dumnezeu, de slava Sa. 

O, Doamne, învredniceşte-ne să Te vedem în slava ne- 
grăitei Tale frumuseți! Slavă Tatălui şi Fiului şi Sfântului 
Duh, că Dumnezeu ne iubeşte atât de mult pe noi, păcăto- 
şii. El a murit pentru noi pe Cruce şi a dat pe Duhul Sfânt 
Apostolilor, dar noi Îl pierdem. Însă Domnul a dat pocă- 
inţa şi Se bucură de păcătosul care se căieşte, spune Sfân- 
ta Scriptură. 

Puteţi să-l speriaţi pe soțul Dvs., spunându-i: „Dacă nu 
te îndrepţi, o să te părăsesc.” Dar Dumnezeu nu vrea ca 
Dvs. să-l părăsiți cu adevărat. 

Părintele Metodiu vă salută şi vă mulţumeşte pentru 
bani, pe care şi eu de asemenea i-am primit. Domnul să-ți 
răsplătească. 

O, Munte sfânt al Athosului, multe minuni vedem pe- 
trecându-se în tine, pentru rugăciunile Maicii Domnului! 
Dar n-avem atâta deşteptăciune, pentru a le înfățișa. 


Schimonahul Siluan 

Hristos a înviat, iubită Nadejda! 

Să vă dea Domnul Dvs. şi fiului vostru Boris să-L iu- 
biţi din tot sufletul. Domnul a spus: „Cel ce Mă iubeşte, 
păzeşte poruncile Mele”. Şi dacă păziţi poruncile, prin 
aceasta ajutaţi Biserica. Sfântul Serafim de Sarov a trăit 
în pădure, dar a ajutat Biserica prin rugăciunile lui şi a pă- 
zit poruncile Domnului. Tot aşa şi sfinţii din pustie au 
ajutat Biserica prin rugăciunile lor. Datoria voastră este să 
vă creşteţi Fiul şi să-l înfățişați curat înaintea lui Hristos. 
De va fi curat, Duhul Sfânt Se va sălăşlui în el şi se va 
face rugător pentru întreaga lume. Dar de va pierde harul, 
va plânge ca Adam izgonit din rai. E greu de descris 
durerea lui Adam; numai acela o poate înţelege care L-a 
cunoscut pe Domnul şi apoi a pierdut această iubire. 
Adam a strigat: „O, Doamne, sufletul meu este mâhnit 
din pricina Ta, pentru că nu Te văd. Cum să nu fiu mâh- 
nit? Privirea ta smerită şi blândă mi-a fermecat sufletul, 
Doamne. Inima mea s-a îndrăgostit de Tine.” Te sfătuiesc 
să rămâi în casa ta şi să te rogi cu rugăciunea inimii, pe 
cât poţi. Dumnezeu ştie cât de mult vă înţeleg şi cât vă 
doresc să fiți încă de pe pământ cu Domnul şi cu Prea 
Curata Lui Maică. 

Toţi sfinţii se roagă pentru noi. Prin darul Duhului 
Sfânt ei ÎL iubesc pe Domnul şi pe noi, păcătoşii. Aşa 
Domnul cel milostiv le-a dat sfinților pe Duhul Sfânt. Ei 
Îl iubesc pe Domnul în Duhul Sfânt şi sunt iubiţi de Dom- 
nul. Dacă fiul vostru îi iubeşte pe oamenii Bisericii, pe 
sfinții episcopi, pe preoți şi pe monahi, atunci Dumnezeu 
va arăta o mare iubire pentru el. lar dacă nu-i iubeşte, va 
rămâne laic. Cât priveşte poruncile lui Dumnezeu, pentru 
monahi este mai uşor să le împlinească. Vă rog cu umi- 

linţă să vă rugați pentru mine, ca să învăţ smerenia lui 
Hristos, să-L slăvesc pe Ziditor şi să-l mulțumesc pentru 
mila Lui cea mare, căci S-a milostivit de mine, păcătosul. 


Schimonahul Siluan 
Sfântul Munte Athos 


4 


Bucură-te, dragă Nadejda, că Domnul ne iubeşte pe 
noi, păcătoşii. 

Am primit dolarul Dvs. şi l-am dat ca să fiți pomenită 
la rugăciune Dvs. şi numele pe care le-aţi trecut în pomel- 
nic. Mătăniile au fost sfinţite (prin atingere) de lemnul de 
viață făcătoarei Cruci. Le-am folosit eu însumi la rugăciu- 
ne. Aş fi vrut să vă trimit unele noi, dar le-aţi preferat pe 
cele vechi. Spuneţi-i Efimiei, roaba lui Dumnezeu, să se 
roage din toată inima pentru soțul ei şi să-i îndure nepu- 
tințele. Eu cred că se va îndrepta. Sufletul meu o iubeşte 
mult. Scrieţi-mi cum îi merge şi cum a primit sfaturile 
mele. Dumnezeu să vă lumineze în toate. Rugaţi-vă pen- 
tru mine să dobândesc smerenia şi iubirea lui Hristos, şi 
atunci moartea mea va fi cu pace. 


Schimonahul Siluan 
Sfântul Munte Athos 


Multe minuni şi marea milostivire a lui Dumnezeu ve- 


dem asupra ta [Munte Sfânt al Athosului], prin rugăciuni- 
le Maicii Domnului. 

Hristos a înviat! 

Iubită Nadejda, Domnul şi Maica Domnului să mângâ- 
ie sufletul vostru şi al fiului vostru Boris. Dea Domnul să 
se îndrepte, numai să se predea voii lui Dumnezeu şi să 
trăiască după voia Lui. De patruzeci de ani sufăr de dureri 
de cap şi le îndur; ştiu că boala mi-a fost dată ca să nu mă 
trufesc. Şi am înţeles: trebuie să învăţăm smerenia lui 
Hristos, zi şi noapte, şi vom afla odihnă. Dacă oamenii ar 
şti ce este smerenia lui Hristos, blândeţea şi odihna, 
atunci ar părăsi cu toţii toate ştiinţele şi n-ar mai, învăța 
decât blândeţea şi smerenia. Cel care este învăţat de Du- 
hul Sfânt doreşte să înveţe smerenia lui Hristos Zi şi noap- 
te; asta o doresc tuturor. 

Pomeniţi-mă şi pe mine în rugăciune, ca să învăţ sme- 
renia şi blândeţea lui Hristos, căci pe ele le doreşte sufle- 
tul meu. Acesta-i darul pe care-l doresc. Cel care L-a cu- 
noscut pe Domnul prin Duhul Sfânt, acela tânjeşte după 
EI zi şi noapte: „De ce m-ai părăsit, Doamne? Sufletul 
meu Te doreşte zi şi noapte. Cum să nu Te doresc? Privi- 
rea Ta liniştită şi blândă mi-a fermecat sufletul. Acum Te 
iubesc din toată inima mea.” Şi atunci, pierzând harul, va 
tânji după el ca Adam izgonit din rai. Adam a strigat: 
„Doamne, sufletul meu tânjeşte după Tine şi Te caut cu 
lacrimi.” La fel cer şi eu de la toţi sfinte rugăciuni ca să 
învăţ smerenia lui Hristos şi ca să nu pierd harul Duhului 
Sfânt. Căci prin Duhul Sfânt ÎL cunoaştem pe Domnul. 

Am primit cei doi dolari. Domnul să vă răsplătească! 
Mânăstirea se roagă pentru voi, şi mă rog şi eu, păcătosul. 
Nu poţi merge la mânăstire până nu vei fi încredințată că 
fiul tău şi-a aflat locul. Domnul primeşte rugăciunile ori- 
unde şi oricând s-ar face. 

Dragă Nadejda, să-ți fie cugetul la Dumnezeu şi nădăj- 


duieşte în El. El ne iubeşte mult pe noi păcătoşii şi ne in- 
terzice să şovăim cu gândul, şi să umblăm dintr-un loc în 
altul fără trebuinţă. Aflaţi-vă liniştea în Dumnezeu şi ui- 
taţi tot ce-i pământesc, pentru dragostea Lui. El însuşi 
ne-a spus să-L iubim din toată inima şi din tot cugetul, şi 
să uităm cele pământeşti. Staţi acasă şi mulțumiţi-l lui 
Dumnezeu din tot sufletul. Cel care Îi mulţumeşte lui 
Dumnezeu pentru necazurile sale va avea mai puţine, căci 
şi-a predat sufletul voii lui Dumnezeu, iar Duhul lui 
Dumnezeu veseleşte sufletul care-şi pune nădejdea în 
Dumnezeu. Toţi cei care-şi pun nădejdea în Dumnezeu îşi 
află odihna în El în tot locul, căci au bucuria harului 
înlăuntrul sufletului lor. Dar, când cineva a pierdut harul, 
să-l caute iarăşi prin pocăință, iar atunci Domnul i-l va da 
din nou. Dumnezeu ne iubeşte mult. În Evanghelie, El 
spune: „Mă sui la Tatăl Meu şi la Tatăl vostru, la 
Dumnezeul Meu şi la Dumnezeul vostru.” 

Vedeţi cât de mult ne iubeşte! Aceste cuvinte sunt pli- 
ne de milă, de iubire şi de îndurare. Zi şi noapte să ne 
gândim că Domnul ne iubeşte pe noi, păcătoşii, şi că ne 
cheamă la EI: „Veniţi la Mine toţi cei osteniți şi împovă- 
rați, şi Eu vă voi odihni pe voi.” lar odihna la Dumnezeu 
înseamnă uitarea tuturor celor pământeşti, pentru ca min- 
tea să nu uite pe Cel ce este iubire. Chiar dacă mâinile 
lucrează, sufletul nu-L poate uita pe Dumnezeu, pentru că 
sufletul Îl iubeşte, şi Duhul Sfânt veseleşte sufletul. Sufle- 
tul nu se mai teme de necazurile pământeşti, ci se teme să 
nu piardă iubirea lui Dumnezeu, fiindcă lipsit de ea cade 
în tristeţe şi deznădejde. Să-l mulțumim lui Dumnezeu şi 
Prea Curatei Sale Maici, care se roagă pentru noi înaintea 
lui Dumnezeu. Să-i rugăm şi pe sfinți, pentru că ei ne iu- 
besc în Duhul Sfânt tot atât cât ne iubeşte Domnul. Dom- 
nul le-a dat pe Duhul Sfânt ca să se roage pentru noi toți. 

Cel ce este păcătos ca mine să citească mai mult Evan- 
ghelia şi să se pocăiască, iar Domnul cel milostiv îl va 
ierta şi-i va da odihna sufletului. 

Slavă lui Dumnezeu pentru toate. 

Schimonahul Siluan 
Sfântul Munte Athos 
Iulie 1938 


vV 


Scrisoare către Chiril G. Şevici 


Introducere 


Redăm, în încheiere, o scrisoare inedită a starețului Siluan. 
Este ultimul text scris de el. A fost găsită după moartea sa, pe 
masa sa de lucru, urmând să fie expediată de părintele Sofro- 
nie. Ea poate fi socotită, aşadar, drept o pecete a tot ceea ce a 
scris şi a învăţat stareţul. Destinatarul ei, Chiril G. Şevici — 
viitorul Arhimandrit Serghie —, care avea să devină el însuşi un 
stareţ renumit şi unul dintre cei mai mari monahi ai secolului 
al XX-lea“, avea pe atunci vârsta de 35 de ani. Renumele 


* Chiril G. Şevici s-a născut la 3 august 1903, la Haga, unde bunicul 
dinspre partea mamei, fiu al celebrului astronom Wilhelm Struve, era 
ambasador al Rusiei. Fiu al lui Gheorghe Şevici, general de husari al 
Gărzii imperiale şi „membru al suitei Majestății Sale Țarul”, a petrecut 
o parte din adolescenţa sa în palatul imperial de la Țarskoie Selo. În 
1920 a fost nevoit să părăsească Rusia, împreună cu familia. După o 
scurtă şedere în Elveţia şi doi ani petrecuţi la Berlin, în 1923 s-a instalat 
la Paris, unde, vreme de şaispreze ani, a fost funcționar la Banca Mor- 
gan. În anii care au urmat a frecventat grupul de intelectuali care gravita 
în jurul lui Nicolae Berdiaev (printre care teologii Vladimir Lossky şi 
Eugraf Kovalevsky, filosofii Gabriel Marcel, Emmanuel Mounier, 
Maurice de Gandillac şi Jacques Maritain, orientalistul Olivier Lacom- 
be, Louis Massignon, expert în islam, criticul Charles du Bos şi alţii). 
Dedicându-și însă aproape tot timpul liber slujbelor bisericeşti sau citi- 
rii şi copierii scrierilor Sfinţilor Părinți, s-a gândit să se facă monah şi a 
cerut pentru aceasta binecuvântarea stareţului Siluan, în 1938. Tocmai 
când dorinţa sa era pe cale să se împlinească şi se gândea să se retragă 
în Sfântul Munte, a izbucnit războiul. Pentru că militase pe vremuri în 
fruntea mişcării „Tinerilor ruşi”, a fost internat de regimul de la Vichy 
în lagărele de concentrare de la Vernet şi Compiegne. Această expe- 

starețului Siluan ajunsese până la el. Aşa cum tânărul Simeon, 
în urmă cu cincizeci de ani îi scrisese Sfântului loan de Kron- 
stadt, el se îndreaptă spre Sfântul Siluan pentru a-i împărtăşi 


ÎI N 
rienţă dramatică i-a dat o înţelegere profundă a eshatologiei şi prilejul 
de a citi întrega Biblie şi a medita asupra ei, fiind iniţiat în practica 
rugăciunii lui lisus de tovarăşul său de captivitate, Părintele Serafim, a 
cărui inimă ardea în rugăciune neîncetată. Eliberat, a primit haina mo- 
nahală la 18 noiembrie 1941, de la părintele său duhovnicesc, Arhiman- 
dritul Ştefan (Svetosarov), un bătrân monah din vestita mânăstire ru- 
sească Valaam, care l-a îndrumat în vieţuirea monahală, potrivit rându- 
ielii acestei mânăstiri, şi alături de care a petrecut mulţi ani. La 12 sep- 
tembrie 1945 a fost hirotonit preot, şi în anul următor a devenit slujito- 
rul bisericii din Vanves (Hauts-de-Seine), închinată Sfintei Treimi, unde 
înaintea sa slujise părintele Ştefan. I s-a încredințat totodată slujirea de 
egumen al schitului „Prea Sfântul Duh”, din Le-Mesnil-St. Denis (Yve- 
lines), al cărui întemeietor se întorsese în Rusia. Şi-a petrecut timpul în- 
tre parohia sa din Vanves şi acest schit, unde în 1948 a venit să vieţu- 
iască, ca monah, marele iconograf Grigorie Krug (1908-1969), căruia 
i-a fost părinte duhovnicesc şi bun prieten. Arhimandritul Serghie a fost 
un monah şi un păstor excepţional, dedicat cu totul slujbelor bisericeşti 
şi grijii de păstoriţii şi fiii săi duhovniceşti. A fost un om de mare blân- 
deţe şi de o smerenie ieşită din comun, sesizate din prima clipă de cei 
care-l întâlneau; primise darul rugăciunii neîncetate şi îi iubea pe toți 
oamenii deopotrivă, chipul său strălucind de o lumină dumnezeiască. 
Primise de la Dumnezeu şi harisma cardiognosiei — al străvederii du- 
hovniceşti şi al citirii în inimi —, fiind, de aceea, un duhovnic foarte cău- 
tat şi un stareț renumit, având drept fii duhovniceşti personalităţi ca Ni- 
colae Berdiaev şi Vladimir Lossky, feţe bisericeşti — dintre care mulți 
sunt astăzi mitropoliți; egumeni de mânăstiri — printre care doi egumeni 
atoniţi foarte cunoscuţi —, călugări şi credincioşi din întreaga lume, 
ajunşi în Franţa, veneau să-i ceară sfat şi cuvânt de mântuire. Învățătura 
sa duhovnicească, profund ancorată în Evanghelie şi în marea tradiție 
patristică, era axată, ca şi cea a starețului Siluan, pe pocăință, smerenie, 
iubire şi rugăciune. A trecut la Domnul la 25 iulie 1987, în vârstă de 
optzeci şi patru de ani. Pentru alte amănunte privind viața, personalita- 
tea duhovnicească şi învăţătura sa, a se vedea articolul nostru „Hom- 
mage ă l'Archimandrite Serge (Chevitch)”, în Messager de l'exarchat 
du Patriarche russe en Europe occidentale, 117, 1989, pp. 141-148. 

dorinţa sa de a se face monah, cerându-i binecuvântarea şi ru- 
găciuni pentru el. 

Răspunsul starețului este tipic pentru stilul său şi pentru 
viziunea sa duhovnicească. Plin de căldură şi mustind de har, 
el nu este numai un răspuns la cererea şi frământările celui 
care îi cere sfatul, ci şi o rugăciune către Dumnezeu şi expresia 
unei înalte aşezări lăuntrice a unui mare bărbat duhovnicesc. 

Aflăm în acest text de o mare bogăţie spirituală majoritatea 
temelor fundamentale ale mărturiei şi învăţăturii starețului: 

— o atitudine de mare pocăință: conştiinţa că este păcătos ca 
toți oamenii; afirmarea necesității pocăinţei pentru mântuire; 
afirmaţia că pocăința omului îl bucură pe Dumnezeu — ca cea 
care îl apropie pe om de EI —, şi că Domnul îl iubeşte mai cu 
seamă pe cel care se pocăieşte; 

— afirmarea necesităţii războiului duhovnicesc — îndeosebi 
a luptei omului cu sine însuşi —, cu arătarea greutății acestei 
nevoinţe prin care se ajunge la împlinirea voii lui Dumnezeu şi 
la dobândirea celor două virtuţi creştine fundamentale: smere- 
nia şi iubirea, 

- afirmaţia că în urma acestui război omul ajunge la odihnă 
- la pacea lăuntrică — şi că sufletul primeşte prin Duhul Sfânt 
mângâierea de chinurile îndurate; 

— afirmarea iubirii şi a nesecatei milostiviri a lui Dumnezeu 
faţă de toţi oamenii şi a dorinței starețului ca toate popoarele 
pământului să cunoască această iubire a lui Dumnezeu pentru 
ei şi să se întoarcă la El; 

— afirmaţia că numai prin harul Duhului Sfânt omul poate 
să cunoască pe deplin iubirea lui Dumnezeu pentru oameni; 

— afirmaţia că aflarea iubirii lui Dumnezeu conduce la pără- 
sirea celor pământeşti şi la smerenie; că, la rândul ei, smerenia 
trezeşte şi sporeşte iubirea de Dumnezeu; şi, după cum sufletul 
învaţă de la Duhul Sfânt cât de mare este iubirea lui Dumne- 
zeu pentru oameni, tot aşa el învață de la Hristos şi în El 
smerenia; 

- expresia iubirii adânci şi neostoite pe care starețul a 
nutrit-o întotdeuna faţă de Dumnezeu şi față de toți oamenii; 

— expresia smereniei Sfântului Siluan, care-şi recunoaşte 
slăbiciunea şi neputinţa sufletului, mărturisind că nu şi-a îm- 
plinit dorința şi n-a ajuns încă la smerenie, şi cere tuturor celor 
care au cunoscut blândeţea şi iubirea lui Dumnezeu — şi care, 
aşadar, pot să-l înţeleagă şi să aibă milă de el — să se roage 
pentru el; 

— grija şi iubirea pe care le arată față de cel căruia îi scrie — 
de care se simte profund legat în duh şi simţirea inimii şi pe 
care-l socoteşte cu adevărat frate al său — dau mărturie de grija 
şi iubirea sa pentru toţi oamenii şi pentru toate făpturile lui 
Dumnezeu. 

Să notăm, în sfârşit, că sfatul pe care starețul îl dă în înche- 
ierea scrisorii: „Spuneţi oamenilor cât mai mult cu putinţă: Po- 
căiţi-vă!” s-a vădit a fi profetic. Se cuvenea într-adevăr ca vii- 
torul stareţ Serghie să-şi facă din el rânduiala sa de viaţă şi 
miezul învățăturii către fiii săi duhovniceşti. Dar prin mijloci- 
rea lui, acest sfat le este dat tuturor oamenilor, starețul mărtu- 
risind aici că mântuirea semenilor este la fel de importantă ca 
propria noastră mântuire şi că se cuvine să ne îngrijim de ea 
tot atât de mult cât ne îngrijim de mântuirea noastră. 


Bucură-te, robule al Domnului, Chiril! 

Domnul ne iubeşte pe noi care sunt păcătoşi şi ne 
cheamă la EI: „Veniţi la Mine toţi cei osteniţi şi împovă- 
raţi şi Eu vă voi odihni pe voi”; şi încă ne spune: „Mă sui 
la Tatăl Meu şi Tatăl vostru, la Dumnezeul Meu şi Dum- 
nezeul vostru”. Aceste cuvinte sunt pline de milostivire, 
pline de bucurie şi de iubire. Dă-ne, Doamne, iubirea lui 
Dumnezeu, şi la tot poporul Tău de pe pământ dă-i să 
înțeleagă prin Duhul Sfânt iubirea Domnului. Doamne, 
întoarce la Tine sufletele noastre şi le tămăduieşte prin 
Duhul Tău cel Sfânt, ca să cunoaştem cât de mult ne iu- 
beşti şi cât Te bucuri Tu de poporul Tău care se pocăieşte. 

Tu ştii, Doamne, că oamenii care-Ţi slujesc Ție sunt ase- 
menea ie, iar cel care păcătuieşte şi nu se pocăieşte se 
aseamănă vrăjmaşului. 

Mă bucur să aflu că Domnul v-a dăruit pocăinţa şi că 
vă luptaţi cu voi înşivă. Această luptă este grea şi anevo- 
ioasă până ce sufletul află smerenia şi ajunge să trăiască 
după voia lui Dumnezeu, iar atunci când sufletul va ajun- 
ge să viețuiască după voia lui Dumnezeu, va afla odihna 
în EI şi întru smerenie şi iubire se va lipi de El. Cum se 
spune: Grăbeşte-te! Şi te vei alipi de El. Nu pot să mă 
despart de El; EI este iubitor, El bucură sufletul meu, ŞI 
tot aşa fiecare om, dacă cunoaşte prin Duhul Sfânt cât de 
mult ne iubeşte Domnul, va uita din pricina iubirii de 
Dumnezeu tot ce este pământesc. Dacă popoarele ar cu- 
noaşte iubirea lui Dumnezeu, ar părăsi toate ştiinţele şi 
n-ar avea decât un singur gând: cum să înveţe smerenia 
lui Hristos, cu EI şi în EI. 

Rugaţi-vă pentru mine, toate popoarele, care cunoaşteţi 
blândeţea Duhului Sfânt şi iubirea Domnului! Sunt bol- 
nav cu sufletul şi cu trupul, dar duhul meu se înalță spre 
EI, Dumnezeul meu, fără să se sature, ziua şi noaptea; 
n-am aflat încă ce caut, sufletul meu n-a aflat încă sme- 
renia lui Hristos de care vorbeşte Domnul: „Învățaţi de la 
Mine că sunt blând şi smerit”. Când sufletul se smereşte, 
nu mai are cugete rele, ci Duhul lui Dumnezeu îl veseleş- 
te şi-l învaţă să trăiască după poruncile Domnului. 

Vă scriu: sufletul meu v-a iubit mult. Sunteţi fratele meu 
în Hristos, pe care Domnul l-a iubit pentru pocăinţa lui. 
Spuneţi oamenilor cât mai mult cu putință: „Pocăiţi-vă!” 


Schimonahul Siluan, 


Sfântul Munte Athos 
(septembrie 1938) 

